
ictum est in tomo superiori, sacramenta distingui 


secundum analogiam eorum quae in corporalibus 


reperiuntur, quatenus scilicet parallelo ordine sibi mutuo 


respondent principia illa supernaturalis vitae de quibus 
nunc loquimur, et ea quae sunt ad corporalem vitam re- 
quisita. Quippe, nihil aliud est sacramentum Novae Legis, 
ut Magister dicit, nisi id in quo sub tegumento rerum 
corporalium divina virtus secretius salutem operatur. 

In vita autem corporali perficitur aliquis dupliciter 
primo, secundum quod in seipso subsistit, et deinde, se- 
cundum quod est pars temporalis societatis. Et ideo, du- 
plex etiam datur categoria sacramentorum, quorum quae- 
dam proxime et directe sanctificant hominem individuum 
qua talem, alia vero sanctificant ipsum prout pars exsistit 
spiritualis societatis, quae est Ecclesia. At rursus in prima 
categoria nova occurrit subdivisio, eo quod ad vitam cor- 
poralem in homine seorsum in se spectato, quaedam sunt 


per se requisita, et quaedam solum per accidens per ac- 

cidens autem dico, hoc est in hypothesi supervenientis 
infirmitatis sive aegritudinis quae semper praeter inten- 
tionem naturae est. Quare sacramenta homini individuo 
destinata in duplici pariter differentia sunt, dum quaedam 
eorum requiruntur per se ad perfectionem christianae 
vitae, et quaedam per accidens tantum, videlicet pro hy- 
pothesi relapsus in statum peccati post semel acceptam 
in baptismo regenerationis gratiam. 

Sacramenta ergo per se ad vitae christianae pleni- 
tudinem necessaria, sunt omnino tria, iuxta proportionem 
eorum quae in corporalibus conspiciuntur. Nam in cor- 
porali vita requiritur primo nativitas, secundo incremen- 
tum sive perductio ad mensuram hominis adulti, tertio 
alimentatio pro conservatione vitae per generationem pri- 
mum acceptae et ad augmentum deinde perductae- Hinc 
in vita spirituali primo habebitur sacramentum nativita- 
tis, quod est Baptismus; secundo sacramentum augmenti, 
quasi perducens ad virilem aetatem, quod est Confirma- 
tio; tertio sacramentum alimentationis, quod est Eucha- 
ristia. Et sunt tria illa priora quae in superiori tomo con- 
tinentur. 

Consequens itaque est ut initium tractationis nunc 
sumatur a duobus sequentibus, quae solum per accidens 
ad spiritualem vitam debuerunt ordinari, id est, ubi con- 
tigerit morbus peccati post baptismum. Et recte assi- 
gnantur duo, quia in corporalibus requiritur primo id quo 
morbus auferatur; praeterea vero id quo, morbo sublato, 
convalescat homo in pristinam valetudinem. Unde in spi- 
ritualibus e regione respondent tum Sacramentum Poeni- 
tentiae quo morbus peccati tollitur, tum Extrema unctio 


quae perficit et consummat curationem Poenitentiae iuxta 

illud Tridentini, Sess. 14: < Visum est sanctae Synodo, 
< praecedenti doctrinae de Poenitentia adiungere ea quae 
< sequuntur de sacramento Extremae Unctionis, quod non 
< modo Poenitentiae, sed et totius christianae vitae quae 
< perpetua poenitentia esse debet, consummativum existi- 
< matum est a Patribus-- 

Sed nec praetereunda erit nobilissima consideratio 
de sacramentis sanctificantibus hominem prout est pars 
ecclesiasticae societatis; quae iterum sunt duo, non rece- 
dendo unquam a parallelismo temporalium. Est enim tem- 
poralis societas multitudo hominum mortalium gubernata 
a principe. Requiritur ergo ut sint in ea propagatores 
multitudinis, quia secus, societas non esset perennis, sed 
brevi finiret. Requiritur praeterea ut instituantur rectores 
ad multitudinem gubernandam. Et sic etiam est in spi- 
rituali societate Ecclesiae, in qua instituuntur rectores per 
Ordinis sacramentum, provideturque convenienti multipli- 
cationi populi fidelium per sacramentum Matrimonii. Haec 
igitur duo sacramenta postremo loco exponenda rema- 


nebunt. 

DE 


EXTREMA UNCTIONE 


DE POENITENTIA 


um Christus Dominus noster in caelos iamiam ascensurus, 


suis apostolis commisit officium praedicandi Evangelium 


omni creaturae et baptizandi omnes gentes, potestatem Ecclesiae 


fecit sese quaquaversus expandendi, sibique subiiciendi homines 
universos, ut hoc modo adimpleretur quod dictum est per Pro 
phetam: « Lauda, sterilis quae non paris, decanta laudem et 
« hinni quae non pariebas, quoniam multi filii desertae magis 
« quam eius quae habet virum, dicit Dominus. Dilata locum ten- 
« torii tui, et pelles tabernaculorum extende. Longos fac funi- 
« culos tuos et clavos tuos consolida. Ad dexteram enim et ad 
« laevam penetrabis, et semen tuum gentes haereditabit et civi- 
« tates desertas inhabitabit » (r) At vero in hac fecunditate partus 
seu dilatatione imperii nondum profecto iudiciariae potestatis 
usus apparuit. Quid enim mihi, ait Apostolus, de iis qui foris 
sunt iudicare? Aut forte dicendus erit Ecclesiae minister, ipsis- 
simo actu quo homines aggregat visibili regno Christi, eosque 
sub dependentia ac regimine apostolicae hierarchiae transfert, po- 
testatem clavium in eosdem exercere? Absit. Cum enim iudicii 


ratio id expostulet ut sententia in eos duntaxat qui iam sunt sub- 


(«) Isai. LIV, 1-3. 

diti feratur, prius omnino est ius civitatis accipere quam per 
rectores civitatis indicari. Ergo non per modum iudicii institutus 
est baptismus, sed per modum consecrationis qua homo signatus 
charactere imperatoris Christi emundatur a veteris sordibus con' 
versationis, regeneraturque in perfectam vitae novitatem. 
Sed postquam per sacrum baptismatis lavacrum regeneratis 
in Christo patuit ianua Ecclesiae, tunc adimpletur quod dictum 
est per leremiam prophetam dicentem : « Et suscitabo super eos 
«pastores, et pascent eos; non formidabunt ultra et non pave- 
« bunt... Ecce dies venient, dicit Dominus, et suscitabo David 
« germen iustum, et regnabit rex et faciet iudicium et iustitiam 
« in terra. In diebus illis salvabitur luda, et Israel habitabit con- 
«fidenter»l. Habitabit, inquam, confidenter, id est cum securi- 
tate, sub summis clavibus per quas et regnum Dei administratur 
in terris, et via beatitudinis si forte fuerit per peccatum rursus 
occlusa, rursus aperitur, dicente Domino: Quorum remiseritis 
peccata, remittuntur eis, et quorum retinueritis, retenta sunt. Tunc 
ergo incipit locus esse tribunali cui omnes fideles peccatores qua 
tales iure divino obstringuntur. Tunc patet accessus ad iudicem 
ianitorem caeli, cuius terrestre iudicium praeiudicata apud Deum 
auctoritas est, ut quae in terris aut ligaverit aut solverit, sta- 
tuti eiusdem conditionem obtineat et in caelo. 
Quae igitur cum ita sint, statim apparet specialis conditionis 
esse Poenitentiae sacramentum, quatenus per modum iudicii in- 
stitutum, non iam rem corporalem ab extrinseco homini adhibi- 
tam, sed ipsum poenitentis actum quo causa ad iudicem defertur, 
pro materiali elemento habere debet. Et hanc differentiam signans 
S. Thomas dicit: « Sicut in corporalibus medicinis quaedam sunt 
« quae consistunt in sola passione vel receptione curati, ut sectio 
* vulneris vel appositio emplastri, quaedam vero quae consistunt 
« in actu laborantis sicut exercitationes et huiusmodi: ita etiam 
«in sacramentis, quaedam non requirunt actum eius qui sancti- 
« ficatur, quantum ad substantiam sacramenti, nisi per accidens 
«sicut removens prohibens..; quaedam autem requirunt essen- 
« tialiter et per se actum eius qui sacramentum recipit, ad essen-(*) 


(*) lerem. XXIII, 5-6. 

E 
* tiam sacramenti, sicut patet in Poenitentia et Matrimonio. In 
« illis ergo sacramentis 


quae sine actu nostro complentur, est 
« 


materia quae significat et causát, quasi medicina exterius ap 


« posita. In illis autem sacramentis quae actum nostrum requi- 


«runt, non est talis materia, sed ipsi actus exterius apparentes 
«hoc idem faciunt, quod materia in aliis sacramentis ¥( Ex 
quo demum factum est ut theologi in praesenti necesse habue- 
rint disputare de ipsa virtute poenitentiae, cuius actus, non iam 
ut dispositiones tantum, sed ut pars etiam constitutiva in hoc 
sacramento requiruntur. 
Quapropter, vestigiis Angelici inhaerendo, dicendum erit 
primo de poenitentia generatim, tum ut est sacramentum (Quaest 
84), tum ut est virtus (Quaest. 85). Secundo de effectu poeni- 
tentiae. quantum ad remissionem mortalium (Quaest. 86). quan- 
tum ad remissionem venalium (Quaest. 87), quantum ad revivi- 
scendam meritorum (Quaest. 89). Tertio de partibus poeniten- 
tiae, tam in generali (Quaest. 90), quam in speciali, hoc est.de 
contritione (Suppi., Quaest. 1-5) de confessione (Quaest. 6-nh 
necnon et de satisfactione (Quaest. 12 15). Quarto tandem de 


ministro et de potestate clavium (Suppi., Quaest. 17-27). 


( S. Thom., in IV, D. 14. q- 1.a >. q- f. ad 


DE IPSA POENITENTIA 


Quaest. LXXXIV-LXXXV. 


< Circa primum, inquit S. Thomas, duo consideranda sunt: 
« primo de poenitentia secundum quod est sacramentum, secundo 


* de poenitentia secundum quod est virtus ». 


Quaest. LXXXIV. 
DE POENITENTIA UT EST SACRAMENTUM 


Oportet ordiri ab accurata expositione testimoniorum Scri- 
pturae quae sunt totius doctrinae de hoc gacramento fundamen- 


tum et cardo. Hinc: 


THESIS I. 


In amplissima potestate clavium, (Matth. xvi-19 —xvm-i8) 
a Christo Ecclesiae promissa, continetur potestas remittendi 
et retinendi peccata, quae ipso postmodum resurrectionis 
die (loan, xx-23) apostolis fuit actu collata. Ad cuius pro- 
priam rationem quatuor pertinere dicenda sunt, in quantum 
est primo potestas respiciens peccatum sub formali ratione 
reatus culpae seu offensae divinae; secundo potestas iuris- 
dictionalis in solos subditos exercenda; tertio potestas cui 
baptizati omnes ita sunt obnoxii ut independenter ab ea, 
remissionem mortalium quae post baptismum commiserunt 
peccatorum consequi omnino non valeant; quarto tandem 


potestas vere iudiciaria in foro Dei et conscientiae. 

Matth. XVI-19, dicit Dominus Petro: Et tibi dabo claves 
regni caelorum, et quodcumque  ligaveris super terram, erit liga- 


tum et in caelis, et quodcumque solveris super terram, erit solutum 

et ni caelis. Quibus verbis promittitur, ut notum est, collatio 
jurisdictionis super universam Ecclesiam quam Christus nomine 
regni caelorum nunc designat, et de qua mox dixerat: Super 
hanc petram aedificabo Ecclesiam meam. Apud antiquos quippe, 
claves domus vel civitatis dabantur in signum potestatis super 
ipsam domum vel civitatem acceptae, quemadmodum ex litteris 
sacris pariter et profanis abunde constat. Quin etiam usque in 
hodiernam diem, sin minus semper in facto, at certe in modo 


loquendi et communi metaphora, usus iste ubique perseverat || 
Unde semper intellexerunt maiores nostri, sermonem hic esse de 


iurisdictione Petro conferenda super eos omnes qui ad Ecclesiam 


ý Vide ad exemplum. Isa. XXII-22, ubi Eliacim substituitur Sobnae 
praeposito templi, et accipit eius praefecturam . Et dabo, inquit, elavem 
domus David super humerum eius. — Item, Apoc. I-18, ubi loquitur Chri- 
stus gloriosus cui data est omnis potestas in caelo et in terra: Ei habeo 
claves mortis et inferni. — Item infra. III-7 : Haec dicit Sanctus et Verus, 
qui habet elavem David, per quam intelligitur potestas eiusdem Chnsti 
Domini super spiritualem domum David, prout praedictum fuerat ab an- 
gelo. Luc. I-32, in annuntiatione incarnationis. — « La remise des clés 
«a toujours été le symbole de la transmission de l'autorité souveraine ; 
« c'est en ce sens qu'elle est employée dans D'Ecriture... Chez les peu- 
< pies orientaux la liaison du pouvoir réel avec les emblèmes qui en 
« sont la figure, est trés fortement marquée... La méme analogie existe 
«aussi, quoique peut-étre avec moins de force, chez les nations euro- 
« péennes. Car lorsqu'il est dit que les clés d une ville ont été remises 
«à quelqu'un par son souverain, est-il jamais venu à la pensée d'en. 
«tendre par là, qu'il lui ait été seulement donné le pouvoir d'en ouvrir 
«et fermer les portes aux étrangers et aux nouveau-venus? Et quand 
«on dit que les clés d'une forteresse ont été livrées à un conquérant, 
«qui ne comprend à l'instant méme, que la possession de cette place 
« forte lui est également transférée?.. Quand donc Pierre reçoit les 
«clés du royaume des cieux, ou de l'Eglise, nous ne pouvons le con- 
«sidérer autrement que comme investi de l'autorité souveraine à son 
« égard. Il faut en dire autant du pouvoir de lier et délier. Soit que 
« nous entendions par ce pouvoir le droit de commander et de defendre. 
«ou de punir et de pardonner; soit que, ce qui est bien plus probable 
«encore, nous réunissions ensemble ces deux pouvoirs, toujours est-il 
«que cette facon de parler implique une prérogative de juridiction ». 
VVisemau, apud Migne, Demonstrations évangéliques, Tom. 15. pag. 91a 


et séq. 

adhuc fundandam aliquando pertinerent, per baptismi sacramen- 
tum eidem adscribendi. 

Porro, haec clavium potestas ex tenore verborum Christi 
est amplissima, utpote comprehendens alligationem et solutionem 
eorum omnium quae solvi vel ligari possunt in ordine ad pro- 
prium Ecclesiae finem qui est beatitudo aeterna: « Quodcwnque, 
inquit, solvens super terram, erit solutum et in caelis ». Valebit 
igitur in foro externo, quia forum externum omni perfectae so- 
cietati necessario competit, ex hoc ipso quod communi actione 
ad communem finem, iunctis viribus, tendendum sit. Sed se 
extendet potissimum ad forum interitum et praesertim ad sol- 
venda culparum ligamina. Si enim peccata sola vincula sunt per 
quae homines directe removentur a regno Dei in beatitudine 
possidendo, qui fieri posset ut habens claves Ecclesiae militantis 
cum auctoritate solvendi quidlibet super terram, (utique intra 
fines ipsius Ecclesiae iam constitutae, et per ordinem ad pro- 
prium finem eius, sicut mox dictum est, et natura rei clamat): 
qui, inquam, fieri posset ut non haberet exercere iudicium quo 
subditi a peccatis absolvantur: a peccatis dico, prout onerant 
conscientiam et beatitudinem privant? Recte ergo, ut notat An- 
gelicus in opusculo de forma absolutionis, cantatur in Ecclesia: 
« Iam, bone Pastor Petre, clemens accipe vota precantium, et 
« peccati vincula resolve, potestate tibi tradita » 11). 

Non autem, ait idem S. Doctor l. 4 c. Gent. c. 72, sic intel- 
liguntur Petro commissae claves, ut ab eo solo haberentur, sed 
ut per eum derivarent ad caeteros, quia alias non fuisset suffi- 
cienter fidelium saluti provisum. Quod etiam c. 76 magis explicat 
dicens: « Petro soli promisit..., ut ostenderetur potestas clavium 
« per eum ad alios derivanda, ad conservandam Ecclesiae uni. 
« tatem ». Unde in eodem Matthaei evangelio refertur, Domi- 


num dixisse postea omnibus simul apostolis: Anien dico vobis,(*) 


(*) Si de hac potestate clavium, et de limitibus quibus continetur, 
magis praecisa desideres, vide de Ecclesia Part. 2, thes. 21, ubi tanquam 
in proprio loco, textus Matthaei XVI-19 et XVIII 18, accuratius expen- 
ditur. 

quaecumque alligaveritis super terram erunt ligata et in caelo, et 

quaecumque solveritis super terrant, erunt soluta et in caelo. Quibus 

verbis non enervatur singulare Petri privilegium, sed auctoritas 

clavium ad alios etiam praesules cum debita subordinatione com- 
municanda edicitur. Praecipua autem animadversione dignum est, 

quod in hoc iterum loco, non secus ac in primo, antequam li- 
gandi atque solvendi pontificium promitteret Christus, expresse 
Ecclesiam commemoravit, eosque solos qui ad eius forum iam 
pertinerent: ut scilicet indicio esset, potestatem hic promissam 
nihil commune habere cum munere baptizandi quod exercetur 
circa eos qui adhuc foris sunt, et nequaquam consistit in absol- 
vendo sicut suo loco ostendetur. Sane vero, cum misit apostolos 
ad baptizandum non dixit: Euntes docete Ecclesiam, baptizantes 
eam, sed: Docete omnes gentes, baptizantes eos. Hic autem dicit. 
Aedificabo Ecclesiam meam, et tibi dabo claves (Ecclesiae), et quod- 
cumque solveris super terram, erit solutum et in caelis. Et rursus: 
Dic Ecclesiae : si autem Ecclesiam non audierit, sit tibi sicut ethnicus 
et publicanus ; amen amcn dico vobis, quaecumque alligaveritis super 
terram, etc. Et haec quidem contra protestantes iam ab ipso tra- 
ctatus exordio annotata velim. 

Verum in duobus praecitatis testimoniis nondum est nisi-' 
simplex promissio, promissio quidem infrustrabilis et certa, cum 
sit ab ipsa Veritate procedens, promissio tamen; imo promissio 
quae non respicit speciali modo potestatem solvendi vincula pec- 
cati, sed includit in communi seu in globo, omnes actus iuris 
dictionis ad regimen Ecclesiae quocumque modo pertinentes. 
Atqui talis est ac tanta, collata mortalibus auctoritas dimittendi 
peccata, et a consueto rerum humanarum ordine adeo exorbi- 
tans, ut necesse omnino fuerit mentionem specialissimam de ea 
fieri, ne omnem credibilitatem superare videretur. Quapropter 
ipso resurrectionis die, fidem datam liberabat Christus, actu con 
ferendo claves quantum ad ea quae spectant forum internum et 
solutionem vinculorum culpae: Accipite, inquit. Spiritum San- 
ctum ; quorum remiseritis peccata, remittuntur eis, et quorum re 
tinueritis, retenta sunt. Hoc est testimonium principale et vere 
classicum in praesenti materia, in quo continetur implicite, imo 


De Ecclesiae Sacramentis. Tom. Il. a 

summa ac plane divina simplicitate recapitulatur quidquid de 
Poenitentiae sacramento fides catholica docet. Diligentius ergo 
videndum est qualiter ex eo eruantur illa quatuor quae de po- 
testate peccata remittendi et retinendi, in altera propositionis 
parte posita sunt. 


$2 


In primis potestas haec respicit peccatum qua tale, videlicet 
in quantum est reatus culpae seu offensae divinae. Dictum est 
enim in tractatu de peccatis f, quod peccatum habituale duplici 
modo consideratur: primo ut reatus culpae, deinde ut macula: 
idest, vel per ordinem ad Deum qui fuit offensus, vel per ordi- 
nem ad animam quae debito decore destituitur. Ut reatus dicit 
permanentem offensae imputabilitatem, ferentem secum privatio- 
nem gratiae sub ratione habitualis a Deo aversionis. Ut macula 
vero, dicit eamdem gratiae privationem, sub ratione cuiusdam 
foeditatis deturpantis animam. Quare duplici etiam modo con- 
tingit peccatum destrui: uno modo ita ut causa destruens directe 
operetur ad tollendum offensae reatum ; alio modo ita ut directe 

^pperetur ad auferendum inquinamentum, per restitutionem gra- 
tiae secundum quod est animae nitor. Et quamvis utroque modo 
remittatur de facto peccatum, non tamen utroque modo destru- 
ctio peccati a dicta causa procedit per remissionis modum, quia 
remissio sive condonatio non est nisi offensae, formaliter in 
quantum huiusmodi. Dicitur enim remitti iniuria, remitti debitum, 
et si quid aliud eiusdem generis; remitti autem maculam, nus- 
quam fert sermo humanus. Hinc potestas remittendi peccata solet 
homines in stuporem coniicere, et specialem apud eos habere 
difficultatem si forte creaturis utcumque communicata audiatur. 
Quis potest remittere peccata, aiebant ludaei, nisi solus Deus? In- 
telligebant enim potestatem hanc respicere directe offensam qua 
summa Maiestas offenditur, et hac de causa iudicabant eam tran- 
scendere ordinem cuiusvis creaturae. 


(*) De natura et ratione peccati personalis. Thes. 5. 

Verum etsi evidenter repugnet ut creatura remittat sive 
condonet peccata potestate auctoritatis, non tamen potestate mi- 
nisterii. Cuius autem rationis sit hoc ministerium apostolis a 
Christo commissum, operae pretium est intimius indagare. 

Ante omnia statuendum quod in solos Ecclesiae subditos habet 
exerceri, prout mox dictum est de clavibus generatim consideratis, 
et nunc novo ac proprio argumento ex ipso conceptu remissio- 
nis et retentionis facile constat. Quippe remittere et retinere de 
sui ratione non est nisi habentis potestatem super alium, quan- 
tum ad obligationem seu vinculum quod remittitur ei vel reti- 
netur. Non enim dici potes remittere aut retinere debitum ei 
qui tibi nihil debet, nisi ipse creditor debitorem qua talem sub 
tua potestate constituerit. Et similiter dici non potes remittere 
vel retinere offensam alteri factam, nisi ipse offensus te effecerit 
arbitrum condonationis et conditionum eius, tibi tamquam vicario 
sui subdens personam offensoris. Nam si solum te miserit ad of- 
ferendam veniam sub certis conditionibus a se determinatis, certe 
dici poteris remissionis nuntius, vel delator, vel praeco; tu vero 
ipse nec remittens nec retinens cum veritate unquam denomina- 
beris. Et siquidem sermo esset de remissione vel retentione of- 
fensae inter privatos, sufficeret potestas quam vocare possumus 
simplicis arbitratus. In ordine autem ad remissionem delicti com- 
missi contra legem civitatis, et a fortiori contra legem Dei, oportet 
ut sit veri nominis iurisdictio, quia ea est generatim iurisdictio- 
nis potestas, quae res privatas qua tales transcendit, et de acti- 
bus humanis cognoscit ac iudicat in sua relatione ad regulam 
legis. Ergo in tantum peccata intelligi possunt remitti aut reti- 
neri a ministris Ecclesiae, in quantum peccatores qua tales di- 
vinitus ponuntur sub iurisdictione sacerdotum tamquam pro 
Christo et Deo legatione fungentium. Ex quo id demum con- 
sequitur, quod munus (lean. XX) a Domino commissum non 
respicit nisi baptizatos, et quidem quoad solas culpas quas post 
baptismum commiserunt; nam sicut ex perpetua traditione ac. 
cepimus, et apparet etiam ex natura rei, ii qui adhuc charactere 
christianitatis carent, nequaquam comparantur ad Ecclesiam ut 
abditi. Caeterum iurisdictio quae nunc in considerationem ve 


JO QUAKSTIO LXXXIV 


nit, cogitanda est esse alia a iurisdictione quam Ecclesiae Chri- 
stus contulit in proprium tamquam agenti principali: ex qua sci- 
licet lex canonica edicitur, et iudicia exercentur in foro externo. 
Impossibile enim est ut etiam ex concessione divina habeat crea- 
tura potestatem auctoritativam super vincula peccati. Sola igitur 
valet in foro interno, ipsius Dei jurisdictio; et dico, ipsius Dei, 
non solum quatenus a solo Deo descendit et descendere potest, 
verum etiam quatenus in solo Deo est et manet ut in e^ qui 
principaliter ius edicit, homini autem non conceditur nisi tan- 
quam ministro sive instrumento. Et ideo indicium h<»c plane di- 
vinum est, in quo visibilis iudex unam efficit cum Deo personam 
iuridicam, non secus ac vicarius cum ordinario suo, ita scilicet 
ut sacerdotibus Novae Legis vere competat illud quod de indi- 
cibus Israel in typo et figura dictum accipitur: Ego dixi, dii estis 
et filii Excelsi omnes (1). 

Cum igitur praefata repiittendi et retinendi potestas ad solos 
Christi fideles, ut dictum est, restringatur, ulterius nunc consi- 
derandum venit quod ipsis fidelibus minime integrum esse po- 
test, ut pro arbitrio suo ad claves confugiant, vel alia via solu- 
tionem suorum delictorum quaerant. Si enim remissionem obti- 
nere valerent occulte agendo apud solum Deum, sine relatione 
et subordinatione ad claves Ecclesiae, ergo frustra dixisset Chri- 
stus: quorum retinueritis, retenta sunt, quia frustra retinerent 
sacerdotes id quod absque eorum ministerio remissibile foret. 
Quare propositio Christi, duabus istis conditionalibus aequivalet: 
si vos remiseritis peccata fidelibus, remittuntur eis, et si vos non 
remiseritis, non remittuntur. Hoc tamen quomodo non praeiudi 
cet efficaciae perfectae contritionis qua quis in voto se subiicit 
ministro Christi, manente interim obligatione sese subiiciendi /« 
re pro tempore opportuno, dicetur in sequentibus. Item suo etiam 
loco declarabitur quo pacto se habeant Ecclesiae claves ad ve- 
nialia peccata, maxime quando non coniunguntur cum mortali- 
bus. Nam in praesenti ipsam clavium potestatem in sua substantia 


attingimus, scilicet per respectum ad principalem et primariam(*) 


(*) Psalm LXXXI-6. 

materiam quae est peccatum simpliciter et sine conditione dimi- 
nuente. At venialia, utpote peccata secundum quid (°), non sunt 
nisi materia deficiens et secundaria, circa quam deficienter etiam 
et secundario claves exercentur. Quapropter in thesi fundamen- 
tali ab his abstrahendum erat, et satis est ut pro nunc teneamus, 
talem esse potestatem a Christo apostolicae hierarchiae concre- 
ditam, ut independenter ab ea, remissionem mortalium peccato- 
rum post baptismum commissorum, nullus hominum consequi 
possit. 

Denique haec eadem potestas est potestas vere iudiciaria in 
foro Dei et conscientiae. Et hic nota quod potestas iudiciaria, 
primo quidem iurisdictionalis est; deinde vero de sui ratione ad 
duo opposita se habet, indigetque in sui exercitio determinari 
ad unum ope iudicii; ita scilicet ut iudicium non tantum praevie 
ad usum requiratur, sicut cum quis prudenter agere volens, de- 
liberat an debeat vel possit uti potestate sibi tradita vel non uti, 
sed omnino in ipso usu, ut determinans exercitium ad alterutrum 
e duobus oppositis terminis quos ipsa potestas, quantum est ex 
se. indifferenter respicit. Quibus positis, considerandum est quod 
potestas remittendi et retinendi peccata non est duplex, sed una 
atque indivisibilis, quae tum ad remittendum tum ad retinendum 
extenditur, prout ex verbis Christi aperte constat. Insuper remit- 
tere et retinere non opponuntur contradictorie sicut positivum 
negativo, sed omnino contrarie ut duo positiva; nam remittere 
est facere ut vi clavium culpa solvatur, retinere vero est ligare 
hominem ad hoc ut rursus compareat, faciendo ut ratione culpae 
retentae, iudicio clavium semper subiectus remaneat Si autem 
iurisdictionalis potestas ministrorum Christi una atque indivisi- 
bilis exsistens, se habet ex natura sua ad duos terminos inter 
se oppositos, ergo per iudicium indiget in sui exercitio ad alte- 
rutrum determinari: in quo, ut dictum est, iudiciariae potestatis 
ratio consistit. Unde Tridentinum, Sess. XIV, cap. 5: « Dominus 
« noster lesus Christus e terris ascensurus ad caelos, sacerdotes 
« sui ipsius vicarios reliquit tanquam praesides et iudices ad quos 


Cf. de natura et ratione peccati. Prooem. 

«omnia mortalia crimina deferrentur, in quae Christi fideles ce- 
« ciderint: qui pro potestate clavium, remissionis aut retentionis 
« peccatorum sententiam pronuntient ». 

Hactenus declaratio testimoniorum Scripturae quae funda, 
menti instar in hac disputatione esse debent. Ex quibus iam licet 
eruere conclusionem de veritate et exsistentia sacramenti Poeni- 
tentiae ut sequitur. 


THESIS Il. 
(Art. Let 5) 


Hinc datur aliquod sacramentum a baptismo distin- 
ctum, per modum iudicii a Christo institutum, cuilibet 
fideli, si in mortale crimen inciderit, necessitate medii in 
re vel in voto ad salutem necessarium; et hoc est Poe- 


nitentiae sacramentum. 


$X 


Videretur tamen dicendum quod potestas remittendi et reti- 
nendi peccata coïncidât cum potestate Ecclesiae data baptizandi 
omnes gentes. Nam profecto Christus noluit ut promiscue atque 
indiscriminatim tam dispositis quam indispositis baptisma con- 
ferretur, sed ut discretioni esset locus in admissione quorumdam 
et aliorum exclusione. Tunc ergo remittendi et retinendi potestas 
exercetur, cum ianua baptismi aliis aperitur, aliis vero clauditur, 
ac proinde nulla est necessitas ponendi sacramentum Poeniten- 
tiae distinctum a Baptismo. 

Praeterea, ad remissionem peccatorum dispositus est homo, 
vel non dispositus. Si dispositus, non potest ei peccatum reti- 
neri; si indispositus, non potest ei remitti; ideoque nunquam 
ex iudicio habentis claves pendebit culpae remissio vel retentio. 
Ergo etiamsi esset admittendum speciale Poenitentiae sacramen- 
tum pro iis qui post baptismum in peccata relabuntur, adhuc 
tamen per modum iudicii institutum minime dici posset aut in- 
telligi. 

Insuper sententia iudicialis, sive in unam sive in alteram 
partem feratur, semper fertur in aliquid positivum. Sed sententia 
retentionis nullum positivum terminum habet aut habere potest, 
cum retentio nihil aliud sit quam simplex non remissio; cuius- 
modi effectus ex negatione baptismi etiam consequitur. Ergo 
redit eadem conclusio. 

Sed contra est quod dicitur in Tridentino, Sess. XIV, can. 2: 
« Si quis sacramenta confundens, ipsum baptismum Poenitentiae 
« sacramentum esse dixerit, quasi haec duo sacramenta distincta 
«non sint.., anathema sit». Et iterum, can. 9: «Si quis dixerit, 
« absolutionem sacramentalem non esse actum iudiciatem, sed nu- 
«dum ministerium pronuntiandi et declarandi remissa esse pec- 
« cata confitenti.., anathema sit ». Et rursus, cap. 1-2: « Dominus 
«autem sacramentum Poenitentiae tunc praecipue instituit, cum 
«a mortuis excitatus insufflavit in discipulos suos dicens: Ac 
« cipite Spiritum Sanctum; quorum remiseritis peccata, remittun- 
« tur eis, et quorum retinueritis, retenta sunt. Quo tam insigni 
«facto et verbis tam perspicuis, potestatem remittendi et reti- 
« nendi peccata ad reconciliandos fideles post baptismum lapsos 
« apostolis et eorum legitimis successoribus fuisse communica- 
«tam, universorum Patrum consensus semper intellexit. Et No- 
« vatianos remittendi potestatem olim pertinaciter negantes, ma: 
« gna ratione Ecclesia Catholica tanquam haereticos explosit atque 
« condemnavit... Caeterum hoc sacramentum multis rationibus a 
* baptismo differre dignoscitur, nam praeterquam quod materia 
«et forma quibus sacramenti essentia perficitur, longissime dis- 
« sidet: constat certe, baptismi ministrum iudicem esse non opor- 
« tere, cum Ecclesia in neminem iudicium exerceat, qui non prius 
«in ipsam per baptismi ianuam fuerit ingressus. Quid enim mihi, 
«inquit Apostolus, de iis qui foris sunt iudicare? Secus est de 
« domesticis fidei quos Christus Dominus lavacro baptismi, sui 
« corporis membra semel effecit; nam hos si se postea crimine 
« aliquo contaminaverint, non iam repetito baptismo ablui, sed 
« ante hoc tribunal tanquam reos sisti voluit, ut per sacerdotum 
« sententiam, non semel, sed quoties ab admissis peccatis ad ipsum 
« poenitentes confugerint, possent liberari ». 


QUAESTIO LXXXIV 


» 

Respondeo itaque dicendum quod de exsistentia et propria 
natura sacramenti Poenitentiae, nec Scriptura nec Traditio di- 
vina relinquit dubitandi locum. Et primo quidem: 

Demonstratio perficitur ex verbo Dei scripto. — Suf- 
ficit ostendere esse in Ecclesia ritum sacrum, sensibilibus acti- 
bus iudicii constantem, qui a Christo perenniter institutus, col- 
lativus sit gratiae in remissione peccatorum. In his enim habes 
non solum notas generales sacramenti Novae Legis, verum etiam, 
per hoc quod ritus dicitur sensibilibus iudicii actibus constans, 
notam differentialem et distinctivam a quolibet alio sacramento. 
Atqui evidens in primis est, potestatem sacram quae Ioan. XX-23 
legitur Ecclesiae tradita, esse ex Christi instituto, sensibili ritu 
sicut ipsa hominum natura exigit, exercendam. Insuper, sensibi- 
lis ille ritus formam iudicii habeat necesse est, cum potestas quae 
in eo exercetur, potestas sit vere iudiciaria in foro Dei et con- 
scientiae, uti iam ex thesi superiore liquet. Denique, prout ad 
remissionem determinatus potius quam ad retentionem, debet 
esse collativus gratiae, sine qua impossibile est perfici remissio- 
nem peccatorum. Sequitur ergo exsistentia sacramenti a bapti- 
smo plane distincti. Nam in baptismo ritus non habet formam 
iudicii; subiectum non est homo ad forum Ecclesiae iam perti- 
nens; minister demum, nedum sit iudex, esse potest etiam qui- 
libet de populo, imo de numero infidelium. Porro impossibile est 
ut confundantur sacramenta, quorum significatio, ritus, minister, 
et subiectum plane diversificantur. 

Et confirmatur primo, quia vel est in Ecclesia sacramen- 
tum Poenitentiae distinctum a baptismo, vel nullam habet Ec- 
clesia potestatem remittendi peccata suorum subditorum, quibus 
profecto baptismus nequit iterari. Sed hoc ultimum est aperte 
contra verbum Domini dicentis: Quorum  remiseritis peccata, 
remittuntur eis; nisi quis adeo desipiat ut dicat excipi praecise 
eos qui membra sunt corporis Ecclesiae, cum illi potius soli in- 
cludantur, ut supra ostensum est. 

Confiimatur secundo, quia potestas baptizandi, etiamsi ite- 
rato exercenda veniret in Ecclesiae membra, adhuc tamen non 


esset formaliter potestas remittendi, multoque minus remittendi 


ME POENITENTIA UT EST SACRAMENTUM 3$ 


et retinendi. Equidem minime diffitendum quin peccata in ba- 

ptismi collatione vere remittantur; sed non ideo baptismus si- 

gnificat et causát remissionem sub ratione remissionis. Remissio 

enim culpae est condonatio violationis legis aeternae, sive rela- 

xatio illius vinculi moralis quod in permanente offensae divinae 

imputabilitate consistit; et consequenter importat restitutionem 

gratiae, pro quanto ipsa est in statu praesenti formalis ablatio 
aversionis a fine, quae in culga habituali continetur. Nunc au- 
tem baptismus non significat nisi ablationem maculae, id est re- 
stitutionem gratiae, pro quanto gratia est animae decor et de- 
bita perfectio (x). Quod si haec nitoris restitutio sit re idem cum 
remissione culpae, sequitur equidem quod peccati remissio ab 
effectu baptismatis separari omnino nequit. Non autem sequi- 
tur, ergo formalitas effectus sacramentalis est ipsa remissionis 
formalitas, quam nec ablutio aquae, nec adiuncta verba signifi- 
cant, ut constat. 

Confirmatur tertio, quia si baptizandi potestas non est for- 
maliter potestas peccata remittendi, multo minus remittendi et 
retinendi. Nam potestas remittendi et retinendi non ea demum 
est.qua quis potest uti vel non uti, sed quae ex sui ratione in- 
trinseca ad utrumque effectum vel absolutionis vel positivae re- 
tentionis se porrigat, ut in responsione ad obiecta amplius ap- 
parebit. Cum igitur nihil tale in potestate abluendi animam per 
baptismi sacramentum invenire sit. manet inconcussa veritas ca- 
tholica. 

Accedit et testimonium traditionis. — Antiqui enim 
Patres, sive pugnando contra haereticos Novatianos. sive sacer- 
dotii Novae Legis praerogativas extollendo, sive (quod maximi 
ponderis esse solet), usum ipsum et quotidianam praxim refe- 
rendo, potestatem clavium, qua parte se extendit ad peccata 

fidelium vere et in conscientia remittenda, expressissime atte- 
stantur. Sed Ecclesiae ministri certo certius remittere peccata 
nequeunt nisi medio sacramento, cum non valeant conferre gra 
tiam, teste Apostolo i Cor. IV, nisi ut dispensatores mysterio 


() Cf. de natura et ratione peccati, Thes. 6. 

rum, id est sacramentorum Dei. Ergo ex testimonio Patrum 
est in Ecclesia sacramentum quo in fideles exercetur potestas 
clavium ad remissionem peccatorum, et hoc dicimus Poeniten 
tiae sacramentum. 

Inter eos qui Novatianorum errorem confutarunt, eminet 
certe Pacianus, quem testatur Hieronymus (*), Barcilonae in Py- 
renaei iugis episcopum castitate et eloquentia floruisse, et tam 
vita quam sermone clarum sub Theodosio principe vitam cum 
morte commutasse. Ipse igitur in epistola prima ad Sympro- 
nianum Novatianum (a), post multa egregie dicta de nomine 
catholico quo vera Christi Ecclesia ubique terrarum insignitur, 
tum de poenitentia in genere prout homini christiano in pecca- 
tum relapso possibilis est, imo et praecepta: tandem de poeni- 
tentia quae per sacerdotes in Ecclesia dispensatur, sic ait: 
«Nunquam Deus non poenitenti comminaretur, nisi ignosceret 
« poenitenti. Solus hoc, inquies, Deus poterit. Verum est; sed 
«et quod per sacerdotes suos facit, ipsius potestas est. Nam 
$quid est illud quod apostolis dicit: Quae ligaveritis in terris, 
"ligata erunt et in caelis, etc.? Cur hoc, si ligare hominibus 
«ac solvere non licebat? An tantum hoc solis apostolis licet? 
« Ergo et baptizare solis licet, et Spiritum Sanctum dare solis, 
« et solis gentium peccata purgare, quia totum hoc non aliis quam 
« apostolis imperatum est. Quod si uno in loco et resolutio vincti- 
« lorum et sacramenti potestas datur, aut totum ad nos ex apo 
«stolorum forma et potestate deductum est, aut nec illud ex 
« decretis relaxatum est... Si ergo et lavacri et chrismatis po- 
- testas ad episcopos inde descendit, et ligandi quoque ius adfuit 
« atque solvendi». Übi vides Poenitentiam in eodem ordine poni 
cuni Baptismo et Confirmatione, imo diserte sacramenti nomine 
appellari. 

Rursus in tertia epistola ad eumdem Sympronianum n. i: 
«Tractatus omnis Novatianorum quem ad me confertis undique 


« propositionibus destinasti, hoc continet: Quod post baptismum(*) 


(*) Hteron., de viris illustribus, c. io6. 
C Migne, Torn. 13, col. «051 et seq. 

« poenitere non liceat, quod mortale peccatum Ecclesia donare 
a «ow possit, imo quod ipsa pereat recipiendo peccantes... Quis 
« hoc vindicat, frater, Moyses an Paulus an Christus?... Nullus 
«horum inquies. Quis ergo? Immaculatus aliquis et purus qui 
«nunquam Ecclesiam deseruerit, qui ab episcopis episcopus fa- 
«ctus sit, qui iure ordinario consecratus, qui vacantem cathe- 
«dram in Ecclesia consecutus? Quid ad te, inquies: Novatianus 
« hoc docuit. At vel quando, frater, quibusve temporibus? Sta 
«tim post Domini passionem? Post Decii principatum, id est 
« post tercentos prope annos dominicae passionis. Quid ergo 
«tunc? An ipse tantum auctoritatis accepit? Linguis locutus 
«est? Prophetavit? Suscitare mortuos potuit? Horum enim ali- 
« quid habere debuerat, ut evangelium novi iuris induceret ». 
Denique excludens subterfugium haereticorum qui potesta- 
tem clavium ad baptismum referebant: « Ego posui, inquit n. n, 
«datam episcopis potestatem, ut quae ligassent in terra ligata 
«essent et in caelis. Dicis hoc non ad fideles, sed ad catechu- 
« menos pertinere, ut baptizandis adhuc scilicet populis, solvi 
«liceret crimina vel teneri. Duorum denique evangelistarum ca- 
« pitula coniungis, ut unum esse videantur; et adiicis, quod 
* Matthaeus minus integre prosecutus sit, complesse loannem, 
*ut quia apud Matthaeum dixerat Dominus: Euntes docete omnes 
agentes, baptizantes eos, apud loannem impleverit dicens: Quo- 
«rum remiseritis peccata remittuntur eis, et quorum retinueritis, 
« retenta sunt, ut hoc dimittere vel ligare ad gentes quae ba- 
« ptizandae erant pertinuisse videatur, quia prior evangelista de 
« gentibus praelocutus sit, de solvendo autem et ligando posterior 
*impleverit... Dic, frater, de solis gentibus hc". locutus est: Super 
« hanc petram aedificabo, inquit, Ecclesiam mean,, et tibi dabo cla- 
« ves, etc.? Ecclesiam non baptizatas gentes vocat? Homo nec- 
«dum renatus corpus est Christi? Quid solvo gentibus quod 
« non est ligatum? Quid alligo quod nullo iure constringo? Gen- 
«tilis homo liber est legi. Vide nunc e contrario an in baptiza- 
«tum utraque conveniant. Solvitur venia quia peccato tenebatur, 
«ligatur anathemate quia solutus fuerat fide et per gratiam libe 
«ratus». Et huius rationis vim bene senserunt plures e Refor- 

maioribus, qui idcirco confessi sunt potestatem remittendi et re- 
tinendi peccata diversam quidem esse a potestate baptizandi, sed 
intelligi de auctoritate concionandi, et declarandi peccatorum re- 
missionem ex vi fidei quae in concione excitatur. Haud tamen 
felicius, tum quia hoc non est interpretari Scripturam, sed trahere 
eam ad propriae phantasiae inventiones, tum quia non minus re- 
pugnat Patribus vindicantibus Ecclesiae adversus Novatianos ve- 
ram ac proprie dictam iurisdictionem respectu solutionis vincti- 
Jorum peccati. 

Audiendus nunc Chrysostomus disserens de sacerdotalis 
gradus sublimitate: « Sacerdotes, inquit (°), qui terram incolunt, 
*in eaque commorantur, ad ea quae in caelis sunt dispensanda 
« commissi sunt, potestatemque acceperunt quam nec angelis ne 
-que archangelis dedit Deus. Neque enim illis dictum est: Quae- 
*cumque ligaveritis, etc. Habent quidem ii qui in terra imperant, 
« potestatem ligandi, sed corpora solum ; hoc autem vinculum 
I ipsam attingit animam, caelosque transcendit, ac quaecumque 
« inferne sacerdotes faciunt, eadem Deus superne confirmat, ser- 
« vorumque sententiam ipse Dominus ratam facit... Nam, quorum, 
« inquit, remiseritis peccata, remittuntur eis... Corporis lepram pur- 
« gare, imo potius nullatenus purgare, sed purgatam probare tan- 
* tum, ludaeorum sacerdotibus licebat. Hi vero non lepram cor- 
« poris, sed immunditiam animae, non purgatam probandi, sed 
' prorsus purgandi potestatem acceperunt... Neque enim tantum 
«cum nos regenerant, sed et post regenerationem admissa peccata 
* condonare possunt ». 

Sed adhuc expressiora videbuntur ea quae habet Augusti- 
nus, fideles sui temporis exhortans eodem modo, iisdem argu- 
mentis, eodem prorsus tenore, quo nunc faceret et facit quilibet 
modernus concionator in Ecclesia catholica. In sermone 351 qui 
totus est de utilitate agendae poenitentiae (2), primo quidem se- 
verius contra eos invehitur qui audent sacramento corporis Christi 
communicare cum conscientia mortalium peccatorum. Tum. post- 


() Chryeost.. 1. 3 de sacerdotio, n. 5. 
1^ Migne, Pair. Lat, Tom. 39. coi. 1545. 

quam ostendit non esse medium inter regnum caelorum et ignem 
aeternum, incipit n. 9 urgere peccatores ad amplectendam poe- 
nitentiam  « Quisquis ergo, inquit, post baptismum aliquorum pri- 
$stinorum malorum opere tenetur, usqueadeone sibi inimicus est, 
« ut adhuc dubitet vitam mutare cum tempus est, cum ita peccat 
«et vivit?... Implicatus igitur tam mortiferorum vinculis peccato- 
€ rum, detrectat, aut differt, aut dubitat confugere ad lfisas claves 
« Ecclesiae, quibus solvatur in terra, ui sit solutus in caelo, et audet 
«sibi post hanc vitam, quia tantum Christianus dicitur, salutem 
*aliquam polliceri?... ludicet ergo se ipsum homo... et cum ipse 
« in se protulerit severissimae medicinae sententiam, ventat ad an- 
« tistites fier quos illi Ecclesiae claves ministrantur, et tamquam 
«bonus iam incipiens esse filius, a praepositis sacramentorum 
accipiat satisfactionis suae modum..., ut si peccatum eius non 
«solum in gravi eius malo, sed etiam in tanto scandalo aliorum 
« est. atque hoc expedire utilitati Ecclesiae videtur antistiti, in no- 
«titia etiam totius plebis agere poenitentiam non recuset ». Ubi 
vides quod ad antistitem in secreta confessione prius debebant 
accedere; tum morem ei gerere, si forte pro satisfactione pu 
blicam poenitentiam iudicaret imponendam. 

In sermone etiam 393, superbos attendens peccatores qui 
iam tunc dicebant, confiteor ego Deo omnipotenti, non tamen 
addendo et tibi Pater: « Agite, inquit n. 3, poenitentiam qualis 


« 


agitur in ecclesia, ut oret pro vobis Ecclesia. Nemo sibi dt- 
« cat, occulte ago, apud Deum ago, navit Deus qui mihi ignoscat, 
« quia in corde meo ago. Ergo sine causa dictum est: quae sol- 


veritis in terra, soluta erunt in caelo? Ergo sine causa sunt 


claves datae Ecclesiae Dei? Frustramus evangelium, frustra- 
« mus verba Christi ? ». 

Adhuc, in sermone sequenti, aperiens quid ipse sentiret de 
absolutionibus quae in extremis dantur iis qui libidine peccandi 
semper procrastinaverunt poenitentiam; de quorum proinde di- 
spositionibus iure meritoque dubitari potest: < Ergo qui egerit 
« veraciter poenitentiam, et solutus fuerit a ligamento quo erat 
« constrictus, et bene post poenitentiam vixerit, post reconcilia- 
«tionem quandocumque defunctus fuerit, ad Deum vadit, ad 

« requiem vadit: regno Dei non privabitur. Si quis autem po 
« situs in ultima necessitate aegritudinis suae, voluerit accipere 
- poenitentiam, et accipit, et mox reconciliatur (id est absolvitur), 
*et hinc vadit: fateor vobis, non illi negamus quod petit (id est 
« absolutionem), sed non praesumimus quia bene hinc exit. Non 
*praesumo, non vos fallo, non praesumo. Fidelis bene vivens, 
«securus hinc exit. Baptizatus ad horam, securus hinc exit. 
* Agens poeniterrtiam, et reconciliatus cum sanus est, et postea 
« bene vivens, securus hinc exit. Agens poenitentiam ad ulti- 
« mum, et reconciliatus, si securus hinc exit, ego non sum se: 
«eurus. Unde securus sum, securus sum, et do securitatem; 
« unde non sum securusi poenitentiam dare possum, securitatem 
« dare non possum ». 
Est et aliud insigne testimonium Augustini in epist. 228 
ad Honoratum, ubi observat quanta populi turba tempore pu- 
blicae calamitatis confluere soleret ad Ecclesiam pro suscipiendis 
sacramentis sive Baptismi sive Poenitentiae, et propterea vetat 
ne relicta plebe, sacerdotes aufugiant: « An non cogitamus, ait, 
«cum ad istorum periculorum pervenitur extrema, nec est po- 
«testas fugiendi, quantus in Ecclesia fieri soleat ab utroque 
« sexu atque ab omni aetate concursus, aliis baptismum flagi- 
« tantibus, aliis reconciliationem, aliis etiam poenitentiae ipsius 
* actionem, omnibus consolationem et sacramentorum confectio- 
« nem et erogationem? Ubi si ministri desint, quantum exitium 
' sequitur eos qui de isto saeculo, vel non regenerati exeunt, 
« vel ligati! Quantus est etiam luctus fidelium suorum qui eos 
* secum in vitae aeternae requie non habebunt! ». 
Concludendum ergo quod fides Ecclesiae hodiernae circa 
Poenitentiae sacramentum non alia est a fide Ecclesiae primi- 
tivae, sed una eademque, semper invariata et semper immota. 
Cuius etiam fidei cum evidens atque apertum fundamentum in 
Evangelio contineatur, ergo traditione indisrupta ascendimus 
usque ad Christum auctorem, tenemusque genuinam evangelicae 
institutionis praxim, qualis vel ab initio fuit constanter intel- 
lecta. Et hoc argumenti genus generaliter valet pro absoluta 


identitate Ecclesiae catholicae quae nunc est, cum Ecclesia quam 

fundavit Christus et plantaverunt apostoli. Ipsa enim sola in 
spiritu et veritate perfecte evangelio iustatur, quatenus nihil 
evangelii est quod in eius constitutione et moribus non reperia- 
tur actuatum, ac veluti nativa quadam sinceritate expressum : 
ut quisquis considerans, hinc evangelicum codicem, inde vero 
catholicam ecclesiam, statim perspiciat unum alteri respondere 
sicut idea respondet ideato. Verum, ut de Protestantibus nunc 
loquar, quid, quaeso, apud eos valere possunt haec verba Christi : 
Tibi dabo claves; quaecumque  solveritis. super terram, erunt 
soluta et in caelo ; quorum  remiseritis peccata, remittuntur eis ? 
quid, nisi littera mortua? quid, nisi emphasis ridicula? Verene 
unquam persuasum habuisti quod ubi praedicans ascendit pul. 
pitum, et legit vel memoriter recitat concionem quamlibet a se 
studiose elaboratam, tunc exercet traditam a Christo potestatem 
ligandi et solvendi, remittendi peccata et retinendi? E contra, 
quisquis nostras ingrediens ecclesias, videt sacerdotem in tribu- 
nali sedentem, poenitentesque circumstantes et peccata confiten- 
tes, illico intelligit vivam evangelici instituti actuationem. Et hoc 
nos parum percellit, quia ab infantia his assueti sumus; ab as- 
suetis autem, ut fert adagium, non fit passio. Elucescat igitur 
comparatione saltem contraria; comparatione dico aliarum con- 
fessionum, quae coram Catholica positae, id fere praestant, quod 
umbrae in picturis f 

Sed iam de argumento traditional! quoad exsistentiam sacra- 
menti Poenitentiae, satis. 

Ratio demum intrinseca, quod attinet ad summam insti- 
tutionis convenientiam, in decursu tractatus relinquitur decla- 
randa, praesertim ubi de praecepto et praxi confessionis. Interim 


vero, institutionem ipsam consilio misericordiae haud dubitabis 


C) Illi qui a catholicae Ecclesiae communione separati sunt, hoc 
ipsum quandoque confiteri non verentur. « Les autres religions sont 
< comme les imitations indécises et hasardées d'une mélodie oubliée. 
« L'Eglise catholique est cette mélodie méme, que lon reconnaît dés 
« les premières mesures, et dont le souvenir hantait l'esprit, alors meme 
«qu'on s'en écartait le plus ». Ita modernus protestans Afallock. in 
opere cui titulus: La vie vaut-elle la peine de vivre f 

ascribere. Et dico misericordiae, quia etsi indicium sacramentale 
cum indicio forensi analogiam habeat, ab eo tamen quam ma 
xime differt. In roro enim humano non debet absolvi ille qui 
commissi sceleris reus probatur; adeoque iudicium eo spectat, 
ut pro meritis causae declaretur homo vel innocens vel noxius. 
Hic autem exsistentia delicti non solum non impedit absolutio- 
nem. sed imo omnino necessaria est ut in alterutram partem 
ferri possit sententia, qua peccator vel remaneat erga claves 
obligatus, vel ex sonte iustus efficiatur. Quapropter norma à 
iudice in sacramentali foro attendenda non eiusmodi est, ut cum 
in cognitione causae culpabilis homo invenitur, condemnationi 
subiaceat, sed ut cognita culpabilitate simul cum poenitentia, 
(an sit et qualis sit), aut retentionis aut remissionis sub certis 
conditionibus sententia pronuntietur f. 

Ad ium ergo dicendum quod potestas baptizandi, primo 
quidem non est iurisdictionalis potestas; secundo non est ad 
remittendum, sed ad abluendum ; tertio non habet actum reti- 
nendi; quarto est ad unum determinata, et ideo in eius usu 
discretio non requiritur quasi dirigens flexum potestatis in al- 
terutram partem, sed tantum ut regulans opportunitatem exer- 
citii, ne quid fiat contra praeceptum Domini dicentis : Nolite 
sanctum dare canibus, neque proiiciatis margaritas vestras ante 
porcos. Quare, cum potestas clavium habeat characteres e dia 
metro oppositos, necesse est ut ab illa priori omnino distin- 
guatur. 

Ad 2l"! dicendum in primis est, nullam esse in omni hy 
pothesi consequentiam. Et manifeste non concluderet argumen- 
tum, si dicerem : in iudiciis humanis, quando reus probatur in- 
nocens. non potest condemnari; quando probatur culpabilis, non 
potest absolvi; ergo potestas iudiciaria inanis quaedam fictio 
est. Non enim ad rationem huius potestatis pertinet ut sit ar- 
bitraria; quin imo hoc ei repugnat, et ideo requiritur causae 
cognitio, ut pro meritis ipsius, ordo dimittendi vel condemnandi 


recte et rationabiliter impleatur. 


(*) Cfr. Palmieri, de Poenit, Thes. ii. part. 3 

Nunc ad singula in obiectione posita respondendo dico: 
Falsum est quod si homo sit dispositus, sententia retentionis 
nullum habeat effectum; nam quantumvis perfectam etiam con- 
tritionem in poenitente supponeres, adhuc retineretur peccatum 
quoad obligationem rursus comparendi. Et haec est vera quae 
dam peccati retentio, quia si adhuc tenetur homo sistere se 
tanquam reum ut sacramentaliter absolvatur, ergo vinculum 
quod ex culpa respectu clavium enascitur, adhuc perseverat 
Falsum etiam est quod si homo ad iustificationem non sit satis 
dispositus, sententia absolutionis sua semper careat efficacia, 
prout infra exponetur in celebri quaestione de sacramento Poe 
nitentiae valido simul et informi. Interim vero, etiamsi hoc ul- 
timum verum esset, adhuc nihil aliud sequeretur nisi quod in 
foro poenitentiae ad validitatem absolutionis sacramyitalis ea 
requireretur poenitentia quae sufficeret etiam pro fructu sacra- 
menti: qua falso praesumpta, eo ipso cassa evaderet sententia, 
et irrita. Atqui eiusmodi sequela veritatem potestatis iudiciariae 
non destruit, quia iudiciaria potestas non id demum exigit, ut 
nulla conditione extrinseca limitetur in validitate sui exercitu, sed 
ut ad duo opposita (quantum de se est) se habens, debeat per dû 
scretionem meritorum causae, ad unum determinari. Hoc autem 
remanet salvum in potestate remittendi et retinendi, etiamsi 
in hominem non sufficienter dispositum absolutionis sententia 
nusquam valide cadere posset. 

Ad 3U* denique dicendum quod sententia retentionis in 
positivo consistit, quia vim habet conservandi vinculum quo 
peccator erga claves obstringitur. Nec est simile in negatione 
baptismi, quia infidelis nullo vinculo ligatur respectu Ecclesiae, 
nec ratione peccati, eius potestati subest. Unde cum baptism: 
ianua clauditur, forsitan retinetur peccatum a Deo, sed nullo 
sensu nullaque ratione, ab eo qui regenerationis denegat sacra- 
mentum. 

Manet igitur propositio demonstrata quoad existentiam et 
distinctivam rationem sacramenti Poenitentiae. Nunc pauca re 
manent addenda quoad eius necessitatem pro iis omnibus qui post 
acceptum baptisma in mortale crimen inciderunt. 


De Ecclesiae Sacramentis. Tomo Il. 

Confer in primis ea quae de duplici necessitate medii « 
praecepti in priori tomo generaliter declarata sunt (x). Deinde 
proportionaliter applica principia omnia de necessitate ipsius 
baptismatis exposita (a); nam baptismus eodem prorsus modo 
necessarius est nondum regeneratis, quo lapsis post baptismum 
necessarium est poenitentiae sacramentum. 

Argumentum autem ad hoc reducitur: Medium ad salutem 
necessarium pro iis qui in mortale inciderunt, est ipsiusmet re- 
missio peccati. Sed medium necessarium ad remissionem pec- 
cati post baptismum commissi, est absolutio collata ab eo penes 
quem suGt claves Ecclesiae. Ergo a primo ad ultimum, poeni- 
tentiae sacramentum est fidelibus lapsis necessitate medii neces- 
sarium. Maior est evidens. Minor vero constat ex Ioann. XX23, 
ubi Christus determinans qua via oporteat Christianum consequi 
remissionem, assignat recursum ad Ecclesiae claves, et excludit 
alias vias dicens: Quorum  remiseritis peccata, remittuntur eis, 
et quorum retinueritis, retenta sunt. 

Verum, ut infra ex professo ostendetur, contritio charitate 
perfecta hominem statim iustificat extra sacramentum, quia est 
ultima ad iustificationem dispositio, idque ex natura rei quam 
institutio positiva non mutat. Relinquitur ergo dicendum quod 
peccati remissio obtinetur per absolutionem clavium, vel re ac- 
ceptam, vel voto: voto, inquam, in ipso contritionis actu incluso. 
Se habet igitur votum huiusmodi ad poenitentiae sacramentum, 
sicut baptismus flaminis ad baptismum aquae. Nam sicut post 
Christi institutionem omnino fieri nequit ut nondum baptizatus 
feratur in Deum motu perfectae charitatis, quin eo ipso habeat 
baptismum in proposito saltem implicito, (nunc enim baptismus 
est praeceptus omnibus hominibus, et nemo amat Deum super 


omnia nisi universa eius mandata servare velit): ita etiam, ex(*) 


(*) Thes. 22, $ 2. 
(a) Thes. 25, 8 i. 

quo collatum est apostolis munus peccata remittendi et retinendi, 
perfecta in peccatore fideli contritio includit necessario proposi- 
tum recursus ad Ecclesiae claves, etsi de eis forte non cogitetur. 
Denique eadem ratio ex qua provenit ut post baptismum fla 
minis maneat obligatio suscipiendi baptismum aquae, facit etiam 
ut post contritionem perfectam obligetur unusquisque fidelis ad 
subiiciendum se iudicio sacramentali: sub fide enim et quasi 
sponsione comparitionis tempore debito, concessa est poenitenti 
remissio. 

Quae igitur cum ita sint, sacramentum poenitentiae recte 
appellatum est secunda post naufragium tabula, ut explicat 
S. Thomas art. 6 huius quaestionis, plenius autem in IV, D. 14, 
q. i, a. 2, q. 4: « Dicendum, inquit, quod locutio Hieronymi 
* est metaphorica. Illi enim qui prospero itinere mare navigant, 


prima tabula sustentantur, scilicet ipsa navi integra; sed nau. 
« fragium passi, alicuius tabulae navis fractae auxilio ad portum 
* salutis ducuntur. Et haec est secunda tabula quae est post 
« naufragium : non quod sit secunda post naufragium, sed se- 
* eunda a prima quae erat ante naufragium. Unde consuetudo 
1 sua (Hieronymi) est, ut omne illud quod praestat remedium 
! post aliquod periculum eveniens, secundam tabulam post nau- 


- fragium vocet. Gratia autem baptismalis per quam in Ecclesia 


collocamur, cuius figura fuit arca Noe, dicitur prima tabula 


- ante naufragium ; sed quia per peccatum mortale naufragium 


passis, et gratia innocentiae cadentibus, non restat aliquod 
« remedium nisi Poenitentia, ideo Poenitentia secunda tabula 
« dicitur ». 

Cur autem hoc sacramentum proprio nomine Poenitentiae 
appelletur, facile est videre: scilicet quia poenitentiae actus sunt 
elementum eius materiale sicut ablutio in baptismo; item quia 
ad eundem effectum ordinatur ac poenitentiae virtus, id est ad 
destructionem peccati. Nihilominus distinguitur a simplici poe- 
nitentia quam ius naturale praescribit, primo quidem quantum 
ad determinatum poenitendi modum, secundo quantum ad judi- 
cialis processus formam, tertio quantum ad efficaciam ex opere 


operato quae non est nisi ex vi institutionis Christi. Unde Tri- 

dentinum, Sess. XIV, cap. i: « Fuit quidem poenitentia univer: 
«sis hominibus qui se mortali aliquo peccato  inquinassent, 
« quovis tempore ad gratiam et iustitiam assequendam neces- 
*saria, illis etiam qui baptismi sacramento ablui petivissent, ut 
« perversitate abiecta et emendata, tantam Dei offensionem cum 
« peccati odio et pio animi dolore detestarentur. Porro, nec 
« ante adventum Christi poenitentia erat sacramentum, nec est 


* post adventum illius cuiquam ante baptismum ». 
Sed iam ad intrinseca huius sacramenti constitutiva distin- 


ctius exponenda vtniendum est; pro quo sit sequens propositio. 


THESIS Ill. 
(Art. i, ad ium et 2utu. — Art. 3). 


Sacramentum poenitentiae duabus partibus essentiali- 
bus constat, quarum altera, hoc est, actus exteriores qui- 
bus peccator poenitens iudicio clavium causam subiicit, 
munus gerit materiae; altera vero, hoc est sententia abso- 
lutionis his vel aequipollentibus verbis concepta, « ego te 


absolvo a peccatis tuis », habet rationem formae. 


Videretur tamen dicendum cum Scoto in IV, D. 16, q. 1, 
quod actus poenitentis non sunt ullo modo pars signi sacra: 
mentalis constitutiva, sed simplex conditio requisita ad absolu- 
tionem, in qua sola essentialiter consistit Poenitentiae sacramen- 
tum. Et ratio est: 

Primo, quia sola absolutio significat remissionem  pecca- 
torum, quae est effectus sacramenti; ergo sola est sacramentum 
ipsum. 

Secundo, quia alias sequeretur quod poenitens ipse sibi 
peccata remitteret ut partialis sacramenti minister, quod sane 
absonum atque absurdum est. 

Tertio, quia si consequentia ista non admittitur, redit aliud 
inconveniens. Non enim esset a ministro sacramenti totum id 
quod signi sacramentalis essentiam ingreditur, et hoc est praeter 


et contra omnium aliorum sacramentorum analogiam. 

Quarto, quia ipse S. Thomas in IV, D. 22, q. 2, a. r. q. f, 

ad 2" dicit: « Poenitentia exterior quae est signum sacramen' 
« tale in hoc sacramento, repraesentat cooperationem recipientis. .. 
«et ideo non competit ei quod gratiam aliquo modo causet ». Et 
iterum in resp. ad 3"": « Exterior poenitentia non est signum 
« gratiam causons ». Atqui in omni sacramento id quod mate- 
riae munus gerit, gratiam causát simul cum forma. Ergo in 
opinione S. Thomae, poenitentis actus non sunt materia sacra- 
mentalis; ex quo tandem sequitur, sacramentum hoc sola mini- 
stri absolutione constare. 

Sed in contrarium est quod dicitur in Florentino, Decr. pro 
Armenis: « Quartum sacramentum est Poenitentia, cuius quasi 
« materia sunt actus poenitentis...; forma huius sacramenti sunt 
« verba absolutionis quae sacerdos profert cum dicit: ego te 
« absolvo, etc. ». — Item in Tridentino, Sess. XIV, can. 4, sic 
legitur: « Si quis negaverit ad integram et perlectam peccato- 
«rum remissionem requiri tres actus in poenitente, quasi ma- 
« teriam sacramenti Poenitentiae..., anathema sit ». Et ibid. cap. 3: 
x Docet praeterea Sancta Synodus, sacramenti Poenitentiae for- 
! mam, in qua praecipue ipsius vis sita est in illis ministri ver- 
K bis positam esse, ego te absolvo, etc... Sunt autem quasi ma: 
« teria huius sacramenti ipsius poenitentis actus, nempe contritio. 
< confessio, et satisfactio ». — Nec obstat quod Concilium adhi- 
beat vocem quasi materia. Non enim hoc loquendi modo utitur, 
ut notavit Catechistnus ad parochos (T) quia exteriores poeni- 
tentis actus non sunt vere et proprie materia qualis in omnibus 
sacramentis requiritur, sed quia non sunt res aliqua corporea 
tractabilis, sicut aqua in baptismo, et chrisma in confirmatione |». 
Hinc a temporibus Tridentini, adeo communiter in hac doctrina 
asserenda conveniunt theologi, ut opinioni contrariae nulla sat 
solida relinquatur probabilitas. 

Ratio vera intrinseca ex propria huius sacramenti quid- 


ditate a Christo (Ioan. XX) declarata, sumenda est. Etenim Poe- 


C) Catechism. Cone. Trid., de Sacr. Poenit. n. 17. 
€ S. Thomas, hic. art. 1, ad 1*** 

nitentia ut sacramentale signurn ef instrumentalis causa remis- 
sionis peccatorum, est ritus sacer qui modum habet processus 
judiciarii, in /oro animae et ad reconciliationem cum Deo. Ergo 
iis partibus essentialibus constare debet, quibus constat quodli- 
bet forense iudicium, modo tamen harum partium ratio propor 
tionaliter accipiatur, prout exigit specialis natura talis iudicii, 
propriusque finis ad quem ordinatur. 
lam age, processus forensis duabus semper essentialibus 
partibus constituitur; quarum altera, id est sententia prolata a 
iudice, processum ultimo complet ac terminat, et idcirco munus 
obit formae; allegationes vero, et testium depositiones, et rei 
per suos advocatos defensio, atque uno verbo omnes actus qui- 
bus crimen et causa cognitioni determinationique iudicum subii- 
citur, se habent ut pars materialis; materia enim nunc analogice 
dicitur secundum rationem elementi determinabilis, forma autem 
secundum rationem principii determinantis. Similiter ergo sacra, 
mentalis poenitentiae ritus a Christo institutus iis etiam duabus 
partibus constitui dicendus est : sententia iudiciali tamquam forma, 
et externis actibus quibus causa ad sacrum indicem defertur, 
tamquam materia. 
Verum ut supra ostensum est, tribunal sacramentale a tri- 
bunali humano in hoc vel maxime differt, quod non ad scele- 
rum vindictam erectum est, sed ad reos justificandos et recon- 
ciliandos cum Deo qui per peccatum offensus est. Hinc primo, 
processus iudicialis suam perfectionem atque ultimam  termina- 
tionem habere nequit, nisi per sententiam practice efficacem remis- 
sionis, quia si sacerdos retentionis sententiam pronuntiat, causa 
denuo resumenda erit usquedum absolutio concedatur. Hinc se- 
cundo, ipsa causa non utcumque ad iudicem deferri debet, sed 
eo modo qui congruat fini reconciliationis obtinendae. Et in iu- 
diciis quidem forensibus nihil refert an reus voluntarie vel in- 
voluntarie in iudicium veniat; nec profecto oportet ut ab ipso- 
met procedant actus quibus constat materialis pars processus, 
sed alius est reus, alius accusator, alius testis; ibi enim sola 
iustitia vindicativa agitur, ut ostendit S. Thomas infra, Quaest. 
90, art. 2. Hic autem non ita, sed necesse est ut delatio causae 

ab eo fiat qui peccavit, procedatque ex displicentia peccati com- 
missi, necnon et voluntate satisfaciendi ad arbitrium Dei. Unde 
tandem recte concluditur quod in hoc sacramento forma est 
sententia absolutionis, materia vero sunt externi poenitentiae actus 
per quos peccator seipsum subiicit iudici habenti Ecclesiae claves. 
Quinam autem illi actus sint, determinabitur infra, ubi de inte- 
gralibus poenitentiae partibus; nunc enim sufficit ut in confuso 
teneantur. 

Ad i'm ergo dicendum, falsum esse id quod assumitur, 
videlicet solam absolutionem praeiisive sumptam ab actibus poe- 
nitentis, significare sacramentaliter remissionem peccatorum. Si 
enim seorsum consideretur, non est amplius actus iudicialis, sed 
oratio sive locutio quaedam. Locutio autem, quantumvis pra- 
ctica et efficax, ad rationem signi sacramentalis minime sufficit ; 
et ideo cum Matth. IX-2, Christus dixit paralytico: remittuntur 
tibi peccata tua, non confecit sacramentum, sed potestate excel- 
lentiae usus, rem sacramenti contulit sine sacramento, ut com- 
munis fert doctrina. Sicut igitur forma baptismi praecisive ab 
actu baptizandi, non significat sacramentaliter interiorem ablu- 
tionem ; ita nec verba ego te absolvo condonationem offensae di- 
vinae, si sumantur verba illa seorsum a iudiciali processu quem 
ultimo terminant. Et ratio facile assignatur, quia sacramentum 
est signum, non qualecumque, sed caeremoniale seu symbolicum, 
ut suo loco dictum est. Signum autem symbolicum consistit in 
quodam facto sensibili significante per modum  proportionalis 
similitudinis, sicut baptismus per modum ablutionis, confirmatio 
per modum unctionis, atque ita porro. Sic Poenitentia significat 
effectum suum sub proportionali similitudine iudicialis absolu- 
tionis: quatenus, sicut in foro externo per iudicium absoluto- 
rium homo liber abit ab onere criminis apud homines, ita in 
foro conscientiae per sententiam sacramentalem liber abit a pec- 
cato coram Deo. In tantum igitur haec verba, «ego te absolvo » 
sacramentaliter significant, in quantum iudicialem actum consti- 
tuunt. Sed ad iudicialem actum non pertinent nisi ut informan- 
tia processum. Unde a primo ad ultimum, sacramentalis signi 


ficatio tribuenda est toti composito, tametsi absolutio habeat 

principaliores ac potiores partes, sicut ipsa formae ratio re- 
quirit. 

Ad 2lB negatur sequela, quia quidquid poenitens agit, non 
causát peccati remissionem nisi ut substans actioni sacerdotis, 
penes quem solum est potestas et ius absolvendi. Et ideo solus 
sacerdos minister sacramenti dicendus est, tum quia ipse solus 
apponit formam, tum quia nonnisi in ordine ad indicium eius, 
poenitentis actus obtinent rationem materiae. Et simile est in 
curatione morbi corporalis si forte imperet medicus exercitatio- 
nes quasdam; licet enim infihnus id praestet quod ad medica- 
tionem pertinet, non ideo tamen sui ipsius medicus, vel suae 
curationis auctor unquam denominabitur. 

Ad 3“ņ dicendum quod non est necessarium ut in omni 
sacramento materia ab ipso ministro apponatur, modo semper 
apponatur in ordine ad ministri operationem ; sed quid singulo- 
rum sacramentorum natura et indoles ferat, videndum est. Sane 
vero in Matrimonio, ex intrinseca contractus natura provenit ut 
alius sit qui tradit ius, alius qui acceptando imponit vinculum 
obligationis, et pro tanto se habet ut minister agens in persona 
Christi. Itaque cum materia sacramenti matrimonii in traditione 
iuris consistat, sequitur quod materia non apponitur a ministro 
in quantum minister est. Et simili modo in Poenitentia, ex na- 
tura iudicii sacramentalis venit, ut non a Christi ministro de- 
beat apponi materia, sed a reo qui absolvitur. 

Ad 4m denique dicendum quod S. Thomas semetipsum 
explicat in iis quae auctoritates obiectas immediate consequun- 
tur, videlicet in quaestione 2, ubi sic ait: « Exterior poeniten- 
« tia quae est sacramentum tantum in Poenitentia, est sacra- 
« mentum ut signum tanturn ex parte actus poenitentis, sed ut 
« signum et causa simul, si coniungatur actus poenitentis cum 
« actu ministri. Et ideo.., res exterioris poenitentiae... (est) si- 
« gnificata tantum per actus poenitentis; significata autem et 
« causata per actus eosdem, adiuncta absolutione ministri, per 
«quam aliquo modo homo ad gratiam disponitur ». Quapropter 
hoc solum sibi vult S. Doctor, quod sacramentalis causalitas non 


est attribuenda actibus poenitentis in quantum sunt actus vir 

tutis habentes ab intrinseco valorem ex opere operantis, neque 
etiam in quantum sunt actus externi absolute m seipsie consi- 
derati, (sic enim nuda exsistunt interioris poenitentiae signa, 
quibus nec symbolismus convenit, nec efficacia ex opere operato), 
sed omnino et exclusive, in quantum sunt quaedam actio causae 
apud indicem per absolutionis sententiam terminata. 

Ultimo notabis quod quidam nunc introducunt opinionem 
novam, quae sententiae etiam Scotisticae limites praetergredi vi- 
detur. Sentiunt enim, totum sacramentum sic sola absolutione 
constare, ut confessio nequidem esset conditio indispensabiliter 
et absolute in omni casu requisita. Et fundantur super praxim 
receptam in Ecclesia, absolvendi in articulo mortis, etiam eos 
qui sensibus destituti nullum dederunt exterius signum suble- 
ctionis ad claves. Sed hoc nihil est, quia tunc non datur abso- 
lutio nisi sub conditione, pro quanto scilicet tales moribundi 
aliqualem fortasse confessionem edidissent, a circumstantibus non 
perceptam. Praeterea, in tanto animae discrimine, ad hoc ut 
possit impertiri conditionata absolutio, non requiritur aliqua vera 
probabilitas, sed satis est quaelibet praesumpta possibilitas de 
exsistentia requisitorum ad validitatem sacramenti. Omnibus ergo 


modis, contra communem doctrinam nihil exhinc evincitur. 


COROLLARIUM I. 


Non valet sententia absolutionis scripto expressa, vel 


prolata in absentem. 


Ratio desumitur ex institutione Christi, quam nobis mani- 
festant Ecclesiae traditio, praxis tot saeculis invariata, et ana- 
logia aliorum sacramentorum in quibus absolute forma verbo- 


rum requiritur (T). 
Obiicitur tamen sacramentum matrimonii, de cuius essentia 


C) Cf. decretum Clementis VIII de absolutione in absentia per 
scriptum vel per internuntium. 20 lun, 1602. — In Enchirid., n. 962. 

non est ut forma verbis exprimatur, quia fert natura contractus 
ut mutuo consensu per qualiacumque signa expresso, sive inter 
absentes sive inter praesentes perfici possit. Ergo a pari, forma 
sacramenti poenitentiae non est necessario formalibus verbis ap- 


ponenda, quia fert etiam natura iudicii ut possit sententia quan 
doque scripto reddi, imo in absentem proferri. 

Verum absolute est neganda paritas, praesertim quia Con- 
cilia docent sacramenta duobus constare: re tamquam materia, 
verbis tamquam forma. Et non apponitur limitatio nisi quoad 
matrimonium, de quo dicitur in decreto pro Armenis: «Causa 
« efficiens matrimonii regulariter est mutuus consensus per verba 
« de praesenti expressus ». Si autem extraregulariter in matri 
monio suppleri possunt verba per signa aequipollentia, hoc non 
est extendendum ad aliud quodlibet sacramentum, quia exceptio 
firmat regulam secundum axioma iuris. 

Insuper considerandum est quod Christus non instituit ma- 
trimonialem contractum, sed ipsum iam pridem de iure naturae 
exsistentem elevavit pro fidelibus ad rationem sacramenti. Et 
quia de iure naturae ad contractum ineundum nihil aliud requi- 
ritur quam mutuus paciscentium consensus, sive formalibus ver- 
bis sive aliis aequipollentibus signis expressus, liquet quod for- 
malia verba ad sacramentum Matrimonii essentialiter non exi- 
guntur. At vero similis ratio non tenet quoad sacramentum 
poenitentiae. Nam licet Dominus hoc sacramentum instituerit 
per modum iudicii, non tamen addidit sacramentalitatem iudicio 
alicui praeinstituto et aliunde habenti formam suae celebratio- 
nis; et ideo indicium quod pro potestate clavium in foro con- 
scientiae exercetur, analogice quidem convenit cum aliis iudiciis, 
sed suas regulas, suam formam, suasque leges proprias habet 
a solo institutore Christo. Si quis igitur dicat sufficere quando- 
que ut sententia iudicialis per rescriptum enuntietur, et hanc 
normam transferat in foro sacramentali, illatio non magis tenet 
ac si diceret: Sententia cum talibus solemnitatibus reddita va- 
lebat secundum ius romanum, ergo et secundum praescriptiones 


novi codicis pariter valere dicenda est. 

COROLLARIUM II. 


Forma deprecative modo expressa non est valida, nisi 
ratione adiunctorum et usus communis aequipolleat sen- 
tentiae assertivae. 


Ratio est quia iudex qua talis non deprecatur, sed ex po- 
testate pronuntiat. Praeterea, ut ait Angelicus in opusc. de forma 
absolutionis, cap. i: « In sacramento poenitentiae verba Scri- 
« pturae quae maxime sunt sectanda, non faciunt mentionem de 
« aliqua deprecatione, sed magis verbo indicativo utuntur. Non 
* enim dicit: Quaecumque petieris solvenda, erunt soluta, sed : 
« Quaecumque solveris, erunt soluta. Si ergo illa tantum dicun- 
« tur esse soluta, quae habens claves solverit, qui autem petit 
« aliquid esse solvendum, non solvit, miror qua temeritate ali 
« quis asserat esse solutum, quem habens claves non significat 
«se solvere, sed solum rogat esse solvendum ». Et in art. i 
huius quaestionis ad iun': « Ista forma, ego te absolvo, assumi- 
« tur ex ipsis verbis Christi quibus Petro dixit: Quodcumque 
« solveris super terram, etc. Unde in sacramentali absolütione 
« non sufficeret dicere: Misereatur tui omnipotens Deus, vel ab- 
« solutionem et remissionem tribuat tibi Deus, quia per haec 
« verba sacerdos absolutionem non significat fieri, sed petit 
« ut fiat ». 

Occurrit tamen hic difficultas, quia in vetustissimis codi- 
cibus invenitur forma sacramenti Poenitentiae his terminis ex- 
pressa: Absolvat te Deus; dimittat tibi Deus peccata tua (J. 
Dicuntur etiam Graeci communiter adhibere formam depreca- 
tivam. 

Ad huius igitur dubii solutionem duo notanda sunt. Primo 
quidem, quod in iudicio sacramentali sacerdos est iudex pure 
ministerialis et Dei auctoritate agens; deinde vero, quod inore 


() Documenta vide apud Palmieri, de Poeuit., Thes. 13. 

iudicis huiusmodi, forma grammaticaliter deprecativa potest ra- 
tione circumstantiarum aequivalere formae assertivae qua nos 
utimur. Nam certe formula benedictionis, benedicat vos omnipo- 
tens Deus, a simplici laico prolata, nihil aliud contineret quam 
puram deprecationem; prolata vero a sacerdote iuxta consue- 
tum Ecclesiae ritum, hunc sensum in actu exercito habet: ego 
vos auctoritate Dei omnipotentis benedico. Idem igitur sentiendum 
est de formula absolutionis: Deus te absolvat, vel Deus remitte 
huic, etc. Si enim proferatur, causa cognita, ab eo qui claves 
habet, et iudicis ministerialis agit personam iuxta communem 
suae ecclesiae usum, aequipollent verbo indicativo : ego te aucto 
ritate Dei a peccatis tuis absolvo, quia non absolvit Deus aut 
remittit nisi ministerio clavium, quarum sententia actu exercito 
assertive significatur. 

Expressior tamen est forma qua nunc saltem, utuntur omnes 
Latini: a qua etiam nonnisi cum dispendio validitatis privatus 
quispiam discedere praesumeret, quia privatus facere non potest 
ut formula quae ex sese non est nisi possibilis ad certam signi- 
ficationem, eam de facto consequatur. Interim vero diversitas 
inventa inter varias ecclesias iterum atque iterum demonstrat, 
non esse semper quaerendum in sacramentalibus signis rigidam 
illam et pure materialem  uniformitatem quam quidam in eis 
veluti superstitiose ponunt. Non enim magicis syllabarum sonis 
alligavit Deus virtutem suam, et ubicumque salvatur significatio, 
ibi salva est essentia sacramenti. 

Hactenus ostensum est quid sit in Poenitentia sacramentum 


tantum, materia constans et forma; nunc sequitur propositio de 


re et sacramento. 

THESIS IV. 
(Art. i ad 3um — In IV, D. 22, q. 2, a. r). 


In Poenitentia sicut in aliis sacramentis distinguitur 
sacramentum tantum, res et sacramentum, et res tantum 
Est autem res et sacramentum, ipsa interior peccatoris 
poenitentia, prout vi absolutionis iuridice efficitur titulus 
exigens, modo aliunde obex non adsit, remissionem pec- 
cati et divinae condonationem offensae. Quare hoc sacra- 
mentum, non secus ac caetera, iustificare dicendum est 


instrumentaliter dispositive. 


Communis est doctrina veterum, esse in omnibus sacra- 
mentis « aliquid quod est sacramentum tantum, aliquid quod 
4est res et sacramentum, aliquid vero quod est res tantum » p), 
ut constat ex dictis in priori tomo, in disputatione de sacra- 
mentis in communi. Quorum terminorum legitima interpretatio 
ponit aliquid quod mediat inter sacramentum exterius et effectum 
gratiae, quasi de utriusque extremi ratione participans. Dum 
enim immediate significatur et infallibiliter causatur per ritum 
externum valide positum, fit vicissim signum et causa exigitiva 
gratiae saccamentalis, in qua. modo obex non obstet, processus 
causalis terminatur. Hinc apparet quam intime doctrina de re et 
sacramento cum modo causlitatis a veteribus asserto connecta- 
tur. Nam ex quo inceperunt vulgari in s holis opiniones ad- 
struentes immediatam habitudinem sacramentorum ad effectum 
gratiae sive physice sive moraliter influendum, res et sacramen- 
tum adhuc quidem nominari consuevit, sed non remansit quoad 
formalem rationem quam nomen importat, nec potuit amplius in 
omnibus sacramentis, et speciatim in Poenitentia, etiam mate- 
rialiter assignari. 

In praesenti igitur propositum intentionis est demonstrare : 
Primo, quod sacramentum Poenitentiae non significat, adeoque, 


() S. Thom., hic, art. l. in arg. 3. 

non causai immediate ipsam remissionem peccati. Secundo, 
quod immediatum eius significatum simul et causatum, non est 
nisi interior poenitentia, prout effecta vi clavium titulus exigens 
desitionem imputationis offensae et restitutionem gratiae. Tertio, 
quod ex consequenti, is causalitatis modus huic sacramento 
competere dicendus est, qui caeteris omnibus ab antiquioribus 
theologis attribuitur. 

Quod igitur poenitentiae sacramentum non significet vel 
causet immediate ipsam peccati remissionem, probari in primis 
potest ex natura iudicii in genere () Nusquam enim sententia 
judicialis immediate significat et facit solutionem in actu se- 
cundo. Nam certe in humanis, indicium facere nihil aliud est 
quam ius dicere (a); dicere, inquam, non speculative, sed pra- 
ctice, per applicationem iuris communis ad causam particula- 
rem; adeoque absolvere iudicialiter est facere ius secundum 
quod debitum est ut reus pro innocente habeatur, nec quidquam 
detrimenti capiat ratione eorum de quibus fuerat accusatus. Ergo 
si vere poenitentiae sacramentum per modum iudicii institutum 
est, oportet ut legitima formae expositio sit: ego te absolvo iu- 
dicialiter a peccatis tuis, id est, ego index facio ius secundum 
quod debitum est ut peccatum tibi remittatur. 

Nunc autem ulterius considerandum venit quod ius dictum 
a indice est semper affixum ei quod iudicio causam dedit et 
fundamentum. Et in iudiciis quidem forensibus, (quae eo spe- 
ctant ut secundum culpabilitatem vel inculpabilitatem iuridice 


cognitam, vel condemnetur reus, vel absolvatur), fundamentum 


() Ex eadem natura iudicii clare apparet removendam esse ab 
hoc sacramento physicam causalitatem. Etenim indicium versatur unice 
circa ius faciendum; atqui ius nequaquam ad ordinem physicum per- 
tinet, nec physicae efficientiae terminus esse potest. — Apparet etiam, 
non magis congruere causalitatem moralem, prout a Lugone asseritur. 
Quis enim intelligeret sententiam iudicialem. cuius propria efficientia 
consisteret in movendo alium ad aliquid elargiendum ei in quem indi- 
cium exercetur? — Sed nullus alius causalitatis modus excogitabilis est 
praeter illum qui in ordine intentionali consideratur; de quo in superiori 


tomo plura diximus. 
() S. Thom., 2-2, Quaest. 60, art. i. 

sententiae sunt facta allegata in processu, sive pro, sive contra. 
Unde iudex dicit et facit ius quod factis illis veluti alligatur, 
ita ut si sint materialiter falsa, eo ipso deficiente veritate fun- 
damenti, ius evanescat et sententia evadat invalida. Quapropter 
immediatus iudicii forensis effectus in eo est, ut quae in pro- 
cessu fuerunt allegata, sint in posterum titulus iuridicae impu- 
tationis criminis, vel non imputationis. At vero in tribunali poe- 
nitentiae illud quod absolutionem fundat, non est nisi poeni- 
tentia iuridice cognita per actus exteriores peccatoris sese iudicio 
clavium subiicientis. Quare circa hanc ipsam poenitentiam ponitur 
ius dictum sive factum a iudice absolvente, et ex consequenti, 
immediatum sacramenti significatum simul et causatum, nihil aliud 
esse potest quam supradicta interior poenitentia, prout vi cla- 
vium efficitur titulus de se exigitivus remissionis peccati, sive 
cessationis reatus quo erga Deum peccator tenebatur. Et hoc 
sensu dicit S. Thomas in praesenti, art. i ad 3"m: « Dicendum 
« quod etiam in Poenitentia est aliquid quod est sacramentum 
* tantum, scilicet actus exterius exercitus tam per peccatorem 
« poenitentem quam etiam per sacerdotem absolventem; res 
« autem ef sacramentum est poenitentia interior peccatoris; res 
« autem fantum et non sacramentum, est remissio peccati; quo- 
«rum primum totum simul sumptum est causa secundi, primum 
«autem et secundum sunt quodammodo causa tertii ». 

Idem efficaciter etiam demonstrari potest ex speciali natura 
iudicii in foro Dei et conscientiae. Etenim remissio peccati in 
actu secundo requirit ex parte peccatoris certas conditiones de 
quibus, an sint, minister cum certitudine iudicare non potest. 
Sane vero, quod peccatorem aliquo modo poeniteat de peccatis 
suis, ex actibus externis quibus ipse causam clavibus subiicit, 
moraliter certo a iudice homine generatim cognoscibile est. Sed 
quod poenitentia ista vere sit incompossibilis cum omni volun- 
tate peccandi, id est, quod ad hunc usque gradum perveniat 
qui requiritur ad iustificationem in sacramento consequendam : 
hoc non subiacet iuridicae cognitioni ministri, etiam mere mo- 
raliter certae, quemadmodum ex natura rei haud difficulter ap- 
parebit, et statim agnoscet, quilibet habens vel modicam praxim 

tribunalis poenitentiae (P. Quo interim supposito, sic arguo: 
Si sententia absolutionis immediate vel etiam absolute signifi 
caret et causaret justificationem ipsam, deberet fundari saltem 
regulariter, super poenitentiam peccatoris certo cognitam ut suf- 
ficientem ad solutionem vinculi in actu secundo. Oportet enim ut 
sententia iudicialis innitatur cognitioni moraliter certae merito- 
rum causae, in sua relatione et proportione ad proprium iudicii 
effectum. Sed poenitentia peccatoris qua sufficiens ad effectum 
solutionis in actu secundo, non est iuridice certo cognoscibilis 
a tribunali clavium. Ergo in hoc tribunali proprius atque im- 


mediatus sententiae effectus nequit omnino esse ipsamet in 


actu secundo remissio; imo nequidem id quo absolute debita 


reddatur, sed debita solum sub hac conditione: si non desit 
aliunde dispositionum sufficientia, de qua sacerdos cum certitu- 
dine non habet iudicare. 

Reducimur ergo ad eamdem conclusionem ac supra, et ideo 
S. Thomas in praesenti quaestione, art. 3 ad 5',m, ostendens 
quomodo sacerdos absolvendo non loquatur quasi de re incerta, 
concedit plane quod si de solutione peccati in actu secundo age- 
retur, minister absque speciali revelatione non posset certo di- 
cere, ego te absolvo (a. Nunc autem certo pronuntiat sententiam 
remissionis, quia sententia ista est sacramentalis, cuius scilicet 
salva manet veritas et efficacia, etiamsi ultimus eius effectus 
impediatur per indispositionem poenitentis. « Non tamen, inquit, 
« loquitur sacerdos quasi de re incerta, quia sicut alia sacra- 
« menta Novae Legis habent de se certum effectum ex virtute 
* passionis Christi, licet possit impediri ex parte recipientis, ita 


« etiam et in hoc sacramento... Unde nec sacerdos indiget spe.(*) 


(* De hoc iterum infra, ubi de illa attritione quae sufficit in ra- 
tione partis integratis sacramenti, tametsi non sufficiat in ratione dispo- 
sitionis proximae ad justificationem. 

C) Nisi forte fingas absolutionem semper procedere a ministro sub 
ea conditione quae rationem sententiae iudicialis funditus destrueret, 
hoc modo: Si tua poenitentia est sufficiens, (quod scire non possum), 
ego te absolvo. Sicut si in humanis, iudex statueret: Si es culpabilis, 
(quod mihi non constat), ego te condemno. 

« ciali revelatione sibi facta, sed sufficit generalis revelatio fidei, 
' per quam remittuntur peccata... Esset autem perfectior expo- 
« sitio (formae): Ego te absolvo, id est, sacramentum absolutionis 
« (ibi impendo ». Quod magis explicans in opusculo de forma 
absolutionis c. 3, dicit: « Quinto obiicit adversarius quod terne- 
« rarie sacerdos dicit, ostendo te absolutum, cum ignoret an 
« Deus absolverit. Sed secundum hanc eamdem rationem teme- 
« rarium esset dicere, ego te baptizo, cum ignoret an Deus 
« interius baptizet. Neutrum autem est temerarium, quia sacra 
« menta habent certos effectus, licet impediri possint per fictio- 
Unde 


baptizo, cum 


«nem suscipientis. sacerdos dicens, ego te absolvo, vel 


«ego te certitudine denuntiat sacramenti ef 
« fectum ». 

Tandem probatur assertio ex natura sacramenti. Nam illud 
quod immediate significatur per sacramentum exterius, debet 
esse immediatum significatum totius sacramenti tam quoad ma- 
teriam quam quoad formam. Porro quidquid nunc sit de forma 
Poenitentiae, saltem evidens est quod materia in exterioribus 
actibus poenitentis consistens, nulla ratione determinari potest 
ad significandum immediate peccati remissionem; semper enim 
significabit proxime poenitentiam interiorem. Ergo vel dicendum 
quod actus poenitentis non sunt intrinsecum sacramenti consti. 
tutivum, vel si hoc reficitur ut reipsa reficiendum est, fatendum 
quod significatum immediatum non est nisi ipsa interior poeni- 
tentia prout vi absolutionis induit rationem tituli exigentis, quan 
tum est de se, desitionem imputationis offensae. Et quia sacra 
menta significando causant, profecto immediatum significatum 
convertitur cum immediato effectu. Recte ergo assignat S. Tho- 
mas id quod in Poenitentia est res et sacramentum: « Dicen- 
« dum, inquit il, quod res sacramenti cuiuslibet, suo sacra 
« mento, cuius dicitur res, proportionatur. Exterior autem poe- 
« nitentia... est sacramentum ut signum et causa simul, si con- 
« iungatur actus poenitentis cum actu ministri. Et ideo interior 
« poenitentia est res exterioris poenitentiae, sed ut significata 


() S. Thom, in IV. D. IV. . 22a. LL q. 2 


De Ecclesiae Sacramentis. Tomo Il. 


50 QUAESTIO LXXXIV 


«tantum per actus poenitentis, ut significata autem et causata () 
< per actus eosdem, adiuncta absolutione per quam aliquo modo 
« homo ad gratiam disponitur (a) Sicut etiam in sacramento 
« Eucharistiae corpus Christi verum est res significata tantum 
« per species panis et vini, sed causata per verba ministri, et 
«illa duo simul coniuncta, sunt signum et causa ». 

Si quis autem obiiceret, doctrinam hactenus expositam de- 
trahere dignitati et virtuti sacramenti poenitentiae, quasi remis- 
sio peccati non amplius significaretur et causaretur per sacer- 
dotis absolutionem, in primis negandum esset assumptum sim- 
pliciter et absolute. Aliud enim est quod forma sacramenti non 
causet immediate ipsam offensae condonationem, aliud vero quod 
nullo modo ipsam operetur. Imo S. Thomas qui expresse docet 
rectam expositionem formae esse, ego te absolvo, id est, sacra- 
mentum absolutionis tibi impendo, (qua expositione vel nihil di- 
citur, vel certe asseritur modus efficientiae consistens in colla- 
tione tituli sacramentalis de se exigentis remissionem sive so- 
lutionem): S. Thomas, inquam, omni ope omnique studio con- 
tendit pro vera absolutionis causalitate, contra eos qui aiebant 
adaequatum eius sensum esse, ego te ostendo et declaro absolu- 
tum, vel, ego te solvo ab obligatione subiiciendi peccata tua clavi- 
bus, etc., ut apud S. Boriaventuram in IV, D. 18, Part. I, a. 2, 
q. i et 2. 

Praeterea observandum est quod omnes in hoc necessario 
convenire debent: videlicet, formam verborum ego te absolvo, 
alium habere significationis modum quando profertur sacramen- 
taliter ab homine ministro Dei, quam si extrasacramentajiter ab 
ipso Deo diceretur. Nam si diceretur a Deo certum de fide es- 
set hominem solvi a peccatis; cum autem dicitur sacramentali- 
ter a ministro Dei, non magis est certum quam cum adultus 
baptizatur his verbis, ego te baptizo. Unde ipse Caietanus in 


3 “ Part., Quaest. 84, a. 3 dicit: « Et si novitius hoc non 


(x) Causata, inquam, in ratione tituli ad ultimum sacramenti effe- 
ctum. 


(a) De hoc genere dispositionis, vide primum volumen, Q. 62. 

« penetrat, fingat Deum dicere Petro, absolvo te, et confessa- 
' rium dicere loanni, absolvo te, et videat differentiam, quod 
«absolutio Petri est utrinque certa, quia Deus non diceret, 


« absolvo te, nisi etiam vere intus absolveretur. Absolutio autem 
« loannis est et significatur certa ex parte confessarii tantum, 
« quia sacramentum absolutionis impendit, quia sacramentaliter 
* absolvit, et intus potest impedimentum invenire ex fictione 
« poenitentis ». Haec quidem Caietanus, et recte quoad discri- 
men in significatione. Non tamen placet quod ait absolutionem 
significari certam ex parte confessarii tantum, pro quanto effe- 
ctus sacramenti « non significatur absolutione, ut recipitur inte- 
< rius in poenitente, sed ut exit exterius a ministro, ex qua 
* parte constat absolutionem esse certissimam ». Nam si per 
absolutionem validam quandoque nihil reciperetur in poenitente, 
nihil etiam exiret a ministro praeter inanem et vacuam verbo- 
rum resonantiam : quod est destruere validitatem actus, et in 
apertam contradictionem incidere. Quare remanet dicendum quod 
valida absolutio ministri semper est certissima, quatenus signi- 
ficat practice et efficit infallibiliter rem et sacramentum, quae 
res, utpote dispositio exigitiva remissionis, est ipsa remissio in 


actu primo; mediante autem re et sacramento, significat iusti- 





ficationem quae etiam infallibiliter sequitur, non tamen infalli- 
biliter absolute, sed sub conditione, id est modo occultus obex 


non adsit. 

COROLLARIUM. 


In sacramento Poenitentiae res tantum est remissio 
peccati et gratia formaliter ad Deum convertens, quam 
interdum in viris piis et cum devotione hoc Sacramentum 
percipientibus, conscientiae pax et serenitas cum vehe 
menti spiritus consolatione consequi solet ('). 


Quod res Poenitentiae consistat in remissione peccati et 
gratia formaliter convertente ad Deum finem ultimum, satis su- 
perque apparet ex dictis tum de hoc sacramento, tum de peccato 
habituali. Cum autem audis gratiam formaliter convertentem ad 
Deum, intellige gratiam sacramentalem quae includat speciale 
auxilium contra vulnera actualis peccati, quodcumque tandem 
illud sit (a. Denique, quoad effectum  accessorium assignatum 
a Tridentino, dicendum quod constat in primis ex piorum ex- 
perientia.-Insuper naturae huius sacramenti est omnino consen- 
taneus, quia sicut conscientiae remorsus est poena peccatum 
concomitans, ita conscientiae pax et serenitas gratiae sacramen- 
tali peccati remissivae iure meritoque annexa intelligitur. 

Superest nunc exponendum id quod pertinet ad materiam 


remotam huius sacramenti, quae etiam materia circa quam no- 


minari solet. 


C) Trident., Sess. 14, cap. 3. 

(2) «Sicut diversae virtutes et diversa dona Spiritus Sancti ad 
« diversos actus ordinantur, ita diversi sacramentorum effectus sunt ut 
" diversae medicinae peccati, et participationes virtutis dominicae pas- 
« sionis, quae a gratia gratum faciente dependent sicut virtutes et dona. 
« Sed virtutes et dona nomen speciale habent, propter hoc quod actus 
«ad quos ordinantur sunt manifesti; unde secundum nomen a gratia 
«distinguuntur Defectus autem peccati contra quos sacramenta insti- 
« tuuntur, latentes sunt; unde sacramentorum effectus nomen proprium 
« non habent, sed nomine gratiae nominantur: dicuntur enim gratiae 
« sacramentales, et penes has sacramenta distinguuntur sicut penes pro- 
« prios effectus ». — S. Th^m., de Verit.. q. 27, a. 5 ad raum. 


DE POENITENTIA UT EST SACRAMENTUM 


THESIS V. 
(Art. 2. 


Ad materiam remotam sacramenti Poenitentiae perti- 
nent omnia et sola peccata post baptismum commissa; 
ita tamen ut materia necessaria sint omnia et sola mor- 
talia nondum sacramentaliter soluta; quaelibet vero alia, 
sive mortalia sive venialia, materia quidem sufficiens 


existant, sed omnino libera et veluti accessoria. 


lurisdictioni clavium sola illa peccata subesse quae post 
baptismum fiunt, iam sufficienter in superioribus demonstratum 
est f, nec circa hoc nova opus est declaratione. Sed non omnia 
baptizatorum peccata aequalem habent ad sacramentum poeni- 
tentiae habitudinem, et ideo oportet primo de materia neces- 
saria. tum secundo de materia libera et mere sufficiente singil- 


latim dicere. 


$ b 


Materia necessaria, id est de necessitate clavibus subiicienda» 
mortalia sunt omnia nondum sacramentaliter soluta, prout aperte 
sequitur ex dictis in prima et secunda propositione. Verum, 
quia contingere potest ut fuerint iam remissa per contritionem 
perfectam includentem sacramentum in voto, explicandum su- 
perest quomodo locum adhuc habeat vis et efficacia sacramenti 
in re, quando peccatum extrasacramentaliter condonatum iam 
praesupponitur. 

Quo in negotio non facilem forsitan explicationem habebunt 
qui volunt formam Poenitentiae, ego te absolvo a peccatis tuis, 
esse exponendam proxime atque immediate de ipsa peccati so- 
lutione in actu secundo. Non enim sufficienter apparet qua Ta- 


i'" Vide supra, Thes. 1. 

tione in casu praeexistentis remissionis, adhuc salvaretur veritas 


propositionis practicae sic intellectae. Dicesne significari solu 


tionem quantum in ministro est, vel quantum estex vi sententiae 
sacramentalis? Atqui si a parte rei nullum est in actu vinculum 
peccati, nihil etiam est quod solvas; et tunc solvere quantum 
in te est, non est vere solvere, sed ad summum frustraneo co- 


natu solutionem attentare. Aut forte respondebis duo esse in 


remissione peccati; destructionem imputationis offensae, et abla- 
tionem aversionis a Deo per gratiae infusionem. Unde, inquies, 
si peccatum iam supponatur aliunde remissum, practica formae 


significatio sese equidem non extendet ad primum, cum impos- 


sibile sit ut iterum destruatur id quod iam destructum est; at 


semper se extendet ad alterum, videlicet ad novam infusionem 


gratiae per quam perficiatur remissio, et homo ad Deum magis 
conversus magis etiam elongetur a peccato. Sed neque hoc vi- 
detur satisfacere, quia solvere dicit per prius destructionem mo- 
ralis vinculi quod in permanentia reatus consistit: et ideo remoto 
hoc priori, perit conceptus et ratio absolutionis in actu secundo. 
Accedit praeterea quod poenitentiae sacramentum non haberet 


suam adaequatam significationem quoties absolutio cadit super 


peccata aliunde condonata, quod tamen nescio an dici possit 


sine magno inconvenienti. Sacramenta enim sunt signa ad unum 


determinata, quae semper, si modo valida sint, significant de 


integro id omne ad quod significandum fuerunt a Christo in- 


stituta. 
Nunc autem si doctrinam praecedentis propositionis de re 


et sacramento in memoriam revoces, considerando traditam ibi 


expositionem verborum formae, sacramentum absolutionis tibi 


impendo (r), videbis evanescere difficultatem. Sive enim pecca- 
tum supponatur aliunde remissum, sive non, semper sacramentum 


habet eamdem significationem et totum suum immediatum ef- 


fectum, quia semper significatur et est nova poenitentia de pec- 
cato commisso, quae per claves elevatur ad rationem tituli exi- 


gitivi, quantum in se est, remissionis peccatorum. Porro, sicut 


(C) Id est. sacramentalem titulum absolutionis. 

titulus ille, salva veritate formae, potest totaliter suo termino 
privari sicut accidit in casu sacramenti validi et informis: ita 
etiam inadequate tantum potest ipsum consequi, attenta capa 
citate quae est in subiecto f. Et sic accidit in praesenti. Semper 
enim accipit homo sacramentalem titulum remissionis, sed ubi 
non potest amplius destrui imputatio offensae quae iam ablata 
supponitur, titulus de facto valet ad solum augmentum illius 
gratiae ad Deum conversivae, per quam, ut alias dictum est. 
formaliter tollitur aversio. 

Nihil igitur repugnat quominus peccata per contritionem 
perfectam condonata, adhuc debeant subiici tribunali Poeniten- 
tiae. Adhuc enim vere circa illa versatur sacramentalis abso- 
lutio; vere etiam sequitur sacramentalis effectus; denique sol- 
vitur obligatio qua, ratione culpae commissae, homo erga claves 
ligatus remanebat. 


$ 2. 


Sed nunc occurrit difficultas quoad peccata quae dicuntur 
materia sufficiens, quamvis non necessaria; de peccatis venialibus 
loquor, necnon et de mortalibus iam rite confessis. Et difficultas 
est quia peccata illa retineri nequeunt. Unde si solum habere- 
mus verba Christi, quorum remiseritis peccata, remittuntur eis, et 
quorum retinueritis, retenta sunt, dubium forsitan esset an pos- 
sint sub sacramentali absolutione cadere ea quae sententiae re- 
tentionis certo certius susceptiva non sunt. Verum dubitationem 
omnem procul pellit universalis usus et praxis Ecclesiae, in qua 
semper persuasum fuit, ad validam et fructuosam susceptionem 


sacramenti poenitentiae quaelibet peccata, etiam levia, etiam 


(*) Sume exemplum ex sacramento Eucharistiae, cuius propria res 
adaequate consistit in habitu et actu fervidae charitatis. Nunc, si infanti 
detur hoc sacramentum, vel si ab homine distracto recipiatur, titulus 
inadaequpte tantum afferet rem sacramenti: vel propter indispositionem 
subiecti ut in secundo casu, vel propter eius incapacitatem ut in primo 

prius absolutione dimissa, in ratione materiae remotae omnino 
sufficere (r) 

Nec obstat ratio dubitandi mox assignata, quia solum se 


quitur peccata praedicta non esse principalem materiam circa 
quam exercetur iurisdictio clavium. Non autem sequitur, ea ne 
quidem accessorie ad illam pertinere, nam etiam in humanis 
contingit ut causis quae principaliter attribuuntur alicui tribu- 
nali, aliae quaedam per modum accessorii adiungantur. Acces- 
sorium autem sequitur principale, ut fert regula iuris. Quapro- 
pter, etsi peccata venialia vel rite iam confessa non requirerent 
per se processum iudicialem qui pro aliis adhibetur, quisquis 
tamen ad bonum animae suae, et ad specialem gratiam sacra- 
menti poenitentiae percipiendam, aflerre vult materiam eiusmodi, 
omnino debet observare rationem procedendi huic tribunali pro- 
priam; quae quidem procedendi ratio regulatur, ut par est, ex 
principali et necessario obiecto, non autem ex secundario ac 
mere accessorio. 

Dices: Non potest in idem iterato exerceri iudicium nisi 
indicium praecedens sit reformabile, quod non contingit in prae 
senti. Ergo ea saltem peccata quae iam fuerunt rite clavibus 
sublecta, non sunt materia sufficiens novae absolutionis sacra- 
mentalis. 

Respondeo: Dist. antec. Non potest iterato exerceri iudi- 
cium ad reformandam sententiam praecedentem, conc. antec. Ad 
ferendam sententiam quae sit praecedentis veluti ampliativa, 
subdist. Si nullum novum fundamentum habeatur, trans. Si ha- 
beatur, neg. antec. In casu autem habetur nova poenitentia de 
peccato olim commisso, quae ut iudicio sacerdotis subiecta, po- 
test vi clavium elevari ut sit titulus amplioris remissionis per 
ampliorem infusionem gratiae. Et regula generalis est quae non 


fallit in sacramentis: quoties potest repeti res et sacramentum, (*) 


(*) « Venialia, quibus a gratia Dei non excludimur..., quanquam 
« recte et utiliter citraque omnem praesumptionem in confessione dicantur. 
« quod piorum hominum usus demonstrat, taceri tamen citra culpam. 


« multisque aliis remediis expiari possunt». Trid. Sess. 14, cap. 5. 

toties etiam potest repeti sacramentum ipsum. In Poenitentia 
autem potest repeti res et sacramentum, et quidem circa eamdem 
materiam remotam, quia satis est peccatum fuisse a me aliquando 
commissum, ut possim de eo rursus poenitere; et si possum de 
eo rursus poenitere, haec ipsa mea nova poenitentia potest ele- 
vari per claves in ordine ad effectum mox declaratum. 

Urgebis: Peccata venialia non tolluntur formaliter per 
gratiae, infusionem, quia non consistunt in privatione gratiae. 
Ergo peccata venialia, saltem si sola existant, non erunt suffi- 
ciens materia sacramenti poenitentiae, quod habet causare gra 
liant sicut caetera sacramenta. 

Respondeo: Dist. antec. Non tolluntur formaliter per gra- 
tiam. et tamen gratiae exsistentia est aliquid per se requisitum 
ad venialium remissionem, conc. antec. Et venialia sunt remis- 
sibilia etiam in eo qui caret gratia, neg. antec. Unde negatur 
consequentia, quia quando vi absolutionis elevatur poenitentia 
ad esse titulum remissionis citra et praeter omne meritum ope- 
rantis. eo ipso habetur exigentia ad omne id quod per se neces- 
sarium est ut veniale remittatur. Nec obstat quod poenitens 
iam in certo gradu gratiam praehabeat, quia hoc est per acci- 
dens respectu sacramenti, et nihil adimit de efficacia quam ex 
sese habet. 

Instabis: Potestas absolvendi in foro poenitentiae non est 
nisi potestas iudiciaria, ut in superioribus dictum est. Ergo ņ n 
se extendit ad solvenda ea quae ex natura sua non possunt vel 
retineri vel remitti, Ergo nec venialia nec mortalia iam rite con- 

fessa, idonea materia sunt huius sacramenti. 

Respondeo: Dist. antec. Non est nisi potestas iudiciaria, 
quae tamen qua iudiciaria est, vel plenarie exercetur circa suum 
principale obiectum, vel quodammodo deficienter circa obiectum 
accessorium, conc. antec. Quae non habet nisi actum iudicii per- 
fecte exercibilis in utramque partem, neg. antec. Et constat ex 
sensu et praxi Ecclesiae, per quam innotescit amplitudo verbo- 
rum Christi apud loannem, ubi sacramenti poenitentiae refertur 
institutio. Dicendum igitur quod circa venialia vel mortalia iam 


rite confessa, iudicio sacerdotis solum relinquitur an sit absol 

vendus poenitens necne, et sub qua conditione. Quod etsi non 
sufficeret ad actum principalem judiciariae potestatis, bene tamen 


ad actum secundarium et pure accessorium. 


Quaest. LXXXV. 
DE POENITENTIA UT EST VIRTUS. 


Primum omnium observandum est quod virtus poeniten- 
tiae, si proprie accipiatur pro habitu infuso, nonnisi in iustis 
esse potest. Omnes enim virtutes infusae tam théologales quam 
morales, ita consfquuntur habitum gratiae, ut si fidem et spem 
excipias, in statu informi remanere nequeant. Nunc autem agi- 
mus in praesenti de poenitentia secundum quod in peccatoribus 
potissimum, ante iustificationem esse debet, vel ut dispositio ad 
gratiam, vel ut materia sacramenti. Igitur non tam de habitu 
quam de actu in quo eluceat propria poenitentiae laus, tractan- 
dum est. Et ideo non occurrit dirimenda controversia inter 
quosdam exorta, an scilicet infusa virtus poenitentiae sit vere 
et proprie una virtus specialis realiter distincta a caeteris omni- 
bus, ut insinuat S. Thomas in praesenti, an solum specialis 
quaedam formalitas virtutis cuiusdam generalioris, puta reli- 
gionis. ut contendit Caietanus in commentario (x); quippe, con- 
troversia ista magis pertinet ad materiam de virtutibus, in qua 
etiam non tanti momenti esse videtur. Itaque quoties in hac 
disputatione de speciali virtute poenitentiae, et de actu eius tum 
elicito tum imperato sermo erit, latiori quodam sensu qui prae- 
scindat a determinatione habitus proprie dicti, adhibebimus 
haec vocabula. Nam per poenitentiae virtutem intelligimus spe- 
cialem rationem actus moralis, cuius honestas consistat in inten- 
tione operandi ad destructionem peccati praeteriti. Porro actum 
elicitum dicimus illum, cuius tota honestas in hac intentione 


consistit; actum vero imperatum vocamus eum qui ex alio ca- 


C) Caietanus. in sa“ Part., q. 85. art. 2. 

pite laudem sibi intrinsecam habens, participat tamen illius 
prioris honestatem, utpote ab eo in finem poenitentiae ordina- 
tus. — Quibus praemissis, sit sequens propositio. 


THESIS VI. 
(Art. 1j). 


Est in poenitentia specialis ratio actus laudabilis, sci- 
licet velle operari ad destructionem peccati praeteriti per 
recompensationem sive satisfactionem pro formali et ma- 
teriali culpae. Reducitur autem iste actus ad genus com- 
mutativae iustitiae, et imperare habet actus omnium vir- 
tutum per quos compensari potest peccatum prout est 
offensa Dei. 


Peccatum praeteritum tripliciter accipi potest, — Primo qui- 
dem, quatenus fuit actus transiens qui in certa quadam temporis 
differentia exstitit, et sic, destructio eius non est obiectum poe- 
nitentiae, quia « dolere de eo quod prius factum est, cum in- 
« tentione conandi ad hoc quod factum non fuerit, esset stultum ; 
« hoc autem non intendit poenitens * (x). — Secundo conside- 
ratur peccatum quoad sequelas quas habet, vel certe habere po- 
test extra ordinem moralitatis: puta secundum quod est corru- 
ptivum sanitatis, aut inductivum humanae infamiae, humanae 
correctionis, atque ita porro. Sed neque sic est materia circa 
quam virtus poenitentiae versatur, quia hoc modo non accipitur 
peccatum prout peccatum seu malum morale est. — Tertio tan- 
dem consideratur peccatum praeteritum secundum sequelas ipsius 
in ordine ad Deum quem offendit, quemque ideo ultorem habet 
ac vindicem, et sic accipitur quoties de eius destructione sermo 
est. Qua in re habebis prae oculis quaecumque alias dicta sunt 
de peccato habituali, hoc est de reatu culpae. Speciatim vero in 


(*) S. Thom., in praesenti, art. r, ad 3". 

memoriam revocabis quod peccatum habituale non assimilatur 
tenebrae, sed umbrae. Nam «culpa (habitualis) aliquid ponit, 
* et non solam absentiam gratiae; absentia enim gratiae non 
« habet rationem culpae nisi secundum quod relinquitur ex actu 
« voluntario praecedente, sicut tenebra non habet rationem um- 
« brae nisi secundum quod relinquitur ex interpositione corpo- 
«ris opaci » (). Porro opacum illud ex cuius interpositione 
pendet gratiae privatio, offensa est habitu manens. Sicut ergo 
operari ad destructionem umbrae, nihil aliud esset quam ope. 
rari ad destructionem opaci interpositi, ita nunc operari ad de- 
structionem peccati, est operari ad offensae destructionem quae 
est natura prior infusione gratiae secundum ordinem causae ma- 
terialis (a). Offensam autem destrui media satisfactione sive com- 
pensatione, evidentius omnino est quam ut declaratione indigeat. 
His igitur circa intellectum terminorum praenotatis, primo 
exponenda est specialis honestas poenitentiae ; tum deinde in- 
quirendum sub qua virtute cardinali contineatur, et quos actus 


habeat imperare. 


Peccatum in statu viae emendabile est ex divina gratia cum 
hominis cooperatione. Ergo datur specialis ratio actus lauda- 
bilis, consistens in voluntate operandi ad destructionem peccati 
praeteriti prout est offensa Dei. 

Antecedens constat tum ex verbo Dei scripto et tradito, 
tum ex ratione theologica. Ex verbo quidem Dei, ut testantur 
notissimae auctoritates quas supervacaneum esset singillatim hic 
referre. Ratione etiam theologica, quia necesse est ut homini 
adhuc in via constituto, ex hoc ipso quod adhuc in via est, 
possibilis sit compensatio aliqua sive satisfactio, qua exhibita, 


imputatio peccati cesset et venia concedatur. Sed ante omnia 


() S. Thom., de Verit., quaest. 28. art. 6. 
C) Cf. S. Thom.. 1-2, quaest. 113, art. 8, ad ium, et de Verit., 


quaesi. 28, art. 7, in corp. 

diligenter notare oportet, tripliciter cogitari posse compensatio- 
nem sive satisfactionem pro peccato. Primo quidem fingi potest 
compensatio quae foret ex rigore iustitiae, id est. in tantum 
perfecta et offensae aequivalens, ut nequidem fieret ex iis quae 

a Deo dantur, nec praesupponeret gratuitum donum ipsius Dei 
miserentis et moventis ad poenitentiam. Verum haec satisfactio 
in quocumque rerum ordine et in quacumque persona absolute 
repugnare dicenda est; nam et id ex quo utcumque compensare 
valemus, et ipsa bona voluntas compensandi, totum ab eo ne- 
cessario est de quo dicit Apostolus: « Quis prior dedit ei, et 
« retribuetur ei? Quoniam ex ipso et per ipsum et in ipso sunt 
« omnia » (). Secundo igitur concipi posset compensatio quae, 
secluso imaginario illo rigore iustitiae, adhuc tamen foret con- 
digna et secundum aequalitatem, quatenus intrinsecus satisfactio- 
nis valor aequiponderaret offensae gravitatem. Et haec etiam in 
pura creatura respectu peccati mortalis quod est peccatum sim- 
pliciter et sine addito diminuente, omnino est impossibilis, ut 
ostendunt theologi in quaestione de convenientia incarnationis (a). 
Tertio tandem concipi potest satisfactio quae ex gratuito Dei 
dono procedens, et prorsus infra condignum existens. sufficit ta 
men de congruo ad destructionem offensae et cessationem impu- 
tationis peccati. Quod autem hoc modo detur possibilitas de- 
struendi peccatum, quamdiu homo manet in via constitutus, haud 
difficulter demonstratur. Nam quisquis nondum pervenit ad viae 
terminum, adhuc est mobilis circa finem ultimum, seu est in 
statu resiliendi ab uno fine in alium oppositum. Cum itaque 
unumquodque a Deo moveatur secundum modum suae condi- 
tionis, et ab eo recipiat id bonitatis cuius est capax, sequitur 
quod divina gratia movet viatores ad conversionem, iuxta illud 
lerem. I-i: « Tu autem fornicata es cum amatoribus multis. 
« tamen revertere ad me, dicit Dominus », et Thren. V-ai 
« Converte nos, Domine, ad te, et convertemur; innova dies 


« nostros sicut a principio ». Porro haec ipsa motio gratiae, ne 


f Cf. de Verbo incarnato, Thes. 50. 
(C) Ibid., Thes. a. 


6a QUAESTIO LXXXV 


sit ex parte Dei frustranea, et veluti medium sine obiecto, sup- 
ponit peccatum esse emendabile per actum hominis coopérant!» 
Deo ad suam justificationem; eo vel magis quod evidenter re- 
pugnat divinae misericordiae, ut creaturam sese rectificantem 
circa ultimum finem, perversitatemque ordinis quantum in se est 
cum gratiae auxilio abiicientem, adhuc longe repellat, et dene- 
gando veniam perpetuis deputet suppliciis. 

Certissime igitur tenendum quod durante statu viae, pec- 
catum est actu humano sub motione gratiae emendabile, non 
quidem de condigno, et multo minus ex iustitiae rigore, sed de 
congruo, idque quantum ad ipsum formale deordinationis culpae 
quod in aversione a Deo fine ultimo reponitur. Unde a fortiori 
sequitur conclusio, si loquamur de peccato quantum ad sui ma- 
teriale, id est quantum ad inordinatam fruitionem creaturae. Nam 
ex hac parte peccatum infinitatem non habet, et non solum con- 
gruae, sed et condignae satisfactionis obiectum esse potest, quando 
culpa quoad aversionem iam remissa supponitur, prout ex infe- 
rius dicendis satis apparebit f. Et hactenus quidem demonstra- 
tum est antecedens argumenti. 

Consequentia autem nullius est negotii. Si enim pecca- 
tum est emendabile modo iam declarato, evidenter sequitur ho- 
nestum esse et laudabile, velle operari ad eius destructionem; 
evidens etiam est quod honestas ista est specialis, utpote spe- 
cialem materiam moralem respiciens. Unde et de poenitentia 
speciale praeceptum datur, Matth. IV-17: « Poenitentiam agite, 
« appropinquavit enim regnum caelorum », et Luc. XXIV-46: 
« Oportebat Christum pati et resurgere.., et praedicari in no 
« mine eius poenitentiam et remissionem peccatorum in omnes 
«< gentes ». 

Nota denique quod de poenitentiae actu locuti sumus se- 
cundum quod respicit peccatum ut emendabile ex opere operan- 


tis, quia cum de virtute agitur, per se primo considerari debet 


(*) Haec ratio est cur satisfactionis nomen soleat ut plurimum à 
theologis reservari iis actibus quibus homo compensat materiale culpae, 


ad extinctionem reatus poenae temporalis. 

id ad quod propria efficacia actus humani sub auxilio gratiae 

se extendit. Nihilominus, cum etiam in sacramento requiritur 

voluntas operandi ad peccati destructionem, sive ut habeatur 

dispositio removens prohibens, sive ut adsintelementa signi sa- 

cramentalis constitutiva, constat quod poenitentiae actus respicit 
etiam peccatum ut emendabile ex opere operato. Quin imo, post 
institutionem Christi de qua supra dictum est, Thés. III, non 
datur amplius vera poenitentia post baptismum, quae non in- 
cludat sacramenti votum, et non referatur ad peccatum prout 
remissibile per Ecclesiae claves. Verum, sive consideretur actus 
poenitentiae ut vim habens ex opere operantis, sive ut requisi 
tus in sacramento ad remissionem ex opere operato, intrinseca 
eius ratio semper eadem manet. Quare differentia est tantum 
quoad actus imperatos qui in ordine ad sacramentum specialem 
quemdam et determinatum a Christo modum habere debent, 
praeterquam quod contritio extra sacramentum iustificans, ad eum 
perfectionis gradum pertingat necesse est, qui non requiritur sive 
ad validitatem sive ad fructum sacramenti, uti infra suo loco 
ostendetur. 


$2. 


Sic igitur constat ex dictis quod proprius poenitentiae actus 
est actus voluntatis habens pro obiecto honestatem expiationis 
seu satisfactionis Deo offenso exibendae. Atqui, ut dicit An- 
gelicus, a. 3, in responsione ad 3um: « Sicut est commutatio 
« quaedam in beneficiis, cum scilicet aliquis pro beneficio re- 
* cepto gratiam rependit, ita etiam est commutatio in offensis, 
«cum aliquis pro offensa in alterum commissa.. voluntarie re 
« compensat emendam, quod pertinet ad poenitentiam... Unde 
«manifestum est quod poenitentia sub iustitia commutativa con- 
« tinetur ». Continetur tamen deficienter et omnino secundum 
quid, etiam respectu satisfactionis condignae quae pro solo ma- 
teriali culpae Deo offerri potest. Nam mstum simpliciter non 
est nisi inter aequales; iustum autem secundum quid habetur 
inter eos quorum unus est sub potestate alterius, sicut servus 


sub domino, filius sub patre, uxor sub viro, et multo magis crea- 

tura sub Deo a quo omnia participat, et in infinitum distat, 
« Et tale iustum consideratur in poenitentia, ait S. Thomas in 
* corp. art. Unde poenitens recurrit ad Deum cum emendatio: 
« nis proposito sicut servus ad dominum, secundum illud Psalmi 
«122: Sicut oculi servorum in inanibus dominorum suorum, ita 
« oculi nostri ad Dominum Deum nostrum donec misereatur no- 
« siri; et sicut filius ad patrem, secundum illud Luc. XV: Pa- 
« ter peccavi m caelum et coram te; et sicut uxor ad virum, 
«secundum illud lerem. III: Fornicata es cum amatoribus mul- 
« tis, tamen revertere ad me, dicit Dominus ». Verum etsi sit 
undequaque deficiens iustitiae ratio, praesertim respectu com- 
pensationis pro formali peccati, quae semper et necessario a pura 
creatura infra condignum exhibetur: adhuc quaedam conside- 
ratur proportionum aequalitas, quatenus id quod Deo reddere va- 
lemus se habet ad possibilitatem nostram, sicut remissio quam 
quaerimus se habet ad decentiam divinae liberalitatis. « Dicen- 
«dum quod dupliciter homo Deo debitor efficitur: uno modo 
« ratione beneficii accepti, alio modo ratione peccati commissi. 
« Et sicut gratiarum actio, vel latria, vel si quid est huiusmodi, 
« respicit debitum accepti beneficii: ita satisfactio respicit debi- 
« tum peccati commissi. In his autem honoribus quae sunt ad 
« parentes et deos, etiam secundum Philosophum impossibile 
« est aequivalens reddere secundum quantitatem, sed sufficit, ut 
« homo reddat quod potest; et hoc etiam aequale est aliqualiter, 
« scilicet secundum proportionalitatem..., et sic aliquo modo forma 
* justitiae conservatur. Et similiter est ex parte satisfactionis; 


unde non potest homo satisfacere, si ly satis aequalitatem quan: 


titais importet; contingit autem si importet aequalitatem pro: 


- portionis, ut dictum est. Et hoc, sicut sufficit ad rationem iu- 
stitiae, ita sufficit ad rationem satisfactionis » il). 

Quae igitur cum ita sint, facile est distinguere proprium 
poenitentiae actum, qui scilicet non habet ex alio laudem misi 
quia est poenitentiae, ab actibus imperatis in quibus specialis 


huiu$ virtutis honestas eatenus tantum resplendet, quatenus ad 


() S. Thom., in IV, D. 15, q. 1l, a. 2. 

finem eius assumuntur. Actus enim proprius, qui alias dici solet 
elicitus, est voluntas laciendi id quod destruat offensam, com- 
pensando illam tam quoad formale quam quoad materiale. Quia 
vero haec compensatio exhiberi nequit nisi per aliarum virtutum 
actus, ideo, hos omnes poenitentia ordinat ad obiectum suum; 
et sic dolor de peccato ex motivo charitatis, sic confessio et 
humilis sui ad Deum offensum submissio, sic oratio, abstinentia, 
eleemosyna, aliaque eiusmodi, erunt actus imperati virtutis poe- 
nitentiae (^). Et simile quid apparet in humanis, ubi reparatur 
iniuria per actum urbanitatis, observantiae, duliae, submissio- 
nis, etc. Sed ipsa voluntas reparandi, et actus praedictos ordi- 
nandi ad reparationis finem, specialem habet iustitiae commuta- 
tivae honestatem, et huic respondet actus elicitus in praesenti. 
Observandum tamen quosdam esse actus, qui ab aliis virtu- 
tibus elicitive procedentes, ex sua nihilominus ratione intrinseca 
protestantur veluti exercite voluntatem satisfaciendi Deo et de- 
struendi offensam eius. Quo in genere eminet actus doloris et 
detestationis de peccato qui dicitur contritio. Licet enim con- 
tritio ad charitatem pertineat quando ex motivo amoris Dei super 
omnia concipitur, vel alias diversas honestates sibi vindicet quando 
habet motiva inferiora: attamen cum sit directe et essentialiter 
contra peccatum ut est offensa Dei, semper constituit, vel per- 
fecte vel imperfecte, eam compensationem quam poenitentia vult 
exhibere; unde semper protestatur, saltem in actu exercito, vo- 
luntatem cuiusdam satisfactionis Deo offerendae. Et haec ratio 
est cur contritio magis ad poenitentiam pertinere intelligatur 
quam caeteri actus imperati; nam oratio, ieiunium, eleemosyna, 
et alia similia, certo certius ad poenitentiae finem sunt maxime 
ordinabilia, sed hanc ordinationem in actu secundo ex seipsis 
solis non habent, nisi specialis accedat intentio operantis. 


() Propterea S. Thomas in IV. D. 14, q. 1, a. l, q. 3 ad 2'*, 
comparat virtutem poenitentiae virtuti magnanimitatis, quae etiam indiget 
actibus aliarum virtutum: «Sicut magnanimitas, inquit, habet quodam- 
« modo pro obiecto et materia actus omnium aliarum virtutum in ra- 
«tione magni, quia operatur magna in omnibus virtutibus, et ideo, 
«sicut magnanimitas est specialis virtus, ita et poeuitent-a». 


De Ecclesiae Sacramentis. Torn. II. 5 

SCHOLION. 
(Art. 5-6.). 


Efgo poenitentia, licet sit directe species iustitiae, com- 
prehendit tamen quodammodo ea quae pertinent ad omnes vir- 
tutes. « In quantum enim est iustitia quaedam hominis ad Deum, 
« oportet quod-participet ea quae sunt virtutum theologicarum, 
« quae habent Deum pro obiecto. Unde poenitentia est cum fide 
« passionis Christi per quam justificamur a peccatis, et cum spe 
« veniae, et cum odio vitiorum, quod pertinet ad charitatem. 
«In quantum vero est virtus moralis Ç), participat aliquid pru- 
« dentiae, quae est directiva omnium moralium virtutum. Sed 
« ex ipsa ratione iustitiae, non solum habet id quod iustitiae est, 
< sed etiam ea quae sunt temperantiae et fortitudinis, in quan. 
« tum scilicet ea quae delectationem causant, vel terrorem in 
«cutiunt, in communionem iustitiae veniunt. Et secundum hoc 
« ad iustitiam pertinet et abstinere a delectabilibus, quod per- 
« tinet ad temperantiam, et sustinere dura, quod pertinet ad 
« fortitudinem » (2). 

Nunc, quoad processum poenitentiae quem in art. 5 de- 
scribit S. Thomas, notandum in primis ipsum abstrahere à 
poenitentia sacramentali, ut solum consideret id quod est ex 
opere operantis, quemadmodum titulus totius quaestionis satis 
superque testatur. Porro a capite ponit operationem Dei con- 
vertentis cor, ut prinum principium omnium actuum per quos 
conversio suum habet initium, et progressum, et finem. Initium 
autem sumitur ex praeparatoriis ad poenitentiae actum, quae 
sunt primo motus fidei, tum motus timoris servilis quo quis 
metu suppliciorum a peccatis retrahitur, subinde vero motus spei 
quo erigitur animus in bonum veniae consequendae. Succedit 


C) Poenitentia non habet pro obiecto Deum, sed compensationem 
pro peccato; ideo non computatur inter theologicas virtutes, sed inter 
morales. 

€) S. Thom., hic, ari. 3 ad 4um. 


DE POENITENTIA UT EST VIRTUS «T 


postea ipse proprius actus poenitentiae, id est propositum sive 

voluntas emendandi illud quod contra Deum commissum est. 

Tertio tandem sequuntur actus imperati perfectae contritionis, 

necnon et quarumcumque  satisfactionum, quae a timore filiali 
iam exorientes, temporalis poenae reatum de condigno extin- 
guunt. « Motus appetitus in duobus consistit, scilicet in fuga 
« mali et in prosecutione boni, et haec duo diversimode ordi- 
«nantur. Quandoque enim aliquis fugit malum propter deside. 
«rium boni, quandoque autem e converso, et hic motus est ut 
« frequentius in reversione peccatoris ad Deum per poenitentiam. 
« Et ideo motum poenitentiae praecedit motus fidei; et iterum 
« motus spei coniunctus motui timoris, per quem fit aestimatio 
« veniae consequendae; deinde ut in pluribus sequitur motus 
« poenitentiae, et deinde motus charitatis et aliarum virtutum 
« per ordinem » (T). 

Haec quidem S. Thomas in commentario super Sententias, 
ubi omnia adamussim concordant cum doctrina articuli quinti 
huius quaestionis octogesimae quintae. Utrobique enim affirmat, 
motum poenitentiae quo quis proponit emendare illud quod contra 
Deuni commissum est, antecedere ut plurimum motum charitatis 
quo alicui peccatum displicet secundum seipsum, et non iam propter 
supplicia. Nunc igitur mirum videri posset id quod in articulo 
sexto dicit, actum virtutis poenitentiae esse eum qui primus oc- 
currit in justificatione impii inter actus aliarum virtutum mora- 
lium ordine temporis. Nam ante motum charitatis nemo iustifi- 
catur ex opere operantis, et ideo si motus poenitentiae chari- 
tatem praecedit, nondum est motus iustificans, et non primus 
occurrit in iustificatione ipsa. — Sed ad hoc facilis erit responsio, 
si modo distinguas inter simplicem motum poenitentiae et actum 
virtutis poenitentiae. Quippe, ante charitatem nullus est virtutis 
actus, sed solum motus informis carens ultima perfectione or- 
dinis ad Deum super omnia dilectum. Imo ipsi habitus infusi 
fidei et spei post peccatum remanentes non habent amplius ra- 
tionem virtutum donec iterum charitate formentur, ut constanter 


C) S. Thom., in IV, D. 14. q. 1, art. 2, q. 2. 

docet Angelicus. Quare motus poenitentiae adhuc informis prae 
cedit quidem iustificationem, sed cum postea accedit motus cha 
ritatis quo displicet peccatum ex motivo amoris Dei super omnia, 
iam ipsum praecedens propositum satisfaciendi pro peccato, quod 
ipsa charitas exercite protestatur, incipit esse formatum, et tunc 
primum induit rationem actus virtutis. Atque hoc modo in Justi- 
ficatione impii, « actus poenitentiae primus est tempore inter 
« actus aliarum virtutum moralium », ut dicitur in responsione 
ad i"*. 


DE EFFECTU POENITENTIAE 


Quaest. LXXXVLLXXXIX. 


Postquam dictum est de ipsa poenitentia sive in quantum 
est sacramentum, sive in quantum est virtus, considerandum 
venit de effectu ipsius prout pertinet tum ad virtutem tum ad 
sacramentum, et primo quidem quoad mortalium peccatorum 


remissionem. 
A 


Quaest. LXXXVI. 


DE EFFECTU POENITENTIAE 
QUOAD REMISSIONEM MORTALIUM 


THESIS VII. 
(Ar t. 1-2) 


Per poenitentiam in statu viae removeri possunt omnia 
peccata, quantumvis numero multa et gravitate atrocia. Sed 
sine poenitentia absolute impossibile est ut peccatum per- 


sonale alicui unquam remittatur. 


Sententia Novatianorum fuit, prolapsos post baptismum re- 
parari amplius non posse. Ex adverso Protestantes sentiunt, 
peccata omnia remitti per solam fidem absque ullo poenitentiae 


motu. Inter hos errores oppositos media stat doctrina catholica, 


quae nunc per partes est declaranda. 


$i 


Duplici sensu intelligi potest, omne peccatum esse per poe- 
nitentiam remissibile, primo, in quantum poenitentia habet vim 
ad destruendum omnia peccata circa quae versatur; tum prae' 
terea, in quantum de omnibus peccatis esse potest in statu viae 
poenitentia. Et utroque modo assertio est certissima, contradi 

ctoria vero erronea, ut sufficienter declarat S. Thomas in prae 
senti, innixus potissimum Scripturae testimoniis quibus quoslibet 
peccatores Deus ad poenitentiam invitat, et poenitentibus repro 
mittit veniam. Ponderandum est etiam id quod scribit Ange- 
licus 1. 3, c. Gent, c. 136: « In operibus Dei non est aliquid 
« frustra, sicut nec in operibus naturae; hoc enim et natura habet 
«a Deo. Frustra autem aliquid moveretur, nisi posset perve 
« nire ad finem motus. Necessarium est ergo quod id quod 
« natum est moveri ad aliquem finem, sit possibile venire in 
« illum finem. Sedóomo postquam in peccatum cecidit, quamdiu 
« status huius vitae durat, remanet in eo aptitudo ut moveatur 
«in bonum; cuius signa sunt desiderium de bono et dolor de 
« malo, quae adhuc in homine remanent post peccatum. Est 
« igitur possibile hominem post peccatum iterum redire ad bo- 
«num quod gratia in homine operatur... Hinc est quod dicitur 
« Isai. I-18: Si fuerint peccata vestra ut coccinum, quasi nix deal- 
« babuntur : et Prov. X-12 : Universa delicta operit charitas. Hoc 
« etiam quotidie a Domino non frustra petimus dicentes: Dimillf 
«nobis debita nostra. Per hoc autem excluditur error Novatia- 
« norum, qui dixerunt quod de peccatis quibus post baptismum 
« peccat homo veniam consequi non potest ». Sunt tarnen tria 
loca in Novo Testamento, quae peculiarem requirunt expositio 
nem, quoniam videri possent contrariari universalitati promis- 
Sionum quoad peccatorum remissibilitatem. 

Primus locus est Matth. XII31: Omne peccatum et blaspkt- 
mia remittetur hominibus. Spiritus autem blasphemia non remit- 
tetur. Et quicumque dixerit verbum contra Filium hominis, I- 
mittetur ei; qui autem dixerit contra Spiritum | Sanctum, non 
remittetur ei, neque in hoc saeculo neque in futuro. Ad cuius 
elucidationem in primis scire oportet quid nomine peccati in 
Spiritum Sanctum debeat intelligi. Porro multiplex in hac re 
fuit sententia Patrum, ut videre est apud S. Thomam, 23. 
Quaest. 14, a. 1. 

Plures ex antiquioribus dicunt, tunc esse peccatum m Spi- 
ritum Sanctum, quando ad litteram aliquid blasphemum pro 
fertur contra Spiritus Sancti personam vel Christi divinitatem- 

Sed non placet haec expositio, tum quia non satis congruere 
videtur contextui historico, ut mox ostendam, tum quia non po- 
test assignari specialis irremissibilitatis ratio in huiusmodi pec 
cato, prae aliis quae etiam contra Deum immediate commit- 
tuntur. Alia est sententia Augustini, Serm. 71, n. 20 et seq. 
« Ipsa, inquit, impoenitentia est Spiritus blasphemia. quae non 
«remittetur neque in hoc saeculo, neque in futuro. Contra Spi- 
«ritum enim Sanctum quem accepit Ecclesia, ut cui dimiserit 
« peccata dimittantur ei, verbum valde malum et nimis impium 
« dicit, quem patientia Dei cum ad poenitentiam adducat, ipse 
«secundum duritiam cordis sui et cor impoenitens thesaurizat 
«sibi iram in die irae et revelationis iusti iudicii Dei, qui reddet 
« unicuique secundum opera eius.. Haec omnino impoenitentia 
«non habet remissionem neque in hoc saeculo neque in futuro, 
« quia poenitentia impetrat remissionem in hoc saeculo quae 
« valeat in futuro ». Sed nec satis probabilis videtur eiusmodi 
expositio, quamvis in ea nulla amplius superesset difficultas. 
Etenim non ei favent circumstantiae sermonis Christi. Praeterea 
cuilibet peccato mortali, adveniente termino viae, eadem competit 
irremissibilitas, etiam citra specialem impoenitentiae malitiam, 
ut si quis post peccatum repentina et improvisa morte corri- 
piatur. 

Quare, cum plerisque interpretibus melius dicendum vide- 
tur, peccatum contra Spiritum Sanctum esse peccatum quo quis 
obfirmat se adversus veritatem, in tantum ut potius quam Deo 
revelanti et vocanti consentiat, paratus sit tribuere daemoni di- 
vina et supernaturalia opera quae Spiritus Sanctus ad confir" 
mandam fidem vel convertendos peccatores speciali providentia 
operatur. Cuius sententiae veritas tribus potissimum argumentis 
firmatur. Primum argumentum est, quia eiusmodi fuerat pecca- 
tum quod sententiae Dominicae occasionem dedit: Hic, aiebant 
Pharisaei, non eiicit daemones nisi in Beelzebub principe daemo- 
niorum. Aliud quoque argumentum sumitur ex oppositione quae 
est inter verbum contra Filium hominis et verbum contra Spi. 
ritum Sanctum. Verbum enim contra Filium hominis est bla- 
s phemia contra Christum, qua quis merum hominem eum dicit 

scandalizatus infirmitate carnis eius. Ergo peccatum contra Spi- 
ritum Sanctum, cui opponitur blasphemia contra Filium  horni 
nis, est blasphemia illius qui non solum non superat difficultates 
quae fidem arduam faciunt, sed ipsa etiam manifestiora credi- 
bilitatis signa ex certa malitia vertit in argumentum infidelitatis. 
Tertio tandem suadetur, quia hoc peccatum est absoluta reni- 
tentia contra opus sanctificationis Spiritui Sancto appropriatum, 
et ideo nomine blasphemiae contra Spiritum Sanctum rectissime 
nominatur. Quippe, si quis diligenter consideret, videbit quod 
prima ad sanctificationem idoneitas consistit in quadam docili- 
tate erga Deum vocantem, iuxta illud Ioan. VI-45: Et erunt 
omnes docibiles Dei, omnis qui audivit a Patre et didicit, venit 
ad me. Quam docilitatem ipse sibi adimit, qui obfirmat se ad 
vertendum contra fidem signa divinitus data pro fidei manife- 
statione; unde dicendus est directe atque absolute resistere Spi- 
ritui Sancto. Hinc Hieronymus in c. 12 Matthaei: «Ita locus 
«iste intelligendus est: Qui verbum dixerit contra Filium ho- 
« minis scandalizatus carne mea, et me hominem tantum arbi- 
< trans, quod filius sim fabri, et fratres habeam lacobum et lo- 
« seph et ludam.., talis opinio atque blasphemia, quanquam 
« culpa non careat erroris, tamen habeat veniam propter cor- 
« poris vilitatem. Qui autem manifeste intelligens opera Dei, 
«cum de virtute negare non possit, eadeYn stimulatus invidia 
«calumniatur et Christum Deique Verbum, et opera Spiritus 
« Sancti dicit esse Beelzebub: isti non dimittetur neque in prae- 
« senti saeculo neque in futuro ». 

His igitur de ipso peccato dictis, restat ut irremissibilita- 
tem declaremus. Principium autem solutionis hinc sumendum est 
quod non absolute dicitur a Christo, blasphemiam Spiritus non 
esse remittendam, sed comparative et per oppositionem ad ali- 
quid aliud, hoc modo: Omne peccatum et blasphemia remittetur 
hominibus, Spiritus autem blasphemia, etc. Porro, iuxta morem 
Scripturae in simili forma propositionum, id quod in secundo 
membro vel affirmatur vel negatur, non simpliciter negari vel 
affirmari censendum est, sed duntaxat comparatione facta cum 
eo quod enuntiatur in primo, sicut in his et aliis huiusmodi: 

lacob dilcxi, Esau autem odio habui ('). Misericordiam volo et 
non sacrificium (a) Non misit me Christus baptizare, sed evan- 
gclizare (3). Non volentis neque currentis, sed miserentis est 
Dei (4). Similiter ergo in praesenti intelligendum est irremissi 
bilitatem peccati contra Spiritum Sanctum non esse absolutam, 
sed relativam, quatenus in comparatione ad frequentiam et mo- 
dum quo alia peccata remittuntur, hoc peccatum irremissibile 
videatur. 

Caeterum ratio differentiae facile potest assignari, quia pec- 
catum huiusmodi non solum tollit principium reparabilitatis per 
respectum ad virtutem hominis (sicut commune est omni pec- 
cato mortali), sed etiam aliquo modo per respectum ad ipsam 
ordinatam potentiam Dei. Cuius rei qualecumque exemplum su- 
mere potes ex morbo incurabili per virtutem solius naturae sibi 
relictae, adhuc tamen curabili per virtutem artis adiuvantis na- 
turam, si forte contingeret infirmum destruere in se id quo est 
susceptivus operationis artis, vel dare sibi invincibile medicinae 
fastidium. Et hoc quidem in morbo spirituali respectu omnipo- 
tentis virtutis Dei, simpliciter et absolute contingere nequit: quare 
semper remanet peccatum de quo loquimur, simpliciter remis- 
sibile. Nihilominus cum Deus moveat unumquodque secundum 
conditionem suae naturae et sui status, si quis abiiciat a se 
quantum in ipso est, id per quod verti potest de malo in bo- 
num, quasi in quodam statu termini sese praeconstituens, non 
est amplius susceptibilis communis curationis qua viatores cu- 
rantur, et ideo curatio eius iam invenitur extra ordinarias gra- 
tiae leges. Verumtamen, inquit S. Thomas, 2-2, q. 14, a. 3, 


« non praecluditur via remittendi et sanandi omnipotentiae et 


i) Malach. I, 2-3, et Rom. IX-13. Sensus est: In tantum dilexi 
lacob, ut in comparatione huius praedilectioms, amor quo amavi Esau, 
odium potius esse videatur. 

(2) Osee VI-6. Id est, non tam sacrificium volo quam miseri- 
cordiam. 

(3) i Cor. I-7. 

(4 Rom. IX-16. 

« misericordiae Dei, per quam aliquando tales quasi miraculose 
« spiritualiter sanantur ». 

Alius locus difficilis est in i loan. V-16: Qui scit fra- 
trem suum peccare peccatum non ad mortem, petat, et dabitur 
ei vita peccantis non ad mortem. Est peccatum ad mortem; non 
pro illo dico ut roget quis. Verum difficultas eodem modo sol 
vitur ac supra, cum eadem sit oppositio inter peccatum non ad 
mortem et peccatum ad mortem, quae est inter blasphemiam 
contra Filium hominis et blasphemiam contra Spiritum Sanctum: 
Sed prius nota quod peccatum ad mortem non est quodlibet 
mortale peccatum, ut apprime constat ex oppositione cum pec- 
cato non ad mortem, quod etiam mortale esse perhibetur; alias 
non esset cur pro recuperatione vitae peccantis non ad mortem, 
oraretur. Dicendum itaque, peccatum ad mortem esse illud ipsum 
peccatum paulo supra descriptum, quod cum primam veluti ido- 
neitatem ad poenitendum in homine corrumpat, nonnisi ex quasi 
miraculo remittitur. Caeterum, pro huiusmodi non prohibet Joan- 
nes ut oret quis, sed solum significat difficultatem exauditionis. 
«Non prohibetur quin aliquis pro eo oret; sed non quicumque, 
« quia non quicumque est tanti meriti ut orando ei gratiam 
«impetrare possit, quia sanatio talium est quasi miraculosa. 
« Sicut si diceretur: pro suscitatione mortui non dico ut oret 
« quis pro eo, id est quicumque, sed aliquis magni meriti apud 
a Deum » f. 

Tertius denique locus ille est in quo Novatiani suum 
errorem fundabant. Impossibile est, inquit Apostolus ad Heb. VI, 
4-6, eos qui semel sunt illuminati, gustaverunt etiam donum cae- 
leste, et participes facti sunt Spiritus Sancti.., et prolapsi sunt, 
rursus renovari ad poenitentiam, rursum crucifigentes sibimetipsis 
Filium Dei et ostentui habentes. Sed dicendum quod auctoritas 
ista non est ad rem, quia ibi non agit Apostolus de quacumque 
remissione peccati per poenitentiam, sed de illa renovatione quam 
solus baptismus inducit, et per quam omnis reatus culpae et 


C) S. Thom., de Malo. q. 3. a. 15 ad 3um. — Cf. etiam Rellarmi- 
num de Poenit. I. 2. c. 16. 

poenae abque ulla laboriosa satisfactione aufertur. Unde vigi- 

lanti utique verbo usus est; non enim dixit impossibile esse ut 

qui lapsi sunt postquam fuerunt illuminati, (id est baptizati). de 

peccato suo agant poenitentiam et consequantur remissionem. Sed 

dixit impossibile esse eos renovari, hoc est rursus baptizari, et 

de novo accipere veniam illam quae baptismo propria est, quando 

scilicet tanta facilitate in lavacro aquae vetus homo deponitur, 

et resurgit nova creatura in qua nihil superest damnationis, seu 
nihil omnino reatus praecedentis. Cum autem ait, rursum crucifi- 
gentes sibimetipsis Filium Dei, alludit ad sacramentalem bapti- 
smatis significationem. Baptismus enim repraesentat passionem, 
sepulturam, et resurrectionem Christi, ut cui homo configuratur, 
dum Christo commoritur, consepelitur, et conresurgit ad vitam 
novam, veteri penitus consumpta. Quia igitur oportet sacramentum 
figurans rei figuratae respondere, ad baptismi repetiti veram signi 
ficationem necesse esset Christum rursus crucifigi, ut homo iam 
semel sacramentaliter concrucifixus Christo, iterum atque iterum 
posset cum veritate sacramentaliter commori et conresurgere. Unde 
Chrysostomus, Horn. 9 in ep. ad Heb., num. 3; « Hoc est autem 
« quod dicit: baptisma est crux; crucifixus enim est vetus noster 
« homo, et rursus, consefmlti cum eo sumus per baptismum in 
« mortem. Sicut ergo fieri non potest ut iterum crucifigatur Chri 
« stus, sic non possumus iterum baptizari... Quid ergo? inquit, 
«non est poenitentia? Est poenitentia quidem, at vero non est 
« secundum baptisma -. Quam interpretationem sequitur S. Tho 
mas l 4 c. Gent. c. 71 dicens: « Ponebant Novatiani sui er- 
« roris occasionem ex eo quod dicitur: Impossibile est eos qui 
« semel illuminati sunt... rursus renovari ad poenitentiam. Sed 
4 ex quo sensu hoc Apostolus dixerit, apparet ex hoc quod se- 
«quitur: rursum crucifigentes sibimetipsis Filium Dei. Ea igitur 
4 ratione qui prolapsi sunt post gratiam perceptam renovari 
«rursus ad poenitentiam non possunt, quia Filius Dei rursus 
« crucifigendus non est. Denegatur igitur illa renovatio in poe: 
«nitentiam, per quam homo simul crucifigitur Christo, quod 
« quidem est per baptismum ; dicitur enim, quicumque baptizati 


* sumus in Christo [esu, in morte ipsius baptizati sumus. Sicut 

«igitur Christus non est iterum crucifigendus, ita qui peccat 
« post baptismum non est rursus baptizandus; potest tamen rursus 
« converti ad gratiam per poenitentiam. Unde et Apostolus non 
« dixit quod impossibile sit eos qui semel lapsi sunt, rursus re: 
« vocari vel converti ad poenitentiam, sed quod impossibile sit 
«renovari, quod baptismo attribuere solet, ut patet Tit. III-5: 
« Secundum suam misericordiam salvos nos fecit, fer lavacrum 


« regenerationis ct renovationis Spiritus Sancti » ('). 


d $2. 
(Art. 2). 


Cum itaque in statu viae omnia quotquot dantur et dari 
possunt mortalia peccata per poenitentiam emendabilia sint, quae- 
ritur ulterius an sine poenitentia remitti queant. Et sermo est 


de absoluta necessitate poenitentiae pro quacumque hypothesis 


O Alio modo hunc locum explicant Cornelius a Lapide et multi 
recentiores. Quasi diceret Apostolus: Impossibile seu maxime difficile 
est, ut qui post baptismum lapsi sunt in graviora crimina, puta apo- 
stasiae et aliorum huiusmodi, poenitentiam agant et obtineant remis- 
sionem. Volunt autem Apostolum reddere rationem huius maximae dif- 
ficultatis et quasi moralis impossibilitatis, per haec verba, rursus cru- 
cifigentes Filium Dei, et ostentui habentes. Nam, aiunt. Christus pro 
peccatis nostris mortuus est: « Quare, nisi mors Christi tam efficax 
« fuisset ut ad omnia omnino peccata post quantavis saecula futura et 
«iteranda se extendisset, oporteret Christum toties mori et crucifigi, 
«quoties peccant homines, sicut aaronica sacrificia et victimae toties 
« mactari et offerri debebant, quoties peccabant ludaei ». Haec Corne- 
lius. Sed contra, quia si eo loco ageret Apostolus de morali impossi- 
bilitate poenitentiae pro iis qui cumulati Dei beneficiis, in peccatum 
post baptismum lapsi sunt, quatenus posuerunt (quantum in ipsis fuit) no- 
vam rationem passionis et crucifixionis Christi: statim sequeretur pro- 
pter paritatem rationis, omne peccatum mortale post baptisma com- 
missum. esse difficillimae et moraliter impossibilis indiscriminatum re- 
missionis, quod absit! Praeterea, gratis et sine fundamento impossibi- 
litas dicitur esse magna difficultas; nihil enim est in contextu unde 
suadeatur emolliendam esse vim huius vocis, impossibile est, abbvatov 
yap. Omnino ergo retinenda interpretatio Chrysostomi. 

adeoque praesens consideratio iam non respicit sacramentum, 
sed solum actum poenitentiae, videlicet primarium actum eius 
imperatum, qui detestatio et dolor de peccato commisso dicitur. 
Sacramentum autem, cum sit positivae institutionis, dici nequit 
absolute necessarium ; imo vero, etiam in sensu composito in- 
stitutionis Christi, adhuc per votum suppleri potest, ut supra 
declaravimus. 

Porro argumentum ex doctrina Scripturarum suppeditatur 
a Tridentino, Sess. 14, c?p. 1: « Fuit quidem poenitentia uni 
« versis hominibus qui se mortali aliquo peccato inquinassent, 
« quovis tempore ad gratiam et iustitiam assequendam neces- 
« saria, illis etiam qui baptismi sacramento ablui petivissent, ut 
« perversitate abiecta et emendata, tantam Dei offensam cum 
« peccati odio et pio animi dolore detestarentur. Unde Propheta 
«ait: Convertimini et agite poenitentiam ab omnibus iniquitati- 
« bus vestris, et non erit vobis in ruinam iniquitas (r). Dominus 
« etiam dicit Nisi poenitentiam egeritis, omnes similiter peri- 
l bitis (2. Et princeps apostolorum Petrus peccatoribus bapti 
« smo initiandis poenitentiam commendans, dicebat: Poemten- 
A fiam agite, et baptizetur unusquisque vestrum » (3). 

Suffragatur etiam naturalis ratio, sive res consideretur ex 
parte peccatoris cui necessario manet imputabile peccatum quam- 
diu illud non retractavit; sive consideretur ex parte Dei cuius 
remissio intus hominem  iustificat, ac per hoc, valde differt a 
dimissione offensarum apud nos, quae non habet immutare in- 
trinsecus offensorem, nec tollere interiorem ordinis iustitiae per- 
versitatem. Considera ergo differentiam inter condonationem ho- 
minis et condonationem Dei. Debemus nos dimittere debitoribus 
nostris et condonare persecutoribus, etiam quando in mala sua 
erga nos voluntate perseverant, quia nostra condonatio ad hoc 
reducitur, ut non cessemus propter offensam diligere inimicos 
qua homines sunt, et adhuc beatitudinis capaces. In quo quidem 


C) Ezech. XVIII.30. 
() Luc. XIII-3 
(3) Act. IL38. 

vere imitamur Deum qui non desistit amare peccatores, elar- 
giendo eis bonum naturae, necnon et donum gratiae qua pos- 
sint resipiscere et ad sui ipsius fruitionem pervenire. Et ideo, 
si condonatio seu remissio Dei nihil aliud importaret praeter id 
quod importatur in condonatione hominum, vere diceretur Dens 
condonare, perseverante etiam mala peccatoris voluntate. Non 
ergo obiiciendum, sicut quidam atrociter blasphemant, Deum 
nobis imposuisse legem magnanimitatis erga inimicos, quam ipse 
erga suos non servat. Manet enim verbum Christi dicentis: Di- 
ligite inimicos vestros, benefacite his qui oderunt vos... ut silis 
filii Patris vestri qui in caelis est, qui solem suum oriri facit 
super bonos et malos, et pluit super iustos et iniuslos ; nam quid- 
quid est in condonatione nostra, manente offensa inimici, emi- 
nenter contineturin modo quo Deus erga peccatores agit, quam- 
diu sunt et manent tales. Sed differentia est, quia illud idem 
in quo materialiter sumpto salvatur ratio condonationis huma- 
nae, non est id in quo salvari potest ratio condonationis et re- 
missionis divinae. Haec enim operatur interiorem bonitatem in 
peccatore, et ex impio facit iustum; quod quidem absque aliqua 
praecedentis errati retractatione esse omnino nequit, quia cuius 
voluntas habitu adhuc peccato alligatur, talis necessario malus 
denominatur et est. 

Hactenus de poenitentiae effectu quoad generalissimam 
sui extensionem. Ast nondum satis. Videndum enim nunc est 
utrum poenitentia, sicut valet ad destruendum omne peccatum, 
ita vim habeat ad peccatum totaliter destruendum, videlicet tam 
quoad eius formale, quam quoad materiale et respondentem poe- 
nae reatum. Porro huic quaestioni certo certius respondendum 
est affirmative, iuxta ea quae superius iam praemissa sunt de 
virtute poenitentiae, et infra etiam dicentur de satisfactione sa- 
cramentali. Unde solum dubitatur de modo quo integer culpae 
et poenae reatus destruitur: an necessario indivisibiliter et per 
modum unius, sicut fit in baptismo, an vero ita ut remanere 
adhuc possit obligatio ad poenam temporalem postquam ablatus 


est culpae reatus, peracta iustificatione. — Ad huius igitur du- 
bii elucidationem ponitur sequens propositio. 

THESIS VIH. 
(Art. 4). 


Saluberrima divinae iustitiae dispositione provisum est 
ut justificatio quam causát poenitentia post baptismum, 
non esset ipso facto coniuncta cum ablatione totius reatus 
poenae debitae pro materiali culpae, sed ut poena ista 
operibus satisfactoriis aliisve mediis, vel ex toto vel ex 
parte redimi posset in praesenti vita, alias in igne purga 
torio post mortem luenda. 


$ i 


Primum omnium observa sensum assertionis esse, quod in 
poenitentia remissio reatus culpae et poenae aeternae non pen- 
det, formaliter loquendo, ab eadem causa a qua pendet totalis 
vel partialis remissio reatus poenae temporalis, quamvis propria 
utriusque principia possint esse simul, et quandoque ita coniun- 
gantur, ut in eodem reali instanti obtineat homo plenam et con- 
summatam remissionem. Et re quidem vera, absolutio sacra, 
mentalis causât remissionem culpae in quantum facit ius quo 
debitum est ut interior peccatoris poenitentia ei valeat, ultra 
et praeter omne meritum ex opere operantis, ad offensae con- 
donationem. Efficit vero abolitionem reatus poenae temporalis, 
in quantum ad hunc ipsum effectum elevat impositam a sacer- 
dote satisfactionem. Porro possibile sane est ut iniungatur sa- 
tisfactio proportionata, quae etiam a poenitente ante absolutio- 
nem rite adimpleatur; quo in casu absolutio superveniens obti- 
neret simul plenae perfectaeque remissionis effectum. 

Simili quoque modo actus contritionis destruit offensam et 
aeternae poenae reatum in quantum est « sufficiens imperfecte, 


« scilicet secundum acceptionem eius qui est ea contentus » (7); 


C) S. Thom. 3, q. I,a. 2 ad ium. 

destruit autem reatum poenae temporalis, in quantum de con- 
digno récompensát. Atqui nihil prohibet quominus ex divina 
gratia movente sit tantus et tam perfectus dolor de peccato, qui 
simul et semel ad reatum de integro extinguendum plane suffi- 
ciat. Imo si loquamur de justificatione hominis ex opere ope- 
rantis, fieri non potest ut sit unquam culpae remissio, quin 
eodem tempore pro aliqua saltem parte habeatur remissio reatus 
poenae temporalis; nam nullus est perfectae contritionis actus 
qui in aliquo gradu non sit de condigno satisfactorius, ut infra 
suo loco dicetur. 

Itaque, nihil aliud nunc asseritur nisi quod remissio culpae, 
prout effectus est poenitentiae, non ipso facto cum remissione» 
praesertim integra, reatus poenae temporalis coniungitur: quo 
fit ut plerumque, ablata culpa, reatus iste, sin minus ex toto, 
at saltem ex parte remaneat. Caeterum rationes intrinsecas et 
ex natura rei in tractatu de peccatis iam declaravimus (r) Non 
ergo amplius superest tractanda quaestio quomodo sit vel esse 
possit, sed demonstratio unice versari debet circa factum, adeo- 
que ex positivis fontibus revelationis est derivanda. 

In primis argumentum sumi debet ex differentia quam 
ponit doctrina fidei inter renovationem hominis in baptismo, et 
rehabilitationem eius per poenitentiam post baptismum. Quam 
differentiam attestatur Apostolus, Heb. VI, ubi supra, eamdemque 
luculenter ostendit antiqua fides et praxis Ecclesiae quae nun, 
quam egressis e fonte baptismatis iniunxit opera satisfactoria, 
semper autem imposuit poenitentibus. Iniunxit autem, ut notat 
Tridentinum, Sess. 6, cap. 14, non pro poena aeterna quae vel 
sacramento vel sacramenti voto una cum culpa remittitur, sed 
pro poena temporali quae non iam, ut in baptismo, dimittitur 
illis qui gratiae Dei ingrati Spiritum Sanctum contristaverunt, 
et templum Dei violare non sunt veriti. Sane vero, ut docet 
idem Concilium, Sess. 14, c. 8, « divinae iustitiae ratio exigere 
« videtur ut aliter in gratiam recipiantur qui ante baptismum per 


« ignorantiam deliquerint, aliter vero, qui semel a peccati et dae- 


(4) De personali et originali peccato, Thes. 7 in corollario. 

« monis servitute liberati, scienter templum Dei violare et Spi- 
« ritum Sanctum contristare non formidaverint. Et divinam cie- 
« mentiam decet ne ita nobis absque ulla satisfactione peccata 
« dimittantur, ut occasione accepta, peccata leviora putantes, 
« velut iniurii et contumeliosi Spiritui Sancto in graviora laba- 
« mur, thesaurizantes nobis iram in die irae ». 

Aliud quoque argumentum sumitur ex dogmate de purga- 
torio. Nam purgatorium esse certa fide novimus, ad purganda 
peccata, ut ipsum nomen indicat, constitutum. Nunc autem, si ibi 
peccata purgantur iam remissa quoad culpam, eo ipso ostenditur 
falsum esse quod totus poenae reatus simul cum formali culpae 
per poenitentiam semper destruatur. Atqui constat expiari in pur- 
gatorio peccata quoad culpam iam remissa, puta peccata mortalia. 
Legitur enim, 2 Machab. XII, 39-46: « Sequenti die venit cum 
« suis ludas, ut corpora prostratorum tolleret, et cum parentibus 
« poneret in sepulcris paternis. Invenerunt autem sub tunicis 
« interfectorum de donariis idolorum quae apud lamniam fue- 
« runt, a quibus lex prohibet ludaeos (r), omnibus ergo mani- 
« festum factum est, ob hanc causam eos corruisse. Omnes itaque 
« benedixerunt iustum iudicium Domini, qui occulta fecerat ma- 
« nifesta, atque ita ad preces conversi rogaverunt ut id quod 
« factum erat delictum oblivioni traderetur. At vero fortissimus 
« ludas hortabatur populum conservare se sine peccato, sub 
« oculis videntes quae facta sunt pro peccatis eorum qui pro- 
« strati sunt. Et facta collatione, duodecim millia drachmas ar- 
« genti misit lerosolymam offerri pro peccatis mortuorum sacri- 
« ficium, bene et religiose de resurrectione cogitans.., et quia 
« considerabat quod hi quicum pietate dormitionem acceperant. 
* optimam haberent repositam gratiam. Sancta ergo et salubris 
« est cogitatio pro defunctis exorare, ut a peccatis solvantur ». 


Quo in loco sermo est de mortali peccato, ab iis commisso, 


(x) Lex continetur in Deuteronomio, VIL, 25-26: « Sculptilia eorum 
< igne combures.., nec inferes quippiam ex idolo in domum tuam, ne 
« fias anathema, sicut et illud est. Quasi spurcitiem detestaberis et ve- 
« lut inquinamentum ac sordes abominationi habebis. qu'a anathema 
« est ». Quae omnia procul dubio grave praeceptum sonam. 


Dt Eccltsiat Sacramtntia. Tom. II. 6 

qui, ut praesumere licebat, cum pietate dormitionem acceperant, 
adeoque de peccato communi opinione per contritionem in extre- 
mis iam remisso; pro quo tamen offerenda mandabantur sui- 
fragia, ut defuncti qui illud commiserant, a poenis liberarentur. 
Cum autem factum et fidem ludae Machabaei et eorum qui cum 
eo erant, Scriptura approbet, sequitur veram esse illam fidem 
qua creduntur peccata iam remissa, adhuc in purgatorio expiari, 
et toto caelo aberrare Protestantes cum dicunt culpam a Do- 
mino nunquam remitti quin universa etiam poena condonetur. 
Et confirmatur primo ex sensu totius Ecclesiae in precibus 
liturgiae, quandoquidem pro delictis et peccatis defunctorum, pro 
omnibus quae per fragilitatem carnis humana conversatione com- 
miserunt, pro cunctorum remissione peccatorum offert Deo pre- 
ces et hostias. Huiusmodi autem locutiones nonnisi absurde ad 
sola venialia restringerentur; imo vero mortalia potissimum at- 
tendunt, quae nisi fuissent remissa in via, et adhuc post mor- 
tem quoad temporalis poenae reatum subsisterent, minime pos- 
sent esse materia circa quam versantur nostra suffragia. 
Confirmatur secundo ex diserta doctrina Patrum, puta cum 
exponentes poenitentiales Psalmos, aperte docent mortalia puniri 
poena tum inferni tum purgatorii : inferni quidem si hominem non 
poenituerit, purgatorii vero si ipsum poenituerit, sed non ad ple- 
num: « Cum electorum corda,inquit Gregorius Magnus f. dignan- 
« ter visitat Spiritus Sanctus, ab omni peccatorum immunditia po- 
« tenter purgat, quia ut se menti infuderit, eam protinus in pecca- 
« torum et vitiorum odia etin virtutum amorem ineffabiliter excitat... 
« Quia ergo peccator nulla hora convertitur, nisi qua a Sancto Spi- 
* ritu illustratur, quid restat nisi quia sicut peccati mortem exse- 
« crando deserit, ita vita iustitiae ad quam se convertit vivat. Qui 
« statim post mortem in vita recipitur, si tantum amoris ignem reci- 
« pitin conversione, qui consumere in anima possit omnem conge- 
« stam peccati rubiginem. Unde et de peccatrice muliere dicitur: 


Remittuntur ei peccata multa quoniam dilexit multum. Hinc ab 


^ 


eadem Veritate in cruce pendente dicitur: Arnen dico tibi, hodu 


() Greg. Mago. I. 2 in i Reg. c. 3, n. 26. 

« mecum eris in paradiso. In vitae igitur exitu hi solummodo 
« salubriter resipiscunt, qui et per internam visitationem perfecte 
« bona diligunt, et mala oderunt quae amaverant. Qui tamen si 
« sufficienter pro admissis iniquitatibus dolere non possunt, nihi- 
« lominus et isti in hora qua convertuntur, vivunt. Nam qui 
< perfectionem bonae voluntatis habuerunt in confessione peccati, 
« post mortem purgatoria poena peccati ad vitam transeunt, si 
« ad delenda peccata sufficientem vim amoris nequaquam habue- 
« runt. Unde et Paulus dicit: Sic salvi fient, quasi per ignem. 
« Sed peccator qui ibi salvari per ignem meruit, hic per affli- 
« ctionem carnis adimpleat hoc quod sibi de vi amoris deesse 
« cognoscit ». 

Tertium tandem argumentum est, quo utitur S. Thomas in 
praesenti. Perspicua enim et illustria in sacris litteris exempla 
reperiuntur, quibus edocemur adhuc puniri a Deo peccatum post- 
quam dimissum est quoad culpae reatum. Nani postquam David 
dixit 2 Reg. XII: Peccavi Domino, et respondisset Nathan 
propheta: Dominus quoque transtulit peccatum tuum, adhuc de 
punitione quae ventura erat et reipsa evenit, certior laetus est. Et 
similiter non est existimandum, Moysen et Aaron qui in poenam 
diffidentiae admissae ad aquas contradictionis privati sunt ingressu 
terrae promissae, non esse consecutos veniam ofiensae priusquam 
morerentur. Quae omnia exempla, etsi poenam futurae vitae non 
respiciant, tamen omnino evertunt fundamentum haereticorum 
asserentium iustos nunquam affligi in vindictam scelerum praete- 
ritorum, quasi impossibile esset ut unquam remaneat reatus aliquis 
post Justificationem. Insuper poenam futurae vitae mediate saltem 
demonstrant, quia si peccatum praeteritum adhuc manet in iusti- 
ficato secundum quemdam poenae reatum, quidquid in praesenti 
non solvitur, solvi necesse est in futuro. Recte ergo Tridenti- 
num, Sess. VI, can. 30: « Si quis post acceptam iustificationis 
« gratiam, cuilibet peccatori poenitenti ita culpam remitti et rea- 
« tum aeternae poenae deleri dixerit, ut nullus remaneat reatus 
« poenae temporalis exsolvendae, vel in hoc saeculo, vel in futuro 
« in Purgatorio, antequam ad regna caelorum aditus patere pos- 
« sit, anathema sit ». Et rursus, Sess. XIV, can. 12: < Si quis 

« dixerit totam poenam simul cum culpa remitti semper a Deo., 


< anathema sit ». 
Nunc autem observa quomodo dixerit Concilium, poenae 


temporalis exsolvendae vel in hoc saeculo vel in futuro, ubi sine 
dubio alludit ad possibilitatem expiandi manentem reatum per 
satisfactoria opera in praesenti vita. Et re quidem vera, si opera 
iustorum qua bona et laudabilia, condignum valorem habent ad 
mercedem gloriae, ergo multo magis, qua poenalia et afflictiva 
habebunt de se valorem sufficientem ad condigne expiandum 
poenam temporalem. Aliunde vero de divina acceptatione dubi- 
tare fas non est, cum Scripturae nos passim provocent ad re 
dimenda peccata per eleemosynas et alios dignos fructus poeni- 
tentiae. Praeterea, si defunctorum poena a vivis expiari potest, 
uti nunc suppono ex perpetua fide et praxi Ecclesiae, quanto 
magis unusquisque dum est in via et praeparatione ad gloriam, 


suam propriam poenam redimere poterit, ut nihil eum a gloriae 


introitu retardet (I). 


$2. 


Hic igitur ordo est a Deo institutus, in quo vere misericor- 
dia et veritas obviaverunt sibi, iustitia et bonitas osculatae sunt. 
Et primo quidem ad bonitatem simul et iustitiam Dei pertinebat 
ut nec restaurationem amicitiae a qua aeterna hominis salus pen- 
det, nimis arduam redderet, nec propter facilitatem omnimodae 
veniae toties quoties gratis consequendae praeberet hominibus 
occasionem peccandi liberius. Medium autem iustae discretionis 
inventum est, dum restaurata amicitia per interiorem poeniten- 
tiam cum sacramento in re vel in voto, non ideo gratis aufertur 
reatus poenae sensus respondens indebitae fruitioni creaturae. 
Quapropter, cum austeri rationalistae antiquorum pharisaeoruni 
vestigia sectantes, calumniantur catholicam fidem quasi effrenatae 


morum corruptelae ianuam aperiret, propter veniam peccatorum(*) 


(*) De aliis modis redimendi poenas, vel ex opere operato, vel per 
indulgentias, dicetur infra. 

homini sese intus ad Deum convertenti semper et ubique pro- 
missam: praeter alia quae eis utiliter consideranda proponentur, 
dandum etiam est consilium ut doctrinam quam impugnant me- 
lius assequantur, et legant Tridentinum locis supra citatis, Sess.6, 
cap. 14, et Sess. 14, cap. 3. 

Nec minus elucet Dei sanctitas et clementia in facultate 
data redimendi residuam purgatorii poenam per opera pia prae- 
sentis vitae. Elucet sanctitas, quia sic promovetur efficaciter ordo 
moralis et praecavetur iterata deordinatio. Cum enim satisfa- 
ctiones praesentis vitae sint voluntaria suis ipsius punitio ad 
compensandam libidinem illam voluntatis in qua totius peccati 
incentivum reponitur, necessario mortificant atque opprimunt 
peccati principia, ita scilicet ut non solum vindicta pro prae- 
terito, sed simul praeservatio et medicina exsistant pro futuro. 
Elucet pariter et clementia, tum quia satisfactiones praesentes 
sunt multo leviores, tum quia dum homo iustus satisfacit, simul 
meretur in ordine ad vitam aeternam. E contra, poenae futurae 
sunt omnino steriles ad coronam, et duntaxat ad extinctionem 
reatus ordinatae. 

Non ergo audiendi sunt Protestantes, cum nobis opponunt 
illud Ezech. XXXII, 11-12: Nolo mortem impii, sed ut con- 
vertatur impius a via sua et vivat... Impietas impii non nocebit 
ei in quacumque die conversus fuerit ab impietate sua. Vere enim 
ablata poena et reddita gratia, impietas praeterita per se non 
nocet peccatori. Habet enim unde provocetur ad opera satisfa- 
ctoria, quae cum sint simul meritoria, augebunt coronam, et 
cum sint concupiscentiae pravorumque habituum repressive, prae- 
bebunt in virtute profectum. 

Quod autem attinet ad superabundantem satisfactionem 
Christi quam haeretici dicunt excludere satisfactiones nostras, 
iam alias responsum est f. Passio enim Christi praecessit in 
ratione causae universalis quae indiget singulis adhiberi; adhi- 
betur autem tum ex opere operato per sacramenta, tum etiam 
per influxum eorum ex quibus homo operans, coopérante gratia, 


() Cf. de Verbo incarnato, Thes. 51. 

ipsemet mereatur vel satisfaciat. Ergo solum sequitur non re- 
linqui locum condignae hominis satisfactioni quae sit indepen- 
dens a satisfactione Christi; at non sequitur excludi satisfactio- 
nem quae tota quanta est, eidem innitaturfl). Sed et principium 
quo universaliter statuitur passionem dominicam sufficere etiam 
in ratione causae proximae citra omne medium applicationis ad 
singulos, sola fide excepta, est principium sus deque evertens 
totum ordinem moralem, effrenataeque libidini latissimam ianuam 
aperiens. Unde religio protestantica vel ex hoc solo capite impia 
esse convincitur (3). 

Observa denique, maiorem vim requiri ad reparandum 
quam ad destruendum. Non ergo tenet haec consequentia: si 
in ordine ruinae homo simul incurrit culpam et poenae reatum, 
ergo ut donum Christi ostenderetur efficacius quam peccatum, 
oporteret peccatum semper reparari simul quoad utrumque prae- 
dictorum. Imo vero in ordine illo qui de facto viget, maxime 
commendatur vis gratiae Christi, per quam gratuito offensa con- 
donatur, et post condonationem offensae homo iam justificatus 
condigne satisfaciendi capax ^efficitur. Maioris enim  efficaciae 
causa esse perhibetur, quae non solum per seipsam facit boni- 
tatem in rebus, verum etiam ipsas res efficit operatrices boni. 
Haec est substantia responsionis S. Thomae in praesenti ad 2um; 
in qua nihil amplius notandum superesset, nisi de gratia ope- 
rante et coopérante quaedam diceret non adeo obvia. Sed haec 
opportuniorem explicationem habebunt paulo inferius in conclu- 
sione quaestionis. 


() Cf. Trident, Sess. XIV. cap. 8. — Dicuntur autem satisfa- 
ctiones nostrae niti satisfactionibus Christi, quatenus ex meritis Christi 
principium condigne satisfaciendi, (id est gratia habitualis), nobis con- 
fertur; tum quatenus ex iisdem meritis est, quod Deus opera nostra 
acceptet ad extinctionem reatus. 

CI Ex hoc principio usque hodie perseveravit apud Protestantes 
usus vere singularis epulandi solito splendidius in die sancto Parasceves, 
quia hac die Christus omnia persolvit et nos in libertatem restituit ; in 
quo usu totus Protestantismus recapitulatur. Sed forsitan alio modo in- 
telligendum est illud i Petr. IV-13: Communicantes Christi passionibus 
gaudete, ut et in revelatione gloriae eius gaudeatis exsultantes. 

SCHOLION. 


De praecepto poenitentiae. 


Ex dictis sequitur non dari ex solo iure naturali speciale 
praeceptum poenitentiae quantum ad extinctionem reatus poenae 
temporalis. Reatus enim iste est auferibilis in futura vita, et 
homo nunc omittens solutionem, per se loquendo non peccat. 
Non enim facit contra iustitiam divinam, cuius ordini sese non 
subtrahit, nec contra charitatem erga semetipsum, cum de sola 
transitoria poena purgatorii agatur. Quia tamen ad poenitentiam 
pertinet non solum destruere peccatum iam commissum, verum 
etiam praecavere futurum, lex naturalis praecipit opera poenalia 
et afflictiva pro quanto unicuique necessaria esse possunt ad 
reprimendam concupiscentiam, ne pertrahat in mortale (x) 

De poenitentia vero quoad primarium munus destruendi 
offensam et procurandi reconciliationem cum Deo, tam evidens 
est dari praeceptum legis naturalis, ut ad demonstrationem de- 
venire nequaquam oporteat. Observandum autem praeceptum 
hoc esse affirmativum, adeoque non obligans semper et pro 
semper, sed quandoque tantum, vel per se, vel per accidens. 
Per accidens quidem, puta ratione cuiuslibet actionis occurrentis 
quae cum conscientia peccati licite poni nequit. Item ratione 
alicuius praecepti in quo poenitentia virtualiter continetur: cogita 
primum decalogi praeceptum quo unusquisque tenetur identidem 
convertere se ad Deum per actum perfectae charitatis; huius- 
modi enim actus necessario importat, implicite saltem, omnium 
oftensarum  detestationem et efficacem retractationem. Obligat 
etiam per se, idque non solum in articulo vel periculo mortis 
verum etiam ante elapsum notabile tempus post mortalem cul- 
pam. Et licet per solam confessionem annuam satisfiat praecepto 


C) Haec de solo praecepto naturali dicta sunt, quia ad exstin- 
ctionem reatus possunt iniungi a legitimo indice opera satisfactoria, ut 
fit in tribunali poenitentiae, et tunc vera sequitur obligatio, ut constat. 

positivo poenitentiae sacramentalis, non tamen co ipso satisfit 
naturali praecepto poenitentiae reconciliativae, ad quam etiam 
nunc, sacramentum in re non est necessarium. Et ratio est quia 
naturali lege tenetur homo procurare ea sine quibus non potest 
nova mortalia peccata evitare. Atqui nisi per poenitentiam peccator 
ad gratiam reparetur, non potest vitare per longum tempus omnia 
mortalia, sicut iustus a perfectione status innocentiae elongatus 
vitare nequit omnia venialia. « Antequam hominis ratio, inquit 
« Angelicus, i-z, Q. 109, a. 8, reparetur per gratiam  iustifi- 
« cantem (id est sanctificantem), potest singula peccata mortalia 
« vitare, et secundum aliquod tempus, quia non est necesse 
« quod continuo peccet in actu. Sed quod diu maneat absque 
« peccato mortali, esse non potest. Unde et Gregorius dicit 
«l 25 Moralium c. 9, quod peccatum quod mox per poeni 
< tentiam non deletur, suo pondere ad aliud trahit ». 

Sane vero, veritatem hanc Scriptura vehementer insinuat 
in eo loco epistolae ad Romanos, VII24, qui communiter af- 
fertur pro impossibilitate implendi legem sine gratia. Conclusio 
enim apostoli est: Quis me Uberabit a corpore mortis huius? 
gratia Dei per I. C. D. N. Et statim declarans quaenam sit ista 
gratia qua a necessitate serviendi peccato liberamur: Nihil ergo, 
inquit, damnationis est iis qui sunt in Christo lesu, qui non se- 
cundum carnem ambulant. Lex enim spiritus vitae in Christo 
lesu liberavit me a lege peccati et mortis (VIII-1, seq.). Ergo 
gratia qua liberamur a lege peccati, est gratia propria eorum 
qui sunt in Christo lesu; sed in Christo lesu illi soli et dicuntur 
et sunt, qui sanctificante gratia ornantur. Praeterea, est gratia 
quae rationem habet spiritus vitae, i. e. spiritus vivifici, et legi 
membrorum seu concupiscentiae opponitur; sed eiusmodi gratia 
nonnisi ea est, quae habitualem et intrinsecus inhaerentem in- 
clinationem confert. Denique, conclusio confirmatur ex conse- 
quentibus: Si quis, inquit vers. 9, spiritum Christi non habet, 
hic non est eius, et tunc de eo verificatur quod dicitur vers. 5-8: 
Qui secundum carnem sunt, quae carnis sunt sapiunt... Sapientia 
carnis inimica est Deo... Qui autem in carne sunt, Deo placere 
non possunt. Proinde liberatio a servitute peccati hanc habet 

conditionem: quamdiu quis steterit in gratia, i. e., quamdiu 
spiritus Dei in eo habitaverit. Sed qui per peccatum mortale 
gratiam amittit, iam non habet spiritum Dei. Reincidit ergo in 
servitutem peccati, id est, in eam conditionem in qua, etsi co- 
gnoscat homo quid honestum sit, tamen de facto illud ut plu- 
rimum non amplectitur, et peccato misere servit. Unde Chry- 
sostomus hunc locum epistolae ad Romanos, Horn. 13, n. 5, 
exponens ait: « Ne audiens quod te Christus liberaverit a bello 
« peccati, et quod iustificatio legis perfecta sit in te, peccato in 
«carne damnato, totum apparatum deiiceres, ideo postquam 
«dixerat: Nihil ergo damnationis est, adiecit: iis qui non se- 
« eundum carnem ambulant... Omnia quae ab illo erant, perfecta 


sunt. Neque enim peccatum contra legem mentis nostrae, 


neque captivam illam ut ante efficit, sed omnia quae penes 
« ipsum erant cessavere solutaque sunt, passionesque repressae 
«sunt, metuentes ac trementes Spiritus gratiam. Si vero tu 
«lumen exstinguas, et aurigam deiicias, gubernatoremque ex- 
« pellas, tibi postea tempestatem imputa... Viden quot mala sint 
«ex eo quod Spiritus non habeatur: inimicitia in Deum, non 
« posse illius legibus placere, etc. ». Haec Chrysostomus. cui 
consonant Concilium Milevitanum, eant 5, Arausicanum can. 13, 
Coelestinus I in epist. ad Gallos, c. 4. Ubi clare apparet, li- 
berum arbitrium nequaquam sanari ab ea debilitate quam ex 
peccato originali incurrit, et ex qua impar est ad totius legis 
observantiam, absque gratia novae regenerationis, absque gratia 
baptismi, uno verbo, absque gratia iustificationis. Si quis igitur 
gratia sanctificante destituitur, ille non valet vitare per diutur- 
num tempus ulteriora peccata mortalia, sed ei opus est ut obse- 
quens divinae vocationi, e statu peccati cito per poenitentiam re- 
paretur. 

Sed iam accedit ratio intrinseca maxime attendenda. Nam 
homo gratia sanctificante privatus, eo ipso destituitur bona 
habituali dispositione ad finem salutis aeternae, idque quoad 
ipsam mentem seu superiorem animae partem. Atqui, ad posse 
diu operari secundum convenientiam eiusmodi finis, qui profecto 


arduus est, et omnis generis obstaculis in nobis praepeditus, 

prima conditio est, ut quis bene afficiatur ad finem illuni, sitque 
firmatus in dispositione postponendi omnia quae ab eo bona 
abducunt, vel mala deterrent. Ubi enim ista conditio deest, 
omnibus modis praeponderat privatus amor pertrahens ad ea 
quae sunt opposita saluti, et magna reflexione ac consideratione 
opus est, ut occurrente illicio peccati, adhuc delectet animam 
honestas virtutis, eamque practice afficiat veri boni sapor. Nunc 
autem, quod homo sit semper vel diu in tanta vigilantia et tanta 
consideratione, iure meritoque aestimabis moi aliter impossibile. 
Et ideo dicendum quod etsi homo habituali gratia destitutus 
possit moraliter vitare peccata mortalia singillatim et distribu- 
tive sumpta, non tamen potest ab omni mortali peccato absti- 
nere per notabile tempus, antequam per iustificationis gratiam 
ad statum rectitudinis reducatur. 

Dices fortasse, argumentum recte concludere ad necessi- 
tatem gratiae in genere, minime vero ad necessitatem gratiae 
habitualis in specie, quia etiam per gratias actuales potest ita 
regi humana voluntas, ut semper, et a fortiori per aliquod diu 
turnum tempus, in officio contineatur, non obstante defectu 
bonae habitudinis quam afferunt gratia sanctificans et virtutes 
infusae. At respondeo, id quidem possibile esse de potentia ab- 
soluta, non autem de potentia ordinata. Et potentiam ordinatam 
nunc dico, quae singulis effectibus proprias et connaturales 
adaptat causas. Porro, inter proprias et connaturales causas 
bonae operationis absque lapsu per diuturnum tempus conti- 
nuatae, praeprimis computatur bona habitudo potentiarum ad 
operationes ipsas et ad finem earumdem. Sicut bona dispositio 
et vigor tibiae proprium est et connaturale principium firmae 
ambulationis; sicut bona dispositio et vigor pulmonum et gut- 
turis proprium quoque et connaturale est principium vocifera- 
tionis ad plures horas protractae, atque ita porro discurrendo 
per singula operationum genera. Non quod miraculose fieri non 
possit ut infirmus firme ambulet, aut phtisi laborans continuo 
et diu vocem emittat, sed quia id non fert cursus naturae et 
proprius ordo causarum secundarum. Simili itaque pacto, non 
est utique dubitandum quin valeat Deus per speciale quoddam 

regimen actualis gratiae, non modo diu. sed toto etiam vitae 
tempore, ab omni ulteriori lapsu servare hominem  habituali 
gratia destitutum. Id tamen certo certius esset praeter et contra 
regulares gratiae leges. Oportet enim ut sit proportio inter prin- 
cipia et principiata, adeoque ut constanti cuidam rectitudini in 
operando, respondeat constans quoque rectitudo in operatives 
potentiis; cuius quidem constantis ac perdurantis rectitudinis 
causa connaturalis non est gratia actualis, sed sola habitualis. 
Munus igitur gratiae actualis in peccatore non est ut suppleat 
bonam illam habitudinem quam aflert gratia iustificationis. sed 
solum ut moveat ipsum ad eas dispositiones per quas sanitatem 
mentis recuperet: qua demum sanitate recuperata, incipit facultas 
ambulandi in bono absque lapsu in mortale peccatum. 

Itaque, cum certo certius obligetur homo ad hoc ut sese 
ponat in eo statu in quo possit peccatum vitare et legem ser- 
vare. consequitur quod peccator tenetur reparare in se statum 
gratiae per poenitentiam sat cito post lapsum: quanquam di- 
cendum sit cum S. Alphonso, de Poen. n. 473, dubit. 1, in fine, 
« quod peccatores, praesertim rudes, ab hoc peccato dilatae poe- 
« nitendae, ob inadvertentiam, ut plurimum, imo fere semper 
« excusari possint ». 

Superest ut modus causalitatis quae in poenitentia est, re- 
spectu effectus remissionis mortalium peccatorum, convenienter 
explicetur. Hinc: 

THESIS IX. 
(Art. 6). 


Sacramentum poenitentiae remissionem culpae et rea- 
tus efficienter causát ut Dei instrumentum. Extra sacra- 
mentum vero perfecta contritio causa est justificationis impii, 
effectiva quidem quantum ad remotionem offensae, dispo- 
sitive tantum quoad infusionem gratiae. Ipsa demum con- 
tritio una cum sequentibus satisfactionis actibus, ad destru- 


ctionem residui reatus per modum  efficientiae operatur. 


$i- 


De modo quo sacramentum Poenitentiae remissionem pec- 
catorum operatur, videnda sunt ea quae supra de causalitate 
sacramentorum tum in genere tum in specie fuerunt exposita. 
Videndus etiam S. Thomas in corpore articuli, ubi docet quod 
cum omne sacramentum producat effectum suum non solum vir- 
tute formae, sed etiam virtute materiae, principalius tamen vir- 
tute formae: ideo exteriores actus virtutis poenitentiae, utpote 
materialiter se habentes, remissionem peccatorum causant in 
quantum communicatur eis vis sacramentalis per absolutionem 
ministri eos informantem, et hoc sensu dicitur remissio culpae 
esse effectus « poenitentiae secundum quod est virtus, principa- 
« lius tamen secundum quod est sacramentum ». Caeterum cau- 
salitas ista est efficiens, quia sacramentum significando efficit id 
quod est dispositio et necessitas ad impii justificationem. Ipsa 





tamen justificatio perfective fit a solo Deo, qui secundum im- 
mobilitatem suae bonitatis unicuique largitur secundum quod 
praeparatus est ad recipiendum. Haec fuerunt alias iam fuse ex- 


posita, nec pro nunc quidquam aliud addendum occurrit. 

Solum igitur restat determinatus modus causalitatis poeni- 
tentiae extra sacramentum; de qua re agit S. Thomas in re- 
sponsionibus ad primum et ad secundum. Porro in remissione 
culpae adaequate sumpta, primo quidem considerari debet re 
motio offensae, tum praeterea formalis ablatio aversionis per 
gratiae infusionem ("). Hoc igitur praesupposito : 

Dicendum imprimis est quod causalitas contritionis perfe- 
ctae quantum ad remotionem offensae reducitur ad efficientem, 
quamvis non sit nunc somnianda efficientia in ordine physico, 
sed solum efficientia destruens iniuriam ope retractationis et com- 
pensationis. Unde S. Thomas in IV, D. 14, q. 2, a. 1, q. I: 
«Cum peccatum ex hoc remitti dicatur vel retineri, quod habet 
«rationem offensae, illud quod offensam aufert, peccatum tollit. 
* Cum autem oftensa in quantum huiusmodi sit inaequalitas quae- 
«dam qua unus alii subtraxit quod debitum erat, actu illius 
« virtutis peccatum remittitur, quae inaequalitatem praedictam 
« ad aequalitatem reducit. Hoc autem facit poenitentia, quae in 
« recompensationem divinae offensae spiritum Deo contribulatum 
«offert; et ideo poenitentiae, etiam ex parte actus sui competit 
« peccatum tollere, et hoc est efficienter, et non solum formali- 
« ter, per poenitentiam peccata dimitti » (a). 

At vero per destructionem offensae remotum est quidem 
impedimentum gratiae quod erat ex actu praecedente, nondum 
ablata est ipsa gratiae absentia. Porro causalitas contritionis per- 
fectae respectu infusionis gratiae, non amplius ad efficientem, 
sed omnino ad materialem reduci dicenda est. Eatenus enim 


causát gratiam, quatenus ex natura sua est ultima dispositio ad 


C) De natura et ratione peccati. Thes. 4. 

(2) Cf. etiam de Verit., q. 28. a. 5. — Item in Summa, paulo su- 
pra, q. 85, a. 2 ad 3?*: « Poenitentia expellit omne peccatum effective. 
«in quantum operatur ad destructionem peccati prout est remissibile 
«ex divina gratia, homine coopérante ». 


94 QUAESTIO LXXXVI 


ipsam, utpote importans perfectum detestationis motum contra 
peccatum, et perfectam conversionem ad causam iustificantem, 
prout infra suo loco dicetur. Quapropter se habet in consecu- 
tione gratiae ex opere operantis, sicut res et sacramentum in 
justificatione ex opere operato: hoc tamen discrimine, quod res 
et sacramentum, licet sit de se necessitas ad gratiae susceptio- 
nem, adhuc tamen stare potest simul cum obice in anima quia 
provenit a causa extrinseca; perlecta autem contritio, cum sit 
ultima dispositio ab intrinseco, repugnat cuilibet obici, ac per 
hoc, ordine omnino infallibili coniungitur cum infusione habi- 
tualis gratiae. Quis vero sit ille necessitatis nexus formam inter 
et dispositionem ultimam, ratione cuius ipsa ultima dispositio 
causa formae esse dicitur, explicat S. Thomas in IV, D. 17, 
q.i a 2, q. 3: « Dicendum, inquit, quod duplex est neces- 
«sitas, scilicet necessitas absoluta, et necessitas ex suppositione. 
« De prima quidem necessitate loquendo, non est necessarium 
« eum gratiam recipere qui se sufficienter ad gratiam parat, quia 
«neque per se necessitas secundum quam Deum necesse est 
< esse, neque necessitas coactionis vel prohibitionis in his quae 
« divina voluntate fiunt, cadere potest. Loquendo autem de ne- 
« cessitate quae est ex suppositione divini propositi quo propter 
« benevolentiam suae bonitatis voluit unicuique eam communi- 
« care secundum suam capacitatem, necessarium est quod cui 
«libet materiae praeparatae forma infundatur ». Et hoc modo 
forma inest propter dispositionem, adeoque ad eam comparatur 
ut quidam eius effectus. 

Denique, quod attinet ad destructionem reatus qui adhuc 
residuus est post iustificationem, satis evidens est causalitatem 
actuum poenitentiae "non esse alius generis ac respectu ipsius 
formalis offensae removendae. Iterum ergo reducitur ad efficien- 
tem, tametsi poenitentia reatum culpae destruat media satisfa- 
ctione quae est secundum solam aequalitatem proportionalitatis, 
reatum vero poenae temporalis, per satisfactionem quae est se- 
cundum condignitatem, ut supra iam dictum est, Thes. 6, $ Let 
iterum, Thes. 8 sub initio. 


Et de ratione quidem qua poenitentia causát integram per- 


DE EFF. POEN. QUOAD REMISSIONEM MORTALIUM 95 


fectamque peccatorum remissionem, hactenus satie. Sed quia 
hunc effectum non consequitur nisi ex gratia quae alio et alio 
modo se habet ante vel post iustificationem, et sic dividitur in 
operantem et cooperantem, necesse est ad huius rei explicatio- 
nem sequentia corollaria ponere. 


COROLLARIUM I. 


Justificatio impii, etiam extra sacramentum, est ef- 
fectus gratiae operantis, adeo ut proprie loquendo, pecca- 
tor dici debeat consentire potius quam operari ad suam 
iustificationem. Sed postquam iustificatus est, operatur ipse- 
met ad satisfaciendum et merendum, gratia coopérante. 


De gratia operante et coopérante haec habet Angelicus in 
prima secundae, Quaest. IM, a. 2: «In illo effectu in quo mens 
«nostra est mota et non movens, solus autem Deus movens, 
« operatio Deo attribuitur, et secundum hoc dicitur gratia ope: 
« rans. In illo autem effectu in quo mens nostra et movet et 
« movetur, operatio non solum attribuitur Deo, sed etiam ani- 
« mae, et secundum hoc dicitur gratia coopérons ». Super quo 
scite animadvertit Caietanus in commentario, gratiam actualem 
operantem non eam tantummodo dici quae facit actus indelibe- 
ratos in nobis sine nobis, sed illam etiam cui ante iustificatio- 
nem homo libere consentit et obsequitur: dum scilicet ita mo- 
vetur ad bonum actum supernaturalem, ut nullo modo se moveat 
ad illum sub ratione supernaturalitatis. Quippe, ut homo sese 
moveat ad aliquid, oportet ipsum praecontinere virtualiter per- 
fectionem actus ad quem se movet. Atqui ante iustificationem 
anima habitibus infusis destituta non praecontinet perfectionem 
actuum supernaturalium in quantum huiusmodi, hoc est, non 
habet ad operandum supernaturaliter virtutem sibi propriam. 
sed defectum virtutis propriae supplere debet motio divina per 
quam facultas elevatur. Quapropter, « etsi voluntas, ait Caieta- 
« nus, ad actus substratos se habeat ut operans, ad rationem 

« tamen meritorii, (intellige ad rationem  supernoturalis), cum 
«eam non praehabeat in actu, non se habet ut operans, sed ut 
*obsequens », vel melius, non ut movens, sed ut mota, nam 
movens non est nisi Deus per gratiam operantem. Sed et ipsa 
etiam gratia habitualis dicitur gratia operans in quantum ani- 
mam justificat et gratam Deo facit, quia iterum in hoc effectu 
anima mere passive se habet. In quantum vero est meritorii 
operis principium quod incipit esse homini proprium, et quo 
homo uti potest ut vult, dicitur gratia coopérons, prout expresse 
tradit Angelicus loco citato. 

Quibus praemissis, intelliges primo, remissionem culpae esse 
effectum gratiae operantis (x): non solum quia a solo Deo est 
infusio gratiae qua formaliter iustificamur, verum etiam quia ipsa 
contritio perfecta destruens offensam atque ultimo disponens ad 
sanctificationem, praedictae gratiae operanti rectissime attribuitur. 
Non, inquam, gratiae operanti in nobis sine nobis, sed in nobis 
utique consentientibus et libere obsequentibus, quamvis nondum 
moventibus nosmetipsos ad actum sub formali ratione actus su- 
pernaturaliter perfecti, eo quod ante iustificationem liberum ar- 
bitrium habitu destitutum huiusmodi perfectionem non praecon- 
tinebat. adeoque in hac linea debuit se habere ut motum, ullo 


autem pacto ut movens (a). 


‘i « Dicendum quod effectus gratiae operantis est iustificatio impii, 
«in qua non solum est gratiae infusio et remissio culpae, sed etiam 
« motus liberi arbitrii in Deum qui est actus fidei formatae, et motus 
«liberi arbitrii in peccatum qui est actus poenitentiae. Hi tamen actus 
« humani sunt ibi ut effectus gratiae operantis, simul producti cum re- 
« missione culpae. Unde remissio culpae non fit sine actu poenitentiae 
« virtutis, licet sit effectus gratiae operantis ». S. Thom, in praesenti, 
art. 6 ad ruui. 

( Est igitur aliquis sensus in quo recte dicitur homo quandoqut 
iustificari ex opere operantis; et est alius sensus in quo oportet dicere, 
ipsum nunquam iustificari ex opere operantis. — Prior sensus verus est 
in quantum opponit iustificationem quae perficitur in vi dispositionum 
liberi arbitrii moti a gratia, justificationi quae perficitur ex opere ope- 
rato, videlicet in vi solius instrumentalis efficaciae sacramenti, disposi- 
tionibus liberi arbitrii se habentibus tantum in ratione removentis pro- 


DE EFF. POEN. QUOAD REMISSIONEM MORTALIUM 97 


Intelliges secundo, cur dixerit S. Thomas in superioribus ('), 
remissionem culpae et poenae aeternae esse a gratia sola (ope- 
rante), remissionem vero poenae temporalis esse a gratia (coo- 
pérante) et libero arbitrio. Ratio est quia quoad remissionem 
culpae, actus liberi arbitrii non ponunt in numerum cum gratia. 
« Actus liberi arbitrii, ait Caietanus (3), in justificatione inventi 
«sunt effectus gratiae operantis, et non ponunt in numerum cum 
«ipsa gratia operante; et propterea dictio exclusiva addita gra- 
4tiae non excludit huiusmodi actus liberi arbitrii, utpote suos 
4. effectus. Cum enim dicitur, sola causa facit hoc, non exclu- 
« ditur quin faciat illud, mediante aliquo suo effectu ». At vero 
quoad remissionem poenae temporalis attenditur, ut dictum est, 
ipsius operantis hominis condigna satisfactio, ad quam necesse 
est ut ipse homo moveat se ad actum satisfactorium supernatu- 
ralem qua talem, cum nullus alius in praesenti ordine a Deo 
acceptetur. Unde oportet actum eiusmodi esse ab homine in priori 
naturae instructo infusis habitibus, quibus solis efficitur potens 
movere se ad bonum actum supernaturalem secundum quod su- 
pernaturalis est, et pro tanto, remissio poenae temporalis, sicut 
et meritum vitae aeternae, attribuitur gratiae coopérant! et li- 
bero arbitrio. 


hibens. — Posterior autem sensus verus est pro quanto actus disponentes 
ad iustificationen semper sunt a libero arbitrio non tam operante quam 
Obsequente, omnia intelligendo iuxta declarationes factas in praesenti 
corollario. 

f «Ad gratiam pertinet operari in homine, iustificando ipsum a 
«peccato, et cooperari homini ad recte operandum  Remissio igitur 
a culpae et reatus poenae aeternae pertinet ad gratiam operantem, sed 
«remissio reatus poenae temporalis pertinet ad gratiam cooperantem. in 
«quantum scilicet homo cum auxilio divinae gratiae patienter poenas 
< tolerando, absolvitur etiam a reatu poenae temporalis. Sicut igitur prius 
i est effectus gratiae operantis quam gratiae coopérants, ita etiam prius 
«est remissio culpae et poenae aeternae quam plena absolutio a poena 
«temporali; utrumque enim est a gratia, sed primum a gratia sola. 


< secundum ex gratia et libero arbitrio ». S. Thom., supra, art. 4, ad ad“ 
(a) In jam part. q. 86, a 6. 


De Ecclesiae Sacramentis. Tom. |l. 1 

COROLLARIUM il. 


In justificatione impii extra sacramentum, simul tem- 
pore fit offensae destructio et gratiae infusio, cum respe- 
ctivis motibus liberi arbitrii contra peccatum et in Deum, 
Verumtamen si ordo naturae consideretur, prior est abie- 
ctio culpae quam gratiae consecutio ex parte subiecti seu 
hominis iustificati; ex parte autem agentis seu Dei iustifi- 


cantis, prior est infusio gratiae quam culpae remissio. 


Primum omnium observa quod aliud est loqui de justifica- 
tione impii, aliud vero de justificatione simpliciter; nam haec 
dicit solum adeptionem instificantis gratiae, illa vero dicit con 
versionem a statu culpae in statum iustitiae. 

Insuper nota quod cum ad omnem actum supernaturalem 
requiratur elevatio potentiae elicientis actum, haec elevatio ha- 
betur dupliciter: vel per motionem Dei in facultate receptam 
(gratiam operantem), vel per habitum inhaerentem quo homo 
utitur ut vult (gratiam cooperantem). Nunc autem nihil prohi- 
bet quominus in una eademque gratiae habitualis largitione, pro 
priori et posteriori signo naturae, uterque elevationis modus im- 
portetur. Imo in iustificatione impii per contritionem perfectam, 
necesse est id evenire. Nam cum iuxta omnes infusio habitus 
et motus contritionis sint tempore simul, non est existimandum 
voluntatem elevari per aliquod principium distinctum ab habitu 
ipso: redundaret enim, et ad nihil inserviret. Verum pro priori 
naturae habitus nondum influit per modum habitus, scilicet ut 
in potestate voluntatis exsistens, sed influit solum per modum 
motionis, seu ut gratia operans, et hoc modo est principium 
contritionis in quantum contritio est ultima ad iustificationem 
dispositio. In signo autem naturae posteriori, cum iam in pote- 
state liberi arbitrii positus intelligitur, incipit influere per mo- 
dum habitus, id est ut gratia coopérons, et hoc modo est prin- 
cipium contritionis in quantum eadem contritio est meritoria 

vitae aeternae, et de condigno satisfactoria pro poena tempo- 
rali. « Dicendum, inquit Angelicus (), quod dispositio subiecti 
< praecedit susceptionem formae, ordine naturae. Sequitur tamen 
« actionem agentis per quam etiam ipsum subiectum disponitur, 
« et ideo motus liberi arbitrii naturae ordine praecedit conse- 
* cutionem gratiae, sequitur autem gratiae infusionem ». Quasi 
diceret quod motus contritionis ordine naturae praecedit habi- 
tum charitatis consideratum ut habitus est, sed sequitur ipsum, 
pro quanto infusio habitus in priori naturae se habet ut motio 
Dei elevantis voluntatem ad eliciendum actum qui est ad habi- 
tualem gratiam ultima dispositio. 

His iam praemissis, nullius negotii erit ordinem naturae 
praestituere in iis quae ad iustificationem impii requiruntur. Ali. 
ter quippe consideratur ordo ille ex parte Dei iustificantis, aliter 
vero ex parte hominis iustificati (3). Cum enim Deus, mediante 
infusione gratiae, simul elevet liberum arbitrium ad supernatu- 
ralem contritionis actum, ipsamque animam sanet et iustificet, 
hinc est quod ex parte Dei agentis prior natura est infusio gra- 
tiae, posterior vero motus liberi arbitrii et culpae ablatio. Sed 
ex parte hominis iustificati, prior natura est receptio gratiae qua 


est operans. Sequitur motus contritionis, per prius removens pro- 


() S. Thom., 1-2, Quaest. 113. a. 8 ad 2"m 

(E) < Recessus a termino et accessus ad terminum dupliciter con- 
«siderari possunt: uno modo ex parte mobilis, et sic naturaliter re- 
« cessus a termino praecedit accessum ad terminum; prius enim est in 
«subiecto mobili oppositum quod abiicitur. et postnodum est id quod 
«per motum assequitur mobile. Sed ex parte agentis est e converso; 
« agens enim per formam quae in eo praeexsistit, agit ad removendum 
«contrarium, sicut sol per suam hicem agit ad removendum tenebras; 
«et ideo ex parte solis prius est illuminare quam tenebras removere : 
«ex parte autem aeris illuminandi prius est purgari a tenebris quam 
«consequi lumen ordine naturae, licet utrumque sit simul tempore. Et 
«quia infusio gratiae et remissio culpae dicuntur ex parte Dei iustifi- 
« cantis, ideo ordine naturae prior est gratiae infusio quam culpae re- 
« missio. Sed si sumantur ea quae sunt ex parte hominis iustificati, est 
«e converso; nam prius est ordine naturae liberatio a culpa, quam con- 
« secutio gratiae iustificantis ©, S. Thom., 1-2. Quaest. 113, a. 8 ad 

hibens destruendo offensam, et ex consequenti disponens posi- 
tive ad gratiam. Ultimo est consecutio habitus iustificationis, qui 
quidem habitus consideratus ut in potestate voluntatis cuius pro- 
pria virtus eftectus est, rationem iam habet gratiae coopérants. 


Quaest. LXXXVII. 


DE EFFECTU POENITENTIAE 
QUOAD REMISSIONEM VENIALIUM 


Haec quaestio partim quidem praeoccupata est in posteriori 
parte tractatus de peccatis, partim vero coincidit cum dictis de 
remissione mortalium. Unde pauca quaedam circa singulos ar 
ticulos remanent observanda. 

In articulo primo dicitur venialia non posse dimitti sine 
poenitentia, id est sine formali vel virtuali ipsorum retractatione, 
et ratio facile reducitur ad eam quae supra, Thes. 7, $ 2, fuit 
declarata. Assignat tamen S. Thomas inter poenitentiam requi- 
sitam pro remissione mortalium et eam quae sufficit pro venia 
libus, aliquam differentiam quae difficultatem crearet nisi recte 
intelligeretur. Ait enim in corpore articuli circa medium : « Exi- 
« gitur ad remissionem peccati mortalis perfectior poenitentia, 
« ut scilicet homo actualiter peccatum mortale commissum de: 
« testetur, quantum in ipso est, ut scilicet diligentiam adhibeat 
« ad rememorandum singula peccata mortalia, ut singula dete- 
« stetur. Sed hoc non requiritur ad remissionem venialium pec 
« catorum. Non tamen sufficit habitualis displicentia quae habe 
«tur per habitum charitatis vel poenitentiae virtutis, quia sic 
* charitas non compateretur peccatum veniale, quod patet esse 
* falsum. Unde sequitur quod requiratur quaedam virtualis di- 


« splicentia, puta cum aliquis hoc modo fertur secundum affe- 
«ctum in Deum et res divinas ut quidquid sibi occurreret quod 
«eum ab hoc motu retardaret, displiceret ei, et doleret se com- 
« misisse, etiamsi actu de illo non cogitaret; quod tamen non 
« sufficit ad remissionem peccati mortalis, nisi quantum ad pec- 

« cata oblita post diligentem inquisitionem ». Hanc doctrinam 
impugnant plures ut falsam. Nam, inquiunt, etiamsi homo de 
mortalibus singulis actu non cogitaret, sed tantum in universali 
contra peccatum a se commissum moveretur motu perfectae con- 
tritionis, adhuc tamen peccatorum omnium remissionem statim 
obtinere dicendus esset, iuxta constantem et universalem Eccle- 
siae sententiam, quam non impune negavit Baius in 31. et 32 
e 79 propositionibus a Pio V damnatis. Quin imo, ne formalis 
quidem contritionis motus contra peccatum necessarius est, sed 
sufficit contritio in perfecto amore virtualiser inclusa, sicut si 
quis, nullo examine praemisso, nec de suis peccatis ullatenus 
cogitans, subito prorumperet in actum diligendi Deum ex toto 
corde totaque anima sua. Reiiciendum ergo ut sanae et catho- 
licae doctrinae contrarium, assignatum discrimen inter poeniten- 
tiam quae ad remissionem mortalium exigitur, et eam quae suf- 
ficit pro venialibus. 

Verum qui ita loquuntur, videntur ipsi potius obliti prin- 
cipiorum. Etenim in Nova Lege medium necessarium remis- 
sionis mortalium est poenitentiae sacramentum in re vel in 
voto. Praeterea ad sacramentum poenitentiae exigitur sane sin- 
gulorum peccatorum dolorosa confessio, et consequenter requi 
ritur ut homo diligentiam adhibeat ad rememorandum singula 
peccata mortalia, ut singula detestetur. Hinc igitur exordiendo, 
differentia assignata inter mortalia et venialia invenitur veris- 
sima. Nam venialia non sunt ullo modo materia necessaria sa- 
cramenti, sed independenter ab eo per formalem vel virtualem 
contritionem possunt omnino remitti. Mortalia autem per hanc 
ipsam formalem vel virtualem contritionem nequaquam tol- 
luntur, nisi cum voto sacramenti saltem implicito. Sed votum 
sacramenti includit profecto votum diligentis inquisitionis con- 
fitendorum peccatorum. Ergo a primo ad ultimum, diligentia 
adhibita ad rememorandum singula peccata mortalia est aliquid 
requisitum, sin minus in re, at certe in voto, pro mortalium 
remissione, et in hoc sensu loquitur S. Thomas. 

In articulo secundo docet quod ad remissionem venialium 
non requiritur infusio gratiae ut formalis causa remissionis. 

cuius ratio iam patet ex dictis in tractatu de peccatis. « Unum 
*quodque, inquit, tollitur per suum oppositum Peccatum autem 
« veniale non contrariatur habituali gratiae vel charitati, sed 
« retardat actum eius in quantum nimis inhaeret homo bono 
« creato, licet non contra Deum, ut in prima secundae habitum 
* est. Et ideo, ad hoc quod peccatum veniale tollatur, non re- 
« quiritur quod infundatur aliqua habitualis gratia, sed sufficit 
« aliquis motus gratiae vel charitatis ad eius remissionem ». In 
quo solum superest observandum quod in iustificatis quilibet 
dolor de peccato est contritio charitate formata, ut dicetur 
infra ("), et ideo, etiamsi non procedat ex motivo charitatis, sed 
ex aliquo motivo inferiori, adhuc dolor ille est aliquis motus 
gratiae vel charitatis, qui iuxta Angelicum sufficit ad  venialis 
peccati remissionem. Caeterum, ubi remissio venialium, simul 
fit cum remissione mortalium, ab iisdem causis pendere debet 
a quibus pendet ipsa iustificatio: non quidem hoc sensu quod 
mortalia remitti nequeant absque venialibus, sed quia venialia 
simul cum illis tolli non possunt, nisi simul cum illis per con- 
tritionem justificantem retractentur, aut per sacramentalem con- 
fessionem clavibus subiiciantur. 

Hic etiam animadvertere iuvabit cur unum peccatum veniale 
possit remitti quin remittantur omnia, quod sane de mortalibus 
nequaquam dici potest. Et ratio discriminis est quia reatus aver- 
sionis a Deo omnibus mortalibus peccatis est communis, iuxta 
illud lacob. II-io: Qui offendit in uno, factus est omnium reus. 
Porro reatus aversionis auferri nequit nisi per infusionem gra- 
tiae, et infusio gratiae est evidenter incompossibilis cum qualibet 
macula mortalis culpae, nisi velimus contradictoria posse esse 
simul. Ergo, vel omnia mortalia dimittuntur, vel nullum. At vero, 
sicut habitus gratiae compossibilis est cum quibuslibet venialibus, 
ita etiam cum pluribus vel paucioribus. Unde si quem de aliquo 
veniali poeniteat, remissionem illius consequetur, manentibus 
interim aliis nondum per poenitentiam retractatis. 

Tandem, cum in fine huius articuli S. Thomas dicit pec 


() Ubi de contritione. 

cata venialia remitti quandocumque gratia de novo adultis in- 
funditur, quia non contingit esse infusionem gratiae sine actuali 
motu liberi arbitrii in Deum et in peccatum : videtur intelligendus 
de eo quod communiter accidere solet, non de eo quod neces- 
sitate absoluta debet evenire. Nam etsi in iustificatione impii 
actualis motus voluntatis contra peccatum semper requiratur, 
non tamen necesse est ut motus ille sit etiam contra venialia. 
Verumtamen vix forsitan continget dari dolorem de peccatis qui 
ita ad mortalia restringatur, ut ne virtualiter quidem ad unum 
aut alterum veniale se extendat, et in hoc sensu, salvo meliori 
iudicio, procedit S. Thomae assertio, nam alias ratio allata non 
concluderet. 

In articulo tertio sermo est de aspersione aquae benedictae, 
alisque eiusmodi, prout ad remissibnem venialium efficaciam 
habent. De his igitur dicendum quod alia sunt quae in sui exer- 
citio protestantur dolorem quemdam saltem virtualem de pec- 
catis, sicut confessio generalis, tunsio pectoris, et oratio dominica, 
alia vero sunt quae ultra motum reverentiae erga res divinas 
qui in eorum usu reperitur, obtinent specialem ab Ecclesia san- 
ctificationem, sicut aqua benedicta, oratio in ecclesia consecrata, 
benedictio episcopi, et alia similia. Porro ad remissionem ve- 
nialium valent, partim quidem per modum actuum poenitentiae, 
partim vero per modum impetrationis auxiliorum quibus mo- 
veatur anima in displicentiam de peccato; impetrationem autem 
dico quae vim habeat potissimum a suffragio Ecclesiae quod in 
usu praedictorum quodammodo nobis adhibetur. Non ergo ibi 
somnianda est causalitas ex opere operato, multoque minus effi- 
cacia quae excludat necessitatem  retractationis peccati, sive 
actualis motus libgri arbitrii contra ipsum. 

Nota. — Quaestio quae sequitur apud S. Thomam, est de 
reditu peccatorum per poenitentiam dimissorum. Sed vix spe- 
cialem exigit expositionem. Certum est peccatum semel dimissum 
nunquam proprio sensu reviviscere. Si quando igitur remissa 
peccata dicantur per sequentem lapsum redire, impropria et me 
taphorica locutio est, quatenus contingit ut ratione ingratitudinis 
relapsus gravior habeatur. Caeterum in textu S. Thomae omnia 


104 QUAESTIO LXXXfX 

sufficienter patent; unde statim veniendum est ad nobilissimum 
effectum poenitentiae qui est restitutio virtutum et reviviscentia 
meritorum. 


Quaest. LXXXIX. 


DE EFFECTU POENITENTIAE 
QUOAD VIRTUTUM ET MERITORUM RECUPERATIONEM 


Cum in hac quaestione plura sint in quibus valde discre- 
pant inter se theologi, primum omnium illud declarandum est, 
quod ab omnibus concorditer asseritur. Tum secundo, osten- 
dendum in quo sit situs auctorum dissensus circa meritorum 
reviviscentiam. Tertio denique, diligenter secernendum id quod 
in hac controversia ad alias pertinet theologiae partes, (de gratia 
scilicet, justificatione et merito), ut in iis solis demum consista- 
mus, quae nostrae permissa sunt determinationi, utpote directe 


attinentia ad materiam de poenitentia. 


$i 


Quod theologi omnes consentiunt circa effectum poe- 
nitentiae qui est recuperatio virtutum, et mortificato rum 


operum reviviscentia. 


i. Sane vero, nemini unquam dubium esse potuit quin per 
poenitentiam restituantur omnes virtutes infusae, utpote quae cum 
gratia sanctificante inseparabiliter coniunguntur. Unde etiam, 
eadem omnino est poenitentiae causalitas respectu restitutionis 
virtutum, quae supra fuit declarata in ordine ad consecutionem 
gratiae habitualis. « Ex gratia, inquit Angelicus in praesenti, 
« consequuntur omnes virtutes gratuitae, sicut ex essentia ani- 
« mae fluunt omnes potentiae, ut in 1-2 habitum est. Unde re 
« linquitur quod per poenitentiam omnes virtutes restituantur ^. 
Haec quidem sine difficultate constant, et solum obiter notabis 

in eodem articulo, huius quaestionis primo, responsionem ad 
tertium, ne perperam intelligas id quod communiter dicitur: per 
infusas scilicet virtutes non dari facilius posse, sed tantum sim- 
pliciter posse, quasi ipsae non conferrent intrinsecam illam in- 
clinationem ad proprium actum, quae omni potentiae sive ha- 
bitui operative propria est. Rei enim veritas solummodo habet, 
quod non tollunt omnino dispositiones ex prioribus actibus pec- 
catorum causatas, puta habitus vitiosos ex quibus praestatur 
quaedam difficultas veluti extrinseca ad operandum opera vir- 
tuosa. Caeterum, « quantum est ex ipsa inclinatione charitatis 
« et aliarum virtutum, poenitens opera virtutum delectabiliter 
* et sine difficultate operatur; sicut si virtuosus per accidens 
< difficultatem pateretur in exsecutione actus virtutis, propter 
« somnum aut aliquem corporis indispositionem 

2. Consentiunt etiam universi quoad doctrinam articuli tertii, 
ubi dicitur hominem vi poenitentiae restitui in principalem illam 
dignitatem qua computatus erat inter filios Dei, 'prout signifi- 
catur Luc. XV in filio prodigo, cui poenitenti pater iussit re 
stitui stolam primam, et annulum, et calceamenta], sed non in 
dignitatem secundariam, puta innocentiam, virginitatem, aliaque 
eiusmodi, quorum restitutio aliquid exigeret prorsus impossibile, 
videlicet ut quod factum est factum non fuerit. Adhuc tamen 
potest poenitens recuperare aliquid maius, ut dicitur ibidem in 
corpore: in quantum scilicet plus diligitur a Deo qui post pec- 
catum ad heroica opera se convertit, quam qui mortali peccato 
numquam inquinatus'remisse se habet in exercitio virtutum. 

3. Denique summus pariter consensus est omnium in hoc, 
quod opera viva per subsequens peccatum mortificantur, (art. 4); 
quod mortificata per peccatum, reviviscunt per poenitentiam, 
(art. 51; quod opera mortua nusquam possunt vivificari, (art. 6). 
Et ad horum intelligentiam fere satis erit declarare quid per 
opera mortua, viva, mortificata, et denuo reviviscentia, debeat 
intelligi. 

Porro opera mortua dicuntur dupliciter, ut art. 6 docet 
S. Thomas. Uno modo effective, utpote mortem  inducentia; et 
sic mortifera potius quam mortua vocari debent, nihil enim aliud 

sunt quam opera mala quae per poenitentiam abolentur. Alio 
modo privative, quia etiamsi honesta sint, carent tamen spiri- 
tuali vita, eo quod ante justificationem fiunt ab eo qui adhuc 
in statu mortalis peccati positus, nihil potest operari quod sit 
vitae aeternae meritorium. Non quod, si sint effectus gratiae 
operantis, careant omni utilitate ad salutem, absit; sed quia 
hanc solam utilitatem habere possunt, ut lus minusve proxime 
disponant hominem ad ipsum iustitiae statum tandem aliquando 
assequendum. 

His igitur operibus mortuis opponuntur opera viva. Opera 
autem viva, illa tantum dicuntur quae a principio supernatural! 
intrinsece inhaerente procedentia, vim habent perducendi in vi- 
tam aeternam ut in iustitiae coronam, pro quanto vel consistunt 
in ipso perfecto actu charitatis, vel certe ab imperio charitatis 
formam seu ordinem in finem recipiunt. Quippe, ut ejicitur in 12, 
Quaest. 114, art. 4: « Vita aeterna in Dei fruitione consistit. 
« Motus autem humanae mentis ad fruitionem divini boni est 
« proprius actus charitatis, per quem omnes actus aliarum vir 
« tutum ordinantur in hunc finem, secundum quod aliae virtutes 
« imperantur a charitate. Et ideo meritum vitae aeternae primo 
« pertinet ad charitatem, ad alias autem virtutes secundario, se- 
« eundum quod earum actus a charitate imperantur ». Et hinc 
etiam est quod ordo in finem ultimum ipsis operibus virtutum 
per charitatem impositus, dicitur eorum forma sive perfectio, 
tametsi perfectio omnino ultima intelligatur accedere ex gratia 
sanctificante, (quae aliunde a charitate separari nequit), quatenus 
ex gratia sanctificante habet homo ordinari a Deo in vitam ae- 
ternam, ea ordinatione sine qua nullus operum nostrorum valor 
reputatur dignus gloria caelesti. Et hoc sensu gratia dicitur esse 
forma ipsius charitatis, charitas vero forma aliarum virtutum. 

Informatur actus virtutis tripliciter, ait Angelicus de VeriL, 
« q. 27, a. 5 ad 5"*. Uno modo in quantum circa substantiam 
« actus apponuntur debitae conditiones, per quarum  limitatio- 
« nem in medio virtutis constituitur, et hoc habet actus virtutis 
« a prudentia.., et sic prudentia dicitur forma omnium virtutum 
« moralium. Actus autem virtutis sic constitutus in medio, est 

« quasi materialis respectu ordinis in finem ultimum, qui qui- 
fi dem ordo apponitur actui virtutis ex imperio charitatis, et sic 
« charitas dicitur esse forma omnium aliarum virtutum. Ulterius 
i vero efficaciam merendi adhibet gratia (sanctificans). Nullus 
« enim operum nostrorum valor reputatur dignus aeternae glo- 
« riae nisi praesupposita acceptatione divina, et sic gratia dicitur 
« esse forma et charitatis et aliarum virtutum » fl) Sk igitur 
patet eamdem esse oppositionem inter opus vivum et opus 
moriuum, quae est inter actum virtutis formatum et actum tn 


formem. 


Nunc autem quod per peccatum subsequens opera viva 
mortificentur, facile constat. Non quod simpliciter amittant id 


quod pertinet ad eorum vitam, (semper enim remanent in ac- 
ceptatione divina, et quantum est de se, digna sunt aeternae 
vitae praemio), sed quia superveniente reatu peccati, impedi- 


mentum accipiunt ne valeant ad praemium ei qui opera fecit, 


f Vide ergo quot conditiones requirantur ut opus bonum sit opus 
vivum sive meritorium. Prae primis necesse est ut sit a principio super- 
natural) intrinseco, id est ab infuso habitu quo homo ad supernaturalem 
actum non tantum movetur, sed etiam seipsum movet. Ast non satis, 
nam in peccatore informes habitus fidei et spei, meritorii operis prin- 
cipium non sunt. Oportet igitur ut actus ex gratia coopérante procedens 
proportionem habeat cum fine vitae aeternae, quae est divini fruitio 
boni in visione intuitiva. Porro eiusmodi proportio perficitur ex duobus. 
Primo quidem perficitur per charitatem, cuius est tendere in Deum ut 
in amicum super omnia dilectum cui aeternaliter convivere volumus, 
tum etiam referre in hunc.finem omnes actus inferiorum virtutum. Prae- 
terea perficitur per ipsam sanctifieautem gratiam, per quam formaliter 
ordinamur a Deo ad convivendum cum ipso, quasi cives et socii eftectj 
beatae illius societatis quae est lerusalem caelestis. Quo fit ut si per 
impossibile haberetur charitas sine gratia, omnis ille motus in Deum ut 
in amicum cui convivere intendimus iu patria, nihil aliud esset quam 
frustraneus quidam atque irritus conatus: deficeret enim  acceptatio et 
praeordiuatio divina quae totius nostri meriti apud Deum, uecessarium 
praesuppositum est. Sic igitur actus supernaturalis etiam ab habitu 
infuso procedens, non reputatur opus vivum nisi in quantum a chari- 
tate accipit ordinem in finem aeternae vitae, et a gratia sanctificante 
habet investituram divinae praeordinationis et acceptationis. Et haec 
duplex perfectio, forma actus vocatur ab Angelico, loco citato. 

et hoc modo mortificari dicentur. At quando vi et efficacia poe 
nitentiae tollitur impedimentum vitae, id est, aboletur peccatum 
per quod fuerant mortificata, tunc secundum  unanimem theolo- 
gorum sententiam reviviscunt, et denuo ad coronam valent. 
Sed de operibus mortuis non est eadem ratio. Ista enim non 
possunt iterum a principio procedere, quia transeunt et iterum 
eadem numero resumi nequeunt. « Unde impossibile est quod 
« opera mortua iterum fiant viva per poenitentiam ». 
Hactenus de iis in quibus concordant theologi Superest ut 


ea in quibus dissentiunt, diligenter expendamus. 


$2 


Circa recuperationem gratiae et reviviscentiam merito- 
rum, dissensus tam ante quam post Tridentinum inter theo- 
logos existens. 


Doctrina fuit Nominalium, quos sequuntur multi moderni, 
duce Suarezio in relectione de reviviscentia meritorum: poeni 
tentem nunquam resurgere a peccato nisi cum gratia et sancti- 
tate maiore quam fuerat illa per praecedens peccatum amissa. 
Dicunt enim restitui poenitenti totum illud quod habebat prius, 
et addi ulteriorem gradum respondentem praesenti dispositioni 
qua se denuo disposuit ad iustificationem, sive in sacramento 
sive extra sacramentum. « Ex dictis infertur, inquit Card. De Lugo, 
« de Poenit. Disp. 11, Sect. 3, n. 54, hominem per poeniten- 
« tiam semper resurgere ad maiorem gratiam quam prius ha- 
« bebat Recuperat enim totam illam, et praeterea accipit aliam 
« de novo, ex vi contritionis vel sacramenti praesentis ». Qua- 
propter de iis etiam omnibus qui per alternas vices cadendi et 
resurgendi adimplent viam suam, recte intelligeretur illud quod 
de iustorum semita in Scriptura legitur, Prov. IV-18: Quasi 
lux splendens procedit et crescit usque ad perfectam diem : idque 
lege absoluta atque universali, quidquid sit de modo et fervore 


quo se habet, homo in poenitendo, ex hoc solo quod utcumque 
resurgit post casum. 

In contrarium vero est sententia S. Thomae, tum hic, tum 
in L D. 17, q. 2, a, 5, tum in plurimis aliis locis, ubi constanter 
docet totalitatem gratiae in qua resurgit poenitens, proportionali 
semper praesenti ipsius dispositioni. « Contingit, inquit ('). in 
f tensionem motus poenitentis quandoque proportionatum esse 
* maiori gratiae quam fuerit illa a qua ceciderat per peccatum, 
« quandoque autem aequali, quandoque vero minori. Et ideo 
« poenitens quandoque resurgit in maiori gratia quam prius ha- 
< buerat, quandoque autem in aequali, quandoque ehant in mi 
* non ; et eadem ratio est de virtutibus quae ex gratia conse. 
4 quuntur ». Angelico consentiunt alii veteris scholae principes. 
Dicit S. Bonaventura in IV, D. 14. Part. 2. a. 2, a. 1: 4 Di- 
xerunt quidam quod semper in aequali vel maiori gratia oportet 


» resurgere... Sed hanc positionem credo falsam... ad illud quod 
* obiicitur, quod non recordatur Deus iniquitatum, dicendum 
< quod verum est: unde non dat minorem gratiam merito pec- 
« catorum, sed quia non bene se praeparat (homo) ad tantam 
< gratiam ». Dicit Alexander Alensis, Part. 4, Q. 57, membr. 5: 
« Aliter dicunt alii quod non semper surgit poenitens in aequali 
4 munere virtutum; quod mihi videtur verisimilius. Unde sine 
« praeiudicio dico quod quandoque resurgit poenitens in maiori 
« munere virtutis, quandoque in aequali, quandoque in minori ». 
Eiusdem sententiae sunt Albertus Magnus in IV, D. 14. a. 30; 
Paludanus, D. 14, Q. 1, c. 2. conci. 3; Capreolus. D. 14, a. 1; 
Caietanus in praesenti, etc. 

Porro, (quod apprime notabis contra eos qui nescio quo 
imaginario fundamento nixi, fingunt sententiam hanc per decreta 
Tridentini fuisse fere confixam, ac vix non erroneam evasisse), 
idem prorsus apud probatos theologos quaestionis status post 
tempora Tridentini perseverat, qui fuerat ante. Gregorius de 
Valentia, Torn. 4, Disp. 7, Q. 6, Punct. l, ait Non semper re- 
cuperari gratiam aequalem secundum pristinam | intensionem, sed 
aliquando aequalem, aliquando maiorem, aliquando minorem, pro 
ratione dispositionis qua resipiscit peccator. Hoc asserimus ex 


f S. Thom. hic. arc. 2, in corp. 

sententia S. Thomae et aliorum theologorum ubi supra, contra 
opiniones, benignas illas quidem, sed minime veras. Petrus Soto 
Sect. 6, de Poen., hanc propositionem statuit ac defendit Re- 
surgens a peccato non semper ad aequalem gratiam redit, aut 
maiorim, quam prius habuerat. Hanc sententiam graviores te- 
nent scholastici... Redeunti a peccato gratiam dari steundum di- 
spositionem et conatum suum, valde consonat Scripturae. Silvius 
in 3 m Part, Q. 89, a. 2, concludit Ex his consequenter di- 
cendum est, esse probabile quod... per poenitentiam, tantum detur 
gratia quae proportionetur praesenti dispositioni et efficaciae sa- 
cramenti, si illud recipitur. Estius in IV, D. 14, $ 12, docet 
interdum contingere ut poenitens non resurgat ad aequalem vel 
maiorem gradum gratiae, sed ad minorem tantum, et addit: 
Non dictum est priora opera per poenitentiam | reviviscere, hoc 
sensu, quod hominem per poenitentiam reparatum ad tantam 
gloriam necessario perducant. quam pro illis, si lapsus non 
fuisset, erat recepturus; sed quia rursus homo propter Hia di- 
gnus efficitur vita aeterna, quant et pro illis, si perseveret, ac- 
cepturus est, sicut et pro bonis operibus postea factis ; nam quod 
attinet ad gradum gloriae, cum accepturus est pro magnitudine 
gratiae in qua decedit. Et Tournely (seu eius continuator), de 
Poen. Part. 2, n. 216-217, relatis prius fundamentis alterius 
opinionis: His non obstantibus, censentplures reviviscentiam gra- 
liae... extendi vel restringi secundum mensuram  dispositionum ex 
quibus peccator iustificationis gratiam consequitur... Nobis potior 
videtur secunda islaec opinio., quidquid triumphanter obloqua- 
tur Marlene, quasi pene opinio sua citra grave fidei discrimen 
in dubium vocari non possit. Et idem sentiunt Gonet, Billuart, 
caeterique recentiores thomistae. 

Vides igitur esse theologos ex omni schola, qui a temporibus 
etiam Tridentini, aperte contradicunt principali positioni partis 
adversae, secundum quam poenitens semper resurgeret sanctior 
quam fuerat prius, quidquid sit de perfectione dispositionum 
cum quibus ad iustificationem se praeparat. Et hoc quidem ar- 
gumento tibi erit, somnio similem esse divinationem quorumdam 
dicentium, quod S. Thomas aliique veteres certo certius mu- 

tavissent sententiam, si venissent post Tridentinum. Re enim 
vera, ex Tridentino nihil, neque pro neque contra, ut postea 
apparebit. Sed vera ratio oppositionis repetenda est ex dissensu 
circa duo principia, unde veteres Nominales cum multis mo- 
dernis omnem suam doctrinam in hac parte derivare voluerunt 

Primum principium eorum est, quod vi poenitentiae et 
divinae condonationis debet necessario restitui omnis gratia quae 
prius habebatur hoc solo titulo quia fuit prius quacumque ra 
lione habita. Non distinguunt inter gratiam secundam quam forte 
homo suis meritis acquisiverat, et gratiam primam in gratuita 
justificatione aliquando acceptam ; nihil discernunt inter gratiam 
communiter dictam, et gratiam sacramentorum quae indepen- 
denter ab opere operantis datur ex solo opere operato: et quoad 
hanc ipsam sacramentorum gratiam, nihil curant an titulus eius 
adhuc permaneat necne in anima. Cum enim minime admittant 
effectum gratiae in sacramentis N. L. proxime et immediate 
pendere a re et sacramento, eiusdem conditionis faciunt gratiam 
Baptismi, Confirmationis et Ordinis, cum gratia Eucharistiae; 
volunt reviviscere gratiam Matrimonii etiamsi coniugium amplius 
non existát, et gratiam Extremae Unctionis quantumvis transacta 
infirmitate, et in summa, omnem omnino gratiam in aliqua tem- 
poris differentia acquisitam, solum quia aliquando fuit acquisita. 

Huius autem suae assertionis unum argumentum afferunt, 
quod sumi debet, teste Lugone ubi supra n. 48, ex ipsa natura 
gratiae. « Nam eo ipso, inquit, quod homo per poenitentiam 
« iustificatur, et accipit gratiam  habitualem, accipit ius ad glo- 
« riam caelestem, et per consequens exigit statum expertem 
x omnis poenae et punitionis aeternae. Si autem non nstitue 
« retur gratia tota per peccatum ablata, sequeretur hominem 
< puniri aliqua poena damni aeterna, quatenus perpetuo careret 
« illa gratia in poenam sui peccati, et per consequens, gloria 
« illi correspondente. Ergo ex natura ipsa iustificationis oritur 
« ut eo ipso restituatur aliquando tota gratia cuius iactnram in- 
« currimus propter peccatum. Quod si aliquando restituenda est, 
« non est cur non restituatur statim ablato peccato, etc. ». 

At vero argumentum non videtur satis solide consistere,et 
primo quidem quia nimis probaret. Probaret enim omnino im- 
possibile esse ex natura rei, ut poenitens etiam remisse se ha- 
bens in motu ad Deum et detestatione peccati, aliter iustificetur 
quam per restitutionem totius gratiae prius habitae, addito etiam 
novo gradu respondente praesenti eius dispositioni. Beatitudini 
enim perfectae et consummatae essentialiter repugnat omnis 
poena; unde, cum iustificatio necessitate absoluta conferat ius 
ad beatitudinem, eadem absoluta necessitate tollit aeternam poe 
nam per praecedens peccatum inductam. Si ergo non restitutio 
totius gratiae prius habitae vere esset quaedam aeterna poena 
damni ex peccato relicta, tam repugnaret non restitui totam gra- 
tiam praecedenter habitam, quam repugnat non aboleri simul 
cum culpa reatum ignis aeterni. Sed cuinam, quaeso, eiusmodi 
conclusio nimis dura non videbitur? 

Praeterea, si restitutio illius quod per peccatum amissum 
est, solum quia per peccatum amissum est, requiretur ad hoc 
ut homo justificatus rediret in statum expertem omnis poenae 
et punitionis aeternae, tunc necesse esset ipsum recuperare etiam 
amissam virginitatem, gloriam intemeratae innocentiae, et alia 
eiusmodi, quia et ista per peccatum amittuntur. Quod si dicas 
impossibile hoc esse, eadem impossibilitate qua impossibile est 
ut quod factum est factum non fuerit, statim infero, ergo unum 
de duobus: Vel impossibile est etiam ut peccator unquam re- 
deat in statum expertem omnis poenae aeternae, vel fallit prin- 
cipium quo asseritur poenam aeternam non aboleri nisi per re- 
stitutionem totius gratiae cuius iacturam incurrimus per peccatum. 
Nec iuvat opponere amissienem innocentiae non fore poenam a 
Deo inflictam, nam ius ad beatitudinem repugnat cuilibet ae- 
ternae poenae, sive inflictae a Deo, sive non, et ideo hoc exemplo 
qptime ostenditur noft esse necessariam restitutionem omnium 
quae quomodocumque per peccatum amissa sunt, ut in statum 
immunitatis a poena aeterna dicamur redintegrari. 

Tertio denique, directe ad argumentum respondendo, dico 
poenam peccati non esse nisi illud quod est meritorie a pec- 

cato (r- Porro a peccato tanquam a causa meritoria dependet 
gratiae privatio ut sic, minime vero privatio talis vel tatis gra- 
dus sive quantitatis gratiae. Cuius evidens signum est. quod ex 
peccato gravissimo potest non sequi nisi amissio infimi gradus, 
sicut ex peccato minimo in genere mortalium potest sequi amissio 
gradus maximi. Quippe quantitas gratiae amissae omnino indif- 
ferenter se habet ad peccatum, sed solum consequitur statum in 
quo contingebat peccantem inveniri quando lapsus est. Ergo 
quando in justificatione restituitur gratia, eo ipso omnis poena 
damni aufertur, quin necesse sit ut restituatur gradus qui prius 
habebatur, multoque minus gradus maior, si poenitens remisse 
se habeat in praeparatione ad gratiae recuperationem. 

Non igitur debitae modestiae limites excedet quisquis di- 
xerit principium supradictum non satis demonstrari, imo non 
inniti sat probabili fundamento, nam alia quae afferri solent 
adhuc minoris momenti sunt. « Possunt etiam, inquit Lugo ubi 
« supra, ad hunc sensum applicari verba illa Patrisfamilias re- 





« cipientis filium prodigum  poenitentem, et imperantis dari ei 
« stolam primam. Stolae enim nomine gratiam communiter in 
« telligunt interpretes; quam tamen non utcumque afferri, sed 
« primam, id est, quam habebat omnino ante peccatum. Ita vi- 
« detur intelligere Chrysostomus: lubet, inquit, stolam illam 
< primam proferri, vel pristinam gloriam, quam ex seductione 
* diaboli nudatus amiserat. Quod si non omnis gratia reddere- 
«tur, non daretur stola vel gloria quam ex seductione diaboli 
« amiserat ». Haec, inquam, parum persuadent, tum quia in pa- 
rabolis non omnia sunt litteraliter urgenda, tum quia metaphora 
stolae primae amplissime salvatur per hoc solum quod denuo 
incipit homo ornari sanctificante gratia, tum denique quia nun- 
quam redditur ad litteram stola prima, cum dicant semper reddi 
meliorem. 

Melius itaque, ut videtur, Doctor Angelicus attendens ge- 


C) Hic non attenditur poena concomitans, de qua in praesenti 
ulla quaestio esse potest; constat enim ex terminis quod ipsa cum 
reatu culpae concomitanter aufertur. 


De Eccltsiae Sacramentis. Tomo II. 8 

neralia principia quae alias in theologia habentur ut certissima, 
existimavit non esse in praesenti introducendam exceptionem 
quam nec sacrae litterae nec propria poenitentiae natura requi- 
runt. « Manifestum est, inquit (°), quod formae quae possunt 
« recipere magis et minus, intenduntur et remittuntur secundum 
« diversam dispositionem subiecti, ut in secunda parte habitum 
«est, Et inde est quod secundum quod motus liberi arbitrii in 
« poenitentia est intensior vel remissior, secundum hoc poenitens 
* consequitur maiorem vel minorem gratiam. Quare oportet di- 
« cere, sicut ct communiter dicitur, quod aliquis potest post pecca- 
« tum in maiori et in minori et in aequali charitate resurgere » (a), 
Et haec doctrina omnino componitur cum reviviscentia gratiae 
sacramentalis quae prius habebatur, si eius titulus (res et sa- 
cramentum) adhuc in anima perseverat. Nam etsi gratia eius- 
modi semper ad remotionem obicis consequatur titulum prae: 
cedenter ex opere operato inductum, adhuc tamen restitutio eius 
proportionatur quoad quantitatem sive intensitatem praesentibus 
hominis justificandi dispositionibus; quippe divina bonitas elar- 
gitur unicuique secundum quod praeparatus est ad recipiendum. 

Et hucusque quidem prima radix dissensus inter auctores. 
De altera nunc nonnulla dicenda sunt. 

Aliud igitur principium est a plerisque nunc sine discus- 
sione admissum, cui non suflragantur antiqui. Sentiunt nempe 
multi moderni, reviviscentiam meritorum sive operum mortifica- 
torum quam ipsa nobis attestatur Scriptura, non posse ullatenus 
intelligi absque restitutione totius gratiae quae per merita fuerat 
comparata. Et hoc principio innixi, necessario debent contradi- 
cere assertioni S. Thomae docentis quantitatem gratiae quam 
poenitens recuperat, proportionari pure et simpliciter praesenti 
intensioni motus liberi arbitrii in poenitentia. Nam esto quod 
non restituatur tota gratia quae prius habebatur, hoc solo titulo 


quia habebatur; esto non reviviscere gratiam primam in prae: 


() S. Thom., hic art. 2, in corp. 
C) S. Thom., in III, D. 31, q. 1, a. 4, q. jn corp. 

terita justificatione ex opere operantis gratuito acceptam, non 
gratiam Eucharistiae, non gratiam aliorum sacramentorum quo- 
rum nullus amplius effectus remanet in anima. At certe, in- 
quiunt, si vere opera mortificata reviviscunt, oportebit restitui 
gratiam quam meruerunt, et haec gíatia addita gratiae quam 
causát praesens iustificatio, faciet quantitatem maiorem quam sit 
illa quae hic et nunc proportionatur perfectioni poenitentiae. Et 
re quidem vera eiusmodi argumentum omnino ineluctabile est, 
procedendo in doctrina modernorum theologorum circa meritum 
bonorum operum et augmentum infusarum virtutum. Ponunt 
enim sat communiter dicti theologi, augeri gratiam sanctifican- 
tem et praemium essentiale gloriae per quemlibet actum meri 
torium, etiam remissum, quatenus secundum ipsos quodlibet opus 
vivum meretur augmentum eiusmodi omnino absolute, et inde- 
pendenter a quacumque conditione. Quo semel supposito, im- 
possibile sane est concipere reviviscentiam mentorum, quin in 
telligatur restitui ipso facto gradus gratiae qui per ipsa luerat 
acquisitus. 

Ast quidquid nunc sit de obiectiva rei veritate cuius di- 
scussio ad praesentem materiam non pertinet, alia omnino est 
conceptio S. Thomae. Nam iuxta ipsius doctrinam opus meri- 
torium duo meretur. Primo quidem meretur consummationem 
illius gratiae quae aliunde in anima esse supponitur, ut scilicet 
in visionem Dei perducatur homo tanquam in coronam iustitiae 
suis promeritam benefactis, et non solum ut in naturalem finem 
illius sanctificationis quam a Deo accepit. Deinde vero meretur 
augmentum gratiae, cui augmentum gloriae respondeat necesse 
est. Utrumque tamen non meretur nisi sub aliqua conditione: 
gloriam quidem aeternam sub conditione decessus in gratia, 
augmentum vero gratiae sub conditione proportionatae disposi- 
tionis in subiecto. Nam sicut in acquisitis actus remissus non 
est sufficiens causa augmenti habitus, ita in infusis non est suf- 
ficiens dispositio ad hoc ut a Deo habitus augeatur. « Statuit 





«siquidem Deus, inquit Caietanus in i** 2-., q. 114, a. 8. tunc 


«augmentum causare, quando vis nostra causaret illud si in 

« nostra esset potestate » (")- Hac igitur doctrina supposita, fa- 
cile intelligitur quomodo possint reviviscere merita praecedentia, 
quin tamen gradus gratiae restitutae excedat unquam proportio: 
nem praesentium dispositionum in quibus poenitens resurgit, 
Augmentum siquidem gratiae non debebatur his meritis, nisi ea 
conditione ut esset conveniens dispositio. Et ideo si homo post 
peccatum adhibeat conatum ut se disponat ad gratiam aequalem 
ei a qua ceciderat, merita reviviscent cum eadem ac prius di- 
spositione ad gloriam; secus vero si non adhibeat talem cona- 
tum ad disponendum se; semper tamen reviviscent ad totum 
praemium ad quod, quantum est de se, sive ratione sui. se ex- 
tendebant Et hoc dico ratiocinando in principiis S. Thomae de 
merito bonorum operum, et de modo quo augetur habitus gra- 
tiae sanctificantis. 

Quae igitur cum ita sint, facile apparet aliquid esse in 
hoc dissensu inter auctores theologiae, quod directe pertinet ad 
materiam de poenitentia, aliquid vero quod refertur ad aliam 
theologiae partem, scilicet ad doctrinam de merito. 

Id quod directe respicit materiam de poenitentia, in expo- 
sitione prioris principii sufficienter declaratum est. Satis enim 
liquet ex argumentis ibi propositis, nulla omnino ratione con- 
stare quod vi poenitentiae debeat consequi homo ultra gratiam 
respondentem praesentibus suis dispositionibus, restitutionem in- 
tegralem totius gratiae prius habitae, hoc solo nomine quia prius 
habita fuit, et ideo minime fidendum est huic plurimorum per- 





suasioni, licet demulceat aures et favorabilis videatur. 

Illud autem quod refertur ad aliam theologiae partem, est 
modus concipiendi meritum bonorum operum, ad quid se ex 
tendat, et sub quibus conditionibus. Proinde dissensus hic oc- 
currens non afficit directe quaestionem propositam, de qua nulla 
est formaliter loquendo discordia inter catholicos, cum omnes 
unanimiter ponant merita vere reviviscere. Sed diversitas est 
mere materialis in praesenti, dum alii alia sentientes de merito 


(*) Cf. S. Thom., i-a, q. 114. a. 8, ad ?**. — Item, in I, D. 17. 
q. 2, a. 3, in IL, D. 27, q. i, a. 3, et alibi passim. 


DE EFF PORN. QUOAD VIRTUTUM RT MERITOR. RCCUP 117 


bonorum operum, alias etiam reviviscentiae consequentias debent 
necessario admittere. Et non vacat ingredi controversiam istam, 
utpote alterius loci f. adeoque, non praetergrediendo limites 
praesentis tractatus, sequentem thesim proponimus ut theologice 
certissimam, et absque tergiversatione receptam apud omnes. 


THESIS X. 


Opera per peccatum mortificata, vi poenitentiae ipso 
facto reviviscunt, et quidem ad totum praemium gloriae 


tam essentiale quam accidentale, ad quod ut meritoria, ex 
sese valebant 


Videretur tamen dicendum quod nulla merita reviviscunt. 
Ita enim se habet peccatum remissum ad peccatum subsequens, 
sicut meritum mortificatum ad supervenientem poenitentiam. Sed 
per peccatum subsequens, ut supra iam dictum est. peccata priora 
non redeunt. Ergo nec per poenitentiam reviviscunt merita mor- 
tificata. 

Praeterea, cum gloria commensuretur gratiae, gradus glo- 
riae qui homini debetur, respondet gradui gratiae in quo est. 
Si igitur merita praecedentia reviviscerent ad totum praemium 
tam essentiale quam accidentale, semper resurgeret homo in 
gradu gratiae saltem aequali ei qui per merita illa fuerat acqui- 
situs. Sed locis supra relatis S. Thomas expresse contrarium 
docet. Ergo in opinione saltem S. Thomae, merita non revivi- 
scunt ad illud omne quod merebantur. 

Praeterea, idem S. Thomas in praesenti articulo ad 3"“ 
dicit quod « ille qui per poenitentiam resurgit in minori cha 
«ritate, consequetur quidem praemium essentiale secundum 
«quantitatem charitatis in qua invenitur; habebit tamen gau 
«dium maius de operibus in prima charitate factis quam de 
«operibus quae in secunda fecit, quod pertinet ad praemium 


(*) De Gratia Christi, Qq. 113 et 114. 

«accidentale». Ergo rursus, merita non reviviscunt ad totum 
praemium gloriae essentialis. 

Sed contra est quod Tridentinum, Sess. VI, can. 32 di- 
tit: «Si quis dixerit... ipsum  justificatum bonis operibus quae 
«ab eo per Dei gratiam et lesu Christi meritum fiunt, non vere 
« mereri.. ipsius vitae aeternae (si tamen in gratia decesserit) 
«consecutionem..., anathema sit». Dum enim Tridentini Patres 
hanc solam conditionem ponunt: si tamen in gratia decesserit, 
non autem illam aliam: si tamen semper in gratia permanserit, 
aperte sentiunt valere ad consecutionem vitae aeternae, etiam 
opera viva per sübsequens peccatum mortificata, modo homo 
ante mortem gratiam Dei recuperet, in eaque per finalem per 
severantiam decedat. 

Porro argumenta ex Scripturis non desunt. Principale te- 
stimonium est ad Galat. III-4, ubi alloquitur Apostolus eos qui 
prolapsi erant in ludaismum post multa bona opera in Christi 
servitio et sanctitate vitae facta. Sic stulti estis, inquit, ut cum 
spiritu coeperitis, nunc carne consummemini? Tanta passi estis 
sine causa? insinuans profecto, imo aperte supponens, mortifi- 
cari merita per peccatum superveniens. Sese tamen corrigens, 
et per omnem modum animos erigens addit: si tamen sine causa, 
qua correctione satis declaravit non esse amissa irreparabiliter 
merita hic et nunc mortificata, sed esse recuperabilia, retractato 
ac destructo peccato per poenitentiam. Unde Hieronymus, Com- 
ment. in ep. ad Galat. 1. 1, c. 3: « Melius sic intelligi potest, 
« quod primum credentes Galatae in Crucifixum, et a ludaeis 
«et Gentibus opprobria multa perpessi sint, persecutiones non 
v minimas sustinuerint. Quas frustra arguuntur fuisse perpessi, 
«si a gratia Christi recedant, propter quam tanta perpessi sunt. 
« Simul et illa spes quod quicumque ob Christi fidem labora- 
« verit, et postea lapsus fuerit in peccatum, sicut priora sine 
« causa dicitur passus fuisse dum peccat, sic rursum non perdat 
«ea si ad pristinam fidem et ad antiquum studium revertatur ». 
Aliud quoque argumentum sumere solent ex Apostolo, Heb. 
Vl-io, « ubi iuxta communem interpretationem, loquitur ad eos 
« qui post baptismum lapsi fuerint in peccatum ; quos ubi acriter 

« deterruit.., postea ad spem erigit his verbis: * Confidimus d/ 

* vobis, dilectissimi, meliora et viciniora saluti, tametsi ita lo- 
«quimur; non enim iniustus est Deus, ut obliviscatur operis 

« vestri et dilectionis quam  ostendistis in nomine ipsius, qui mi 

« nistraslis sanctis et ministratis, etc. Ex quibus verbis glossa 
« interlinearis et alii colligunt, priora illa merita remuneratio- 
«nem suam acceptura si ii iterum poeniterent et resurgerent a 
« peccato » (x). 

Ratio demum theologica est quia, ut dicitur in IV, D. 14, 
q. 2, a 3, q. 3, opera in charitate facta, etsi transeant actu, 
manent tamen quantum ad meritum in Dei acceptatione, et se 
eundum quod sic manent, habent efficaciam quantum in ipsis 
est, inducendi facientem in vitam aeternam. Quod autem hunc 
effectum in peccatore non habeant, est per accidens, propter 
peccatum quod facit hominem indispositum ad percipiendum ef- 
fectum praecedentium meritorum. Sed causa non est quia ab 
ipsis operibus aliquid demitur, cum in suo fieri efficaciam prae- 
dictam obtinuerint, utpote ex charitate elicita, quod eis sequens 
peccatum auferre non potuit. Et ideo, remota indispositione a 
peccatore per poenitentiam, opera illa praecedentia iterum inci- 
piunt habere in ipso effectum suum, et secundum hoc dicuntur 
reviviscere. 

Ad ium ergo dicendum, maximam esse differentiam inter 
remissionem peccati per poenitentiam, et mortificationem meri- 
torii operis per subsequens peccatum. Opus enim peccati, cum sit 
opus solius hominis, aboletur secundum se per gratiam operan- 
tem; sed opus meritorium, cum sit opus gratiae, non potest 
secundum se per hominem peccantem aboleri. « Remissio pec- 
« catorum, inquit S. Thomas (a) est principaliter opus Dei, sed 
« mortificatio meritorum praecedentium est opus hominis. Homo 
« autem sua actione non potest evacuare simpliciter opus Dei, 
« quamvis possit impedire ne sibi prosit; et ideo homo per 
« peccatum sequens non potest remissionem praecedentium pec- 


f Lugo, de Poenit, Disp. 11, Sect, x, . 3. 
f S. Thom, in IV, D. 22, q. 1. a. 1 ad 6U*. 

«catorum annullare. Potest autem sua actione evacuare quod 
« per ipsum factum est, et ideo potest mortificationem praece- 
« dentium meritorum per merita sequentia penitus annullare 
< praecipue gratia adiutus ». 

Ad 2,m dicendum quod in doctrina S. Thomae, iuxta su- 
perius praemissa, meritum bonorum operum nusquam se extendit 
ad certam quantitatem gratiae habitualis, nisi sub conditione 
proportionatae dispositionis in anima. Et quia mensura gloriae 
essentialis semper est secundum mensuram habitus gratiae, me- 
rita praeterita verissime reviviscunt ad totum praemium essen- 
tiale ad quod ex sese valent, statim ac denuo accipiunt vim 
perducendi in beatam consummationem illiusmet gratiae, ad quam 
homo in suo reditu ad Deum se disposuit. 

Dices forsitan quod hoc modo reviviscentia ad nihil fere 
reducitur, quia etiamsi praecedentia merita perpetuo mortificata 
remanerent, adhuc consequeretur poenitens eamdem gloriae quan- 
titatem, proportionatam gratiae quam in gratuita iustificatione 
hic et nunc accipit. Sed negandum est assumptum. Ad ratio 
nem vero additam dico duplicem esse modum habendi gloriam 
essentialem: vel ut coronam iustitiae meritis acquisitam, vel ut 
solo titulo haereditatis sine merito acceptam. Est autem magna 
perfectio habere gloriam essentialem ex titulo meriti, et tanto 
maior perfectio est, quanto ex titulo plurium et potiorum me- 
ritorum possidetur. Quin imo, est perfectio qua tantopere electos 
multos adornari vult Deus, ut pro illa sinat eos exponi tot di 
scriminibus, et permittat tot alias creaturas rationales finaliter 
deficere ab ultimo fine. Caeterum non intendimus in praesenti 
aliquid vel pro vel contra in quaestione disputata de merito rata 
sententia affirmare, sed solum ostendere quomodo circa revivi- 
scendam operum ut sic, veteres minime dissideant a modernis, 
et nusquam docuerint reviviscere merita ad solum praemium 
accidentale. Quo tamen non obstante, alius et alius est apud 
hos et illos dicendi modus, propter concursum principiorum 
aliunde praesuppositorum. Unum hoc in conclusione animadver- 
tam: cavendum esse ne in hac re nimium tribuamus argumento 
consolatorio, in alteram partem propendentes solum quia maioris 

consolationis esse videtur. Quippe vera consolatio illa est. quae 
non phantasiae placitis innititur, sed veritati de qua scriptum 
est: Et veritas Domini manet in aeternum. 

Ad 3"m denique animadvertendum quod non dicit S. Tho- 
mas, merita praecedentia reviviscere ad solum praemium acci- 
dentale in iis qui cum minori charitate resurgunt, sed omnino 
ad praemium essentiale, cuius tamen quantitas commensuratur 
quantitati praesentis gratiae, ut dictum est in responsione prae- 
cedenti. Quia vero gaudium accidentale diversimode fertur super 
varia obiecta, plus gaudebit homo de operibus magis perfectis 
quam de iis quae rninus perfecta fuerunt, et hoc modo eviden- 
ter patet sensus responsionis. 


DE PARTIBUS INTEGRALIBUS POENITENTIAE 


Quaest. XC — Quaest. I-XV Suppl 


« Deinde considerandum est de partibus poenitentiae, et 
« primo in generali, secundo in speciali de singulis ». 

Notandum autem quod poenitentiae attribuuntur partes in 
quantum est sacramentum, minime vero in quantum est virtus, 
nam: « Actus humani qui multiplicantur in poenitentia, non 
a comparantur ad habitum virtutis sicut partes, sed sicut effe- 
«ctus; unde relinquitur quod partes assignentur poenitentiae in 
« quantum est sacramentum, ad quod actus humani comparan 
«tur ut materia » () Rursus non agitur de partibus essentia- 
libus quae sunt materia et forma, nani de his iam dictum est 
ab initio; sed de partibus ipsius materiae, quae intégrales di- 
cuntur secundum quamdam analogiam ad res naturales. Sicut 
enim in homine, consequenter ad quantitatem, distinguuntur 
cerebrum, cor, pectus, pes, manus, etc. ex quibus integratur 
pars materialis quae est corpus humanum : ita similitudine qua- 
dam (a) distinguuntur in poenitentia varii actus ex quibus in- 


S. Thom., hic, Quest. 90, a. 1 ad 2um. 

() Nota bene quod sicut materia et forma non dicuntur in sacra- 
mentis nisi secundum aliqualem analogiam sive similitudinem ad res 
naturales, ita etiam nunc partes intégrales ex quibus materia sacramenti 
poenitentiae constat. Non ergo necesse est de partibus  integralibus 
prout distinguuntur a partibus subiectivis vel potentialibus, accurate 
disserere; haec enim ad logicam pertinent, et non inserviunt in prae- 
senti nisi per modum purae comparationis. Unum hoc accurate obser- 
vandum : non esse de ratione partis integralis, ut sit id sine quo adhuc 
remanet substantia rei. Partes enim intégrales in rebus naturalibus di- 
cuntur partes quantitativae, quae scilicet sunt in substantia consequenter 
ad quantitatem : unius quidem rationis in totis homogeneis, diversarum 
vero rationum in totis heterogeneis seu organicis. Quare, ut a composito 
humano exemplum sumas, partes essentiales sunt materia et forma, sive 
corpus et anima : sed partes intégrales sunt partes ipsius corporis, qua 
rum aliquae sunt sine quibus humanum compositum omnino stare nequit, 
puta cor, cerebrum, caput, etc.; aliae vero sunt sine quibus adhuc per- 

tegratur illud quod se habet ut materia sacramenti. Insuper, 
sicut dantur in homine aliquae partes intégrales ex quarum de- 
fectu consequeretur corruptio etiam substantialis, aliquae vero 
aliae quae si desint, non privant nisi solam integritatem : ita in 
poenitentia contritio et confessio sic integrant materiam, ut sine 
illis nequidem quoad substantiam consistere posset sacramentum, 
dum e contra satisfactio in re solum requiritur ne remaneat sa- 
cramentum mancum et aliquo modo imperfectum; unde et pars 
mere integralis appellatur. Thesis tamen generalis abstrahit ab 
huiusmodi differentia quae suo loco exponetur. 


Quaest. Cx. 


DE PARTIBUS INTEGRALIBUS POENITENTIAE IN GENERALI 


THESIS XI. 


In Sacramento poenitentiae tres materiae partes assi- 
gnantur: contritio scilicet, confessio, et satisfactio. 


Assertio invenitur expresse et in terminis proposita, primo 
quidem in Decreto pro Armenis: « Quartum sacramentum est 
« Poenitentia, cuius quasi materia sunt actus poenitentis, qui in 


manet, tametsi mancum atque imperfectum, puta manus, pes. vel bra- 
chium. Unde S. Thomas in praesenti, art. 3 ad 3um dicit « Omnes 
« partes integrates habent ordinem quemdam ad invicem ; sed quaedam 
«habent ordinem tantum in situ..; quaedam vero habent insuper or- 
« dinem virtutis, sicut partes animalis quarum prima virtus est cor. et 
«aliae quodem ordine virtutis dependent ab invicem; tertio modo ordi- 
« nantur ordine temporis etc. ». Vides ergo quomodo cor ponatur prima 
pars integralis in animali, quamvis profecto sine corde non consistat 
animalis substantia. Porro notio hactenus exposita illa est quae traditur 
in logica, quae etiam universaliter estrecepta a scholasticis a quibus 
modum loquendi in materia de poenitentia Concilia adhibuerunt Et 
hinc tandem corruit tota argumentatio Antonii Ballerini, Op. theol. 
moral, Tom. 5 m. 7 et seq., contra communem sententiam quae docet 
contritionem, confessionem, et satisfactionem, esse vere materiam sa- 
cramenti Poenitentiae. 

« tres distinguuntur partes. Quarum prima est cordis contritio.,.; 
«secunda est oris confessio..; tertia est satisfactio pro peccatis 


« secundum arbitrium sacerdotis * Item in Tridentino Sess. XIV, 
cap. 3: « Sunt autem quasi materia huius sacramenti ipsius poe 
«nitentis actus, nempe contritio, confessio, et satisfactio, qui 
« quatenus in poenitente ad integritatem sacramenti, ad plenam- 
« que et perfectam peccatorum remissionem ex Dei institutione 
« requiruntur, hac ratione Poenitentiae partes dicuntur ». 

Accedit et ratio theologica deducta ex natura sacramenti, 
quam verba institutionis apud loannem manifestant. Ostensum 
est enim supra ('), materiam sacramenti poenitentiae iis actibus 
constitui quibus peccator in ordine ad reconciliationem conse- 
quendam, sese submittit sacro iudici qui pro potestate clavium 
arbiter est remissionis et conditionum eius. lam si quis recte 
consideret, videbit huiusmodi subiectionem tribus omnino par 
tibiis constare, si in tota sua integritate ac perfectione spectetur. 
Oportet enim primo ut sit fundamentum et basis requisitae sub- 
missionis; requisita autem submissio non est nisi poenitentialis, 
quae scilicet ex detestatione et dolore de peccato commisso 
oriatur, « quia hic non quaeritur sola redintegratio aequalitatis 
«iustitiae sicut in iustitia vindicativa, sed magis reconciliatio 
« amicitiae » (2). Tota ergo actio peccatoris contra seipsum in 
hoc iudicio ex displicentia offensae procedat necesse est, quod 
pertinet ad rationem contritionis; et ideo contritio, non quidem 
ut in corde latens, sed ut transiens in externum actum seu exte- 
riorem sui manifestationem, prima Poenitentiae pars in Conciliis 
ponitur. Sequitur deinde ipsa accusatio, per quam peccator cau- 
sam explicat et se subiicit arbitrio sacerdotis gerentis vices Dei, 
quod fit in confessione. Ultimo tandem loco consideratur exse- 
cutio compensationis impositae, quod fit in satisfactione. Recte 
ergo contritio, confessio, et satisfactio, ut Poenitentiae partes 
assignantur. 

Sed non iuvat diutius nunc in his immorari, quia praesentis 


’) Supra. Thes. 3. 
C) S. Thorn., hic, art. 2, in corp. 

propositionis unicus scopus est monstrandi quo nexu haec tria 

se habeant ad invicem, et qua ratione concurrant ad efforman 

dum aliquod totum cuius ratio reponatur in debita subiectione 
peccatoris ad Ecclesiae claves. Porro pro singulis partibus spe- 
cialia dabuntur argumenta, cum ad singulas in particulari de- 
ventum fuerit, incipiendo statim a contritione. 


Quaest. I-V Supplem. 


DE CONTRITIONE 


In primis observandum quod etsi contritio non sit ipse eli- 
citus actus virtutis poenitentiae, tamen iuxta superius praemissa, 
illum semper involvit quasi in actus exercito. Quisquis enim 
dolet de peccato suo et illud retractat, eo ipso protestatur vo- 
luntatem operandi ad destructionem eius, in qua quidem volun- 
tate resplendet propria poenitentiae laus, ut alias dictum est. 
Imo vero, contritio censeri debet prima atque indispensabilis 
compensatio quam Deo offenso homo exhibeat, iuxta illud 
Psalm. 50: Sacrificium Deo spiritus contribulatus; cor contritum 
et humiliatum, Deus, non despicies. Quapropter cum de actibus 
poenitentiae agitur, primarium ac principem locum ipsa semper 
obtinet. Caeterum, quamvis de partibus materiae sacramenti nunc 
sermo sit, non ideo consideranda contritio solummodo ut est 
pars, sed de ipsa etiam dicendum erit in quantum est dispositio 
ad gratiam sacramentalem, imo secundum quod vim habet ju- 
stificandi cum solo voto absolutionis vel baptismi; sic enim com- 
pleta habebitur disputatio. 

Adhuc praeobservandum est quod hoc nomen contritio su- 
mitur quandoque in communi, ad designandum quemlibet actum 
doloris de peccato, quandoque vero sumitur determinate pro actu 
doloris qui est charitate formatus, et sic opponitur attritioni, 
i Attritio, inquit Argelicus |f» dicit accessum ad perfectam 


C) S. Thom., in IV. D. 17, q. 2 a i, q. 2, ad 3'*. 

« contritionem, unde in corporalibus dicuntur attrita quae aliquo 
«modo sunt comminuta, sed non perfecte; sed contritio dicitur 
« quando omnes partes tritae sunt simul per divisionem ad mi 
« nima. Et ideo significat attritio in spiritualibus quamdam di 
« splicentiam de peccatis commissis, sed non perfectam, contritio 


« autem perfectam ». 
Ordo igitur procedendi talis erit. Prius considerandum de 


contritione in genere, secundo de contritione perfecta, tertio de 
cbntritione imperfecta quae attritio vocatur: utrumque contri- 
tionis genus attingendo tam secundum se, quam secundum ra- 
tionem portis materialis in iudicio clavium, necnon et disposi- 


tionis ad justificationem sive in sacramento sive extra sacra- 


mentum. 


THESIS XII. 


Contritio quae quovis tempore ad impetrandam veniam 
peccatorum fuit necessaria, recte a Tridentino describitur: 
animi dolor ac detestatio de peccato commisso cum propo- 
sito non peccandi de caetero. Quod tamen probabilius sic 
intelligendum est, ut formale propositum non absolute re- 
quiratur ad formalem contritionem, adeoque essentia con- 


tritionis in actu doloris prout virtute includit propositum, 


dicenda sit consistere. 


$ r 


Prior assertio est contra Protestantes qui integram ratio- 
nem poenitentiae ponunt in inceptione novae vitae, dolorem vero 
ac detestationem de peccato praeterito prorsus de medio tollunt. 
Quem errorem reprobavit Tridentinum, Sess. XIV, cap. 4, di- 
cens: - Declarat sancta Synodus hanc contritionem (quovis tem 
* pore ad impetrandam veniam peccatorum necessariam), non 


< solum cessationem a peccato et vitae novae propositum et in 
«choationem, sed veteris etiam odium continere, iuxta illud: 

« Proiicite a vobis omnes iniquitates vestras in quibus praeva- 
«ricati estis, facite vobis cor novum et spiritum novum ». Hinc 
definitio illa contritionis ex eodem Concilio in thesi posita, cuius 
singula verba sunt diligenter ponderanda. 

In primis cum dicitur animi dolor ac detestatio, explicatur 
in quo contritionis motus formaliter consistat. Porro dolor se 
habet ad detestationem sicut delectatio seu gaudium ad amorem. 
Est igitur detestatio, odium aliquod atque aversio; dolor vero 
addit supra detestationem, quamdam tristitiam quae consequitur 
perceptionem conjunctionis mali de quo est detestatio, eodem 
omnino pacto quo delectatio addit supra amorem gaudium con 
sequens perceptionem coniunctionis boni de quo est amor f. 
Unde beati in caelo detestantur peccatum, sed de eo non dolent, 
quia nulla amplius ratione illud apprehendunt ut sibi coniunctum. 
Sic igitur, ad dolorem non sufficit ratio mali odibilis, sed re 
quiritur insuper mali coniunctio ei perceptio huius coniunctionis. 
At vero, sicut amori semper connectitur delectatio quando bo- 
num amatum est coniunctum amanti, ita cum detestatione semper 
adest dolor quando malum quod quis detestaturest ei proprium. 
Non igitur ullatenus dubitandum quin necessario de peccato do- 
leat quisquis suum detestatur peccatum, etsi verius dicendum 
videatur contritionem esse per prius detestationem, cum non sit 
causa detestationis dolor, sed magis causa doloris detestatio. 

Nunc autem cum dicitur de peccato commisso, determinatur 
obiectum contritionis tam materiale quam formale. Materiale qui- 
dem, quatenus omne et solum peccatum propria voluntate factum, 
est id circa quod versari potest contritio. Formale vero, saltem 
in confuso et sub quadam indeterminatione, quatenus contritio 
esse debet de peccato secundum quod peccatum est, scilicet 
contra Deum et legem eius. Quo fit ut illud solum sit verae 


contritionis motivum, quod est ratio detestandi peccatum in or- 


C) «Sicut ad delectationem duo requiruntur, scilicet coniunctio 
«boni et perceptio huius coniunctionis, ita etiam ad dolorem duo re- 
« quiruntur. scilicet coniunctio alicuius mali quod ea ratione est malum 
«quia privat aliquo bono, et perceptio huiusmodi coniunctionis ». 
S. Thom^ 1-a, Quaest. 35, a. | in corp. 

dine ad Deum, tametsi multipliciter assignati possit. Potest enim 
quis dolere de peccato, vel ex hoc quod movetur in Deum ut 
super omnia dilectum, vel ex hoc quod aversatur moralem pec- 
cati foeditatem quae in recessu a Dei lege consistit, vel denique 
ex hoc quod timet vindictam a Deo iustissimo iudice decretam. 
Et sic, uno modo odio habetur peccatum in quantum est ofltn 
sivum Dei super omnia amati; alio modo in quantum est pri- 
vativum honestatis cuius divina lex mensura est ac regula; tertio 
modo in quantum est inductivum poenae a Deo infligendae. Et 
omnibus illis modis aliqua saltem ratione, perfecte scilicet vel 
imperfecte, contingit esse dolorem de peccato in quantum huius- 
modi, ut infra melius explicabitur. 

Denique per hoc quod addit Concilium, cum proposito non 
peccandi de caetcro, explicat rationem contritionis pro quanto ex 
quadam consequentia respicit futurum. Necesse enim est ut qui 
vere dolet se aliquid fecisse, hoc ipso proponat amplius non 
facere, et eodem modo se habeat in proponendo, quo se habet 
in dolendo. 

Quibus praemissis, dico: Per hoc nomen contritio, intel 
ligitur actus primario requisitus ad destructionem peccati. Sed 
huiusmodi actus, ille est qui a Tridentino describitur. Ergo re- 
cta et genuina est contritionis notio a Concilio proposita. — 
Minor facile demonstratur ex Scripturis, ubi illud quod princi- 
paliter a peccatore exigitur, est planctus, scissio cordis, reco- 
gitatio peccati praeteriti coniuncta cum displicentia et detesta- 
tione, necnon et proposito servandi in posterum mandata divina. 
Convertimini ad me, inquit apud loel I-12, in toto corde vestro, 
m ieiunio, et in fletu, et in planctu, et scindite corda vestra..., 
et convertimini ad Dominum Deum vestrum. Et lerem. VIII-6: 
Nullus est qui agat poenitentiam super peccato suo dicens, 
quid feci. Denique in Psalmis poenitentialibus omnia plena sunt 
expressionum doloris et contritionis cordis, puta cum dicuntur 
haec et similia: Tibi soli peccavi et malum coram te feci... Cor 
contritum et humiliatum, Deus, non despicies f Laboravi in 


(C) Psalm. L, 6-19. 

gemitu meo, lavabo per singulas rodes ledum meum (') Reco- 
gitabo tibi omnes annos meos in amaritudine animae meae (a) etc. 
Unde sufficienter iam concluditur contra Protestantes, nam ratio 
intrinseca adeo est nota ut expositione non indigeat. Semper 
enim et ubique retractatio offensae, illud est quod primo exigi- 
tur ex parte ofiensoris; insuper nulla apud Deum retractatio 
valere potest, nisi incipiat a dolore cordis, quia homines vident 
ea quae parent, Deus autem intuetur cor. 


$2. 


Sed nunc occurrit dubium inter catholicos agitatum, quod 
in hunc modum exponit Bellarminus l. 2 de Poenit., c. 6: < Ca- 
«tholici scriptores in eo quidem consentiunt ut ad veram con- 
« tritionem, et peccati detestatio et vitae melioris propositum 
« requiratur. Sed in eo non conveniunt, utrum hoc propositum 
* expresse et formaliter necessarium sit, an sufficiat virtuale et 
* implicitum. Neque enim dubitari potest quin is qui serio sua 
* peccata odit ac detestatur, et ob ea perpetrata dolet, cupiat 
« simul ac velit saltem implicite et virtualiter, deinceps in melius 
« vitam mutare ». Tum explicat quid sibi verius videatur: « No- 
« bis, inquit, communis ac trita a veteribus via semper visa est 
«tutior et commodior; probatur igitur, ad contritionem requiri 
« explicitant ac formale propositum vitae melioris ». 

Ut autem verum controversiae punctum intelligas, distingue 
primum virtualem et formalem contritionem. Contritionem vir 
tualem nunc dico actum charitatis quo Deus super omnia dili- 
gitur absque ulla formali displicentia et retractatione peccati 
commissi, aut ullo formali proposito non peccandi de caetero, 
prout accidere necesse est cum quis ad sua peccata non adver- 
tens, nec de futuro quidquam cogitans, nihilominus gratia per- 
motus fertur in Deum amore perfecto. Porro ex omnium sen- 


C) Psalm. VI, 7 
C) Isai, XXXVIII, 15. 

tentia. huiusmodi actus certo certius hominem  iustificat. Non 
ergo sensus est Bellarmini et eorum qui cum ipso sentiunt, for- 
male propositum ita necessario requiri, ut nunquam sineeocon- 
sequatur quis veniam peccatorum. Sed tota quaestio ad hoc 
reducitur, an scilicet absque formali proposito consistere adhuc 
possit formalis contritio. Et quaestio ista non est omnino otiosa 
aut pure speculativa, sicut prima fronte videri posset, quia licet 
virtualis contritio formali aequivaleat in ratione dispositionis ad 
justificationem tam extra quam intra sacramentum, non tamen 
est sufficiens pars integratis sacramenti Poenitentiae, ad cuius 
materiam contritio etiam formalis omnino exigitur. Quo fit ut si 
quis per possibile vel impossibile confiteretur cum solo actu 
amoris, non valeret sacramentum ; et ideo vides non esse otio- 
sum quaerere in quo sita sit essentialis ratio contritionis for- 
maliter sumptae. Dico autem cum communiori theologorum post 
Tridentinum, (nam antiqui hanc controversiam attigisse non vi- 
dentur) contritionem essentialiter reponi in actu doloris, qua 
tenus virtute continet propositum. 

Et suadetur sententia ista eo quod poenitentia habet pro 
obiecto sibi proprio peccatum praeteritum, ad cuius destructio- 
nem vult operari, media retractatione. Ergo circa praeteritum 
formaliter versatur poenitentiae actus, non autem circa futurum 
nisi ex consequenti, quatenus in detestatione peccati commissi, 
si modo sincera sit, necessario et semper includitur voluntas 
aliqua non peccandi de caetero. Quapropter dolor de praeterito, 
virtute continens propositum pro futuro, omnia requisita habere 
videtur ad formalem illum poenitentiae actum qui contritio no- 
minatur. 

Advertit tamen S. Alphonsus fl), quod cum sententia op- 
posita sua probabilitate non careat, et aliunde tutior exsistat, in 
praxi sequenda est quoad sacramentum Poenitentiae. Verum si 
bona fide cum vero dolore confessus fueris absque formali pro 
posito, non teneris confessionem repetere. Nam etsi non liceat 
sacramentum suscipere cum opinione probabili, tutiori relicta. 


C) S. Alphons., de Poenit., n. 450, 

ne ipsum sacramentum exponatur periculo invaliditatis, nulla 
tamen tibi incumbit obligatio confessionem repetendi si proba- 
biliter valide es iam confessus, quia praefatum periculum tunc 
amplius non adest, quemadmodum clare apparebit ex dicendis 
infra de confessione ipsa. 

His igitur de contritione in genere rite praemissis nunc de- 
scendendum est ad varios contritionis modos, et primo dicen- 
dum de contritione quae ex motivo perfectae in Deum charitatis 
concipitur. Sit itaque: 


THESIS XIII. 


Omnis et sola contritio quae ex motivo perfectae erga 
Deum charitatis concipitur, est extra sacramentum re susce- 
ptum, ultima et sufficiens ad impii iustificationem dispositio. 


Declarantur in primis termini et status quaestionis aperitur. 

Sermo est de contritione quae ex motivo perfectae 
charitatis concipitur. — Ad cuius contritionis notionem recte 
assequendam, attende notissimam distinctionem inter amorem 
concupiscentiae et amorem amicitiae. « Amare, inquit S. Tho- 
« mas, 1-2, Quaest. 26, art. 4, est velle alicui bonum. Sic ergo 
«motus amoris in duo tendit, scilicet in bonum quod quis 
« vult alicui, vel sibi vel alii, et in illud cui vult bonum. Ad 
«illud ergo bonum quod quis vult alteri, habetur amor concu- 
«piscentiae; ad illud autem cui aliquis vult bonum, habetur 
«amor amicitiae. Haec autem divisio est secundum prius et 
«posterius. Nam id quod amatur amore amicitiae, simpliciter 
«et per se amatur; quod autem amatur amore concupiscentiae, 








< non simpliciter et secundum se amatur, sed amatur alteri. 





« Et per consequens, amor quo amatur aliquid ut ei sit bonum, 
«est amor simpliciter; amor autem quo amatur aliquid ut sit 
« bonum alterius, est amor secundum quid ». Sic igitur amor 
Dei quem concupiscentiae vocant, respicit divinam perfectionem 
prout est bona alteri, puta ipsi creaturae; et per hunc amorem, 
si sit in suo ordine completus, homo concupiscit Deum super 
omnia concupiscibilia, id est tendit in ipsum ut in summum 

bonum cuius fruitione sit aliquando beatus. Sed cum subiectutn 
cui amor concupiscentiae vult hoc summum ac divinum bonum 
sit ipse homo, nondum Deus amatur super omnia absolute, 
quamvis nec e converso aliquid ametur supra Deum. Nam et 
ipsa beatitudo in fruitione Dei consistens quam nobis volumus 
et desideramus, ulterius referibilis est ad Deum tamquam ad 
finem ultimum simpliciter, utpote cedens quam maxime in lau- 
dem divinae bonitatis secundum se. Verumtamen hanc ulteriorem 
ordinationem amor concupiscentiae in quantum huiusmodi nec 
facit nec excludit, sed ab eadem praescindit et abstrahit, et ideo 
nec malitiam continet nec u|timum perfectionis, ut in simili infra 
declarabimus, agendo de contritione quae ex gehennae et poe- 
narum metu concipitur. 

Ast amor Dei qui est amicitiae seu perfectae charitatis, ille 
intelligitur qui et pro motivo habet divinum bonum secundum 
se. et in ipsum fertur ut in bonum amatum absolute super oninta. 
Unde ab hoc amore perfecto distinguendus est quidam imper- 
fectus amor benevolentiae, quo quis bene afficitur erga Deum 
propter absolutam eius bonitatem, nondum tamen ita ut illum 
praeferat rebus omnibus, et vi huius amoris sit paratus omnia po- 
tius despicere quam peccare mortaliter. Hunc certe amorem habent 
multi qui charitate destituuntur; nam interroganti, amasne Deum 
propter seipsum? quis est, nisi pessimus quisque, qui non respon- 
deret, et quidem non omnino absque causa: amo (1). Sed amor 
perfectae charitatis de quo in praesenti, nonnisi ille est quo Deus 
apprdtatiw super cuncta bona creata diligitur, et haec est distin- 
ctiva nota eius, quae iuxta superius praemissa in alio quocumque 
amore,etiam summae concupiscentiae,nequaquam inveniri potest. 

Porro ut dicit Angelicus in 1-2, Quaest. 113, a. 5 ad iw“, 


« ad eamdem virtutem pertinet prosequi unum oppositorum, 'et 


(*) Nota quod hutusmodi amor defectum habet negativum, non 
positivum, quatenus non tendit positive in Deum ut minus amandum 
quam caetera, sed veram dicit complacentiam affectus in ipso, tametsi 
nondum ea vi et efficacitate quae requiritur ut Deus appretiative dili- 
gatur plus quam omnis creatura. Ideo amor iste non est malus, quam 
vis maxime imperfectus. 

4 refugere aliud, et ideo, sicut ad charitatem pertinet diligere 

! Deum, ita etiam detestari peccata per quae anima separatur a 

' Deo ». Recte ergo contritionem perfectam eam esse dicimus, 

qua quis peccatum detestatur quia est oflensivum Dei propter 
se et super omnia appretiative dilecti. Et sic patet quod per ta- 
lem contritionem homo appretiative odit peccatum non solum 
super omnia mala quorum timor inducere posset ad peccandum, 
sed etiam super omnia mala absolute. Nam eadem est mensura 
detestationis mali alicuius, quae est dilectionis boni oppositi, 
unde sicut perfecto amori charitatis exclusive proprium est ferri 
in Déum ut in summum diligibile, ita pariter contritioni ex per- 
tecti amoris motivo conceptae, ferri contra Dei offensam ut contra 
summum odibile ý 

Nunc autem omni et soli contritioni huiusmodi dicitur 
inesse vim iustificandi cum solo voto sacramenti, et in hoc com- 
munis et tuta doctrina continetur. Sed in contrarium occurrunt 
quaedam opiniones extremae, quas per prius oportet paucis com- 
memorare. 

Fuerunt imprimis inter auctores catholicos, qui non conces- 
serunt internae contritioni ut lege universali coniunctam haberet 
remissionem peccatorum, sed aliquando tantum et sub quadam 
conditione, scilicet in casu necessitatis, puta in articulo mortis, 
si non adsit qui reconciliet poenitentem. vel baptizet catechume- 
num. Ita Estius in IV, D. 17, 8 2: « Si quaeritur, inquit, quando 
tid contingat quod non ordinarie, sed raro contingere fatemur, 


«(hominem scilicet per contritionem perfectam cum solo voto 


f Caute igitur intelligenda est conditio illa quae in catechismis 
poni solet, cum dicitur quod omnis contritio vel attritio, ut sit sufficiens 
dispositio ad justificationem, etiam in sacramento Poenitentiae, debet 
esse ai^pretiative summa. Nam dolor de peccato appretiative summus, 
dupliciter exponi potest: vel super omnia mala absolute, vel solummodo 
super mala omnia quorum timor potest inducere ad peccandum. Et 
quia timor gehennae non potest inducere ad peccandum, sequitur quod 
quisquis efficaciter odit peccatum, et de eo dolet propter gehennae 
metum, habet attritionem appretiative summam secundo modo, licet 
nondum detestetur peccatum super omnia simpliciter, puta super malum 
poenae, sed praecisive se habeat, ut infra dicetur. 

«sacramenti Poenitentiae justificari), idem hic respondendum vi- 
« detur quod de Baptismo, cum sit utriusque sacramenti quan 
«tum ad effectus consecutionem par ratio. Primum igitur non 
«est dubium quin urgente articulo mortis, quando sacerdos ha- 

beri non potest, in homine vere contrito votum sacramenti sup. 
« pleat quod ex parte sacramenti deest. Sed praeter hunc casum, 
«etiam alias id contingere non est dubitandum, nimirum quando 
« occurrit casus scandali, aut alterius peccati incurrendi, si ab- 
« solutio petatur. Item quando quis omnino non potest, aut certe 
« difficillime potest opportuno tempore adire sacerdotem a quo 
«absolvatur, velue si habitet inter infideles, aut teneatur in vin- 
«culis, aut simili quopiam impedimento prohibeatur ». Verum 
ejusmodi restrictiones, praeterquam quod valde arbitrariae sunt, 
ex communi iudicio gravem merentur censuram, prout mox vi- 
debitur. 

Fuerunt et alii qui ut suam opinionem sustinerent de ne- 
cessitate perfectae contritionis ad iustificationem, etiam in sacra- 
mento sive Baptismi sive Poenitentiae consequendam, seque ex- 
pedirent a multis difficultatibus quibus premebantur, distinxerunt 
inter contritionem intensum et remissam, docentes illam priorem 
tantum esse dispositionem sufficientem cum solo voto sacramenti. 
Ita Berti, Morinus, et quicumque contritionistarum nomine recen- 
sentur. « Negamus contritione et dilectione Dei propter se, nisi 
- vehemens sit et accensa, peccata semper dimitti... Itaque sen 
« tentia nostra est, ad hunc modum sese invicem complecti cha- 
«ritatem atque iustitiam, ut si charitas sit habitualis, quae dii- 
* funditur per Spiritum Sanctum inhabitantem, habeatur iustitia 
4 habitualis et inhaerens. Si charitas sit adeo flagrans, ut pariat 
« acerbitatem doloris acris atque vehementis, sit ad iustitiam 
* inhaerentem ultima dispositio, cui statim subsequatur forma 
«ipsa iustitiae. Si autem sit charitas initialis, inchoata, et re- 
« missa, nequeat ad gratiam habitualem perducere, nisi augeatur 
« et flammescat, aut suppleatur defectus ipsius per efficacitatem 
« sacramenti » (». Haec sententia, quamvis censuram non me- 


(C) Berti, de Theol. discipl. 1. 34. c. 6. 


DE CONTRITIONE 155 


reatur sicut illa prior, tamen est nunc omnino reiecta, et oppo- 
sita habetur communi iudicio ut certa. 

Tandem fuerunt alii in aliud extremum propendentes et di- 
centes esse etiam quamdam contritionem extra sacramentum 
justificantem, praeter illam quae ex perfecti amoris motivo eon- 
cipitur, prout videtur indicare Suarez de Poenit. Disp, 4. Sect. 2, 
non quidem adhaerendo huic opinioni, sed concedendo illi pro 
habilitatem, et fatendo eam sibi aliquando placuisse. Nec forte 
multum discrepat cl. Hurter, Theol. Dogm. Comp. Torn. 3, n. 570, 
ubi secundum communem doctrinam ponit, requiri ad contritio- 
nem perfectum amorem amicitiae et benevolentiae, sed censet 
subscribendum iis esse qui contendunt, « toties amorem esse 
« perfectum, ideoque iustificantem extra sacramentum, quoties 
« motivum et ratio amandi Deum est indistincta a Deo. proinde 
*etiansi Deus ametur ut summum bonum et beatitudo nostra, 
«seu propter bonitatem respectivam; nam et haec est perfectio 
«indistincta a Deo; quare si propter eam amatur Deus, amatur 
«propter se ». Tum argumenta affert ex Scripturis etex Augu- 
stino, in quibus fortasse nonnihil aequivocationis latet, ut postea 
dicam. 

His igitur praemissis circa quaestionis statum, deveniendum 
est ad demonstrationem assertionis, quae tribus veluti gradibus 
perficietur. Primo, quod contritio ex perfecto amore concepta 
iustificat constanti lege extra sacramentum. Secundo, quod hanc 
vim habet omnis contritio eiusmodi, quin ullus determinatus in- 
tensitatis gradus requiratur. Tertio, quod idipsum habet haec 
sola contritio, ad exclusionem cuiuscumque doloris de peccato 


qui ex inferiori motivo concipitur. 


$ i- 


Quoad primum documenta ecclesiastica sunt potissimum duo. 
Unum est in Tridentino, Sess. XIV, cap. 4: « Docet praeterea 
« S. Synodus, etsi contritionem hanc aliquando charitate perfe- 
«ctam esse contingat, hominemque Deo reconciliare priusquam 
«hoc sacramentum (Poenitentiae) actu suscipiatur, ipsam nihilo- 

« minus reconciliationem ipsi contritioni sine sacramenti voto 
« quod in illa includitur, non esse adscribendam ». Haec Triden: 
tini Patres. Nunc autem quod opponunt adversarii, Concilium 
dixisse aliquando, scilicet non semper, nec lege universali, omnino 
nihil est. Si quis enim vel leviter consideret, videbit vocem dli. 
quando referri ad immediate sequentia, charitate perfectam esse 
contingat, quia reipsa non semper contingit contritionem esse 
charitate perfectam. Dicere autem sensum Concilii esse, quod 
contritio charitate perfecta hominem aliquando, sed non semper, 
Deo reconciliat, tam violentum est ut nullam mereatur confuta- 
tionem. Aliud quoque documentum est in Bulla Pii V Ex omnibus 
afflictionibus, ubi damnantur 79 propositiones Michaelis Baii, 
quarum 31“, 32% 33°. 70 et 71" ad rem praesentem plurimum 
faciunt, et praesertim ultima quae sic effertur: « Per contritio- 
* nem. etiam cum charitate perfecta et cum voto suscipiendi sa- 
« cramentum coniunctam, non remittitur crimen extra casum ne- 
« cessitatis aut martyrii, sine actuali susceptione sacramenti » ('). 
Communi autem Ecclesiae fidei apertum fundamentum prae 
bent Scripturae. Nam contritio perfecta est quidam motus per- 
fectae charitatis. Sed iuxta Scripturas, quilibet motus perfectae 
charitatis trahit secum Dei amicitiam, remissionem peccatorum, 
et omnia bona quae hinc consequuntur. Sic Prov. VIII-17: Ego 
diligentes me diligo. Sic Ioan. XIV, 21-23: Qui diligit me, dili- 
getur a Patre meo, et ego diligam eum, et manifestabo ei meipsum. 
Sic Luc. X, 27-28: Diliges Dominum Deum tuum... hoc fac, et 
vives.. Quibus testimoniis promittitur homini se ad Deum per 
amorem perfectum convertenti ea Dei dilectio quae solis iustis 
propria est, dilectio qua homo redamatur ut amicus ab amico, 
dilectio cui adiungitur propriissimum amicitiae signum : Et ego 
manifestabo ei meipsum, iuxta illud Ioan. XV-15: V^s autem dixi 
amicos, quia omnia quaecumque audivi a Patre meo, nota feci 
vobis. Sic iterum | Petr. IV-8: Cliaritas operit multitudinem pec- 
catorum. Et i loan. IV-7: Omnis qui diligit, ex Deo natus est, et 


C) Enchirid. n. 911 et seq.; n. 950 et seq. 

consequenter habet gratiam justificantem, quia ut ibidem additur, 
semen ipsius (Dei) in eo manet. 

Hinc in veteri etiam Testamento remissio peccatorum pro- 
mittebatur homini sese toto corde et tota tribulatione animae 
suae convertenti ad Dominum, id est perfectam in corde suo 
agenti poenitentiam, iuxta illud Deuteron, IV-29: Cum quaesieris 
ibi Dominum Deum tuum, invenies eum, si tamen toto corde quae- 
sieris, et lota tribulatione animae tuae. Porro, si contritio perfecta 
semper valebat ad justificationem in foedere antiquo, profe- 
cto valet et in novo, quia Christus antiquis mediis internis 
non abstulit efficaciam, sed addidit duntaxat ordinem ad sacra- 
menta, ut scilicet non sine sacramenti voto iustificent prout de- 
claratum habes in Tridentino ubi supra. 

Accedit et doctrina Patrum, quorum aliqua loca in superiori 
tomo, ubi de baptismo flaminis, recitata sunt. Testimonium 
quoque Gregorii Magni in hoc ipso tomo, paulo supra transcri- 
ptum (), maxime ad rem praesentem facit. His nunc addere li- 
ceat Bernardum in tractatu de baptismo (a) ubi ex auctoritate 
maiorum acriter invehitur adversus quemdam audentem asserere 
quod « ex quo primum dictum a Domino legitur Nisi quis re- 
« natus fuerit, etc., ex eo neminem absque eodem percepto actua- 
«liter visibili sacramento, vel eius vice martyrio, ullatenus po- 
«tuisse salvari; sed etsi forte illud quispiam cum vera fide et 
« contritione cordis expeteret, sed praeventus mortis articulo as- 
«sequi quod cuperet non valeret, tamen omnino damnari ». Tum 
Ambrosium et Augustinum contra erroneam hanc opinionem 
testes advocat: qui etsi homines nondum baptizatos attendant, 
aequivalenter tamen comprehendunt et caeteros, cum non sit 
minor vis charitatis in Christiano quam in catechumeno, aut 
maioris necessitatis sacramentum Poenitentiae quam Baptismi : 
« Miror admodum, inquit Bernardus (3), si novus iste novarum 
«inventor assertionum et assertor inventionum, invenire in hoc 


(*) Supra, Thes. 8 $ 1. 
(*) Migne, P. L., Torn. 182. col. 1031. 
(3) De bapt. n. 7. 

* rationem potuerit, quae sanctos Patres latuerit Ambrosium et 
« Augustinum, sive auctoritatem eorumdem auctoritate potiorem... 
« Librum certe Ambrosii de morte Valentiniani legat, si non legit, 
« recolat si iam legit, non dissimulet si recolit, et advertet sine 
«dubio Sanctum homini non baptizato et mortuo fidenter de 
« sola fide (charitate formata) salutem praesumere, et tribuere 
« indubitanter bonae voluntati quod defuit facultati. Legat et 
« Augustini de unico Baptismo librum quartum, et se vel agno 
*scat imprudenter deceptum, vel probet impudenter obstinatum... 
«Item in alio loco Augustinus, cum aliquos praemisisset quos 
« Scriptura commemorat invisibiliter quidem, non tamen etiam 


visibiliter sanctificatos, tandem infert: Ex his colligitur, ait, 
« invisibilem sanctificationem quibusdam adfuisse et profuisse sint 


visibilibus sacramentis, quae pro temporum diversitate mutata 


sunt, ut alia tunc fuerint, et alia modo sint. Et paulo post: Nec 
« tamen, inquit, visibile sacramentum omnino contemnendum, nam 
« contemptor eius invisibiliter sanctificari non potest. Ubi satis evi- 
« denter ostendit, fidelem et conversum ad Dominum, non si ne 


« quiverit, sed si contempserit baptizari, fructu privari baptis- 


matis ». Haec Bernardus, et nota praesertim ultima verba qui- 
bus determinatur sensus Patrum, quoties loquendo de iustifica- 
tione per conversionem cordis absque visibili sacramento, homi- 
nem commemorant morte praeventum, cui ipsius sacramenti fa- 
cultas defuit. Per haec enim et similia nihil aliud circumloquuntur 
quam exclusionem contemptus, negligentiae, et violationis prae- 
cepti: « Sicut nulla poenitentia remittitur peccatum, si cum possit 
« (homo), non restituit ablatum ; sic et nulla proderit fides, si 
« cum possit, non percipit sacramentum. Quanquant et fidem con- 
« vincitur non habere perfectam (charitate formatam), si negligit. 
< Vera enim et plena fides universa praecepta complectitur: est 

autem hoc unum, ipsumque praecipuum ex praeceptis. Merito 
« ergo non infidelis, sed plane rebellis atque contemptor reputa: 
« bitur, quisquis obedire renuerit. Quomodo denique fidelis, qnj 
«Dei contemnit sacramentum?»^). Quare Patrum dicta Estio 


() Bernard., ibid., n. 8. 

nequaquam suffragantur, quia inculcant visibilium sacramentorum 
necessitatem, saltem in voto, minime vero insinuant contritionem 
perfectam, si est, dependere unquam in sua efficacia a quacum 
que circumstantia exteriori. Imo vero Augustinus, et ex eo Ber 
nardus, afferunt exempla hominum iustificatorum per solam con- 
versionem cordis, non solum extra quemlibet necessitatis casum, 
sed etiam in praesentia baptizatoiis, puta Cornelii Centurionis 
et eorum omnium qui cum illo erant, Act. X, 44-48. 

Ratio demum theologica in promptu est. Nam per contri 
tionem charitate perfectam homo abiicit quantum in se est, om 
nem perversitatem ordinis praecedenter inductam, dolens de con- 
versione sua ad creaturam ut ad ultimum finem, tanquam de 
summo omnium malo, et sese denuo ad Deum convertens tan- 
quam ad summum omnium bonum super omnia appretiative 
amatum. Sed ut constat ex dictis tum de aeternitate poenarum 
tum de virtute poenitentiae (°), repugnat divinae misericordiae 
ut creaturam sese rectificantem circa finem ultimum, perversi 
tatemque ordinis cum auxilio gratiae totaliter abiicientem, adhuc 
repellat denegando veniam. Certissime ergo tenendum est, con- 
tritione perfecta statim iustificari peccatorem, lege constanti atque 
universali, antequam sacramentum actu suscipiatur (a).(*) 


(* Supra Thes. I 2. 

() Hic forte non abs re erit removere praeiudicium apud non- 
nullos hodiedum obtinens, in quo reliquia quaedam erroris Baii et lan- 
senianae doctrinae cernitur. Putant scilicet propositum seu votum sacra- 
menti quod in actu perfectae contritionis necessario includi debet ad 
hoc ut sequatur justificatio, esse propositum sacramentalis confessionis 
quant primum perficiendae. Sed nullum est huius:sententiae vel proba 
bile fundamentum. Quippe votum confessionis quod in contritione ju- 
stificante includitur, nihil aliud est quam propositum sublidendi pecca 
tum commissum clavibus Ecclesiae, quando sacramenti suscipiendi ur- 
gebit obligatio. Porro obligatio haec, secluso periculo vel articulo mortis, 
dupliciter urget. Primo quidem absolute, semel tantum in anno. Deinde 
vero hypothetice, si quacumque ex causa suscipiendum sit Eucharistiae 
sacramentum, propter legem positivam de qua Tridentinum. Sess XIII. 
cap. 7. 

Sed forte requiretur certus quidam gradus intensitatis? — 
Ubi primum observa, actum dici intensive maiorem vel minorem, 


quando maiorem vel minorem habet vehementiam, sive hoc unice 


proveniat ex maiori minorive conatu liberi arbitrii, sive etiam 
ex conditione obiecti quod naturaliter magis applicatur volun- 
tati, et pro tanto plus commovet affectum. Porro actus amoris 
vel odii intensive minor potest esse appretiative maior, et vice 
versa. Dicitur enim appretiative maior, quando est de obiecto 
quod pluris aestimatur et simpliciter praefertur, etsi forte mi- 
nori vehementia in illud voluntas feratur. Sic, quisquis theolo 
gali charitate ornatur, appretiative Deum amat plus quam omnia 
creata; habet enim cor firmatum in Deo, ut pro nullo bono 


consequendo vel malo vitando ab eo separari vellet; quo tamen 





non obstante, adhuc potest intensiori affectu prosequi illas ipsas 
res quas si opus esset, propter Deum relinqueret. 

Quibus praemissis, iam satis superque apparet, non verti 
in dubium an actus charitatis seu contritionis tanto perfectior 
exsistat, quanto maiorem habet intensitatem. Cui enim evidens 
non esset, contritionem tanto melius disponere ad justificationis 


gratiam et ad maiorem eius gradum, vel etiam tanto magis 


satisfactoriam exsistere pro reatu poenae temporalis, quanto est 
intensior? Et in hoc sensu accipi solent verba Christi de Magda- 
lena, Luc. V1I-47: Remittuntur ei peccata multa, scilicet plene 
et perfecte, quoad omnem culpae et poenae reatum, quoniam 
dilexit multum (`). .Verum, uti supra praemisimus, quibusdam 
aliquando visum est contritionem minus intensam, nequidem ad 
culpae remissionem sufficere extra sacramentum. Contra quos 


stat communis et certa doctrina, quae hisce firmissimis rationum 
momentis fulcitur. 


() Ly multum certo certius refertur ad intensitatem, cum chantas 
Dei secundum appretiationem. gradus nec habeat nec habere possit. 


Sed vide quomodo explicatio in parenthesi posita confirmetur ex aucto- 
ritate Gregorii, ubi supra, Thes. 8 J i. 

Primo documenta ecclesiastica superius proposita absolute 
definiunt, per contritionem charitate perfectam iustificari horn. 
nem antequam sacramentum actu suscipiatur. Sed contritio etiam 
intensive remissa vere est charitate perfecta, seu habet perfectio- 
nem charitatis. cuius est diligere Deum appretiative super omnia. 
Cui autem vel in mentem venire posset, Tridentinum intendere 
perfectionem intensitatis, cum ista nullum sui terminum habeat, 
sed quocumque gradu assignato, perfectior assignetur? Et multo 
magis crescit argumentum si attendamus oppositionem quae est 
in eodem Tridentino inter contritionem perfectam et imperfe- 
ctam; nam imperfectam apertissime illam vocat, cuius motivum 
est aliud a motivo charitatis; ergo perfectam illam dicit, quae 
ex charitatis motivo concipitur, quidquid sit de intensitate. 

Praeterea, charitatis actus cui Scripturae adscribunt vim iu- 
stificativam, ille est quo quis implet praeceptum sive legem dili- 
gendi Deum ex toto corde, ex tota anima, et ex tota fortitu- 
dine: « In lege quid scriptum est? Quomodo legis? Ille respon- 
« dens dixit: Diliges Dominum Deum tuum ex toto corde tuo, 
« etc... Dixitque illi: Recte respondisti, hoc fac et vives ». Atqui 
per hoc praeceptum prout viatoribus impositum, dilectio inten- 


stlate summa profecto non iubetur (°): non summa absolute, quia 


() Bene amplitudinem praecepti explicat S. Thomas 2-2. Q. 44, 
à. 5: « Est considerandum quod dilectio est actus voluntatis quae hic 
«significatur per cor. Nam sicut cor corporale est principium omnium 
«corporalium motuum, ita etiam voluntas, et maxime quantum ad in- 
«tentionem finis ultimi qui est obiectum charitatis, est principium om- 
«muni spiritualium motuum. Tria autem sunt principia actuum quae 
«moventur a voluntate, scilicet intellectus qui significatur per mentem. 
« vis appetitiva inferior quae significatur per animam, et vis exsecutiva 
«exterior quae significatur per fortitudinem, seu virtutem, sive vires. 
« Praecipitur ergo nobis ut tota nostra intentio feratur in Deum, quod 
«est ex toto corde: et quod intellectus noster subdatur Deo. quod est 
«ex tota mente: et quod appetitus noster reguletur secundum Deum, 
« quod est ex tota anima : et quod exterior actus noster obediat Deo. 
«quod est ex tota fortitudine, vel virtute ve', viribus Deum diligere». 
Verum egregie notat idem Angelicus quod cum charitatis obiectum sit 
ultimus finis, praeceptum diligendi ex toto corde, et ex tota anima, et 
ex tota fortitudine, respicit statum termini et statum viae, diversimode 

nullus est gradus possibilis quo intensior aliquis excogitari non 
possit; nec summa relative, quia huiusmodi non est in potestate 
hominis viatoris communibus etiam gratiae auxiliis adiuti, quan- 


doquidem mala sensibilia nos naturaliter multo vehementius com- 
movent quam invisibilia et aeterna; quo fit ut nonnisi ex spe- 
cialissimo gratiae dono homo ferri possit adversus peccatum 
vehementiori aversione quam adversus mortem et caetera mala 
naturalia. Relinquitur ergo ut ad iustificationem non requiratur 
nisi dolor de peccato appretiati™ summus, praescindendo ab in 
tensitatis gradu. 

Tandem in omni contritionis motu quantumvis remisso, modo 
procedat ex motivo perfectae ad Deum amicitiae, semper habe- 
tur detestatio de peccato ut summo omnium malo, et conversio 
ad Deum ut summum omnium bonum, adeoque perfecta quoad 
substantiam rectificatio circa ultimum finem. Sed ad substantiam 
justificationis nihil amplius requiritur, ut ex praemissis patet. 
Ergo ex hoc quod contritio sit remissa, et non adaequet vehe- 
mentiam affectus quo homo per peccatum adhaesit creaturae, 
id solum consequi potest: reatum scilicet poenae temporalis seu 
conversionis ad commutabile bonum magna adhuc ex parte re- 
mansurum, et hoc ultro concedimus conformiter ad principia 
exposita in Thesi 8 

Sed iam restat inquirendum an soli contritioni ex motivo 
perfectae amicitiae conceptae, vis iustificandi extra sacramentum 
sit attribuenda. 


$3 


Videretur potius dicendum quod omni attritioni, modo vo- 
luntatem peccandi excludat, idem convenit privilegium. Nam ad 


iustificationem cum solo voto sacramenti, sufficit dolor de pec- 


quidem secundum possibilitatem et convenientiam utriusque. Porro non 
imponitur in praesenti ut perfecte implendum, sed imperfecte tantum, 
quatenus totum cor hominis habitualiter in Deum feratur, ita scilicet ut 
nihil contra Dei dilectionem cor hominis fecipiat haec enim est per- 
fectio viae. 

cato appretiative summus. Sed omnis dolor voluntatem peccandi 
excludens est appretiative summus, etiamsi concipiatur ex timore 
poenarum vel aliquo alio motivo huiusmodi. Ergo, etc. 

Praeterea, statim ac creatura sese rectificavit circa ultimum 
finem, conceditur ei venia, ut in praecedentibus dictum est. Sed 
per solam etiam attritionem homo sese circa ultimum finem re: 
ctificat. Ergo idem quod prius. 

Praeterea, ex doctrina Conciliorum contritio charitate per- 
fecta non potest esse simul cum reatu culpae. Sed contritio quae 
concipitur ex amore concupiscentiae erga Deum, dicenda est 
charitate perfecta, quia concupiscentiae amor videtur ad charita- 
tem pertinere. Dicit enim S. Thomas 2-2, Quaest. 23. art. 4, 
quod charitas respicit « bonum divinum in quantmn est beati- 
« tudinis obiectum ». Dicit Augustinus, Serm. 178, n. 11: « Aliud 
x est timere poenam, aliud est amare iustitiam. Amor castus in 
«te esse debet, quo amore desideres videre, non caelum et ter- 
«ram, non campos liquidos maris, non spectacula nugatoria, 
« non fulgores nitoresque gemmarum, sed desideres videre Deum 
«tuum... Ecce propter quam visionem fac bonum, ecce propter 
«quam noli facere malum. Si enim amas videre Deum tuum, 
«si in hac peregrinatione illo amore suspiras, ecce probat te 
« Dominus Deus tuus, quasi dicat tibi: Ecce fac quod vis, imple 
«cupiditates tuas, extende nequitiam, dilata luxuriam, quidquip 
«libuerit licitum puta; non hinc te punio, non te in gehennam 
< mitto, faciem meam tantum tibi negabo. Si expavisti, amasti; 
«si hoc quod dictum est, faciem suam tibi negabit Deus tuus, 
«contremuit cor tuum, in non videndo Deum tuum magnam 
x poenam putasti, gratis amasti. Si ergo sermo meus invenit in 
«cordibus vestris aliquam scintillam gratuiti amoris Dei. ipsam 
« nutrite, etc. ». Atqui amor quo anhelamus ad Deum prout 
videndum in patria, nihil aliud esse videtur quam amor concu- 
piscentiae erga ipsum, qui cum iuxta Augustinum, ad amorem 
castum pertineat, sufficit etiam ad iustificationem. Non ergo re- 
quiritur contritio ex motivo perfectae amicitiae procedens. 

Sed contra est communis doctrina et communis Ecclesiae 
sensus prout in catechismis et sermonibus ad populum ubique 

terrarum sese manifestat. Insuper Tridentinum distinguens con- 
triionem quae extra sacramentum hominem iustificat, ab ea at 
tritione quae nonnisi in sacramento et cum sacramento actu su- 
scepto sufficiens esse potest, illam esse dicit charitate perfectam, 
hanc vero asserit ex turpitudinis peccati consideratione vel ex 
gehennae et poenarum metu communiter concipi (°). Supponit 
igitur alia esse posse motiva contritionis adhuc imperfectae, 
quamvis duo recensita ea sint quibus ut plurimum moventur 
quicumque ad contritionis perfectionem non assurgunt. Nunc 
autem si quis diligenter attendat divisionem a Concilio traditam, 


videbit simplici attritioni attribui generatim et in globo omne 





motivum quod perfecti amoris seu verae ad Deum amicitiae 
non est. Tandem, ut in re tanti momenti aliquid tuto assereretur, 
necesse esset habere solida fundamenta. Sed hic omne funda- 
mentum deest, ut ex solutione argumentorum statim apparebit. 

Ad iui ergo dicendum quod dupliciter intelligi potest do 
lorem de peccato esse appretiative summum: vel in quantum 
detestatur offensam Dei super malum aliud quodcumque, etiam 
super gehennam et privationem propriae beatitudinis; vel hi 
quantum detestatur peccatum praecise super omne id cuius ti- 
mor inducere potest ad peccandum, puta super omnia damna 
quae naturaliter eveniunt aut a creaturis inferuntur, eo quod 
sola ista talis conditionis sunt ut pro eis vitandis homo trahi 
possit ad divinae legis iteratam transgressionem. Et haec ultima 
peccati detestatio est appretiative summa, non simpliciter, sed 
secundum quid, quia etiamsi per eam voluntas peccandi exclu- 
datur, nondum tamen hominis affectus fertur in offensam Dei 
ut in supremum odibile. Porro ad iustificationem extra sacra- 
mentum contritio requiritur appretiative summa simpliciter, qua 


scilicet homo corrigit totam perversitatem ordinis per praece- 
dens peccatum inductam. Huiusmodi autem non est nisi illa 
quae ex motivo perfectae in Deum amicitiae elicitur, ut iam 
patet ex dictis, et novo argumento statim ostendo. Quippe im- 


possibile est ut vi actus quo peccatum detestor in quantum est 


(£) Trident. Sess. XIV, cap. 4. 

privativum alicuius boni, plus detester peccatum ipsum quam 
privationem vel poenam quae mihi est ratio detestandi. Potest 
quidem esse ut, cum non intendam excludere alias superiores 
rationes propter quas peccatum est detestabile, non plus etiam 
appretier malum poenae quam malum peccati. Verum fidenter 
dico, et est omnino evidens, si oderim peccatum praecise quia 
timeo gehennam vel amissionem propriae beatitudinis, nondum 
positive afficior erga peccatum tamquam erga malum maius et 
gravius quam sit deperditio privati mei boni, sed a compara- 
tione abstraho iuxta dicenda inferius de honestate attritionis, et 
ideo nondum adest ultima dispositio ad iustificationem quantum 
est ex opere operantis. 

Ad 2"m neganda est minor argumenti. Nam per quamlibet 
contritionem habentem motivum distinctum a motivo verae in 
Deum amicitiae seu perfectae benevolentiae, nondum sese recti- 
ficat homo circa illud bonum cui super omnia debet adhaerere. 
Praeterea cum peccando admiserit summum malum, ex hoc ipso 
quod nondum dolet de peccato tanquam de summo malo, non- 
dum retractat sufficienter deordinationem suae voluntatis, ita 
scilicet ut debeat ex opere operantis cessare offensae impu- 
tatio. Quod si attritio eousque procedat ut voluntatem iterum 
peccandi excludat, aufertur quidem  obex obstans ne vi sacra- 
menti infundatur gratia, ipsaque voluntas habitu convertatur in 
Deum ut in ultimum finem per virtutem charitatis. At vero 
secluso opere operato, homo sic attritus adhuc manet in statu 
conversionis ad finem pravum quem praecedenter elegerat, pro 
quanto nondum attigit retractatione sua principalem rationem 
malitiae peccati, nec suo actu confugit ad Deum ut ad finem 
totius humanae vitae super omnia bona creata diligibilem et 
diligendum. Unde, ut sensibili aliquo exemplo rem declarare 
liceat, imperfecta haec peccati retractatio voluntatem iterum pec- 
candi excludens se habet pure et simpliciter sicut ruptio catenae 
qua anima ad finem pravum non tam conversa quam alli- 
gata exsistebat. Nam certe si homo ad palum conversus atque 
etiam alligatus nihil plus faceret quam rumpere ligaturam suam, 
nondum per hoc se converteret ad terminum oppositum, sed solum 


De Ecclesiae Sacramentis. Tom. Il. io 

removeret obicem impedientem ne posset per aliquam causam ex- 
trinsecam inverti in contrarium. Et sic est in praesenti. Nisi enim 
attritio rumpat vinculum quo affectus ad peccatum  incatenatur, 
nequidem possibilis est conversio ad Deum ex vi sacramenti, 
At vero, qualiscumque dolor de peccato ex motivo perfectae 
charitatis non conceptus, minime tollit ex sese habitualem con- 
versionem ad bonum privatum ut ad ultimum finem, adeoque 
non sufficit ad justificationem ex solo opere operantis Ç). 

Ad 3um denique omnino negandum quod concupiscentiae 
amor ad charitatem pertineat; nam amor concupiscentiae divi- 
ditur contra amorem amicitiae; charitas autem est amicitia quae- 
dam hominis ad Deum. « Amor quidam est perfectus, quidam 
« imperfectus. Perfectus quidem amor est quo aliquis secundum 
- se amatur, utputa cum aliquis secundum se vult alicui bonum, 
« sicut homo amat amicum. Imperfectus amor est quo quis 
* amat aliquid, non secundum ipsum, sed ut illud bonum sibi 
- ipsi proveniat, sicut homo amat rem quam concupiscit. Primus 
« autem amor pertinet ad charitatem, quae inhaeret Deo sccun- 
* dum seipsum; sed spes pertinet ad secundum amorem, quia 
«ille qui sperat, aliquid sibi obtinere intendit » (2) Itaque(*) 


(*) Hinc etiam apparet quid sentiendum sit de eo qui in statu pec 
cati decederet absque sacramento post actum contritionis imperfectae. 
Iste, utpote habitualiter conversus ad creaturam ut ad finem ijltimum, 
in eo fine maneret perpetuo obstinatus, non obstante actu attritionis 
praecedente qui nihil aliud foret quam initialis motus ad rectificationem. 
effectu non secuto. Caeterum, sicut anima decedens in charitate neces- 
sario retractat quidquid egit praeter finem charitatis: ita anima dece- 
dens in mortali, necessario etiam retractat quidquid egit praeter finem 
cupiditatis, cui iam incipit immobiliter adhaerere. 

() S. Thom. 2-2. Q. 17, a. 8. Eadem habet Quaest. disp, de Spe. 
a. 3, et alibi saepe. Nec aliter sentiunt alii doctores communiter. Dicit 
tamen Ballerini in annotationibus ad primum tomum P. Gury, n. 217: 
Cavendum sedulo, ne amor qui nos in Deum rapit ceu bonum nostrum, 
tanquam alienus a charitate traducatur. Quod quidem nulli possibili 
dubitationi locum daret, si ly alienus idem esset ac oppositus charitati, 
vel nulla cognatione cum ea conveniens. Sic enim, tam verum est. 
amorem qui nos rapit in Deum ceu bonum nostrum, non esse a cha- 
ritate alienum, quam verum eat, charitatem aoa posse esse absque spe 

ubicumque Angelicus ait charitatem respicere Deum ut est 


beatitudinis obiectum, sensus est quod charitas respicit Deum 
ut habentem nobiscum amicabilem illam communicationem cuius 


et caeteris omnibus virtutibus, ad quas se habet ut regina inter sorores. 
At non iste est sensus auctoris, qui vult ut amor nos rapiens in Deum 
ceu bonum nostrum, habeat in semetipso propriam laudem propriamque 
nobilitatem charitatis. Et frustra id demonstrare conatur, sicut cuilibet 
argumenta consideranti apparebit. 

Primum argumentum est: Quia homo (tunc) mon attrahitur nisi 
bonitate divina, dumque in hoc potius, quam in quovis alio bono, heatilu- 
dims obiectum quaerit, insitus iam apparet amor ille appretiative summus, 
quiproprius est charitati, et quo, ut inquit Bonavent. in Ili, D. 26 a. 2. 
q. 3, Deum concupiscit super omnia. Sed contra, quia non quilibet amor 
appretiative summus, sed amor benevolentiae seu amicitiae appretiative 
summus, dicitur et est amor charitatis. Commune enim est omni virtuti 
theologicae, adhaerere obiecto suo super omnia. Ergo, si etiam spes 
quemdam involvit amorem Dei, necesse est ut ille quoque amor sit in 
suo ordine summus, quin tamen quidquam adhuc habeatur de iis quae 
sunt propria charitati. Et sane, ex hoc quod in Deo, potius quam in 
alio quovis bono, homo obiectum suae beatitudinis quaerit, nihil aliud 
ostenditur nisi amor concupiscentiae super omnia, quo scilicet concu- 
piscitur Deus super omnia concupiscibilia. Nunc autem quaeritur, quo 
diligatur super omnia diligibilia. 

Secundum argumentum est: Quia secus, ne amor quidem amicitiae 
possibilis foret. Ut enim inquit S. Thomas, 2-2, Q. 26, a. 13 ad 3" ~ 
« Unicuique erit Deus tota ratio diligendi, eo quod Deus est totum hominis 
« bonum. Dato enim per impossibile, quod Deus non esset hominis bonum, 
« non esset ei ratio diligendi ». Hinc et S. Franciscus Salesius ad lhi- 
maeras et inanes phantasias revocat amorem cuiuspiam boni, quod ad nos 
nostraeque beatitudinis obiectum non pertimeat. Sed contra, quia non 
oportet confundere conditionem requisitam ad amicitiae amorem, eum 
motivo et formali termino eius. Alioqui. eodem iure concluderes quod 
Deus ut revelatus, charitatis obiectum est, quia si seipsum non reve- 
lasset, nulla foret possibilis amicitia inter ipsum et nos. Porro auctori- 
tates sanctorum quae hic adducuntur, conditionem adstruunt. motivum 
vero ne specie quidem tenus insinuant. 

Tertium argumentum est: Quia amor Dei excludens affectum pos- 
sidendi Deum uti beatitudinis nostrae obiectum, quod nostrum felicitatis 
appetitum perfecte saliet, facile adducet ad doctrinas « de pura charitate 
sine ulla admixtione motivi proprii interesse » quam tn pluribns proposi- 
tionibus damnavit Innocentius XII, 12 Hart. 1699. et e quibus prima 

consummatio erit in patria per visionem quae est facie ad fa- 
ciem: minime vero quod charitas amat bonum divinum prout 
est ipsius hominis bonum. Imo hoc ipsum expresse excludens 
in Quaest disp, de Charit, art. 2. dicit: « Cum homo per 
«divinam gratiam admittatur in participationem caelestis bea- 
« titudinis quae in visione et fruitione Dei consistit, fit quasi 
«civis et socius iliius beatae societatis quae vocatur caelestis 
«Jerusalem, secundum illud Ephes. II-19: Estis cives sanctorum 
« et domestici Dei. Unde homini sic ad caelestia adscripto com- 
« petunt quaedam virtutes gratuitae quae sunt virtutes infusae: 
«ad quarum debitam operationem praeexigitur amor boni com 
« munis toti societati, quod est bonum divinum prout est beati- 
« tudinis obiectum. Amare autem bonum alicuius civitatis contingit 
«dupliciter: uno modo ut habeatur, alio modo ut conservetur, 
« Amare autem bonum alicuius civitatis ut habeatur et possi- 
« deatur, non facit bonum politicum, quia sic etiam aliquis 
« tyrannus amat bonum alicuius civitatis ut ei dominetur, qtiod 
«est amare seipsum, magis quam civitatem ; sibi enim ipsi hoc 
« bonum concupiscit, non civitati. Sed amare bonum civitatis ut 
« conservetur et defendatur, hoc est vere amare civitatem, quod 
« bonum politicum facit, in tantum quod aliqui propter bonum 
« civitatis conservandum vel ampliandum, se periculis mortis 
«exponant et .negligant privatum bonum. Sic igitur, amare 


praesertim, quinta et sexta ad rem praesentem faciunt. Sed contra, quia 
gratuitus amor non excludit alios quosvis affectus bonos et ordinatos, 
adeoque nec affectum possidendi Deum ut propriam nostram felicita- 
tem; qui tamen affectus, non ad charitatem, sed ad spem pertinebit. 
Insuper, condemnatio propositionum Fenelonii respicit statum in quo 
nullus iam interveniret actus habens motivum proprii interesse ; minime 
vero ducit ad confusionem amoris gratuiti cum amore concupiscentiae. 
Sicut si dicerem quod nullus est status praesentis vitae in quo nou 
debeat exerceri fides; per hoc profecto non intenderem admixtionem 
motivi fidei in motivis aliarum virtutum. Unde a primo ad ultimum, 
haec opinio quae, ut refert Perrone, primum auctorem habuit sub finem 
saeculi XVIII Vincentium Bolgeni, non alia habet fundamenta, quam 
rationes ruinosas et auctoritates cnale intellectas. 

(bonum quod a beatis participatur, ut habeatur vel possidea- 
«tur, non facit hominem bene se habentem ad beatitudinem, 
«quia etiam mali illud bonum concupiscunt. Sed amare illud 
* bonum secundum se, ut permaneat et diffundatur, et ut nihil 
*contra illud bonum agatur, hoc facit hominem bene se ha- 
« bentem ad illam societatem beatorum, ef haec est chantas 
«quae Deum propter se diligit, et proximos qui sunt beatitu- 
«dinis capaces sicut seipsos, et quae repugnat omnibus impe- 
«dimentis, et in se, et in aliis ». Hinc si quis desideret visio- 
et esse cum éhristo, praecise ut 





nem Dei, si cupiat dissol 
bene sibi sit, nondum ad motivum charitatis assurgit. Si autem 
hoc desideret ut terminum illius amicitiae qua Deo devincitur, 
sicut amicus desiderat praesentiam amici, utpote se habens ad 
illum ut ad alterum se: sic equidem desiderium ad charitatem 


pertinet, sed praesupponit amorem quo Deum super omnia 


propter se amicabiliter diligimus, et in hoc sensu loquitur Au- 
gustinus loco citato f. ^ Caeterum contritio quae ex imperfecto 
amore concupiscentiae concipitur, nondum odit peccatum nisi 
secundum quod opponitur bono creaturae. Nondum igitur est 
conversio ad bonum increatum tanquam ad ultimum finem, et 
ideo ex sese ad justificationem nequaquam su/ficere dicenda est. 


f Nota igitur bene quod desiderium beatitudims esse potest, vel 
de beatitudine ut per quam nobis ipsis bene erit, vel de beatitudine ut 
in qua perfecte a nobis glorificabitur Deus, et nos ipsi ad eam dilecti 
praesentiam veniemus, in quam omnis amicitia proprio pondere tendit. 
«Amicus, ait Angelicus in III, D. 34, a 3. q. | ad 2U*, quamvis dele- 
«ctationem habeat ex praesentia amici, non tamen propter hoc quaerit 
«amici praesentiam, ut in ipso delectetur, sed propter amicum ipsum 
«cui coniungi vult quantum potest ». Primo igitur modo desiderium bea- 
titudinis non pertinet ad ipsum amorem charitatis, et timens amittere 
beatitudinem. nihil aliud formaliter timet quam poenam quae ipsum 
miserum faciat. Alio modo, vere est amoris gratuiti, quia quantum est 
ex vi motivi, quaerit praesentiam amici cui propter se inhaeret affectu, 
absque respectu ad commodum seu emoiumentum proprium. 

COROLLARIUM I. 


Equidem iuxta modum loquendi veterum, omnis dolor 
de peccato in habente gratiam est contritio, prout con- 
tritio contra attritionem dividitur. Sed in eo qui se ad 


nullus actus doloris esse potest 


justificationem disponit, 
cui quocumque modo perfectae contritionis nomen com- 
amoris motivo 


petat et ratio, ftisi ex perfecti quoque 


procedat. 


Ratio prioris assertionis est quia iuxta veteres, contritio 
dicitur quilibet actus detestationis peccati, a gratia habituali 
procedens, et a charitate vel elicitus vel saltem imperatus. Licet 
enim forte terminetur ad peccatum prout est inductivum poenae, 
nihilominus cum sit actus bonus, elicitus ut supponitur, ab eo 
qui est in statu amicitiae cum Deo, semper habet imperari a 
virtute charitatis, a qua suam habet relationem ad Deum ulti- 
mum finem (°). Est igitur poenitentiae motus, non informis, sed 
formatus, et hoc sensu perfectus. Unde S. Thomas, de Verit, 
Quaest. 28, a. 8: « Omnis dolor de peccato in habente gra- 
« tiam est contritio, et similiter omnis actus fidei, gratiae (habi- 
« tuali) coniunctus, est fidei formatae actus ». 

Et hoc etiam modo facile intelligitur commune veterum 
axioma ponens quod homo attritus, vi sacramenti ex attrito fit 
contritus. Non quod actus attritionis possit postea fieri actus 
contritionis, nam actus semel tantum procedit in esse, et ideo 
si semel processit ab eo qui nondum erat in statu gratiae con- 
stitutus, nunquam poterit fieri poenitentiae formatae actus. Sed 
ifise homo qui ex actu attritionis praecedente denominabatur 
habitualiter attritus, nunc vi sacramenti iustificatus. denominari 
debet habitualiter contritus, utpote iam habens habitualem gra- 
tiam et charitatem per quam omnis informitas tollitur. 


(*) Vide de gratia Christi. Thes. 20. $ 2. 

Sic gitur, in modo loquendi veterum, ex quocumque mo- 
tivo iustus doleat de peccato, dolor eius non est attritio, sed 
contritio. At cave ne hoc extendas ad eum qui nondum iustifi- 
catus, adhuc se debet disponere ad gratiam. In huiusmodi enim, 
actus doloris non potest quavis ratione esse charitate perfectus, 
nisi sit etiam ex motivo perfectae charitatis. Nam si ex motivo 
inferiori; iam non est ultima dispositio per se simul exsistens 
cum infusione gratiae : et ideo actus remanet necessario infor- 
mis, cui nullatenus convenit contritionis, prout nunc de contri- 


tione loquimur, et nomen et ratio. 


COROLLARIUM II. 


Contritio peccatorem iustificans, ex parte utique ordi- 
nis in finem informis esse nequit. Ex parte autem ultimae 
perfectionis quae a gratia habituali qua tali habetur, infor 
mis quidem exsistit si consideretur in primo rationis signo 
ut praecedens consecutionem gratiae ; formata vero dicenda 
est secundum quod in secundo signo accipitur ut sequens 


gratiae infusionem (r). 


Cum contritio sit quidam perfectae charitatis motus, cuius 
est terminari in Deum sub ratione ultimi finis, evidentissime 
apparet tam impossibile esse ut careat ordine in finem, quam 
impossibile est ut sit simul ipsa et non ipsa. 

Verum, ut constat ex praedictis (a, opera bona non dicun- 
tur viva et omni ex parte formata, ex hoc solo quod inest eis 
ordo ad Deum super omnia dilectum; sed insuper requiritur 
ut procedant ab anima seipsam movente in supernaturalem finem, 
et habente intrinsecum principium motus per gratiam habitua- 
lem. Nunc igitur si contritionem consideremus praecise in quan 
tum est ultima ad iustificationem dispositio, nondum procedit 


f De his cf. S. Thom. fa ^e Q. 113, a. 8, praesertim ad af. 
Item de gratia Christi, Thes. 17. 
C) Supra. Q. 89, § 1L 

ex gratia habituali considerata prout est principium motus in- 
trinsecum in potestate voluntatis iam exsistens, sed proceditab 
ipsa secundum quod in signo naturae priori rationem babet 
gratiae operantis, et locum tenet simplicis motionis quae alias 
daretur, nisi oporteret ultimam dispositionem esse tempore simul 
cum infusione formae. Ast, postquam secundum naturalem or- 
dinem quo forma se habet consequenter ad dispositionem, gratia 
incipit inesse sub ratione habitus, sive principii motus ab in- 
trinseco: iam nihil deest contritioni quominus omni ex parte 
formata dicatur, adeoque in secundo naturae signo consideratur, 
non amplius ut dispositio, sed ut operatio viva ac meritoria. 
UndeS. Thomas in r-2, Quaest. 112, a. 2 ad inm: » Praepa- 
« ratio hominis ad gratiam habendam quaedam est simul cum 
« ipsa infusione gratiae, et talis operatio est quidem meritoria, 
«sed non gratiae quae iam habetur, sed gloriae quae nondum 
«habetur». Imo non solum meritoria exsistit, verum etiam 
satisfactoria pro reatu poenae temporalis, quia sicut iustificatio 
est effectus gratiae operantis, ita satisfactio et meritum pari 
omnino gradu incedunt ut effectus gratiae cooperantis. 

Tandem nota quod idem ille perfectae contritionis actus 
qui ex opere operantis iustificat, potest simul conferre ad gra- 
tiam ex opere operato, ut pars integralis in sacramento Poeni- 
tentiae, et ut dispositio excellens ad rem sacramenti. Etenim 
nonnisi absurdissime diceretur contritionem ratione perfectionis 
suae carere conditionibus requisitis in ordine ad sacramentum; 
aliunde vero efficacia operis operantis in nullo praeiudicat effi- 
caciae operis operati, et non impeditur virtus clavium ex hoc 
quod peccatum invenit aliunde remissum, ut dictum est supra 
in Thesi 5*. 

Et de contritione quidem perfecta hactenus satis. De illa 
nunc agendum est in qua magis manifestatur et elucescit virtus 
ac necessitas sacramenti. Contritionem dico imperfectam quae 
alio nomine attritio fuit appellata, et prima nostra consideratio 
versari debet circa eius notionem necnon et honestatem ut se- 
quitur. 

THESIS XIV. 


Contritio imperfecta quae attritio dicitur, est dolor in- 
formis de peccato commisso, ex quolibet motivo quod non 
est Deus ipse super omnia dilectus. Ex turpitudinis pec- 
cati consideratione, vel ex gehennae et poenarum metu 
communiter concipitur, et non solum non facit hominem 
hypocritam et magis peccatorem, sed imo est verus qui- 
dam et laudabilis poenitentiae motus quo sibi homo viam 


ad iustitiae recuperationem parat. 


Propositio continetur quod substantiam in Tridentino, 
Sess. XIV, cap. 4, et duabus partibus integratur. Prior explicat 
intrinsecam attritionis rationem, posterior vindicat eius hone- 
statem necnon et utilitatem in ordine ad recuperationem iusti- 
tiae, contra haereticos. Haereticos dico Lutheranos et lanseni- 
stas, quibus adiungi possunt multi huius temporis rationalistae; 
nam cum de Deo et homine conceptus habeant sublimes valde, 
opera reprobant intuitu praemii caelestis facta, et a fortiori 
omnem affectum vituperant ex poenarum timore ortum. Porro, 
quod attinet ad priorem partem, omnia fere simplici terminorum 
expositione seu declaratione absolvuntur. 


$i 

Cum de actu poenitentiae agat Tridentinum prout ordine 
saltem causae materialis antecedit Justificationem, contritionis 
perfectionem vel imperfectionem non aliunde repetit quam ex 
motivo. Et bene quidem omnem contritionem cuius motivum 
non est ipsum divinum bonum propter se super omnia dilectum, 
imperfectam vocat, quia etsi ad hunc usque gradum pervenire 
possit ut omnem peccandi voluntatem efficaciter excludat, non- 
dum tamen fertur in peccatum ut in summum odibile simpliciter 
et absolute, nec dolet de eo propter principalem rationem pro- 

pter quam detestabile et detestandum est. Caeterum attritio non 
nominat actum unius tantum speciei, sed est aliquid veluti ge. 
nericum, diversis sub se habens species pro diversis motivis ex 
quibus concipitur. 

Infimum motivum, sed et longe communius, his verbis à 
Concilio proponitur: ex gehennae et poenarum metu. Et de 
gehenna quidem non est difficultas, constat enim hoc verbo 
designari poenam ignis aeterni ; sed quaeri solet de poenis quae 
gehennae connumerantur. Videtur autem, ut bene arguit Lugode 
Poenit, Disp. 5, Sect. 9, n. 137, « poenarum nomine hic com: 
e prehendi in primis poena purgatorii, cuius terrore potest non 
« solum de venialibus dolere homo, sed etiam de mortalibus 
« quae post iustificationem. purgatorii poena puniuntur... Eodem 
« modo censeo posse concipi attriüionem ex metu pestis vel 
*alterius damni temporalis quo solet Deus punire peccatum, 
«etiam in hac vita; quod videtur esse iuxta mentem Triden- 
«tini, nam adducitur ibi in exemplum 'poenitentia Ninivitarum 
« quae concepta fuit ob metum excidii suae civitatis quod Deus 
«comminatus fuerat, etc. ^. Sed hic diligenter animadvertes, 
non pertinere ad attritionem nisi metum poenae a Deo infli- 
gendae, nullo autem modo metum poenae a iudice humano 
illatae, vel metum damni ex actu peccati naturaliter conse 
quentis. Etenim ad omnem contritionem requiritur dolor de 
peccato qua tali ; peccatum autem qua tale, utpote deficiens ab 
ordine finis ultimi qui Deus est, nonnisi ad Dei forum pertinet. 
* Quando ergo, prosequitur Card, de Lugo f,  apprehenditur 
« poena vel etiam infamia prout provenit a Deo, iam ille dolor 
« est timor Dei potentis infligere illas et alias poenas, et per 
* consequens retractatio peccati ex illo timore est quaedam con 
* versio ad Deum, non ex amore, sed ex timore. Si vero solus 
« sit dolor de peccato propter poenam ab humano iudice infli- 
* gendam, ille actus nullo modo est conversio ad Deum, cum 


« non procedat ex amore nec timore Dei ullo modo, sed ex ti- 
« more iudicis, etc. ». 

Porro ex dictis de motivo metus facile iam intelliges quid 
sentiendum sit de illo altero quod recenset Tridentinum cum 
ait, ex turpitudinis peccati consideratione. Fnrmaliter quippe 
accipiendo terminos, turpitudo peccati non est nisi ex disconve- 
nientia et deficientia actus a lege aeterna, prima regula mora- 
litatis sive honestatis. Et quia lex naturalis nihil aliud est quam 
emanatio quaedam legis aeternae in creatura rationali, seu lex 
Dei in corde scripta, iuxta illud Psalm. IV-6: Multi dicunt, quis 
ostendit nobis bona ? Signatum est super nos lumen vultus tui, 
Domine : omnino dicendum est, ad attritionem generaliter per- 
tinere considerationem turpitudinis quae actui peccaminoso inest 
in quantum legi naturali opponitur, dum scilicet aliquis amore 
honestatis moralis motus dolet de peccato commisso, et proponit 
non committere. 

Tandem animadvertere iuvabit qua ratione omnia quotquot 
esse possunt attritionis motiva, directe vel indirecte reducantur 
ad alterutrum e duobus hucusque expositis. Cum enim malum 
non moveat voluntatem nisi virtute boni oppositi, secundum di- 
versa bona ad quae peccatum qua tale oppositionem habet diversa 
sunt motiva contritionis. lam, praecisione nunc facta a bono in- 
creato cui peccatum iniuriam infert per offensam, (pertinet enim 
hoc motivum ad contritionem charitate perfectam), remanet op- 
positio peccati cum bono creato quod etiam est duplex, bonum 
scilicet honestum et bonum delectabile. Peccatum autem qua tale 
non privat nisi honestatem moralem quam divina lex regulat, ut 
dictum est in tractatu de peccatis, et non inducit nisi eam boni 
delectabilis privationem quae in poena a Deo inflicta consistit. 
Ergo ex amore vel moralis honestatis, vel boni delectabilis quod 
aufert poena in foro Dei constituta, movebitur homo ad quam- 
cumque speciem contritionis infra eam quae est charitate per- 
fecta. 

Nunc igitur si attritio pro motivo habeat moralis honestatis 
amorem semper reducetur ad illam quae ex turpitudinis peccati 
consideratione concipitur : sive honestas amata sit honestas gene- 
ralis prout relucet in omnibus communiter virtutibus, sive sit 
honestas specialis quae tamen aliquo modo repugnat cuilibet pec 

cato, ut est v. g. honestas gratitudinis erga Deum, sive demum 
sit honestas omnino particularis, puta castitatis vel justitiae, quo 
tamen in casu attritio non erit universalis ex motivo. Si vero 
attritio concipitur ex amore boni delectabilis quod aufert poena 
a Deo comminata, semper reducetur ad eam quae est ex gehennae 
ct poenarum metu. Nam etsi forte elicias attritionem ex desiderio 
Dei ut est tua beatitudo, quin formaliter metuas gehennam seu 
poenam sensus, adhuc nihilominus poenam metuis, poenam pro- 
fecto ad quam recte aestimandam vulgus non assurgit, poenam 
tamen; times enim poenam damni quae est omnium maxima. 
Sed cum homines ut plurimum commoveantur timore illius poe- 
nae quae bono sensibili repugnat, hanc solam Tridentinum di- 
serte commemoravit, et propterea dixit: « quae communiter con- 


cipitur, etc. ». 
Restat nunc de bonitate actus attritionis hactenus declarati 


specialiter disserendum. 


$2. 


Qua in re primum observa quod tota difficultas de illa at- 
tritione procedit, quae est ex metu gehennae seu poenae ; hanc 
enim unice vituperant adversarii, hanc solam damnant. Aliunde 
vero si semel constiterit ipsam esse bonam atque honestam, a for- 
tiori idem constabit de illa altera ex turpitudinis peccati considera- 
tione concepta, quam nobilioris ordinis esse nemo sane diffitebitur. 

Videretur autem dicendum quod attritio ex metu gehen- 
nae procedens sit mala et peccaminosa. Est enim servilis qui- 
dam affectus includens voluntatem peccandi si poena non exsi- 

steret, adeoque motus non cohibens cor, sed solam manum, id 

est actum externum. Quo fit ut ipse S. Thomas, Augustini ve- 

stigia secutus, scripserit: Servilitas est mala ff 

Praeterea attritio illa plus appretiatur poenam quam cui 
pam; sed hoc intrinsece malum est; ergo eiusmodi dolor, ne- 
dum viam ad iustitiam paret, facit hominem peccatorem magis 


f) S. Thom.. 2-2, Quaest. 19, art. 4, in corp. 

Praeterea dolor de peccato ex metu gehennae est dolor 
coactus, et non liber ac voluntarius; constat autem talem actum 
nullius utilitatis esse posse in ordine ad recuperationem iustitiae. 

Denique non datur verus poenitentiae motus nisi sit de pec 
cato in quantum est offensa Dei; sed nulla attritio dolet de pec 
cato prout offendit Deum; non igitur est verus ac laudabilis poe- 
nitentiae motus. 

Sed contra est quod habetur in Tridentino, Sess. XIV, 
can. 5: « Si quis dixerit eam contritionem quae paratur per di- 
« scussionem, collectionem, et detestationem peccatorum, qua quis 
« recogitat annos suos in amaritudine animae suae, ponderando 
« peccatorum suorum gravitatem, multitudinem, foeditatem, amis- 
« sionem aeternae beatitudinis. et aeternae damnationis incursum 
*cum proposito vitae melioris, non esse verum et utilem dolo- 
«rem, nec praeparare ad gratiam, sed facere hominem hypo- 
«critam et magis peccatorem: demum illum dolorem esse coa- 
«ctum et non liberum ac voluntarium, anathema sit ». 

De qua veritate in primis manifesta noscitur Scripturae do- 
ctrina, ubi timor poenarum et detestatio peccati ex huiusmodi 
timore orta passim laudatur ut ad Justificationem conducens, imo 
ut necessaria quaedam conversionis inchoatio. Huc faciunt omnia 
illa testimonia quibus asseritur, timorem esse initium sapientiae 
(Psal. CX-10), expulsivum peccati (Eccli. I-27), initium dilectionis 
(Eccli. XXV-16). Quae exponens S. Thomas in 2-2, quaest. 19, 
a. 7, ait: « Quantum ad effectum, initium sapientiae est unde sa- 
« pientia incipit operari; et hoc modo timor est initium sapien- 
* tiae, aliter tamen timor servilis, et aliter timor filialis. Timor 
*enim servilis est sicut principium extra, disponens ad fapien 
«tiam, in quantum aliquis timore poenae discedit a peccato, 
« et habilitatur per hoc ad sapientiae effectum, secundum illud 
« Eccli. 127: Timor Domini expellit peccatum ». Accedunt et om- 
nia loca ubi iubemur timere eum qui potest et animam et corpus 
perdere in gehennam f, tum illa alia ubi minatur Deus ignem 
aeternum, flammas inextinguibiles, tenebras exteriores, utique 


("i Luc. XII, 5. 

in hunc finem ut timore moti agant homines poenitentiam, quem- 
admodum in Evangelio monet Joannes Baptista quando intentatis 
minis concludit dicens: Facite ergo fructus dignos poenitentiae K 
Quod nunc attinet ad inhaerentem sensui Scripturae doctri- 
nam Patrum, non opus est nimium immorali, cum notissimum 
sit nihil usitatius esse apud Patres quam ut moneant auditores 
suos de poenis aeternis quae peccatores manent, eisque motivum 
metus proponant ut fructuosae poenitentiae principium. Solus 
Augustinus, utique lansenianis oculis lectus, aliquam videretur 
facere difficultatem. Porro principia solutionum et rectae inter- 
pretationis ipsius Sancti Doctoris mox tradentur in responsio- 
nibus ad obiecta. Interim vero accipe apodicticum testimonium in 
quo tota Augustini mens continetur: « Quis est, inquit Enarr. in 
< Psalm. 127. n. 8, iste timor castus secundum quem debemus 
« intelligere quod dictum est: Bead omnes qui timent Dominum 
- qui ambulant in viis eius? Nec possum explicare fortassis nisi 
« proposita aliqua similitudine. Pone aliquam feminam castam, 
-timentem virum suum; aliam pone adulteram, et ipsa limet 
« virum suum. Casta timet ne discedat vir; adultera ne veniat. 
« Quid si ambo absentes sunt? Illa timet ne veniat, illa ne tardet. 
< Absens est quodammodo cui desponsati sumus, absens est 
- qui nos redemit sanguine suo, sponsus ille quo nihil est pul- 
- chrius... Interroget se sponsa, si casta est; videat unusquisque 
* qualem timorem habeat, an eum quem excludit charitas, an 
' castum permanentem in saeculum saeculi. Absens est sponsus 
« noster, interroga conscientiam tuam: vis ut veniat, an adhuc 
« vis ut tardet?... Castus ergo timor, fratres mei, venit de amore. 
* Ille autem limor nondum castus praesentiam et poenas timet. 
* Timore Jacit quidquid boni facit; non timore amittendi bonum 
* illud, sed timore patiendi illud malum. Non timet ne perdat am- 
« plexus pulcherrimi sponsi, sed timet ne mittatur in gehennam. 
- Bonus est iste timor, utilis est; non quidem permanebit in 


« saeculum saeculi, sed nondum est ille castus permanens in 
« saeculum saeculi ». 


(*) Matlh. 111, 7-10. 

Ratio demum theologica in promptu est, nam gratia se ac 
commodat naturae, id est recto et honesto eius operandi modo, 
viamque sequitur parallelam. Si igitur non solum licitum et ho- 
nestum est fugere et detestari culpam ex timore poenarum, sed 
imo plane necessarium ut huiusmodi motivo homines in officio 
coerceantur, et ad omnem virtutem incipiant se convertere, la- 
tendum sane erit quamdam esse in ordine gratiae detestationem 
culpae ex metu conceptam, quae cum sit Dei donum impulsusque 
Spiritus Sancti, peccatores disponit ad iustitiam. Atqui imprimis 
consonum est rectae rationi timere poenam, quia poena verum 
malum est, et omne malum in quantum huiusmodi est secundum 
se odibile. Sed nec in timore mali deordinatio ulla invenitur, 
nisi sit timor ex quo quis deterreatur a prosequendo bono ho- 
nesto; unde si per timorem homo potius moveatur ad vitan- 
dam et detestandam culpam, profecto affectus iste honestus ac 
laudabilis est dicendus. Accedit quod finis legis est facere ho- 
mines virtuosos, et ideo quaecumque per legem ordinantur, ho- 
nestati et virtuti consona sint necesse est. Sed omnis lex or- 
dinat poenas easque intimat, ut ipsarum terrore inducantur sub 
diti ad legis observationem. Non potest igitur esse quod in 
huiusmodi motivo quidquam pravum per se reperiatur. Denique 
hominis est de potentia reduci in actum transeundo per media; 
unde dici solet quod nemo repente fit summus, quatenus ad su. 





periora virtutis motiva ille solus generatim conscendit, qui per 
prius in infimis se exercuit. Novam igitur in Luthero et lansenio 
perditionis rationem diabolus invenit, dum scalam virtutum erexit 
infimis gradibus destitutam, ut deficiente medio initiandi ascen- 
sum, totus remaneat homo in peccatis provolutus (x). 


() Hic animadvertere est quam vere dicatur Ecclesia columna et 
firmamentum veritatis, specialiter in rebus morum. Si enim extra respi 
cias, homines videbis fluctuantes qui huc illuc circumferuntur ad omnem 
auram omnemque vanitatem doctrinae, modo in unum excessum impin- 
gentes, modo in contrarium : modo tollentes a virtute suum apicem, modo 
suum initium; modo destruentes summitatem scalae, modo infimam par 
tem. Quid enim refert diabolo eis utenti ad perniciem animarum? 

Ad i"" ergo imprimis notandum, dupliciter posse aliquem 
detestari peccatum propter poenam: vel scilicet, etiam propltr 
poenam, vel tantum propter poenam. Et detestatio quidem pec 
cati quae est etiam propter poenam, nequaquam haberi debet ut 
servilis, quia servorum est moveri ex solo poenae timore. Qua- 
propter in Scriptura legimus quod charitas adveniens pellit loras 
timorem servilem, non quidem tollendo motivum metus, sed au- 
ferendo servilem denominationem; nam etsi iustus detestetur et 
fugiat peccatum ex metu gehennae, habitu saltem odio habet 
culpam ex motivo etiam charitatis, quod pertinet ad timorem 
filialem. 
At vero in praesenti non agitur nisi de illa peccati dete- 
statione quae est fantum propter poenam; de hac enim sola 
procedit obiecta difficultas. Notetur porro, duplici iterum sensu 
huiusmodi detestationem intelligi posse: vel cum positiva exclu- 
sione alius cuiuslibet motivi, et tunc positive timetur poena tan- 
quam summum ac principale malum ; vel cum simplici praeci- 
sione ab aliis motivis, et tunc actus non fertur in poenam tan: 
quam in malum supremum, adeoque non ponit in bono privato 
cui poena contrariatür, finem ultimum super omnia appetendum. 
Iam, ex his duabus rationibus detestandi peccatum propter poe- 
nam tantum, prior non est vera peccati detestatio, sed magis 
peccatum additum peccato, utpote actus quo quis iterum con- 
vertitur ad seipsum ut ad summum diligibile. Et haec est poe- 
nitentia damnatorum de quibus scriptum est quod videntes tur- 
babuntur timore horribili, poenitentiam agentes et |>rae angustia 
spiritus gementes. Posterior vero modus nihil simile habet; sic 
enim exponitur : Quia abstrahendo ab altioribus rationibus sub quibus 
peccatum est detestabile, sufficientem detestabilitatcem continet in quan- 
tum est inductivum poenae quam timeo, ideo illud detestor, retracto 
commissum, propono non committere (1). Et de tali detestatione 


C) Vide ergo quomodo odium poenae nequeat corrigere volunta- 
tem nisi in praesenti statu, in quo pro modo abstractivo intellectus 
nostri, possumus moveri sola detestatione ipsius poenae, quin eo ipso 
poenam appretiemur ut summum malum, et nostro privato bono inhae- 
reamus ut summo diligibili. In inferno autem non ita. tum quia idem 

quae non est ex timore:, ut aiunt, serviliter servili, procedit do- 
ctrina catholica contra haereticos; constat enim quod nihil inor 

dinatum importat, sed imo est verus motus aversionis, quamvis 

adhuc imperfectus, contra peccatum. Nec valet si dicas. Qui in 
odio culpae ex solo metu poenae positive movetur, foret in af- 
fectu peccandi si poena non existeret; ergo attritio ex solo metu 
gehennae concepta claudit in se conditionatam voluntatem trans- 
grediendi legem, ac per hoc, est mala. Transmisso enim antece- 
dente, nego consequentiam. Quippe, aliud est quod homo habeat 
hic et nunc voluntatem sive absolutam sive conditionatam faciendi 
malum ; aliud vero est quod supposita conditione ceteroquin pure 
imaginaria, voluntas ista in eo existeret; nam nemo est culpa 
bilis vel laudabilis ex iis quae vellet vel faceret, data hypothesi 
ut contra Semipelagianos declarari solet. 

Et haec quidem de propria ratione actus attritionis ex metu 
poenarum. Nunc autem, ut respondeatur obiectae auctoritati 
S. Thomae, (ubi dicit quod timor servilis semper est maius 
quantum ad servilitatem), et simul teneantur principia interpre- 
tationis eorum locorum Augustini quibus abutuntur adversarii, 
quaedam remanent observanda circa modum loquendiab utroque 
Doctore adhibitum. 

Servilitas iuxta SS. Augustinum et Thomam, consistit in 
eo affectu quo quis inhaeret suo privato bono tanquam princi- 
pali bono et ultimo fini, timetque poenam velut principale ac 
summum malum; ideoque servilitas est mala. Po^ro servilitas 
ista potest esse denominatio intrinseca actui, (et tunc actus ti 
moris dicitur a modernis serviliter servilis), potest etiam esse 
denominatio actui extrinseca, (et tunc actus timoris vocatur ab 
iisdem simpliciter servilis). Erit quidem denominatio intrinseca, 
si actus positive versetur circa malum poenae tanquam circa ma 
lum quod exclusive timendum est. Erit autem denominatio so- 


lum extrinseca, quando actus timoris non versatur circa poenam 


operandi modus amplius non est. tum quia voluntas in fine peccat. 
mortalis obstinata nihil iam appetere vel refugere potest nisi in ordine 
ad praedictum finem. 


De Ecclesiae Sacramentis. Tom. Il. 

tanquam circa malum summum, (supponitur enim praescindere 
a superioribus rationibus detestandi peccatum, et non excludere 
eas), sed tamen ponitur ab eo qui adhuc est in statu servilitalis, 
seu in statu peccati mortalis. Quare actus iste est actus homini» 
adhuc habitualiter conversi ad suum bonum privatum ut ad finem 
ultimum, et hoc sensu habet servilitatem concomitanter adiunctam 
Sed quia servilis non dicitur nisi a servilitate habituali cui co 
exsistit, constat quod malitia servilitatis nequaquam impedire 
potest quominus sit secundum se bonus, et viam ad iustitiae re 
cuperationem paret. Unde S. Thomas in III, Dist. 34, Quaesi 2, 
a. 2 ad ium «Quaedam sunt a Spiritu Sancto quae non sunt 
*cum Spiritu Sancto, sicut fides informis, et timor servilis. 
« quod quidem non est nisi propter defectum comitantem. Quae 
«dam vero cum ipso, sed non ab ipso, sicut peccatum veniale. 
« Quaedam vero nec ab ipso nec cum ipso, sicut mortale». Nihil 
igitur difficultatis facessere potest conclusio in 2a-290, q. 19,3.4 
ab Angelico posita: Timor servilis secundum suam substantiam 
bonus est, sed servilitas eius est mala,' in qua quidem conclu- 
sione tota Augustini doctrina continetur. 

Ad 2?" negatur antecedens, si de attritione quae est ex 
timore simpliciter servili sermo sit. Ad rationem vero subaudi- 
tam, nempe plus timeri poenam quam culpam, quando poena esi 
unica ratio culpam detestandi, respondeo . Dist. assumpt. Plus in- 
tensive, conc. Plus appretiative subdist. Si positive excluderentur 
omnia alia jnotiva dolendi de culpa, iterum conc. Si non exclu- 
duntur, sed solum ab eis praescinditur, neg. Et ratio est quia 
nulla esse potest comparativa appretiatio peccati, quando affectus 
non fertur in peccatum secundum totam aestimabilitatem quam 
iudicat ei competere. Et simile est si amem Petrum quia est 
bonus musicus,non sequitur quod appretier artem musicae plus 
quam Petrum ipsum, nisi positive excludam a Petro omnem 
aliam rationem aestimabilitatis. 

Ad 3umi dicendum quod metus poenarum a Deo infligenda- 
rum procedit plerumque a fide quae profecto libera est, et non 
coacta. Praeterea, etiam in sensu composito timoris inferni, suum 
peccato manet illicium suaque fascinatio, ut experientia eviden- 

tissime testatur, adeoque libere homo et non necessario contra 
peccatum fertur motu aversivo. Denique, tunc solum actus ex 
metu procedens est involuntarius secundum quid, quando haec 
ipsa involuntarietas est indifferens in ordine ad vitandum obie- 
ctum metus. Sed hoc non contingit in praesenti, quia actus in 
se includens complacentiam et affectum ad peccatum, non solum 
non esset medium ad vitandum infernum, sed magis foret nova 
Dei offensa in inferno punienda. Relinquitur ergo ut in ipso actu 
quo quis ex metu gehennae contra peccatum movetur, nulla ad- 
misceatur involuntarietas, id est nulla complacentia repugnans 
voluntariae aversioni. 

Ad 4im denique dicendum quod ly in quantum duplici sensu 
sumi potest. Primo quidem sensu causali, et sic dolor habetur 
de peccato quia est offensa Dei, seu quia offendit Deum cui prae- 
fert creaturam ; tunc igitur perfectae est contritionis actus. Alio 
modo ly in quantum sumi potest sensu duntaxat terminativo, 
quatenus odio habetur peccatum, nondum quidem quia est Dei 
offensivum, sed tamen propter rationem cum offensa Dei per se 
connexam. Quo fit ut si velis specificare quid sit illud ad quod 
terminatur odium illud ac detestatio, recte offensam Dei nomines, 
quia motivum quod per se primo terminat aversionem, est quae- 
dam offensae proprietas vel consequentia, sicut privatio moralis 
honestatis maculans animam, aut inductio poenae a Deo infli- 
gendae. Tunc ergo offensa Dei odio habetur in vi detestationis 
eius quod inest ei ut proprium. Porro attritio hoc secundo modo 
peccatum odit ac retractat, et ideo verus est poenitentiae motus, 
non quidem perfectus sed imperfectus; unde et contritio imper- 
fecta appellatur 

COROLLARIUM 


Attritio dividitur in universalem et non universalem; 
itemque in eam quae omnem peccandi voluntatem excludit, 
eteam quae nondum appretiative detestatur culpam super 
omnia omnino mala quorum timor inducere potest ad pec 
candum. 


Circa primam divisionem nescio an possibilis sit qualiscum- 
que controversia. Ratio enim est immediate evidens, quia si 
dantur attritionis motiva quae se ad omnia mortalia peccata 
extendunt, (puta metus gehennae, vel detestatio turpitudinis pec 
cati in genere), dantur et particularia, ut si quis doleat de furto 
propter specialem inhonestatem eius, atque ita porro. 

Altera autem divisio non ita communis est apud recentiores, 
quorum plerique nullam aliam attritionem concipiunt praeter eam 
quae omnem excludit peccandi voluntatem, id est, quae ita effi- 
caciter detestatur peccatum super cuncta mala seu incommoda 
temporalia, ut perseverante eadem appretiatione voluntatis, im- 
possibilis sit omnis ad peccatum conversio. 

At vero, quod attritio sit modo praedicto appretiative summa, 
hoc equidem pertinet ad perfectionem cuius est in suo ordine 
capax, sed non ita essentialiter requiritur, ut deficiente hac con 
ditione, pereat omnino attritionis conceptus et ratio. Est enim 
attritio dolor informis de peccato commisso cum proposito non 
peccandi de caetero. Atqui adhuc concipitur dolor informis de 
peccato, tametsi non assurgat usque ad summum, et adhuc con- 
cipitur aliquale propositum non peccandi, licet eius efficacia non 
se extendat ad omnem casum in quo peccatum concurret cum 
temporalis iactura commodi. 

Sane vero navigator portu solvens et de futura tempestate 
nihil cogitans habet affectum ad suas merces, ex quo enascitur 
voluntas et propositum servandi illas. Nihilominus, cum affectus 
eius non feratur in merces super omnia bona temporalia, effi- 

cacia propositi non se extendit ad omnem casum qui possit oc- 

currere, et ideo adveniente tempestate, tametsi nihil sit mutatum 

in appretiatione qua merces appretiatur, magis eliget merces 

proiiere quam vitae subire periculum; quod signo est, effica- 
ciam propositi ex affectu enascentis, non omnem exclusisse eas 
abiiciendi voluntatem. Igitur affectui ad merces respondet nunc 
dolor de peccato, et proposito servandi merces respondet pro- 
positum non peccandi de caetero. Nam sicut verus erat, et non 
fictus, ille prior affectus, ita verus et non fictus esse potest dolor 
de peccato, licet non sit de peccato supra omne, temporale dam- 
num seu emergens incommodum. Et sicut verum erat proposi- 
tum navigatoris, ita verum esse potest propositum poenitentis, 
etsi nondum efficaciter se extendat ad omnem casum concursus 
peccati cum malo temporali, adeoque nondum excludat omnem 
peccandi voluntatem. 

Quod si nunc exemplum desideres in ipso ordine actunm 
supernaturalium, considera quod in peccatore potest certo cer- 
tius esse motus amoris Dei qui ex gratia operante procedens, 
et quoddam veluti rudimentum charitatis exsistens, nondum ter- 
minatur ad Deum super omnia dilectum. Simili ergo modo dari 
potest et datur attritio etiam supernaturalis, per quam plus mi- 
nusve initiatur conversionis via. licet per ipsam nondum dete- 
stetur homo peccatum plus quam omnia mala temporalia. Et nota 
bene quod in hac attritione defectus est negativus, non positi- 
vus, sicut etiam in amore Dei qui nondum est super omnia. 
Eiusmodi enim attritio non tendit positive in peccatum ut in 
malum quod prae aliis malis minoris aestimatur, sed absolute 
versatur circa ipsum, ea tamen detestatione quae nondum per- 
venit ad hoc ut pro summo malo peccatum habeatur, ac per 
hoc, plus appretiative timeatur quam quaevis iactura temporalis. 
Unde rectius diceretur non perfecte efficax quam inefficax, utpote 
se habens ad attritionem omni ex parte efficacem, sicut imper- 
fectum ad perfectum in eodem genere actus. 

Ad rem Caietanus, Opusc. de Confessione. Quaest. 5: < In- 
«feriori autem gradu contritionis sunt sic attriti, ut doleant qui- 
«dem de omnibus praeteritis, non tamen ascendunt usque ad 

«hoc nt dolcant de eis tanquam summo odibili, et similiter pro- 
« ponunt cavere de futuro, non tamen tanquam a summo vitz 
« bili. Et hoc bifariam contingit. Primo sine discussione talia 
« defectus, quia scilicet non discutit poenitens dolorem suum de 
« commisso mortali, an sit tanquam de summo odibili, et simi 
« liter propositum suum vitandi mortale^an intendat vitare tan. 
«quam summum vitabile, sed occurrit tantum eis dolere d 
« praeterito, et cavere de futuro, sicut si offendisset unum ho 
« minem et doleret de offensa praeterita, et intenderet amplius 
«illum non offepdere. In eorum tamen animo non ita dominatur 
«affectus tam vitandi offensam in futuro quam detestandi com 
«missam in praeterito, ut pro summis malis haec habeant... De 


intelligo doctrinam Divi Thomae, quod 


«istorum confessione 
est valida, ita ut 


confessio informis per defectum attritionis 
non sit iteranda, et erit eis fructuosa cum 
altum, ut habeant peccatum pro summo odibili et summo vi 
« tabili, etc. ». Sed de his uberius infra. Pertinent enim haec 
ad attritionem secundum quod accipitur ut pars materiae sacra- 


menti; at per prius consideranda venit in ratione dispositionis 
iustificationis effectum. De 


ascendent ad cor 


removentis obicem ad sacramentalis 


quo sit sequens propositio. 


THESIS XV. 


Attritio omnem voluntatem peccandi excludens, est cum 
spe veniae, sufficiens dispositio ad impii iustificationem in 
sacramentis mortuorum, quin ulla requiratur, etiam remissa 


Dei dilectio ex motivo charitatis. t 


Sermo nunc est de attritione in ratione dispositionis row: 
ventis obicem quoqd effectum qui dicitur res sacramenti. Proinde 
quaestio ista non respicit solum sacramentum Poenitentiae, ve- 
rum etiam Baptismum, necnon et Extremam Unctionem, si forte 
extra-regulariter vim habeat et rationem sacramenti mortuorum. 

Imo valet doctrina quoad sacramenta vivorum, quamvis non 

aequali certitudine, et ideo de hia peculiaris habebitur conside- 
ratio infra in corollario. 

Dico quaestionem hanc non respicere specialiter Poeniten- 
tiae sacramentum, quia non agitur de attritione secundum quod 
pertinet ad huius sacramenti materiam, sed secundum quod re 
quiritur ut removens prohibens in ordine ad iustificationis gra 
tiam, in ipso et per ipsum consequendam. Porro sacramenta 
inter se quidem differunt quoad intrinseca constitutiva quae sunt 
materia et forma, sed sufficientia dispositionum quibus obex ad 
gratiam tollitur non variat, saltem si loquamur de sacramentis 
ad justificandos peccatores per se primo institutis. 

Nec obstat quod in Poenitentia attritio se habeat ut pars 
materiae; nam aliter consideratur in quantum est pars, et aliter 
omnino in quantum est dispositio habilitans subiectum ad sacra- 
menti fructum; et quidquid nunc sit de quaestione postmodum 
examinanda, an idem perfectionis gradus in attritione sub utro- 
que respectu exigatur, semper tamen rationes formales accurate 
distinguendae sunt, non secus ac si forent etiam realiter sepa- 
ratae. Et re quidem vera, attritio ut dispositio non est nisi causa 
removens prohibens, sed ut pars materiae est intrinsecum quod- 
dam sacramenti constitutivum pertinens ad instrumentalem cau- 
sam iustificationis. Ut dispositio est aliquid de se pure internum, 
sed ut pars materiae debet transire in actum externum. Ut 
dispositio, nihil aliud causai nisi id ad quod sua propria virtute 
se extendit, sed ut pars materiae, elevatur ad causandum ultra 
et praeter omne meritum operantis. Ut dispositio rationem habet 
simplicis actus humani, sed ut pars materiae integrat ritum a 
Christo institutum. Ex quibus omnibus facile perspicitur, non 
solum diversas omnino esse formalitates, verum etiam realem 
quamdam distinctionem intercedere, quia id quod est pure in- 
ternum non potest non inadaequate saltem distingui ab eo quod 
est externum et sensibile. Quapropter in Poenitentia etiam, sicut 
in caeteris sacramentis, alia est consideratio materiae et partium 
eius, alia vero consideratio dispositionis ad sacramenti fructum 
necessariae, de qua sola agitur in praesenti. 

Porro attritio excludens omnem voluntatem peccandi, eam 

importat animi praeparationem cum qua peccandi voluntas non 
solum aclu non componitur, sed nec componi potest. Est igitur 
attritio appretiative summa, plus aversans peccatum quam omne 
malum temporale: illud dico malum quod natum est ita con- 
currere cum peccato, ut occasione data, unum debeat necessario 
eligi prae altero. Additur autem ex Tridentino, Sess. XIV, cap. 4 
spes veniae sine qua nullus est verus poenitentiae motus. Verum 
eiusmodi spes semper habetur quando ad sacramentum sincere 
quis accedit, quia ut S. Alphonsus dicit (r), « cum accedit ali- 
« quis ad recipiendam remissionem suorum peccatorum, procul 
« dubio etiam credit, virtute sacramenti illa sibi remittenda. (id 
«est remitti posse), et explicite sperat, per sacramentum Deum 
«remissurum sibi peccata propter merita Christi ». Denique in- 
tegra assertio proponitur ut nunc moraliter certa, et in praxi 
tutissima. 

Videretur tamen dicendum, requiri ad iustificationem, 
etiam in sacramento, aliquem actum dilectionis Dei ex motivo 
charitatis. Nam Tridentinum, Sess. VI, cap. 6, describens modum 
quo adulti debent se disponere ad baptismum ut rem sacra- 
menti quae est emundatio a culpa, consequantur, dicit: « Di- 
«sponuntur autem ad ipsam iustitiam, dum fidem ex auditu 
« concipientes, libere moventur in Deum, credentes vera esse 
« quae divinitus revelata sunt.., et dum peccatores se esse in- 
« telligentes, in spem eriguntur, fidentes Deum sibi propter Chri- 
«stum propitium fore, iliumque tanquam omnis iustitiae fontem 
* diligere incipiunt, ac propterea moventur adversus peccata... 
« per eam poenitentiam quam ante baptismum agi oportet ». 

Praeterea, eidem doctrinae suffragatur plurium theologorum 
auctoritas, tam ante, quam post Tridentinum. Et theologos qui- 
dem Tridentino posteriores citatos invenies apud Francolini.de 
doloris necessitate ad Sacr. Poenit. 1. 1, cap. 1; quibus aliqua 
ex parte consentit etiam Billuart de Poenit, Dissert. 4, a. 7. 


Denique, quominus certa dicatur sententia stans pro attri- 
tionis sufficientia, obstat decretum Alexandri VII apud Denzin- 


C) S. Alphonsus de Poenit., n. 459. 

ger, n. 1017: « SS. D. N. Alexander VII, cum acceperit... scho- 
«lasticos quosdam acrius... inter se contendere, an illa attritio 
* quae concipitur ex metu gehennae, excludens voluntatem pec- 
«candi cum spe veniae, ad impetrandam gratiam in sacramento 
* Poenitentiae requirat insuper aliquem actum dilectionis Dei, as- 
« serentibus quibusdam, negantibus aliis, et invicem adversam 
«sententiam censurantibus: Sanctitas Sua... hoc praesenti de- 
«creto.. praecipit cunctis, ut si deinceps de materia attritionis 
l« praefatae scribant.., non audeant alicuius thologicae censu- 
< rae alteriusve iniuriae nota taxare alterutram sententiam, sive 
«negantem necessitatem aliqualis dilectionis Dei in praefata at- 
«tritione ex metu gehennae concepta quae hodie inter schola- 
«sticos communior videtur, sive asserentem dictae dilectionis 
«necessitatem, donec ab hac Sancta Sede fuerit aliquid in hac 
« re definitum ». 

Sed contra est quod dicitur in Tridentino. Sess. XIV, cap. 
4: «Et quamvis sine sacramento Poenitentiae, (attritio quae vel 
«ex turpitudinis peccati consideratione vel ex gehennae et poe- 
< narum metu communiter concipitur) per se ad iustificationem 
« perducere peccatorem nequeat, tamen eum ad Dei gratiam in 
«sacramento Poenitentiae impetrandam disponit ». 

Et re quidem vera, omnino nulla esset oppositio quam verba, 
quamvis, tamen, evidenter exprimunt, nisi Concilium in secundo 
membro intenderet dispositionem sufficientem et proximam. Quod 
enim attritio ex sese et extra sacramentum sit quaedam remota 
dispositio, Concilium iam superius expresserat, docens attritionem 
esse natura sua impulsum Spiritus Sancti quo poenitens adiutus 
viam sibi ad iustitiam parat. Quapropter si etiam cum sacra- 
mento nihil amplius poneret quam meram dispositionem remo- 
tam, par esset de ea ratio tam sine sacramento quam cum sacra- 
mento, et sic vacua sensu evaderet propositio in qua Tridemini 
Patres opponunt id quod attritioni non competit quando est sola, 
et id quod competit ei in ordine ad iustificationem per sacra- 
mentum consequendam. Dicendum igitur est ex Concilii doctrina, 
attriionem disponere ad iustificationem sacramentalem proxiine 
et sufficienter. 

Ratio etiam sumitur ex antea dictis. Nam omnis contritio 
charitate perfecta, quantumvis intensitate remissa, peccatorem 
iustificat antequam sacramentum actu suscipiatur. Si ergo in sa- 
cramentis mortuorum actus contritionis ex motivo charitatis re 
quireretur ut dispositio, sacramenta ista nunquam causarent in 
adultis iustificationem primam, nec valerent inducere effectum 
gratiae nisi in subiecto iam antecedenter vivificato ratione di- 
spositionis requisitae. Sed hoc omnino reficiendum est, cum nulla 
amplius superesset distinctio inter sacramenta vivorum et sacra- 
menta mortuorum, quae ideo mortuorum dicuntur, quia ad su- 
scitandos spirituales mortuos sunt per se primo instituta. Et hoc 
argumentum adeo efficax visum est adversariis, ut necesse eis 
fuerit asserere, non omnem contritionem ex charitate conceptam 
habere vim iustificandi extra sacramentum. 

Insuper, cum sacramenta conferant gratiam ex opere ope- 
rato, non requiritur ibi illa dispositio quae ex opere operantis 
appellat et exigit formam, sed tantum illa quae aufert obicem 
impedientem ne opus operatum suum habeat effectum. Atqui ad 
remotionem obicis in peccatore satis est attritio omnem volun- 
tatem peccandi excludens, cum spe veniae. Ergo redit conclusio. 
Et ratio minoris est quia obex in peccatore qua tali non potest 
esse ipsa habitualis culpae exsistentia, vel quae in ea importatur 
habitualis conversio ad creaturam ut ad finem ultimum, praeser- 
tim cum ad destructionem reatus culpae sacramenta mortuorum 
fuerint directe a Deo instituta, et aliunde impossibile sit ut effi- 
caciam causae impediat exsistentia illius rei ad cuius destructio- 
nem ex natura sua causa ordinatur. Relinquitur ergo ut dictus 
obex non sit nisi adhaerentia cordis ad peccatum, utputa si pec- 
catum nulla ratione fuerit totaliter ab affectu reiectum : nulla ra 
tione, inquam, et nequidem propter motiva inferiora, puta in 
quantum est inductivum gehennae aut moralis honestatis priva- 
tivum. Et sane in sensu composito huius adhaerendae fieri ne- 
quit ut, seclusa omni violentia quae semper ab operibus Dei abest, 
convertatur homo ad Deum per gratiam habitualem. Praeterea 
omnino repugnat ut cesset imputabilitas culpae, quamdiu homo 
ad culpam suo affectu alligatur. Ast per solam attritionem exclu. 

dentem voluntatem peccandi tollitur praelatum adhaerentiae im- 
pedimentum. Licet igitur, quantum eat ex vi operis operantis, 
nondum sit factum satis ad destruendam offensam adhuc impu- 
tabiliter manentem, et nondum inveniatur homo conversus ad 
Deum ut ad ultimum totius humanae vitae finem, nihilominus 
ablatum est obstaculum prohibens ne sacramentum hanc conver- 
sionem in habitu operetur. In quo iuvari iterum potes exemplo 
in superioribus iam proposito. Nam si quis rumperet vinculum 
quo alligatus erat ad unum terminum, nondum quidem actu suo 
se converteret ad terminum oppositum ; esset tamen in proxima 
dispositione requisita ad hoc ut per causam extrinsecam ab uno 
situ in contrarium immutaretur, et sic est in praesenti. Hinc 
S. Thomas in IV, D. 6, q. i a. 3, q. 1 ad 5«*: « Ad hoc quod' 
« homo praeparet se ad gratiam in baptismo percipiendam (r), 
« praeexigitur fides, sed non charitas, quia sufficit attritio prae- 
« cedens, etsi non sit contritio ». 

Ad ium ergo dicendum quod in dicto capite sexto Sessionis 
sextae, Concilium describit modum praeparationis ad iustificatio- 
nem generaliter consideratam, prout esse potest per sacramen- 
tum in re, vel etiam solum in voto. Insuper enumerat omnes 
actus qui possunt conferre ad praeparationem, et ex quibus in- 
tegratur veluti archetypicus praeparationis modus, quin usquam 
insinuet omnes et singulos esse necessarios, praesertim cum sa- 
cramento actu suscepto. Quisquis igitur sensus sit huius incisi, 
Deum omnis iustitiae fontem diligere incipiunt, omnino nihil se- 
quitur. 

Caeterum, verius diceres initialem hanc dilectionem non esse 
necessario restringendam ad perfectum amorem charitatis, sed 
adhuc intelligi pesse de ipsa voluntate sive desiderio conver- 
sionis, in quo involvitur quidam iustitiae recuperandae amor, 
adeoque et Dei qui fons iustitiae est. Unde S. Thomas (a) explk 
cans quomodo dixerit Augustinus, omnem affectionem esse ex 
amore, quin tamen inde sequatur quod spes sit semper formata 


() Et eadem est ratio de sacramento Poenitentiae. 
() S. Thom., in IIl, D. 26, q. 2, a. 3, q. 2, ad 3** 

IP 


charitate ait: « Dicendum quod 
«amore imperfecto quod est desiderium, quod est primus motus 


« appetitivae virtutis; desiderium autem non sufficit ad forman: 


ibi accipitur amor large pro 


* dum actus virtutum ». 
Ad 2"m dicendum quod dictorum theologorum auctoritas non 


impedit quominus sententia asserens sufficientiam attritionis di- 
catur satis certa, maxime quia secundum ipsam communiter eru- 


diuntur fideles, Ecclesia non reclamante, imo et favente, cum 


tamen error in hac re minime esset innocuus, ut consideranti 


statim apparebit. 
Ad 3n“ denique dicendum quod decreto Alexandri VII nihil 


aliud iubebatur nisi ut concertantes a notis iniuriosis parti ad- 
versae inferendis abstinerent. Porro, ut observat S. Alphonsus (`), 
«non prohibetur quominus patroni alterutrius sententiae vocent 
«suam veram sive certam. Imo dicunt Lugo... etc., non prohi- 
« beri quin opposita possit dici improbabilis et falsa, quia im- 
- probabilitas et falsitas non sunt censurae theologicae » (a). Sed 


nunc deficientibus contradicentibus, desiit ipsa concertatio. 


COROLLARIUM 


Probabilius attritio ut supra, est dispositio sufficiens ad 


peccatoris justificationem in quolibet sacramento. 


Qua in re praeter auctoritatem multorum theologorum, in- 
cipiendo a S. Thoma in tertia parte, Quaest. 79, a. 3, et Quaest. 
72, a. 6 ad 2"*, habetur argumentum tertio loco mox allatum 
quod facile poterit praesenti assertioni adaptari, praesertim si 
conferas ea quae in priori tomo dicta sunt, ubi de sacramentis 
in genere (3). Unum hoc accurate observandum : magnam nihilo-(*) 


(*) S. Ligor., de Poenit.,, n. 400. 
f) Hinc etiam obiter animadvertes quantum aberrent i 
minime possunt ut doctrina aliqua dicatur certa, quandocumque oppo 


Sita sententia censuram non meretur, et fautores habet auctores ca- 





i qui ferre 


tholicos. 
pi Thes. 5, Coroll. 2, 

minus esse differentiam inter sacramenta mortuorum et sacra- 
menta vivorum, quatenus scilicet peccator sacramentum vivorum 
suscipiens nequaquam dici potest habere attritionem excludentem 
omnem voluntatem peccandi, nisi bona fide accedat, ante recon- 
ciliaüionem cum Deo. Alias, violaret legem quae statum gratiae 
praerequirit, et sic, nedum excluderetur peccandi voluntas, no- 
vum adderetur mortale peccatum, faciens novissima hominis istius 
peiora prioribus. 

Hactenus ergo de attritione in ratione dispositionis remo 
ventis obicem ad iustificationis gratiam. Superest ut de ea di- 
camus, secundum quod in Poenitentiae sacramento ut pars in- 
tegratis requiritur. 


TESTIS XVI. 


Omnis vera attritio, etiam non appretiative summa, 
qua homo sincere et sine sacrilegio subiicit pfeccata sua 
clavibus Ecclesiae, est sufficiens pars materiae in sacra- 
mento Poenitentiae; ideoque potest hoc sacramentum esse 
validum simul et informe, et ad remotionem obicis revivi- 


scere, sicut de ipso baptismo alias dictum est. 


$i 


Salmanticenses in Theolog. mor., Tract. 6, cap. 5, referendo 
auctores qui stant pro affirmativa in quaestione agitata de sa- 
cramento Poenitentiae valido et informi, praemittunt auctorita- 
tem S. Thomae in IV. D. 17, sive in Suppi. Quest. 9. a. 1, tum 
subdunt: « Respondetur dicendum, posse dari sacramentum Poe- 
* nitentiae informe. Ita Candidus, Disquis. 24, a. 12, dub. 8, cum 
* Dominico Soto, Dist. 18, q. 3, a. 3. Item Suarez. Disp. 20. 
« Sect. 3, n. 3 referens D. Thomam, Capreolum, Richardum, Pa- 
« Iludanum, Caietanum, Petrum Soto, Ledesma. Canum, Syl 
« vestrum, Navarrum et Covarruviam. Eamdem tradit Dicas 

* tillo, Disp. 6, dub. 5, n. 84, citans Valentiam, Henriquez 
«et Dianam. Et ipsam late docet Cardinalis Lugo. Disp. 14, 
« Sect. 6 et 7. Quibus subscribunt Gabriel a S. Vincentio, 
«de Sacr. Poen. D. 6, q. 1, Leander Disp. 7, q. 23, Aversa 
«q. 14, Sect. 6, Philippus a SS. Trinit. Disp. 12, dub. 1, An 
«tonius a Spiritu Sancto, Disp. 3, sect. 4, Gonet, Disp, ro, 
« n. ia». His porro auctoribus alii sane bene multi addi possunt: 
S Antoninus, in Summ. Part. 3, titul. 14, c. 19; Soncinas inIV, 
D. 17. q. 2; Bernardus de Gannaco, Quodl. 5, q. 14; Ioan: 
nes a S. Thoma, de Sacr. Poenit. q. 84, d. 33, a. 6; Reginaldus 
in praxi fori poenitentiae, 1. 6, n. 168 ; Dionysius Cartusianus, 
in summa fidei orlhod. 1, 4; Durandus, in IV, D. 17, q. 13, 
etc. etc. 

Verum si omnes praedicti autores generatim docent stare 
posse validitatem sacramenti simul cum informitate, id est cum 
carentia eflectus gratiae ipso tempore quo sacramentum perfici- 
tur, non omnes in assignanda causa absolute concordant. 

Sunt qui cum Suarezio, Lugone, Salmanticensibus, etc., 
causam hanc restringunt ad solum casum in quo poenitens, quo- 
rumdam suorum peccatorum oblitus, confiteretur ea quorum 
servat memoriam, cum attritione particulari, cuius scilicet moti: 
vum nullo modo, et ne virtualiter quidem, ad oblita sese exten- 
deret. De quo quidem casu dicendum omnino videtur quod vix 
soleat contingere: tum quia communius attritionis motivum,sci- 
licet metus inferni, est motivum universale, omnia quotquot sunt 
mortalia peccata afficiens; tum quia si ex turpitudinis peccati 
consideratione concipiatur attritio, raro sane accidet poeniten- 
tem sic praecisive dolere propter specialem inhonestatem unius 
generis culpae, ut nulla alia adiungatur ratio generalis. Quare 
si sola haec existeret causa informitatis sacramenti, praesens, 
quaestio non multum referret ad praxim, et vix praetergrede- 
retur limites curiosae cuiusdam inquisitionis scholasticae. 

At noscum longe maiori parte praelaudatorum theologorum, 
rationem informitatis, salva sacramenti validitate, repetimus po- 
tissimum ex defectu attritionis quoad perfectionem  appretiativain. 

Quem defectum bene declaravit Caietanus ubi supra (°`), toquens 
de iis qui sunt « sic attriti, ut doleant quidem de omnibus 
« praeteritis, non tamen ascendunt usque ad hoc ut doleant de 
«eis tanquam de summo odibili, et similiter proponant cavere 
«de futuro, non tamen tanquam a summo vitabili ». Quare 
iste defectus non impedit quominus detur vera quaedam pec- 
cati detestatio, et verum aliquod propositum non peccandi de 
caetero. Sed quia detestationis gradus non assurgit ad tanti 
faciendum malum peccati, quanti fieri deberet ut esset plus ap- 
pretiatum quam omnia damna quae in eius evitatione inveniri 
possunt, hinc est quod propositum ex dicta detestatione exoriens 
non se extendit ad omnes circumstantias possibiles. Deficit ergo 
huiusmodi attritio, non a veritate attritionis simpliciter, sed so- 
lum a veritate gradus requisiti ut omnis removeatur obex ad 
gratiam, eo quod cum detestatione quae hic et nunc est in 
anima, adhuc potest coniungi voluntas peccandi pro variis occur- 
rendis, et ex consequenti, nondum sublata est omnis ad pec- 
catum adhaerentia. 

Nunc autem considerandum est quod attritio imperfectae 
efficaciae quam dicimus sufficere in ratione partis integralis sa- 
cramenti, nonnisi illa est qua poenitens sincere et citra sacrile- 
gium subiicit peccata sua clavibus Ecclesiae. Oportet enim ut 
excludatur fictio directe repugnans fini operis, qui est poeniten- 
tialis processus in ordine ad consequendam absolutionem a pec- 
cato. Et hanc sane conditionem omnes uno ore exigere debent, 
cum evidens sit nullam esse actionem poenitentialem, adeoque 
nullam materiam sacramenti, ubi hic et nunc per voluntariam 
violationem sacramenti clavium, novum peccatum committitur. 
Hinc casus sacramenti validi simul et informis evidentius con- 
sideratur in eo qui absque gravi negligentia ad poenitentiae 
tribunal accedit, non habens attritionem pro instificatione suffi- 
cientem, puta quia invincibiliter ignorat se non esse satis dispo- 
situm, et ideo fictionem habet mere materialem. Sin autem sermo 
sit de fictione formali sive culpabili, distinctione opus est, eo 


Į Caiet, Opusc. de Confessione, q. 5. 

quod duplici modo culpabilis esse potest fictio seu indispositio 
confitentis, in se nimirum, vel in causa tantum. Erit culpabilis 
in se, si poenitens in ipso confitendi actu certam habet con- 
scientiam sacrilegii propter notam dispositionum  insufficientiam, 
et tunc, attenta ratione superius proposita, non est dubium quin 
sit invalidum sacramentum. Erit culpabilis in causa tantum, si 
poenitens ex negligentia gravi omisit convenientem  praepara- 
tionem, et postea accedit non amplius cogitans de suo defectu, 
quo in casu adhuc validum sacramentum veteres agnoverunt. 
« Confessio, inquit S. Thomas, in supplem. q. 9, a. r, potest 
« esse etiam in eo qui non est contritus fl), quia potest peccata 
« sua pandere sacerdoti, et clavibus Ecclesiae se subiicere, et 
« quamvis tunc non percipiat absolutionis fructum, tamen rece- 
< dente fictione, percipere incipiet, sicut etiam in aliis sacra- 
« mentis est. Unde non tenetur iterare confessionem qui fictus 
« accedit, sed tenetur postmodum fictionem suam confiteri ». In 
quo quidem manifeste apparet dictam  fictionem fuisse aliquo 
modo formalem, utpote in confessione postmodum accusandam. 
Non tamen potuit esse peccaminosa in se, sed solum in causa, 
quatenus scilicet fuit effectus culpabilis negligentiae qua antea 
omisit poenitens discutere dolorem suum, ut supra declaravit 
Caietanus, et expressius explicat S. Antoninus in Summa. Part. 8, 
Tit. 14, c. 19: « Tertia, inquit, conditio confessionis est quod 
« sit lacrymabilis, id est cum dolore seu displicentia de peccatis. 
« saltem secundum rationem. Unde quaerunt Doctores utrum 
« confessio facta ab eo qui non est contritus, quia scilicet non 





« dolet sufficienter, vel non proponit abstinere a peccatis, valeat, 
«ita quod non teneatur eam iterare... Est tertius modus dicendi 
« declarans et concordans ambos (praecedentes). Aut talis (poe- 
« nitens) non habet intentionem confitendi sacramentaliter, sed 
« deridendi, aut habet intentionem confitendi. In primo casu non 
«liberatur a praecepto divino de confessione, quia sine inten. 
< tione non potest suscipi essentia sacramenti. Si autem intendit, 


C) Id est, non attritus suffi 





ienter ad fructum sacramenti, de quo 
hic agitur, consequendum. 

4 tunc distinguendum, quia... aut nullam habet de peccato suo 
« poenitentiam, aut aliquam. Si nullam, tunc Poenitentiae sacra: 
* mentum non suscipit, quia pars essentialis sacramenti huius 
4 quod consistit in actu suscipientis, est actus interior... Sed si 
«aliquam poenitentiam habet de peccatis suis, tunc iterum di 
«stinguendum, quia aut talem habet poenitentiam quae sufficit 
«cum sacramento: puta attritus accedit ad confessionem, ex quo 
« ibi fit contritus, et sic non habet dubium, quia et sacramen- 
$tum suscipit et effectum eius... Si vero habet talem poeniten- 
«tiam quae non sufficit cum sacramento ad gratiam, quia nec 
«etiam attritus accedit, tunc est vera opinio Thomae, scilicet 
« quod fictione recedente, tunc incipit valere confessio, et non 
« tenetur confiteri nisi fictionem suam. Potest igitur opinio Tho- 
« mae salvari.. loquendo de eo qui fictus est privative non po- 
« sitive, quia scilicet habet dolorem, sed ita'imperfectum quod 
« nec cum sacramento actu suscepto sufficit ad contritionem (x); 
« nihilominus tamen hanc imperfectionem, quae est fictio, non 
« confitetur, quia credit sufficienter esse dispositus, et sic non 
« scienter celat peccatum quod fuit in hoc quod non examinavit 
« conscientiam suam sicut debuit, et sic... error non tollit fictio- 
« nem respectu ultimi effectus sacramenti.., sed fictionem tollit 
« quae excludit essentiam sacramenti. Tali ergo qui verum sa- 
«cramentum suscipit, ornatus imprimitur (a), sed gratia non 
« datur; sed postea, quando redit ad cor, et recolit se non bene 
« fecisse debitum, tunc incipit valere confessio, et non tenetur 
« confiteri illa quae prius confessus fuit sic fictus.., sed solum 


illam fictionem tenetur confiteri ». Vide ergo qua ratione et 
quo sensu validitas sacramenti a veteribus asserta stare possit 
cum fictione etiam culpabili, modo tamen ab ipso confessionis 
actu sacrilegium absit. Nobis autem licet pro nunc ab hoc casu 
praescindere, nihil determinando neque pro neque contra, ut id(*) 


(* Hoc est, non sufficit ut ex vi sacramenti homo ex attrito fiat 
contritus, justificationis gratiam percipiendo. 


(a) Ornatus nihil aliud est quam res et sacramentum. Vide in priori 
tomo, de sacramentis in communi, Thes. 7, $ 2. 


Dt Ecclesiae Sacramentis. Tom. M. ta 

quod facilius simul et certius videtur, unice intendamus: casum 
videlicet sane frequentissimum (quantum coniicere licet) in quo 
ex quacumque causa non graviter peccaminosa poenitens confi- 
tetur cum attritione insufficiehte ad justificationis effectum. Va- 
liditatem porro confessionis in his circumstantiis tria potissimum 
argumenta demonstrabunt. 

Tria argumenta. — Primum argumentum sit, quia contritio 
non est integralis pars sacramenti nisi prout expressa in externo 
actu sistendi se iudicio clavium. Oportet enim sacramentalem 
materiam esse sensibilem, et ideo quidquid ex sese non est na- 
tum transire in exteriorem sui manifestationem, hoc ipso extra 
rationem materiae esse ostenditur. Atqui actus exterior poeni- 
tentis per sc quidem natus est prodere verum ac sincerum do- 
orem de peccato commisso, sed non est natus referre gradum 
efficaciae ipsius doloris, an scilicet plus appretiative aversetur 
peccatum quam omne malum temporale, vel secus, (idem enim 
confitendi actus per se coniungibilis est cum qualibet sincera 
poenitentia, sive summa, sive non). Necesse igitur est ut ad sa- 
cramenti materiam nihil aliud requiratur nisi sincerus attritionis 
motus, qui sit principium sincerae sublectionis ad Ecclesiae cla- 
ves, praescindendo ab eius gradu appretiativo. Nam gradus ap- 


pretiativus, utpote per externum processum minime manifestatus, 





acit quidem ad sufficientiam vel insufficientiam dispositionis in- 
terioris, sed non est aliquid a quo sacramentalis signi essentia 
et veritas dependeat. Dari ergo potest attritio sufficiens in ra- 
tione partis, insufficiens in ratione dispositionis: quo in casu 
sacramentum fore validum et informe nemo sane diffitebitur. 
Secundum argumentum est, quia sacramenti constitutionem 
non ingreditur nisi allegatio illius poenitentiae de qua sacerdos 
moraliter certo iudicare potest. In quo quidem apprime distin- 
gues iudicium de dispositionibus, quod non est nisi indicium 
prudentiale in collatione sacrorum generatim praerequisitum, a 
iudicio iudiciario quod huic sacramento proprium est, et pertinet 
ad ipsum exercitium potestatis remittendi et retinendi a Christo 
traditae, Ioan. XX-23- Insuper animadvertes de ratione iudicii 

judiciarii esse, ut non versetur nisi circa ea quae moraliter certo 

a indicé qua tali cognoscibilia sunt. Ergo sola illa poenitentia 

est obiectum iudicii in foro sacramentali, quae» per externum 

actum poenitentis potest cum morali certitudine cognosci: ita ut 

sententiae validitas dependere nequeat ab exsistentia contritionis 

sub ea ratione consideratae, sub qua a iuridica cognitione mi- 
nistri omnino subtrahitur. Nunc autem si quis parumper attendat, 

videbit quod sub iudicio eerto iudicis humani, nec cadit nec ca- 
dere potest poenitentia confitentis praecise in quantum habet 
necne, requisitum perfectionis gradum in ratione dispositionis 
proximae ad justificationem. Index enim non iudicat nisi secun- 
dum scientiam acceptam in processu, qui nunc est sola confes- 
sio. Confessio autem fidem quidem facit de eo quod homo sit 
poenitens, non vero de eo quod dolor eius ac propositum com- 
poni revera non possit cum quacumque voluntate peccandi. Re- 
linquitur ergo ut possit esse valida absolutionis sententia, licet 
poenitens nondum sit satis dispositus ad remissionem peccati 
in actu secundo consequendam, et sic iterum redit eadem con- 
clusio (°). 

Tertium tandem argumentum sumi potest ex casu fructuosae 
absolutionis ab omnibus pari consensu admisso, qui suam habet 
explicationem in solis principiis super quae praesens doctrina 
fundatur, et hoc modo ostendit eiiis veritatem. Nam si cum ali. 
qua contritione poenitens fuerit confessus, ita tamen ut dolor 
non transeat in attritionem omni ex parte efficacem nisi in ipso 
instanti quo datur absolutio: concedent sane omnes sacramentum 





("| Haec sane non dicuntur ad diminuendum zelum mii , quasi 





sui offi non esset omnem operam impendere ad hoc ut poenitens 
habeat etiam proximam dispositionem ad remissionem peccatorum. Hoc 
tamen commune est omnibus sacramentis, et sicut sacerdos baptizando 
adultum, non debet esse solum sollicitus de vera naturali aqua, ut vere 
apponatur materia sacramenti, sed debet etiam omni ope disponere ca- 
techumenum, ita proportionaliter in praesenti. Proinde haec sollicitudo 
non spectat amplius Poenitentiae materiam, ut sit in tuto sacramenti 
validitas: bene vero dispositiones quas hic etiam a materia distinguendas 


esse, iam declaravimus. 

tunc obtinere effectum gratiae et remissionis peccatorum. Huius 
porro rei unica ratio esse videtur, quia attritio potest esse suffi, 
ciens ut pars ifitrinseca sacramenti, quin sufficiat ut dispositio. 
Nam in instanti absolutionis iam terminum habuit iudicialis pro- 
cessus, iam nihil novi iudicio sacerdotis subiicitur, iam suppo- 
nitur materia de integro apposita, ideoque attritio amplius non 
concurrit nisi in ratione dispositionis obicem removentis. Ergo 
sicut nunc, superveniente post confessionem attritione perfecta, 
valida est simul et fructuosa absolutio, ita fuisset valida et in- 
formis si post appositam materiam sacramenti, nullus novus in- 
terior motus advenisset. Accedit tandem praxis communiter re- 
cepta in Ecclesia quae huic nostrae sententiae aperte suffraga- 
tur, ut paulo infra dicam in responsionibus ad rationes adver 
sariorum. 

Obiicitur primo: In hoc sacramento vera poenitentia certt 
postulatur; est enim sacramentum | Poenitentiae, ita ut et in recto 
Poenitentia appelletur; absque poenitentia ergo, sacramentum nec 
digne suscipi, nec valide confici potest. Atqui attritio de qua fuit 
sermo, non est nisi existimata. Ergo non magis sufficit ad sacra- 
menti validitatem, quam si in baptismo apponeretur existimata aqua, 
vel existimatus panis in Eucharistiae consecratione. 

Respondeo: Cone. mai. vel etiam dist. Vera poenitentia po- 
stulatur, cuius tamen conditiones et perfectio aliter considerari 
debent, secundum quod postulatur ut pars signi sacramentalis 
constitutiva, vel ut dispositio removens ómnem obicem ad ulti- 
mum sacramenti effectum, conc. Vera poenitentia postulatur, cuius 
veritas necessario in eodem consistat, tam sub uno quam sub 
altero respectu, neg. Nunc autem absolute est neganda minor. 
Attritio enim de qua loquimur, est vera attritio, licet non sit 
appretiative summa, nec in suo ordine perfecta; atqui perfectio 
non est de ratione attritionis, sicut est de ratione contritionis. 
Quod si quidam auctores nomen existimatae attritionis adhibeant, 
vel non sunt probandi, vel hoc sensu intelligendi: quatenus vi- 
delicet, oportet ut attritio existimetur sufficiens in ratione dispo- 
sitionis, ad vitandum sacrilegium quo violarentur claves, nedum 

vera daretur subiectio ad ipsas (°). Caeterum si per existimatam 
attritionem intelligatur attritio habens suum esse in sola existi- 
matione, non autem in rei veritate, sic concedimus evidentiam 
consequentiae, sed negamus suppositum propter rationes saepius 
in superioribus expositas. 

Obiicitur secundo: Concilium Trident., Sess. XIV. cap.j, 
de partibus poenitentiae expresse gens, docet contritionem, confes- 
sionem, et satisfactionem, eatenus poenitentiae partes dici, quatenus 
«ad integritatem sacramenti, ad plenamquc et perfectam remissio- 
«nem peccatorum ex Dei institutione requiruntur ». Sed contritio 
requisita ad plenam et perfectam remissionem peccatorum, non est 
nisi contritio omni ex parte efficax, cui proinde nihil deesl quo- 
minus sit sufficiens dispositio. Ergo ex defectu attritionis quoad 
perfectionem appretiativam, non datur sacramentum validum simul 
et informe. 

Respondeo primo quod loco citato docet Tridentinum, ma- 
teriam Poenitentiae integrari ex contritione, confessione, et sa- 
tisfactione, quatenus hoc sacramentum ex sese ordinatur ad re- 
missionem peccati plenam et perfectam, id est, tam quoad rea- 
tum culpae quam quoad reatum poenae temporalis. Rationem 
igitur reddit cur contritioni et confessioni adiungatur satisfactio, 
sine qua, utpote ordinata ad remissionem poenae, sacramentum 
potest perfici quoad substantiam, non tamen quoad integritatem. 

Respondeo secundo, imperfectam illam de qua loquimur at- 
tritionem, sufficienter concurrere in ratione partis sucramenlalis 


ad effectum plenae et perfectae remissionis de qua Concilium 


() Nota bene quod existimatio illa non dicitur requiri ut aliquid 
suppleat circa attritionem materiam sacramenti, sed solum ut aliquid 
impediat, cum quo materia esse amplius non posset. Sicut cum dicitur 
quod salvari possunt illi qui in falsa religione bona hde versantur, sen- 
sus non est quod falsa eorum existimatio suppleat media positive re- 
quisita ad salutem, sed solum quod impedit ne falsae religionis pro- 
fessio sit salutis obstaculum. Et similiter in praesenti, existimatio non 
supplet attritionem quae vere adest, sed impedit ne imperfectio eius 
sit causa sacrilegii: quo in casu apponeretur novus reatus culpae, non 


materia constitutiva sacramenti poenitentiae. 

agit. Non enim sacramenti exterioris est hunc effectum immediate 
inducere, sed mediate tantum sicut alias dictum est, modo accedat 
obicem removens dispositio. Suppone igitur sacramentum vali- 
dum et informe, suppone satisfactionem fuisse impositam et po- 
stea impletam, suppone dispositiones debitas tandem accedere: 
tunc haberetur perfecta illa peccati remissio, cuius causa esset 
praecedens confessio mediante re et sacramento. Unde negatur 
minor argumenti, si sermo sit de attritione quae requiritur ut pars. 

Obiicitur tertio: Idem Tridentinum, eadem sessione, cap, 4, 
loquens de contritione « quae primum locum inter dictos poenitentis 

« actus habet », dividit eam in perfectam et imperfectam. Imperfe- 
ctam autem contritionem non agnoscit praeter eam quae voluntatem 
peccandi excludat. Non ergo vera datur attritio, nisi illa quae in 
sacramento disponit sufficienter. 

Respondeo quod omnis vera contritio aliqualiter excludit 
peccandi voluntatem, pro quanto semper habet quamdam effica- 
ciam, etsi forte restrictam ad certos limites, ex quo fit ut nondum 
omnis peccandi voluntas efficaciter excludatur. Etiamsi ergo con- 
cederetur Tridentinum intendisse per hoc incisum, si voluntatem 
peccandi excludat, determinare essentialem attritionis conditionem, 
adhuc nihil sequeretur. Non enim dixit: si omnem voluntatem etc. 
Verum legenti locum apparebit, sermonem esse de attritione prout 
est sufficiens dispositio, videlicet prout poenitenti viam ad iusti- 
tiam parat, eumque ad Dei gratiam in sacramento Poenitentiae im- 
petrandam disponit. 

Obiicitur quarto: Arbitraria est ista distinctio inter attritio- 
nem in ratione dispositionis, et in ratione partis integratis sacra- 
menti, cum Concilia illam nullibi tradant. Ergo si deficit dispositio, 
deest et materia, aut si adest materia, adest et dispositio. Ergo 
rursus, non datur Poenitentiae sacramentum validum et informe. 

Respondeo quod Concilia generaliter docent sacramenta non 
ponentibus obicem conferre gratiam ex opere operato : quod est 

aperte distinguere id quo intrinsece sacramentum constituitur, à 
dispositione per quam removetur obex impediens inductionem 
gratiae. Nec sane dixeris Poenitentiam excipi a generali doctrina 
de sacramentis; nam hoc sacramentum, non secus ac caetera, 

constat sensibili et exteriori signo, et non minus quam in cae- 
teris, signum exterius potest vere et non simulate tantum con- 
sistere, quin adhuc exsistant omnes conditiones interiores requi 
sitae ad justificationem in actu secundo. 

Obiicitur quinto: /n praxi saltem doctrina proposita nui- 
lias utilitatis esse potest, quidquid nunc sil de veritate eius spe- 
culativa ; nani certe limites probabilitatis non excedit: in sacra- 
mentis autem, cum de valore eorum agitur, non licet uti opinione 
probabili, relicta tutiori. 

Respondeo quod non sequitur ex doctrina proposita quae- 
libet possibilis modificatio circa communem praxim, sed ma- 
gis per eam ostenditur quam sit legitima illa praxis quae in 
Ecclesia ubique recipitur. Nam praxis recepta in perfecta est 
harmonia cum sententia ista, et cum ipsa sola, quod est ma- 
gnum argumentum veritatis eius. Si enim verum esset, requiri 
ad valorem sacramenti easdem conditiones quae requiruntur ad 
fructum, sequeretur in vi principii quod nobis obiicitur, non 
esse dandam absolutionem excepto casu necessitatis, nisi quando 
moraliter certo constat, poenitentem esse sufficienter dispositum 
ad gratiam. Verum, dato quod huiusmodi certitudo ex sola 
confessione aliquando acquiri possit, quam pauci ii essent qui 
licite absolverentur! Quam laboriosum et supra humanum foret 
ministerium administrationis Poenitentiae! Quam anxietatibus 
et scrupulis plenum! Nunc autem communiter et ubique absol- 
vuntur poenitentes faciliori negotio, quoties inveniuntur sincere 
subiicere peccata sua clavibus cum proposito non peccandi de 
caetero, quin expectetur moralis certitudo, an poenitentia et pro- 
positum pertingant usque ad perfectionem requisitam pro di- 
spositione proxima. Huius porro praxis si legitimitatem quaeras 
fortasse non invenies extra principia ex veteribus theologis de- 
clarata (" Quare simpliciter negandum est suppositum argu- 


() Cogita militem vel operarium in die sancto Paschae ad te ac- 


cedentem. « Dominus sit in corde tuo et in labiis tuis, etc... Charissi- 
me, quid habes accusandum ? Naturalmente quello cheJanno i camerati, 
(comme les camarades). — Bene, bene: hoc et hoc et hoc? Si sa. — Te 


poenitet de his? Proponis non facturum amplius? Quanto i possibile. — 

menti. Suppositum enim est quod non certo licet absolvere 
conformiter ad fundamenta praeiacta; sed hoc est falsum, nam 


ex communi usu, imo ex impossibilitate aliter agendi, certissime 
licet. Sic enim factum est, et fit, et fiet semper, quia aliter fieri 
nec potuit, nec potest, nec poterit unquam. 

Superest nunc considerandum de sacramenti reviviscentia. 


$2. 


Sacramentum Poenitentiae remoto obice reviviscere, fere 
commune est apud auctores initio adductos, paucis admodum non 


consentientibus, puta Salmanticensibus et Dominico Soto, quo- 


rum sententia est, nullum reviviscere sacramentum praeter ea 


quae imprimunt characterem. Sed in hoc praeoccupantur propria 
sua opinione circa modum causalitatis sacramentorum ; nam ubi 
non inveniunt aliquid physicum quod sit proxima causa collatio- 
nis gratiae, reviviscendam impossibilem autumant. Et tamen, ne 
ipse quidem character ratio reviviscendae dici debet secundum 
quod aliquid physicum audit, sicut in priori tomo ostensum est, 
ubi de re et sacramento in sua habitudine ad ultimum effectum 
qui est res tantum. Itaque non est cur huiusmodi rationibus im- 
moremur, sed potius cum veteribus theologis asserenda Poeni- 


tentiae reviviscentia, sine qua nullius foret utilitatis sacramentum 
validum simul et informe. 


Sed nota bene quod nunc a te non quaero prophetiam de eo quod forte 


facies vel non facies. Inquiro de tua dis -ositione praesenti, an in ea 


voluntate sis non amplius peccandi. Si farà il possibile. — Sed consi- 


dera. charissime, quod in hoc genere, cum gratia Dei omnia sunt possi- 


bilia. Non ergo tuis viribus nixus, sed in Dei auxilio confisus, propo- 


situm tuum formare debes, etc. etc. etc. Che vuole ? Si farà il possibile ». 
Et non aliud obtinebis. Nunc autem peto utrum moralem certitudinem 
de attritione appretiative summa ex huiusmodi confessionibus accipies? 
Et quatenus negative, peto iterum an hos homines qui aliquam saltem 
certo certius bonam voluntatem habent et ostendunt, nec sine vi sibi 
illata ad confitendum venerunt, sine absolutione dimittes, eo quod certa 
deest materia sacramenti? 

Et prima probatio est quia etiam in Poenitentia invenitur 
id quod universaliter in sacramentis se habet ut reviviscentiae 
ratio et causa: quatenus scilicet post absolutionem informem 
manet res et sacramentum fl), id est ius edictum, vi cuius de- 
bitum est ut solvatur homo a peccatis quae clavibus subiecit. 
Hoc enim ius, usquedum fuerit impletum, non potest perimi 
neque ex parte Dei neque ex parte hominis. Non ex parte Dei 
per annullationem, quia quod Deus semel concessit, pro semper 
concessit, quantum est ex vi ipsius concessionis. Nec etiam ex 
parte hominis per inductionem alicuius dispositionis contrariae, 
quia ius ad remissionem sub conditione remotionis obicis, potest 
stare simul cum quolibet obice sive antecedente sive etiam su- 
perveniente. Sicut ergo in baptismo, propter permanendam cha- 
racteris qui est ibi res et sacramentum, remoto prohibente se- 
quitur ultimus sacramentalis gratiae effectus: ita etiam propter 
paritatem rationis in sacramento Poenitentiae. Est tamen una 
notabilis differentia, quia character manet prorsus indelebilis; 
quo fit ut quoties homo per peccatum baptismalem gratiam 
amittet, toties etiam illam recuperabit si agat poenitentiam. At 
contra, unum Poenitentiae sacramentum, seu ius collatum ad gra 
tiam remissivam peccatorum praecedenter confessorum, omnino 
exhauritur cum primum perficitur iustificatio per quam peccata 
illa abolentur in perpetuum, nusquam reditura. Unde si homo in 
nova peccata incidat, amittet gratiam praecedentis confessionis; 
quae quidem gratia, cum titulus eius amplius non supersit, iterum 
restitui non poterit. 

Aliud quoque argumentum est quia, si sacramentum informe 
ad obicis remotionem non revivisceret, peccata iam valide accu- 
sata deberent denuo accusari, cum iure divino oporteat hominem 
Christianum ab omnibus et singulis mortalibus per sententiam 
clavium directe absolvi. Sed communis et concors omnium sen- 


C) Nota quod res et sacramentum non est poenitentia interior 
prout in suo esse physico et transeunte considerata, sed prout iuridice 
cognita, vi clavium transit in permanentem titulum ad remissionem pec- 
catorum quae poenitens confessus est. 

tentia est, neminem teneri ad iterandum confessionem validam. 
Dicendum igitur esc, absolutionem praecedentem obtinere suum 
eftectum, cum primum fictio recesserit. 

Quaeres quandonam removeatur obex. Respondeo quod si 
nullum novum mortale peccatum interveniat, removetur statim 
ac perficitur attritio, sublato defectu qui fuit causa informitatis 
sacramenti. Si autem superveniat aliud mortale, obex per se 
eodem modo removetur; sed quia unum mortale non potest 
remitti quin remittantur omnia simul, et absolutio praecedens 
nullam habet efficaciam circa peccatum posterius, tunc praeter 
remotionem obicis qui impedivit dictae absolutionis fructum, 
nova requiritur absolutio in re vel in voto. Quo in casu, abso- 
lutio posterior se habebit ad proprium effectum ut causa per 
se, ad eftectum vero praecedentis ut causa per accidens. 


Quaest. VI-IX Supplem. 


DE CONFESSIONE. 


Deinde considerandum est de confessione quae secundum 
obtinet locum in partibus poenitentiae. Praetermissis autem iis 
omnibus quae ad morales theologos nunc attribuuntur, relinquitur 
dicendum primo de confessione secundum quod fuit praescripta 
a Christo in ordine ad absolutionem clavium. Secundo de in- 
tegritate quae in confessione requiritur ut sit sufficiens pars ma- 
teriae, respectu poenitentis qui ratione mortalium nondum sacra- 
mentaliter remissorum, est obligatus erga Ecclesiae claves. Ter- 
tio de confessione prout sufficit ad valorem sacramenti, in eo 
qui citra obligationem, iuxta superius praemissa in Thesi 5., ad 
Poenitentiae tribunal accedit. 

THESIS XVII. 


In foro Poenitentiae iure divino praescribitur confes- 
sio distincta quoad speciem et numerum, cánnium morta 
lium peccatorum quae post baptismum commissa, nondum 
fuerunt sacramentali iudicio rite subiecta. 


Argumentum scripturale semper desumitur ex verbis insti- 
tutionis huius sacramenti. Nam, ut constat ex loan. XX-ff, 
sancivit Christus ut omnia mortalia peccata post baptismum 
commissa haud aliter remitterentur quam per iudiciariam abso- 
lutionis sententiam in tribunali a se instituto. Ergo eo ipso iussit 
ut Christiani poenitentes pro sua parte praestarent id quod ad 
eiusmodi sententiam requiritur, scilicet ut causam cum idoneis 
probationibus in iudicio aperirent, confitendo peccata de quibus 
quaeritur absolutio. 

Consequentia declaratur, quia cognitio iudicis semper esse 
debet de duobus: videlicet de re circa quam sententia versatur, 
et de causa quae in unam potius quam in alteram partem sen- 
tentiam determinet. Hic autem res circa quam sententia versa- 
tur est peccatum; causa vero determinans sententiam remissionis 
potius quam retentionis, non est nisi poenitentia de peccato. 
Praeterea, etiam atque etiam considerandum quod cognitio ex 
qua statuta iudiciaria procedunt, illa sola est quae acquiritur in 
ipsa celebratione iudicii ex depositionibus accusatorum, testium, 
procuratorum, et eorum omnium quibus actio causae de iure 
incumbit, (non enim pronuntiat iudex secundum scientiam quam 
undecumque habet aut habere potest). In hoc autem tribunali 
actor causae profecto nullus alius assignatur praeter poeniten- 
tem ipsum, cuius dolorosa confessio ad iudicis notitiam peccata 
defert, et simul-verae poenitentiae idoneam probationem facit. 
Ergo a primo ad ultimum, poenitentis confessio essentialiter 

exigitur ad iudiciariam absolutionis sententiam, huic sacramento 
propriam. 

Iam age: Unumquodque mortale peccatum per se solum 
constituit causam distinctam quae necessario ad tribunal clavium 
est deferenda. Insuper res circa quas iudiciales sententiae ver- 
santur, debent ftidicibus innotescere, saltem per se et regulariter 
loquendo, non in communi tantum, sed in particulari et secun- 
dum infimam speciem. Denique impossibile est quaerere remis- 
sionem unius mortalis peccati, non quaesita simul remissione 
caeterorum omnium quae onerant conscientiam. Ergo lex Chri- 
sti est ut in recursu ad Ecclesiae claves distincte confiteatur 
homo, tam quoad speciem quam quoad numerum, omnia mor- 
talia quae post baptismum commissa, nondum fuerunt rite ipsis 
clavibus subiecta. 

Accedit quod in potestate remittendi et retinendi evidenter 
clauditur potestas arbitralis imponendi conditiones sub quibus 
est concedenda remissio: ut scilicet sub alia conditione absol- 
vatur qui hoc vel illo modo peccavit, sub alia vero, qui alio 
modo. Ad hoc autem profecto requiritur distincta peccatorum 
accusatio. Unde S. Thomas 1. 4 c. Gent., c. 72: « Cum autem 
«subire poenam pro culpa, iudicium quoddam exquirat, oportet 
« quod poenitens qui se Christo sanandum commisit, Christi 
«iudicium in taxatione poenae expectet; quod quidem per suos 
« ministros exhibet Christus, sicut et caetera sacramenta. Neces- 
« sarium igitur fuit confessionem institui, quasi secundam par- 
"tem huiusmodi sacramenti, ut culpa poenitentis innotescat 
« Christi ministro ». 

Recte ergo Tridentinum, Sess. XIV, cap. 4. duas praece- 
dentes considerationes in unum colligens, ait: « Ex institutione 
« sacramenti Poenitentiae iam explicata, universa Ecclesia sem 
« per intellexit institutam etiam esse a Domino integram pec- 
« catorum confessionem, et omnibus post baptismum lapsis iure 
« divino necessariam existere... Consta/ enim sacerdotes: iudicium 

- hoc, incognita causa, exercere non potuisse, neque aequitatem 
« quidem illos in poenis iniungendis servare potuisse, si in genere 

« dumtaxat, et non potius in specie ac singillatim sua ipsi pec- 

« cata déclarassent. Ex his colligitur, oportere a poenitentibus 
* omnia peccata mortalia, quorum post diligentem sui discus 
« sionem conscientiam habent, in confessione recenseri, etiam si 
« occultissima illa sint, et tantum adversus duo ultima Decalogi 
« praecepta commissa, quae nonnunquam animum gravius sau- 
«ciant, et periculosiora sunt iis quae in manifesto admittuntur. 
«Nam venialia quibus gratia Dei non excludimur, et in quae 
« frequentius labimur, quantum recte et utiliter, citraque omnem 
« praesumptionem in confessione dicantur, quod piorum horni- 
«num usus demonstrat, taceri tamen citra culpam, multisque 
«aliis remediis expiari possunt. Verum cum universa peccata 
« mortalia, etiam cogitationis, homines irae filios et Dei inimicos 
«reddant, necessum est omnium etiam veniam cum aperta et 


verecunda confessione a Deo quaerere ». 

Dices: Ad exercitium potestatis remittendi et retinendi nihil 
aliud exigitur, nisi ut sacerdos sciat dispositiones poenitentis. Sed 
haec cognitio haberi potest absque confessione, praesertim distincta, 
peccatorum ; nam alias, confessio foret praecepta etiam in ordine 
ad baptismum. Ergo nulla ratione ex loan. XX-23 eruitur ne- 
cessitas confessionis. 

Respondeo: Nego maiorem, quae multiplici ex titulo peccat. 
Primo, quia dispositiones qua tales nullo modo sunt proprium 
obiectum iudicii sacramentalis: illius dico iudicii in quo essen- 
tialiter consistit Poenitentiae sacramentum. Etenim circa disposi- 
tiones ad gratiam potest haberi iudicium prudentiale plus mi- 
nusve probabile, non autem iudicium moraliter certum, quod pro 
exercitio potestatis ligandi et solvendi in iudice requiritur. Unde, 
ut saepe dictum est, non super sufficientiam dispositionum ad 
gratiam innititur unquam absolutionis sententia, quae aliunde 
eiusmodi fundamentum exigere nequit, cum illud quod per abso- 
lutionem validam immediate et infallibiliter efficitur, non sit tpsa 
iustificatio. 

Secundo, falsa iterum ostenditur maior argumenti, quia 
etiamsi dispositiones improprie acciperes pro illa poenitentia 
quae requiritur ad valorem sacramenti, (formalitates distinctas 
inter se invicem incaute confundendo): adhuc tamen immerito 


190 QUAESTIO VI-XI SVPPLEM 


diceres nihil aliud exigi in sacerdote praeter cognitionem dispÜ. 
sitionum. Cognitio enim poenitentiae se habet in hoc tribunali 
sicut in tribunali humano cognitio culpabilitatis vel inculpabili- 
tatis, quae quidem praesupponit sine dubio cognitionem ipsius 
criminis de quo culpabilitas est vel inculpabilitas. Et sane, ad 
sententiam iudiaalem oportet sciri, et id a quo absolvitur reus, 
et id propter quod absolvitur. Illud autem a quo absolvi debet 
poenitens. est peccatum; illud vero propter quod absolvi potest, 
est poenitentia. Ergo utrumque innotescat necesse est, et non 
alterutrum tantum. Adde quod dispositionum cognitio nullum 
praebet fundamentum pro taxatione satisfactionum, seu imposi- 
tione conditionum sub quibus oportet poenitentem solviaiudice 
qui pro potestate remittendi et retinendi, constitutus est remis- 
sionis arbiter loco Dei. Nullatenus ergo concedenda propositio, 
quae tamen graviori adhuc vitio laborat. 

Nam tertio, suppositum totius argumenti est, ad senten- 
tiam iudicialem sufficere cognitionem causae utcumque et unde- 
cumque acceptam. Sed hoc constat esse falsissimum, quia iudex 
non iudicat secundum scientiam quam habet vel potest habere 
extra depositiones iuridicas. Et ideo, etiamsi sacerdos legeret 
in conscientia Petri, aut a Deo revelationem acciperet de omni 
bus gestis et maxime intimis sensibus eius, nondum haberet 
requisita ad iudicialiter agendum et ex consequenti, nulla esse 
posset sacramentalis absolutio. Necessaria igitur est cognitio 
juridica, quam requirit ratio sententiae iudiciariae huic sacra- 
mento propriae, et quia ille cui actoris causae munus incumbit 
est poenitens, expectanda est eius depositio cum sufficienti pro- 
batione poenitentiae. Atqui depositio probans poenitentiam, non 
ea demum est qua peccator dicit se poenitere, vel se esse di- 
spositum, sed in qua actu et opere poenitentiam | ostendit, pec- 
cata accusando. Ergo etiamsi verum esset nihil aliud exigi nisi 
ut sacerdos sciat poenitentiam peccatoris, adhuc tamen haec 
poenitentia non posset iuridice sciri alio modo quam per depo- 
sitionem quae in iudicio fidem facere queat, et haec est confes- 


sio peccata accusans, ac per hoc ipsum, idonea extans poeni- 
tentiae probatio. 

Sic igitur, ex natura huius sacramenti quam verba evan- 
gelica (Ioan. XX 23) commonstrant, invicte deducitur divina 
confessionis institutio. 

Sunt autem tria alia loca in Novo Testamento (l), quae 
etsi forsitan per se sola intentum non evincant, at certe radice 
iam posita, confirmationis gratia utiliter afferuntur. 

Primus locus est, lacob. V-16, ubi post promulgationem 
sacramenti Extremae Unctionis, subiungitur: Confitemini alteru- 
trum peccata vestra: &&ouoAoysiore oÀAQAor à mapamropaoro 
vuov. Super quo Bellarminus de Poenit, 1. 3, c. 4: « Satis 
«cohaeret haec sententia cum superioribus verbis secundum 
< catholicorum explicatione-n. Nam paulo ante apostolus lacobus 
« monuerat aegrotos ut presbyteros accerserent a quibus oleo 
«sancto cum precibus ungerentur, et adiecerat effectum illius 
*sacrae unctionis et precum futurum, ut allevaretur aegrotus 
«et si in peccatis esset, ea illi remitterentur. Sed ne forte qui 
« haec legeret, existimaret illa etiam peccata lethalia quorum 
« homo conscientiam habet, per sacram unctionem posse deleri, 
«subiunxit: Confitemini alterutrum peccata vestra. Non enim 
*sacra unctio peccata lethalia remittit, quorum aliquis conscien- 





ttiam habet: (intellige, si adhuc sit possibilitas accipiendi con- 
«fessionis sacramentum)... Sed obiiciunt adversari particulam 
« illam alterutrum. Videtur enim ea particula cogere ut dica- 
«mus lacobum non loqui de confessione sacramentali, quae soli 
«sacerdoti fieri potest, sed de confessione quae fit homini spi- 
«rituali, ut is, cognito nostro spirituali morbo, nos instruere et 
«pro nobis preces fundere valeat... Sed haec obiectio facile solvi 
«potest. Nam, ut recte exponunt Beda et Hugo de S. Victore, 
« voces illae alterutrum et invicem accipiendae sunt prout exigit 
«consequentia verborum Scripturae divinae. Itaque, confitemini 
« alterutrum, nihil aliud est nisi, confitemini homines homini- 
«bus: qui absolutione  indigetis, illis qui potestatem habent 
«absolvendi. Quemadmodum | Petr. IV, cum apostolus dicit: 
« Hospitales invicem sine murmuratione, unusquisque sicut ac- 


() Mitto figuras V. T.. quas vide apud Bellarm., de Poen. ! 3, a. 3. 

« cepit gratiam in alterutrum illam  administrantes, etc., non 


« significat, sine discrimine oportere omnes ab omnibus hospitio 
* recipi, aut doceri, aut curari, etc., sed eos qui tecto indigent 
4 hospitio recipiendos ab his qui domum habent, imperitos a 
« doctis instruendos, pauperes a divitibus sustentandos: non 
« contra, nutriendos divites a pauperibus, aut doctos ab impe 
« ritis erudiendos, aut denique qui domibus abundant excipien: 
« dos hospitio ab his qui tecto carent. Sic igitur, qui peccato- 
4 rum vinculis constricti tenentur, ad eos accedere debent, quibus 


« dictum est: Quaecumque solveritis, etc. ». 


Alter locus est in i Ioan. 19: Si confiteamur peccata no- 


stra, fidelis est et iustus, ut remittat nobis peccata nostra, el 
emundet nos ab omni iniquitate. Quae iterum confessio intelli- 
genda est de ea quae fit ministro Dei. Nam ut bene loco ci- 
tato arguit Bellarminus, verba illa, fidelis et iustus, referuntur 
ad promissionem divinam ; ideo enim Deus fidelis et iustus 
dicitur dum peccata confitentibus remittit, quia stat promissis 
suis nec fidem fallit At promissio de remittendis peccatis, iis 
qui soli Deo confitentur peccata sua, non videtur ulla exstare 
in divinis litteris; exstat autem promissio apertissima iis qui ad 
illos accedunt quibus dictum est in eiusdem loannis Evangelio: 
Quorum remiseritis peccata, remittuntur eis, etc. 

Tertius denique locus est Act. XIX-18: « Tentaverunt 
« autem quidam et de circumeuntibus ludaeis exorcistis, invo- 
« care super eos qui habebant spiritus malos nomen Domini 
« lesu, dicentes: Adiuro vos per lesum quem Paulus praedicat. 
« Respondens autem spiritus nequam dixit eis: lesum novi et 
« Paulum scio, vos autem qui estis ? Et insiliens in eos homo 
«in quo erat daemonium pessimum, et dominatus amborum, 
« invaluit contra eos, ita ut nudi et vulnerati effugerent de domo 
«illa. Hoc autem notum factum est omnibus qui habitabant 
« Ephesi, et cecidit timor super omnes illos, et magnificabatur 
« nomen Domini lesu. Multique credentium veniebant confitenlts 
«et annuntiantes actus suos. Multi autem ex eis qui fuerant 
« curiosa sectati, contulerunt libros et combusserunt coram omni 


* bus ». Simili quippe modo, usque nunc videmus fideles ad 

confessionem certatim accurrere post insigne portentum, aut 

qualecumque signum divinae irae vel saevitiae daemoniorum. 

Caeterum, ut bene iterum Bellarminus animadvertit, hic locus 

accipiendus est de confessione fidelium post baptismum. Illi 

enim proprie dici solent credentes, sicut patet ex Act. III-44, 
IV-32, V 14. et alibi saepe. Deinde loquitur Scriptura de con- 
fessione peccatorum in specie; nemo enim proprie dici potest 
confiteri et annuntiare actus suos, qui solum in genere se dicit 
peccatorem. Denique agitur de confessione facta non soli Deo. 
sed etiam homini, nam ad Paulum veniebant ut confiterentur. 
Et quoniam , concludit Bellarminus, eo tempore nulla extabat 
Ecclesiae constitutio de confessione peccatorum facienda, id 
sequitur ut ab ipso Christo eiusmodi confessio fuerit insti- 
tuta fl). Ex his igitur haud levis accedit confirmatio principali 
ac fundamentali argumento quod ex loannis Evangelio trahitur. 


Succedit nunc testimonium Traditionis. 


$2. 


Aliud igitur argumentum est ex traditione et fide Ecclesiae 
«quae semper intellexit institutam esse a Domino integram pecca- 
« torum confessionem, et omnibus post baptismum lapsis ture 
« divino necessariam existere » (a). Sane vero, quo primum tem- 
pore Protestantes et Protestantium antesignani Wiclefitae divi- 
nam confessionis institutionem negare coeperunt, Ecclesia hoc 
praeceptum ut a Christo traditum iam ab antiquo retinebat. In-(*) 


() Vim argumenti non omnino abnuit Calvinus. Scribit enim sic, 
eleganter: « Hos (Ephesinos) semel legimus confessos esse; Papae lex 
4 quotannis ut minimum repeti iubet. Illi sponte prodierunt: Papa 
« necessitate omnes obligat. Lucas multos venisse dicit, non omnes; 
<in lege Papae nulla exceptio. Isti coram fidelium coetu se humilia- 
«xrunt; Papae longe aliud mandatum, ut clanculariis susurris in aurem 
« proprii sacerdotis obmurmuret peccator. En quam dextre Scripturas 
«ad probandas suas fallacias accommodent ». Apud Bellarm. de Poen. 
l. 8, c. 4. 

(2) Trident. Sess. XIV, cap. 5. 


De Ecclesiae Sacramentis. Tom. 1. *3 

cumbit ergo adversariis ostendere, quonam tempore, a quo Con- 
cilio vel Pontifice, in quo terrae angulo, talis innovatio in re 
tanti momenti, famque gravis oneris, inceperit (et quidem sub 
ementita institutione Christi) introduci. Quod si nihil huiusmodi, 
vel cum specie aliqua veri, ostendere possunt, si sectae Orien- | 
taies omnes hodiedum confessionem retinent ut iure divino citri- i 
stianis impositam, si in concilio Florentino cum de unione actum 
est et diligenter examinata fuerunt ea omnia quae ab aemulis 
ecclesiis controvertebantur, de confessione sacramentali nequi  ' 
dem mota quaestio est: evidentissime apparet, tanti consensus 
aliam causam esse non posse praeter apostolorum traditionem. 
Quod si nunc positiva antiquitatis testimonia quaeras, longam 
tibi seriem ostendet Bellarminus de Poenit. 1. 3, cap. 6 et seq. 
Placet tamen aliqua tantum selecta proferre, tam ex antenicae: 
nis quam ex pos^nicaenis Patribus, sive apud Latinos sive apud 
Graecos. 

Ex Patribus antenicaenis. — Origines (°), Horn. 2 in 
Levitic., n. 4: « Est adhuc et septima, licet dura et laboriosa 
« per poenitentiam remissio peccatorum, cum lavat peccator in 
«lacrymis stratum suum, et fiunt ei lacrymae suae panes die ac 
« nocte, et cum non erubescit sacerdoti Domini indicare peccatum 
«suum, secundum eum qui ait: Dixi, pronuntiabo adversum me 
« iniustitiam meam Domino, et tu remisisti impietatem cordis 
« mei ». Hoc ipsum autem non relinqui arbitrio poenitentis, sed 
plane a Deo iuberi ad hoc ut peccator in futuro iudicio justifi- 
catus inveniatur, apertius declarans idem Origines in homilia 
sequenti, n. 4, ait: « Etenim pronuntianda sunt, et in publicum 
« proferenda cuncta quae egerimus. Si quid in occulto gerimus, 
«si quid in sermone solo vel etiam intra cogitationum secreta 

«commisimus, cuncta necesse est publicari, cuncta proferri, (sci- 
«licet cum venerit iudicii dies): proferri autem ab illo qui et 
- accusator peccati est et incentor (diabolus). Ipse enim nunc 


«nos ut peccemus instigat, ipse etiam cum peccaverimus, ac- 
«cusat. Si ergo in vita praeveniamus cum, et ipsi nostri accit-(*) 


(^) Migne, Patr. graec., Tom. ia. 

« satores simus, nequitiam diaboli mimici nostri et accusatoris 
« effugiemus. Sic enim et alibi Propheta dicit: dic tu, inquit, 
«iniquitates tuas prior, ut iustificeris >. Super quo recte anno- 
tant editores Benedictini, multum ab heterodoxorum doctrina 
abfuisse Originem, quippe qui cum Ecclesia catholica docet, 
vere poenitentem non debere erubescere omnia peccata sua, 
etiam occulta, non solum Deo, verum etiam sacerdoti indicare, 
et medicinam ab eo quaerere. Sed et ponderanda sunt ea quae 
dicit, Horn. 2 in Psalm. 37, n. 6, ubi ad inculcandam necessita- 
tem confessionis, iisdem similitudinibus utitur quas usque nunc 
adhibent concionatores nostri : quin imo et de eligendo prudente 
confessario admonet auditores suos: * Pronuntiationem iniqui- 
(tatis, id est, confessionem peccati frequentius diximus. Vide 
«ergo quid edocet nos Scriptura divina, quia oportet peccatum 
«non celare intrinsecus. Fortassis enim sicut ii qui habent intus 
«inclusam escam indigestam, aut humoris vel phlegmatis sto: 
« macho graviter et moleste immanentis abundantiam, si vomue- 
-rint, relevantur: ita etiam hi qui peccaverunt, si quidem oc- 
«cultant et retinent intra se peccatum, intrinsecus urgentur et 
« propemodum  suffocantur a phlegmate vel humore peccati. Si 
«autem ipse sui accusator fiat, dum accusat semetipsum el con- 
K ptetur, simul evomit et delictum, atque omnem morbi digerit 
«causam. Tantummodo circumspice diligentius, cui debeas con- 
*fileri peccatum tuum. Proba prius medicum, cui debeas cau- 
«sam languoris exponere.., ut ita demum si quid ille dixerit 
- qui se prius et eruditum medicum ostenderit et misericordem..., 
si intellixerit et praeviderit talem esse languorem tuum, qui 
«in conventu totius Ecclesiae exponi debeat et curari, ex quo 
«fortassis et caeteri aedificari poterunt, et tu ipse facile sanari, 
« multa hoc deliberatione et satis perito medici illius consilio 
"procurandum est ». Haec quidem Origines, nec sane incertae 
interpretationis. Neque enim dubitare fas est quin medicus ille 
cui confitenda peccata sunt, ipse sit quem loco superius citato 
sacerdotem Domini esse dixit. Insuper, si ea quae in fine de 
publica poenitentia insinuavit, conferas cum dicto Augustini, 
Serm. 351: Veniat ad antistites, et a praepositis sacramentorum 

accipiat satisfactionis suae niodutu, ut si hoc expedire utilitati 
Ecclesiae videtur antistiti, in notitia etiam totius plebis agere 
poenitentiam non recuset f: videbis eumdem  viguisse usum in 
ecclesia Alexandrina, ineunte saeculo tertio, qui et vigebat in 
latinis ecclesiis Africae saeculo quinto. Utrobique enim asseritur 
confessio auricularis praemittenda publicae poenitentiae, quae 
a confessario per modum medicinalis satisfactionis quandoque 
aut imponebatur aut certe suadebatur. 

Inter Latinos vero antenicaenos, locuples testis adest primo 
Tertullianus, qui in libro de Poenitentia c. 9, ipsam poeniten- 
tiam non solum animo concipi asserit, sed aliquo etiam exte- 
riori actu administrari: « Is actus, inquit, qui magis graeco vo 
« cabulo exprimitur et frequentatur, £&£ouoAóyno: est, qua deli- 
« ctum Domino nostrum confitemur ». Cuiusmodi autem sit ista 
confessio, indicat cum subdit: « Non quidem ut ignaro, sed qua- 
« tenus satisfactio confessione disponitur », ut nimirum confes- 
sionem intelligas, ad quam sequitur impositio et taxatio satisfa- 
ctionis, adeoque confessionem faciendam, non immediate invisibili 
Deoa quo nemo unquam satisfactionis suae modum et mensu- 
ram accepit, sed visibili ministro seu vicario Dei. Et infra, c. 10, 
de necessitate poenitentiae quae a confessione delictorum initium 
ducit, edisserens ait: « Grande plane emolumentum verecundiae 
« occultatio delicti pollicetur: videlicet si quid humanae nótitiae 
« subduxerimus, proinde et Deum celabimus ? Adeone existimatio 
< hominum et Dei conscientia comparantur? An melius estdam 
« natum latere, quam palam absolvi? ». Ubi vides necessitatem 
adstrui confessionis quae causa est verecundiae, quae ad huma 
nam notitiam peccata defert, quae etiam fit in ordine ad abso- 
lutionem, ac per hoc, sacerdoti. Nam de absolutione ab alio 
quam a sacerdote seu episcopo impertita, nullum prorsus in tota 
traditione vestigium invenire est. Insuper, idem ipse Tertullianus 
in libello de Pudicitia, quem scripsit iam Montanista, distinguens 
inter peccata moechiae, idololatriae, et homicidii, quae a solo 
Deo pro sua haeresi remitti posse contendebat, et alia peccata 


(*) Vide supra, Thes. 2 § 1. 

minora quorum condonatio ministerio Ecclesiae concredita est, 
condonationem hanc in sola utique sacerdotali absolutione esse 
sitam, apprtissime supponit: « Salva, inquit c. 18, illa poeniten- 
«tiae specie post fidem (i. e. post baptismum), quae aut levin 
tribus delictis veniam ab episcopo consequi poterit, aut maioribus 
* et irremissibilibus a solo Deo ». Omnia ergo apud Tertullia- 
num, fidem confessionis inculcant, qualis hodiedum in Ecclesia 
retinetur. 

Alius quoque testis omni exceptione maior, eodem saeculo III, 
occurrit Cyprianus, cuius doctrinam circa Poenitentiae sacramen- 
tum et confessionem in eo requisitam, paucis, compendiatam in- 
venies in cap. 8 praefationis ad opera ipsius Cypriani, auctore 
D. Maran O. S. B. f. « Illud etiam ex testimoniis allatis facile 
« perspicitur, Poenitentiam inter Ecclesiae sacramenta numera- 
«tam fuisse... Ut baptismum catechumenis, sic lapsis absolutio- 
«nem et pacem necessariam iudicabat Cyprianus. Nam cum 
«latens in secessu videret se non tam cito rediturum, et iam 
« aestatem coepisse, quod tempus infirmitatibus assiduis et gra- 
« vibus infestatur, tam audientibus (catechumenis), quam lapsis 
«providendum existimavit, ut nec primi sine baptismo, nec lapsi 
«sine pace morerentur. Tanti faciebat Cyprianus hanc remis- 
« sionem delicti per sacerdotes factam, (sic enim ipse appellat 
«1l de lapsis n. 29), ut grande piaculum a Marciano Arelatensi 

admissum putaret, quod ipsius culpa et crudelitate multi ex fra- 
« tribus sine pace annis superioribus obiissent (a). Atque haec 
«causa sanctum martyrem adduxit ut instante persecutione Galli 
«et Volusiani, lapsos sub Decio qui poenitentiam agere a primo 
«lapsus die non destiterant, ad pacem admitteret. Eum enim 
«idoneum ad confessionem Christi futurum non putabat, qui non 
« prius pace a sacerdotibus accepta, Spiritum Patris recepisset; 
«tum vero metuebat ne si quis relictis omnibus, fugiens et in 
K solitudine constitutus in latrones forte incurrisset, aut in febri- 
« bus et in languore decessisset, sibi imputaretur quod tam 


(* Apud Migne, Pair. Lat., Torn. 4. 
() Cyprianus, epist. 67 ad Stephanum. de .Marciano Arelatensi 


qui Novatiano consensit. 

« bonus miles sine pace et sine communicatione decessisset ('). 
«— Confessio peccatorum a Cypriano vindicatur ut pars sacra 
«menti omnino necessaria et a Deo praescripta. I lortatur lapsos 
« ut confiteantur singuli delicium suum, dum adhuc qui deliquit 
bin saeculo est, dum admitti confessio eius potest, dum  satisjactio 
« cl remissio facta per sacerdotes apud Dominum grata est ("). 
$Narrat in eodem libro ultionis divinae miracula in eos nuper 
« edita, qui peccata occulta sacerdotum cognitioni  subtraxerant. 
« Etiamsi scelus cogitatione sola susceptum sit, id sacerdotibus 
« declarandum et confitendum docet. Denique, inquit (3)( quanto 
« meliores sunt qtq. quamvis nullo sacrificii aut libelli facinore 
«constricti, quoniam tamen de hoc vel cogitarunt, hoc ipsum apud 


« sacerdotes Dei dolenter et simpliciter confidentes  exomologcsim 


- 


conscientiae faciunt, animi suipondus exponunt, salutarem medi- 


cinam parvis licet et modicis vulneribus exquirunt, | scientes 


scriptum esse: Deus non irridetur. Miror auctorem editionis 


« Oxoniensis negasse ex hoc loco confessionem  auricularem 








« consequi... Nam cum constet confessionem occultorum crimi- 


num publice factam aut saltem praescriptam non fuisse, luce 


« clarius est eos qui cogitationes malas apud sacerdotes confi- 


tebantur, qui exomologesim conscientiae faciebant, qui animi 
« sui pondus exponebant et vulneribus medelam  exquirebant, 
peccata sua auribus alicuius sacerdotis deposuisse. Praeterea 
negari non potest, circumstantias omnes in poenitentia impo 
nenda, tamquam aurificis statera, examinatas fuisse; id diserte 
«testatur Cyprianus in epist. 52. At quomodo sacerdotes con. 
venientem cuique poenitentiam ob occulta peccata potuissent 
« imponere, nisi illis lapsi conscientiae suae inspiciendae copiam 
«fecissent? In quo quidem observandum est, hanc cogitationum 
« confessionem non eximio quodam et non praescripto pietatis 
« ar.dore, sed adimplendi praecepti divini necessitate contineri: 
« Scientes scriptum esse, ait Cyprianus: Deus non irridetur »(*) 


(*) Id., epist. 54. ad Cornelium, de pace lapsis danda. 
(3) L. de lapsis, n. 39. 
(3) Ibid. n. aS. 

Ex Patribus postnicaenis. — Nihil sane expressius quam 
ea quae habet Basilius in regulis brevioribus (): Nam interroga- 
tione no quaerit: « Numquid dum soror (id est monacha) con- 
« filetur presbytero, conveniat etiam antistitam ipsam adesse ». Et 
responsio est: « Honestius cautiusque coram ipsa antistita fiet 
« confessio presbytero, qui scite ac prudenter poenitentiae atque 
« correctionis modum possit suggerere » (a). Item, interrog. 229: 
« An oporteat vetitas actiones citra verecundiam omnibus dete- 
d gere, aut aliquibus duntaxat, et quibus?». Responsio: < Ser- 
< vanda est ratio eadem in peccatorum confessione, quae in de- 
« tegendis corporis morbis adhibetur. Quemadmodum igitur cor- 
« poris morbos non omnibus patefaciunt hominibus, neque qui- 
c busvis, sed iis qui horum curandorum periti sunt: ita fieri 
« quoque debet peccatorum confessio coram iis qui curare haec 
< possunt, etc. ». Et infra, interrog. 288: «i Peccata iis confiteri 
« necesse est, quibus mysteriorum Dei concredita dispensatio est ». 

Nihil etiam Chrysostomo solemnius quam ut omni modo 
auditoribus suis confessionis legem et indispensabile praeceptum 
inculcet. « Cum igitur, inquit (3), adiumento nobis nunc sit ieiu- 
«nii tempus, omnes ad confessionem peccatorum nostrorum festi 
«nemus, et ab omni malitia abstinentes, exerceamus virtutes 
« omnes ». Et alibi (4): « Attamen qui haec fecit, si voluerit 
«uti conscientiae adiumento, et ad confessionem facinorum festi- 
« nare, et ulcus ostendere medico qui curet et non exprobet, atque 
«ab illo remedia accipere, ac soli ei loqui, nullo alio conscio, et 
« omnia dicere cum diligentia, facile peccata sua emundabit. Con- 
« fessio enim peccatorum abolitio etiam est delictorum ». Et rur- 
sus (5): « Itaque exauditurus est et nos (Deus), si voluerimus in 
« paucis diebus istis studii specimen quoddam afferre, et ieiunii 
« subsidio non abuti, atque delicta nostra sedulo confiteri, quasi 


() Apud Migne, Patr. graec., Torn. 31. 

() Nota quod non sequitur, superiorissam sic adfuisse ut audiret 
etiam ea quae in confessione dicebantur. 

f3) Chrysost, Hom. 9 in Genes., n. 6. 

(9) Id., Hom. 20 in Genes., n. 3. 

(5) Id., Hom. 27 in Genes, n. 6. 

* medico proponere nostra vulnera, ct animarum ulcera declarare, 
- nec abiicere quam ille dat medicinam, etc. ». Et iterum 
« Ecce tandem ad finem sanctae Quadragesimae venimus, et 
« ieiunii navigationem perfecimus, appulimusque Dei gratia in 
«portum... Itaque, quemadmodum  naucleri et cursores et athle 
« tae ubi ad finem veniunt, magis enituntur et vigilant: eodem 
« modo et nos faciamus oportet, quia in magnam hanc hebdo- 
« madam Dei gratia pervenimus, nunc maxime ieiunii cursus 
«intendendus, et ferventiores fundendae preces, faciendaqut 
« diligens et pura peccatorum confessio, et in bonis operibus se- 
« dulitas exhibenda.., ut talibus ornati virtutibus, ubi in diem 
«Dominicam Paschae venerimus, Domini liberalitate fruamur 
At dices: Faciendam quidem confessionem Chrysostomus monet, 
cui autem facienda sit, non declarat. Respondeo et hoc ipsum 
esse quod evidenter ostendit, rem declaratione non  indiguisse» 
utpote notissimam apud omnes. Numquid forte hodiedum, si 
quis in concione nominaret spiritualem medicum cui oportet 
ostendere ulcus, loquendo ei soli nullo alio conscio, opus ei esset 
ampliori determinatione? Numquid non illico sine ambiguitate 
intelligerent omnes confessarium sacerdotem, et neminem alium 
praeter ipsum? Numquid denique in tota retro traditione, vel 
levissimum vestigium reperitur confessionis sub praecepto facien- 
dae aliis quam sacramentorum praepositis? Sed ut omnis species 
dubitatiouis procul abigatur, rem confirmo ex  ipsissimis illis 
duobus Chrysostomi locis quos Protestantes pro se afferre con- 
sueverunt, simul declarando qua ratione, nedum contra catho- 
licum dogma aliquid contipeant, ipsum potius invicte confirment. 
Unus locus est in concione quarta de Lazaro, n. 4: « Nihil tam 
« exitiale peccato, quam peccati accusatio condemnatioque cum 
« poenitudine lacrymisque coniuncta. Condemnasti tuum  pecca- 
«tum? Deposuisti sarcinam... Cur igitur te, quaeso, pudet, et 
* erubescis dicere peccata tua? Num enim homini dicis, ut te 
« probro afficiat? Num enim conservo confiteris, ut in publicum 
« proferat? Imo vero ei qui Dominus est, ei qui tui curam gerit, 


C) Id., Hom. 30 in Genes., n. 1. 

«ei qui humanus est. ei qui medicus est ostendis vulnera. Neque 

«enim ignorat, etiamsi tu non dixeris, qui sciebat etiam ante- 

ii quam perpetrares. Quid igitur est causae quominus dicas? Non 

« enim ex accusatione tua fit gravius peccatum, imo vero mitius 

« ac levius. Et ob hoc ipsum Deus vult te dicere... Non, inquit, 

« cogo le in medium prodire theatrum, ac multos adhibere testes: 

« mihi soli dic peccatum privalim, ut sanem ulcus, leque dolore 
« liberem ». Quibus affinia sunt ea quae leguntur in oratione 

quinta de Incomprehensibili, n. 7: «Quamobrem etiam atque 

* etiam hortor, rogo et oro, uf frequenter Deo confiteamini. 
! Non te in theatrum conservorum tuorum duco, neque homini- 
« bus peccata revelare cogo. Conscientiam tuam expande coram 
« Deo, ostende ipsi vulnera, et ab eo medicamenta postula. 
« Ostende, non exprobranti, sed curanti; licet enim taceas, ipse 
«novit omnia. Dic igitur ut id lucro tibi sit; dic ut omnibus 
« peccatis hic depositis, illo abeas purus et a delictis vacuus, 
«et ab intoleranda promulgatione illa (iudicii) libereris ». Haec 
Chrysostomus. lam age. Sermo ibi est de confessione a qua 
propter pudorem et erubescentiam retrahebantur multi : cur igi- 
tur, inquit, te pudet et erubescis dicere peccata tua? de confes- 
sione quae nata est passim difficultatem creare apud homines 
et repugnantiam : quid igitur causae est, quominus dicas? de 
confessione ad quam instanter essent exhortandi fideles: hortor 
rogo, et oro ut frequenter Deo confiteamini. Ergo non de confes 
sione soli Deo (ad sensum adversariorum) facienda, qua nihil 
certe facilius, nihil expeditius; non enim ea demum est, a qua 
propter pudorem et verecundiam aliquis abstineat. Unde etiam ad 
destruendum verecundiae impedimentum, non utcumque excludit 
Chrysostomus hominem cui fiat confessio, sed excludit hominem 
qui probro afficiat, conservum qui a se audita in publicum pro- 
ferat, excludit publicitatem medii theatri, et multorum testium 
frequentiam. Igitur eatenus soli Deo confessio facienda dicitur, 
quatenus est facienda in secreto ministro Dei, id est sacerdoti 
qui non ut homo, sed ut Dei personam gerens sub inviolabili 
sigillo delictorum notitiam sumit. Ea autem quae de confessione 
publica passim hic insinuantur, maxime confirmant hunc sensum. 

Nam eo ipso tempore, in ecclesia Constantinopolitana sub Ne- 
etario ipsius Chrysostomi praedecessore, magnum scandalum, 
referente Sozomeno, erat exortum ob publicam cuiusdam ma- 
tronae confessionem. Quae res in causa fuit cur .Nectarius pu 
blicae confessionis usum abrogaret, et munus maioris poeniten- 
tiarii supprimeret (')- Non mirum igitur si Chrysostomus ea quae 
necessaria sunt seiungens ab iis quae a Christo minime iussa, 
multis incommodis ansam praebebant, insistit in removenda con- 
fessione quae fiebat in medio multitudinis, ut illam solam com- 
mendet quae sacerdoti in secreto fit, et hoc sensu, soli Deo. 
Graecis consentiunt et Latini. Sane vero narrat Paulinus 
diaconus in vita S. Ambrosii (a), quomodo se gerere soleret 
sanctus episcopus in ministerio audiendarum confessionum ; « Erat 


« etiam gaudens cum gaudentibus, et flens cum flentibus, siquidem 


quotiescumque illi aliquis ob percipiendam poenitentiam lapsus 


suos confessus esset, ita flebat ut et illum flere compelleret; 


videbatur enim sibi cum iacente iacere. Causas autem crimi- 


^ 


num quae illi confitebantur, nulli nisi Domino soli, apud quem 


intercedebat, loquebatur, bonum relinquens exemplum posteris 


sacerdotibus, ut intercessores apud Deum magis sint quam 


accusatores apud homines. Nam et secundum Apostolum circa 


huiusmodi hominém confirmanda charitas est, quia ipse sui 


« accusator est, nec exspectat accusatorem, sed praevenit, ut 
« confitendo suum allevet ipse delictum, ne habeat quod adver- 
« sarius criminetur. Vocem enim eripit adversario, et quasi den- 
« tes quosdam paratos ad praedam criminationis infestae pecca- 
« torum suorum confessione perfringit, dans honorem Deo cui 
« nuda sunt omnia, et qui vult vitam magis peccatoris quam 
« mortem >. 


Pacianus in Paraenesi ad Poenitentiam n. 2 ait (3); « De(*) 


(*) Hoc (actum corrumpere conantur Protestantes, et ad causam 
suam pertrahere; sed quam inanibus fundamentis, videre est apud Bel- 
larminum de Poen. 1. 3, c. 14), qui rem totam diligenter examinat. 
C) Vita S. Ambrosii a Paulino eius notario ad Beatum Augustinum 
conscripta. Apud Migne, Patr. Lat., Torn. 14. 
(3) Migne, Patr. Lat., Torn. 13. 

« his fidelibus dicam qui remedium suum erubescentes, male 
« verecundi sunt, et inquinato corpore ac polluta mente com: 
« municant in conspectu hominum timidissimi, ante Dominum 
« vero impudentissimi, profanis manibus et polluto ore conta- 
< minant sanctis quoque et angelis altare metuendum». Tum 
n.6: « Vos ergo primum appello, fratres, qui criminibus ad 
«missis, poenitentiam recusatis; vos, inquam, post impudentiam 
«timidos, post peccata verecundos, qui peccare non erubescitis et 
« erubescitis confiteri: qui cum mala conscientia Dei sancta contin 
« gitis, et altare Domini non timetis». Tumn.tf: « Quid facies tu 
* qui decipis sacerdotem? Qui aut ignorantem fallis, aut non ad ple- 
« num scientem, probandi difficultate confundis? Rogo ergo vos, 
«fratres, etiam pro periculo meo, per illum Dominum quem 
«occulta non fallunt, desinite vulneratam tegere conscientiam. 
« Prudentes aegri medicos non verentur, ne in occultis quidem 
« corporum partibus etiam secaturos, etiam perusturos... Pecca- 
« tor erubescet perpetuam vitam praesenti pudore mercari, et 
« offerenti manus Domino vulnera male tecta subducet? ». Tum 
n. 12: « Mementote, fratres, quia apud inferos exomologesis 
« (confessio) non est, nec poenitentia tunc tribui poterit, con- 
« sumpto tempore poenitendi * 

Ultimus tandem testis nunc accedat Lactantius (), qui 1. 4 
Divin. Inst., c. 30, certis notis Ecclesiam veram a sectis distin- 
guens ait: « Sola catholica Ecclesia est, quae verum cultum re: 
«tinet Hic est fons veritatis, hoc domicilium fidei, hoc tem- 
« pium Dei, quo si quis non intraverit, vel a quo si quis exi- 
« verit, a spe vitae ac salutis aeternae alienus est.. Sed tamen 
«quia singuli quique coetus haereticorum se potissimum Chri- 
«stianos, et suam esse Catholicam Ecclesiam putant, sciendum 
« est illam esse veram in qua est confessio et poenitentia, quae 
« peccata et vulnera quibus subiecta est imbecillitas carnis sa- 


lubriter curat » (a). 


Haec sane omnia et alia multa quae possent afferri, sunt 


(*) Migne, Patr. Lat., Tom. 6. 
C) Cf. August., de Agone christ., c. 31. 

indubia antiquitatis testimonia. Haec universalis Ecclesiae pra- | 
xim et fidem tam in Oriente quam in Occidente apertissime 
commonstrant. Haec denique non humanitus, sed divinitus con- 
stitutam ad remissionem peccatorum confessionis legem atte- 
stantur: illius dico confessionis quae fit sacerdoti, quae pudo- 
rem et verecundiam solet afferre, adeoque in distincta occultis- 
simorum etiam criminum accusatione consistit. Illud insuper vel 
maxime notandum, quod in concionibus ad fideles antiqui illi 
episcopi nusquam ad argumenta descendunt quibus confessionis 
lex et necessitas demonstretur. Non enim opus erat, quia nihil 
de novo introductum, totum a prima Traditione absque contro- 
versia aut dubio possibili descendens, una demum exsecutio 
contra négligentes exhortatorio sermone urgenda. 

Sed iam in saeculis posterioribus occurret fortasse difficul- 
tas. Et sumitur ex nonnullis auctoritatibus medii aevi, ex quibus 
videri posset, necessitatem confessionis faciendae sacerdoti luisse 
positam sub mera opinione usque ad initia saeculi XIII. Nam 
concilium Cabillonense sub Carolo Magno anno 813 celebratum, 
sic habet in canone 33: Quidam Deo solummodo confiteri de 
berc dicunt peccata, quidam vero sacerdotibus confitenda esse per- 
censent. Quin imo, saeculo iam duodecimo mediante, Magister 
Sententiarum 1l. 4, Dist. 17, adhuc scribit: Quibusdam visunt esi 
sufficere si soli Deo fiat confessio sine iudicio sacerdotali et con- 
fessione Ecclesiae. Et Gratianus Magistro Sententiarum coaevus, 
in Decreto, Part. 2, causa 33, Q. 3, D. 1, Quaerit: Utrum sola 
cordis contritione et secreta satisfactione absque oris confessione 

quisquam possit Deo satisfacere. Et adductis utriusque senten 

tiae argumentis, subdit: Quibus auctoritatibus, vel quibus ratio- 
num firmamentis utraque sententia satisfactionis et confessionis in- 
nitatur, in medium breviter exposuimus. Cui autem horum potius 
adhaerendum sit, lectoris iudicio reservatur. Utraque enim fauto- 
res habet sapientes et religiosos viros. 

Ad hoc autem respondeo, illos quosdam qui confessionem 
soli Deo factam sufficere volebant sine ordine ad claves, homi- 
nes fuisse de vulgo, et nullius in Ecclesia auctoritatis, sicut 
constat ex hoc quod nullibi citantur, nullumque post se in mo» 

numentis traditionis nomen reliquerunt. Nec fidem meretur Gra 
tianus, cum sapientes et religiosos viros huius opinionis fautores 
esse ait. Deceptus est enim vel falsis vel corruptis documentis, 
sicut alias, saepissime. « Gratianus, monachus Bononiensis.. de: 
«cretum suum composuit ex conciliorum canonibus, decretali- 
« bus epistolis, et Patrum sententiis. Qui quidem, quam imperite, 
« nulloque delectu multa congesserit, nihil necesse est commo: 
« nere doctos » (')- 

Certe, isti quidam quibus visum est non necessario requiri 
confessionem sacerdoti factam, illi sunt de quibus Alcuinus, 
epist. 112 ad fratres in provincia Gothorum: « Aliquantulas piae 
«admonitionis litterulas dirigere curavimus, propter quasdam 
«consuetudines quae vestris inoluisse feruntur regionibus. Di- 
«citur vero neminem ex laicis suam velle confessionem sacer. 
« dotibus dare, quos a Deo Christo cum sanctis apostolis ligandi 
*solvendique potestatem accepisse credimus » (3). Et Haymo, 
Hom. 126: « Qui erubescentes peccata sua sacerdotibus confi- 
«teri, quoddam occasionis ingenium invenerunt, dicentes sibi 
«sufficere ut soli Deo peccata sua confiteantur, si tamen ab 
« ipsis peccatis in reliquo cessent » (3). Et Hugo a S. Victore, 
de sacram. 1. 2, Part. 14: « Si salvari non potest homo nisi 
«confiteatur sua peccata, quid est quod scriptum invenitur: La 
*crymae lavant delictum, quod ore pudor est confiteri? Inve- 
*niuntur enim quaedam eiusmodi dicta, et rapiunt ea homines 
« gaudentes; non quia veritatem quaerunt in eis, sed quia ma: 
«litiam suam defendere volunt ex eis. Dicunt enim: Quid nos 
« confringitis, quid nos arctatis? Pudenda sunt facta nostra; non 
«nos permittit verecundia eloqui, erubescimus confiteri quod 
« fecimus; quod possumus tamen facimus, cor contritum et hu- 
< miliatum offerimus... Quod ergo homini dicere erubescimus, 
« Deo dicimus qui non improperat. Eiusmodi ergo occasionibus 


« quaerunt homines excusationem torpori suo, et pervertere co-(*) 


(* Bossuet. Defens decl. i. 3, c. 15. 


(C) Migne, P. L. Tom. 100, col. 337. 
(3) Tom. 118, col. 678. 

* nantur Scripturas quia perversi sunt ipsi « ('). Ubi vides vul- 
gares rationes hominum qui iugo legis lepugnabant. In contra- 
rium vero erat unanimis sententia omnium quotquot florebant 
hac aetate, doctorum. Inter quos, praeter tres praecedentes, 
praesto tibi erunt Goflridus Vindonicensis (2) Anselmus (3), Yvo 
Cartonensis (<), Rupertus Tuitientis (5). Bernardus (6) ipse in 
obiectione citatus Magister Sentential uni et alii multi. 
Frustra autem praefatae quorumdam opinioni suffragari vo 
lunt concilium Cabillonense, ex hoc quod post verba superius 
relata: Quidam Deo solummodo confiteri debere dicunt peccata, 
quidam vero sacerdotibus confitenda esse percensent, subdit: « Quod 
« utrumque non sine magno fructu intra sanctam fit Ecclesiam. 
« Ita duntaxat ut et Deo qui remissor est peccatorum, confi- 
teamur peccata nostra, et cum David dicamus: Delictum meum 


«cognitum tibi feci, et iniustitiam meam non abscondi... et se- 


C) Torn. 176, col. 553. 

[) « Certum est, nihil hoc certius, omnia peccata vel crimina con- 
« fessione indigere et poenitentia ». Et loquitur de confessione privata 
qua Deo peccata revelantur. Deo, inquit, « quia illi qui in eius loco 
«esse dignoscitur». Epist. 16 ad Gulielmum. 

(3) « Per humilem oris confessionem sacerdotibus veraciter mani- 
« festate omnes interioris leprae vestrae maculas, ut mundari possitis... 


« Perveniendum est ad sacerdotes, et ab eis quaerenda solutio ». Hom. 13 


in Luc. XVll-ii. — Et epist. 56, vult Anselmus ut sacerdos lapsus 
qui occultum. c 





en sponte et occulte confitetur, non iubeatur a 
confessario cessare a suis ordinis officio: < ne multis obstruatur via sa- 
«lutis,qui potius eligerent penitus in mortem occultari, quam hac oc- 
« casione in suspicionem alicuius criminis adduci ». 
O) Serm. 13 in capite ieiunii. 
(s) De Trinit. In Levit. 1. 1, c. 38. In Deuter. 1. 1, c. 25, etc. 
(6) « Ministros verbi sacerdotes caute necesse est ad utrumque 
« vigilare sollicitos, quo videlicet delinquentium cordibus tanto mode- 
« ramine verbum timoris et contritionis infligant, quatenus eos nequa- 
« quam a verbo confessionis exterreant. Sic corda aperiant, ut ora non 
« obstruant. Sed nec absolvant etiam compunctum, nisi viderint et con- 
«fessum». L. ad milites templi, c. 12. 
(7) «Ex his aliisque pluribus indubitanter ostenditur, oportere Deo 
« primum, et deinde sacerdoti offerri confessionem : nec aliter posse 


« perveniri ad ingressum paradisi, si adsit facultas ». L. 4, D. 17. 

*eundum institutionem apostoli confiteamur alterutrum peccata 
« nostra, et oremus pro invicem ut salvemur. Confessio itaque 
(quae Deo fit purgat peccata; ea vero quae sacerdoti fit, do- 
«cet qualiter ipsa purgentur peccata. Deus namque salutis et 
« sanitatis. auctor et largitor, plerumque hanc praebet suae 
-potentiae invisibili administratione, plerumque medicorum ope: 
«ratione ». Quasi diceret: Non est disputandum an soli Deo. 
an etiam sacerdoti facienda sit confessio. Utrumque enim verum 
est: soli Deo tamquam  remissori peccatorum, sacerdoti tam- 
quam vicario et ministro Dei: ita scilicet ut confessio sacer- 
doti facta non condividatur contra confessionem factam Deo, 
sed se habeat sicut quidam modus eius. Propterea. inquit, per 
confessionem quae Deo fit. purgantur peccata; per eam quae 
sacerdoti, monstratur qualiter, seu quo modo purgantur. Quia 
vero nonnunquam contingit ut iustificatio per contritionem per- 
fectam obtineatur ante accessum ad sacerdotem, ideo Concilium 
subdit, Deum qui semper unicus est salutis auctor et largitor, 
aliquando sanare animam invisibili administratione suae poten- 
tiae, aliquando vero, medio sacramento re et actu suscepto. Et 
evidenter confirmatur, quia Concilium in Canone 32 sic statue- 
rat: « Sed et hoc emendatione indigere perspeximus, quod qui- 
-dam, dum confitentur peccata sua sacerdotibus, non plene id 
*faciunt ». Tum iusserat ut diligenter instrueretur poenitens 
facere confessionem, non de solis peccatis opere consummatis, 
sed de iis etiam quae sola cogitatione committuntur: « Ut de 
«octo principalibus vitiis sine quibus in hac vita difficile vivitur, 
«confessionem faciat, quia aut cogitatione, aut (quod est gra- 
« vius) opere, eorum instinctu peccavit ». Igitur omnino impos- 
sibile est ut canon sequens, scilicet 33 ubi supra, incertam con- 
fessionis obligationem quavis ratione insinuet f: 

Denique, in decretali Concilii Lateranensis IV, ne allusio 
quidem est ad controversiam quamlibet circa divinum contes- 


sionis praeceptum, ut quae tunc temporis determinatione indi 


(C) De his vide omnino Pignataro, de disciplina poenitentiali prio- 
rum Ecclesiae saeculorum, pag. 49 seq. 

guisset. Sed hoc praecepto utique supposito tamquam omnibus 
notissimo, tantummodo tempus implendae obligationis praescri- 
bitur: «Neque enim per Lateranense concilium Ecclesia statuit 
« ut Christi fideles confiterentur, quod iure divino necessarium 


« et institutum esse intellexerat: sed ut praeceptum confessionis, 
« sallent semel in anno, ab omnibus et singulis impleretur » (7) 
Quae omnia signa sunt indubitatae semper persuasionis et firmae 


fidei in Ecclesia Dei. Et de traditionali quidem argumento ha- 
ctenus satis. 


$3 


Rationes convenientiae expendit Bellarminus de Poen. I. 3, 
c. 12. In quibus potissimum ponderabis utilitates iis ipsis pro- 
venientes qui confessionis praecepto adstringuntur. 

Prima est, quod lex confessionis unumquemque efficaciter 
provocat ut revertatur in se. ut foeditatem ac multitudinem pec- 
catorum suorum considerans recogitet annos suos in amaritudine 
animae suae, et hoc modo conetur cum divina gratia ad ipsam 
interiorem poenitentiam, (quae ex natura rei est necessarium 
medium salutis), in corde et animo excitandam. Unde non inepte 
diceres poenitentiam exteriorem quae in confessione peragitur, 
proportionaliter se habere ad contritionem cordis, sicut se habet 
cultus externus ad internum. Videmus enim quod sublato cultu 
externo, cultus interior elangueat, imo totaliter corrumpatur ne- 
cesse est; et simile quid ad poenitentiam et confessionem quod 
attinet, ubique considerari datur. Quin etiam Protestantes dum 
confessionem explodunt, ipsam contritionis notionem et rationem 
essentialem funditus pessumdant, reponentes eam in mera ince- 
ptione novae vitae, excluso omni dolore de praeterito, ut sic 
omnis via revertendi ad Deum peccatori intercludatur. 

Altera utilitas est. quod confitendi necessitas nata est quam 
maxime hominem a peccatis coercere, ac per hoc. confessio non 
solum idonea compensatio est pro sceleribus admissis, quando(*) 


C) Trident. Sess. 14, c. 5. 

peragitur, verum etiam prout in praevisione, frenum est cohibens 
ne turpia admittantur. Et re quidem vera, quot christiani sunt 
qui ne obligentur confessionis verecundiam subire, a vitiis ab- 
stinent in quae iam agebantur in praeceps, et salutari huic prae 
cepto praeservationem a pravis habitibus omnisque generis foe- 
ditatibus iure meritoque referunt acceptam ! 

Tertia demum convenientia est, quia confessionis lex mire 
confert ad recuperandam animae pacem ac quietem; nondum 
enim sibi videtur homo evomuisse scelus, quamdiu illud non 
confessus est. Unde quod Tridentinum, Sess. XIV, cap. 3 ait, 
reni sacramenti Poenitentiae esse reconciliationem cum Deo, quam 
interdum in viris piis conscientiae pax et serenitas cum vehementi 
spiritus consolatione consequi solet, connaturaliter omnino ad con- 
fessionem rite peractam provenire dicendum est. 


SCHOLION. 


De integritate confessionis 


prout iure divino praescripta fl). 


Quidam fuerunt ultimis his temporibus scriptores de schola 
historico-theologica, qui catholicum de confessione dogma variis 
modis diminuere conati sunt, praesertim quod attinet ad inte 
gritatem accusationis prout iure divino praescriptam. Et iis nunc 
omissis qui dixerunt quod in prioribus Ecclesiae saeculis plura 
peccata, puta solius cogitationis seu desiderii, quae nunc inter 
mortalia recensentur, habebantur solum ut venialia, ac per hoc, 
non necessario confitenda, (formaliter enim loquendo, hic dicendi 





modus non tam confessioni peccatorum, quam  infallibilitati Ec- 
clesiae in doctrina morum contrarius invenitur), duas alias opi- 
niones quae ad rem nostram directe pertinent, alii proposuerunt. 
Prior opinio vult, poenitentiam sacramentalem fuisse in primitiva 
ecclesia omnino eamdem cum poenitentia publica. Et quia pu- 
blicae poenitentiae tria tantum crimina subiiciebantur, apostasiae(*) 





(* Excerpta e Pignataro, de disciplina poenitentiali. c. a, q. 2. 


Dt Ecclesiat Sacramentis. Tom. WM. (4 

scilicet, adulterii, et homicidii: ad haec etiam restrictam in initio 
dicunt obligationem confessionis, quae decursu tantum temporis 
ad peccata alia fuisset paulatim extensa (") Altera opinio censet 
ecclesiam primitivam reservasse soli Deo aliquorum graviorum 
peccatorum absolutionem, quatenus nempe statuisset non uti 
quoad illa, potestate remittendi a I. C. accepta. Ex quo conse- 
quenter deducunt quod de his peccatis confessio sacramentalis, 
id est in ordine ad absolutionem sacerdotalem, nec de facto in 
usu erat, nec etiam, stante reservatione, locum habere poterat, 
sed quidquid deficiebat ex parte exercitii potestatis clavium, per 
interiorem contritionem supplendum relinquebatur (3). 

Porro,si e conspectu theologico ambae illae opiniones con 
siderentur, dicendae sunt omnino erroneae. 

Erronea opinio prior, et contraria Tridentino definienti in- 
stitutam esse a Domino integram peccatorum confessionem, et 
omnibus post baptismum lapsis iure divino necessariam existere. 
Si enim iure divino (utique evangelico) integra peccatorum con- 
fessio praescribitur, statim a promulgato evangelio obligatoria 
esse coepit, et ea quidem obligatione quae in Ecclesiae potestate 
nequaquam reponebatur, sive quoad substantiam, sive quoad 
restrictionem aut ampliationem ad pauciora vel plura genera 
peccatorum. 

Erronea quoque opinio posterior, quia nihil potest Ecclesia 
reservare Deo contra praescriptum divini iuris, sicut nihil posset 
episcopus reservare pontifici contra legem pontificiam. Est autem 
praescriptum divini iuris ut remissio peccatorum non aliter quae- 
ratur quam per recursum ad claves: qui quidem recursus factus 
fuisset impossibilis tam in re quam in voto, supposita reserva- 
tione quam fingunt. Denique, hoc Patres in Novatianis repre- 
hendebant, quod graviorum criminum absolutionem soli Deo re- 
servarent: « Sed aiunt se Domino deferre reverentiam, cui soli 
« remittendorum criminum potestatem reservent. Imo nulli maio 


(») Boudinhon, Sur l'histoire de la Pénitence, à propos d'un ou- 
vrage récent. 


(C) Batiffol, Etudes d'histoire et de théologie positive. 


DE CONFESSIONE 
«rem iniuriam faciunt, quam qui eius volunt mandata rescindere, 
«commissum munus refundere. Nam cum ipse in Evangelic suo 
k dixerit Dominus lesus: Accipite Spiritum Sanctum; quorum 
« remiseritis peccata, remittuntur eis, et quorum retinueritis, re- 
* tenta erunt: quis est ergo qui magis honorat, utrum qui man- 
«datis obtemperat, an qui resistit ?» (°) 

Fundamenta autem historica quibus utraque haec opinio ni- 
titur, nullius firmitatis sunt. Falsum enim est, poenitentiam sa- 
cramentalem eamdem fuisse in primitiva Ecclesia cum poenitentia 
publica, quae directe non respiciebat nisi forum iudiciale exter- 
num. Falsum quoque, viguisse unquam disciplinam, secundum 
quam reis graviorum criminum absolutio sacramentalis, praeser- 
tim in fine vitae, denegabatur. Cuius duplicis assertionis solidam 
demonstrationem suppeditat Pignataro in supralaudato opusculo 
de disciplina poenitcntiali: prioris quidem in propositione 2‘ et 31 
(pag. 72-106), posterioris vero in propositione 4», 51, et 6a (pag. 
106141), ad quas interim benevolum lectorem remitto. 


THESIS XVIII. 


Confessio quae in poenitente obligato erga Ecclesiae 
claves, ut pars integralis ad sacramenti constitutionem ab- 
solute requiritur, illa est qua quis quantum moraliter hic 
et nunc potest, satisfacit supradicto praecepto accusandi 
peccata. Et ideo dicendum est sufficere confessionem for- 
maliter integram, quae sin minus in re, at saltem m voto, 
habeat integritatem materialem. 


Confessio est legitima accusatio propriorum peccatorum facta 
sacerdoti, in ordine ad remissionem peccati. Accusatio, inquam, 
qua scilicet homo declarat peccata sua ut reus. Legitima, id est 
secundum legem institutionis Christi. Facta sacerdoti, tanquam 
proprio huius tribunalis iudici. In ordine ad remissionem peccati, 


C) Ambrosius de Poenit. I. 1. c. 2. n. 6. 

adeoque ex vero dolore de peccato, sine quo non esset actus 
poenitentiae. 


Nunc autem occurrit distinctio facienda inter materialem et 
formalem integritatem confessionis. Materialis illa est quam lex 
de se requirit, et ad quam speculative loquendo obligatur homo. 
Ast, quia lex proxime non obligat nisi mediante conscientia, et 
secundum mensuram possibilitatis quae in unoquoque est, ideo 
praeter integritatem materialem, attenditur integritas formalis, 





illa videlicet ad quam homo potest obligari secundum praesentes 
circumstantias. Porro dictum est supra, legem confessionis eius 
modi esse, ut ad omnia peccata mortalia quoad speciem et nunie- 
rum distincte declaranda se extendat. Quare statim enascitur 
quaestio, utrum confessio requisita ut pars sacramenti constitu- 
tiva, debeat necessario adaequare amplitudinem praecepti obie 
ctive et speculative considerati, an potius sufficiat confessio quae 
adaequet praeceptum prout proxime obligans, attentis omnibus 
circumstantiis in quibus poenitens hic et nunc versatur. Si pri- 
mum, validitas sacramenti requirit integritatem etiam materialem. 
Si secundum, nihil plus exigitur quam integritas formalis. 
Respondetur autem impossibile esse ut in sacramento tantae 
necessitatis essentialiter requiratur materialis adaequatio inter 
accusationis modum et legem in se obiective spectatam, quia 
huiusmodi adaequatio non est in potentia vel physica vel morali 
plurimorum, et eorum praesertim qui maxime indigent remedio 
sacramenti. Quod declarans Tridentinum, Sess. XIV, cap. 6, ait: 
« Sed et impium est confessionem quae hac ratione fieri praeci- 
« pitur, impossibilem dicere, aut carnificinam illam conscientia- 
«rum appellare. Constat enim nihil aliud in Ecclesia a poeni- 
« tentibus exigi, quam ut postquam quisque diligentius se excus- 
«Sserit., ea peccata confiteatur quibus se Dominum et Deum 
« suum mortaliter offendisse meminerit. Reliqua autem peccata 
« quae diligenter cogitanti non occurrunt, in universum eadem 
« confessione inclusa esse intelliguntur, pro quibus fideliter cum 
« Propheta dicimus: Ab occultis mets munda me, Domine:». Atque 
hinc tandem est quod universalis ac constans catholicorum theo 
logorum sententia fert, ad huius sacramenti valorem sufficere 


DK CONFESSIONE 


confessionem formaliter integram, quae in voto saltem habeat 
integritatem materialem, manente interim obligatione supplendi 
postea defectum pro uniuscuiusque posse et advertentia. 

Ex his consequitur primo: Sufficere in homine loquela de- 
stituto signum exterius quodlibel, quo se ut peccatorem subiiciat 
indicio clavium. — Ratio est quia pro homine huiusmodi, attento 
statu et possibilitate ipsius, confessio facta secundum legem, est 
confessio externa generalis; non enim ad aliquid aliud hic et 
nunc obligatur aut obligari potest. Et notandum quod lex con- 
fessionis neminem adstringit ad media extraordinaria pro distincta 
declaratione peccatorum, quale foret exempli gratia, gravissimum 
onus confitendi per interpretem, sicubi desset alicui copia con- 
fessarii sui idiomatis. Imo etiam seriptura medium extraordina- 
rium censetur in ordine ad confessionem, ita ut et ipsa dicenda 
sit praeter obligationem legis. 

Obiicies: Per signum exterius generale non datur in particu- 
lari cognitio quidditatis causae. Ergo, vel nihil valent argumenta 
superius allata pro obligatione a Christo imposita confitendi distincte 
numerum et species peccatorum, vel certe dicendum, confessionem 
distinctam, essentialiter, ac per hoc, universaliter requiri. 

Respondeo, sacramentum Poenitentiae fuisse institutum per 
modum iudicii humano modo exercendi. Videmus autem in iudi- 
ciis humanis quod secundum diversitatem adiunctorum contingit 
alia atque alia ratione deferri iudicibus cognitionem causae. Aliter 
enim defertur quando indicia regulariter exercentur, republica 
in pace constituta, aliter vero in summa perturbatione, cum ca- 
vere debent consules ne publica res detrimentum capiat; tunc 
enim summarie causa cognoscitur; alias vero magis distincte, et 
processu solemni. Ita ergo ratiocinaberis in praesenti. Certe sa- 
cramento Poenitentiae essentialis est delatio causae sensibili 
modo facta, sine illa enim indicium nullo modo concipitur. Rursus, 
regulariter et per se loquendo, requiritur talis causae delatio per 
quam eius quidditas de integro et in particulari cognoscatur. 
Cum hoc tamen stat quod in casibus specialibus, et ut sic dicam, 
extraregulariter, essentia sacramenti salvetur per generalem con- 


fessionem de qua in praesenti. 

Dices iterum: Materia unius eiusdemquc sacramenti semper 
eadem est; ergo si in uno casu sufficit generatis confessio, suf- 
ficiet in omni casu. 

Respondeo: Semper eadem est formaliter, in quantum sem- 
per verificare debet formalem rationem materiae talis sacramenti, 
conc. Semper eadem est materialiter, subdist. Si non possit esse 
materialis variatio, quin eo ipso variatio etiam formalis conse- 
quatur, conc. Alias, neg. — Exemplum sumas ex sacramento Ma 
trimonii, cuius materia et forma stat in contractu legitimo, id est 
secundum legem inito. Quoties igitur legitimus erit contractus 
inter Christianos, toties erit materia et forma sacramenti. Sed 
quia pro necessitate temporum contingit novas leges fieri,.con- 

tractus clandestinus v. g. erat sacramentalis ante Ti identinum, 





efiam amplius non est in omnibus regionibus in quibus Tri- 
dentina lex fuit promulgata. Et simile quid habetur in sacra- 
mento Poenitentiae, in quo etiam, actus humani pro materia sunt. 
Nam ubicumque est confessio formaliter integra, ibi est sufficiens 
sacramenti materia. Sed quia formalis integritas dependet ex va- 
riis circumstantiis, ideo generalis confessio potest aliquando satis 
esse, etsi regulariter non sufficiat. 

Ex praemissis consequitur secundo : Quamlibet veram 
probabilitatem, sive turis, sive facti auferentem obligationem di- 
stincte declarandi peccatum aut peccati circumstantiam, efficere 
etiam ut ex dicti peccati vel circumstantiae deliberata omissione, 
sacramenti valor non periclitetur. — Ratio est quia formalis inte- 
gritas non extenditur nisi ad ea quae in conscientia monstrantur 
ut obligatorie declaranda, et ideo pars tutior ibi non est neces- 
sario sequenda. Eatenus enim non licet in sacramentis uti opinione 
probabili, relicta tutiori, quatenus ex usu opinionis probabilis 

sacramenti valor in probabile discrimen adducitur: dum scilicet 
amplius non habetur nisi probabilis materia vel probabilis forma, 
in concursu materiae certae quam tutioris opinion is usus suppedita- 
ret. Nunc autem cum confessio certo sufficiens in ratione materiae, 
illa ipsa sit quae attentis praesentibus subiecti circumstantiis, 
per veram, adeoque certam, confitendi obligationem mensuratur : 
omnis probabilitas per quam eximeris ab obligatione aliquid de- 

clarandi, consequenter efficit ut declaratio ista iam certo non per- 
tineat ad necessariam materiam sacramenti Poenitentiae (')- 

Ex praemissis consequitur tertio: Posse a simplici con- 
fessorio ex gravi causa absolvi poenitentem, qui praeter peccata 
non reservata, habet reservata, si superior statim adiri non pos- 
si. — Ubi suppono sola illa peccata sacramentaliter accusari, 
in quae sacerdos habet potestatem; quo fit ut accedens ad sim- 
plicem confessarium cum peccatis reservatis, nullo modo ea possit 
sacramentaliter confiteri; unde non erit confessio materialiter sal- 
tem integra. Si autem adsit causa a materiali integritate excusans, 
poterit confessio esse integra formaliter, seu iuxta praeceptum 
legis, attentis praesentibus circumstantiis. Et haec causa iuxta 
Doctorum sententiam adest, quoties urget aliqua ratio non dif- 
ferendi absolutionem, puta ne homo diu remaneat in statu pec- 
cati mortalis, vel ad vitanda alia inconvenientia de quibus vide 
auctores theologiae moralis. 

Ex praemissis consequitur quarto: Non dari sacramen- 
tum validum et informe ex defectu confessionis. — Ratio est quia 
vel conscit homo inter confitendum, se committere defectum gra- 
vem contra confessionis legem, vel non. Si conscit, ergo confessio 
non est amplius formaliter integra, et iam deest id quod essen- 
tialiter requiritur in ratione partis, ac per hoc, tollitur validitas 


C) Exemplum de probabilitate facti: Si sit probabilitas de non com- 
misso peccato gravi; a fortiori si mere negative dubitet homo an pec- 
caverit necne. Tunc nulla est obligatio confitendi distincte peccatum 
eiusmodi, et ex consequenti, omissio non impedit quin confessio sit certo 
sufficiens et valida. Exemplum de probabilitate turis: Sunt qui existimant 
legem confessionis sese extendere etiam ad circumstantias notabiliter 
aggravantes in eadem specie, et afferunt rationes non levis momenti. 


In contrarium stant alii, duce S. Thoma in IV, D. 16, q. 3, a. 2. q. 5. 





afferendo argumenta, sin minus evidentia, at certe maximi ponderis; 
puta quod habetur cognitio causae quoad substantiam, cognitis specie- 
bus et numero peccatorum; quod non potest inveniri critérium practi- 
cable quo secernantur circumstantiae insigniter aggravantes, etc. Porro 


in vi generalis principii, quod nullum est praeceptum obligans de quo 





certo non constat, circumstantiae istae semper poterunt reticeri, quin 


sacramenti valor in discrimen adducatur. 


»16 QUAESTIO VI-XI SI'PPLh-M. 


sacramenti. Si non conscit, ergo hoc ipso nihil ex parte confes- 
sionis desideratur quominus sacramentum validum simul et fru- 
ctuosum existát. Et solum dubitari posset de casu in quo non 
esset integra confessio propter culpabilem negligentiam antece- 


dentem, sed tunc reduceretur defectus ad defectum  attritionis, 
de quo supra. Thes. 16. Vide ibi dicta ("). 


COROLLARIUM. 


Confessio quae in homine non obligato erga Ecclesiae 
claves sufficit ad valorem sacramenti, est confessio do- 
lorosa cuiuscumque peccati post baptismum commissi, ad 


libitum poenitentis. 


Suppositis iis quae supra Thes. 5. praemissa sunt, sic bre- 
viter probatur assertio. Sane vero oportet ut per confessionem 
dolorosam poenitens accuset aliquod peccatum; secus deesset 
omnis materia, et non magis fieret sacramentum ac si praeter- 
missa ablutione aquae, diceretur: ego fe baptizo. Sufficit autem 
ut fiat confessio dolorosa unius peccati ad libitum  poenitentis. 
Cum enim ipse nulla lege teneatur ad confitenda venialia et 
mortalia iam semel valide accusata, debet quidem, si vult reci- 
pere sacramentum, ponere partem eius essentialem, sed modo 
illa apponatur quacumque tandem ratione, nihil praeterea est 
quod eius libertati non permittatur. 

Maioris difficultatis quaestio esse posset, an necessario de- 
beat fieri accusatio distincta, an potius sufficiat, etiam extra ca 
sum necessitatis, generalis confessio, puta peccatorum vitae prae- 
teritae. Porro praxis sive usus communiter receptus videtur stare 
pro sufficientia confessionis non determinantis species, saltem 
usque ad ultimum. Et re quidem vera, in tantum  exigeretur 
maior determinatio, in quantum esset necessaria ad eam causae 
cognitionem quam iudicii sacramentalis natura requirit. Atqui 


() Supra, Thes. 16, $ 1. 

id non apparet, tum quia circa materiam mere accessoriam, ut 
alias dictum est, hoc indicium nonnisi deficienter exercetur ; tum 
quia causam satis cognoscit sacerdos hoc ipso quod scit eam 
esse eiusmodi, ut nec possit peccatum retineri, nec debeat poe- 
nitens ad gravem satisfactionem ligari. 

Quod si sola venialia accusentur, constat adhuc necessariam 
esse contritionem sine qua nulla est veri nominis accusatio. Non 
tamen ad sacramenti valorem vel fructum absolute requiritur ut 
contritio ad omnia et singula se extendat, multoque minus exigi 
potest propositum vitandi omnia in futuro, cum hoc infirmitas 
viae non patiatur. Satis ergo erit ad percipiendam sacramenti 
gratiam, si propositum efficax versetur in particulari circa unum 
vel alterum veniale, praesertim deliberatum vel si poenitens sit 
in dispositione conandi ad minuendum numerum eorum quae 
semivoluntaria sunt. Caeterum graviter peccaret, ut constat, 
quisquis scienter et deliberate ad Poenitentiae tribunal sola ve- 
nialia afferret, nullam de eis habens contritionem. Abuteretur 
enim sacramento, non secus ac si quis cum pane hordeaceo at- 
tentaret consecrationem Eucharistiae. 


Quaest. XII-XV Supplem. 


DE SATISFACTIONE 


Deinde considerandum est de satisfactione quae tertium lo- 
cum obtinet in partibus poenitentiae. Satisfactio autem considerari 
potest prout est vel in proposito, vel in exsecutione. Et siquidem 
consideretur prout in proposito seu acceptatione quando a sacer- 
dote iniungitur, dicenda est ad substantiam sacramenti omnino 
requiri. Non enim esset vera, sed fallax et simulata subiectio 
ad claves, si quis respueret conditiones a ministro clavium iuste 
impositas. Sed hoc modo, satisfactio non videtur contradistingui 
à contritione quae « implicat propositum confitendi et satisfa- 
ciendi», ut dicit S. Thomas, Quaest. 90. a. 2 ad ium. Nunc 
igitur quaestio est solum de satisfactione in re, et sic est sine 


ai8 quaestio VI-Xi supplr m. 


dubio pars mere integralis, sicut manus vel pes in homine; ple 
rumque enim adimpletur, data absolutione et perfecto quoad 
substantiam sacramento f. Et ideo Tridentinum, Sess. XIV, 
cap. 3, contritionem, confessionem, et satisfactionem, partes esse 
dixit cum addito quodam, quatenus in pocnitente ad integritatem 
sacramenti, ad plcnamque et perfectam peccatorum remissionem 
ex Dei institutione requiruntur. Quibus verbis insinuavit, aliquam 
ex tribus praefatis partibus non exigi ad hoc ut sacramentum 
simpliciter perficiatur, sed solum ut sit omni ex parte integrum, 
id est ut eius virtus ad remissionem etiam poenae temporalis 
se extendat. Huiusmodi porro partem, eam esse quae ultimo loco 
in enumeratione ponitur, nemo est qui ambigat. 

Cum igitur sacramentalis satisfactio esse nequeat nisi a 
Christi ministro iniungatur, quaerendum est primo an debeat 
seu teneatur minister illam iniungere; tum secundo, quam ha- 
beat effica:iam, et quem modum efficaciae; demum tertio, cuius 
generis opera illa esse oporteat quae in satisfactiones tam sacra 
mentales quam extrasacramentales vel assumuntur vel possunt 


assumi. 


(C) Legitimitas usus exsequendi satisfactionem post receptam ab- 
solutionem vindicatur a Pio VI contra Pistorienses in Bulla Auctorem 
fidei, num. 35: « Propositio his verbis concepta : Si charitas... etc. qua- 
« tenus innuit, poenitentias quae imponuntur adimplendae post absolu- 
« ionem, spectandas potius esse velut supplementum pro defectibus 
« admissis in opere nostrae reconciliationis, quam ut poenitentias vere 
v sacramentales et satisfactorias pro peccatis confessis; quasi ut vera 
« ratio sacramenti, non nudum nomen servetur, oporteat de via ordi- 
« naria, ut actus humiliationis et poenitentiae qui imponuntur per modum 
« satisfactionis sacramentalis, praecedere debeant absolutionem : falsa. 
< temeraria, communi praxi Ecclesiae iniuriosa, inducens in errorem 


« haereticali nota in Petro de Osma confixum ». 

THESIS XIX. 


Possunt et debent sacerdotes, quantum spiritus et 
prudentia suggesserit, pro qualitate criminum et poeni- 
tendum facultate, salutares et convenientes satisfactiones 
iniungere; quas rationabiliter iniunctas tenentur poeniten 
tes acceptare et acceptas adimplere. 


Quod habeant sacerdotes potestatem iniungendi in foro poe- 
nitentiae opera satisfactoria, hisce terminis definitum legitur a 
Tridentino, Sess. XIV, can. 15: « Si quis dixerit, claves Eccle- 
«siae esse datas tantum ad solvendum, non etiam ad ligandum. 
«et propterea sacerdotes, dum imponunt poenas confitentibus, 
< agere contra finem clavium et contra institutionem Christi. 
«anathema sit ». Vide etiam ea quae dicuntur a Concilio in 
cap. 8, ex quo fere ad verbum, praesens propositio fuit desumpta 
Et facile ostenditur veritas, tum ex antiquissimo usu qui in ca- 
nonibus poenitentialibus luculenter apparet, tum ex ipsa natura 
potestatis remittendi et retinendi; in ea enim intelligitur ius im- 
ponendi conditiones sub quarum acceptatione remissio conceda- 
tur, id est convenientes satisfactiones. 

Praeterea, quod non solum possit, verum etiam teneatur 
minister ligare poenitentem ad poenam satisfactoriam, apparet 
ex duobus. — Etenim primo, omnis iudex sua potestate uti debet 
iuxta mentem et intentionem legislatoris. Hic autem non alius 
est legislator praeter Christum, qui suo ministro claves commisit 
ut solveret simul et ligaret, prout ex inhaerente sensui Scripturae 
traditione Patrum satis superque compertum est. — Accedit se- 
cundo quod tenetur minister, per se quidem loquendo, et nisi 
gravior ratio obstet, procurare non substantialem tantum, sed et 
integralem perfectionem sacramenti. Atqui sacramentum Poeni 
tentiae ordinatur de se ad remissionem peccatorum plenam ac 
perfectam. Insuper, ut monumenta Traditionis superius proposita 

fidem faciunt (°), hanc plenam remissionem non operatur nisi 
per impositas satisfactiones, quarum ratione alter ille baptismus 
laboriosus baptismus dictus est a Patribus. Denique canones poe- 
nitentiales ab initio edicti ostendunt fuisse semper creditum in 
Ecclesia, aliquam proportionem esse servandam inter quantitatem 
iniunctae poenitentiae et criminum gravitatem. Ergo a primo ad 
ultimum, ne maneat sacramentum ex parte imperfectum, debet 
sacerdos proportionatam imponere satisfactionem poenitenti, erga 
quem lege etiam charitatis teneri dicendus est, ne scilicet ipsum 
privet medio multo faciliori quam sit satisfactio ex ope»e ope- 
rantis, purgandi se a poenae reatu. 

Consideranda tamen est limitatio a Tridentino apposita (a); 
quantum spiritus et prudentia suggesserit, et iterum: pro poeni- 
lentium facultate. Ratio est quia vel consideratur satisfactio in- 
jungenda ut expiatoria pro poena temporali, vel ut salutaris 
medicina pro futuro: utroque autem modo ratio haberi debet 
facultatis et status poenitentis. De satisfactione sub ratione me 
dicinae apprime constat. Non enim sapienter iniungitur medicina 
quam aegrotus non potest recipere, vel ex qua praevidetur in 
peius commutandus. Sed quandoque poenitentes, praesertim mo- 
ribundi, nullatenus capaces exsistunt satisfactionis exsequendae, 
quandoque vero prudenter praevidentur severiorem poenitentiam 
aut non acceptaturi aut non exsecuturi, quo in casu iniunctio 
medicinae foret novi occasio peccati. — Et similiter procedit 
ratio de sacramentali satisfactione prout ablativa est poenae tem- 
poralis. Quippe expiare poenam purgatorii, et secundarium est 
et non necessarium ad salutem; e contra ad salutem  necessa- 
rium est non violare praeceptum, adeoque non omittere satis- 
factionis exsecutionem, semel ac fuit imperata Saepe igitur con- 
tinget ut sacerdos iniungendo satisfactionem peccatis proportiona- 
tam. non solum non procuraret bonum minus et accidentarium, 
verum etiam occasionaliter induceret substantiale damnum, et forte 
extingueret in peccatore parvam illam bonae voluntatis scintil- 


(“i Supra, The». 8, i. 
(Ni Sess. XIV, cap. 8. 

lam quae in ipso est. Recte ergo apposita est restrictio iupra- 
dicta, ubi imitandum nobis proponitur exemplum Christi, de quo 
scriptum est: arundinem  quassatam non confringet, et Imum 
fumigans non exlinguet. « Videtur autem satis conveniens, in- 
« quit S. Thomas (3, quod sacerdos non oneret poenitentem 
- gravi pondere satisfactionis; quia sicut parvus ignis a multis 
«lignis superpositis de facili extinguitur, ita posset contingere 
* quod parvus aftectus contritionis in poenitente nuper excita- 
«tus propter grave onus satisfactionis extingueretur, peccatore 
< totaliter desperante. Unde melius est quod sacerdos indicet poe- 
« nitenti, quanta poenitentia esset sibi pro peccatis iniungenda, 
«et iniungat sibi nihilominus aliquid quod poenitens tolerabili- 
«ter ferat, ex cuius impletione assuefiat ut maiora impleat, quae 
«etiam sacerdos sibi iniungere non attentasset. Et haec quae 


« praeter iniunctionem expressam facit, accipiunt maiorem vim 


«expiationis culpae praeteritae ex illa generali iniunctione qua 
«sacerdos dicit: quidquid boni feceris, sit tibi in remissionem 
«peccatorum. Unde laudabiliter consuevit hoc a multis sacerdo- 
«tibus dici, licet non habeant maiorem vim ad praebendum 
*remedium contra culpam futuram; et quantum ad hoc talis 
«satisfactio est sacramentalis, in quantum virtute clavium est 
« culpae commissae expiativa ». 

Ultima demum propositionis ássertio est aperta sequela 
praecedentium; tenetur enim unusquisque exequi id ad quod 
per legitimum iudicem ligatus est. Si tamen satisfactio.irratio- 
nabiliter tt praeter ius iniungeretur, nulla esset obligatio: etsi 
mile est in omnibus legislatoribus et iudicibus humanis, quibus 
non competit potestas ligandi pro mero arbitrio. Caeterum in 
foro etiam poenitentiae recipitur generalis regula, quod in dubio 
praesumptio stat pro superiore; ideoque ad hoc ut poenitens 
non teneretur exsequi iniunctam satisfactionem, oporteret ut de 
abusu potestatis constaret evidenter. Porro casus est fere chi 


maericus, eo vel magis quod semper patet recursus ad alios 


(* Qnodl. 3, art. 28 in corp. 


921 QUARSTTO XII XV SUPPLEM. 


confessarios, qui ut mnx dicetur, rursus audita causa in novo 


sacramentali iudicio, solvere possunt id quod praecedens con 
fessarius ligavit. 


COROLLARIUM 


Imposita satisfactio non potest relaxari extra sacra: 


mentale iudicium, nisi per concessionem indulgentiarum. 


Tria hic principia prae oculis haberi debent. Primum est, 
quod cessante fine praecepti, cessat pariter praecepti obligatio, 
idque ex natura rei, quin necesse sit ut directa dispensatio in- 
terveniat. Quisquis igitur potest facere ut cesset operis prae- 
scripti finis et ratio, ita scilicet ut de cessatione ipsa authentice 
constet, potest eo ipso onus operis indirecte relaxare. — Alte- 
rum principium est, quod satisfactiones sacramentales iniungun- 
tur quidem tum ad destructionem reatus praeteriti, tum in cau- 
tionem pro futuro, quamvis ex priori titulo tantum obligatoriae 
fiant Sane vero ratio .medicinae accidit poenae quam index 
decernit, et deficiente fundamento ad punitionem, ius etiam ad 
imponendam praeventivam ,correctionem deficiat necesse est; 
immerito enim magistratus iuberet vapulare reum iam aliunde 
purgatum, ut castigatio ei esset in salutare remedium contra 
recidivam. Sed nec aliter se res habet in tribunali Poenitentiae, 
quod etsi ad reconciliationem cum Deo magis quam ad vindi- 
ctam scelerum institutum sit, adhuc tamen circa praeteritum 
reatum destruendum occupatur; et ideo si desinat reatus pro- 
pter quem est iniuncta satisfactio, si insuper de hac desitione 
constet, obligatio satisfactionis simpliciter et absolute auferri di- 
cenda est("). — Tertium denique principium est, quod sacerdos in 


(C) Animadvertendum tamen, sacerdotem posse quandoque initio- 
gere in poenitentiam sacramentalem aliquod opus medicinale ad quod 


ex ipso iure naturae poenitens obligatur. Tunc ergo manifestum est 


quod sublata obligatione satisfactionis, manet obligatio medicinae, sed 
manet in vi iuris naturalis declarati a confessario, non autem in vi ju- 


ris quod ab eo creatum est. Porro in praesenti sermo est de illis ope- 


ribus quae obligatoria exsistunt, quia iniuncta a sacerdote 

ipso actu exercendi potestatem fori interni, non habet in terra 
superiorem ý D enim omnes qui in sacramentali foro iudicant 
de peccatis ad suam iurisdictionem pertinentibus, aeque imme- 
diate subordinantur Christo, sicut contingit in omnibus sacra- 
mentis. Quo fit ut omnia in mundo Poenitentiae tribunalia ha- 
benda sint in solidum ut tribunal unum, in quo personae iudicum 
multiplicantur per accidens et pari recensentur gradu, nisi quod 
quaedam dantur peccata reservata quorum cognitio non ad omnes 
indiscriminatim pertinet. Sed hoc facit differentiam in extensione 
jurisdictionis, non facit subordinationem unius ad alterum in ipso 
actu iudicandi et ligandi. 

Ex his principiis sequitur primo, iniunctam satisfactionem 
posse commutari per eumdem vel alium quemlibet confessarium 
intra sacramentale iudicium, si causa denuo clavibus subiiciatur. 
Debet enim admitti in foro poenitentiae id quod commune est 
omnibus jurisdictionibus, scilicet potestas commutandi poenas 
in eodem foro impositas. Et quia sensu mox declarato, sacer- 
dotes omnes instar unius iudicis habentur, non solum ab eodem 
confessario, sed ab alio quopiam ministro clavium potest poena 
commutari, quamvis ad commutationis liceitatem iusta causa re- 
quiratur, ut per se constat (3). 

Sequitur secundo, iniunctae satisfactionis obligationem posse 
simpliciter auferri per concessionem indulgentiae, idque non per 
modum directae solutionis vinculi a confessario impositi, sed 


per applicationem thesauri Ecclesiae in ordine ad exstinctionem 


() Est subordinatio ministri ad Ecclesiam et ad visibile caput Ec- 
clesiae quoad consecutionem et conservationem jurisdictionis, generatimque 
in quibuslibet sacramentis quoad legitimum ius ministrandi. Verum sup- 
posito iure ab Ecclesia derivato, minister in ipso actu conficiendi sa- 
cramentum seu iudicandi in foro interno, est immediatum instrumen- 
tum Christi, et nulli alii praeter ipsum subiicitur. 

(a) Excipiendae sunt nihilominus satisfactiones iniunctae a praelato 
propter peccata reservata, quia etsi reservatio toKatur semel ac pecca- 
tum fuit per validam absolutionem directe remissum, non tamen tolli 
censetur in ordine ad mutandum priorem sententiam. Quare dicunt au- 
ctores, non posse tunc poenitentiam commutari nisi ex gravi causa, et 
consensu superioris iure praesumpto. 

reatus, quo cessante, eo ipso, quasi sublato fundamento, cessat 
vinculi obligatio. Unde Suarez de Poenit., D. 50, Sect. 2, n. 6, 
docet: « Pontificem concedentem indulgentias, quibus lucratis, 
« deficit obligatio poenitentia, minime abrogare ius divinum ex 
« quo oritur integritas sacramenti, sed ponere aliquid ad quod 
« indirecte sequitur ius divinum non obligare, eo quod finis ab 
«eo intentus deficit. Unde, quemadmodum si legitimus di 
«spensator ex communi aerario solveret pro Petro viginti aw 
«reos quos debebat Francisco, illuni ab ulteriori solutione 
«redderet immunem, quin aliquod ius abrogaret: ita in prae 
« senti ». 

Sequitur tertio, impositam satisfactionem non posse a quo- 
cumque relaxari extra sacramentale indicium, alio modo quam 
per indulgentiarum elargitionem. Ratio est quia vel directe vel 
indirecte relaxaretur. Non directe, nam id quod tribunal poeni- 
tentiae ligavit, nonnisi ab eodem poenitentiae tribunali solubile 
est, et nec ipse Pontifex ut iudex fori externi, potestatem habet 
super vinculum a confessario impositum in foro sacramentali. 
Neque etiam indirecte, quia seclusa via indulgentiarum, non 
datur determinata quoad nos reatus poenae remissio, per com- 
parationem ad quantitatem reatus quem auferret iniuncta poeni- 
tentia, et ideo de cessatione praecepti sufficienter constare ne- 
quit. Quo autem sensu similis ratio de indulgentiis non semper 
valeat, dicetur in capite sequenti, ubi ea quae ad ipsas indul- 


gentias pertinent, declaranda reservantur. 

THESIS XX. 


Satisfactio iniuncta prout virtuti clavium substans, ex 
opere operato inducit ius ad remissionem poenae tempo- 
ralis. Quem effectum statim habet, si post validam absolu- 
tionem impleatur; sin autem ante, nonnisi in instanti quo 
datur absolutio Effectum vero ipsius remissionis in actu 
secundo consequitur sub sola conditione remotionis obicis, 
sicut de remissione reatus culpae dictum est superius 


Quod satisfactio sacramentalis efficaciam ex opere operato 
habeat ad remissionem poenae temporalis, id est ad remissionem 
peccati quoad sui complementum, facile constat. Est enim pars 
sacramenti Poenitentiae, eademque mere integralis, ut dictum 
est. Quapropter « cum totum sacramentum et eius partes cau- 
«sent omnimodam peccatorum remissionem, ita in hoc per di 
«stributionem accommodam debent proportionari, ut partibus 
« substantialibus f respondeat effectus substantialis, nimirum 
< remissio culpae ac poenae aeternae; parti vero integral! (a), 
« qualis est satisfactio complens sacramentum, remissio residui 
« poenae temporalis, qua peccatum complete fit remissum » (3). 
Hinc S. Thomas, Quodl. 3, a. 28: * Cum satisfactio a sacer- 
« dote absolvente iniuncta sit pars poenitentiae, manifestum est 
«quod in ea operatur gvis clavium ». Quo fit ut ad eius valo- 
rem non requirantur eaedem conditiones ac pro satisfactione 
ex opere operantis &, sed sufficit ut imposita a sacerdote, et 
acceptata atque impleta a poenitente, per validam absolutionem 
sive antecedentem sive subsequentem exsecutionem operis, sa 


(*) Intellige eas partes quae ab substantiam sacramenti requiruntur 
(2) Id est, part 
(8 Salmantic., de Poenit.,, Disp. 11, Dub. 6 n. 89. 

(4) Certo certius nulla satisfactio valet ex opere operanti: 





li quae ad solam integritatem est necessaria. 





, Si ope- 
rans nondum consecutus sit statum gratiae; sed pro poenitentiis sacra- 


mentalibus eadem ratio non valet. 


Dt Eccltstat Sacramtnlis. Tom. 1 5 

cramentalem efficaciam obtineat. Et nota quod remissio poenae 
in actu secundo, utpote pertinens ad id quod in sacramento est 
m tantum, non est immediatus effectus, sed solum mediatus 
iuxta generalia principia alias tradita, et propterea de sacramen- 
tal) satisfactione dictum est: inducit ius ad n missionem, etc. 

Porro immediatus ille effectus statim habetur, si post abso- 
lutionem fiat iniuncta satisfactio; iam enim posita est causa ele- 
vans, sive applicans vim clavium. Sin autem iniunctum opus 
ante absolutionem fiat, tunc eiusdem erit conditionis ac attritio 
et confessio, quae ex appositione formae virtutem habentes, non- 
nisi in absolutionis instanti valent ad remissionem ex opere ope- 
rato. Nec obstat quod dictum opus physice amplius non exsi- 
stat; nam in omni iudicio, non physica, sed iuridica efficientia 

consideratur. 

Tandem ultimus eflectus remissionis poenae in actu secundo 
haud aliter obtinetur ac ipsa sacramentalis gratia, videlicet sub 
hac sola conditione: modo obex non adsit. Obex autem ad re- 
missionem poenae temporalis est prioris culpae perseverantia, 
vel nova mortalis culpa admissa ante impletam satisfactionem 
sacramentalem, et ideo stante huiusmodi obice, effectus supra- 
dictus non habebitur. Habebitur tamen ad eius remotionem, quia 
si reviviscit sacramentum quoad substantialem fructum, nulla est 
ratio assignabilis cur non revivisceret etiam quoad intégrale com- 
plementum. 

Haec igitur de poenitentiis in sacro tribunali iniunctis bre- 
viter dicta sint, nec de iis quidquam aliud occurrit notandum 
nisi quod, etsi vim habeant exstinguendi poenam praeter omne 
meritum operantis, non ideo quodlibet opus iniunctum sufficiens 

est ad destruendum quemlibet reatum. Vis enim operis operati 
semper mensuratur ex positiva Christi institutione. Porro, sicut 
ex perpetua traditione instruimur, Christi institutio in hoc sa- 
cramento proportionavit instrumentalem efficaciam satisfactionis 
quantitati impositae poenitentiae. 


/ 

THESIS XXL 


Omnia opera satisfactoria convenienter reducuntur ad 
orationem, ieiunium, et eleemosynam. 


Rationem egregie exponit S. Thomas in tota continenter 
quaestione decima quinta Supplementi. Etenim in tantum opera 
nostra sunt satisfactoria pro reatu conversionis, (cui respondet 
poena temporalis), in quantum per ea compensatur libido vo- 
luntatis inordinate appetentis bonum commutabile, sibique attri- 
buentis id quod suum non erat, iuxta praemissa in tractatu de 
peccatis. Atqui non compensatur libido qua homo plus iusto 
iniuste habuit, nisi per aliquam subtractionem voluntariam quae 
cedat in honorem Dei. Ergo oportet ut in divinam reverentiam 
se privet bono delectabili quod naturaliter appetit: quod quidem 
fit per opera poenalia sive afflictiva ('). 

Nunc autem poenalis ista subtractio, in praesenti statu na- 
turae corruptae in quo omne obsequium impensum difficultatem 
et laborem habet sibi coniunctum, fit per oblationem vel bono- 
rum spiritus, vel bonorum corporis, vel tandem bonorum exte- 
riorum seu fortunae. Porro, « ex bonis quidem fortunae subtra- 
«himus nobis aliquid per eleemosynam ; sed ex bonis corporis 
« per ieiunium ; ex bonis autem animae non oportet quod ali- 
« quid subtrahamus nobis quantum ad essentiam vel quantum 


(*) Animadverte quod in merito, sola consideratur operis bonitas; 
sed in satisfactione consideratur etiam poenalitas. Opus enim bouum, ex 
hoc quod est huiusmodi, non subtrahit aliquid ab operante, sed magis 
perficit ipsum, ut notat S. Thomas. « Quare ad hoc quod aliquod opus 
< sit satisfactorium, oportet quod sit bonum, ut in honorem Dei sit. et 
«poenale, ut per hoc aliquid peccatori subtrahatur» Non tamen sequi- 
tur: ergo quidquid quolibet modo minuit poenalitatem. minuit et satis- 
factionis efficaciam. Si enim minuatur poenalitas ex promptitudine vo- 
luntatis, quam dat chantas, non ideo minuitur satisfactio, sed augetur. 


De quo vide S. Thomam, Suppi., q. 13, a. i ad 2"*. 

* ad diminutionem ipsorum, quia per ea efficimur Deo accepti, 
* sed per hoc quod ea submittimus. Deo totaliter, et hoc fit per 
* orationem » (t). Quapropter quidquid ad afflictionem corporij 
pertinet, totum ad ieiunium refertur; et quidquid ad proximi 
utilitatem impenditur, totum eleemosynae rationem habet; denique 
omnis latria Deo exhibita, orationis suscipit denominationem. 
Sed et per haec tria apponitur conveniens medicina tribus râ 
dicibus peccati, quae sunt concupiscentia carnis, concupiscentia 
oculorum et superbia vitae, sicut cuilibet consideranti facile ap- 


parebit. 


() S. Thom.. Suppi., q. 14, a. 2, in corp. 

Quaest. xvi-xxvi Suppl. 


Ultimo « considerandum est de potestate ministrorum huius 
«sacramenti quae ad claves pertinet », et a potestate ordinis 
distinguitur, quamvis eam praesupponat. Cui considerationi ad- 
jungitur doctrina de excommunicatione et indulgentia, quia ut 
habetur in prooemio quaestionis 17 Suppi., < haec duo sunt an- 


« nexa potestati clavium ». 


Quaest. XVII-XX Supplem. 

De ipsa potestate clavium hic ex professo tractat S. Tho- 
mas. At nos potestatem hanc, qua parte respicit remissionem 
et retentionem peccatorum, vel a primo limine totius tractatus 
attigimus, pro quanto hoc fuit necessarium ut sacramenti Poe- 


nitentiae specialis ratio et propria constitutiva innotescerent. 


Nunc igitur nihil aliud superest nisi ut doctrina iam praeoccu- 
pata compleatur. Compleatur, inquam, tam quoad intrinsecam 
indolem huiusmet potestatis remittendi peccata et retinendi, 
quam respectu opinionum quae circa eam aliquando intra ipsius 
prodierunt, ne scilicet affinitas quorumdam mo- 


Ecclesiae fines 
cum doctrina Protestantium, ingerat cuiquam 


dorum loquendi 
dubitationem de radicibus Traditionis. 

Certe S. Thomas in praesenti, Quaest. 18, a. 1, quaerit: 
Utrum potestas clavium se extendat ad remissionem culpae. Tum 
refert opiniones duas suo tempore exsistentes: unam quae vo- 
lebat potestatem clavium esse tantum potestatem ostendendi ho- 
mines solutos a culpa, alteram communiorem quae huic pote- 
stati attribuebat verum aliquod causalitatis genus in absolutione 
peccatorum. « Sacerdotibus, inquit, commissa est potestas remit- 

* tendi peccata, non ut propria virtute remittant, quia hoc est 
« Dei, sed ut operationem Dei remittentis ostendant tanquam 
« ministri. Sed hoc contingit tribus modis. Uno modo, ut osten 
* dant eam non praesentem, sed promittant eam futuram, sine 
«hoc quod aliquid operentur ad ipsam, et sic sacramenta V.L. 
«operationem Dei significabant; unde et sacerdos V. L. osten 
« débat tantum, et nihil operabatur. Alio modo, ut significent 
« praesentem, et nihil ad eam operentur, et sic quidam dicunt 
«quod sacramenta N. L. significent collationem gratiae quam 
« Deus in ipsa sacramentorum collatione dat, sine hoc quod in 
« sacramentis sit aliqua virtus operans ad gratiam. Ef secundum 
* hanc opinionem, etiam potestas clavium esset tantum ostendens 
« divinam operationem in culpae remissione in ipsa sacramenti 
« collatione faciam. Tertio modo, ut significent divinam opera- 
«tionem ad remissionem culpae praesentem, et ad ipsam ali: 
« quid dispositive et instrumentaliter operentur, et sic secundum 
« aliam opinionem, quae sustinetur communius, sacramenta N. L. 
« emundationem ostendunt divinitus factam. Et hoc modo etiam 
« sacerdos N. T. ostendit absolutos a culpa, quia proportiona- 
«liter oportet loqui de sacramentis et de potestate ministro- 
« rum ». N 
Fit ergo difficultas de priori opinione, praesertim quia ple: 
rique eius auctores supponebant peccatum semper remissum ante 
sacerdotis absolutionem; remissum scilicet vi contritionis perfe- 
ctae. in qua sola consistere eis videbatur vera illa cordis com- 
punctio ad impii iustificationem semper necessaria. « Nemo vere 
« compungitur de peccato, habens cor contritum et humiliatum, 
« nisi in charitate. Qui autem charitatem habet, vita dignus est... 
«Non ergo postmodum per sacerdotem cui confitetur, ab ira 
« aeterna liberatur, a qua iam liberatus est per Dominum, ex 
« quo dixit: confitebor » f. Et ideo quaerebant, si peccatum 
omnino dimissum est a Deo per cordis contritionem, ex quo 
poenitens votum habuit confitendi, quid postea dimittatur eia 
sacerdote. Et responsio erat: « Hoc sane dicere ac sentire pos 


'i Magister Sent. 1. 4, Dist. 18, n. 4. 

« sumus, quod solus Deus dimittit peccata et retinet.. Ipse 

«enim per se tantum dimittit peccatum, quia et animam mun: 

«dat ab interiori macula, et a debito aeternae mortis solvit. 

« Non autem hoc sacerdotibus concessit, quibus tamen tribuit 
« potestatem solvendi et ligandi, id est ostendendi homines li- 
«gatos ac solutos : ¥ Sed hoc videtur omnino coincidere cum 
placitis Protestantium, qui potestatem clavium reponebant in nudo 
ministerio pronuntiandi et declarandi remissa esse peccata con 

fitenti. Unde statirn oritur quaestio, sitne haeretica opinio ista, 
vel non. Si non, quid causae fuit cur Tridentinum eam ut talem 
in Protestantibus condemnaret? Si est, dicendum saltem foret 
quod non semper fuit, imo quod de recenti talis evaserat, quando 
incepit dogmatizare Lutherus. Ex quo etiam consequens esset, 
multum imminui argumentum traditionale circa Poenitentiae tri- 
bunal, nec tam clare demonstrari dogma nostrum tanquam ab 
apostolis descendens, et semper absque haesitatione explicite in 
Ecclesia creditum. Ad huius igitur dubii solutionem ponenda 


est sequens propositio. 


THESIS XXII. 


A sententia Protestantium multum differebat opinio 
veterum illorum scholasticorum qui potestatem clavium, 
qua parte respicit culpas, dicebant esse tantum potestatem 
ostendendi homines ligatos vel solutos. Caeterum etsi opi- 
mo ista non recte ad normam dogmatis fuerit excogitata, 
nihil tamen officit perpetuitati Traditionis de vera pote- 
state dimittendi et retinendi a Domino nostro sacerdotibus 
concredita; quam quidem potestatem eiusmodi opinantes 
in deposito fidei invenerant, et explicita confessione semper 
agnoverunt. 


Sententia Protestantium est, absolutionem clavium esse nudum 
ministerium pronuntiandi et declarandi remissa esse peccata con- 
plenti, modo tantum credat se esse absolutum (a). Nudum, in- 


() Ibid, n. 5-6. 
C) Trident., Sees. XIV', can. 9. 

quam, pronuntiandi et declarandi ministerium, quatenus remissio 
peccatorum adaequate dependet a fide, vel melius, a persua 
sione qua sibi ipsi unusquisque persuadet se a reatu propter 
merita Christi hic et nunc liberari. Unde absolutio ministri nec 
in re nec in voto est necessaria; itemque non habet causali. 
tatem ullam vel proprie vel improprie dictam, etiam per modum 
causae sine qua non, sed consistit in pura et simplici declara- 
tione eius quod independenter ab ea fit et ratihabetur. 

Porro, quam longe veteres illi theologi de quibus nunc 





inquirimus, ab eiusmodi placitis abfuerint, facile erit declarare, 
exponendo mentem Magistri Sententiarum qui praefatae 'opi- 
nionis praecipuus relator necnon et defensor invenitur. Habet 
quidem locutiones quae prima fronte videri possent in aliquo 
convenire cum positione Protestantium. Fidenter tamen assero, 
toto caelo differre. Omitto interim quod nec Magister, nec ali- 
quis doctor catholicus usquam somniavit, remissionem peccatorum 
dependere a fiducia illa qua quis credit se esse absolutum. Omitto 
alia radicalia discrimina circa justificationem eiusque causas, et 
unice respiciendo punctum praesentis controversiae, dico: mani- 
festam esse differentiam in hoc. quod veteres illi theologi po- 
nebant peccata dimitti a Deo per compunctionem cordis, prout 
includentem votum sacramenti fl), adeoque per ordinem ad ab- 
solutionem sacerdotis, quam utique tenebatur homo requirere, 
idque sub poena reincidendi in statum damnationis. Quare in 
opinione eorum, absolutio clavium non erat nudum ministerium 
declarandi remissionem peccatorum, sed sic ostendebat hominem 
a peccato solutum, ut solutionem ipsam aliqualiter ratam effi- 
ceret, ac definitivam. Hinc etiam expresse asserebant: Sacra- 
mentum poenitentiae causam salutis esse et iustificationis (a) Sa- 
cerdotibus concessam esse potestatem dimittendi et retinendi peccata, 
cum hoc Veritas in euangelio aperte doceat (3). Sacerdotis examen 
studiose requirendum esse, quia sacerdotibus concessit Deus pote-(*) 


(*) Magister Sent. 1. 4, Dist. 18, n. 1, 41 etc 
( Dist. 14, n. 
(3) Dist. 18, n. 5. 

staleni ligandi atque solvendi, et ideo quibus ipsi dimittunt, el Deus 
dimittit il) Neminem posse absque sacerdotali iudicio seipsum 
Deo vel altari reconciliare (4). Quoscumque sacerdotes solvunt vel 
ligant, adhibentes elavem discretionis, solvi vel ligari in caelis, 
quia divino iudicio sacerdotis sententia sic progressa approbatur 
et confirmatur (3), etc. 

Nec obstat quod Magister dicat, sacerdotes evangelicos in 
remittendis vel retinendis culpis, id iuris et officii habere, quod 
olim habebant sub lege legales in curandis leprosis. Non enim 
intendit quod absolutio clavium in nuda declaratione consistat, 
eodem scilicet pacto quo sententia legalis sacerdotis, respectu 
eorum qui lepra fuerant contaminati. Vult enim ostendere quo- 
modo « non semper sequitur Deus Ecclesiae iudicium, quae per 
< surreptionem et ignorantiam interdum iudicat» (4); quare 
sacerdoti opus esse ait clave discretionis, ut non quoslibet pro 
mero arbitrio vel liget vel solvat. Ideo cum dicit: « In solvendis 
* ergo culpis vel retinendis ita operatur sacerdos evangelicus, 
«sicut olim legalis in illis qui contaminati erant lepra quae 
« peccatum signat » (5), comparatio est quoad solam rationem 
operandi: ut scilicet ex agnitis meritis causae sententiam pro- 
ferat minister Christi, quemadmodum legalis sacerdos nonnisi 
ex certa cognitione pronuntiare poterat quempiam a lepra mun- 
datum. Hunc sensum confirmat etiam evidenter auctoritas Hie- 
ronymi ibidem allata: « Et tibi dabo claves regni caelorum, et 
« quodeumque ligaveris, etc. Istum locum, ait Hieronymus, epi- 
«scopi et presbyteri non intelligentes, aliquid sibi de Phari- 
«seorum assumunt supercilio, ut damnent innocentes, vel solvere 
«se noxios arbitrentur... Legimus in Levitico de leprosis, ubi 
< iubentur ut ostendant se sacerdotibus, et si lepram habuerint, 
«tunc a sacerdote immundi fiant; non quo sacerdotes leprosos 
« faciant et immundos, sed quo habeant notitiam leprosi et non 


C) Dist. 17. n. 5. 
(à Dist. 17. n. 6. 
(3) Dist. 13, n. 8. 
(4 Dist. 18, n. 6. 


(5) Id., ibid. 

«leprosi, et |»ossint discernere, qui mundus, quive immundus 
« sit. Quomodo ergo ibi leprosum sacerdos mundum vel im 
< mundum facit, sic et hic alligat vel solvit episcopus et pre 
« sbyter. non eos qui insontes sunt vel noxii, sed pro officio 
« suo, cum peccatorum audierit varietates, scit qui ligandus sit, 
« quive solvendus > () Quo in loco nihil aliud adstrui constat 
nisi discrimen inter arbitrariam et iudiciariam potestatem, contra 
quorumdam imperitiam sacerdotum qui sibi nimium de aucto- 
ritate arrogabant, eaque temere abutebantur 

In summa, Magister Sententiarum et qui eiusdem cum eo 
opinionis erant, duo haec explicite confitebantur: Ministerium 
remissionis peccatorum esse penes sacerdotes, sed penes solum 
Deum esse auctoritatem, id est potestatem principalem. Quod 
etiam pulchre expressit Ambrosius his verbis: ! Per Spiritum 
« Sanctum peccata donantur. Homines autem in remissionem 
« peccatorum ministerium suum exhibent, non ius alicuius po: 
« testatis exercent; neque enim in suo, sed in Patris et Filii 
« et Spiritus Sancti nomine peccata dimittunt » (a). Nunc autem 
in assignanda habitudine ministerii ad principalem potestatem 
veteres illi magistri difficultatem  inveniebant. Et praeter diffi- 
cultatem communem omnibus sacramentis quoad causalitatem et 
causalitatis modum, difficultas specialis eis occurrebat in sacra- 
mento Poenitentiae, eo quod pro parte materiali non habet sicut 
baptismus, elementum corporale, sed actus ipsius poenitentiae 
virtutis, inter quos eminent illae lacrymae cordis quibus statim 
et sine mora venia a Deo in Scripturis est repromissa. Unde 
videbatur eis esse consequens, quod iustificatio peccatoris semper 
antecedit sententiam sacerdotum, et ad eam necessario prae- 
supponitur. Et afferebant exemplum Lazari quem prius susci- 
tavit Christus, et postea discipulis solvendum obtulit; vel etiam 
leprosi quem idem Dominus per se primum sanitati restituit, et 
deinde ad sacerdotes misit. Quod quidem exemplum non omnino 
iusta applicatione carebat. Re enim vera, poenitentiam quae in 


I Hieronym. in c. 16 Matth. , 
Jy Ambros. i. j de Spir. Sanet, n. 137. 

omni hypothesi absolutioni sacerdotis fundamentum praebere 
debet, solus Deus inspirat; ipse solus auctor est bonae volun 
tatis qua peccator resipiscere incipiens, e tumulo peccatorum 
quodammodo egn-ditur per sui accusationem; denique haec ipsa 
compunctio in peccati confessionem transiens, quaedam praevia 
suscitatio est operantis gratiae sine qua incassum tentaret mi- 
nister clavium solvere peccatorem (r) Sed distinctione opus 
fuisset, quia, ut nunc est notissimum apud omnes, quaedam 
compunctio est quae ad iustificationem sufficit cum solo voto 
sacramenti, et alia inferior quae non sufficit. Porro veteres illi 
magistri non cogitabant nisi priorem, et ex hoc quod in eius- 
modi suppositione, absolutio sacramentalis cadere non poterat 
nisi in hominem per prius a peccato emundatum, putaverunt 
eam néquidem vim habere ad ipsam eulpae remissionem, sed 
ordinari solum ad remissionis iam factae confirmationem et ve- 
luti ratificationem sensu superius declarato (476 

Errabant igitur, non in dogmate, ut testimonia allata aperte 
testantur, sed in explicatione eius, id est in explicatione intimae 
rationis potestatis clavium, et habitudinis eius ad potestatem(*) 


(* Pulchre Augustinus, Serm. 67. n. a; « Mortuus est peccator. 
« maxime ille quem moles consuetudinis premit, quasi sepultus est 
< Lazarus. Quisquis igitur malae consuetudinis, malae vitae, terrenarum 
« Scilicet cupiditatum mole premitur... fit talis de quali dictum est: d 
< mortuo, velut qui non sit, perit confessio. Quis eum suscitabit, nisi qui 
«remoto lapide, clamavit dicens: Lazare, prodi foras? Quid est autem 
« foras prodire, nisi quod occultum erat foras prodere? Qui confitetur, 
« foras prodit. Foras prodire non posset nisi viveret, vivere non posset 
« nisi resuscitatus esset ». Cf. etiam Gregorium, Horn. 26 in Evang. 
n. 4-6, super illa verba: Quorum remiseritis peccata, etc. 

€) Adhuc tamen non diffitebantur, augeri gratiam in ipsa actuali 
collatione absolutionis, quia non aliter de poenitentia sentiebant ac de 
baptismo, de quo sic dicit Magister, Il. 4, D. 4, n. 6 « Solet quaen 
« de illis qui iam sanctificat) Spiritu cum fide et charitate ad baptismum 
«accedunt, quid eis conferat baptismus... Ad quod sane dici potest 
« eos quidem per fidem et contritionem justificatos.., tamen adbuc te- 
« neri satisfactione temporali qua poenitentes ligantur in Ecclesia. Cum 
« autem baptismum percipiun 





ab exteriori satisfactione absolvuntur, 


«et adiutrix gratia omnisque virtus in eis augetur, etc. M 


aj6 QUAESTIO XVII-XX SUPPLKM. 


principalem penes Deum exsistentem. Nec mirum hoc videri 
debet pro eo stadio quod antecessit laboriosam difficultatis eno- 
dationem. Duo siquidem fuerant simplici fide in Ecclesia ab 
origine credita, hinc quidem contritionis necessitas, inde vero 
sacramentalis absolutionis virtus, quin tamen adeo solliciti fue- 
rint inquirere de modo quo haec duo inter se concilientur. Sed 
quaestio solum incepit agitari circa initia saeculi xn, quo tem- 
pore, ut dictum est, nondum erat a plerisque satis perceptus 
duplex modus contritionis. Ideo quidam cum Hugone a S. Vi- 
ctore sic dividebant inter contritionem et absolutionem, ut con- 
tritioni remissionem peccati attribuerent quoad maculam, abso- 
utioni vero quoad poenae aeternae reatum. Alii cum Magistro 
utrumque contritioni dabant, et consequenter relinquebant abso 
utioni valorem tantum confirmativum, ut supra. Nunc autem 
post diligentiorem inquisitionem, posita est in clara luce divisio 
contritionis in perfectam et imperfectam ; quae distinctio aperuit 
viam ad intelligendum quomodo absolutio, utpote non necessario 
praesupponens peccatum iam dimissum a Deo, possitrevera ad 





ipsam culpae remissionem ordinari. Perspectum quoque fuit, 
actus poenitentis et absolutionem sacerdotis debere accipi per 
modum unius causae, cuius est unus indivisus effectus ex opere 
operato; nec satisesse ad solvenda dicta Scripturae et Sancto- 
rum, ponere ibi simplicem assistentiam divinae virtutis, sed 
agnoscendam omnino esse proprie dictam causalitatem instru- 
mentalem. Et ex tunc coepit demum haberi plena et perfecta 


explicatio dogmatis quod ab initio et semper fuerat in explicita 
professione et praedicatione Ecclesiae. 

THESIS XXIII. 


Minister clavium in ordine ad remissionem peccato- 
rum est solus sacerdos, cui praeter potestatem ordinis 
necessaria est potestas iurisdictionis, et ideo datur locus 
reservation! casuum, et casuum reservatio prohibet quo- 


minus sacerdos a reservatis vere absolvat. 


Ministrum sacramenti Poenitentiae esse solum sacerdotem, 
apprime constat ex omnibus fere testimoniis antiquae Traditionis 
hactenus recitatis. Ubique enim absolutio clavium convertitur cum 
absolutione sacerdotis, ita ut iure meritoque Tridentinum denun- 
tiaverit anathema dicentibus, non solos sacerdotes esse ministros 
absolutionis (x). Nec deest evidens congruitas ex natura rei, nam 
quia hoc sacramentum est gravissimum iudicium, non debuit cui- 
libet de inferioribus committi. Praeterea quia est magnae neces- 
sitatis et frequentissime exercendum, non debuit solis episcopis 


reservari. Denique convenientissimum fuit ut ex illo ordine as-(*) 


() Sess. XIV. can. io. — Cave hic ne confundas absolutionem 
sacramentalem cum absolutione ab excommunicatione quae etiam a 
diacono vel quocumque clerico habente jurisdictionem ad id delegatam 
conferri potest. De hac Cyprianus epist. 12 ad clerum, n. 2. — Ani- 
madverte etiam quod confessio laico facta, quam quidem veteres vi- 
dentur in defectu sacerdotis exigere; non habebatur ab eis ut sacra- 
mentalis, sed solum ut tenens locum eius, ratione voti seu desiderii 
cuius est quaedam protestatio. Unde auctor libri de vera et falsa poen.. 
citatus a Magistro 1. 4, D. 17, n. 5: « Saepe contingit quod poenitens 
« non potest verecundari coram sacerdote, quem desideraqti nec tempus 
« nec locus offert. Etsi ille cui confitebitur, potestatem non habeat sol- 
« vendi, fit tamen dignus venia ex sacerdotis desiderio, qui crimen confi- 
ctetur socio». Ne ergo ex his aliisve eiusmodi auctoritatibus conclu- 
das, quemquam alium praeter sacerdotem fuisse unquam habitum ut 


ministrum Poenitentiae. 

sumerentur iudices super mysticum corpus Christi, cui competit 
conficere sacramentum corporis Christi veri. Unde Hieronymus 
epist. i ad Heliodorum: « Absit ut de his (sacerdotibus) quid 
< quam sinistrum loquar, qui apostolico gradui succedentes, 
« Christi corpus sacro ore conficiunt, per quos et nos Christiani 
« sumus, qui claves regni coelorum habentes, quodammodo ante 
« iudicii diem iudicant ». 

Sed in sacerdote, praeter potestatem ordini iequiritur potestas 
jurisdictionis, iuxta illud Tridentini, Sess. XIV, ‘ap. 7: « Quoniam 
« igitur natura et ratio iudicii illud exposcit, ut sententia in subdi- 
« tos dumtaxat feratur: persuasum semper in Ecclesia Dei fuit, et 
« verissimum esse Sancta Synodus confirmat, nullius momenti 
« absolutionem eam esse debere, quam sacerdos in eum profert; in 
- quem ordinariam aut subdelegatam non habet jurisdictionem »('). 
Quid autem discriminis sit inter ordinis et jurisdictionis potestatem, 
quaeve diversa ratio derivationis utriusque, dicetur infra in tra- 
ctatu de Ordine. Interim vero iam notandum est quod iurisdictio, 
etiam in foro interno Poenitentiae, nullo modo sacerdoti datur 
vi ordinationis. Nec obstat quod dicatur ordinato : Accipe Spiritum 
Sanctum, quorum remiseris peccata, remittuntur eis, et quorum 
retinueris, retenta sunt. Nam ex vi vocum remiseris, retinueris, 
haec verba sic exponuntur: Quorum subditorum remiseris pec 
cata etc. EInde solum sequitur ordinatum deputari ad exercendum 
sacramentale iudicium super subditos, si aliunde tales habeat 
vel quando illos habebit. Certissime igitur tenendum, praedictam 
iurisdictionis potestatem nonnisi ex collatione muneris pastoralis 
vel ex delegatione praelatorum ad unumquemque derivari. 

Sed nunc difficultas fit de confessario Papae, quia videtur 
quod nullus in Papam iurisdictionem habere possit; nec est 
dissimilis ratio de quolibet episcopo qui ex proprio clero sibi 
assumit confessarium. 

Ad hoc igitur dicendum, nihil repugnare quominus a Pon- 

tifice qua tali derivet ad sacerdotem quemlibet iurisdictio fori 
interni super ipsam privatam Pontificis personam. Ratio est quia 


1') Cf. Bullam Auctorent fidei n. 37. 

in foro interno, ubi non indicatur de actibus humanis per ordi- 

nem ad legem humanam canonicam, sed per ordinem ad legem 

aeternam, Pontifex non est originalis fons jurisdictionis, sed 

merum medium quo a Christo iurisdictio provenit ad coeteros. 

Unde etiam dictum est supra, quod semel accepta potestate, 

omnis sacerdos indicans in hoc foro, immediate subordinatur 

Deo et non habet in terra superiorem. Quia igitur in foro poe- 
nitentiae non valet nisi iurisdictio ipsius Dei, non solum hoc 

sensu quod a Deo dari debet, sed omnino hoc sensu quod solius 
Dei esse potest uti principaliter iudicantis: facile apparet cur 
sacerdos, quamvis mediante Pontifice iurisdictionem fori interni 
accipiat, nullo tamen modo sit aut esse possit in eodem foro vi- 
carius Pontificis: sed cum sit vicarius solius Christi iudicis. nihil 
obstat quominus in Pontificem qua hominem et peccatorem sa- 
cramentale iudicium exerceat. Nec est simile de foro externo in. 
quo Papa principalis est legislator et iudex. Quare impossibile 
est ut det alteri facultatem iudicandi vel puniendi seipsum, nam 
iste alius ageret in Papam ut vicarius Papae ; sed vicarius est 
una persona iuridica cum ordinario suo ; idem igitur esset ac 
si Papa seipsum excommunicaret vel iudicaret, quod est contra- 
dictorium. Hinc S. Thomas, Suppi. Quaest. 20, a. 3: « Ad tertium 
«dicendum quod iudicium exterius est secundum homines ; sed 
«iudicium confessionis est quoad Deum, apud quem .aliquis 
«redditur minor ex hoc quod peccat, non autem apud hominum 
* praelationes. Et ideo in exteriori iudicio, sicut nullus in seipsum 
« sententiam dare potest excommunicationis, ita nec alteri com- 
«mittere ut se excommunicet. Sed in foro conscientiae potest 


« alteri committere suam absolutionem, qua ipse uti non posset ». 


$2 


Si igitur iurisdictio per quam habentur Ecclesiae claves, 
semper est necessaria ministro huius sacramenti, iam exinde 
sponte sua sequitur quidquid in Tridentino, Sess. XIV, can. 11 

definitum est de casuum reservatione ('). Reservatio enim casuum 
nihil aliud est quam limitatio jurisdictionis in foro poenitentiae. 
Porro jurisdictio non est in sacerdote nisi ex concessione Pon- 
tificis et Episcoporum quos posuit Spiritus Sanctus regere Ec 
clesiam Dei. Insuper, cuius est iurisdictionem concedere, eius 
etiam est ipsam ampliare vel restringere secundum quod boni 
regiminis ratio postulat. Ergo dicendum est Pontificem et Episco- 
pos habere ius reservandi sibi casus, quandoquidem, utTriden 
tinum cap. 7 ait: « Magnopere ad Christiani populi disciplinam 
« pertinere sanctissimis Patribus nostris visum est. ut atrociora 
*quaedam et graviora crimina, non a quibusvis, sed a summis 
«duntaxat sacerdotibus absolverentur. Unde merito Pontifices 
« Maximi pro suprema potestate sibi in Ecclesia universa tra- 
* dita, causas aliquas criminum graviores suo potuerunt peculiari 
« iudicio reservare. Neque dubitandum est, quando omnia quae 
«a Deo sunt, ordinata sunt, quin hoc idem episcopis omnibus 
«in sua cuique dioecesi, in aedificationem tamen, non in destru- 
«ctionem, liceat, pro illis in subditos tradita supra reliquos in- 
« feriores sacerdotes auctoritate ». — Caetera vide apud mo- 
rales theologos. 

Ast de potestate clavium nondum satis. Cum enim non absol- 
vatur homo a peccatis nisi praemissa absolutione a censuris et 
praesertim ab excotfrmunicatione, si forte poenitens huiusmodi 
vinculo ligatus existát, de excommunicatione ipsa secundum quod 
ab Ecclesiae clavibus dependet, iam dicendum venit.(*) 


(*) « Si quis dixerit, Episcopos non habere ius reservandi sibi 


* casus nisi quoad externam politiam, atque ideo, casuum reservatio- 
« tionem non prohibere quominus sacerdos a reservatis vere absolvat, 


-« anathema sit ». 

DE EXCOMMUNICATIONE 


Excommunicatio generatim est separatio a communione Ec- 
clesiae. Communii- autem Ecclesiae dupliciter consideratur: primo, 
quoad unitatem corporis; secundo, quoad communitatem bonorum 
Primo modo sumpta communio, ipsissimum est Ecclesiae essen- 
tiale constitutivum, dicens cohaesionem omnium membrorum 
inter se sub visibili capite summo apostolico antistite. Secundo 
modo considerata, intelligitur fluere ex priori per naturalem re 
sultantiam, quatenus ex coadunatione omnium in unum corpus 
consequitur quaedam bonorum communitas et communicatio. Sic 
etiam in corpore physico prius intelliguntur membra cohaerere 
inter se invicem, et ex consequenti intelligitur unumquodque 
membrum boni totius corporis fieri particeps. Sic iterum in illa 
typica lerusalem quae aedificabatur ut civitas, cuius participatio 
eius in idipsum, omnes domus per prius sese contingebant, et 
consequenter aderat communicatio unius ad alteram. Hinc in 
symbolo quasi sub uno articulo haec duo proponuntur: Credo 
sanctam Ecclesiam catholicam, sanctorum communionem. 

Equidem sanctorum communio generalissime accepta, non 
intra solos fines corporis militantis Ecclesiae restringitur, nam 
per illam communicant fideles viatores cum Ecclesia sive trium- 
phante sive patiente; imo ipsa aliquo modo viget inter omnes 
viatores sanctos, sese extendens ad eos etiam qui nonnisi de 
anima terrestris Ecclesiae exsistunt. Verumtamen quaedam est 
communio omnino propria visibili corpori huiusmet Ecclesiae, 
vigens inter illos omnes et solos qui ad ipsum pertinent corpus, 
sive boni illi sint sive mali, nam et ipsi mali, in quantum vera 
ecclesiasticae societatis membra, sanctorum nomen adhuc aliqua- 
liter participant fl). Porro haec communio quae sola in praesenti 

« Sancti vocantur fideles qui populus Dei effecti sunt, quive 


4 se, fide et baptismate suscepto, Christo consecrarunt, quanquam in 
« multis offendunt, et quae polliciti sunt non praestant, quemadmodum 


De Ecclesiae Sacrattientis. Tomo II. t6 

attenditur, duobus potissimum constare dicenda est, communitati 


womentorum, et communitate suffragiorum. Per communitatem 


sacramentorum bonum Capitis, scilicet Christi, communicatur seu 


communicabile est omnibus membris. Per communitatem suffra- 


giorum bonum unius membri communicatur cacteris membris. 
Sed quia de sacramentis eorumque communitate iam alias di- 


ctum est [8^ quaedam explicanda supersunt circa solani com- 


munitatem suffragiorum. 

Suffragium theologice acceptum, est quodlibet spirituale 
subsidium quo quis apud Deum alterum iuvat. Et duplici via 
praestari potest, primo per modum  impetrationis, secundo per 
modum satisfactionis sive solutionis pro poena illa quae regu 
lariter post remissionem culpae manet residua. Quo fit ut duplex 


detur suffragiorum communium genus. 
Quoad suffragia impetratoria, notandum quod in preci- 


bus et intercessionibus quae per publicos Ecclesiae ministros ex 
lege ecclesiastica fiunt, duo debent distingui: primo quidem opus 
operantis, deinde vero id quod dici potest opus operatum per 


respectum ad totam Ecclesiam, cuius minister est orator et le- 


gatus (a. Primo modo oratio habet valorem commensuratum 
devotioni illius personae quae celebrat vel orat. Secundo modo 


habet valorem commensuratum devotioni Ecclesiae quae dictam 


«etiam qui artem aliquam profitentur. etsi artis praecepta non servent, 


« nomen tamen artificam retinent. Quare D. Paulus Corinthios sancti- 


« ficatos et sanctos appellat, in quibus nonnullos fuisse perspicuum est, 
WMiquos ut carnales, et gravioribus etiam nominibus acriter obiurgat » 
Catech. ad Paroch. Part, i, de nono Symb. art., n. 15. 

C. Haec communitas sacramentorum consistit in iure legitimo at- 
que expedito recipiendi sacramenta, non autem in qualicumque potentia 
lla valide, quia haec potentia etiam extra corpus verae Ec- 





recipiendi 
clesiae exsistit, ut sufficienter explicatum est in tractatu de sacramentis 


in communi. 

C) Opus operatum generaliter dicitur illud quod efficaciam habet 
a principali aliquo agente, cui proximus operans deservit ut minister. 
Sicut igitur consideratur opus operatum in sacramentis per respectum 


ad Deum principalem causam gratiae, ita hic proportione servata, con- 


sideratur opus operatum per respectum ad Ecclesiam. 

personam delegavit ad perorandam communem causam apud 

Deum, et non dependet a bonitate vel meritis ministri, sed satis 

est ut habeat ipse intentionem faciendi quod intendit Ecclesia, 

iniunctum sibi officium exsequendo. Publicae ergo Ecclesiae pre- 
ces sunt communia suffragia impetratoria, quae tanto efficaciora 
esse perhibentui quanto Ecclesia ipsa in suis membris sanctior 
et Deo gratior exsistit. Et quia sanctitas haec Ecclesiae crescit 
cum sanctitate singulorum, quisquis se sanctificat et nova apud 
Deum merita acquirit, eo ipso in communem totius corporis 
utilitatem haec praeclara opera et eximia facta impendit: qua- 
tenus scilicet pro sua parte efficit ut preces supplicationesque 
quarum participes sunt ii omnes qui in corpore manent, maio- 
rem obtineant vim impetrandi. Tantae enim virtutis est compa- 
ginatio ista qua lotum corpus compactum et connexum est per 
omnem iuncluram | subministrationis () ut ad communium suf- 
fragiorum efficaciam conferat quidquid boni a singulis membris 
fit in ea Jerusalem quae aedificatur ut civitas, cuius participatio 
eius in idifisum (a). 

Nunc autem, quoad suffragia satisfactoria praesupponen- 
dum est iustos posse pro aliis solvere reatum poenae temporalis, 
id est cedere eis valorem satisfactorium suorum bonorum operum 
secundum propriam cuiusque intentionem. Quapropter cum multa 
Ecclesiae membra satisfecerint in hoc mundo ultra mensuram 
suae indigentiae, quin tamen superabundantes eorum satisfa- 
ctiones determinatis aliquibus personis profuerint, fit ut valor 
ille se habeat ad instar bonorum quae omni possessore destituta, 
ipso iure ad publicum aerarium transeunt, in utilitatem totius 
communitatis expendenda. Publicum porro aerarium nunc intel- 
lige Ecclesiae thesaurum qui per indulgentias solis Ecclesiae 
membris dispensari potest. Hinc ergo oritur alterum publici 
subsidii genus, et hoc iterum modo bonum aliquorum commu- 
nicatur aliis, in ea Jerusalem quae aedificatur ut civitas, cuius 
participatio eius in idipsum.(*) 


(') Eph. IV-16. 
P) Psalm. CXXI-3. 

Sic igitur communio sanctorum prout visibili corpori mill 
tantis Ecclesiae propria est, consideratur quoad sacramenta et 
generalia suffragia; annexam habet communicationem in publica 
celebratione sacrorum, communicationem vero civilem de se in- 
timiorem reddit. Porro excommunicatio si ad plenam ac perfe- 
ctam sui rationem pertingat, privat omnem communionem, tam 
in sacris quam in civilibus, ita ut non solum ipse excommunicatus 
prohibeatur a communicando cum fidelibus, sed et ipsi fideles vi 
cissim interdicantur ab omni commercio cum excommunicato ('). 
Et in antiquo quidem iure omnis excommunicatio maior hunc 
effectum sortiebatur. In novo vero iure a temporibus Concilii 
Constantiensis sub Martino V, introducta est alia dispositio qua 
distinguuntur excommunicat! in vitandos et toleratos (a). Soli vi- 
tandi sunt excommunicat! simpliciter et absolute, adeoque prae- 
cisi a corpore. Tolerati vero, secundum quod longe verius ap- 
paret, adhuc de corpore sunt. Et ratio est quia etsi per tole- 
rantiam nullus favor directe tribuatur excommunicato, sed solis 
fidelibus qui non tenentur ipsum evitare, tamen ex consequenti 
et indirecte, ex favore concesso fidelibus redundat favor in ex- 
communicatum, et talis quidem favor qui non est compossibilis 
cum praecisione a corpore Ecclesiae. 

Etenim primo, ex hoc quod per ecclesiasticam legem non 
prohibentur fideles quominus communicent cum toleratis, con- 
cludunt canonistae, toleratos non privari communibus suffragiis 
impetratoriis (3). Sed suffragiorum communium illi soli partici- 
pes efficiuntur, qui intus sunt. Insuper toleratus, si fuerit rogatus 
a fideli, non interdicitur a sacramentorum administratione et ju- 
risdictionis exercitio. Ex quo iterum deducunt canonistae quod 
tolerati non amittunt iurisdictionem, etiam ordinariam, quam 
semper valide exercent, tametsi illicite, si rogati non sint et nulla 
urgeat necessitas. Atqui rursus, iurisdictionis ordinariae sive pos-(*) 


(*) i Cor. V, 3-5, et 10-13. 

() Nota quod S. Thomas est anterior Concilio Constantiensi, 
adeoque de excommunicatione disputat secundum praescriptiones an- 
tiqui iuris. 


(3) Cf. S. Ligor, de cens., n. 164. 

sessio sive exercitium, proprium est bonum membri Ecclesiae, 
quod ex natura rei praeciso competere nequit, et sic redit ea- 
dem conclusio. Licet igitur tolerati prohibeantur sub gravi ab 
omni percepfione ^aeramentorum, priventur indulgentiis, inter- 
dicantur etiam ab auditione missae, arceantur ab assistentia ad 
omnia publica Ecclesiae officia ("). haec tamen omnia sunt intel- 
ligenda per modum ligaminis quo impeditur exercitium iuris, 
non per modum ablationis iuris ipsius; ex quo fit ut tales di- 
cendi sint in gremio Ecclesiae simpliciter permanere (3|. 

Quae igitur cum ita se habeant, manifestum est quod po- 
testas excommunicandi, sicut et potestas correlativa absolvendi 
ab excommunicatione, pars est potestatis clavium. Pariter mani- 
festum est quod utraque haec potestas respicit directe forum 
externum sive contentiosum, forum autem internum nonnisi in- 
directe et ex consequenti, in quantum excommunicatio, utpote 
sacrorum participatione privans, prohibet ne sacramentalis ab- 
solutio licite possit impendi. Quare absolutio a censuris ipsi 
sacramentali absolutioni regulariter praemittitur. Porro ad eius- 
modi absolutionem non est per se necessaria, ut patet, potestas 
ordinis, sed solius iurisdictionis; itemque in ea impertienda sa- 
cerdos non est immediatus Christi minister, sed praelati qui 
excommunicationem tulit, et per delegatum solvere potest id 
quod prius ligaverat. Caetera videbis apud canonistas et theo- 
logiae moralis auctores. 

Tandem ultimo loco considerandum est de indulgentia, per 
quam extra sacramentale indicium ex clavium potestate rela- 
xatur reatus poenae temporalis. Et primo de indulgentia se- 
cumdum se, secundo de facientibus indulgentiam, tertio de reci- 
pientibus eam. 


C) Haec equidem per se sequuntur ab excommunicatione; causas 
autem excusantes, praesertim quoad eos qui citra uotorietatem incur- 
rerunt excommunicationem, vide apud morahstas. 

() Cf. Bellarminum. de Eccl., L 3, c. 6. 

Quaest, XXV-XXVII Supplem. 


DE INDULGENTIIS. 


Indulgentia secundum suam primitivam rationem con 
siderata, nihil aliud esse videtur quam indirecta absolutio ab 
iniunctis in foro sacramentali poenitentiis, per elargitionem factam 
dt thesauro Ecclesiae ad extinctionem réatus pro quo ipsae poeni- 
tentiae fuerant iniunclae. 

Cuius notionis veritas quintupliciter apparere potest: ex 
ratione nominis, ex origine rei, ex consueto tenore concessionis, 
ex auctoritate veterum theologorum, denique ex differentia inter 
modum quo indulgentia conceditur vivis, et quo defunctis appli- 
cabilis esse dicitur. 

Primo, inquam, ex ratione nominis. Indulgere enim ex vi 
vocis, nihil aliud est quam auvnotiav facere, id est remittere 
seu condonare poenam quam iustitiae severitas edixerat; eam 
nunc poenam dico, quae a magistratibus reipublicae in regulari 
iudicio taxata fuerat et decreta. Sed quia Ecclesiae praelatus 
non habet potestatem solvendi directe sacramentalem  poeniten- 
tiam extra ipsum sacramentale iudicium, ut iam alias dictum 
est: rursus quia Ecclesia faciens huiusmodi directam absolutio- 
nem, « magis damnificaret quam adiuvaret, quia remitteret ad 
« graviores poenas, scilicet purgatorii » f» — ideo iniuncta poe- 
nitentia eatenus indulgetur, quatenus per communis thesauri di- 
spensationem dat praelatus unde extinguatur reatus pro quo 
confessarius ad certam satisfactionem  ligaverat  poenitentem. 
Atque hoc pacto actus praelati directe tendit ad tollendum id 
quod erat ratio et finis praecepti, indirecte vero et ex conse- 
quenti, ad authenticam praeceptae satisfactionis relaxationem. 

Idem etiam facile tibi constabit, si originem indulgentiarum 


spectes. Contingebat quippe in prima Ecclesiae aetate ut poe- 


(* S. Thom. Suppi Quaest. 25, a. i. 

nitentes peterent et acciperent a martyribus in carcere consti- 
tutis schedulas seu libellos commendationis ad episcopum, qui 
horum libellorum gratia iniunctas poenitentias vel ex toto vel 
ex parte condonabat. Et haec sine dubio fuit prima indulgen- 
tiae forma, quam non obscure indicat Tertullianus I. ad Mar- 
tyres, c. i: « In primis ergo, benedicti, nolite contristare Spi- 
«ritum Sanctum, qui vobiscum introiit carcerem. Si enim non 
« vobiscum nunc introisset, nec vos illic hodie fuissetis. Et ideo 
« date operam ut ille vobiscum perseveret. Vos (diabolus) in. 
« veniat munitos et concordia armatos, quia pax vestra bellum 
« est illi. Quam pacem quidam iif Ecclesia non habentes, a mar- 
« lyrihus in carcere exorare consueverunt. Et ideo eam etiam 
« propterea in vobis habere et fovere et custodire debetis, ut 
* siforte et aliis praestare possitis ». Item Cyprianus, epist, 12 
ad suum clerum: «Quoniam tamen video facultatem veniendi 
«ad vos nondum esse, et iam aestatem coepisse, quod tempus 
« infirmitatibus assiduis et gravibus infestatur; occurrendum puto 
« fratribus nostris, ut qui libellos a martyribus acceperunt et 
"praerogativa eorum apud Deum adiuvari possunt, si incom 
« modo aliquo et infirmitatis periculo occupati fuerint, non ex- 
« pectata praesentia nostra, apud presbyterum quemcumque... 
« exomologesim facere delicti sui possint, ut manu eis in poeni- 
«tentiam imposita, veniant ad Dominum cum pace quam dari 
« martyres litteris ad nos factis desideraverunt ». Et similia 
habet idem Cyprianus in epistola sequenti quae est ad clerum 
de his qui ad pacem festinant, ubi iterum concedit lapsis ut quod 
poenitentiae ad pacem impetrandam adhuc deerat, martyrum 
meritis indulgeatur, et quod sua sponte mancum adhuc videretur 
atque inchoatum, a presbyteris ratum haberi iubet, acceptorum 
libellorum gratia. 

Eamdem adhuc veritatem ostendet consuetus tenor conces- 
sionis indulgentiarum. Ubique enim respicitur ad poenitentias ca- 
nonicas, vel iniunctas, vel certe ex condigno iniungibiles ; fitque 
vel plenaria vel partialis ipsarum relaxatio, puta poenitentiae 
quadraginta dierum, septem annorum, atque ita porro. 

Accedit auctoritas veterum theologorum, et speciatim S. Tho- 

mae, qui Suppl. Quaest. 26, a, 1, docet communicationem illaip 
quam praelati religionum facere solent meritorum sui Ordinis 
ad insignes benefactores, non habere rationem indulgentiae. 
< Primo, inquit, quia per illas communicationes, quamvis homo 
« solvatur a reatu poenae quantum ad Deum, tamen non solvi- 
* tur a debito faciendi satisfactionem iniunctam ». Existimat ergo 
de ratione indulgentiae esse ut per eam homo solvi possit a 
poenitentia quae ei iniuncta est, vel potuisset iniungi. 

Denique hoc idem apparere potest ex modo quo indulgen- 
tiae dicuntur a pontificibus applicabiles defunctis fidelibus, vide- 
licet non per modum indulgentiae, sed per modum suffragii, id 
est meri subsidii. Nihil enim habent defuncti quod amplius in 
dulgeri possit per potestatem ecclesiasticam, quamvis adhuc de 
thesauro militantis Ecclesiae possit depromi quo eorum debitum 
extinguatur. Restat igitur ut indulgentia sub formali ratione in- 
dulgentiae respiciat poenitentias in praesenti vita iniunctae at- 
que adimplendas, a quibus fideles per actum praelati, indirecte 
quidem ut supra declaratum est, sed tamen authentice absol- 
vuntur. 

Haec tamen dixerim si ratio habeatur tam impositionis no- 

minis, quam primitivae formae concessionis indulgentiarum. Nunc 
autem, quod ad rem attinet, non est de essentia indulgentiae in 
se consideratae ut reipsa solvat hominem ab obligatione impo- 
sitae satisfactionis, alias, cui non fuisset de facto iniuncta satis- 
factio, iste indulgentiae beneficio frui non posset, quod absit. 
Imo vero cum indulgentiis partialibus semper  attendantur 
poenitentiae canonicae quae amplius non sunt in usu, constat 
quod per eas non solvitur homo a satisfactione iniuncta, sed 
solum consequitur tantam remissionem reatus quantam fuisset 
consecutus, agendo secundum veteres canones poenitentiam qua- 
draginta, vel centum, vel bis centum dierum etc. Quare si es- 
sentialem rationem indulgentiae consideres, nihil aliud erit quam 
solutio ex publico aerario pro debitis privatorum, et hoc modo 
definiri poterit: Largitio a praelato de communi Ecclesiae the- 
sauro facta, ad extinctionem reatus poenae temporalis quae post 
remissum quoad culpam peccatum adhuc est residua. 

Potestatem porro inesse Ecclesiae concedendi indulgentiae, 
de fide est definita in Tridentino. Sess. XXV, decr.de Indulg. 

Et fund.atur haec potestas super exsistentiam thesauri de 
quo iam dictum est, ubi de excommunicatione; thesauri, inquam, 
constantis ex superabundantibus satisfactionibus sanctorum, et 
praesertim infinitis meritis ipsius capitis Christi; quae merita, 
etsi in sacramentis operentur, inquit S. Thomas (), non tamin 
efficaciam habent in sacramentis coarctatam, sed sua infinitate 
excedunt, nusquam exhaurienda. Et quia publici aerarii dispen- 
satio semper ad principes civitatis pertinet, potestas conceden- 
dae indulgentiae in Ecclesia ad eos spectat qui fori externi Ju- 
risdictionem habent, et pro tanto de bonis communibus disponere 
possunt. Qua de re celebris exstat Bulla Clementis VI in corpore 
iuris, Extravag. commun. l|. 5, tit. 9, c. 2: « Unigenitus Dei 
«Filius de sinu Patris in uterum dignatus est descendere ma- 
ti tris... (et) sui ipsius agni incontaminati et immaculati pretioso 
«sanguine nos redemit; quem in ara crucis innocens immolatus, 
«non guttam sanguinis modicam, quae tamen propter unionem 
"ad Verbum pro redemptione totius humani generis suffecisset, 
«sed copiose velut quoddam profluvium noscitur effudisse... 
«Quantum ergo exinde, ut nec supervacua, inanis, aut superflua 
«tantae effusionis miseratio redderetur, thesaurum militanti Ec- 
«clesiae acquisivit, volens suis thesaurizare filiis pius pater, ut 
I sic sit infinitus thesaurus hominibus, quo qui usi sunt, Dei 
(amicitiae participes sunt effecti. Quem quidam thesaurum, non 
"in sudario repositum, non in agro absconditum, sed per bea- 
« tum Petrum caeli clavigerum eiusque successores, suos in terris 
€ vicarios, commisit fidelibus salubriter dispensandum, et pro- 
«priis et rationabilibus causis, nunc pro totali, nunc pro par- 
«tiali remissione poenae temporalis pro peccatis debitae, tam 
«generaliter quam specialiter, vere ; oenitentibus et confessis 
« misericorditer applicandum. Ad cuius quidem thesauri cumu- 
«lum, Beatae Dei Genitricis omniumque electorum a primo iusto 
«usque ad ultimum merita adminiculum praestare noscuntur: de 


C) Suppi., Quaest. 25, a. 1. 

* cuius consumptione seu minutione non est aliquatenus formi 
*dandum, tam propter infinita Christi merita (^) quam pro co 
« quod, quanto pluies ex eius applicatione trahuntur ad iustitiam. 
« tanto magis accrescit ipsorum cumulus meritorum » (a). 
Nunc autem sciendum est quod ad concessionem indulgen- 
tiae semper requiritur causa iusta et proportionata quantitati 
ipsius. Quae quidem causa sumi debet ex re ad utilitatem Ec- 
clesiae seu honorem Dei promovendum pertinente. Datur enim 
indulgentia ex dispensatione thesauri, cuius praelatus est oeco- 
nomus, non proprietarius; oeconomi autem est, non exlibitoet 
puro arbitrio, sed rationabilibus de causis, ut loquitur Clemens VI 
in Bulla praecitata, communem thesaurum dispensare (3). In hoc 
tamen duo observanda veniunt. 
Primo, quidem, quod etsi causa iusta plerumque exsistat 


ratione alicuius operis implendi in divinam gloriam vel Ecclesiae 


C) Dicet aliquis: Ad quid ergo dicitur thesaurus contare super. 
abundantibus satisfactionibus sanctorum, cum ex solis satisfactionibus 
Christi tanta supponatur infinitas cui nihil addi possit? Ad hoc igitur 
dicendum, non ideo accrescere Ecclesiae thesaurum  satisfactionibus 
iustorum, quasi essent insufficientes satisfactiones Christi, a quibus aliae 
omnes vim suam participant, nec quasi satisfactiones sanctorum additae 


satisfactionibus Christi plus satisfactionis efficerent; nam sicut entia fi- 
nita addita enti i 





ito non faciunt plus entis, sed solum plus entium, 
ita in praesenti. Sed ideo voluit Deus in thesauro Ecclesiae recondi sa- 
tisfactiones sanctorum, easdemque nobis applicari, ut per hoc commen- 
daret communiouem membrorum corporis mystici, foveret charitatem. 
suos amicos glorificaret, ac demum  manifestaret perfectionem redem- 
ptionis. quae ipsosmet redemptos cooperatores redemptionis aliorum 
efficere potuit. 
('" Hoc equidem, ut notat Lugo, de Poenit. Disp. 27. Sect 3, 
n. 45, intelligi debet de necessitate quadam morali. Nam plerumque 
illi quibus thesaurus applicatur, cum liberi iam sint a proprio poenae 
reatu, habebunt satisfactiones sequentes magna ex parte superabun- 
dantes, ex quibus thesaurus augebitur. 
(3) In. Bulla etiam Martini V Inter cunctas, proponitur credendum: 
« Quod Papa omnibus Christianis vere contritis et confessis, €X Cüllsü 
< pia et iusta possit concedere indulgentias in remissionem peccatorum. 


maxime pia loca visitantibus, et ipsis manus suas porrigentibus adiu- 
4 trices ». 

bonum, potest tamen quandoque adesse quin ullum opus injun- 
gatur tanquam lucrandae indulgentiae conditio. Hinc valide et 
icite in certis circumstantiis conceditur indulgentia absque ullo 
onere imposito, sicut cum olim concedebatur ad petitionem mar- 
tyrum. Indicabat enim Ecclesia, sat gravem causam esse vel 
solam confessorum Christi intercessionem, ut scilicet magna apud 
ideles de martyrio haberetur exsistimatio, cum viderent tanti 
jeri martyrum commendationes. Sic etiam hominibus bene me 
ritis de Ecclesia concedi solet in articulo mortis indulgentia, 


cuius sufticientissima causa sunt servitia praecedentia: nam pro- 





ecto irrationabilis prodigalitas non est, si ex publico aerario sol- 
vantur debita eorum qui de publica re sunt optime meriti. 
Observandum praeterea quod quandocumque opus iniungi- 
tur ut lucrandae indulgentiae conditio vel causa, nunquam se 
habet in ratione commutationis, quasi tantum requireretur pro 
tanto, sed se habet pure et simpliciter ut procurans vel pro- 
movens finem cuius intentio legitimet expensam de thesauro. 
Unde proportio in opere requisita nequaquam ex parte magni- 
tudinis vel poenalitatis eius sumenda est, sed solum ex parte 
finis cuius obtinendi gratia, vel partialis vel plenaria promit- 
titur debitorum solutio. Ita sane, ut exemplo Bellarmini utar, 
concedebatur plenaria indulgentia iis qui diebus solemnibus prae 
foribus basilicarum assistebant, dum Pontifex benediceret Urbi 
et Orbi, et rationabiliter quidem. Nam huiusmodi assistentia 
etsi in se levis, ordinabatur tamen ad finem magni momenti, eo 
quod frequentia populi maxime tunc conferebat ad honorem 
Sedis Apostolicae, et ad publicam professionem fidei de ipsa 
petra supra quam totius Ecclesiae construitur soliditas; et hic 
erat finis. concessionis indulgentiae. Et simili modo ratiocina- 
beris de illis indulgentiis quae tempore Lutheri publicabantur 
a collectoribus eleemosynarum pro aedificatione basilicae S. Petri; 
itemque de illis aliis quae pro fine habent promovendam fre- 
quentationem sacramentorum in populo christiano, accendendam 
devotionem erga Christi passionem aut beatissimam eius matrem, 


atque ita porro. 
Controvertitur autem de casu in quo objective quidem non 

sed tamen a praelato, 
Negat Bellarminus 
affirmant alii. 

esset causa sufficiens et proportionata, 
indicio saltem probabili talis existimaretur. 
esse in tali circumstantia validam indulgentiam ; 


Caeterum quod attinet ad eas indulgentias quae Ecclesiae uni- 


versali per Summos Pontifices conceduntur, de earum validi 


tate dubitare fas utique non est: unde, ut dicit S. Thomas in 
praesenti, Quaest. 26, a. 2: « Tantum valent quantum praedi- 
cantur ». 

Tandem ad lucrum indulgentiae nihil aliud requiritur quam 
impletio praescripti operis, (si sub conditione operis implendi 
indulgentia concessa sit), et remissio quoad culpam, eorum pec- 
catorum pro quorum poena exstinguenda beneficio indulgentiae 
homo utitur. Hinc semper necessarius est status gratiae, et quoad 


indulgentiam plenariam plenarie consequendam, oportet ut per 
interiorem contritionem culpae etiam veniales omnes fuerint ab- 
stersae, quandoquidem impossibile est ut unquam solvatur poenae 


reatus, nisi per prius cessaverit imputabilitas culpae quantum 


ad sui formale. 

Qi aest. XXIX-XXXII Suppl 


Tractatus de Poenitentiae sacramento suum habeat comple 
mentum necesse est ex doctrina de Extrema Unctione, quae 
ipsius Poenitentiae consummativum existimata est a Patribus, et 
ad hoc sacramentum se habet fere sicut Confirmatio ad Bapti 
smum. Primo itaque dicendum de existentia sacramenti infirmo- 
rum. Secundo de eo quod est sacramentum tantum, necnon 
et de iis quae pertinent tum ad subiectum tum ad ministrum. 
Tertio de re sacramenti. Quarto de re et sacramento, ubi et 


de reviviscentia atque iterabilitate. 


THESIS XXIV. 


Cum Dominus sacramenta instituerit quibus Christiani 
dum vivunt, possint integros se conservare ab omni gra- 
viore spiritus incommodo: ita nec defuit divina eius pro- 
videntia in egressu et transitu ab hac temporali militante 
ecclesia ad aliam sempiternam. Hinc quinto ordine suc- 
cedit Extrema Unctio quae sacramentum exeuntium nun- 
cupatur. a Christo Domino nostro instituta, et a Beato 
lacobo Apostolo promulgata his verbis: « Infirmatur quis 
«in vobis ? Inducat presbyteros Ecclesiae, et orent super 
«eum ungentes eum oleo in nomine Domini, et alleviabit 
«eum Dominus, et si in peccatis sit, remittentur ei ». 


$b 


Existere sacramentum infirmorum, attenta ratione divini 
consilii in praeparatione remediorum salutis, fere a priori con- 
stare posset. Voluit enim clementissimus Redemptor noster, fi- 


delibus suis per sua sacramenta quovis tempore et adversus 

omnia omnium hostium tela esse prospectum. Non ergo omittere 
potuit quominus finem vitae sacramento speciali tanquam firmis- 
simo quodam praesidio muniret, quia ut Tridentinum, Sess. XIV, 
de Extr. Unet, luculenter ait: « Etsi adversarius noster occasiones 
« per omnem vitam quaerat et captet ut devorare animas nostras 
« quoquo modo possit, nullum tamen tempus est quo vehemen- 
* tius ille omnes suae versutiae nervos intendat ad perdendos 
« nos penitus, et a fiducia etiam, si possit, divinae misericordiae 
« deturbandos, quam cum impendere nobis exitum vitae per 
« spicit ». Sed et insuper considerandum est, hominem nunquam 
esse ineptiorem ad resistendum, ob dolorem et aegritudinis ma- 
gnitudinem. Quare sive ex parte inimici scientis se modicum 
tempus habere res inspiciatur, sive ex parte hominis quem tanta 
aggravat atque opprimit moles aerumnae, apparet quod mancum 
atque imperfectum mansisset opus Dei in institutione sacramen- 
torum, nisi quatuor prioribus quae ad individui sanctificationem 
et curationem fuerunt ordinata, sacramentum quoque agonizan 
tium seu emigrantium e vita mortali addidisset. Et haec certe 
consideratio convenientiam saltem institutionis satis superque 
demonstrat. Nunc autem ne remaneat dubium super ipsum in- 
stitutionis factum, ad positivas auctoritates et probationes a po- 
steriori statim deveniendum. 


$2. 


Sed hic primum omnium animadvertes, pauca testimonia 
sive in Scriptura sive in operibus veterum inveniri; notabis 
etiam quae sit causa et ratio huius raritatis. 

Sane vero sacramentum Extremae Unctionis non habuit sa- 
cramentalem figuram in Lege antiqua, sicut habuerunt Baptis- 
mus, Eucharistia, et Poenitentia. Cuius rei optimam congruen- 
tiam affert S. Thomas in 1-2, Quaest. 102, a. 5 ad 3um: « Di- 
« cendum, inquit, quod quaedam sacramenta Novae Legis ha- 
* buerunt in Veteri Lege sacramenta figuralia sibi correspondentia. 
* Nam circumcisioni respondet Baptismus qui est fidei sacramen- 
« tum. Convivio vero agni paschalis respondet in Nova Lege 

- sacramentum Eucharistiae. Omnibus autem purificationibus Ve- 
. teris Legis respondet in Nova Lege sacramentum Poenitentiae. 
« Consecrationi autem pontificis et sacerdotum respondet sacra- 
« mentum Ordinis. Sacramento autem Confirmationis quod est 
.sacramentum plenitudinis gratiae, non potest respondere in 
« Veteri Lege aliquod sacramentum, quia nondum advenerat 
« tempus plenitudinis, eo quod nihil ad perfectum adduxit Lex, 
« Heb. VII-19. Similiter autem et sacramento Extremae Unctio- 
«nis, quod est quaedam immediata praeparatio ad introitum 
I gloriae, cui aditus nondum patebat in Veteri Lege, pretio non: 
«dum soluto ». 

In novo autem Testamento circa Extremam  Unctionem 
nihil aliud habetur praeter notissimum testimonium lacobi Apo: 
stoli, cui addi potest locus Marci VI-13: « Et exeuntes (duo- 
«decim discipuli) praedicabant ut poenitentiam agerent, et dae- 
«monia multa eiiciebant, et ungebant oleo multos aegros et sa- 
* nabant ». Ubi tamen non de ipso sacramento agi videtur, sed 
solum de quadam eius adumbratione. Quo fit ut dixerit Triden- 
tinum, hoc sacramentum « apud Marcum quidem  insinuatum, 
«per lacobum autem apostolum ac Domini fratrem promul- 
« gatum ». 

Nunc ad Traditionem quod attinet, frustra requireres apud 
Patres et veteres scriptores doctrinam de hoc sacramento ex 
professo atque data opera expositam, si modo excipias casualem 
quamdam responsionem Innocentii I ad Decentium Eugubinum, 
de qua mox dicetur f Sed neque id cuiquam incredibile vi- 
deri debet, nam etiam nunc, etsi de fide Ecclesiae dubitari pro- 
fecto non possit, raro admodum accidit ut in concionibus vel 


operibus sive exegeticis sive polemicis de Extrema Unctione 


C) Casualem responsionem dico, quia profecto casualiter accidit 





ut episcopus ille de unctione infirmorum Pontificem consuleret. Quod 
si non consuluisset, non haberemus perspicuum istud et disertum anti- 
quitatis testimonium circa Extremae Unctionis sacramentum Hinc ergo 
concludere licet, silentium multorum nihil aliud ostendere, nisi quod 
defuit eis occasionalis causa consignandi scripto ea quae de hoc sacra- 


mento, traditione et usu tenebatur. 

mentio fiat. Insuper catecheses antiquorum, utpote ad catechu- 
menos vel neophytos directae, de iis tantum sacramentis age- 
bant quae simul cum solemni baptismo solebant ministrari. Adhuc 
ratio habenda est legis arcani quam, seclusa gravi necessitate 


usque ad saeculum sextum nemini licuit infringere (°), et ideo 


mirum non est si deficiente omni adversario seu speciali causa 
controversiae, de ipsa unctione infirmorum allusiones potius quam 
disertae declarationes inveniantur. Denique hoc vel maxime prae 
oculis haberi debet, quod unctio ista habebatur ut perfectio alqut 
consummatio Poenitentiae. Quapropter iure meritoque reputatur 


implicite commemorata in quamplurimis illis locis in quibus 


sermo est de poenitentia concedenda infirmis et periclitantibus 


ad mortem. Certe Origenes utrumque sacramentum, Poeniten- 
tiae scilicet et Extremae Unctionis, per modum unius comple- 
ctitur, cum Hom. 2 in Levitic. n. 4 ait. « Est adhuc et septima, 
« licet dura et laboriosa per poenitentiam remissio peccatorum.,., 
«cum non erubescit (peccator) sacerdoti Domini indicare pec- 
« catum suum... In quo impletur ct illud, quod lacobus Apo- 
« stolus dicit: Si quis autem | infirmatur, vocet presbyteros Ec- 
« clesiae, et imponant ei manus, ungentes eum oleo m nomini 
« Domini, et oratio fidet salvabit infirmum, et si m peccatis sil, 
« remittentur ei ». Et idem eruitur etiam ex verbis Chrysostomi 
l. 5 de sacerdot. n. 5. Ex his igitur omnibus causis fit ut ra- 
ritas testimoniorum quae Extremam Unctionem explicite spe- 
ctent. catholico dogmati et certitudini eius nequaquam officere 
possit. 

E contra positivum testimonium Innocentii Papae, ineunte 
saeculo quinto, instar multorum est. Respondens enim ad varia 
quaesita Decentii episcopi Eugubini, de unctione extrema loqui- 
tur non quasi de re incerta aut noviter instituta, sed velut de(*) 


(*) De lege arcani in praedicta epistola Innocen 





ad Decentium 
non obscura testi 





atio est: «Saepe, ait Pontifex, dilectionem tuam ad 
«Urbem venisse, ac nobiscum in Ecclesia convenisse non dubium est, 
« et quem morem, vel in consecrandis mysteriis, vel in caeleris agenda 
€ arcanis teneat, cognovisse». Et infra: « Reliqua vero quae scribi jas 
« non erat, cum adfueris, interrogati poterimus edicere ». 

ritu sacro nemini non cognito, eamque diserte annumerat cae- 
teris sacramentis quae poenitentibus, nisi prius absolutionem 
recepissent, regulariter concedi non debebant: « Sane, inquit 
< Pontifex (T, quoniam de hoc sicuti de caeteris consulere vo- 
« luit dilectio tua, adiecit etiam filius meus Caelestinus diaconus 
«in epistola sua, esse a tua dilectione positum illud quod in 
«Beati lacobi epistola conscriptum est: Si infirmus aliquis in 
« vobis est, vocet presbyteros, etc. Quod non est dubium de fide- 
«libus aegrotantibus accipi ve! intelligi debere, qui sancto oleo 
«chrismatis (a) perungi possunt, quod ab episcopo confectum. 
« non solum sacerdotibus, sed omnibus uti Christianis licet, in 
«sua aut in suorum necessitate inungendum (3|. Caeterum illud 
«superfluum esse videmus adiectum, ut de episcopo ambigatur 
« quod presbyteris licere non dubium est. Nam idcirco presby: 
«teris dictum est, quia episcopi aliis occupationibus impediti, 
«ad omnes languidos ire non possunt. Caeterum si episcopus 
«aut potest, aut dignum ducit aliquem a se visitandum et be- 
« nedicere et tangere chrismate, sine cunctatione potest, cuius 
«est chrisma conficere. Nam poenitentibus istud infundi non po- 


test, quia genus est sacramenti, nam quibus reliqua sacramenta 
« negantur, quomodo unum genus putatur posse concedi? - 


() Apud Migne. Patr. lat, Tom. 20, coi. 560. 

(C) Chrisma hic sumitur sensu lato pro oleo consecrato. Vide Vigne. 
Curs. Compl. Theol, Tom. 24, coi. 41 et seq. 

(8) Recte notant editores quod ab Innocentii mente aberrant, qui 
eum hoc loco omnibus Christianis tum se tum suos oleo sancto ungendi 
ius attribuere, et fideles omnes huius sacramenti ministros praedicare 
arbitrantur. Tantum refutat opinionem eorum qui tum forte sibi persua- 
serant. olei sancti usum sacerdotibus a quibus conficitur ita proprium 
esse, ut eo nulli alii ungendi essent; ac docet illud ab iis confici, noa 
ut inde ipsi soli, verum etiam omnes Christiani ungantur. Nondum quippe 
hic de unctionis ministro, sed de eo tantum cui conferri possit, sermo 
est Inde ad alteram progrediens quaestionem, an scilicet presbyterorum 
ita proprium sit hoc sacramentum administrare, ut illud conferre epi- 
scopi» non liceat, falsam ea de re nonnullorum opinionem de qua illum 
Decentius consulendum duxerat, confutat. Et haec quidem Decentii inter- 
rogatio, quantum abhorreret ab illorum temporum fide, ut Christiani 


quique infirmos sacro oleo ungere posse crederentur, aperte indicat. 


Dt Eccltsiat Sacramentis. Tom. 11. t? 

Sed et authenticitatis huius sacramenti testes irrefragabiles 
adstant Graeci schismatici; eos potissimum dico, qui a tempo, 
ribus Nestorii et Eutychetis, a catholica Ecclesia divulsi sunt. 
Quamquam non a solis schismaticis evidentia huius demonstra- 
tionis oriri dicenda sit, cum sit notissimum talem aemulationem 
iam ab initio inter Orientis et Occidentis ecclesias extitisse, ut 
impossibile fuerit Graecos a Latinis, vel Latinos a Graecis re- 
cepisse sacramentum quod authentica apostolorum traditio non 
habebat. 

Quid plura? In ipsa Scriptura apostolica originem commu- 
nis fidei circa sacramentum infirmorum clare ostendimus, nam 
in praelaudato lacobi testimonio omnia inveniuntur quae de es- 
sentia et ratione sacramenti sunt: Ritus sacer sub praescripta 
forma verborum, orent super eum, ungentes oleo in nomine Do- 
mini. Tum efficacia gratiae, alleviabit cum Dominus, et si in pec- 
catis sil, remittentur ci. Denique Christi institutio, quam neces- 
sario prodit natura promissionis, cum nemo praeter Deum po- 


testatem habeat in gratiam et peccatorum remissionem. 


THESIS XXV. 


Huius sacramenti materia est oleum ab episcopo be- 
nedictum. quod unctione facta in quinque sensibus tam- 
quam totidem vulnerum radicibus, debet applicari. Forma 
est oratio optativa: Per istam sanctam unctionem et suam 
piissimam misericordiam indulgeat tibi Deus quidquid per 
visum, etc. deliquisti. Minister est solus sacerdos. Subiectum 
denique, omnis et solus adultus baptizatus, infirmus, de 


cuius morte timetur. 


Notandum hic est quod cum de hoc sacramento et iis quae 
ad ipsum pertinent, ex traditione, usu, et auctoritate Ecclesiae 
maxime certificemur, inde potissimum determinanda erunt eius 
materia, forma, minister, et subiectum. Neque enim ad omnia 

ista, cum ad ultimas determinationes devenitur, sufficit Scriptu- 
rae testimonium, sed nec etiam requiritur, ut constat. 

De Materia. — Materia est oleum olivae ab episcopo be- 
nedictum. Ita Tridentinum cap. i, Florentinum in decreto pro 
Armenis, Innocentius I ubi supra, adhibens nomen chrismatis 
tanquam nomen genericum quo omne oleum consecratum quan- 
doque designatur (x). Rationes autem convenientiae exponit Ca- 
techismus ad parochos inquiens: « Aptissime haec materia illud 
«significat quod vi sacramenti interius in anima efficitur; nam 
«ut oleum ad mitigandos corporis dolores magnopere proficit, 
«ita sacramenti virtus animae tristitiam ac dolorem minuit. 
« Oleum praeterea ad recreandas defatigati corporis vires maxime 
(accommodatum est. Quae omnia, quid in aegroto divina vir 
«tute per huius sacramenti administrationem efficiatur decla- 
«rant ». Sane vero quidquid in praesenti mysterio agitur, mi- 
sericordiam et lenitatem alleviationis spirat. Unde eleganter S. 
Thomas sibi obiiciens quod in parabola evangelica mysticus ille 
Samaritanus alligavit vulnera eius qui inciderat in latrones, in- 
fundendo oleum cum vino, observat et respondet vinum quidem 
sanare mordendo, oleum vero leniendo, et mordax elementum mi- 
nimk congruere indoli huius sacramenti De causa autem cur 
omnino necesse sit ut oleum fuerit ab episcopo benedictum, iam 
in simili dictum est, cum de Confirmatione ageretur. Nemini 
quippe dubium esse potest quin ratio principalis sit positiva in- 
stitutio, a qua omnia sacramenta propriam legem accipiunt. Sed 
in divinis institutionibus semper adest congruentia ex natura rei. 
quae nunc sumi potest ex analogia physicorum instrumentorum. 
Instrumenta enim artium acquirunt virtutem instrumentalem du- 
pliciter: quando actu moventur ab artifice, et quando per prius 


() Disputatur inter theologos, an requiratur ad valorem sacra- 
menti oleum benedictum ab episcopo in ordine ad sacramentum infir- 


morum, an possit sufficere oleum catechumenorum, vel chrisma Coo 
fumationis. Quidquid vero sit, sacramentum foret dubium, adeoquv 





sub conditione iterandum, si postmodum, infirmo adhuc superstate. ha 
beretur copia materiae certae. 


(C) S. Thom., Suppi., Quaest. 29, a. 4, ad au®. 

accipiunt instrumenti formam, puta cum niartellus fabricatur. Si- 
militer et materiae sa ramentali instrumenta lis virtus acquiritur 
quando actu adhibetur in confectione sacramenti, tum per prius 
quando designator ad sacramentalem usum. Hanc porro desi- 
gnationem aqua baptismatis sufficienter accepit cum Christus 
pro nobis in Iordane baptizatus est, sed oleum sacrarum unctio 
num eam non consequitur nisi percepta benedictione in nomine 
Christi. Et bene quidem eiusmodi benedictio reservatur soli epi- 
scopo, ut ostendatur efficacia sacramentorum a Christo in alios 
descendens ordinate, « scilicet in populum mediantibus ministris 
« qui sacramenta dispensant, et in ministros inferiores median- 
«tibus superioribus qui materiam sanctificant.., secundum illud 
< Psalm. CXXVII-a: Sicut unguentum in capite, scilicet Christo, 
«quod prius descendit in barbam Aaron, deinde usque ad horam 
vestimenti » ('). 
Convenientissime etiam institutum est ut applicatio olei in- 


firmorum fieret per unctionem quinque sensum (2) quia hoc 


() S. Thom., Suppi., Quaest. 29, art. 6. — Haec praevia sancti- 
ficatio materiae quandoque est de necessitate sacramenti, ut in Confir- 
matione et Extrema Unctione, quandoque est solum de praecepto, ut 
in Baptismo, quandoque vero nullatenus requiritur, ut in iis sacramentis 
quorum quasi materia sunt actus humani. Et hoc est quod vult signifi- 
care S. Thomas in IV, D. 22, q. 2, a. ! ad 3"“, ubi discrimen Poeni- 
tentiae ab aliis sacramentis assignat. Nam etsi materiae sacramentales 
non causent gratiam nisi in ipso usu quando forma verborum adjun- 
gitur, tamen cum praeviam consecrationem accipiunt, iam sunt ordinatae 
ad sacramentalem usum, et pro tanto iam dici possunt aliquo modo gra- 
tiam continere. Nihil autem tale est in Poenitentia in qua non sanctifi- 
catur confessio poenitentis, eo pacto quo per prius sanctificatur aqua 
baptismatis vel oleum Extremae Unctionis. Immerito ergo Ballerini, 
Op. theol. mor., Torn. 5, n. 9, hunc Angelici locum affert ut persua- 
deat actus poenitentis non esse vere materiam Poenitentiae sacramenti. 

I*) Florentinum equidem nominat septem unctiones, sed aliunde 
constat unctionem in renibus et in pedibus non esse necessariam. Hinc 
unctio quinque sensuum est certo sufficiens, sed et probabilius, etiam 
essentialis: quamquam non improbabiliter, speculative loquendo, aliqui 
dicant unctionem unam cum generali forma correspondente, per se solam 


sufficere. Vide auctores theologiae moralis. 

sacramentum est consummativum curationis spiritualis per ge- 
neralem quamdam sanationem omnium quae remanent vulnerum 
peccati. Bene ergo unguntur quinque sensus, quia illa sunt quasi 
quinque ostia per quae peccata intrant in animam, ut Bellar- 
minus ait. Sed et S. Thomas, Quaest. 29, a. 2, eleganter dic 
« Curatio interiorum vulnerum non potest perfecte significari 
«nisi per appositionem medicinae ad diversas vulnerum ra- 





ti dices ». 

De forma. — Forma consistit in oratione optativa, ut in 
thesi positum est, et constat ex Florentino 1. c., potestque etiam 
colligi ex lacobo dicente: Orent super eum. 'Zst igitur in hoc sa- 
cramento notabilis quaedam ab aliis differentia, nam in aliis om- 
nibus forma est assertiva, hic autem forma optativa est de es- 
sentia sacramentalis signi, ut communiter theologi docent. Cuius 
ratio est primo, quia in hoc sacramento curantur reliquiae pec- 
cati secundum solam Dei misericordiam, quin ex parte hominis 
aliquid requiratur ad opus operatum sicut in Poenitentia. Est 
enim homo propriis iam viribus destitutus, qui sibimetipsi suc- 
currere non possit, et ideo nihil reliquum est nisi ut superexaltet 
misericordia iudicium, id est, ut post iudicium clavium, ultimo 
resignetur homo in manus misericordiae sempiternae, quod qui- 
dem per optativam formam recte et congruenter noscitur signi- 
ficari. Et huic rationi non absimilis est ea quam tradit S. Thomas, 
ubi supra, art. 8. Quia, inquit, hoc sacramentum est sacramen- 
tum exeuntium qui iam de foro Ecclesiae esse desinunt, ut in 
solius Dei manu requiescant. Unde cum in aliis sacramentis mi- 
nister utatur verbo assertivo, quasi consecrans vel solvens eos 
qui ad Ecclesiam militantem pertinent, in eaque manent: in hoc 
sacramento per apprecationem Deo committit exeuntem, utpote 
ad aliud forum pergentem et iam pertinere incipientem. 

De ministro. — Minister est solus sacerdos, ut habetur 
in Tridentino, cap. 3, et colligitur ex lacobo: inducat presby- 
teros Ecclesiae. Etenim, ut scite Bellarminus observat, etsi vox 
graeca mpeofvrépa ambigua sit, et seniorem tam aetate quam 
dignitate significare possit, tamen secundum usum Scripturae 
Novi Testamenti, non designat nisi sacerdotes. Unde illud | Tim. 

IV: cum impositione manuum presbyterii, semper fuit de mini- 
stris ecclesiasticis intellectum. Accedit praesertim traditio con- 
stans atque universalis. Qua in re iam praeoccupata fuit diffi- 
cultas orta ex verbis Innocentii f, — ubi ait Pontifex omnes Chri- 
stianos uti posse oleo infirmorum in suis suorumque necessita- 
tibus. Nam Innocentius aperte mox decernit ministros huius sa- 
cramenti solos esse sacerdotes, sive simplices presbyteri sint, 
sive episcopi. Unde nihil aliud sibi vult, nisi quod liceat cunctis 
fidelibus uti oleo sancto, non quidem administrando, sed advo- 
cando presbyteros, et ab eis unctionem accipiendo. 

Convenientia etiam est in aperto, quia cum hoc: sacramen- 
tum sit consummativum Poenitentiae, recte Poenitentiae ministro 
attribuitur, in quo tamen non amplius exigit jurisdictionis po- 
testatem, eo quod Extrema Unctio per modum curationis et non 
iudicii sit instituta. Nec valet si dicas Unctionem infirmorum se 
habere ad Poenitentiam sicut confirmatio ad baptismum, unde 
debuisset solis episcopis hire ordinario reservari. Negatur enim 
sequela propter evidentem disparitatem. Nam confirmatio con- 
summat effectum baptismi largiendo homini gradum aliquem in 
Ecclesia Dei; insuper consecrat christianum qua talem, conse- 
cratione ultima et per se requisita ad spiritualis hominis perfe- 
ctionem, et ideo ministerium eius reservatur sacerdotibus sum- 
mis, sive principibus ecclesiasticae societatis (2). Sed nihil tale 
reperitur in Extrema Unctione, per quam nec gradum acquirit 
homo in hierarchia militantis Ecclesiae, nec recipit aliquid quod 
ad perfectionem per se requiratur, sed solum per accidens, id 
est ratione actualium peccatorum quae supervenerunt post bapti- 
smum. Non ergo similis est ratio. 

De subiecto. — Imprimis subiectum non est nisi baptiza 
tus adultus, cum infantes et perpetuo amentes non fuerint un- 
quam capaces peccatorum quorum reliquiae tolluntur in hoc sa- 
cramento, et de quibus in forma dicitur: /ndulgeat tibi Dominus 
quidqud per visum, auditum, etc., deliquisti. Rursus non est 


(*) Supra, Thes. praec. 
C) S. Thom., q. 7a, a. 11. 

nisi infirmus de cuius morte timetur, ut habetur in Florentino 
et Tridentino ubi supra. Id etiam manifeste evincitur ex lacobo 
qui utitur verbis gravem infirmitatem significantibus. Denique si 
propria indoles huius sacramenti spectetur, constat ipsum fuisse 
institutum in levamen et subsidium infirmorum qui propter vim 
morbi iam non possunt agere exteriorem poenitentiam, aut men- 
tem in Deum, quando maxime oporteret, de facili erigere. 

Hic tamen animadvertere iuvabit non esse confundendum 
infitmum dc cuius morte timetur, ut loquitur Florentinum, cum 
infirmo iamiam desperato et in articulo mortis constituto. Unde 
signanter dicit Tridentinum 1. c. « Declaratur etiam, esse hanc 
« unctionem infirmis adhibendam, illis vero praesertim qui tam 
« periculose decumbunt ut in exitu vitae constituti videantur ». 
Quo dicendi modo satis indicavit Concilium, non tunc tantum 
posse adhiberi, quando periculum eousque increvit ut de recu- 
peratione salutis desperetur. Quapropter perpendenda sunt gra- 
vissima illa verba Catechismi ad parochos: « In quo tamen pec- 
«eant qui illud tempus aegroti ungendi observare solent, cum 
«iam omni salutis spe amissa, vita et sensibus carere incipiat. 
« Constat enim, ad uberiorem sacramenti gratiam percipiendam 
« plurimum valere si aegrotus, cum in eo adhuc integra mens 
«et ratio viget, fidemque et religiosam animi voluntatem afferre 
« potest, sacro oleo liniatur » (x). 

Illud quoque observandum: effectum sanationis corporalis, 
etsi secundario et sub variis conditionibus, vere tamen in Con- 
cilis et Traditione Ecclesiae annumerari inter effectus huius sa- 
cramenti. Nec forsitan incongrue diceret quis, effectum hunc de- 
pendere ab ipsa alleviatione spirituali quae est effectus prima- 
rius et omnino proprius unctionis infirmorum. Bonus enim status 
spiritus noscitur quam maxime iuvare naturam et artem ad in- 
staurationem valetudinis, convenienter disponendo potentias tam 
sensitivas quam vegetativas. Atqui constat efficaciam eiusmodi 
in ordine ad recuperandam sanitatem amplius haberi non posse, 
si iam corruptum sit convalescentiae principium, transacta sci- 


() De Extr. Unet, u. r8. 

licet periodo in qua res adhuc in ancipiti est, et pro variis 
adiunctis ad alterutrum exitum potest determinari. Aliunde vero 
evidens esse debet, sacramenti virtutem in hac parte prorsus 
impediri quoties morbus eousque processit, ut citra miraculum 
curari amplius non valeat, cum ad effectus miraculosos medium 
ordinarium profecto non exsistat. Ergo aberrant qui unctionem 
infirmorum recipere timent, quasi infallibilem prodromum mor- 
tis. Quin imo, ex nimia procrastinatione apponitur obex quomi- 


nus salubri sacramenti influxu infirmus convalescat. 


THESIS XXVI. 


Propria res huius sacramenti est gratia allevians ani- 
mam aegroti, abstergensque peccatorum reliquias. Hinc 
unctio infirmorum inter sacramenta vivorum iure annu- 
meratur. Si tamen inveniat mortalia quae per sacramentum 
Poenitentiae in re susceptum purgari amplius non possunt, 
propriam sacramenti mortuorum vim et efficaciam habere 
dicenda est. 


$ b 


Prior huius propositionis assertio demonstratur ex Scriptu- 
rae verbis: Et oratio fidei f salvabit infirmum, et alleviabit 
eunt Dontinus. Sane vero, ut Bellarminus adnotat, absoluta pro- 
missio est; ergo debet principaliter referri ad sanitatem non cor- 
poris, sed animae; nam secus, semper contingeret haec sanitas 
quoties sacramentum fructuose reciperetur, et nunquam ex hac 
vita aegrotus decederet. Quod etiam confirmari potest ex pro- 
pria vi locutionis qua Scriptura utitur. Ubi enim latinus interpres 


vertit, et alleviabit infirmum Dominus, lectio graeca habet: Kai 


() Dicitur oratio fidei, non quod eius efficacia pendeat a fide mi- 
nistri, sed quia oratio ista, sicut omnis alia forma sacramentalis, est de 


se protestativa fidei Ecclesiae, cuius sunt sacramenta. 

£yspei avróv ò kbpio . Atqui in Novo Testamento, vox £ycipo 
significare solet excussionem soporis spiritualis, iuxta illud Rom. 
XIII-16: Hora est iam nos de somno surgere, ópa nón nuà ct 
bnvov éyepOnvai, et Eph. V 14: Surge qui dormis, et illuminabit 
te Christus, &yeipe ò kaðevõwv, etc. Hoc igitur loco significat 
liberationem a torpore, anxietate, et debilitate spiritus, quae ex 
peccato relinquitur, et propinquos morti potissimum deprimere 
et gravare solet. 

Porro in hac ipsa allevatione interioris hominis consistit 
abstersio reliquiarum peccati de qua loquuntur Concilia. Non 
enim regulariter loquendo, ad tollenda ipsa peccata unctio infir- 
morum fuit instituta, cum supra ostensum sit, sacramentum Poe- 
nitentiae esse medium in re vel in voto necessarium ad remis- 
sionem cunctorum mortalium post baptismum commissorum. 
Esset autem votum fallax atque omnino illusorium, si data pos- 
sibilitate, (quae profecto regulariter dari dicenda est), sacramen- 
tum in periculo mortis re et actu non susciperetur. De lege 
igitur ordinaria solae peccatorum reliquiae infirmo ungendo de- 
bentesse residuae, et istae reliquiae nihil aliud sunt quam spi- 
ritualis debilitas tollens perfectum vigorem ad actus vitae gratiae, 
et impediens quominus ultimum agonem strenue ac fortiter 
homo Christianus perficiat ("). Unde Tridentinum, cap. 2: «Res 
« porro et effectus huius sacramenti... gratia est Spiritus Sancti, 
«cuius unctio.., peccati reliquias abstergit, et aegroti animam 
« alleviat et confirmat, magnam in eo divinae misericordiae fidu- 
«ciam excitando, qua infirmus sublevatus et morbi incommoda 
«ac labores levius fert, et tentationibus daemonis calcaneo insi- 
« diantis facilius resistit ». 

Atque hinc demum facile colligitur Extremam Unctionem 
esse annumerandam, per se loquendo, inter vivorum sacramenta ; 
regulariter enim praesupponit sacramentum Poenitentiae rite 
susceptum, eique supervenit ut quaedam eius consummatio. 


C) Cf. S. Thom.. Suppi, q. 30 a. 1. 

Verum contingere potest ut infirmus in mortali exsistens 
non sit amplius capax suscipiendi in re Poenitentiae sacramen- 
tum, puta si sensibus destitutus nequeat confiteri. Quod si nihilo- 
minus sit habitualiter saltem attritus, ea attritione quae omnem 
peccandi voluntatem excludat (D, adhuc quidem cum sacramento 
justificari potest, sine sacramento non potest. Ad hanc igitur 
justificationis gratiam conferendam, Unctionem Extremam habere 
efficaciam, incunctanter asserimus. Et licet de aliis etiam sacra 
mentis ut supra dictum est, idem sentiendum sit, differt tamen 
ab aliis unctio infirmorum in duobus. Primo in hoc quod de aliis 
sacramentis nonnisi probabiliter id affirmatur, de hoc autem 
sacramento certissime. Secundo in hoc quod aJias, iustificationis 
effectus habetur veluti per accidens, id est supposita bona fide 
suscipientis qui se existimat in statu gratiae, cum non sit; hic 
autem habetur per se et ex proprio fine sacramenti, non secus 
ac in duobus sacramentis mortuorum quae sunt baptismus et 
poenitentia. 

Probatur ergo assertio ex verbis lacobi: Et si in peccata 
sit, remittentur ei. Ibi enim assignatur effectus quem Extrema 
Unctio per se et ex proprio fine inducit, nam de effectibus per 
accidens mentio fieri non debet quando propria alicuius sacra- 
menti natura atque indoles explicatur. Innuitur tamen dictum 
effectum non esse simpliciter et absolute regularem : si in pic- 
eatis sit, inquit, remittentur. Quod nonnisi inepte diceretur de 
baptismo et poenitentia, quoniam haec duo sacramenta ad hoc 
ipsum fuerunt principaliter et primario instituta, et ideo in sub- 
iecto sive baptismi sive poenitentiae status peccati, non aci 


(I) Puta, quia antequam sensibus et usu rationis destitueretur, eli- 
cuit actum interiorem attritionis qui usque nunc habitu perseverat, in 
quantum non fuit actu contrario retractatus. Eiusmodi autem actus in- 
cludit propositum non peccandi de caetero, et ex consequenti votum 


saltem implicitum sacramenti Poenitentiae, sine quo nulli unquam fideli 
contingit iusti 

dentaliter tantum, sed de lege etiam ordinaria supponitur. Di- 
cendum igitur est quod ipsa peccati macula non cadit sub vir- 
tute purgativa sacramenti Extremae Unctionis, nisi quando aliquo 
saltem modo rationem habet reliquiae, id est quando relinqui- 
tur post sacramentum Poenitentiae pro posse infirmi adhibitum 


ac susceptum. 
Caeterum confirmatur etiam conclusio ex verbis formae: 


indulgeat tibi Dominus | quidquid deliquisti. Nisi enim Extrema 
Unctio haberet vim ad purgandum peccatum ipsum, haec forma 
non esset congruens, quia forma nihil aliud debet exprimere nisi 
id ad quod sacramenti virtus per se extenditur Confirmatur de- 
nique ex declaratione Tridentini : « Res etenim (sacramenti huius), 
«gratia est Spiritus Sancti, cuius unctio delicta, si quae sint 


«adhuc expianda... abstergit ». 


THESIS XXVII. 


In extrema Unctione res et sacramentum est resigna- 
tio sive repositio aegroti in manus misericordiae Dei in or- 


dine ad recipiendum, nixi obex obstiterit, alleviationis gra- 
tiam. Tamdiu porro perdurat quamdiu periculosa protrahi 
tur infirmitas, et ideo in eodem periculo mortis sacramentum 
hoc reviviscere quidem potest, iterari vero non potest. 


Ratio prioris assertionis est quia res et sacramentum dici- 
tur illud quod per sacramentum exterius immediate significatur 
significatione practica seu efficaci. Ritus autem apprecatorius 
unctionis infirmorum hoc modo significat, non collationem gratiae 
quae a Deo danda optatur sive indicitur, sed magis repositio- 
nem aegroti in manus divinae misericordiae, in ordine ad reci- 
piendam optatam gratiam atque indulgentiam delictorum (1). Nec 


() Nota quod non ideo negatur sacramentum etiam Extremae 
Unctionis continere gratiam ; sed solum asseritur ille modus efficientiae 
de quo in tractatu de sacramentis in communi fuse disputatum est. 

dubitari potest quin eiusmodi repositio per ritum sacramentalem 
ex Dei institutione eflecta, sit de se necessitas ad ipsius indul- 
gentiae seu alleviantis. gratiae susceptionem. Conveniunt ergo 
ibi omnes notae competentes ei quod est sacramentum et res. 

Ratio alterius assertionis est quia in Extrema Unctione ti- 
tulus ad gratiam ratione infirmitatis corporalis inducitur, cum 
infirmus qua talis subiectum exsistat huius sacramenti. Tamdiu 
ergo manet, quamdiu eadem manet infirmitas, sed non protra 
hitur ultra. Et hinc fluunt duae conclusiones in thesi positae. 
Repugnat enim repeti sacramentum, quando proximus eiusefle- 
ctus iam exsistit,qui nec augeri potest nec numero multiplicari, 
sicut alias dictum est de sacramentis characterem imprimentibus. 
Quod autem attinet ad reviviscentiam, applicandum est generale 
principium iam saepius in superioribus expositum atque incul- 
catum, nec ulla in hac parte remanere potest difficultas. 

Ex dictis igitur apparet qua ratione Extrema Unctio se ha- 
beat coronidis instar in opere sanctificationis nostrae. Baptismo 
enim regenerati, per confirmationem armati in milites Christi, 
eucharistia toto peregrinationis huius tempore sustentati, ad om- 
nem lapsum per Ecclesiae claves a peccatorum vinculis absoluti, 
ultimo in sinum misericordiae transferimur, ut ibi in hora mortis 
requiescentes, securum habeamus accessum ad introitum gloriae. 


Quod nobis omnibus per gratiam suam concedat Dominus omni- 


potens. Arnen. 


EXPLICIT DISPUTATIO DE POENITENTIA 


ET EXTREMA UNCTIONE. 


DE ORDINE 


DE ORDINE 


Quaest. xxxiv-xL. Supplem. 


Superest dicendum de duobus sacramentis quae societati 
qua tali necessaria sunt, et primo de illo quod ad multitudinem 
populi christiani sacris initiandam, necnon et regendam guber- 
nandamque noscitur institutum. Et hoc est Ordinis sacramen- 
tum, quo confertur sacra potestas et efficitur hierarchia. 

Hierarchiam autem nunc dico, non sensu passivo, prout 
quandoque sumitur pro multitudine ordinata sub principe. Hoc 
namque pacto tota Ecclesia militans hierarchia una dicitur et 
est, in quantum est tota sub Christi lege constituta, pugnans 
contra rectores tenebrarum harum, et intendens iis quae sunt 
cultus divini f. Sed in hac ipsa ordinata multitudine quae tota 
est obnoxia gubernationi Christi, distinguitur pars quaedam ha- 
bens sub Christo praelationem ministerii supra caeteros, et sic 
accipitur hierarchia ecclesiastica sensu activo, prout dicit prin- 
cipatum constantem episcopis, presbyteris et ministris (a), qui 
praeficiuntur sacris, etex officio aliis dispensant divina mysteria. 

Sane vero, unum habemus Sacerdotem qui pontifex factus 
est per eum qui dixit ad illum: luravit Dominus et non poem- 
tebit eum, tu es sacerdos in aeternum. Nec alius quispiam ei suo 


() Vide tomum primum huius operis, Thes. ti. 
C) Trident., Sess. XXIII, can. 6 

cedere potuit, nani alii quidem plures facti sunt sacerdotes id- 
circo quod morte prohiberentur permanere, hic autem, eo quod 
maneat in aeternum, sempiternum habet sacerdotium. Verum 
ipse iani consedit in dextera sedis magnitudinis in caelis ('). Et 
ideo cum corporalem sui praesentiam esset Ecclesiae subtra- 
cturus. necessarium fuit ut alios institueret sibi ministros, qui 
suum in terris sacerdotium  administrarent, homines efficiendo 
bonorum eius participes secundum illud Apostoli: Sic nos exis- 
timet horno ut ministros Christi et dispensatores mysteriorum Dei. 
Unde discipulis consecrationem sui corporis et sanguinis com- 
misit dicens: Hoc facite in meam commemorationem. Eisdem tri- 
buit potestatem peccata remittendi, secundum illud: Quorum 
remiseritis peccata remittuntur eis. Eisdem etiam docendi et ba- 


ptizandi officium iniunxit: Euntes, inquit, docete omnes gentes, 
baptizantes eos. 


Sed cum tanta res sit sancti huius sacerdotii ministerium, 
consentaneum etiam fuit ut plures et diversi essent ministrorum 
ordines sacerdotio ex officio deservientes: «Primo quidem pro- 
« pter Dei sapientiam commendandam, quae in distinctione re- 
«rum ordinata maxime relucet, tam in naturalibus quam in 
«spiritualibus: quod significatur in hoc quod regina Saba vi- 
« dens ordinem ministrantium Salomoni, non habebat ultra spu 
« ritum, deficiens in admiratione sapientiae illius. Secundo ad 
* subveniendum humanae infirmitati, quia per unum non pote- 
«rant omnia quae ad divina mysteria pertinebant expleri sine 
« magno gravamine, et ideo distinguuntur ordines diversi ad 
« diversa officia, et hoc patet per hoc quod Dominus, Numer. XI, 
« dedit Moysi septuaginta senes in adiutorium. Tertio ut via 
« proficiendi hominibus amplior detur, dum plures in diversis 
« officiis. distribuuntur, ut omnes sint Dei cooperatores, quo 
« nihil est divinius, ut Dionysius dicit, cap. 3 ecclesiasticae hie- 
« rarchiae » (a). 


Quia igitur spiritualis potestas ministrandi divina per certos 


() Hebr. VII-VIII. 
()S. Thom. Suppi. Quaest. 37, a. 1. 

gradus distributa, a Christo in Ecclesiae ministros derivatur, 
debuit profecto sub quibusdam sensibilibus signis eis conferri, 
iuxta generalem oeconomiam alias declaratam. Quo fit ut facile 
hic assignentur illa tria quae in omni sacramento N. L. necesse 
est reperiri. Nam sacramentum tantum est exterior et sensibilis 
ordinationis ritus; rrs etf sacramentum est ipsa collata potestas 
conficiendi et tradendi sacra, character videlicet vel sacerdotii 
vel ministerii ; denique res tantum est gratia iuvans ad sancte 
explendum functiones ordinis, cum ad divinam liberalitatem per- 
tineat ut cui confertur potestas ad aliquid operandum, confe 


rantur etiam ea sine quibus huiusmodi operatio convenientei 
exerceri nequit. 


At vero in potestate conficiendi et ministrandi sacra non- 
dum intelligitur potestas regiminis sive imperii, quam tamen 
societati religiosae, non secus ac civili, plane necessariam esse 
nemo sane diffitebitur. Sed et cuilibet attendenti evidens erit 
quod etsi una potestas ab alia realiter distinguatur, non ideo 
una ab altera seiungi debuit aut separari: quatenus scilicet mi 
nime conveniebat ut praepositi ad regendam Ecclesiam Dei (r), 
alii essent ab iis qui per potestatem ordinis praeficiuntur divino 
cultui, et ex hominibus assumpti, pro hominibus constituuntur 
ut offerant dona et sacrificia pro peccatis (a). Necesse igitur fuit 
ut potestas imperii in societate ecclesiastica sacro annecteretur 
ordini: non tamen cuilibet, sed supremo, id est summo sacer- 
dotio quod episcopatus appellatur. In qua etiam imperii pote- 
state ius divinum duplicem gradum sapientissima dispositione 
induxit, simplicis episcopatus et supremi pontificatus, ut illud 
adimpleretur, quod figuraliter sub cruce Domini gestum in Evan- 
gelic legitur: Milites, inquit, cum crucifixissent eum, acceperunt 
vestimenta eius et fecerunt quatuor partes, unicuique militi partem, 
et tunicam. Erat autem tunica inconsutilis, desuper contexta per 
totum. Dixerunt ergo ad invicem: Non scindamus eam, sed sortia- 


f Act. XX228. 
C) Heb. V-i. 

mur (it Hia, cuius sii (I. Re enim vera, magnum in hoc facto 
mysterium continebatur. Nam quatuor vestimentorum partes ec- 
clesias particulares significaverunt quibus in quatuor mundi par- 


tibus, hoc est in Occidente, Oriente, Aquilone, et Austro, sin- 
guli praesident episcopi. Tunica autem  inconsutilis quae non 


scinditur, universalem designavit Ecclesiam, cuius indivisae uni- 
tati praefata partitio minime praeiudicat, dum scilicet, unus fuit 


constitutus episcopus, iure divino habens, praeter unius parti- 
gregis Domini providentiam et 


cularis ecclesiae curam, totius 
praeter vestimento- 


principatum. Et ille unus in eo milite qui 
rum partem, ipsam indivisam tunicam in suam accepit posses- 
sionem, noscitur praefiguratus. 

Haec igitur sunt quae in tractatu de Ordinis 
exponenda veniunt, et facile ad quatuor puncta reducuntur: 
Primo de exsistentia et propria unitate huius sacramenti. Se- 
cundo de distinctione ordinum et septenario numero eorumdeni. 
Tertio de materia, forma, et ministro ordinationum. Quarto de 


sacramento 


gradu episcopali quoad duplicem potestatem ordinis et jurisdi- 


ctionis.(*) 


(*) loan. XIX-23. 

Quaest. XXXIV-XXXIX Sipflem. 


DE SACRAMENTO ORDINIS ET ORDINUM DISTINCTIONE 


Prior disputatio hierarchiam septem ordinibus constantem 
habet pro obiecto, et ideo abstrahit a speciali consideratione 
episcopatus. Etenim episcopatus, proprie loquendo, ordo distin 
ctus non est, sed ordinis sacerdotalis apex et plenitudo, cui al 


tera huius tractatus pars convenienter reservabitur. 


THESIS XXVIII. 


Exsistit in Lege Nova Ordinis sacramentum, sic nomi- 
natum ab eo quod est sacramentum et res, videlicet a po- 
testate sacra quae in eius collatione principaliter intenditur, 


et in qua. propria Huiusmet sacramenti unitas asservatur 


$ L 


Primum omnium ratio nominis est investiganda. Unumquod- 
que enim sacramentum ab aliquo sibi proprio nominatum est: 
Baptismus quidem ab ablutione exteriori cui respondet interior 
emundationis effectus. Confirmatio vero a virtute efficiendi Chri- 
stianum adultum et robustum militem Christi. Item Eucharistia 
nomen accepit ab excellentia qua super alia eminet sacramenta, 
in quantum continet ipsuin gratiae fontem et auctorem. Rursus 
Poenitentia dicta est ab actibus qui sunt quasi materia eius. 
Extrema Unctio a ritu externo qui ultimo adhibetur exeuntibus 
ab ecclesia militante. Matrimonium denique a reali identitate 
sacramenti cum coniugio quod est in officium naturae. Nunc 
igitur de ipso nomine Ordinis merito inquiritur. 

Sciendum itaque est quod iuxta primam acceptionem no- 


minis, ordo est relatio inter ea exsistens, quae habent aliquem 

modum prioritatis et posterioritatis. Quo fit ut ubicumque est 
aliquid prius et posterius, ibi etiam oporteat aliquem ordinem 
esse, vel secundum situm, vel secundum tempus, vel secundum 
originem, vel secundum quamcumque aliam rationem. Porro in 
praesenti, circa socialem constitutionem nostra versatur consi- 
deratio. In societate autem qua tali, prioritas et posterioritas 
attenditur secundum praelationem habentis potestatem, et subie 
ctionem eius qui obnoxius est potestati. Ibi ergo ordo constat 
relatione superiorum ad inferiores, et vice versa. Verumtamen, 
cum de Ordinis sacramento agitur, ordo non sumitur pro rela- 
tione ipsa, quae tam in superioribus est, quam in inferioribus, 
sed pro potestate, sive gradu eminenti qui causa est relationis, 
et fundat relationem qua inter se mutuo referuntur in societate 
ecclesiastica illi ad quos pertinet ministrare divina, et illi ad 
quos pertinet ea recipere. Hinc S. Thomas: « Dicendum quod 
« nomen ordinis dupliciter accipitur. Quandoque enim significat 
- ipsam relationem, et sic est tam in superiori quam inferiori..., 
«et sic non accipitur hic. Quandoque autem accipitur pro ipso 
gradu qui ordinem primo modo acceptum facit. Et quia ratio 
(id est causa) ordinis prout est relatio, invenitur ubi primo 


« 


aliquid superius altero occurrit, ideo hic gradus eminens per 


í potestatem. spiritualem, ordo nominatur » (x). 
Quae igitur cum ita sint, apparet sacramentum Ordinis esse 


ad litteram, sacramentum potestatis sive hierarchiae. Sumitur 


autem dupliciter: primo pro ritu exteriori quo confertur potestas: 
et sic est sacramentum tantum, quod dicitur ordinatio; se- 
cundo pro potestate collata, et sic significatur sacramentum et 


res, quod est ipse ordo. 


$2. 


Porro sacramentum Ordinis hoc posteriori modo principa- 
lius dicitur. Primo quidem quia ordinatio transit, ordo manet. 
« Illud quod est res tantum, inquit S. Thomas (a), non est de 


() Suppi. Quaest. 34. a. 2 ad 4“, 
(à S- Thom. Suppi. Quaest. 34, a. 2 ad ium. 

«essentia sacramenti. Quod est sacramentum tantum, transit. 

« Sacramentum et res manere dicitur. Unde relinquitur quod ipse 

« character interior sit essentialiter et principaliter ipsum sacra- 

< mentum Ordinis ». Secundo quia cum sacramentum istud non 

pro sanctificatione hominis individui fuerit institutum, sed pro 
necessitate ecclesiasticae societatis in qua oportet esse aliquos 
qui aliis sacra ministrent, ritus exterior non ad gratiam, sed ad 
characterem sive spiritualem potestatem conferendam primario 
et potissimum adhibetur. In quo quidem notabilis differentia Or- 
dinem inter et baptismum noscitur exsistere, nam « quamvis in 
« baptismo conferatur aliqua spiritualis pote'stas recipiendi alia 
« sacramenta, ratione cuius characterem imprimit, non tamen hic 
«est principalis effectus eius, sed ablutio interior propter quam 
« baptismus fieret, etiam priori causa non existente. Sed Ordo 
< potestatem principaliter importat. Et ideo character qui est 
«spiritualis potestas, in definitione Ordinis ponitur, non autem 
«in definitione baptismi » (): Atque hinc demum sequitur, sa- 
cram potestatem in ordinationibus collatam, esse id in quo pro 
pria huic sacramento constat atque innotescit unitas. 

Sane vero sacramenta non sunt nisi septem; unde oportet 
confiteri Ordinem esse sacramentum unum. Caeterum de fide 
est plures esse ordines, et quidquid nunc sit de subdiaconatu 
et quatuor minoribus, de sacerdotio saltem et diaconatu, ad sa- 
cramentalitatem quod attinet, ambigere non licet. Quomodo ergo 
non duo sacramenta, imo quomodo non septem si secundum 
veriorem sententiam quilibet ex septem ordinibus vere est sa- 
cramentalis? Nulla alia occurrit responsio praeter illam S. Tho- 
mae: « Dicendum, inquit, quod divisio Ordinis non est totius 
< integralis in suas partes, neque totius universalis, sed totius 
< potestativi, cuius haec est natura quod totum secundum com- 
< pletam rationem est in uno, in aliis autem est quaedam par 
*ticipatij ipsius. Et ita est hic; tota enim plenitudo huius 
«sacramenti est in uno ordine, scilicet sacerdotio, sed in aliis 
*est quaedam participatio Ordinis. Et hoc significatum est 


() S. Thom. ubi supra, ad 2um. 

* in hoc quod Dominus dixit, Numer. XI-ty, Moysi: Auferam 
« de spiritu hio, tradamque eis, ut sustineant tecum onus populi, 
« Et ideo omnes ordines sunt unum sacramentum » ('). Et re 
quidem vera plenitudo et participationes plenitudinis non po- 
nunt in numerum in ea linea in qua accipitur plenitudo; unde 
unum plenum sacramentum et plures diminutae eius participa- 
tiones non faciunt sacramenta plura, sed unum. 

Iam age. Plenitudo sacramenti et diminuta eius participatio 
considerari nequit ex parte effectus gratiae, tum quia gratia sa- 
cramentum non est, tum quia impossibile est fingere diminutas 
participationes in ipsa eius ratione essentiali, tum denique quia 
mensura gratiae non dependet nisi ex quantitate dispositionum 
quae possunt esse meliores in eo qui diaconus, quam in eo qui 
presbyter ordinatur. Sed nec considerari potest ex parte exte- 
rioris ritus ordinationis secundum se. Quomodo enim ritus ex- 
terior ordinationis diaconalis dici posset participatio ritus exte- 
rioris qui in initiatione sacerdotum adhibetur, revera non apparet. 
Verum optime concipitur sacra potestas in supremo omnium 
ordine plena atque perfecta, quam unam potestatem diminute 
participant potestates inferiorum ordinum sacerdotio ex officio 
deservientium, iuxta illud Tridentini, Sess. XXIII, cap. 22: c Cum 
« divina res sit tam sancti sacerdotii ministerium, consentaneum 
«fuit, quo dignius et maiori cum veneratione exerceri posset, 
« ut in Ecclesiae ordinatissima dispositione plures et diversi es- 
« sent ministrorum ordines qui sacerdotio ex officio deservirent». 
Sic igitur patet unitatem haberi ex eo quod est sacramentum 
et res. Unde necesse est ut illud idem sit principaliter Ordinis 
sacramentum, secundum ea quae superius ex Angelico prae- 
missa sunt. 


$3 


Nunc autem huius sacramenti existentia ex Scripturae pa- 
riter et divinae Traditionis testimonio certissime demonstratur. 
Sed per prius nota non esse necessarium ad praesentem demon 


] Quaest. 37. a. 1 ad aul“. 

strationem, ut in ea de singulis, imo de pluribus ordinibus mentio 
fiat, nam etsi nullus esset ordo praeter sacerdotium, adhuc in- 
tegra maneret assertio quae nunc contra haereticos defenditur 
eo vel magis quod, uti mox insinuatum est, in solo sacerdotio 
secundum rei veritatem, sacramenti huius salvatur plenitudo 
Interim ergo ab ordinibus inferioribus abstrahere licet, quia suf 
ficit ad scopum praefixum ut in ordinatione et ordine sacerdo- 
tali vera ostendatur sacramenti ratio. — His igitur praenotatis: 
Ordinis sacramentum Scripturae commendat auctoritas ubi 
certam commemorat impositionem manuum per quam sacerdo- 
talis ministerii traducitur potestas, conferturque gratia ad huius 
ministerii exercitium requisita. Dicitur enim 2 Tim. 16: < Admo- 
«neo te ut resuscites gratiam Dei f. quae est in te per im- 
« positionem manuum mearum » (a). Et iterum 1 Tim. [Y-14: 
« Noli negligere gratiam quae in te est, quae data est tibi per 
« prophetiam cum impositione manuum presbyterii » (3). Et re 


quidem vera, in una et altera ad Timotheum epistola instruit 


< Graecum verbum avnwnupsiv proprie significat, ignem denuo 
< vivificare, id est ignem sopitum aut torpentem flabello seu ventulo 
« suscitare. Quod Apostolus aptissime transfert ad resuscitationem gra- 


«tiae Dei. Eam homo in se resuscitat oratione, meditatione, lectione 





«ac studio rerum sacrarum, sancti propo renovatioue. etc.». Ita 
Estius, in h. I. 
« Notandum est, in huiusmodi Scripturis a parte totum signi- 
*ficari. Non enim solum manus imponebantur ordinando, verum etiam 
« verba mystica proferebantur, et alii ritus adhibebantur... sive ad sub- 
«stantiam sacramenti pertinentes, sive non». Et certe in Scriptura, 
Confirmationis etiam sacramentum impositio manus dicitur, quae tamen 
ad specialem significationem per formam verborum caeteraque adiuncta 
determinabatur. 
($ Commemorat ibi Apostolus prophetias de quibus cap. ! dixerat: 
Hoc praeceptum commendo tibi, fili Timothee, secundum praecedentes in 
(e prophetias id est secundum revelationes divinas de te factas, quibus 
significatum fuit te futurum utilem Ecclesiae Dei ministrum. « Etenim 
àin Ecclesia primitiva, inquit Estius, electiones episcoporum saepe fie- 
« bant per revelationem Spiritus Sancti. Sic ad opus praedicationis 
« missi fuerunt Barnabas et Saulus. Sic etiam multos sanctos episcopos 
< olim legimus electos. Sic igitur (ipse Timotheus^ ordinatus fuit epi- 


« Scopus, postquam non unum Spiritus Sancti testimonium, sed plura 

Apostolus discipulum suum de obligationibus muneris episco- 
palis, ipsumque alloquitur ut pontificem sive sacerdotem; quare 
minime dubium esse potest quin impositio manuum de qua in 
utroque loco, ipsissima sit Timothei ordinatio in praesulem Ec 
clesiae Ephesinae. Atqui nihil ibi deest ad rationem peculiaris 
sacramenti. Habetur enim signum exterius symbolicum, collati- 
vum specialis sanctificationis et specialis gratiae, illius dico gra- 
tiae quae potestati sacrae est annexa, et est ad bonum eius 
usum omnino necessaria. Aliunde vero apparet, ritum illum lege 
perenni et ordinaria ab auctore gratiae institutum in Ecclesia 
fuisse, cum in eadem pastorali epistola commendetur Timotheo 
ut sit cautus in imponendo aliis manus ('), et de eodem officio 
admoneatur Titus his verbis: Hutus rei gratia reliqui te Cretae, 
ut constituas per civitates presbyteros sicut ego disposui tibi (*), 
ad perpetuitatem scilicet sacri ministerii. Recte ergo Tridenti- 
num, Sess. XXIII, cap. 3: « Cum Scripturae testimonio... per- 
« spicuum sit, per sacram ordinationem gratiam conferri, dubi- 
* tare nemo debet Ordinem esse vere et proprie unum ex se- 


« ptem Sanctae Ecclesiae sacramentis » (3). 


«de eo praecessissent.. Erant autem hae prophetiae, partim ipsius 
« Pauli ordinantis, partim aliorum fidelium qui prophetiae donum hta 
« bebant ». Verumtamen eiusmodi prophetiae designabant quidem or- 
dinandum, nondum ei ordinem conferebant, et ideo statim meminit 


Apostolus impositionis manuum presbyterii, sive ritus sacramentalis per 


quem assumptus est Timotheus ad id muneris, ad quod divinitus fuerat 





praemonstratus. Eodem quippe pacto. Act. XIII, dum apostoli erant in- 
tenti oblationi sacrificii, dixit illis Spiritus Sanctus: segregate mihi Sau- 
lum et Barnabam in opus ad quod assumpsi eos. Tunc ieiunantts et oran- 
tes imponentesque eis manus, dimiserunt illos. 

(D i Tim. V-22: « Manus cito nemini imposueris». 

--  () Tit. 1-5. 

(8) Argumentum scripturale eodem modo concludit, sive dicatur 
Timotheus una ordinatione consecutus integrum sacerdotium, sive dua- 
bus distinctis, primo presbyteratum, et deinde apicem pontificatus. Et 
quacumque hypothesi facta, ratio sacramenti non ad solam ordinatio 


nem episcopalem qua talem potest restringi, quia sicut perpetuo credi- 
tum est in Ecclesia, episcopatus non est nisi ultimum complementum 


sacerdotii: complementum autem sine eo cuius est complementum 

Longum esset Traditionis testimonia recitare, quorum pro- 
fecto maxima copia est. Et plura quidem in decursu huius di- 
sputationis pro nata occasione afferentur. Interim ergo unus pro 
omnibus erit Augustinus, qui causam catholicam agens contra 
Donatistas et refutans eos rebaptizantes qui fatebantur non posse 
amitti baptismum semel valide receptum, sed potestatem bapti- 
zandi aiebant desinere in eis qui a vera Ecclesia defecissent: 
« Nulla, inquit f, ostenditur causa cur ille qui ipsum bapti- 
«smum amittere non potest, ius dandi potest amittere. Utrum- 
«que enim sacramentum est, et quadam consecratione utrunique 
« homini datur ; illud cum baptizatur, istud cum ordinatur ; ideo- 
«que in Catholica utrumque non licet iterari. Nam si quando 
«ex ipsa parte (schismaticorum) venientes etiam praepositi, pro 
« bono pacis, correcto schismatis errore, suscepti sunt, et si 
«visum est opus esse ut eadem officia gererent quae gerebant, 
«non sunt rursum ordinati ; sed sicut baptismum in eis, ita Or 
«dinatio mansit integra, quia in praecisione (id est in schismate) 
«fuerat vitium quod unitatis pace correctum est, non in sacra- 
«mentis quae ubicumque sunt, ipsa sunt. Et cum expedire hoc 
« indicatur Ecclesiae, ut praepositi eorum venientes ad catholi- 
«cam societatem, honores suos ibi non administrent, non eis 
«tamen ipsa Ordinationis sacramenta detrahuntur, sed manent 
«super eos. Ideoque non eis in populo manus imponitur, ne 
«non homini, sed ipsi sacramento fiat iniuria ». Ubi vides Or- 
dinationem Baptismo per omnem modum aequiparari quoad sa- 
cramentalitatem. initerabilitatem,characteris perpetuitatem; idque 
non ex privata Augustini opinione, sed ex notoria totius Eccle- 
siae catholicae fide, quae fides ipso etiam usu et praxi ubique 
recepta luculenter innotescebat. Huic igitur testimonio plena vis 


demonstrativa inest. 


nec esse nec intelligi potest. Oportet igitur ut sacramentalis ordinatio 
de qua Apostolus, sit per prius ordinatio qua confertur sacerdotium, 
etiam praecisione facta ab eo quod episcopatus addit supra simplicem 
presbyteratum. Quae omnia ex infra dicendis evidentius apparebunt. 


(C) August. t. 2. contr. epist. Parmen, c. 13. n. 28. 

Accedit tandem ratio theologica. Oportet enim esse in Ec- 
clesia visibile sacerdotium cuius investitura a Deo sit: Nec quis- 
fiant, inquit (). sumit sibi honorem, sed qui vocatur a Deo lan- 
quam Aaron. Rursus, eiusmodi investitura non debet sub Novo 
Testamento per carnalem generationem ab uno in alios perve- 
nire: non secundum legem mandati carnalis, ait Apostolus (?), 
sed secundum virtutem vitae insolubilis. Relinquitur ergo ut sola 
consecratione, eaque a Deo instituta. Novae Legis sacerdotes 
instituantur. Sed omnis consecratio a Deo instituta est sacra- 
mentalis, et in lege gratiae collativa gratiae, eo quod, ut supra 
insinuatum est, nunquam a Deo officia comittuntur quin simul 
detur et illud quo officium convenienter impleatur. Ergo exsi- 
stere Ordinis sacramentum, certa et absoluta veritas est. 


THESIS XXIX. 


Plenitudo sacramenti Ordinis est in sacerdotio, parti- 
cipatio vero in ordinibus ministrorum. Quare ordinationes 
etiam inferiores sunt sacramentales et imprimunt chara- 
cterem ; quod tamen de solo diaconatu ut theologice cer- 
tum proponitur, de caeteris autem 'nonnisi ut probabilius 
et Conciliorum definitionibus consentaneum magis. 


$i- 


« Sacrificium et sacerdotium, inquit Tridentinum, Sess. XXIII, 
+ cap. i, ita Dei ordinatione coniuncta sunt, ut utrumque in omni 
«lege extiterit » Hanc sane intimam correlationem supponit 
Apostolus in tota ad Hebraeos epistola, in qua ex reprobatione 
veterum sacrificiorum consequenter deducit legalis abrogationem 
sacerdotii, et vicissim ex subrogatione novi sacerdotii, novae 
etiam hostiae et novi sacrificii infert necessitatem. Hoc idem 


C) Heb. V4. 
I Heb. VII-15. 

ostendit vel ipsa natura rerum, nam ut in priori tomo dictum 
est (), sacrificium de sui ratione est cultus solemnis nomine to- 
tius populi Deo exhibitus, cui praeficiatur oportet persona pu- 
blica ad hoc constituta. Et quia principalis ille cultus suam non 
habet perfectionem nisi cum populus victimae oblatae efficitur 
particeps, id demum sacerdoti proprium est. ut medius et se- 
quester exsistat inter Deum et populum: dum scilicet ab homi- 
nibus ascendit ad Deum, perferens Deo adorationem commu- 
nitatis, et a Deo descendit ad homines, referens hominibus dona 
et sacramenta Dei. lline sacerdotium generatim intelligitur po- 
testas sacrificandi Deo, et efficiendi populum participem sa- 
crificii. 

lam age. Eucharistia est verum Novae Legis sacrificium. 
Ipsa etiam nobilissimum est sacramentum, in cuius perceptione 
fideles altari Novi Testamenti communicant, testante Apostolo 
qui ait: Habemus altare de quo edere non habent potestatem qui 
tabernaculo deserviunt (a). Necesse igitur est ut sacerdotium No- 
vae Legis essentialiter et primario consistat in potestate confi- 
ciendi mysterium corporis et sanguinis Christi, illudque fidelibus 
ministrandi. Ex consequenti autem ad hoc noscitur se exten- 
dere, ut fideles etiam reddat aptos atque idoneos huius susce- 
ptioni sacramenti, quia ut dicitur in 1. 4 c. Gent. c. 74, eiusdem 
virtutis esse videtur aliquam perfectionem tribuere, et ad susce- 
ptionem illius materiam proxime praeparare. < Redditur autem 
«aptus et congruus fidelis ad huius sacramenti perceptionem per 
« hoc quod est a peccato immunis. Non enim potest aliter Christo 
«spiritualiter uniri, cui sacramentaliter coniungitur, hoc sacra- 
« mentum percipiendo. Oportet igitur quod potestas ordinis, (id 
* est sacerdotii), se extendat ad remissionem peccatorum per 
< dispensationem illorum sacramentorum quae ordinantur ad pec- 
«cati remissionem, cuiusmodi sunt baptismus et poenitentia ». 


() Vide tomum primum huius operis, ubi de sacrificio in com- 
muni $ 4. 
() Hebr. XIII-to. 

Et sic demum duplex potestas, in verum et in mysticum corpus 
Christi, sacerdotalis ordinis distinctiva atque essentialis attribu- 
tio est ()). 

Hinc porro statim sequitur potestatem sacerdotalem non 
posse dividi in duos ordines simpliciter. Duo enim ordines sunt 
duo gradus potestatis ita distincti, ut nullo modo in eadem ra- 
tione univoca conveniant. Nunc autem illud in quo primario ac 
essentialiter consistit potestas sacerdotii, reponitur in indivisibili. 
Quare adhuc quidem concipi potest dictam potestatem sese exten- 
dere in summis sacerdotibus ad quosdam actus ad quos se non 
extendit in minoribus, sed quia impossibile est dari plures mo- 
dos sacrificandi sive conficiendi mysterium corporis et sanguinis 
Christi, ordo non duplicatur. 

Caeterum oportet in praesenti abstrahere ab eo quod infra 
obiectum erit specialis disquisitionis. Unde cum plenitudo sacra- 
menti Ordinis nunc'dicitur in sacerdotio residere, sensus est ibi 
esse supremum characterem, sive supremam sacrorum potesta 
tern a qua aliae inferiores participant, quamvis in hoc ipso sa- 
cerdotali ordine distinguatur gradus simplex, restrictus ad solam 
substantiam muneris pontificalis de quo Apostolus Hebr. V-r, 
tum praeterea gradus veluti ampliatus ad alias quasdam mini- 
strationes, puta ad perpetuandum ipsum sacerdotium per conse- 
crationem eorum qui ad illud assumuntur. 

Hoc igitur modo veritas in aperto est, quia sacerdotium 
de sui ratione importat principalitatem in praefectura sacrorum, 


et ideo iure meritoque Tridentinum definivit sacerdotium esse 


() Unde Tridentinum. Sess. XXIII. cap. i : « Cum in N.T., Sen- 
ectissimae Eucharistiae sacrificium visibile ex Domini institutione Ca- 
«tholica Ecclesia accepit, fateri etiam oportet, in ea novum esse visl- 
« bile et externum sacerdotium in quod vetus translatum est. Hoc autem 
«ab eodem Domino Salvatore nostro institutum esse, atque apostolis 
« eorumque successoribus in sacerdotio potestatem traditam consecrandi, 
a offerendi, et ministrandi &)rj»us et sanguinem eius, necnon et peccata 
« dimittendi et retinendi, sacrae litterae ostendunt, et Catholicae Eccle- 


« siae traditio semper docuit ». 

summum ordinem in quem per alios ordines tenditur l1] Sed 
nec de sacramentalitate ipsius quidquam addendum superest. 
quoniam omnia argumenta in thesi superiori allata pro exsi- 
stentia sacramenti hierarchiae, hunc ipsum supremum ordinem 
respiciebant. 


$2 


lam post ordinem sacerdotalem considerandi sunt ordines 
ministrorum. Ministros autem nunc dico, non quidem respectu 
solius Christi, (quo modo omnis etiam sacerdos minister dicitur 
et est), sed respectu ipsius sacerdotii, cui ex proprio officio or- 
dines subalterni deservire habent. Etenim « potestas quae ordi- 
«natur ad aliquem principalem effectum, nata est habere sub 
«se inferiores potestates sibi deservientes. Quia igitur potestas 
« Ordinis principaliter ordinatur ad corpus Christi consecrandum 
«et fidelibus dispensandum, et ad fideles a peccatis purgandum : 
«oportet esse aliquem principalem ordinem, cuius potestas ad 
«hoc principaliter se extendat, et hic est ordo sacerdotalis, alios 
«autem qui eidem serviant aliqualiter materiam disponendu, et 
«hi sunt ordines ministrantium ». Ita S. Thomas in 4 cont 
Gent. c. 75, ubi etiam singulorum ordinum actus convenienter 





assignat (a)i Sciendum tamen est quod in Scriptura, solius or- 


' « Si quis dixerit; praeter sacerdotium non esse in Ecclesia ca- 
«thoiica alios ordines, et maiores et minores, per quos vetuiper gradus 
«quosdam in sacerdotium tendatur, anathema sit». Trid. Sess. XXIII, 
can. 2. 

j « Quia sacerdotalis potestas se extendit ad duo. scilicet ad cor- 
«poris Christi consecrationem et ad reddendum fideles idoneos per 
« absolutionem a peccatis ad Eucharistiae perceptionem, oportet quod 
«inferiores ordines ei deserviant xel in utroque, vel in altero tantum. 
« et manifestum est quod tanto aliquis inter inferiores ordines supe- 
« nor est, quanto sacerdotali ordini deservit in pluribus, vel m aliquo 
«digniori. Infimi igitur ordines deserviunt sacerdotali ordini solum m 
« populi praeparatione : Ostiarii quidem, arcendo infideles a coetu fide 
«lium ; Lectores autem, instruendo cathechumenos de fidei rudimentis 


« Exorcistae autem, purgando eos qui iam instructi sunt, si aliqualiter 

dinis diaconorum mentio fit, Act. VI, Philipp, l-i, i Tim. HI-w 
De caeteris nihil ex Sacris Litteris accepimus, sed « ab ipso Ec 
« clesiae initio sequentium ordinum nomina, atque uniuscuiusque 
«eorum propria ministeria, subdiaconi scilicet, acolyti, exor 
«cistae, lectoris, et ostiarii, in usu fuisse cognoscuntur, quam. 
«vis non pari gradu ; nam subdiaconatus ad maiores ordinesa 
« Patribus et a Sacris Conciliis refertur, in quibus et de aliis 
« inferioribus frequentissime legimus » (°). Porro, omnes ordines 
praedictos, sacramenti Ordinis participationes esse asserimusp). 
Veruntamen ne certa cum incertis incaute misceantur, primo et 
separatim de ordine diaconatus agendum est. 

Quod ordinatio diaconi est vere sacramentalis, et im 
primit characterem. — Haec veritas aperte colligitur ex Tri- 
dentino, Sess. XXIII, can. 6, ubi definitur esse in Ecclesia hierar- 
chiam divina ordinatione institutam, quae constat episcopis, pre- 
sbyteris cl ministris. Per ministros autem, sin minus exclusive, 
at certe principaliter designari diaconos indubium est; diaconus 


« a daemone impediuntur a perceptione sacramentorum. Superiores vero 
« ordines sacerdotali deserviunt et in praeparatione populi et ad con- 
« secrationem sacramenti ; nam Acholythi habent ministerium super vasa 
«non sacra; Subdiaconi autem habent ministerium supra vasa sacra et 
« super dispositionem materiae nondum consecratae ; Diaconi autem ul- 
«terius habent aliquod ministerium super materiam iam consecratam, 


« prout sanguinem Christi dispensant fidelibus ; et ideo hi tres ordines, 





icet sacerdotum, diaconorum, et subdiaconorum, sacri dicuntur quia 





iunt ministerium super aliqua sacra. Deserviunt etiam superiores 
« ordines in praeparatione populi ; unde et diaconibus committitur evan- 
< gelica doctrina populo proponenda, subdiaconibus apostolica, acoly- 
« this ut circa utrumque exhibeant quod pertinet ad solemnitatem do- 
« ctrinae, ut scilicet luminaria deferant et alia huiusmodi administrent». 
Sanctus Thom. 1. c. 

] Trid., Sess. XXIII, cap. 2. 

C) Omnia intelligendo iuxta declarationes superius praemissas. Di- 
minuta enim participatio de qua in praesenti, non attenditur ex parte ritus 
exterioris qui in singulis ordinationibus suam propriam et completam 
habet significationem, neque ex parte gratiae cuius mensura disposi- 
tionibus subiecti semper proportionate, sed ex parte sacrae potestatis 
sive characteris qui principalius consideratur in hoc sacramento. 

enim ad litteram ministrum sonat, sed et sine contradictione su- 
premum obtinet locum inter eos omnes qui sacerdoti ex officio 
deserviunt. Certum igitur de fide sit, diaconatum participare hie- 
rarchiam a Christo in Ecclesia positam. Sed hierarchia ista in 
abstracto nihil aliud est quam Ordinis sacramentum, ut ex dictis 
in antecedentibus constat (°) Ergo diaconatus est participatio 
huius sacramenti, ac per hoc necesse est ut ritus exterior quo 
confertur, vere sacramentalis exsistat, imprimatque characterem 
dese exigitivum gratiae ad rite obeundum munus ministerii. Et 
confirmatur etiam, quia diacono in sua ordinatione dicitur: Ac- 
cipe Spiritum Sanctum, quod non frustra ab episcopis dici, cum 
ordines conferunt, can. 4, idem asseruit Tridentinum. Si autem 
in ordinatione diaconali Spiritus Sanctus datur, ergo confertur 
gratia. Sed ritus gratiae collativus profecto sacramentum audit 
unde omni certitudine tenenda conclusio quam ipsius Scripturae 
commendat auctoritas. 

Nam etsi, ut Wirceburgenses annotant (a), occasione mur- 
muris Graecorum septem primos diaconos ab apostolis consti- 
tutos fuisse constet ad dispensanda bona a fidelibus oblata, Act. 
VI2: attamen eosdem sacros ministros, tum ipse Lucas haud 
obscure prodit, tum vero Patres diserte tradunt, quando eos as- 
serunt in divinitus instituta hierarchia Novi Testamenti tenere 
locum levitarum in foedere antiquo. Sane vero antequam con- 
stituerentur diaconi, sedulo investigatum est, non tam quantae 
industriae essent ac fidelitatis, (quod pro ministerio mensarum 
satis esse poterat), quam utrum essent pleni Spiritu Sancto ac 
sapientia, quod profecto ad sacrum ministerium, non ad proia- 
num refertur. Narrat deinde sacer historicus illos ritu sacro or- 
dinatos statim potitos fuisse iure praedicandi Evangelium et con- 
ferendi baptismum, quod de Stephano praesertim ac Philippo 
perhibetur. Unde et 1 Tim. IMI, 8 13, postquam tradidisset Apo- 
stolus, qualis debeat esse episcopus, quid sit etiam in diaconi 
electione attendendum, gravissimis verbis docet. Et non estcur 


() Vide supra. Thes. 28 $ 2. 
() Virceburg., Tom. 10, de Ordine n. 79. 

adversarii importunam nobis diaconissarum mentionem oggerant 

nam diaconissae nunquam ad sacrum ministerium leguntur ad- 
missae, non ad praedicationem Evangelii, non ad cooperandum 
celebrationi Eucharistiae aut aliorum sacramentorum, sed ad so- 
lam temporalium dispensationem pro feminis, sicut diaconi pro 
viris. 

Oportet igitur distinguere occasionalem causam ordinationis 
primorum diaconorum ab ipsa lege institutionis ecrum, quae a 
Christo descendens per revelationem Spiritus Sancti apostolis 
innotuit. Considerandum praeterea est quod temporalium bono- 
rum administratio, etsi non sit proprius actus sacri ministerii, 
ei tamen ex natura rei annectitur, loquendo de bonis quae per- 
tinent ad Ecclesiam. Est enim Ecclesia societas perfecta et in 
dependens, cui ius possidendi inest, et bona sua libere dispen- 
sandi. Porro patrimonii ecclesiastici procuratio ad ipsos sum- 
mos sacerdotes spectat. Sed quia hi potissimum orationi et 
praedicationi verbi instantes esse debent, rectissime eiusmodi 
cura inferiori ordini sacrae hierarchiae ab initio commissa fuit, 
quod et sequentium saeculorum usus servavit (). Hinc autem 
saepius accidit ut pro humana fragilitate contra presbyteros dia- 
coni superbirent; erant enim ditiores et saeculari gratia praepo- 
tentes. Quorum insolentiam  mordacibus, ut assolet, verbis ca- 
stigat Hieronymus, epist. 146 ad Evangelum : « Quid patitur, 
«inquit, mensarum et viduarum minister ut supra eos se tu 
« midus efferat, ad quorum preces Christi corpus sanguisque 
a conficitur?... Omne quod rarum est, plus appetitur. Pulegium 
< apud Indos pipere pretiosius est. Diaconos paucitas honora- 
« biles, presbyteros turba contemptibiles fecit. Caeterum, etiam 
< in Ecclesia Romae, presbyteri sedent, et stant diaconi; licet 


(1 « Cum furor Gentilium potestatum in electissima quaeque Chri- 
« sti membra saeviret..., in Levitam Laurentium, qui non solum ministerio 
« sacramentorum, sed etiam dispensatione ecclesiasticae substantiae praeemi- 
« nebat, impius persecutor efferbuit, duplicem sibi praedam de unius viri 
* comprehensione promittens, quem si fecisset sacrae pecuniae tradito- 
« rem. faceret etiam verae religionis exsortem ». Leo Magn., Serm. io 


nat. S. Laurentii. 

« paulatini increbrescentibus vitiis, inter presbyteros absente epi- 

«scopo sedere diaconum viderim, et in domesticis conviviis be 

« nedictiones presbyteris dare. Discant qui hoc faciunt, non se 

«recte facere, et audiant apostolos: Non est dignum ut relin- 

« queutes verbum Dei, ministremus mensis. Sciant quare diaconi 

«constituti sint. Legant Acta Apostolorum, recordentur condi 

«tionis suae... Qui provehitur, de minori ad maius provehitur. 
«Aut igitur ex presbytero ordinetur diaconus, ut presbyter mi 

«nor Diacono comprobetur, aut si ex diacono ordinatur pre- 
«sbyter, noverit se (presbyter) lucris minorem, sacerdotio esse 
« maiorem ». Sed haec sane non dicuntur ut a sacra hierarchy 
iure divino constituta excludantur diaconi, imo vero ut se in ea 
imeriorem locum obtinere sciant. Ideo enim temporalibus Ec- 
clesiae bonis administrandis praefecti sunt, quia decuit ut ab 
eiusmodi sollicitudine supremus ordo esset immunis. Caeterum 
sacramentalitatem ordinis diaconorum Hieronymus indubitanter 
attestatur, cum concludit dicens: « Et ut sciamus traditiones 
« apostolicas sumptas de veteri Testamento: quod Aaron et filii 
«eius atque levitae in Templo fuerunt, hoc sibi episcopi et pre- 
«sbyteri et diaconi vindicent in Ecclesia ». 

Quod participatio sacramenti Ordinis est etiam in 
subdiaconatu, imo in quatuor minoribus ordinibus. — Huc 
facit primo decretum pro Armenis quod in hoc sacramento ponit 
presbyteratum, diaconatum, subdiaconatum et ordines alios, « prout 
«in Pontificali Romano late continetur» (°). Nam si subdiaco- 
natus et ordines minores forent mera quaedam institutio eccle- 
siastica, nequaquam recenseri possent ut ad ipsum sacramentum 
pertinentes, sed essent aliquid extrinsecum atque addititium, sicut 
prima tonsura quae semper habita fuit ut praevia initiatio. 

Huc praeterea facit quod Tridentinum, Sess. XXIII, can. 2, 
definit esse in Ecclesia, praeter sacerdotium, alios ordines ma- 
iores et minores: tum can. 3, absque ulla restrictione statuit 
sacram ordinationem esse sacramentum a Christo institutum; 
denique can. 6, in hierarchia divinitus instituta ponit ministros, 


Apud Denziuger, . 596. 


De Ecclesiae Sacramentis. Tom. 1. ») 

quorum nomine, ut videtur, non soli supremi ministri, id en 
diaconi, intelligendi veniunt, sed etiam omnes ordines sacerdotio 
ex officio deservientes qui in cap. 2 diserte atque explicite fue- 
rant enumerati (7)- 

Non igitur multum aberrabit quisquis dixerit magis con- 
sentaneam Conciliorum determinationibus doctrinam quae tenet 
alios quoque gradus diaconatui inferiores partem  potestativam 
esse huius sacramenti, atque ideo singulas ordinationes chara- 
cterem imprimere et conferre gratiam. 

Ad difficultatem autem petitam ex hoc quod minores or- 
dines non semper fuerunt saltem in eodem numero, imo quod 
in Ecclesia graeca nullus est minor ordo praeter lectoratum, (si 
verum est id omne quod ibi asseritur); responderi potest, omnes 
ordines inferiores. semper fuisse implicitos in supremo ordine 
ministrorum, id est in diaconatu; caeterum relictum fuisse di- 
spositioni Ecclesiae ut decerneret explicitant eorum collationem 
in parte vel in toto, prout expedire videretur. Unde S. Thomas, 
Suppi. Quaest. 37, a. 2 ad 2um ait « quod in primitiva Ec- 
< clesia, propter paucitatem ministrorum, omnia inferiora mini 





< steria diaconis committebantur..; nihilominus erant omnes 
« praedictae potestates, sed implicite in una diaconi potestate. 
Sed postea ampliatus est cultus divinus, et Ecclesia quod im- 





« plicite habebat in uno ordine, explicite tradidit in diversis. Et 
«secundum hoc dicit Magister in littera, quod Ecclesia alios 
« ordines sibi instituit ». 

Multo minus valet argumentum quo obiicitur, ordines mi- 
nores non esse ordines sacros, adeoque ad Ordinis sacramentum 
non pertinere. Respondent enim S. Thomas: « Ordo sacer di- 
* citur dupliciter: uno modo secundum se, et sic quilibet ordo 


C) Tridentinum dicendo hierarchiam divinitus positam constare 
episcopis, presbyteris, et ministris, voluit abstinere a formali definitione 
circa subdiaconalum et quatuor ordines minores; adhibuit enim termi- 
num qui absolute potest restringi ad diaconos, vel ampliari ad caeteros. 
Minime tamen diffitendum locutionem a Concilio adhibitam positive 
favere opinioni S. Thomae Quidni enim dixissent Patres, hierarchiam 


constitui episcopis, presbyteris, et diaconis? 

< esi sacer, cum sit sacramentum quoddam. Alio modo ratione 
«materiae circa quam habet aliquem actum, et sic ordo sacer 
* dicitur qui habet aliquem actum circa rem aliquam consecra: 
«tam. Et sic sunt tres tantum ordines sacri, scilicet sacerdo- 
«tium et diaconatus qui habet actum circa corpus Christi et 
«sanguinem consecratum, et subdiaconatus qui habet actum 
< circa vasa consecrata, et ideo eis etiam continentia indicitur. 
«ut sancti et mundi sint qui sancta tractant » f. 

Item verum non est quod quidam dicunt, ministeria mino- 
rum ordinum adeo esse exigua, ut probabile non sit characteres 
sacramentales pro eis obeundis divinitus fuisse destinatos. Nam 
in cultu divino secundum rectam aestimationem nihil parvum, 
nihil humile, nihil vulgare reputatur; cogita ordines ministran- 
tium Salomoni quos mirabatur regina Saba in tantum ut non 
haberet ultra spiritum, et scito esse plus quam Salomonem hic. 

Adhuc nihil obstat quod a laicis etiam praedicta ministeria 
soleant in ecclesiis adimpleri. Eodem enim argumento explode 
res characterem confirmationis, quia non confirmati, imo necdum 
baptizati; usque ad effusionem sanguinis nomen Christi non raro 
confessi sunt. Aliud quippe est ministerium utcumque adhibere, 
aliud vero est illud praestare ex officio, et non est indigna do- 
mus Dei quae ad singulas publici cultus functiones certos ha- 
beat ministros speciali consecratione deputatos. Unde Tridentin. 
Sess. XXIIL cap. 17 de Reform, edixit « Ut sanctorum ordi- 
«num a diaconatu ad ostiariatum functiones ab apostolorum 
«temporibus in Ecclesia laudabiliter receptae, et pluribus in 
« locis aliquandiu intermissae, in usum iuxta sacros canones 
« revocentur, ne ab haereticis tanquam otiosae traducantur: illius 
«pristini moris restituendi desiderio flagrans Sancta Synodus 
«decernit ut in posterum huiusmodi ministeria nonnisi per con- 
«stitutos in dictis ordinibus exerceantur, omnesque et singulos 
« praelatos ecclesiarum in Domino hortatur et illis praecipit, ut 
« quantum fieri commode poterit, in ecclesiis cathedralibus, coi 
«legiatis, et in parochialibus suae dioecesis, si populus frequens 


() Suppi. Quaest. 37, art. 3. 

. et ecclesiae proventus id ferre queant, huiusmodi functiones 
« curent restituendas ». 

Tandem nec recte obiiceretur, minores ordines posse ex 
commissione Sedis Apostolicae a simplici presbytero conferri, 
cum tamen solus episcopus sit minister sacramenti. Non enim 
est inconveniens si sacramentum Ordinis quoad inferiores sui 
participationes aequiparetur sacramento Confirmationis. Imo hoc 
ipsum videtur omnino supponi in decreto pro Armenia, ubi di- 
citur: « Ordinarius minister huius sacramenti est episcopus». 
Si enim minores ordines in sacramento Ordinis non includeren- 
tur, frustra ordinarium ministrum dixisset Eugenius, quia ex 
omnium consensu, ne extraordinarie quidem quisquam praeter 
episcopum conferre potest sacerdotium et diaconatum. 

Nota. — Quoad characteres ordinum revocanda est in me 
moriam generalis doctrina de charactere, quae in priori tomo 
fuit illustrata notissimo exemplo militiae. Sane vero ordo sive 
gradus militaris consistit in legali deputatione ad certos actus, 
cui inseparabiliter annectitur habitus specialis ac distinctive: 
pro quanto scilicet nemo a lege ius habet exercendi functiones 
militares, nisi gerat exteriora insignia quae cum ipso gradu per 
modum unius accipiuntur. Simili ergo modo characteres ordi- 
num important per prius potestatem exercendi ex officio aliquod 
sacrum ministerium, et haec potestas, non physica, sed potius 
legalis esse noscitur. Verumtamen, sicut potestas militandi alli- 
gatur in milite gestation» cuiusdam exterioris notae, ita sub lege 
novi testamenti sacrae potestatis investitura fit per impressionem 
interioris signaculi quo homo in anima physice signatur ut mi- 
nister Christi. Si ergo loquamur de characteribus ordinum qua 





parte important potestatem ad sacrorum confectionem vel cele- 
brationem, sic sufficienter innotescunt ex actibus suis, ut supra. 
Sed qua parte involvunt physicam qualitatem designativam de- 
putations ad singula ministeria, sic non possunt a nobis deter- 
minate cognosci, nec consequenter attingi in suis propriis diffe- 
rentiis; unde satis est ut sciamus eos differre secundum diffe- 
rentiam potestatum. 

COROLLARIUM 


Character ordinis superioris non praesupponit ex na- 
tura rei characterem ordinis inferioris, et ideo qui ordinatur 
per saltum, valide ordinatur. Sed quilibet ordo praesuppo- 
nit essentialiter quidem characterem baptismalem, de con- 


gruo autem characterem confirmationis. 


Quod praecedens ordo non sit de necessitate sequentis, 
facile ostenditur, quia singulae ordinum potestates sunt distin- 
ctae. et una quantum est de sui ratione, non requirit aliam in 
eodem subiecto. Et ideo in primitiva ecclesia aliqui ordinabantur 
in presbyteros qui prius inferiores ordines non susceperant, et 
tamen poterant omnia quae inferiores ordines possunt^ quia in- 
ferior potestas comprehenditur eminenter in superiori virtute, 
sicut sensus in intellectu et ducatus in regno. Sed postea per 
constitutionem Ecclesiae determinatum est ut nemo ad maiores 
ordines promoveretur, qui prius minores non suscepisset. Et inde 
est quod ordinati per saltum, secundum canones non reordi- 
nantur, sed id quod omissum fuerat de praecedentibus ordinibus, 
eis confertur. Ita Iere S. Thomas f, innixus decretali Inno- 
ccntii III: « Tuae litterae continebant quod sicut ex relatione 
« quorumdam receperas, N presbyter, diaconatus ordine prae- 
«termisso, se fecit ad sacerdotii ordinem promoveri... Manda- 
«mus quatenus condignam poenitentiam pro huiusmodi negli- 
«gentia iniungas eidem: qua peracta, ipsum in diaconum ordi- 
«nare procures, et sic de misericordia eumdem ministrare 


« permittas in ordine sacerdotis » (a). 


() Suppi. Quaest. 35. art. 5. 
] Corp. iur. Decret. |. 5. Tit. 29. — Non est similis ratio de 


consecratione episcopali quae omnino nulla esset, si non praeexsisteret 
character sacerdotalis ; episcopatus enim non est ordo distinctus a sa- 
cerdotio, ut iam dictum est, et «nfra ex professo declarabitur. 

Nunc autem omnino evidenter apparet praerequiri de ne 
cessitate characterem baptismalem, quia nihil potest recipi si 
desit potentia receptiva. « Per characterem autem  baptismalem 
«efficitur homo receptivus aliorum sacramentorum; unde qui 
«characterem baptismalem non habet, nullum aliud sacramen 
«tum recipeie potest, et sic character ordinis baptismalem 
« characterem praesupponit » (°). Quare, in iure canonico De- 
cret. 1. 3, Tit. 43, c. i dicitur: « Si quis presbyter ordinatus 
« deprehenderit se non esse baptizatum, baptizetur, et iterum 
« ordinetur ». 

Caeterum de charactere confirmationis non eadem ratio est. 
Et certo quidem certius, cum non deceat ut qui super plebem 
in quocumque ministerii gradu constituitur, nondum adeptus sit 
plenitudinem christianitatis, constat quod nemo debet ad ordines 
promoveri qui confirmatus prius non fuerit; verumtamen ab hu- 
ius chagacteris praeexistentia minime dependet ordinationis va- 
liditas. « Ad susceptionem ordinis praeexigitur aliquid de neces- 


sitate sacramenti, et aliquid quasi de congruitate. De necessitate 


enim sacramenti exigitur quod ille qui accedit ad ordines sit 
« ordinis susceptivus, quod competit ei per baptismum, et ideo 
« character baptismalis praesupponitur de necessitate sacramenti, 
« ita quod sine eo sacramentum Ordinis conferri non potest. Sed 
« de congruitate requiritur omnis perfectio per quam aliquis red- 
« datur idoneus ad executionem ordinis, et unum de istis est 
« ut sit confirmatus. Et ideo de congruitate character Ordinis 
« characterem confirmationis praesupponit, et non de neces 


sitate » (a). 


C) S. Thom. Suppi. Quaest. 35, a. 3. 
(a) Ibid. a. 4. 

THESIS XXX. 


Materia ordinationis presbyteralis reponenda esse vi- 
detur in prima impositione manuum simul cum sequenti por- 
rectione instrumentorum, forma vero in verbis quae porre- 
ctionem comitantur: Accipe potestatem offerre sacrificium 
Deo. missasque celebrare, etc. Et idem proportionaliter di- 
cendum est de ordinationibus aliis, nisi quod in solo dia- 
conatu porrectioni instrumentorum impositio manus adiun 


gitur. 


In ipso limine huius quaestionis iuvabit iterum atque ite 
rum in mentem revocare, quomodo ex doctrina catholica quae 
in Christo Salvatore agnoscit immediatum  institutorem sacra- 
mentorum Novae Legis, minime sequatur materiam et formam 
omnium et singulorum debuisse ab ipsomet in individuo assi- 
gnari (). Quod quidem in hoc potissimum sacramento verissi- 
mum esse noscitur, quia sicut praemissum est, ipse character 
interior esi essentialiter et principaliter Ordinis sacramentum (a). 
Per prius igitur instituit Christus novi initiator foederis sacram 
sacerdotii potestatem et varias eius participationes in ordinibus 
ministrorum, ex consequenti autem tantum, exteriorem ordina- 
tionem per quam potestas traducitur. Porro si tantum ex con- 
sequenti, recte dixeris ipsum nihil determinasse circa constitutiva 
ritus sacramentalis veluti materialiter considerata, et non atti- 
gisse illa nisi sub generali ratione caeremoniae quae convenienter 
significaret initiationem ad singulas ordinum potestates. Non ideo 
tamen attribuit quibuslibet hominibus ius determinandi ordina 
tionis ritum, sed soli Ecclesiae cuius sunt sacramenta, et hoc 
sensu dixit Innocentius IV in glossa super caput Presbyter: « De 
«ritu apostolico invenitur in epistola ad Timotheum, quod ma- 


() Vide primum tomum huius operis. Thes. 2. 
] S. Thom. Suppi. Quaest. 34, a. 2 ad t“ 

« nus imponebant ordinandis, et quod orationes fundebant super 

« eos. Aliam autem formam non invenimus ab eis servatam. Unde 

«credimus quod nisi essent formae postea inventae, sufficeret 

« ordinatori dicere: sis sacerdos, vel alia aequipollentia verba. 

< Sed subsequentibus temporibus, formas quae servantur Eccle- 

« sia ordinavit ». Et hoc etiam pacto facile explicantur diver- 
sitates inter Graecos et Latinos exsistentes, necnon et variationes 
in ipsa latina ecclesia notatas, si verum est quod multi dicunt, 
nullum apparere vestigium porrectionis instrumentorum usque 
ad saeculum IX. 
His igitur in tuto positis, celebris illa quaestio de materia 

et forma ordinationum, pro quanto litem facit inter theologos, 
magis curiosa esse videtur quam utilis ; nam vel respicit pra- 
xim, vel in solo speculationis campo versatur. Si prius, tunc nulla 


est aut esse potest controversia, quia hic vel maxime applicatur 





principium, quod in sacramentis non licet uti opinione probabili, 
tutiori relicta, cum ex validitate Ordinis tot aliorum  sacramen- 
torum validitas dependeat. Quare maior minorve probabilitas 
speculativa non est ad rem, sed considerandum quid certo in Ec 
clesia habeatur ut non necessarium ad ordinationis valorem, et re- 
liqua omnia haberi debent practice tamquam de substantia sacra- 
menti. Atqui ad sciendum quid certo non requiratur, satis est 
aperire quamlibet theologiae moralis summam : « Est expressum 
«in iure, inquit S. Antoninus ("), quaedam non esse de substan- 
$tia..., ut tempus, item aetatem, item unctionem (manuum), etc. » 
Uno verbo, rata omnium catholicorum sententia est, omnia praeter 
manuum impositionem et porrectionem instrumentorum, esse certo 
accidentalia. Nunc autem controvertitur an requiratur et sufficiat 
instrumentorum porrectio, an contra requiratur et sufficiat impo- 
sitio manuum, an forte requiratur utrumque. Item, quia multiplex 
recensetur in ordinatione presbyteri manuum impositio, disputant 
(quatenus ipsa requiratur), quaenam illa sit, prima, secunda, vel 
tertia quae fit in fine missae. Intra hos limites lis continetur, sed 
quia non videtur unquam sic componenda ut ad certitudinem 


() Summ. Tit. 14. c. 16. 

solutio deducatur, ideo dixi quaestionem curiosam magis quam 
utilem. Nihilominus, ut communi consuetudini morem geramus, 
quid in hac re probabilius appareat paucis exponendum est in- 
cipiendo ab ordinatione presbyteri. 


$i 


i. Quod ad materiam ordinationis presbyteralis perti- 
neat impositio manuum episcopi. — Ratio est quia impositio 
manuum introducta est ab apostolis (°), et tam in Scriptura 
quam in antiquis conciliis commemoratur veluti ritus in ordina- 
tione presbyteri et diaconi maxime observandus, nec est ullate- 
nus credibile quod Ecclesia hunc ritum conservaverit ut meram 
caeremoniam accidentalem quae ipsum sacramenti essentiale con- 
stitutivum amplius non ingrederetur. Accedit vel maxime, quod 
in Tridentino declaratur ministros Extremae Unctionis esse Ec- 
clesiae presbyteros, « quo nomine eo loco, non aetate seniores... 
« veniunt, sed aut episcopi, aut sacerdotes ab ipsis rite ordinati 
<per impositionem manuum presbyterii ». Unde statim sequitur, 
Concilium in manuum impositione essentialem ordinationis par- 
tem indubitanter agnovisse. 

Verum impositio essentialiter requisita, non illa esse vide- 
tur quae fit post missam, cum dicitur ordinato: Accipe Spiritum 
Sanctum, quorum remiseris peccata, etc. Ratio est quia iam fa- 
ctus est sacerdos, et iam concelebravit episcopo. Ergo, vel di- 
cendum ibi esse caeremoniam mere declarativam potestatis iam 
acceptae, vel concedendum esset, (quod quidam concedere non 
timent), characterem sacerdotalem esse divisibilem, et dari de 
facto potestatem in corpus Christi verum, nondum accepta po- 
testate in corpus eius mysticum, quod tamen nescio an recte et 
rationabiliter diceretur. Si enim conferas ea quae superius de sa- 
cerdotio declarata sunt, videbis alteram potestatem lluere ex 
priori ut inseparabilem eius consequentiam. Caeteruni no;: ob- 
stat quod tunc dicantur verba, accipe Spiritum Sanctum, quae non(*) 


(*) Cf. Decretalem Gregorii IX, de sacramentis non ileraudis, cap. ;. 

frustra in ordinatione dici, Tridentinuni Concilium definivit (). 
Ex definitione enim ista minime sequitur verba illa esse formam 
sacramenti, quia ad hoc ut frustra non dicantur, satis est si decla- 
tiva exsistant doni Spiritus Sancti quod virtute ordinationis vere 
confertur. Simili quippe modo non frustra in missa dicimus, su- 
scipe hanc immaculatam hostiam, et iterum, offerimus tibi cali- 
cem salutaris, quando adhuc nihil plus est quam nudus et sim 
plex panis, nudum et simplex vinum; nam locutiones istae 
veritatem habent ratione mox futurae consecrationis, ad quam 
declarationis gratia omnes antecedentes et consequentes caere- 
moniae missae referuntur. Et sic etiam esse videtur in prae- 
senti (a). Denique non minimi ponderis est ratio deducta ex ca 
none veteris cuiusdam concilii: « Presbyter cum ordinatur, epi- 
« scopo eum benedicente et manum super caput eius tenente, 
< etiam omnes presbyteri qui praesentes sunt, manus suas iuxta 
« manum episcopi super caput illius teneant » (3). Ubi aperte fit 
mentio de illa impositione quae usque nunc est in usu, non in 
fine missae, sed ante porrectionem calicis et patenae, eique sine 
dubio vis consecrativa attribuitur. 

Sed nec materia essentialis quaerenda est in ea caeremonia 
in qua episcopus tenet manum extensam super omnes ordinan- 
dos communiter. Primo quia non est credibile, materiam huius 
sacramenti non adhiberi unicuique singillatim, contra morem re- 
ceptum in aliis. Secundo quia in iure ritus ille, non impositionis, 
sed suspensionis manuum nomine expresse designatur. Nam Gre- 
gorius IX in cap. Presbyter de sac. non iter., aperte opponit ve- 
ram impositionem manus huic caeremoniae de qua in fine ait: 
« Suspensio autem manuum debet fieri, cum oratio super caput 
« eflunditur ordinandi ». Si autem ibi impositio manuum proprie 
loquendo non est, nec etiam materia sacramenti de qua nunc 
inquiritur. Accedit quod oratio quam tunc fundit episcopus, et 
in qua plures e recentioribus sacramentalem formam agnoscunt, 


(^) Sess. XXII, can. 4. 
e Vide tomum piimum huius operis, Thes. 49. 
Enchirid. n. 51- 

non videtur respondere ulli e conditionibus requisitis. Est enim 
mera deprecatio seu imploratio gratiae ('), cum tamen constet 
firmam Ordinis debere esse, non deprecativam, sed assertivam 
sive imperativam, prout exigit ea quae tunc fit, investitura po- 
testatis. 

Relinquitur ergo ut impositio manuum essentialis illa sit 
quae prima omnium occurrit, quando scilicet episcopus nihil di 
cens ponit duas manus super singulos ordinandos, idem post 
ipsum facientibus assistentibus presbyteris. Hanc enim et non 
aliam assignat Gregorius IX in praedicta decretali: «Presbyter, 
«inquit, et diaconus cum ordinantur, manus impositionem tactu 
«corporali, ritu ab apostolis introducto, recipiunt ». Unde ad 
probationem sufficeret absque ampliori declaratione haec aucto- 
ritas. nisi statim duplex occurreret obiectio. Prima est quod 
Pontifex statim subiungit: « Quod si omissum fuerit, non est 
«aliquatenus iterandum, sed statuto tempore ad huiusmodi or- 
« dines conferendos, caute supplendum quod per errorem exsti- 
* tit praetermissum ». Atqui, aiunt, si illa manuum impositio ad 
valorem ordinis essentialiter requireretur, tota ordinatio, utpote ex 
substantiali defectu invalida, esset iteranda. Ergo nihil aliud esse 
noscitur nisi caeremonia accidentalis quae postea suppleri potest, 
eodem pacto quo suppleri solent caeremoniae baptismi si forte 
fuerint piaetermissae. Altera obiectio est quod praefatus ritus in 
silentio peragitur sine ulla verborum forma; ergo rursus, non 
est sacramenti constitutivus, quia iuxta pervulgatum axioma, ac 
cedit verbum ad elementum et fit sacramentum. 

Verum ad utrumque horum facilis responsio est. — Ad pri- 
mum enim negatur suppositum, nam in decretali Gregorii non 
supponitur fuisse simpliciter omissa praedicta manuum impositio, 
sed solum non fuisse facta tactu corporali, et haec circumstantia 
iure meritoque accidentalis a Pontifice iudicatur. Unde S. Anto- 
ninus hanc ipsam decretalem exponens ait: «Quod ordinandus 
«in presbyterum vel diaconum recipiat manus impositionem epi- 

« scopi tactu corporali, licet fieri debeat, non tamen de substantia 


() Cf. Pontificale Romanum. 

« (ordinationis) est » ("). — Ad secundum autem respondetur, 
rationem allatam nihil aliud ostendere nisi quod impositio manuum 
non potest nunc esse adaequata ordinationis presbyteralis mate- 
ria. sed inadaequata tantum. Sine difficultate enim intelligitur, 
«Ecclesiam latinam retinuisse utique priscum illum ritum ab 
« apostolis introductum, ordinandi sacerdotem per manus impo- 
«sitionem; illam tamen materiam magis explicitam reddidisse 





« adiungendo traditionem instrumentorum, ita ut ex manus ij 
«positione et traditione panis et vini fiat una integra materia 
« magis explicita, cum forma quae tunc profertur explicante po- 
« testaient ad sacrificandum » (a). Nam in manus impositione 
symbolice significatur traductio potestatis ab ordinatore in ordi- 
nandum: quae quidem symbolica significatio in porrectione in- 
strumentorum et materiae sacrificii magis expressa redditur per 
ordinem ad proprium traducendae potestatis actum, et ideo forma 
tunc adiungitur, ut accedente verbo ad elementum, completum 
fiat sacramentum. 

Dico haec sine difficultate intelligi, ab iis certe qui physi- 
cam causalitatem in sacramentis non invenerunt, nam alias non 
solum occurreret diffkultas.sed et manifesta impossibilitas. Quippe 
impossibile est ut aliquid physice causet quando amplius phy- 
sice non est; sed in instanti porrectionis instrumentorum et con- 
comitantis prolationis formae, praecedens manuum impositio in 
sua physica realitate iam desiit exsistere. Quanquam nescio an 
procedendo in hac via, intelligi possent ea etiam quae necessario 
ab omnibus velut certissima tenenda sunt. Nescio an actibus poe- 
nitentis in sacramento poenitentiae vera adhuc ratio materiae es- 
set attribuenda, quia confessio nunquam est physice simul cum 
absolutione. Nescio an sacramentalis efficacitas adhuc competeret 
quatuor prioribus unctionibus sacramenti infirmorum, cuius ef- 
fectus non inducitur nisi in quinta et ultima. Nescio an adhuc 
recte conciperentur formae verborum operati ices, quia cum ef- 
fectus sacramenti semper sit in indivisibili, voces tamen ex quibus 





() Summa. Tit. 14. c. 16. 
|] Lugo, de Sacram. Disp. 2, Sect. 5, n. 9S. 

constat propositio, nonnisi successive et per temporis intervalla 
sonant Nunc autem quisquis habuerit prae oculis doctrinam 
S. Thomae ubi ait: Sicut in ipsa voce sensibili est quaedam vis 
spiritualis ad  excitandum intellectum hominis, in quantum pro 
cedit a conceptione mentis, et hoc modo vis spiritualis est in sacra- 
mentis in quantum ordinantur a Deo ad effectum spiritualem ('): 
quisquis, inquam, haec consideraverit, videbit non esse incon- 
veniens si partes unius eiusdemque materiae sacramentalis discon 
tinue se habeant ad invicem, non secus ac partes unius eiusdem- 
que orationis, quae vel ad notificandas vel etiam ad imponendas 





intellectus practici ordinationes assumitur. Quare cum de assi- 
gnata materia ordinationis presbyteralis, ad intrinsecam possibi 
litatem quod attinet, nullus remaneat ambigendi locus, nihil su- 
perest demonstrandum nisi quod de facto in porrectione instru- 
mentorum et concomitante verborum forma completur apud 
Latinos essentialis huius sacramenti ritus. 

2 Quod materia essentialis presbyteratus completur 
per porrectionem instrumentorum, et quod forma consistit 
adaequate in verbis eam concomitantibus. — Ad huius rei 
demonstrationem sufficiet auctoritas decreti pro Armenis, ubi sic 
legitur: « Sextum sacramentum est Ordinis, cuius materia est 
«illud per cuius traditionem confertur ordo,sicut presbyteratus 
«traditur per calicis cum vino et patenae cum pane porrectio- 
« nem.. Forma sacerdotii talis est: Accipe potestatem offerendi 
« sacrificium in Ecclesia pro vivis et mortuis, in nomine Patris 
« et Filii et Spiritus Sancti. Et sic de aliorum ordinum formis. 
«prout in Pontificali Romano late continetur ». 

Respondent quidam: Hoc decretum (pro Armenis) non esse 
factum, ipso approbante Concilio, sed postquam iam Graeci disces- 
serant, ab Eugenio IV non ut definiente, sed solum ut opinionem 
suam proferente. « Verum haec responsio aperte falsa est et su 
«stineri non potest, nam quae in Florentino Concilio post Grae- 
«eorum discessionem acta sunt, saltem quantum ad Armenorum 
«unionem, peracta sunt ipsis ante discessum consentientibus 


() S. Thom. y Part. Quaest. 6a. a. 4 ad iu". 


J02 QUAESTIO XXXIV-XXXIX SUPPI IM 


« Graecis, adeoque cum totius consensu Concilii. Hoc ex ipso 
« decreto constat, in quo sic habetur: Sacro approbante Concilio, 
< ft ipsis etiam oratoribus consentientibus, data Armenis inslru- 
« ctto quaedam sub compendio orthodoxae fidei, et in fine decreti: 
« Datum Florentiae in publica sessione synodali, solemniter i» 
« Ecclesia maiori celebrata. Unde Clemens VII decretum hoc ipsi 
« tribuit Concilio, dum Graecos et ipse instruit de sacramento 
«poenitentiae dicens: Utantur forma absolutionis in generali 
* Concilio, (loquitur de Florentino), praescripta, scilicet in hoc 
«decreto in quo solo haec forma reperitur » ('). Et re quidem 
vera, nonnisi ex praeiudicatae causae necessitate potuerunt qui- 
dam adduci ad reficiendam normam decreti pio Armenis, cuius 
plena auctoritas semper fuit in Ecclesia Dei. Nonne huic decreto 
consueverunt theologi religiose inhaerere, dum illud passim in 
medium afferunt inter caeteras regulas a quibus discedere non 
licet? Nonne ex eodem ipsum Tridentinum plerasque sumpsit 
formulas dogmaticas in doctrina sacramentorum ? Definit enim 
sacramenta nostra conferre gratiam non ponentibus obicem; ad 
eorum valorem requiri intentionem saltem faciendi quodfacit Ec- 
clesia, per tria ex illis imprimi characterem, id est spirituale, quod- 
dam signum et indelebile ; sacramenti confirmationis ordinarium 
ministrum esse episcopum; in sanctissima Eucharistia sub una- 
quaque specie et sub qualibet parte, separatione facta, totum Chri- 
stum contineri; sacramenti item poenitentiae quasi materiam esse 
actus poenitentis, qui in tres distinguuntur partes, etc. Quae om- 
nia desumpta esse constat ex decreto pro Armenis quod ad mar- 
gines citatur cum locis Scripturarum, iuris canonici, et praece- 
dentium conciliorum, quibus Tridentini Patres in suis definitio- 
nibus innitebantur. 

Quare pauci admodum ii sunt qui non timuerint decreti 
huius auctoritatem declinare, et aliter respondent plerique, ve- 
rum equidem esse id quod in eo de ordinationis materia et 
forma edicitur, sed materiam et formam hic significari acces- 
soriam quae ad sacramenti substantiam nequaquam pertineat, 


J Wirceburg. Tom. ro, de Sacf. Ord., n. 9. 

eo quod non erat necesse instruere Armencs de impositione ma- 

nuum, cum haec apud illos esset in usu. Ast fidenter dixerim, 

peiorem videri hanc responsionem, cum iniquius videatur textum 

violenter contorquere, quam ei aperte contradicere. Et sane in 

principio decreti, fundamenti instar ponitur, omnia ^aeramenta 

Iribus perfici, videlicet rebus tamquam materia, verbis tamquam 

forma.., quorum si aliquod desit, non perficitur sacramentum. 

Tum ad singula sacramenta fit descensus; uniuscuiusque in par- 
ticulari materia et forma assignatur, aqua in baptismo, chrisma 
in confirmatione, panis et vinum in Eucharistia, etc., ac demum 
ubi devenitur ad Ordinem, contra praemissam notionem mate- 
riae et formae, contra constantem harum vocum usurpationem 
in omnibus praecedentibus sacramentis, contra sensum universa- 
liter consecratum in Ecclesia, nomine materiae et formae non 
amplius importaretur id quo essentialiter constat sacramentum, 
sed caeremonia eius accessoria et mere integralis? Certo quidem 
certius, si ita ex arbitrio interpretari licet, nulla amplius est 
concilii definitio quae in quamlibet contradictionis partem flecti 
non poterit. Ergo, vel aperte abiicienda est auctoritas decreti 
pro Armenis, vel si admittitur ut reipsa admittenda est, dicen- 
dum porrectionem instrumentorum esse veram essentialem ordi- 
nationis presbyteri materiam, et verba concomitantia veram es- 
sentialem eiusdem formam. 

Non tamen sequitur porrectionem instrumentorum quam 
solam commemorat Florentinum, esse materiam adaequatam. 
Primo quia assignare unum non est excludere aliud, sicut si 
dicerem sacramentum confirmationis confici per impositionem 
manus episcopi, non ideo necessitatem unctionis chrismatis ab- 
nuerem. Secundo quia declaratio Florentini respicit per prius 
materiam et formam ordinationum in genere: « Sextum sacra- 
it mentum, inquit, est Ordinis, cuius materia est illud per cuius 
« traditionem confertur ordo, sicut presbyteratus traditur, etc. ». 
Ubi vides sermonem esse de toto Ordinis sacramento, adeoque 
de omnibus in globo ordinationibus, quibus reipsa sola instru- 
mentorum porrectio communis est: nam impositio manus in duo- 
bus tantum ordinibus sacerdotii et diaconatus conferendis adhi- 

betur. Propterea etiam, sola instrumentorum traditio debuit com 
memorari in ea brevi formula quae generatim materiam Ordinis 
attingebat, et nonnisi ex consequenti, sive  exemplificationis 
gratia, ad singulos ordines in particulari descendebat. Caeterum, 
cum decretum nos remittat ad Pontificale Romanum, satis su 
perque apparet, Concilium non intendisse ad plenum referre 
quidquid in huius sacramenti collatione est observandum. 

Nec etiam sequitur ordinationes Graecorum esse nullas, eo 
quod porrectione instrumentorum carent, et ratio est duplex. 
Etenim primo, cum determinatio materiae et formae in indivi- 
duo relicta fuerit Ecclesiae auctoritati, nihil impedit quominus 
haec ipsa determinatio aliqualiter differat in ritu latino ab ea 
quae viget apud Orientales. Decretum autem pro Armenis as- 
signat materiam et formam Latinorum, et in hac parte Armenos 
ad ritum Ecclesiae Romanae revocare exoptat. Altera vero et 
fortior ratio est quia apud Graecos, simul cum impositione ma- 
nuum sufficiens forma profertur, sicut in Latinis etiam ecclesiis 
initio fieri solebat. Sed nunc nulla apud nos forma verborum 
adiungitur impositioni manuum, ut ostensum est, et ideo essen- 
tialis ritus tunc non completur. « Quamvis ergo impositio ma- 
«nuum cum forma proportionata sufficeret, prout sufficit apud 
< Graecos: quia tamen ecclesia latina voluit adhibere materiam 
« et formam magis explicitam, noluit complere ordinationem in 
< manuum impositione, et ideo non profertur tunc forma, donec 
« explicetur magis materia tradendo panem et vinum, etc. Tunc 
« autem profertur forma: accipe potestatem offerendi sacrificium, 
« quae forma cadit super totam materiam praecedentem, con- 
« stantem ex manuum impositione et traditione panis et vini »(f). 

Et de ordinatione quidem presbyteri hactenus satis. 


$2. 


Nunc de ordinatione diaconi idem proportionaliter dicen- 
dum videtur. Sicut enim pro presbytero, ita pro diacono, im- 
positio manus tam in Scriptura quam in antiquis Conciliis ùt 


(8) Logo, de Sacram., Disp. 2, Sect. 5, n. 90. 

ritus initiatorius assignatur: «Diaconus cum ordinatur, solus 





« episcopus qui eum benedicit, manum super caput illius ponat, 
«quia non ad sacerdotium, sed ad ministerium consecratur > (1). 
Verum verba quae tunc episcopus profert, accipe Spiritum San 
chini ad robin et ad resistendum diabolo, etc., non videntur ha- 
benda tamquam forma essentialis, cum in eis nihil expressum 
inveniatur quod pertineat ad collationem potestatis ministerii, et 
ad proprium ac distinctivum ordinationis effectum. Ergo rursus 
in ordinatione diaconi non secus ac in ordinatione presbyteri, 
impositio manu-, est materia inadaequata tantum, quae postea 
completur per traditionem libri evangeliorum (a), additis tunc 
verbis formae: Accipe potestatem legendi Evangelium, etc. 

Quoad caeteros ordines nihil speciale dicendum occurrit. 
Nulli enim dubium est quin conferantur « per rerum ad mini- 
< steria sua pertinentium assignationem..., prout in Pontificali 
« Romano late continetur » (3). 


Quaest. xL Supplem. 


DE EPISCOPATU. 


Cum in ipso ordine sacerdotali, ut praemissum est, duplex 
gradus distinguatur, superest dicendum de gradu illo supremo 
cui competit propagare sacerdotium per sacrae collationem or- 
dinationis, et penes quem Christus suae Ecclesiae regimen esse 
volui Porro praeeminentia duplex super simplices presbyteros 


' Apud Denzinger, n. 52. — Fit ibi comparatio cum impositione 
manuum quam in sua ordinatione accipit sacerdos. « Nam sacerdos. 
«quia per manus impositionem ordinatur ad sacerdotium, ideo accipit 
«illam cum maiori solemnitate et approbatione aliorum sacerdotum si- 
« mul manus suas imponentium ». Lugo, de Sacram., Disp. 2, Sect. 5. 
num. 97 

() In decreto pro Armenis dicitur: «Diaconatus vero .traditur) 
«per libri Evangeliorum dationem ». 

(8) Decret, pro Arm. I. c. 


De Ecclesiae Sacramentis. Tom. II. 3) 

in episcopis esse noscitur, ordinis scilicet et iurisdictionis, ei 
ideo, vel ab ipso quaestionis limine paucis declarandum est quae 
sit utriusque potestatis differentia ac ratio distinctiva. 

Sane ordinis potestas, iuxta superius praemissa, nihil aliud 
est quam potestas conficiendi et tradendi sacra ex officio. Dici- 
tur enim sacerdos quasi sacra dans, et quia omnis recipiens qua 
talis subiicitur danti seu agenti, constat quod potestas ordinis 
per seipsam ponit in ordinato veram praeeminentiam super eos 
qui in statu laicali exsistentes, deputantur tantum ad sacrorum 
receptiones. Verum praeeminentia ista nondum illa est quae in 
praelato respectu subditorum consideratur; alia enim est subie- 
ctio recipientis ad dantem, et alia subieclio subditi ad superio- 
rem, pollentem iure imperandi, praecipiendi, ligandi et solvendi. 
Hanc igitur subjectionem sola facit potestas quam iurisdictionis 
vocant. 

Potest quidem esse quod ad unius eiusdemque collationem 
sacramenti tam ordo quam iurisdictio requiratur: scilicet pote- 
stas ordinis pro quanto est ministratio alicuius sacri, potestas 
vero iurisdictionis pro quanto sacramentum hoc specialem induit 
modum et rationem iudicii, sicut de poenitentia alias dictum 
est. Nunquam tamen debet una potestas confundi cum alia, quia 
tum obiecto, tum  derivationis modo, tum conceptu et ratione 
intrinseca formaliter distinguuntur. Certe potestas iurisdictionis 
respicit omnes et solos actus ligandi et solvendi qui requiruntur 
ad Ecclesiae finem. Item non provenit ad singula subiecta per 
aliquam consecrationem, sed vel per dispositionem iuris vel per 
iniunctionem. Denique alio modo dividitur ac potestas ordinis, 
in supremam scilicet et subordinatam, in universalem et par- 
ticularem, in ordinariam et pure delegatam, in completam de- 
mum et incompletam pro quanto ad utrumque forum se ex- 
tendit vel tantum ad internum: quae omnes divisiones partim 
sunt perspicuae, et partim ex iure canonico in praesenti sup- 
ponuntur. 

His igitur praemissis, duo sunt quae de episcopatu decla- 
randa veniunt; quorum primum ad potestatem ordinis spectat, 
alterum vero ad potestatem iurisdictionis sive regiminis. 

THESIS XXXI. 


Fide catholica credendum est episcopos esse simplici- 
bus presbyteris potestate ordinis superiores. Quo tamen 
non obstante dicendum videtur, novum characterem in con- 
secratione episcopali non dari, sed praeexsistentem am 
pliari ad eas sacrorum collationes quae completive ac ve- 
luti cumulative per legem Novi Testamenti sacerdotio 
adscribuntur. 


$i 


Episcopos non esse presbyteris in hierarchia divinitus insti- 
tuta superiores, primus negavit Aerius, saeculi quinti heresiar- 
cha, quem postea secuti sunt Calvinistae, Puritani, Lutherani, 
et omnes ex Protestantibus qui presbyleriani vocantur. Erat au- 
tem Aerius, ut de eo scribit Epiphanius, homo procax, qui cum 
non potuisset creari episcopus, sed presbyter semel ordinatus 
in ea functione semper permansisset, dicere non est veritus nihil 
prorsus inter episcopum ac presbyterum interesse. « Quanam, 
«inquit, in re presbytero episcopus antecellit? Nullum inter 
«utrumque discrimen est. Est enim amborum unus ordo, par 
«et idem honor ac dignitas. Manus imponit episcopus, imponit 
«et presbyter; baptizat episcopus, idem facit et presbyter; di- 
«vinum omnem cultum administrat episcopus, non minus id 
«facit et presbyter; episcopus in throno sedet, sedet et presby 
«ter. His in vulgus iactatis, plerosque in errorem adduxit, quo- 
«rum sectae princeps exstitit » f. 

Sed hanc haeresim evidenter confutat divina Traditio inde 
ab initio. Sane, ut scribit Baronius ad annum Christi 58, Igna- 
tius qui apostolorum temporibus administrabat ecclesiam Antio- 
chenam, non aliud scripsit quam quae essent ab apostolis in 


*) Epiphanius adversus haereses. |. 3. Haeres. 75, n. 3. 

Ecclesia ordinata: « Qui dum hierarchicum Ecclesiae catholicae 
«ordinem saepe commemorat, presbyteros esse sublectos epi- 
«scopis absque ulla dubitatione testatur, ac in primis ad Smyr- 
« nenses haec ait: Laid diaconis subiiciantur, diaconi presby- 
« teris, presbyteri episcopo, episcopus Christo, ut ipse Patri. Haec 
«ille, ubi et superius episcopum appellat principem sacerdotum. 
« nec quicquam maius in Ecclesia episcopo reperiri. Qui et ea 
« distifletione qua dicit: Omnes episcopum sequimini ut Christus 
« Patrem, et presbyterorum collegium ut apostolos, magnam sane 
« differentiam utriusque status ac gradus fuisse demonstrat. Idem: 
« que in omnibus fere quas scribit ad ecclesias diversas episto- 
«las, ut episcopo primum, inde presbyteris, demum diaconis 
« obediant admonet, ut cum sic scribit ad Trallianos: Episcopo 
e subtecti estis velut Domino. Et paulo post: Sed et presbyteris 
« subtecti estis ut Christi apostolis. Ac rursus post multa: Quid 
« aliud est episcopus quam is qui omni principatu et potestate 
«superior est? Et ad Philadelphios: Boni sunt, inquit, sacer- 
« dotes, et sermonis ministri; melior autem Pontifex cui credita 
€ sunt sancta sanctorum, cui soli commissa sunt secreta Dei. Item 
«et superius eumdem ordinem hierarchicum explicans, ut pre- 
« sbyteri episcopo obediant admonet. At his quid evidentius 
« dici potest? ». 

Atqui hanc praeeminentiam esse prae primis quoad ordinis 
potestatem (pro quanto scilicet potestas illa se extendit in epi- 
scopo ad quasdam sacrorum ministrationes ad quas sese non 
porrigit in presbytero), universa Traditio semper intellexit. Sem- 
per enim creditum est, soli episcopo competere potestatem ge- 
nerandi sibi similes in sacerdotio, ita ut inter episcopum et pre- 
sbyterum tantumdem distet, quantum inter adultum et puerum 
qui nondum est potens alium hominem generare : « Totum il 
« lud, inquit Epiphanius (x) stoliditatis esse plenissimum  pru- 
< dens quisque facile perspicit, velut cum episcopum ac pre- 
« sbyterum adaequare conatur. Hoc enim constare qui potest? 
« Siquidem episcoporum ordo ad gignendos patres pertinet. 


(I) Epiphauius adversus haereses, l. 3. Haeres. 75. n. 4. 

< Huius enim est patrum in Ecclesia propagatio. Alter cum 
« patres non possit, filios Ecclesiae regenerationis lotione pro- 
« ducit, non tamen patres aut magistros. Quinam vero fieri po- 
«test utis presbyterum constituat, ad quem creandum manuum 
«imponendarum ius nullum habeat? Aut quomodo presbyter 
«episcopo dici potest aequalis?». Et ideo etiam semper cre- 
ditum est, nova consecratione opus esse presbytero qui in de- 
mortui episcopi locum succederet, ita ut ne ipsi quidem schi- 
smatici, etsi ad ornne facinus paratissimi, presbyteros ad epi- 
scopatum sine ordinatione ausi sint promovere (°). Unde Hie- 
ronymus qui in epistola ad Evangelum (a) ostendere volens 
diaconos presbyteris esse inferiores, amplificationis studio exag- 
gerat presbyterorum dignitatem, viderique posset praeeminendam 
episcoporum ad solam dispositionem iuris ecclesiastici reducere: 
ipse, inquam, Hieronymus sese infra corrigens ait: « Quid enim 
« facit, excepta Ordinatione, episcopus, quod presbyter non fa- 
«ciat?... Et ut sciamus traditiones apostolicas sumptas de Ve- 
« teri Testamento, quoad Aaron et filii eius.,., in templo fuerunt, 
«hoc sibi episcopi et presbyteri.. vindicent in Ecclesia ». Cae- 
terum in dialogo contra Luciferianos, confirmationis quoque 
conferendae potestatem ordinariam solis tribuit episcopis. Quo 
etiam in loco explicans cur presbyter qui baptizandi pollet or- 
dinaria facultate, non habet etiam cum episcopo commune con- 
firmandi ministerium, concludit: « Ecclesiae salus in summi sa- 
«cerdotii dignitate pendet, cui si non exsors quaedam et ab 
«hominibus eminens detur potestas, tot in Ecclesia efficientur 
«schismata, quot sacerdotes. Inde evenit ut sine charismate et 
«episcopi iussione, neque presbyter neque diaconus ius habeant 
« baptizandi » (3). 

At statim obiiciuntur notissima illa eiusdem Hieronymi 
loca unde arripuerunt occasionem Novatores*ut dicerent episco- 
palem dignitatem mala ex causa in Ecclesiam irrepsisse, et non(*) 


(*) Cf. Euseb. Hist. 1. 6, c. 43. 
(à Hieronym. epist. 146 ad Evangelum, passim. 
p) Id. Dialog, contra Lucifer, n. 9. 

a Christo fuisse institutam. Ait enim in praelata epistola ad 
Evangelum, Apostolum perspicue docere eosdem esse presbyteros 
quos episcopos ; tum postea, in schismatis remedium facium fuisse 
ut unus eligeretur qui caeleris praeponeretur, ne unusquisque 
ad se trahens Christi Ecclesiam rumperet. Quod et fortius in- 
culcat in commentario super caput primum epistolae ad Titum: 
« Idem est, inquit, presbyter qui et episcopus, et antequam dia 
« boli instinctu. studia in religione fierent, et diceretur in po 
«pulis: ego sum Pauli, ego Apollo, ego autem Cephae, com 
«muni presbyterorum consilio ecclesiae gubernabantur. Postquam 
« vero unusquisque eos quos baptizaverat suos putabat esse, non 
« Christi, in toto orbe decretum est ut unus de presbyteris ele- 
«ctus superponeretur caeteris, ad quem omnis Ecclesiae cura 
« pertineret, et schismatum semina tollerentur... Sicut ergo pre 
«sbyteri sciunt se ex Ecclesiae consuetudine ei qui sibi prae- 
« positus fuerit esse subiectos, ita episcopi noverint se magis 
x consuetudine quam dispositionis Dominicae veritate presbyteris 
«esse maiores, et in commune debere Ecclesiam regere, imi 
«tantes Moysen qui eum haberet in potestate solum praeesse 
« populo Israel, septuaginta elegit cum quibus populum iudi- 
«'caret ». 

Verum non ista sunt quae haereticis causam praebeant 
triumphandi. Et nota iterum, tempus tunc fuisse in quo, ut ipse 
scribit Hieronymus, diaconos paucitas honorabiles, presbyteros 
turba contemptibiles effecerat (x), in tantum ut quidam diaconos 
presbyteris coaequare aut etiam anteferre auderent. Quapropter 
omne studium impendit S. Doctor ut presbyteralem dignitatem 
in suum restituat gradum ac debitam existimationem. Porro id 
unum contendit: Presbyteros ad eumdem sacerdotalem ordinem 
perimere ad quem pertinent et episcopi, ipsosque sub primis ini- 
tiis communi cum eis vocabulo propter sacerdotii honorem recen- 
sitos, fuisse etiam admissos ad communem consessum in quo d( 
rebus ad gubernationem ecclesiae pertinentibus agebatur (a), sed 


-') Epist. ad Evang. n. 2. 
c Act. XV-4 dicitur: Cum autem venissent Hierosolymam, suscepti 
sunt ab Ecclesia e! apostolis et senioribus (presbyteris). Ac rursum; Con- 

postmodum, obortis schismatibus, eiusmodi caruisse privilegio. 1a 


unum, praetereaque nihil, quoad rem affirmat Hieronymus, quan- 





quam verbis, ut nonnunquam apud eum accidit, durioribus. 
Unde cum ait episcopos consuetudine magis quam dispositionis 
Dominicae veritate presbyteris esse maiores, non ad litteram, 
sed sensu mox dicto est accipiendus. De quo fidem faciunt tum 
testimonia ex ipsomet iam allata, tum alia plurima ubi de epi- 
scopatus origine et dignitate quid senserit, suis scriptis testatum 
reliquit. Sane in epistola ad Evangelum de episcopis dum lo- 
quitur, omnes apostolorum successores esse confirmat. Et ad Mar- 
celam : Apud nos apostolorum locum episcopi tenent, apud eos 
(Montani haeretici sectatores) episcopus * tertius est ('). Eadem 
quoque habet super Michaeam cap. 2, vers. 9. « Si igitur loco 
« apostolorum successerunt episcopi (quod omnium orthodoxo- 
«rum sententia receptum est), eadem est origo et dignitas epi- 


« Scopatus quae est etiam apostolatus. Nam et hoc in saeculi 


« magistratibus experimur, ut qui in locum alterius suffectus est, 


venerunt apostoli et seniores (presbyteri) videre de verbo hoc. Ac iterum: 
Tunc placuit apostolis ac senioribus (presbyteris» cum omni ecclesia. 1n 
litteris item ab apostolis ex Concilio Hierosolymitano Antiochiam missis, 
haec habetur inscriptio: Apostoli et seniores (presbyteri fratres his qui 


sunt Antiochiae et Syriae. « Porro, quos seniores dicit, eosdem fuisse 
« presbyteros, non tantum nomen, sed et res ipsa demonstrat. Cum 


« enim constet institutiones apostolicas sumptas de Veteri Testamento, 





«et quod Aaron et filii eius atque levitae in templo fuerunt, hoc epi- 
«scopi, presbyteri, et diaconi sunt in Ecclesia. Sicut ergo cum Domi- 
«nus septuaginta duos elegit discipulos post apostolos, formam illam 
« repraesentasse visus est qua Moyses septuaginta duos iussu Domini 
< seniores elegit, ita etiam dictos septuaginta duos discipulos nominatos 
«esse seniores, itemque presbyteros, ratio persuadet quae Patrum om- 
« nium sententia rata habetur... Af quemadmodum apud ludaeos etiam. 
« apostolorum temporibus, pristina illa vigebat consuetudo, ut seniores 
«una cum principibus sacerdotum in concilium convenirent, ac sen- 
« tentiam rogati dicerent, (quod multis in locis evangelistae testantur): 
« sic etiam ab apostolis, primis illis temporibus servatum esse constat 
« ut seniores (seu presbyteri) etiam ad concilium admitterentur ». Ba- 
ronins. Annal, ad annum Christi 58. 


] Hieronym.. epist. 41. 

« idem cum illo dicatur deducere principium et potestatem, quo 
« praedecessor est munere auctus ac dignitate praelatus. Atsicut 
«in confesso est apud omnes, dignitatem apostolicam esse à 
« Christo Domino institutam, id testantibus evangclistis, in illam 
«apostolis succedentes episcopos ex eodem plane fonte fluxisse 
< necessario affirmandum esse, compertissimum cuique videri po 
«test. Ex his igitur perspicuum redditur, ipso itidem Hiero- 
« nvmo saepius attestante, episcopalem dignitatem non ab ho- 


minibus, vel cuiusvis occasionis obortae consuetudine, sed ab 


ipso Domino Redemptore omnium lesu Christo, ipsomet eam 


instituente, manasse » (r). 


Ast non sic accipienda est praeeminentia potestatis ordinis 
in episcopis, quasi episcopatus et presbyteratus essent duo ordi- 
nes sive duae potestates adaequate distinctae. Imo vero nonnisi 
unus exsistit ordo sacerdotii in quo uno sunt presbyteri ut sa- 
cerdotes simplices, tum episcopi ut sacerdotes supremi, et hoc 
demum est quod locis superius allatis intendit Hieronymus in 
tuto ponere, prout cuilibet consideranti facile constabit. 

Sane vero septem in Ecclesia esse ordines, nec plures, nec 
pauciores, communis et concors omnium sententia 'est. Sed si 
episcopatus esset ordo a presbyteratu adaequate distinctus, octo 
ordines forent, non septem. Praeterea unus ordo non pendet a 
praecedenti quantum ad necessitatem sacramenti, quia singuli 
ordines in singulis subiectis possunt esse seorsum. Sed episco- 
palis potestas dependet a sacerdotali, quia nullus potest valide 
consecrari episcopus nisi prius presbyter exsistat. Ergo potestas 
episcopalis prout condivisa a pr^sbyterali, non est aliquid per 
se stans, sed merum complementum, sine eo cuius complemen- 
tum est consistere non valens, ac per hoc, episcopatus adaequate 

sumptus non tam distinctus ordo dicendus est, quam distincti 
ordinis plenitudo atque ultima consummatio. Nunc autem cum 


(*) Baronius 1. c. 

character et ordo convertantur, illud quoque consequens esse 
videtur: in consecratione episcopali novum characterem non dari, 
sed praeexsistentem characterem presbyteralem ulterius deter- 
minari ac perfici, pro quanto ad eas sacrorum ministrationes 
ampliatur quas simplex sacerdotium in sui muneris ambitu non 
habet (). Neque in hoc specialis difficultas occurrit, nam certe 
omnes illi theologi qui censent presbyteratum conferri tum tra- 
itione instrumentorum tum ultima illa manuum impositione quae 
fit post missam, debent ex consequenti admittere characterem 
presbyteralem prius imprimi quoad potestatem consecrandi Eu- 
charistiam, et postea ampliari atque ulterius determinari per ad- 
itionem potestatis remittendi et retinendi peccata fidelibus. Quod 
si eiusmodi sententia non arrideat, hoc non est propter intrin- 
secam illius repugnantiam, sed quia potestas ad reddendos fi- 
eles aptos susceptioni Eucharistiae videtur se habere ad pote- 
statem consecrandi Eucharistiam ipsam, ut necessaria atque 


omnino inseparabilis eius consequentia. Illud ergo quod praefati 





theologi dicunt de additione potestatis ad potestatem in una 
eademque ordinatione presbyteri (ponentes ulteriorem ampliatio- 
nem characteris prius in instrumentorum porrectione accepti), 
nos dicendum existimamus quantum ad additionem potestatis 





quam in sua consecratione accipit episcopus, ut hoc modo per- 
fecte concilientur illa duo quae definivit Tridentinum: sacerdo- 
tium scilicet esse ordinem summum in quem per alios ordines 
velut per gradus quosdam tenditur (a), et nihilominus episcopos 


C) Hoc sensu intelligo doctrinam S. Thomae. Suppi. Quaest 40. 
a. 5; < Ordo potest accipi dupliciter. Uno modo secundum quod est 
« sacramentum, et sic ordinatur omnis ordo ad Eucharistiae sacramen- 
«tum. Unde cum episcopus non habeat potestatem superiorem sacer- 
« dote quantum ad hoc, episcopatus non erit ordo. Alio modo potest 
«considerari ordo secundum quod est officium quoddam respectu qua- 
« rumdam actionum sacrarum, et sic cum episcopus habeat potestatem 
«in actionibus hierarchies respectu corporis mystici supra sacerdotem 
« episcopatus erit ordo ». Et infra ad 2U“: « Licet detur aliqua pote- 
< stas spiritualis episcopo in sui promotione respectu aliquorum sacra- 
« mentorum, non tamen illa potestas habet rationem characteris». 

Į Sess. XXIII. can. 2. 

esse presbyteris superiores, nec potestatem quam habent confir 
mandi et ordinandi esse illis cum presbyteris communem (). 
Hinc tamen minime sequitur episcopalem consecrationem 
non esse collativam gratiae, imo vero contraria potius conclusio 
colligitur, quia plenum sacerdotium speciali indiget gratia qua 
non indiget sacerdotium simplex, maxime propter munus et of- 


ficium regendi ad quod natura sua dicit habitudinem, prout 
nunc superest exponendum. 


THESIS XXXII. 


lure divino episcopatus supra simplicem presbyteratum 
excellit potissimum potestate regiminis, quamvis iurisdictio 
particularium episcoporum non immediate a Deo eis con- 
feratur, sed descendat de plenitudine auctoritatis summi 
apostolici Antistitis qui in Beati Petri Sede toti praesidet 
Ecclesiae. 


$i 


Hic tangitur principalis praerogativa episcoporum, nam si 
solam potestatem ordinis spectes, pleraque sunt eis et presby- 
teris communia, praesertim vero respectu sacramenti Eucharistiae 
quod est sacrum per excellentiam, et ad quod ordines ordinan- 
tur principaliter, ut dicitur in Suppi. Quaest. 37, a. | ad 3“. 
Nunc autem in potestate regiminis exsors et simpliciter privi- 
legiata episcopalis gradus conditio est, iuxta illud Cypriani: 
« Dominus noster cuius praecepta et monita observare debemus, 
«episcopi honorem et ecclesiae suae rationem disponens, in 
« Evangelio loquitur et dicit Petro: Ego dico tibi quia tu es Pt- 
« Irus, etc. .Inde per temporum et successionum vices ordinatio 
« et Ecclesiae ratio decurrit, ut Ecclesia super episcopos consti- 


« tuatur, et omnis actus Ecclesiae per eosdem praepositos gu 


p) Ibid. can. 7. 

* bernetur ý% Cum autem nunc dicitur episcopos iure divino an- 

tecellere presbyteros potestate iurisdictionis, sensus est, solum 

gradum episcopalem fuisse institutum a Deo ad ordinarium re- 
gimen fidelium, et divinam Ecclesiae constitutionem omnino re- 
quirere ut ipsa per episcopos tanquam per ordinarios pastores 
regatur. Non quod repugnet dari verum episcopum sine iurisdi- 
ctione, sed quia gradus episcopalis in generali exigit auctorita- 
tem regiminis utiiusque fori, et vicissim ordinaria huius regi- 
minis auctoritas nonnisi in gradu episcopali per se residere 
potest. 

Prae primis notandum quod ipsum episcopi nomen importat 
superintendendam sive regendi potestatem, iuxta illud Act. XX- 
28: « Attendite vobis et universo gregi in quo vos Spiritus 
* Sanctus posuit episcopos regere ecclesiam Bei — Transiit quippe 
in Ecclesiam, ait Baronius (a), cum sua significatione atque pro- 
prietate vox graeca emiokozó . Tali enim nomine, ut auctor est 
Suidas, dicebantur inspectores et custodes quos Athenienses in 
suae ditionis urbes, ad statum rerum cognoscendum atque insti- 
tuendum mittebant, quorum apud graecos historicos frequens 
mentio est. Ad quos etiam alludit Cicero dum ait ad Attic. I. 7: 
« Vult enim me Pompeius esse, quem tota haec Campania et 
« maritima ora habeat episcopum ». Et Augustinus de Civit. Dei 
l. 19, c. 19: « Episcopatus..... nomen est operis, non honoris. 

14 << Graecum est enim, atque inde ductum vocabulum, quod ille 
« qui praeficitur, eis quibus praeficitur superintendit, curam 
«eorum scilicet gerens: emi quippe super, oyozo vero intentio 
«est. Ergo émioKo7tiv, si velimus, latine superintendere dicere 
« possumus ». Determinatur autem ab Apostolo ubi supra, ad 
munus pascendi sive regendi: Yua TÒ mvebua Tò àyiov cOrro 
emokónov moiuaiveiv TNV eEkkAnoiav Tov Osov. 

Sed iam oritur difficultas, quia in Scriptura apostolica, tam 

episcopi quam presbyteri nomen indifferenter attribui videtur 
iis omnibus qui ordinis sacerdotalis erant. Quin et in hoc ipso 


(x) Cyprian, epist. »7. 

loco Actuum, loquitur Paulus ad maiores natu (id est presby. 
teros) Ecclesiae, quos mittens Ephesum ad se vocaverat. Quo. 
modo ergo constabit eos qui dicuntur positi a Spiritu Sancio 
regere Ecclesiam Dei, esse eos solos quos nunc vocamus epi- 
scopos ? 

Respondeo, presbyteri quidem vocabulum fuisse certo cer- 
tius commune, nam et Petrus (') et loannes (a), cum essent apo- 
stoli, seipsos tamen presbyteros nominant. Imo nec improbabi- 
liter censent multi, simplices etiam sacerdotes quandoque nun- 
cupatos episcopos, velut cum epistolam ad Philippenses Paulus 
sic inscribit* Omnibus sanctis qui sunt Philippis, cum episcopis 
et diaconibus (3). Sed cum aliud sit nominare omnia membra unius 
ordinis ab iis qui in eo primatum tenent, aliud vero omnibus 
attribuere quoad rem, eminentem illam dignitatem a qua commune 
vocabulum imponitur: non sequitur sane, regendi munus de quo 
Act XX 28, ad eos omnes pertinuisse qui quomodolibet tunc 
temporis episcopi appellabantur: quamquam neu vice versa, sat 
firmum forsitan ex Scriptura nude inspecta, pro singulari illa 
summi sacerdotii praerogativa argumentum duceretur. Verum si 
inhaerentem Scripturae traditionalem sensum consulamus, non 


() «Seniores ergo qui in vobis sunt, obsecro consenior. [l.uopu- 
«répou ToU èv piv napaka ò cupympsoBUrepo ». 1 Petr. V-r. 

- (à) < Senior Electae dominae et natis eius. 'O mpeoBürepo  ckAekrr] 
Kupip, koi roi Tékvoi aur ». 2 loan. 1. 

(3) « Putet aliquis, non Scripturarum, sed nostram esse sententiam, 
« episcopum et presbyterum unum esse, et aliud aetatis, aliud esse no- 
« men officii. Relegat Apostoli ad Philippenses verba dicentis : Paulus 
«et Timotheus... omnibus sanctis... qui sunt Philippis, cum episcopis et 
« diaconis, et reliqua. Philippi una est urbs Macedoniae, et certe io 
« una civitate plures, ut nuncupantur, episcopi esse non poterant Sed 
« quia eosdem episcopos illo tempore, quos et presbyteros appellabant. 
« propterea indifferenter de episcopis quasi de presbyteris est locutus». 
Ita Hieronymus. Comment, in cap. 1. epist. ad Titum. lllud tamen 
quod adiungit de iis quos Paulus a Mileto mittens Ephesum ad se ve- 
nire iussit, non videtur intentum demonstrare; nam Ephesum mittit 
Paulus tanquam ad metropolim, e qua vicinarum civitatum episcopi 
i 





facile poterant advocari. Cf. Apoc. | 

relinquitur ambigendi locus. A primis enim initiis usus commu- 
nis. divinae constitutionis Ecclesiae ab apostolis traditae apprime 
conscius, soli supremo sacerdotio episcopatus nomen voluit esse 
reservatum, non alia profecto de causa, nisi quia huic uni quoad 
rem competebat mox declarata vocabuli proprietas, et quia se- 
quentis gradus presbyter's sola nuncupatio propter sacerdotalis 
ordinis unitatem fuit aliquando communis. 

Maneat ergo certissimum, rationem nomine episcopatus si- 
gnificatam (iure divino) soli supremo gradui hierarchiae ordinis 
convenire. Nunc autem duplici modo potest id intelligi, vel quia 
episcopalis character regendi auctoritatem formaliter includit, 
vel certe quia huius auctoritatis est ex divina institutione su 
sceptivus. Atqui primum non admittitur, tum quia extra Eccle- 
siam catholicam dantur veri episcopi quantum ad potestatem 
ordinis, tametsi extra catholicam nulla esse possit vera guber- 
nandi auctoritas; tum etiam quia in ipsa catholica, tanquam veri 
episcopi semper habiti sunt episcopi depositi vel decrissionarii, 
item episcopi ad honores consecrati fl» aut etiam episcopi coa 
diutores seu vicarii in pontificalibus (a). Restat ergo dicendum, 
gradum episcopalem iure divino designatum esse ad ordinariam 
potestatem regiminis, ut supra fuit declaratum, et hoc modo 
praecellentiam episcoporum supra presbyteros quantum ad iuris- 
dictionem, de ipsa Christi institutione descendere: pro quanto(*) 


(*) « Porro apud Edessam... celeberrimi tunc tempons monachi 
«erant lulianus et Ephrem Syrus scriptor... Parses itera et Eulogius, 
«qui quidem ambo postmodum episcopi fuere, non alicuius urbis, sed 
«honoris duntaxat causa, tanquam ad recompensanda praeclara ipso- 
«rum facinora, in suis monasteriis ordinati. Quo quidem modo etiam 
« Lazarus, de quo supra dixi, episcopus fuit». Sozomenus. Hist. Ec- 
cles. 1. 6, c. 34. 

(& « Venerabilis senex (Valerius) sciens se corpore et aetate iofir- 
« missimum, egit secretis litteris apud primatem episcoporum Carthagi 
« nensem, allegans imbecillitatem corporis sui aetatisque gravitatem, et 
« obsecrans ut Hipponensi ecclesiae ordinaretur episcopus, qui suae 
«cathedrae non tam succederet, sed consacerdos accederet Augustinus. 
« Et quae optavit et rogavit satagens, rescripto impetravit, etc ~. Pas- 


sidius. in vita Augustini, c. 8. 

scilicet ius divinum iubet ut per episcopos, non autem per pre- 
sbyteros, gubernetur Ecclesia. Unde Tridentinum, Sees. XXIII 
cap. 4: « Sacrosanta Synodus declarat, praeter caeteros eccle- 
« siasticos gradus, episcopos qui in apostolorum locum succès- 
«serunt, ad hunc hierarchicum ordinem praecipue pertinere, d 
« positos, sicut idem apostolus ait, a Spiritu Sancto regere Ec- 
« clesiam Dei, eosque presbyteris superiores esse, etc. ». 

Nec dicas presbyteralem etiam gradum esse exigitivum iu. 
risdictionis, quatenus iure divino presbyteratus ordinatur ad mi- 
nistrandum poenitentiae sacramentum quod sine iurisdictione 
confici nequit. Nam in primis non est haec exigentia ad eam 
regiminis potestatem in utroque foro, quae simpliciter potesta- 
tem regendi et pascendi audit. Insuper non est exigentia ad 
jurisdictionem ordinariam, cum sufficiat jurisdictio a praelato 
delegata. « Omnis potestas, inquit S. Thomas, Suppi. Quaest. 40, 
* a. 4. quae non potest exire in actum, nisi praesuppositis qui- 
* busdam ordinationibus, dependet ab illa potestate quae illas 
« ordinationes facit. Sacerdos autem non potest absolvere et li- 
* gare, nisi praesupposita praelationis iurisdictione qua sibi sub- 


« dantur illi quos absolvit... Et ita patet quod oportet esse po- 





« testatem episcopalem supra sacerdotalem » (°). 

Caeterum, quod de iure divino pariter sit, ut supra omnes 
episcopos per totum mundum particularibus gregibus praesidentes 
unus solus principetur iurisdictione suprema atque universali, 
late demonstratur in tractatu de Ecclesia, et eleganter ostendit 
S. Thomas l. 4 c. Gent. c. 96, his verbis: « Manifestum est(*) 


(*) Hic nota errorem eorum qui post Gulielmum a S. Amore, Ger- 
son, et alios in Concilio Constantiensi, dixerunt auctoritatem parocho- 
rum iure divino institutam, ipsosque parochos esse indices fidei et ha- 
bere ius suffragii in conciliis. Dicendum autem de iure divino esse 
presbyteros, quibus per sacram ordinationem confertur ordinis potestas, 
quique sint episcoporum adiutores in ministratione sacramentorum. Sed 
de iure mere ecclesiastico est, quod ordinaria iurisdictione instruantur 
in ordine ad haec munia aliaque annexa exercenda, quasi minores pa- 
stores stabili modo uni parochiae addicti. — De gradibus in hiérarchie 
iurisdictionis per ius ecclesiasticum  introductis, cf. S. Thom. Suppi., 
q. 40. a. 6. 

«quod quamvis populi distinguantur per diversas dioceses et 

«civitates, tamen sicut est una Ecclesia, ita oportet esse unum 

< populum Christianum. Sicut igitur in uno speciali populo unius 

« ecclesiae requiritur unus episcopus qui sit totius populi caput, 

«ita in toto populo christiano requiritur quod unus sit totius 
« Ecclesiae caput... Et quia (Christus) praesentiam corporalem 

« erat Ecclesiae subtracturus, oportuit ut alicui committeret, qui 
«loco sui universalis Ecclesiae gereret curam ». Porro ille unus 
est, cui Domni ApostoHci appellatio vere competit, quia in eo 
solo, vi legis constitutivae Ecclesiae, eadem numero permansit 
potestas et missio apostolorum principi immediate a Christo 
collata; de quo proinde non oportet quaerere qua via et ratione 
suam iurisdictionem obtineat, quia statim ac verificatae sunt con- 
ditiones ad Petri successionem requisitae, investit electum vis 
dominicae ordinationis in perpetuum valiturae: Pasce agnos meos, 
pasce oves meas ('), et iterum: Tu es Petrus.., et tibi dabo cla- 
ves regni caelorum, et quodcumque ligaveris super terram erit 
ligatum et in caelis (a). 

Solum igitur remanere potest quaestio de modo quo ad 
caeteros inferiores episcopos proveniat ordinaria regendi potestas. 
Dicimus autem: non a Deo immediate, sed per derivationem 
a plenitudine potestatis quae est in summo apostolico antistite. 
Qua in re oportet abstrahere a praesenti modo institutionis, si- 
cut ab omnibus accidentalibus et mutabilibus formis, sed quid 
ipsa immobilis Ecclesiae constitutio ferat, inspiciendum est. 


$2 


Videretur autem dicendum quod iurisdictionem suam epi- 
scopi vi consecrationis accipiunt. Quidquid enim immediate a 
Deo habent, per consecrationem habent. Sed iurisdictionem a 
Deo immediate habere dicendi sunt, quia ponuntur a Spiritu 
Sancto regere Ecclesiam Dei. 


/) loan. XXI, 15-17- 
C) Matth. XVI. 

Praeterea, eodem modo nunc accipiunt auctoritatem, quo 
eam vel ab initio accipiebant. Atqui ab initio non habebant eam 
per derivationem a Summo Pontifice. Non enim S. Petrus un- 
quam habuit consistorium, nec quisquam e suis successoribus 
per longa saecula; imo vero, electi per cleri suffragium statim 
consecrabantur, et nihil amplius requirebatur ad investituram 
potestatis. 

Sed contra est quod dicit Innocentius I in epistola ad 
Concilium Carthaginense ý% «Antiquae traditionis exempla ser- 
« vantes, et ecclesiasticae memores disciplinae, religionis vigo- 
«rem non minus nunc in consulendo quam antea cum pronun- 
«tiaretis, vera ratione firmastis, qui ad nostrum referendum 
« approbastis esse iudicium, scientes quid dpostalicae Sedi de- 
« beatur, a qua ipse episcopatus et tota auctoritas nominis huius 
« emersit ». Et iterum in epistola ad Concilium Milevitanum (aJ: 


Quoties fidei ratio ventilatur, arbitror omnes fratres et coepi- 
«scopos nostros nonnisi ad Petrum, id est sui nominis et hono- 


ris auctorem, referre debere, velut nunc retulit dilectio Vestra, 


^ 


quod per totum mundum possit omnibus ecclesiis in commune 


prodesse ». 

Huius autem veritatis ratio' triplici potissimum argumento 
potest apparere. Primo quia solus Petrus, loan. XXI, 15-17, 
constitutus est summus ordinarius pastor totius Ecclesiae. Ergo 
de potestate eius pastorali descendere debet de lege ordinaria 
omnis inferior pascendi auctoritas. Illimitate enim tenditur illud: 
Pasce agnos meos. 

Praeterea, iurisdictio unicuique provenit per eam causam 
per quam assignantur ei subditi. Sed per episcopalem consecra- 
tionem nulli subditi assignantur, cum consecratio non conferat 
nisi characterem qui in omnibus indiscriminatim idem est, sive 
in summo episcopo qui iurisdictionem habet super universam 
Ecclesiam, sive in illis qui particulares sedes vel maiores vel 
minores obtinent, sive demum in eis qui nulli gregi praeficiun- 





| | inter epistolas Augustini 
(2) Ibid. 182. 

tur. Relinquitur ergo ut iurisdictio a Christo proveniat in epl 
scopos, vel per immediatam dispositionem legis constitutivae 
Ecclesiae, vel per derivationem ab eo qui ex eadem lege ple 
nam habet et universalem pascendi potestatem. Atqui ius con 
stitutivum Ecclesiae nulli particulari antistiti determinat subditos. 
Oportet igitur auctoritatem episcopalem descendere de plenitu. 
dine potestatis, quae in una apostolica Petri sede immobiliter 
iure divino manet. 

Nec dicas adhuc concipi posse, electionem canonicam ad 
huius vel illius urbis episcopatum se habere per modum purae 
conditionis, qua posita, Christus electo immediate conferret au. 
ctoritatem. Neque enim nunc agitur de eo quod concipi potest, 
sed de eo quod est. Porro potestatis collatio apud homines de 
facto non fit nisi per investituram iuris exterius notificatam, 
quae quidem in praesenti ex parte Christi prorsus desideratur. 
Insuper, praedicta conceptio est contra generalem ordinem pro- 
videntiae Dei, qui non solet per seipsum immediate conferre id 
ad quod causae secundae sufficiunt. Quantum autem apparet ne- 
cessarius specialis interventus Dei in collatione ordinis, propter 
characterem et gratiam quam ipse solus physice efficere potest, 
tantum non necessarius dignoscitur in collatione jurisdictionis, 
si solum excipias Summum Antistitem, cui etiam semel pro sem- 
per fuit attributa in vi verbi Domini dicentis: Tu es Petrus, tibi 
dabo claves, pasce agnos, pasce oves. 

Tertio denique hic modus derivationis in jurisdictione epi- 
scopali necessarius erat, ut totius ecclesiastici regiminis legitimi- 
tas esset semper visibilis et perspicua. Haec quippe legitimitas 
tota quanta est dependet ex accepta a Christo missione, cuius 
continuatio usque ad nos debet luculenter apparere. Unde dici 
solet quod apostolicitas est dos principalis, a qua derivant et cum 
qua necessario connectuntur omnes aliae dotes ac notae verae 
ecclesiae. Atqui apostolicitas totius regiminis ecclesiastici hinc 
maxime visibiliter apparet, quod omnis potestas iurisdictionis 
descendit ab una Sede, in qua per indisruptara episcoporum sue 
cessionem (a Petro usque in hodiernam diem), perseverat iden- 
tice ipsissima missio a Christo immediate collate, loan. XXI, 15-17. 


De Ecclesiae Sacramentis. Tomo Il. at 


J»f QUAESTIO XL SUPPLEAI. 


Et hoc est argumentum quo ad confundendum omnes schismati- 
cos atque haereticos utebantur vetustissimi Patres, Irenaeus c. 
haeres. I. 3, c. 3; Epiphanius. Haeres. 29; Optatus Milevitanus, 
de schismate Donat. I. 2, c. 2; Augustinus epist. 33, n. 2. 

Ad ior ergo dicendum quod etsi episcopi positi sint a Spi- 
ritu Sancto regere Ecclesiam Dei, non ideo tamen singuli titu- 
lares immediate a Spiritu Sancto regendi auctoritatem habent. 
Nam locus Actuum (XX-28) solum probat quod auctoritas epi- 
scopalis est divinae institutionis, et quod providet Spiritus San- 
ctus ut Ecclesia secundum immobilem constitutionis suae legem 
regatur per episcopos. Sicut si diceretur provincialibus alicuius 
ordinis religiosi: attendite vobis et universae provinciae in qua 
vos Institutum posuit praesules gubernare congregationem ve- 
stram: sane haec verba vera essent, sive dicti provinciales fuis- 
sent immediate creati per dispositionem Instituti, sive per Insti- 
tutum solummodo ordinatum fuisset ut ordo per provinciales a 
generali praeposito assumendos gubernaretur, et sic est in di- 
vina Ecclesiae constitutione. 

Ad 2m dicendum quod initio Ecclesiae, provenit primis 
episcopis regendi auctoritas ex hoc quod fuerunt ab apostolis 
instituti; successoribus vero eorum, ex hoc quod in locum de- 
mortuorum antecessorum suffecti sunt secundum legem succes- 
sionis ab iisdem apostolis edictam. Videndum igitur est, cuius- 
nam auctoritate apostoli sedes episcopales fundaverunt, et legem 
successionis determinaverunt. 

Ad cuius evidentiam, principii loco statuendum est, nihil 
per apostolos in fundatione Ecclesiae fuisse constitutum nisi con- 
sentaneum iuri monarchicO, quod (Matth. XVI, 18-19, et l?an 
XXI, 15-17) eidem indidit Christus. Et hoc non indiget spe- 
ciali probatione, nam vel loqueris de iure vel de facto. Si de 
iure, clarum est non habuisse apostolos auctoritatem aliquid ex- 

sequendi contra aut praeter ius divinum. Si de facto, certissi- 
mum est eos fuisse infallibiles in executione mandati quod ac- 
ceperant. Oportebat enim esse in omnibus primis aedificatoribus 
extraordinariam assistentiam Dei ne a praemonstrato exemplari 
deficerent, sicut si deberet primo fieri machina valde delicatae 


structurae, oporteret esse in primis operariis artem excellentem 
et specialem communicationem cum supremo artifice. 

lam ex hoc principio sequuntur duo. Primo, quia certum 
de fide est, ius Ecclesiae constitutivum exigere ut tota de in- 
tegro Ecclesia it suhiecta Petro in suis successoribus iugiter 
praesidenti, consequent apostolos singulas particulares ecclesias 
aedificasse supra petram, easque fecisse illius monarchiae par- 
tes, in qua summus pastor Petrus principatur. Secundo, quia 
ius Ecclesiae constitutivum exigit ut omnis potestas ordinaria 
non solum sit subiecta potestati Petri, verum etiam de pleni- 
tudine eius tanquam ex fonte descendat, consequitur apostolos 
nonnisi auctoritate Petri potuisse conferre primis episcopis re- 
gendi auctoritatem, vel etiam instituere leges successionis in 
episcopatu. 

Et non refert quod apostoli non a Petro, sed a Christo 
immediate suam jurisdictionem obtinuerint. Nam profecto nihil 
impedit quominus Christus, nulla mediante delegatione Petri, 
per semetipsum effecerit apostolos Petri ministros pro ordina- 
tione eorum omnium ad quae constitutiva Ecclesiae lex requi- 
rebat primatiaiis potestatis interventum. Ratio est quia, cum 
potestas Petri plenissime dependeret a Christo, nihil obstabat 
quin Christus ipse illam delegaret aliis, prout exposcebat opus 
ad quod exsequendum omnes pariter apostoli mittebantur. Et 
hoc modo intelligitur auctoritatem creandi ordinarios pastores 
et ferendi leges ad regularem et permanentem transmissionem 
episcopalis potestatis, non fuisse in apostolis nisi tanquam in 
ministris Petri: ministris, inquam, non per ipsum Petrum, sed 
per Christum summum legislatorem electis atque institutis. Huius 
rei quamdam similitudinem habes in vicario parochi, si forte non 
per ipsum parochum, sed per episcopum immediate instituatur; 
quo quidem in casu ipsissima auctoritas quae in parocho est 
protenditur ad vicarium, quamvis non per concessionem parochi, 
sed per dispositionem eius cui parochi auctoritas subiecta est. 
Sic ergo verum est quod ubique et semper auctoritate Se- 
is Apostolicae jurisdictionem suam acceperunt episcopi. Et quia 





auctoritate huius Sedis vel ab initio edicta est lex successionis, 

ideo per eamdem Sedem potuit mutari, sicut reipsa mutata est 
absque ulla reclamatione: ut scilicet, iam non mediante electione 
cleri vel populi instituantur cuncti per orbem sacrorum antisti- 
tes, sed per solam immediatam Domini Apostolici iniunctionem 
seu praeconizationem (`). 

Hac igitur ratione omnia in mira unitate et summa simpli- 
citate constant. Commissio extraordinaria data apostolis ad Ec- 
clesiae fundationem cum eis expiravit, et sola remansit aposto- 
lica atque ordinaria auctoritas ipsius apostolorum principis, quae 
semper eadem numero perseverat in eius successoribus. Statim 
enim ac verificatae sunt conditiones ad Petri successionem, in- 
vestit electum vis ordinationis in perpetuum latae a Christo: 
Pasce agnos meos, pasce oves meas. Ex hac autem auctoritatis 
petra missio legitima sese per omnes gradus hierarchiae refun 
dit. Nemo ergo potest irridere nos dicens: Qui estis vos, et in 
cuius nomine ministerium vestrum exercere praesumitis? Quis mi 
sit, quis munus demandavit? Ubi sunt tituli et commendatitiae 
litterae? Ad has certe quaestiones nullus schismaticus, nullus hae 
reticus, nullus protestans respondere potuit unquam. Nos vero 
fidenter sub Petri clavibus constituti, hoc brevi demonstrationis 
catholicae compendio utimur, quo quindecim abhinc saeculis ute- 
batur Optatus: « Igitur negare non potes scire te, in urbe Ro- 
« ma, Petro primo cathedram episcopalem esse collocatam, in 
« qua sederit omnium apostolorum caput Petrus, in qua una 
«cathedra unitas ab omnibus... servaretur... Ergo cathedram 
« unicam quae est prima de dotibus sedit prior Petrus, cui suc- 
«cessit Linus, Lino successit Clemens, Clementi Anacletus, 
« Anacleto Evaristus, Evaristo Alexander, Alexandro Sixtus, Si 
« xto Telesphorus, Telesphoro Hyginus, Hygino Anicetus, Ani- 
«ceto Pius, Pio Soter, Soteri Eleutherius, Eleutherio Victor, 
« Victori Zephyrinus, Zephyrino Callixtus, Callixto Urbanus, 
< Urbano Pontianus, Pontiano Antherus, Anthero Fabianus, 
« Fabiano Cornelius, Cornelio Lucius, Lucio Stephanus, Ste-(*) 


(*) De his cf. de Ecclesia Christi, Q. X11 de Monarchia Ecclesiae 
in B. Petro instituta, et Q. XIV de Romano Pontifice. 

phano Sixtus, Sixto Dionysius, Dionysio Felix, Felici Euty- 
chianus, Eutychiano Caius, Caio Marcellinus, Marcellino Mar- 
cellus, Marcello Eusebius, Eusebio Miltiades, Miltiadi Sylve- 
ster, Sylvestro Marcus, Marco lulius, lulio Liberius, Liberio 
« Damasus, Damaso Siricius... cum quo nobiscum totus orbis 
« commercio formatarum in una communionis societate concor- 


«dat. Vestrae cathedrae vos originem reddite, qui vobis vultis 
« Sanctam Ecclesiam vindicare » (7). 


(") Optatus de schismate Donatistarum, 1. 2, c. 2. 

Quaest. XLI-LXVIIT Suppl. 


Pulchre magnum illud incarnationis Verbi eiusque unionis 
cum Ecclesia sacramentum, sub allegoriae velaminibus delinea- 
tum invenitur in facto evangelico, cuius studiosus narrator exstat 
loannes. Venit ergo, inquit, in civitatem Samariae quae dicitur 
Sichar, iuxta praedium quod dedit lacob loscph filio suo. Erat 
autem ibi fons lacob. lesus ergo fatigatus ex itinere sedebat sic 
supra fontem. Hora erat quasi sexta. Venit mulier de Samaria 
haurire aquam. Quae si secundum litterae superficiem attenda- 
mus, vix ullius momenti ad eruditionem nostram esse videbun- 
tur; si autem latentem sensum perscrutemur, tot mysteria con- 
tinebunt quot verba. Ibi namque mystica quaedam apparet 
adumbratio totius copulationis Filii Dei cum humana natura, 
id est cum ea primum singulari humanitate quam ipse sibi 
univit in unitatem personae, tum consequenter cum Ecclesia 
cuius ut homo, sponsus effectus est et caput. Unde Augustinus 
Tract. 15 in Ioan. n. 6: «Non frustra fatigatur lesus. non 
«enim frustra fatigatur Virtus Dei.., per quem fatigati re- 
« creantur.., quo deserente fatigamur, quo praesente firmamur. 
« Fatigatur tamen lesus, et fatigatur ab itinere, et sedet, et 
«iuxta puteum sedet, et hora sexta fatigatus sedet. Omnia 
«ista innuunt aliquid.., intentos nos faciunt, ut pulsemus hor- 


« tantur ». 

Itaque iter figurat descensum Verbi de caelis, et fatigatio 
in itineris termino mystice significat Verbum Dei in termino sui 
descensus infirmatum. Infirmatum dico non amissione suae for. 
titudinis sed assumptione humanae debilitatis; cum enim in 
forma Dei esset, exinanivit semetipsum formam servi accipiens, 
ut qui nos propria virtute creaverat, unitae sibi carnis infirmitate 
repararet. Quod etiam vel ab initio mundi sub alio typo iam 
fuerat praemonstratum, quando oportuit primum illum Adam 
infirmari ut Eva fieret, nam prophetica testante historia, de- 
traxit Deus ex latere Adae os, et detracto osse formata est 
mulier, et in locum ossis seu costae non os, sed caro adimpleta 
est, sicut scriptum est: et replevit carnem pro ea. Quidni pro 
osse os redditur? Aut cur ad formandam mulierem costa de- 
trahitur, et non caro? « Fiebat enim sexus infirmior, et magis 
« de carne infirmitas fieri debuit quam de osse ; ossa enim in 
«carne firmiora sunt.. Quid igitur significavit? Facta est mu- 
«lier in costa tanquam fortis, factus est Adam in carne tanquam 
«infirmus»!l) Id est, debuit infirmari vir ut formaretur mu- 
lier, quia futurum erat ut exinanitio Filii Dei carnem assumen- 
tis, morientis in cruce, et aperto latere in ea pendentis, prin- 
cipium esset et causa procreationis Ecclesiae. Ergo fatigatus ex 
itinere sedet lesus, et bene hora sexta fatigatus sedet. Sexta 
enim mundi aetate incarnatus, sexta hebdomadis die passus, 
sexta diei hora in crucem elatus, huius suae exinanitionis con- 
summavit excessum. Unde ait Beda : « Quia sexta die factus est 
« homo, et tota est mundi creatura perfecta.., recte Salvator 
« eadem sexta die crucifixus humanae restaurationis implevit 
«arcanum : ideoque cum accepisset acetum, dixit: consumma- 
« turn est, id est, sextae diei quod pro mundi refectione suscepi, 
«iam totum est opus expletum » (a). 

Veniat nunc mulier de Samaria haurire aquam, et lesu fa- 
tigato hora sexta supra fontem sedenti occurrat. Nam post unio- 

nem Verbi cum ea carne quae totius reparationis nostrae orga 


() August, ubi supra. 
C) Beda, Serm. m fer. 3 Palm. 

num exstitit, consequenter facta est spiritualis coniunctio ipsius 

Verbi incarnati cum corpore mystico seu Ecclesia de eius latere 

procreata. Cuius etiam rei typus iam praecesserat olim in pa- 

radiso, quando formatam mulierem adduxit Dominus Deus ad 

Adam, dixitque Adam . Hoc nunc os ex ossibus meis et caro de 

carne mea. haec vocabitur virago, quoniam de viro sumpta est. 

quamobrem relinque! homo patrem suum et matrem, et adhae- 
rebit uxori suae. Sed nunc mulier evangelica expressius reprae- 
sentat Ecclesiani, et quantum ad originalem conditionem, et 
quantum ad mysticum lavacrum in quo Christi sponsa efficitur 

Est enim mulier veniens de Samaria, quia ante vocationem 
suam ad Christi coniugium, ecclesia gentium hospes erat testa- 
mentorum, promissionis spem non habens, alienata a conversa- 
tione Israel, et sine Deo in hoc mundo. Est etiam mulier for 
nicaria, sub potestate quinque virorum prius constituta, quia 
Gentilitas quinque sensuum dedita voluptatibus, quasi sub quin- 
que adulteris deturpata, omnibus serviebat erroribus. Denique 
ad puteum aquae vocantem sponsum invenit, nam ut Origenes 
ait, Homil. io in Genes, n. 5: «Nusquam receditur a puteis, 
« nusquam desistitur ab aquis. Rebecca invenitur ad puteum ; 
«rursum Rebecca ad puteum invenit Isaac. Ibi primos eius 
« contemplatur aspectus, ibi desilit de camelis, ibi a puero sibi 
« demonstratum vidit Isaac. Haec putas sola referri de puteis? 
« Et lacob ad puteum venit, et ibi invenit Rachel, et ibi in 
«notescit ei Rachel bona oculis et decora aspectu. Sed et 
« Moyses ad puteum invenit Seforam filiam Raguel. Nondum 
« moveris ut haec intelligas spiritualité! dici ? Aut putas semper 
«casu contingere ut patriarchae ad puteos veniant, et ad aquas 
«coniugia sortiantur?... Ego Paulum apostolum sequens, dico 
« haec esse allegorica, et sanctorum nuptias coniunctionem dico 
«esse animae cum Verbo Dei.. Sed et ad evangelia veniamus 
«Ipse Dominus cum ex itinere fatigatus fuisset, videamus ubi 
«requiem quaerit. Venit, inquit, ad puteum, et sedebat super 
«eum. Vides ubique sibi concordare mysteria, vides novi et 
« veteris Testamenti consonas formas. Ibi ad puteos et ad aquas 

« venitur ut inveniantur sponsae, et Ecclesia Christo in lavacro 
« aquae coniungitur ». 

Sic igitur duas invenimus Filii: Dei cum humana natura 
uniones: physicam unam, spiritualem alteram. Una attenditur 
secundum tractionem assumptae humanitatis ad ipsum esse per 
sonale Verbi, altera attenditur secundum communionem chari- 
tatis et gratiae quae a Christo capite in Ecclesiae corpus re- 
dundat. De prima dicit sanctus Evangelista: Et Verbum caro 
factum est. De secunda addit: Et habitavit in nobis plenum 
gratiae et veritatis, et de plenitudine eius nos omnes accepimus. 
Denique haec posterior priorem illam integrat et complet. Ideo 
enim Verbum unam singularem naturam de genere Adae pro- 
pagatam in hypostasis unitatem assumpsit, ut caeteros homines 
sibi per gratiam et gloriam copularet, et pro tanto de Ecclesia 
dicit Apostolus, quod est « corpus ipsius et plenitudo eius qui 
« omnia in omnibus adimpletur ». 

Nunc autem ulterius considerandum venit, qua de ra- 
tione coniugalis unio viri et mulieris proportionalem habeat 
similitudinem cum hactenus descripta coniunctione Verbi ad hu- 
manitatem, et ratio ista dupliciter attenditur. 

In primis similitudo est operationis et finis: operationis, 
inquam, per quam tenditur in finem, et finis qui per operatio, 
nem obtinetur. Quippe principalis finis matrimonii est proles 
procreanda et educanda ad cultum Dei; finis autem coniunctio 
nis Verbi cum carne, et Christi cum Ecclesia hierarchica, est 
homo ad Dei cultum reparandus, in eoque perficiendus per in- 
fluxum gratiae. Insuper, sicut ad obtinendum matrimonii finem 
requiritur indivisa opera viri et mulieris: ita ad finem incarna- 
tionis requirebatur theandrica operatio illius qui divinae pariter 
et humanae naturae hypostasis existeret ; requirebatur etiam post 
redemptionem consummatam indivisus influxus Christi Dei Ho- 
minis et hierarchicae Ecclesiae. — Sed et praeterea similitudo 
est relationum | inter coniuncta. Nam sicut in coniugali unione 
attenditur consortium vitae et bonorum communicatio, sic ta- 
men ut vir caput existát mulieris, retineatque ius et potestatem 
regendi, et veluti ad se uxorem assumat, non autem vice versa 

ab ea assumatur aut niere collateraliter ad eam se habeat: ita 
omnino proportionales relationes considerari dantur, tum in Ec 
clesia universali respectu sui capitis Christi, tum in humanitate 
assumpta respectu divinitatis assumentis in uno eodemque in- 
carnati Verbi supposito. 

Quae igitur cum ita sint, statim concludere licet matrimo- 
nium habuisse ex natura sua singularem quamdam idoneitatem 
ad hoc ut assumeretur in signum ac symbolum conjunctionis 
Verbi cum carne, et ipsius incarnati Verbi cum Ecclesia. Sed 
nec dubitare licet quin ad hoc ipsum fuerit de facto assumptum. 
Referens enim Apostolus primaevam matrimonii institutionem 
ait: Propter hoc relinquet homo pali em et matrem suam et adhae- 
rebit uxori suae, et erunt duo in carne una: sacramentum hoc 
magnum est, ego autem dico in Christo ei in Ecclesia. Et sensus 
est: In hoc quod protoparens generis humani prophetico spi- 
ritu de matrimonio dixit, signum est magnae cuiusdam rei, dico 
autem unionis Christi et Ecclesiae. 

At vero tempora distinguere oportet, iuxta principium quod 
ad Heb. X-i, idem enuntiat Apostolus dicens: Umbram habens 
lex futurorum bonorum, non ipsam imaginem rerum. Etenim 
primum matrimonium nonnisi umbratilis typus et simplex figura 
esse potuit incarnationis adhuc futurae. Quare non fuit sacra- 
mentum gratiae, sicut nec alia quaelibet umbra in Veteri Testa- 
mento evangelicam legem praecedens: « Umbra in diluvio, in- 
«quit Ambrosius f, umbra in rubro mari, quando baptizati 
«sunt patres nostri in nube et in mari ; umbra in petra quae 
«aquam Huit et populum sequebatur... Sed iam discessit umbra 
« noctis et caliginis Judaeorum, dies appropinquavit Ecclesiae. 
« videmus nunc per imaginem bona, et tenemus imaginis bona». 
Et quia iam tenemus imaginis bona, ideo in omnibus illis qui 
per baptismalis characteris consecrationem ad Novum Testa- 
mentum nunc pertinent, matrimonialis unio sacra est ipsa sibi 
indita significatione unionis iam exsistentis inter Christum et 
Ecclesiam. Quin imo sublimis huius coniunctionis bonum parti- 


() Ambros. in psalm. 38. n. 25. 

cipat, eo quod ordinatur in finem habentem talem  convenien 

tiam cum fine incarnationis, ut in eodem ordine aliquatenus 
exsistat. Respicit enim prolem educandam in Dei cultum non 
quolibet modo, sed secundum legem gratiae, ad Ecclesiae pro- 
pagationem et perennem conservationem. Quapropter conjugale 
vinculum quoad suam substantiam perficitur et elevatur, ut iam- 
sit titulus de se exigitivus interioris sanctificationis. Sed et fir- 
matur etiam quoad naturales proprietates unitatis et indissolu- 
bi/italis, pro quanto exemplaris illa unio cuius coniugium fide- 
lium refert imaginem, unius est ad unam perpetuo habendam. 
« Est enim una Ecclesia secundum illud: Una est columba mea, 
* perfecta mea. Nec unquam Christus a sua Ecclesia separabi- 
«tur: dicit enim ipse: Ecce ego vobiscum sum omnibus diebus 
« usque ad consummationem saeculi (') Atque hinc tandem iam 
aestimari potest qualiter matrimonium infidelium se habeat ad 
matrimonium fidelium sicut imperfectum ad perfectum, et quo 
fundamento nixus dixerit Innocentius III cap. 7 de divortiis: 
« Etsi matrimonium verum inter infideles exsistat, non tamen est 
«ratum. Inter fideles autem verum et ratum exsistit, quia sa- 
«cramentum fidei quod semel est admissum nunquam amittitur, 
«sed ratum efficit coniugii sacramentum, ut ipsum in coniugi- 
« bus illo durante perduret ». 

De hoc ergo sacramento nunc est considerandum, et tola 
disputatio tribus capitibus continebitur: Primo de matrimonio 
quoad substantiam, sive ut est in naturae officium, sive ut est 
Ecclesiae sacramentum. Secundo de proprietatibus matrimonii, 
id est de eius unitate et indissolubilitate. Tertio de regimine 
matrimonii, seu de auctoritate tam legislativa quam iudiciaria 
ad quam pertinet ponere impedimenta, conditiones legitimitatis 
contractus determinare, de occurrentibus causis cognoscere, et 


in summa, ea praestare omnia quae ad bonam habitudinem so- 
cietatis maritalis requiruntur. 


C) S. Thom. I. 4. c. Gent., c. 78. 

Primum omnium observabis, hoc nomen matrimonium dupli- 
citer accipi. Per prius quidem et magis próprie sumitur pro mo- 
rali vinculo seu stabili relatione qua vir et mulier in ordine ad 
generationem et educationem prolis, legitime ad invicem devin- 
ciuntur. Hoc sensu accipitur a Magistro Sententiarum cum defi- 
nitur: viri mulicrisque coniunctio mar italis inter legitimas per- 
sonas, individuam vitae consuetudinem retinens. Sic est in ge- 
nere coniunctionis ('), et hoc modo matrimonium Christianorum 
est sacramentum ut sacramentum et res. Secundo, et sensu 
derivato, sumitur matrimonii nomen pro causa efficiente coniun- 
ctionem, scilicet pro mutuo duarum idonearum personarum de 
ipso coniugio consensu, iuxta definitionem Hugonis a S. Victore. 
Sic est in genere contractus, et apud christianos est sacramen- 
tum ut sacramentum tantum (a). 


() « Coniunctio adunationem quamdam importat; unde ubicumque 
«est adunatio aliquorum, ibi est aliqua coniunctio. Ea autem quae or- 
« dinantur ad aliquid unum, dicuntur in ordine ad illud adunari, sicut 
« multi homines adunantur ad unam militiam vel negotiationem exse- 
«quendam, ex qua dicuntur commilitones ad invicem, vel socii nego- 
« tiationis. Et ideo, cum per matrimonium ordinentur aliqui ad unam 
« generationem et educationem prolis, et iterum ad unam vitam dome- 
« sticam, constat quod in matrimonio est aliqua coniunctio. secundum 
«quam dicitur maritus et uxor, et talis coniunctio ex hoc quod ordina- 
«tur ad aliquid unum, est matrimonium. Coniunctio autem corporum 
«et animarum ad matrimonium consequitur». S. Thom. Suppi. Quaest. 
44. a. i. 

() Cum sibi obiecisset S. Thomas, nullam relationem esse ac- 
cidens sensibile, et ideo matrimonium, cum sit sacramentum quoddam. 
non esse in genere relationis seu coniunctionis. sic respondet loc. cit. 
ad 2"m: « Quamvis ipsa relatio non sit sensibile accidens, tamen cau- 
«sae eius possunt esse sensibiles. Nec in sacramento requiritur quod 
* sit sensibile illud quod est res et sacramentum ; hoc enim modo se 
« habet in hoc sacramento praedicta coniunctio. Sed verba exprimen- 
«tia consensum quae sunt sacramentum tantum et causa praedictae 
«coniunctionis, sunt sensibilia». 

Utroque igitur sensu obiectuni esse debet huius prions dispu 
tationis, in qua etiam solummodo attenditur matrimonium quoad 
substantiam. Ideo autem dico quoad substantiam, quia fit ab- 
stracts a directa consideratione duarum proprietatum unitatis et 
omnimodae indissolubilitatis, quae etsi necessario competant omni 
matrimonio perfecto, non tamen ita indispensabiliter requiruntur 
ut sine illis nequeat amplius consistere qualiscumque coniugii 
ratio. De his specialis habebitur disputatio in secunda huius tra- 
ctatus parte. Interim vero, ipsam matrimonii essentiam atten- 
dentes, prius dicemus de matrimonio secundum quód est in 
naturae officium. Ait enim Apostolus: non prius quod spiri- 
lale est, sed quod animale, deinde quod spiritale. 

THESIS XXXIII. 


Matrimonium prout dicit stabile atque obligatorium 
vinculum viri et mulieris ad invicem in ordine ad genera 
tionem et educationem prolis, est de iure naturae. Et omnis 
copula carnalis extra unionem maritalem locum habens, 


per ipsam legem naturalem omnino prohibetur. 


Vinculum de quo nunc sermo, est vinculum ordinis moralis 
existens inter personas obligationis capaces. In hoc enim repo- 
nitur ipsa essentia matrimonii, quod profecto in solis hominibus 
esse potest, in bestiis vero esse non potest. Quippe matrimo- 
nium se toto ex moralitatis lege descendit, et ideo de medio 
tollendum ab iis praedicatur, qui iumentis insipientibus compa- 
rati, peiores facti sunt illis. 

Ordimur autem a principio quod in tractatu de peccatis f, 
fuse declaratum est: videlicet, per legem aeternam prohiberi 
quaecumque sunt contra foedus societatis humanae. Quidquid 
enim de se et ex nativa indole sua destruit bonum humani con- 


(C) Cfr. de natura et ratione peccati personalis. 

victus, repugnat etiam subiectioni ad Deum, ultimum totius no- 
strae vitae finem. Quippe medium ad hunc finem necessarium 
est societas, et non potest salvari ordo in finem, subverso eo 
quod est medium tendendi in finem. 

Hoc igitur supposito principio alias demonstrato, duae con- 
sequentiae ad rem praesentem quod attinet, statim eruuntur. 

Prima consequentia est, quod omnis usus facultatis genera- 
tivae praeter debitum generationis ordinem, est de iure naturali 
illicitus, et ita quidem ut non dubitaverit dicere S. Thomas: 
« Post peccatum homicidii quo natura humana iam in actu exi- 
« stens destruitur, huiusmodi genus peccati videtur secundum 
« locum tenere, quo impeditur generatio humanae naturae »(')- 
Altera consequentia est, quod nec omnis actus per se aptus ad 
generationis finem, licitus dicendus est atque honestus, sed ille 
solus qui locum habet in circumstantiis per se necessariis ad 
bonum prolis procreandae. Si ergo palam fiat, ad bonum hu- 
manae prolis per se requiri ut parentes sint ad invicem vinculo 
stabili et obligatorio devincti, eo ipso apparebit id quod in hac 
fundamentali propositione demonstrandum assumitur; matrimo- 
nium scilicet esse de naturae iure, omnia intelligendo iuxta de- 
terminationes superius traditas. Atqui, quod ad necessarium 
prolis bonum procurandum oporteat genitores esse inter se de- 
vinctos ligamine morali quod pro lubitu sive arbitrio solvi non 
possit, evidentissime constat. Etenim, « non intendit natura so- 
k lum generationem prolis, sed etiam traductionem et promo- 
tionem usque ad perfectum statum hominis in quantum homo 
«est, qui est virtutis status. Unde secundum Philosophum 1. 8 
* Ethicorum c. u et 12, tria a parentibus habemus, scilicet, esse, 
« nutrimentum, et disciplinam. Filius autem a parente educari et 
«instrui non posset, nisi determinatos et certos parentes habe: 
«ret, quod non esset nisi esset aliqua obligatio viri ad mulierem 
« determinatam, quae matrimonium facit » (9). 


C) S. Thom. I. 3 c. Gent. 132. 
(à) Suppi. Quaest. 41, a. r. — Et ad 4" 
«non tantum intendit esse in prole, sed etiam perfectum esse, ad quod 





dicitur, «quod uatura 


«exigitur matrimonium ». 


Dt Ecclesiae Sacramentis. Tom. 1. aa 

Sed iuvabit, maioris evidentiae gratia, singillatim conside- 
rare unumquodque e duobus bonis quae proli humanae post 
procreationem suam, naturae lex procurari iubet: bonum dico 
nutritionis, et principalius bonum educationis sive disciplinae. 
Insuper, ut magis confundantur impii illi atque animales homines 
qui perditionis libertatem praedicantes, non erubescunt hisce no- 
stris temporibus prima ista humanae societatis fundamenta con- 
vellere, exemplo etiam brutorum animalium uti oportebit, pro- 
portionaliter ingerendo illud Proverb. VI-6: Vade ad formicam, 
o piger, cl considera vias cius et disce sapientiam. Argumentum 
porro suppeditabit S. Thomas, 1. 3 c. Gent. c. 122, hoc modo: 

De bono corporalis nutritionis. — « Est considerandum, in- 
« quit, quod in animalibus in quibus sola femina sufficit ad 
«prolis educationem, mas et femina post coitum nullo tempore 
« commanent, sicut patet in canibus. Quaecumque vero animalia 


« sunt in quibus femina non sufficit ad educationem prolis, mas 





« et femina simul commanent quousque necessarium est ad prolis 
« educationem et instructionem, sicut patet in quibusdam avibus, 
«quarum pulli non statim postquam nati sunt, possunt sibi ci 
« bum quaerere. Cum enim avis non nutriat lacte pullos, (quod 
* in promptu est velut a natura praeparatum, sicut in quadru- 
« pedibus accidit), sed oporteat quod cibum alienum pullis quae- 
« rat, et praeter hoc, in cibando eos foveat, non sufficeret ad hoc 
a sola femella. Unde ex divina providentia est naturaliter inditum 
< mari in talibus animalibus, ut commaneat femellae ad educa- 
«tionem foetus. Manifestum est autem quod in specie humana 
« femina minime sufficeret sola ad prolis educationem, cum ne 
* cessitas humanae vitae multa requirat quae per unum parari 
« non possunt. Est igitur conveniens secundum naturam huma 
* nam, ut homo mulieri commaneat, et non statim abscedat, in- 
« differenter ad quamcumque accedens sicut apud fornicantes 
« accidit. Non autem huic rationi obstat quod aliqua mulier suis 
« divitiis potens est ut sola nutriat foetum, quia rectitudo natu- 


ralis in humanis actibus non est secundum ea quae per acci- 


« dens contingunt in uno individuo, sed secundum ea quae totam 
« speciem consequuntur ». 

De bono dis 


in specie humana proles non indiget solum nutritione quan- 





iplinae. — « Rursus considerandum est quod 


«tum ad corpus ut in aliis animalibus, sed etiam instructione 
« quantum ad animam. Nam alia animalia habent naturaliter 
suas prudentias quibus sibi providere possunt, homo autem 
«ratione vivit, quem per longi temporis experimentum ad pru- 


* 


dentiam pervenire oportet. Unde necesse est ut filii a paren- 
«tibus quasi iam expertis instruantur. Nec huiusmodi instructio- 
«nis sunt capaces mox geniti, sed per longum tempus, et prae- 
itcipue cum ad annos discretionis perveniunt. Ad hanc autem 
« instructionem longum tempus requiritur, et tunc etiam propter 
«impetus passionum quibus corrumpitur aestimatio prudentiae, 
« indigent non solum instructione, sed etiam repressione. Ad hoc 


autem mulier sola non sufficit, sed magis in hoc requiritur 


opus viri, in quo est et ratio perfectior ad instruendum, et 
« virtus potentior ad castigandum. Oportet igitur in specie hu- 


mana, non per parvum tempus insistere promotioni prolis, 
«sicut in avibus, sed per magnum spatium vitae ». 
Et iam sequitur conclusio. — « Unde, inquit Angelicus, cum 


necessarium sit marem feminae commanere in omnibus anima- 
libus, quousque opus patris necessarium est proli, naturale est 
< homini quod non ad modicum tempus, sed diuturnam societa- 
«tem habeat vir ad determinatam mulierem ». Et cum hanc com- 
manentiam in brutis faciat solus instinctus seu vis aestimativa, 
oportet sane in specie humana altius repetere principium. Irra- 
tionalia siquidem legi aeternae subduntur pure et simpliciter in 
quantum moventur a divina Providentia, rationalia vero in quan- 
tum cognitionem habent divini praecepti per quod moralis indu- 
citur obligatio (). Porro obligatoriam illam societatem viri et 


() « Sicut homo imprimit denuntiando quoddam interius princi- 
«pium actuum homini sibi subiecto, ita etiam Deus impnmit toti na- 
«turae principia propriorum actuum, et ideo per hunc. modum Deus 
« dicitur praecipere toti naturae, secundum illud : praeceptum posuit, et 
« non praeteribit. Et per hanc etiam rationem omnes motus et actiones 
«totius naturae legi aeternae subduntur. Unde aliquo modo creaturae 


«irrationales subduntur legi aeternae, in quantum moventur a divina 

mulieris prout principiative consistit in mutuo corporum dominio 
respectu actus generationis, matrimonium vocamus. « Est igitur 
« matrimonium homini naturale, et fornicarius coitus qui est 
* praster matrimonium, est contra hominis bonum, et propter 
« hoc oportet ipsum esse peccatum ». 

Nec opponas praeceptum Dei ad Osee('). Nam ratio moralis 
malitiae in actu generationis extra stabilem matrimonii unionem, 
est quia suapte natura ordini ultimi finis repugnat, non quidem 
immediate, sed mediate, in quantum scilicet per se opponitur 
bono humani contectus sine quo regularis tendentia hominum 
in Deum esse non potest. Quare, si eiusmodi actus per specia- 
lem ac veluti miraculosam dispensationem illius cui tota natura 
est subiecta, in singularibus quibusdam casibus ad figuranda 
mysteria ordinis gratiae, vel iubeatur vel permittatur, eo ipso 
omni culpa carebit, quia tunc altiori modo atque extraordinario, 
ad ipsum ultimum referetur finem. Dicendum igitur est quod 
peccati ratio tollebatur per ciispensationem et iussionem Dei, 
« per quam, sicut Israelitae a furto, et Samson ab homicidio, 
«sic et patriarchae et alii viri iusti... ab adulterio excusantur », 
ut Innocentius Ill dicit in c. 8 de divortiis. Caeterum quaestio 
ista reservatur magis elucidanda et accurate tractanda infra, ubi 
de dispensationibus in lege naturali olim a Deo datis. Non est 
igitur in his nunc immorandum, sed statim a generalissima no- 
tione ad magis determinata descendendo, singillatim explicanda 
veniunt matrimonii forma, subiectum, causa efficiens, et finis tam 


primarius quam secundarius, ut sequitur. 





«Providentia; non autem per intellectum divini praecepti sicut crea- 


«turae rationales». S. Thom. i 2, Quaest. 93. a. 5. 


Į Osee, 12 et seq. 

THESIS XXXIV. 


Matrimonium est formaliter unio maritalis individuam 
vitae consuetudinem retinens. Subiectum sunt personae 
legitimae seu de iure ad dictam conjunctionem habiles. 
Causa efficiens est legitimus contractus per mutuum con- 
sensum initus. Finis demum primarius est proles ad Dei 
cultum educanda; secundarius, mutuum obsequium in do 


mesticae vitae consortio. 


Enumerantur hic quatuor societatis coniugalis causae, quae 
pro qualibet hypothesi et quolibet hominum statu locum habent, 
quia in earum assignatione nihil aliud attenditur praeter natu- 
ralis legis dictamen quod per legem gratiae minime abrogatur. 

Quoad ipsam matrimonii formam omnia sequuntur ex 
dictis in propositione praecedenti. Ibi enim ostensum est, matri, 
monium esse quamdam relationem ordinis moralis qua vir et 
mulier obligantur ad invicem in ordine ad generationem et edu' 
cationem prolis. Quia igitur unio ista per prius ad generationem 
ordinatur, debet primo consistere in mutuo corporum dominio, 
iuxta illud i Cor. VIL-4: « Mulier sui corporis potestatem non 
« habet, sed vir; similiter autem et vir sui corporis potestatem 
«non habet, sed mulier ». Sic quippe intelliguntur moraliter 
ad invicem devincti, quatenus singulus quisque est quoad corpus 
res alterius per respectum ad generationis actum. Porro mutuum 
eiusmodi dominium hisce verbis exprimitur, maritalis unio. Sed 
quia prolis educatio quae consequitur generationem, requirit ut 
vir mulieri commaneat, et vice versa, ideo etiam ex consequenti 
unio maritalis ad unam vitam domesticam coniuges ordinat, et 
pro tanto additur, individuam vitae consuetudinem retinens. 

Caeterum notabis ea quae habet S. Thomas, Quaest. 44, 
à. ij ad 3"**: « Relatio, inquit, quae est matrimonium, ex una 
« parte habet unitatem in utroque extremorum, scilicet ex parte 


34» QUAESTIO XXIL-XXIV SUPPLRM 


« causae, quia ad eamdem numero generationem ordinatur. Sed 
«ex parte subiecti habet diversitatem secundum numerum, et 
«ideo haec relatio est una ex parte causae, et multiplex ex 
« parte subiecti. Et secundum quod est multiplex ex parte sub. 
«lecti, significatur his nominibus uxor et maritus, secundum 
«autem quod est una, significatur hoc nomine matrimonium ». 

De ipso matrimonii subiecto id unum observandum oc- 
currit: qua scilicet de causa dictum sit, illud esse personas le- 
gitimas. Et ratio est quia matrimonium exsistit in commune bo 
num humanae societatis, ad quod requiritur ut non quilibet 
respectu cuiuslibet possit coniugali unione uniri. Ideo, tum de 
iure naturae, tum de iure positivo quo ius naturale habet in 
multis determinari, varia apponuntur impedimenta per quae una 
persona inhabilis redditur in ordine ad aliam. Oportet igitur ut 
mutua habilitas ad morale coniugii vinculum nulla lege périma 
tur, et hac ratione personae de iure habiles recte assignantur 
velut causa materialis coniugalis societatis. 

Causa efficiens legitimus est contractus per mutuum con- 
sensum in coniugii vinculum initus. Ut enim ait S. Thomas, 
Quaest. 43, a. 1: « Unus non accipit potestatem in eo quod est 
« libere alterius, nisi per eius consensum. Sed per matrimonium 
« accipit uterque coniugum potestatem in corpus alterius, ut 
« patet i Cor. VII, cum prius uterque liberam potestatem sui 
« corporis haberet. Ergo consensus facit matrimonium ». Unde 
catechismus ad parochos, de Matrim. n. 4 docet, « consensum 
«ipsum matrimonii causam effectricem esse, quod Patres in 
< Concilio Florentino docuerunt (y); etenim obligatio et nexus 
«oriri non potest nisi ex consensu et pactione » (a) Necesse 
autem est ut contractus sit legitimus, id est secundum legem 
factus, idque propter rationem paulo supra assignatam, quia 
« generatio ordinatur ad conservationem speciei; unde cum lex 
« instituatur ad bonum commune, ea quae pertinent ad genera 
« tionem prolis, oportet legibus ordinari et divinis et humanis \ 


] Decret, pro Armenis. 
(C) Cfr. etiam responsionem Nicolai I ad Bulgares, Enchirid. n. 263. 
— Item Innocent. II |. 4 Decretal. Tit. 1. c. 14 et Tit. 4, c. 5.etc. 

De caetero applicanda hic sunt generalia principia quae mate 
riam contractuum regunt, et nihil aliud in praesenti notandum 
venit, nisi quod « ad matrimonium non sufficit quodcumque vo- 
«luntarium, sed voluntarium complete, quia debet esse perpe- 
«tuum, et ideo per violentum mixtum impeditur » (°). Quod 
autem attinet ad consensus conditionatos, consulendi sunt au- 
ctores theologiae moralis, apud quos quaestio ista fuse et co- 
piose exponitur. 

Causam demum finalem matrimonii primario et prin- 
cipaliter esse dicimus educationem prolis ad cultum Dei. Vincu- 
lum enim conjugale est obligatoria unio viri et mulieris ad invicem 
in ordine ad humanam generationem. Non tamen ad generatio- 
nem sic et simpliciter, quia ad illam sufficit potentia physica 
quae tam in matrimonio quam extra matrimonium indifferenter 
habetur. Ergo ad generationem secundum quod praesupponitur 
promotioni prolis in statum perfectum, quae quidem promotio 
est de primaria intentione naturae, ut in thesi praecedenti prae- 
missum fuit. « Dicendum, inquit Angelicus (a). quod matrimo- 
«nium principaliter est institutum ad bonum prolis, non tantum 
« generandae, quia hoc etiam sine matrimonio fieri potest, sed 
«etiam promovendae ad perfectum statum, quia quaelibet res 
« intendit effectum suum naturaliter perducere ad perfectum ». 
lam age. Quocumque naturae statu supposito, perfectio hominis 
qua talis in hoc consistit, quod bene se habeat ad ultimum totius 
humanae vitae finem qui solus Deus est. Nam ad hoc nascitur 
homo, ut Dominum Deum suum laudet, revereatur, eique ser- 
viat, ac per haec salvet animam suam. Ergo humanae prolis 
promotio quam primario et principaliter natura intendit, respicit 
statum virtutis qui in cultu Dei, totius moralitatis principii et 
finis, habetur. Et ideo a primo ad ultimum, principalius matri- 
monii bonum est proles ad cultum Dei educanda, ut ait Angelicus 
loco superius citato. 


Hinc iam habes quomodo, ipso naturae iure praecipiente, 


() S. Thom. Suppi. Quaest. 47, a. 3 ad 2ue 
(a) S. Thom. Suppi. Quaest. 59, a. 2 

regimen matrimonii ad eos solos pertineat quibus cura divini 
cultus et ultimi finis fuit demandata. Si enim ex proprio fine 
unaquaeque societas propriam nanciscitur rationem ac specifica- 
tionem, sub ea auctoritate constituatur oportet, cui ipsius finis 
committitur procuratio. 

Hinc etiam intelligere poteris quo fundamento nixus dixerit 
Leo XIII in litteris encyclicis Arcanum, matrimonio inesse sa- 
crum et religiosum quiddam, non adventitium, sed ingenitum, 
non ab hominibus acceptum, sed natura insitum. « Testantur, 
«ait Pontifex, et monumenta antiquitatis et mores atque insti- 
«tuta populorum qui ad humanitatem magis accesserant, et 
«exquisitiore iuris et aequitatis cognitione praestiterant: quo. 
«rum omnium mentibus informatum anticipatumque fuisse con- 
«stat, ut cum de matrimonio cogitarent, forma occurreret rei 
«cum religione et sanctitate coniunctae. Hanc ob causam nu- 
« ptiae apud illos non sine caeremoniis religionum, auctoritate 
« pontificum, ministerio sacerdotum fieri saepe consueverunt. 
«Ita magnum in animis caelesti doctrina carentibus vim habuit 
« natura rerum, memoria originum, conscientia generis humani. 
«Igitur cum matrimonium sit sua vi, sua natura, sua sponte 
« sacrum, consentaneum est ut regatur ac temperetur, non 
« principum imperio, sed divina auctoritate Ecclesiae quae re: 
«rum sacrarum sola habet magisterium ». 

Hinc demum S. Thomas considerans naturam obligationum 
et coniunctionum ex fine dimetiendum esse, Quaest. 59, a. 2 
docet, matrimonium quidem esse inter infideles, sed non perfi- 
dum ultima perfectione, sicut est inter fideles, quia infideles qua 
tales non. possunt. perducere prolem in eam educationis perfe- 
ctionem quae pro praesenti ordine naturae elevatae exigitur. Et 
in art. 3 idem Angelicus Doctor dicit quod circa solutionem 
matrimonii quantum ad cohabitationem et debiti solutionem, 
pari passu currunt infidelitas et adulterium, quia utrumque est 
contra bonum prolis. Et in art. 6 affirmat quod fornicatio cor- 
poralis et infidelitas specialem habent conlrarietatem ad bona 
matrimonii. Quae quidem iam in antecessum notata velim, ut 
matrimonii ratio, etiam secundum quod est in naturae officium, 

plenius inspiciatur; nam de his ex professo infra ubi de indis- 
solubilitate et regimine matrimonii. 

Fini autem primario adiungitur finis etiam secundarius, 
quem constat esse mutuum coniugum obsequium in iis quae ad 
domesticam vitam pertinent; sponte enim hoc bonum enascitur 
ex mutua obligatione cohabitationis. Unde catechismus ad pa- 
rochos enumerans causas cur vir et mulier coniungi debeant, 
assignat hanc ipsam diversi sexus naturae instinctu expetitam 
societatem, mutui auxilii spe conciliatam, ut alter alterius ope 
adiutus vitae incommoda facilius ferre et senectutis imbecillita- 
tem sustentare queat. Nec ab huiusmodi secundarii finis ratione 
aliena est causa quam infra idem ponit catechismus: < Ut sci 
«licet qui sibi suae imbecillitatis conscius est, nec carnis pu- 
«gnam vult ferre, matrimonii remedio ad vitanda libidinis pec- 
< cata utatur. De quo ita Apostolus scribit: Propter fornicatio- 
* nent unusquisque suant uxorem habeat, et unaquaeque  -uunt 
* virum habeat. Ac paulo post, cum docuisset interdum orationis 
«causa a matrimonii debito abstinendum esse, subiecit: Et ite- 
- rum revertimini in idipsum, ne lentet vos Satanas probter in- 
« continentiam vestram ». 

Et de causis coniugalis societatis hactenus. Remanet viden- 
dum an coniugalis actug sit de essentia matrimonii. 


THESIS XXXV. 


Coniugii usus non est de prima eius integritate, nec 
directe ingreditur contractus obiectum, et ideo valide ac 
licite potest contrahi matrimonium cum mutuo pacto, re- 
ligione quoque voti obsignato, servandae castitatis. Quare 
inter Beatam Virginem et S. loseph verissimum coniugium 
intercessit, in quo etiam, exemplo prorsus singulari, omne 
nuptiarum bonum felicius noscitur adimpletum. 


Videretur tamen dicendum quod matrimonium nunquam 
potest valide contrahi cum voluntate saltem absoluta servandae 
virginitatis. Nam si deficiat consensus in contractus obiectum, 

contractus non perficitur. Atqui coniugii usus, sin minus expli- 
cite, at certe implicite obiectum est matrimonialis contractus. 
Dicit enim S. Thomas, Suppi. Quaest. 48, a. 1, « quod consen- 
« tire in matrimonium est consentire in carnalem copulam im- 
« plicite..., sicut implicite continetur effectus in causa sua, quia 
« potestas carnalis copulae in quam consentitur, est causa carnalis 
« copulae, sicut potestas utendi re sua, est causa usus». 

Praeterea, omnis conditio quae fini matrimonii contrariatur, 
invalidát matrimonium. Sed conditio non utendi matrimonio est 
contra bonum prolis, quod primario et principaliter recensetur 
inter matrimonii bona. Ergo redit eadem conclusio. 

Praeterea, etiamsi adhuc posset perfici matrimonium quoad 
substantiam, non obstante mutuo pacto servandi continentiam, 
saltem praecedens votum redderet contractum illicitum. Quisquis 
enim post virginitatis votum consentiret in matrimonium, daret 
potestatem ad id quod non licet, et ideo peccaret, « sicut pec- 
« caret qui daret alteri potestatem accipiendi illud quod ipse in 
< deposito habet, et non solum in hoc quod ei actualiter tra- 
« deret », ut dicit S. Thomas ubi supra, in responsione ad ium. 

Sed contra est quod ait Augustinus 1, 1 de nupt. et concup. 
c. ll: «Quibus placuerit ex consensu ab usu carnalis concupi- 
« scentiae in perpetuum continere, absit ut inter illos vinculum 


« coniugale rumpatur. Imo firmius erit, quo magis ea pacta secum 
« inierint quae charius concordiusque servanda sunt... voluntariis 
« aftectibus animorum ». Ergo voluntas vinculi coniugalis potest 
simul consistere cum voluntate seu pacto non utendi, et foederi 
nuptiali minime contrarium est commune propositum servandae 
continentiae. 
Sane vero duplex est matrimonii integritas, ut observat 
S. Thomas, Quaest. 42, a. 4: « Una quae attenditur secundum 
« perfectionem primam, quae consistit'in ipso esse rei; alia quae 
« attenditur secundum perfectionem secundam, quae consistit in 
« operatione. Quia ergo carnalis commixtio est quaedam operatio 
«sive usus matrimonii per quod facultas ad hoc datur, ideo 
« erit carnalis commixtio de secunda integritate matrimonii, et 
< non de prima », ita scilicet ut ante illam et sine illa matri- 

monium sit in suo esse substantiali completum. Unde statim 

sequitur, consensum matrimonialem directe non esse nisi circa 

ius conjugale, quo quidem existente, ab actu copulae semper 

aberit specialis malitia fornicationis, id est malitia accessus ad 

non suam. Nunc autem quia ex alio titulo potest impediri usus 

legitimus, potest etiam per commune votum et pactum contractui 
annexum, ius coniugale ligari quoad sui exercitium : quatenus 
scilicet ad usurn deveniri non possit absque peccato sacrilegii 
(ratione voti), vel certe infidelitatis erga alterum coniugem (ra- 
tione promissionis factae et rite acceptatae). Quod enim huius- 
modi pactum contractum  matrimonialem non destruat, facile 
patebit distinguenti inter dominium rei et facultatem omni ex 
parte expeditam ad usum eius, quae duo ita sunt separabilia, 
ut non repugnet unum ex variis causis auferri, altero remanente. 
Sed nec inutile atque otiosum alicui videri debet eiusmodi ma- 
trimonium. Primo quidem, quia semper remanet actualis conse- 
cutio secundarii finis qui est mutuum obsequium in domesticae 
vitae consortio. Secundo quia, sicut coniuges minime fornicarii 
dicendi essent, violato pacto vel voto, ita verum adulterii crimen 
committerent, alteri adhaerendo. 

Ad i* ergo dicendum quod obiectum contractus primo et 
directe est ius in corpora, ex consequenti vero est exercitium 
iuris, quod tamen potest aliunde ligari, puta ex pacto annexo. 
Dixi ex pacto annexo, et non ex ipso matrimoniali contractu, 
quia si idem ille consensus unde oriri debet coniugiurr., pro 
obiecto haberet denegationem usus, sic nullum esset matrimo- 
nium. Quippe impossibile est ut causa translativa dominii, ipsis- 
sima causa sit qua aufertur naturalis et spontanea dominii con- 
sequentia, scilicet libera utendi facultas. Verumtamen nihil obstat 
quominus contractui quo rem in tuum dominium ita transfero 
ut nunquam alterius fieri possit, adiungatur pactum quo aliunde 
usus reservetur Ad hanc igitur propositionem: Quisquis con 
sentit in matrimonium, consentit etiam in matrimonii usum, re- 
spondeo cum distinctione. Id est consentit in id quód a matri- 
monii usu semper auferet fornicationis deformitatem, conc. Con- 
sentit in ipsam carnalem copulam, subdist. Primo et explicite- 

w<. Ex consequenti et implicite, iterum suMist. Si nullum adjun- 
gatur pactum quo ex alio titulo legitimitas usus impediatur, 
cono. Alias, neg. Quando autem S. Thomas concedit nullum esse 
consensum matrimonialem, si mulier dicat viro: Consentio in te, 
dummodo me non cognoscas C), intelligendus est secundum de- 
clarationes factas, de appositione conditionis quae ita esset in- 
trinseca contractui, ut obligatio non utendi ex ipso matrimoniali 
contractu innasceretur, quo in casu constat nullam esse posse 
veram voluntatem translativam dominii. 

Ad 2un dicendum quod pactum non utendi matrimonio ne- 
quaquam dicendum est contra matrimonii finem. Etenim contra 
finem non est nisi aliquid positivum quod repugnat fini. Hic 
autem, salva ordinatione ad finem quae vinculo coniugali in- 
trinseca est, annectitur voluntas et obligatio se habendi mere 
negative quoad actualem eius consecutionem, ut soli fines secun- 
darii de facto obtineantur. 

Ad 3'm denique dicendum, minime illicitum esse matrimonii 
contractum cum antecedente voto virginitatis, modo alter coniux 
consentiat pacto de non usu. Et sane potestas quae necessario 
atque essentialiter in matrimonio datur, non est nisi potestas 
ad actum copulae praecise ut exercibilem citra malitiam forni- 
cationis sive accessus ad non suam. Et quia in eo etiam qui 
voto ligatur, actus coniugalis non est ex hac parte illicitus, quasi 
contra virtutem castitatis exsistens, collata potestas non est ad 
id quod non licet in quantum non licet. Caeterum si per pactum 
annexum ius utendi aliunde ligetur, ut religioni voti sua pro- 
pria maneat inviolabilitas, nullo modo in id quod non licet 
consentitur. 

8 2. 


Quapropter, de veritate matrimonii inter B. Virginem et 
S. Joseph non relinquitur ullus dubitandi locus (a) « Neque 
* enim fallaciter, inquit Augustinus (3), ab angelo dictum est ad 


(C) S. Thom. Suppi. Quaest. 48. a. 1 ad 3«6. 
t De rationibus desponsationis Matris Dei cum S. loseph. cf. de 


Verbo Incarnato. Thes. 42. 
(8) August. 1. i de nupt. et concup. c. 11. 

« Joseph: Noli timere accipere Mariam coniugem luam. Coniux 
« vocatur ex prima fide desponsationis.., nec perierat, nec men- 
«dax manserat coniugis appellatio, ubi nec fuerat, nec futura 
«erat ulla carnalis commixtio. Erat quippe illa virgo ideo et 
«sanctius et mirabilius iucunda suo viro, quia etiam fecunda 
«sine viro, prole dispar, fide compar. Propter quod fidele con- 
4iugium parentes Christi vocari ambo meruerunt, et non so 
«lum illa mater, verum etiam ille pater eius... Sed cum illo 
« non seminante illa peperisset, profecto nec ipsius formae servi 
4 parentes ambo essent, nisi inter se etiam sine carnis commix- 
«tione coniuges essent. Unde et series generationum, cum pa- 
«rentes Christi connexione successionis commemorantur, usque 
4ad Joseph potius sicut factum est, fuerat perducenda, ne in 
(illo coniugio virili sexui utique potiori fieret iniuria, cum ve- 
ntati nihil periret, quia ex semine David ex quo venturus 


« praedictus est Christus, et Joseph erat et Maria ». 

< Neque vero, ad salvandam veritatem huius coniugii, ulla 
necessitas est recurrendi ad votum virginitatis mere conditiona- 
tum ex parte illius quae virgo virginum vere dicitur et est. Cum 
voto enim absoluto, quod etiam verba eius ad angelum atte- 
stantur, facile omnia conciliantur quae de Matris Dei desponsa- 
tione certa fide credimus, ut satis superque patet ex praemissis. 
Unde iterum Augustinus l. de sancta virginitate, c. 4: - Ipsa 
« quoque virginitas eius ideo gratior et acceptior, quia non eam 
« conceptus Christus viro violaturo quam conservaret ipse prae 
«ripuit, sed priusquam conciperetur iam Deo dicatam de qua 
« nasceretur elegit. Hoc indicant verba quae sibi fetum annun- 
« tianti angelo Maria reddidit: Quomodo, inquit, fiet istud, quo- 
«menu virum non cognosco? Quod profecto non diceret, nisi 
«Deo virginem se ante vovisset. Sed quia hoc Israeiitarum 
« mores adhuc recusabant, desponsata est viro iusto, non vio: 
«lenter ablaturo, sed potius contra violentos custodituro quod 
«illa iam voverat... Poterat et iuberi virgo permanere, in qua Dei 
«Filius formam servi congruenti miraculo acciperet; sed exem- 
« pio sanctis futura virginibus, ne putaretur sola virgo esse de- 
« buisse quae prolem etiam sine concubitu concipere meruisset, 

* virginitatem Deo dicavit, cum adhuc quid esset conceptura 
« nesciret, ut in terreno mortalique corpore caelestis vitae imi 
«tatio voto fieret, non praecepto, amore eligendi, non necessi- 
«tate serviendi. Ita Christus nascendo de virgine, quae ante- 
« quam sciret quis de illa fuerat nasciturus, virgo statuerat 
« permanere, virginitatem sanctam approbare maluit quam im- 
« perare. Ac sic, etiam in ipsa femina in qua formam servi ac- 
«cepit, virginitatem esse liberam voluit ». 

Verissimum itaque exstitit Mariae et Joseph coniugium, cum 
plena et perfecta virginitate mentis et corporis, id est tam in 
proposito quam in facto; sed et miraculo prorsus singulari omne 
etiam nuptiaum bonum in eo noscitur adimpletum. Sciendum 
enim est quod, ut dicitur in decreto pro Armenia, triplex assi- 
gnatur bonum matrimonii: « Primum est proles suscipienda et 
« educanda ad cultum Dei Secundum est fides quam unus con 
« iugum alteri servare debet. Tertium indtvisibilitas matrimonii... 
«cum matrimonii vinculum legitime contracti perpetuum sit». 
Atqui coniugium Mariae et loseph habuit primo bonum indivi 
sibilitatis, quia nullum divortium. Habuit praeterea bonum fidei 
sive fidelitatis, quia nullum adulterium. Quod denique habuerit 
et bonum prolis, facile apparebit consideranti finem illius fuisse 
susceptionem et educationem Domini lesu, qui in suavi ordine 
divinitus electo circa incarnationis exsecutionem, non potuisset 
extra matrimonium decenter atque honeste in mundum introduci. 
« Proles non dicitur bonum matrimonii, solum in quantum per 
« matrimonium generatur, sed in quantum in matrimonio susci- 
« pitur et educatur. Et sic bonum illius matrimonii fuit proles 
«illa (Dominus lesus), et non primo modo. Nec tamen de adut- 
* terto natus, nec filius adoptivus qui in matrimonio  educatur, 
«est bonum matrimonii, quia matrimonium non ordinatur ad 
« educationem illorum, sicut hoc matrimonium (Mariae et loseph) 
«futi ad hoc ordinatum specialiter, quod proles illa susciperetur 
« in eo et educaretur » f 


(*) S. Thom. in IV, D. 30, Quaest. 2, a. 2 ad 4'**. — Cf. etiam 


August. I. i de nupt. et concup. n. 13. 

Igitur singulare hoc coniugium super alia cuncta praeeminet. 
Nam matrimonium in prima sui institutione, futurum incarnati 
Verbi mysterium quodammodo praenuntiavit; matrimonia Novi 
Testamenti illud imitantur sicut imago suum exemplar, sed ma- 


trimonium parentum Christi ipsum incarnatum Verbum de caelis 
descendens suscepit, fideliter enutrivit, et decentissime in mun- 
dum introduxit. 

Hactenus de matrimonio dictum est secundum quod in na- 
turali ordine consistit. Sub hoc respectu habet cum incarnatione 
Verbi aliquam analogiam operationis necnon et relationum inter 
coniuncta, ut in prooemio fuit declaratum. Nondum tamen est 
res intrinsece sacra, quamvis ad sacrum finem habeat proporho- 
nem habitudinis, utpote naturaliter ordinatum in prolem edu- 
candam ad cultum Dei. Sed nunc dicendum de matrimonio sub 
ratione altiori, prout effectum est etiam in scipso sacrum. Prae 
primis igitur, fundamenti instar praemittere oportet quod in 
Nova Lege annumeratur inter sacramenta a Christo Domino 
instituta, et ad hoc pertinet sequens propositio. 


THESIS XXXVI. 


Matrimonium Christianorum est vere et proprie unum 
ex septem Legis evangelicae sacramentis, a Christo Do 
mino institutum. 


Videretur tamen dicendum, matrimonium non esse sacra- 
mentum Novae Legis, quia ratio sacramenti in eo proveniret ex 
hoc quod repraesentat mysticam unionem Christi et Ecclesiae. 
Sed hoc est ei inditum ab initio mundi, et non descendit ex 
institutione ipsius Christi. 

Praeterea omne sacramentum Novae Legis efficit quod fi- 

gurat. Sed matrimonium non efficit coniunctionem Christi et 
Ecclesiae, quae est res significata. Ergo matrimonium non de 
bet annumerari inter evangelicae legis sacramenta. 

Praeterea S. Thomas, Suppi. Quaest. 42, a. 3, relatis va- 
riis opinionibus circa collationem gratiae in matrimonio, sic con- 
cludit: « Unde alii dicunt quod matrimonium in quantum in 
« fide Christi contrahitur, habet ut conferat gratiam adiuvantem 
«ad illa operanda quae in matrimonio requiruntur, <7 hoc pro- 
« babi/ius est ». Ergo tempore S. Thomae exsistentia matrimo- 
nii in ratione sacramenti collativi gratiae nondum excedebat li- 
mites probabilitatis, et salva fide poterat negari. Sed sacramen- 
torum exsistentia de illis veritatibus revelatis est, quae ab initio 
debuerunt esse ubique et semper in manifesta atque explicita 
praedicatione Ecclesiae. Ergo ex hoc ipso quod de matrimonio 
intra ipsius Ecclesiae fines saeculo XIII adhuc dubitabatur, si- 
gnum est quod sacramentum istud non est authenticum, sed 
supposititium, adeoque respuendum. 

Sed contra est definitio Tridentini, Sess. XXIV, can. l, 
cui et Scripturae suffragatur testimonium, et perpetuae tradi- 


tionis auctoritas. Utrumque singillatim demonstrandum. 


$i 


Argumentum scripturale. — Principale testimonium est, 
Ephes. V, 22-32: « Mulieres viris suis subditae sint sicut Do- 
« mino, quoniam vir caput est mulieris, sicut Christus caput est 
«Ecclesiae; ipse salvator corporis eius... Viri, diligite uxores 
« vestras sicut et Christus dilexit Ecclesiam, et seipsum tradidit 
* pro ea ut illam sanctificaret mundans lavacro aquae in verbo 
« vitae., quia membra sumus corporis eius, de carne eius et 
« de ossibus eius. Propter hoc relinquet homo patrem et ma- 
« trem suam, et adhaerebit uxori suae, et erunt duo in carne 
« una; sacramentum hoc magnum est, ego autem dico in Chri- 
« sto et in Ecclesia ». Quo in loco ad christianos profecto lo- 
quitur Apostolus, et maritalem unionem inter ipsos exsistentem 

magnum esse ait sacramentum. Nam quod Lutherani et €alvi 
nistae dicunt, verba illa sacramentum magnum referri debere, 
non ad matrimoniale vinculum, sed ad ipsam Christi et Eccle- 
siae coniunctionem, facile refellitur. Etenim, inquit Bellarminus 
de Matrim, c. 2: « Cum Apostolus ait, sacramentum hoc ma- 
(gnum est, illud pronomen hoc referri debet necessario ad id 
quod proxime praecessit; est enim demonstrativum eius rei 
«de qua agitur. At proxime illud praecessit, relinquet homo pa- 
«trem ct matrem, et adhaerebit uxori suae, et erunt duo in 
«carne una Ç). Sententia igitur Pauli haec esse debet: Sacra- 
«mentum hoc, nimirum quod relinquat homo patrem et ma- 
il trem, etc., magnum est, quia Christi et Ecclesiae coniugium 
(repraesentat. Praeterea idem colligitur ex argumento totius 
«illius capitis. Apostolus enim hortatur coniuges ad mutuam 
« benevolentiam, et inter alia argumenta hoc ut potissimum ad- 
« ducit, quod ipsorum coniugium non sit res levis et contem- 
nenda, sed mysterium magnum includat, quod ad Christum 
« et Ecclesiam referatur. Adde ultimo quod Paulus graece non 
4 dixit tn Christo et Ecclesia, sed ew Xpiovóv kai ei. tnv &kyn- 
« oiav, id est in Christum et Ecclesiam. Quibus verbis aperte 
« indicat, Christum et Ecclesiam esse terminum, ut sic loquamur, 
«illius mysterii seu mystici signi, et proinde mysterium esse 
4in coniugio, sed terminari ac referri mysterii huius significa- 
« tionem ad Christum et Ecclesiam ». Maneat ergo certissimum, 
sacramentum hic praedicari de ipsa maritali unione inter Chri- 
stianos existente, scilicet de vinculo quo vir et mulier sunt et 
manent legitime ad invicem coniuncti e1 oüpka puiav, ut in 
textu graeco habetur, hoc est in ordine ad carnem unam. 
Porro sacramentum sive mysterium vox est analoga, signi- 
ficans principaliter rem sacram seu divinam humanae rationi im- 
perviam, secundario vero tamquam analogum minus, quidquid 
habet ad res rationi impervias habitudinem seu causae seu signi. 
Hic autem non sumitur primo modo, tum quia in maritali unione 
secundum se nihil profecto impervium rationi est, tum quia my- 


C) Graece, eu; oapxa pav. 
De Ecclesiae Sacramenta. Tomo II. 3 

sterii ratio expresse dicitur esse pi Xpiorov xai tnv ExxAnoiav 
Oportet igitur sumere sacramentum alio modo, secundum quod 
in matrimonio Christiano est ratio, non quidem causae, ut evi- 
denter constat, sed signi coniunctionis Christi et Ecclesiae. In- 





super, sicut divina Traditio optima Scripturae interpres nos edo- 
cet, sacramentum istud non est qualecumque signum rei sacrae, 
eo scilicet pacto quo omnes eventus Veteris Testamenti sacra- 
menta rerum futurarum quandoque dicuntur a Patribus. Sed est 
signum etiam in seipso sacrum, utpote translatum in ordine eorum 
quae speciali modo Deo devincta, propriam religionis inviolabi- 
litatem participant; inde enim  indissolubilitatem omnimodam 
vinculi coniugalis inter Christianos Sancti Patres derivant, ut ex 
testimoniis infra afferendis luculenter apparebit. Quare a primo 
ad ultimum, sacramentum de quo loquitur Apostolus, nihil aliud 
audit quam signaculum sacrum coniunctionis Christi et Eccle- 
siae, in matrimonialibus baptfzatorum | unionibus divina ordina- 
lione constitutum. 

Sed iam ulterius considerandum occurrit, quod in oecono- 
mia actualis providentiae quam nobis revelat veritas Scriptura- 
rum, duplex sacrorum signaculorum ratio invenitur. Alia enim 
sunt quae in umbra veluti legis antiquae exsistentia, et in ve- 
stibulo supernaturalium bonorum posita, Salvatorem venturum, 
passurum, animas redempturum, et fontes gratiae aperturum 
praenuntiabant. De quibus dicitur, Rom. IV-n: Et signum ac- 
cepti circumcisionis, et ad Galat. III 23: Prius autem quam ve- 
niret fides, sub Lege custodiebamur conclusi in eam fidem quae 
revelanda erat, et rursus, ibid. IV-c: Quomodo convertimini ile 
rum ad infirma et egena elementa, quibus denuo servire valus? 
Alia vero sunt quae in luce Evangelii et Novi Testamenti ex- 
sistentia, significant Salvatorem iam venisse, iam passum esse, 
iam redemisse animas, et gratiae fontes reclusisse. De quibus 
dicitur, Rom. VI-3: An ignoratis quia quicumque baptizati su- 
mus in Christo lesu, in morte ipsius baptizati sumus ? Conse- 
pulti enim sumus cum illo per baptismum in mortem, ut quomodo 
Christus surrexit a mortuis per gloriam Patris, ita et nos in 
novitate vitae ambulemus. Si enim complantati facti sumus simi- 

liludim mortis r/ns, simul cl resurrectionis erimus, etc. Itaque 

ex constanti Scripturarum doctrina, sacra illa signacula divinitus 

instituta quae ad antiquum illud Dei cum hominibus testamen- 
tum pertinebant, utpote pure pronostics futurorum bonorum 

quae per Christum erant afferenda, ipsis futuris bonis vacua 
erant, et gratiam quae est eorum radix non continebant. Ea vero 
quae includuntur in testamento novo per Christi mortem obsi- 
gnato, utpote significantia exsistentem iam causam totius san. 
ctificationis nostrae, eique hominem veluti configurantia, non 
amplius vacua esse possunt iis bonis quae Qedemptor attulit, 
sed sua plenitudine plenitudini temporum respondeant necesse 
est, repudiatis iam et in perpetuum abrogatis variis baptisma- 
libus et iustitiis usque ad tempus correctionis impositis. 

Vide nunc pulcherrimam convenientiam, baptismum inter et 
magnum sacramentum seu signaculum quod ut ad Novum Te- 
stamentum pertinens commemorat Apostolus. Sicut enim cha- 
racter baptismalis significat passionem, sepulturam, et resurre- 
ctionem Christi, ut cui per baptismum exteriorem homo fuit 
complantatus, et propter hoc titulus est exigitivus illius gratiae 
qua homo spiritualiter commoriatur, consepeliatur, et conresurgat 
Christo ad vitam novam, veteri penitus consumpta: ita conju- 
gale vinculum inter Christianos, eo quod Apostolo teste, signa- 
culum sacrum est proprium Novi Testamenti, ipso facto nosci- 
tur significare praesentem Christi et Ecclesiae conjunctionem ut 
cui coniuges complantantur, et pro tanto esse debet titulus exi- 
gitivus gratiae qua non solum sacramentaliter, (hoc est in signo 
et symbolo), sed et spiritualiter, (hoc est, in spiritu et veritate), 
mystico illi Christi et Ecclesiae coniugio conformentur. Unde 
Tridentinum, Sess. XXIV : « Gratiam vero quae naturalem (con 
« iugum) amorem perficeret et indissolubilem unitatem confirma- 
«ret, coniugesque sanctificaret, ipse Christus venerabilium sa- 
«cramentorum institutor atque perfector, sua nobis passione 
« promeruit. Quod Paulus apostolus innuit dicens: Viri, diligite 
« uxores vestras, etc. ». 

Rursus, sicut character baptismalis utpote deputans homi- 
nem ad eum cultum qui per Christi mortem dedicatus est. ap- 

pellat gratiam sine qua cultus ille rite exerceri nequit: ita con- 
jugale vinculum utpote ordinans virum et uxorem in eum finem 
qui iam eiusdem ordinis est cum fine incarnationis, (puta prolem 
educandam ad Ecclesiae propagationem et conservationem), pari- 
ter exigit id sine quo officium huiusmodi convenienter adimpleri 
non potest. Unde Bellarminus de Matrim., c. 4: « Praeter offi- 
«cium instituendi liberos iuxta regulas rationis, quod est com- 
«mune omnibus gentibus, ad christianos coniuges pertinet filios 
«instituere in fide et religione, et dare omnem operam ut Ec 
« clesiae catholicat vera et viva membra efficiantur. Et hoc patet. 
«tum quia ad hoc coniunguntur Ecclesiae filii ut Ecclesiam 
* ipsam augeant et conservent, tum etiam quia hoc requirit si- 
« militudo inter Christum et Ecclesiam ex una parte, et viriae 
« feminae coniunctio ex altera. Christus enim et Ecclesia sem- 
« per filios spirituales per baptismum gignunt, per Eucharistiam 
« nutriunt, etc. Itaque obligantur coniuges christiani ex ipso 
« coniugio ad officia divina. Nunquam autem committuntur a 
« Deo officia quae naturam superant, nisi etiam simul gratia 
« detur per quam illa officia exerceantur ut oportet ». 
Hactenus ergo habemus vinculum conjugale Christianorum 
esse sacramentum, hoc est signum sacrum exigitivum sanctifi- 
cationis quae est fier gratiam. Nunc autem sacramentum quod 
est in genere signi sacri dupliciter dicitur: ut sacramentum et 
res, tum praeterea ut sacramentum tantum. Sed impossibile est 
ut coniugale vinculum rationem habeat sacramenti tantum, cum 
non sit per se sensibile. Ergo oportet ut participet rationem 
signi sensibilis ab aliquo exteriori cum quo connectitur et a quo 
inducitur, id est a contractu secundum legem inito. Est igitur 
ibi ritus exterior, puta contractus, efficax alicuius unionis sacrae 
quae de se appellat et exigit gratiae susceptionem. Et quia in 
hoc reponitur adaequata ratio sacramenti Novae Legis, conclu- 
dendum est matrimonium Christianorum vere et proprie esse 


unum e septem sacramentis a Christo Domino institutis. 

Argumentum traditionale. — Ad perpetuam traditionem 
quod attinet, idonea rursum probatio sumi posset ex Graecorum 
consensu qui maximum affert in omnibus sacramentis pondus 
certitudinis. Ipsi enim schismatici, ut alias pluries dictum est, 
directi sunt a Deo irrefragabiles testes authenticitatis sacramen- 
torum, sicut ludaei authenticitatis prophetiarum. Atqui matri- 
monium apud eos recenseri inter septem Novae Legis sacra- 
menta, (apud eos etiam dico qui ab antiquissimis temporibus 
e gremio catholicae unitatis recesserunt), res est notior quam 
ut debeat pluribus demonstrari. Quare his praetermissis tanquam 
nulla probatione indigentibus, ad Patrum testimonia veniamus. 

Porro fidei totius Ecclesiae amplissimus testis extat Augu- 
stinus, et in primis quidem cum |. i de nuptiis et concupiscentia, 
c. io, hoc asserit observari in civitate Dei nostri, in monte sancto 
eius, ut matrimonium baptismo aequiparetur quoad inviolabili- 
tatem et omnimodam firmitatem quae sacramentis propria est, 
quamdiu uterque coniugum vivit: «Quoniam, inquit, non tan 
« tum fecunditas cuius fructus in prole est, nec tantum pudicitia 
«cuius vinculum est fides (id est fidelitas quam sibi mutuo 
« coniuges debent), verum etiam quoddam sacramentum nuptia- 
«rum commendatur fidelibus coniugatis.. Huius procul dubio 
«sacramenti res est, ut mas et femina connubio copulati, quandiu 
« vivunt, inseparabiliter perseverent.. Hoc enim custoditur in 
« Christo et Ecclesia, ut vivens cum vivente in aeternum nullo 
« divortio separetur. Cuius sacramenti tanta observatio est in 
« civitate Dei nostri, in monte sancto eius, hoc est in Ecclesia 
«Christi, quibusque fidelibus coniugatis qui sine dubio membra 
«sunt Christi, ut cum filiorum procreandorum causa vel nu- 
« bant feminae vel ducantur uxores, nec sterilem coniugem fas 
«sit relinquere, ut alia fecunda ducatur. Usque adeo manent 
«inter viventes semel inita iura nuptiarum, ut potius sint inter 
«se coniuges qui ab alterutro separati sunt, quam cum his qui- 
« bus aliis adhaeserunt... Ita manet inter viventes quiddam con- 

« iugalc quod nec separatio nec cum altero copulatio possit au 
«ferre. Manet autem ad noxam criminis, non ad vinculum foederis 
« sicut apostatae anima vclut de coniugio Christi recedens, etiam 
«fide perdita, sacramentum fidei non amittit quod lavacro rege- 
« nerationis accepit: redderetur enim procul dubio redeunti, si 
« amisisset abscedens. Habet autem hoc qui recesserit, ad cu- 
« mulum supplicii, non ad meritum praemii » 

Rursus in libro de bono coniugali, c. 24, expresse attestans 
idem Augustinus quid distet inter matrimonia Christianorum et 
matrimonia non Christianorum: « Bonum igitur nuptiarum per 
« omnes gentes atque omnes homines in causa generandi est, 
«et in fide castitatis: quod autem ad populum Dei perlinet, 
« etiam in sanctitate sacramenti per quam nefas est etiam re- 
« pudio discedentem alteri nubere, dum vir eius vivit». Et 
statim ostendens quo pacto, nec ob sterilitatem uxoris divor- 
tium admittatur, quantumvis nuptiae sint in causa pariendi, 
matrimonium expresse aequiparat sacrae ordinationi quae non 
amittitur, etiamsi forsitan deficiat plebs cuius causa quispiam 
consecratus fuerat vel presbyter vel episcopus: « Nec ea re non 
« subséquente propter quam (nuptiae) fiunt, solvitur vinculum 


« nuptiale nisi coniugis morte. Quemadmodum si fiat ordinatio 
* cleri ad plebem congregandam, etiamsi plebis congregatio non 


« subsequatur, manet tamen in illis ordinatis sacramentum or- 


^ 


dinationis, et si aliqua culpa quisquam ab officio removeatur, 
« sacramento Domini semel imposito non carebit, quamvis ad 
« iudicium permanente ». Tum denique subdit: & Generationis 
« itaque causa fieri nuptias Apostolus ita testis est: Volo, in- 
«quit, iuniores nubere. Et quasi ei diceretur: utquid? continuo 
« subiecit, filios procreare, matresfamilias esse. Ad fidem autem 
«castitatis illud pertinet: Uxor non habet potestatem corporis 
c sui, sed vir; similiter et vir non habet potestatem corporis sui, 
i| sed mulier. Ad sacramenti sanctitatem illud: Uxorem a viro 
« suo non discedere, quod si discesserit manere innuptam aut 
« viro suo reconciliari; et vir uxorem non dimittat. Haec omnia 
« bona sunt propter quae nuptiae bonae sunt: proles, fides, sa- 
« cramentum ». 

Ex his igitur aliisque apud Augustinum passim occurren- 
tibus testimoniis concludere est, regulam fidei catholicae id sem- 
per ab initio retinuisse, conjugale vinculum inter Christianos 
sacramentum esse, eodem scilicet sensu quo sacramentum dici- 
tur character baptismatis vel ordinis, et hac de causa nullo sa 
crilego hominum ausu violari debere, nullo attentatu posse 
dissolvi. Sed in hoc profecto continetur quidquid de Matrimonii 
sacramento nunc credimus et contra novos haereticos defendi- 
mus, ut satis per se patet, et adhuc evidentius tibi constabit si 
modo in memoriam revoces declarationes superius traditas $ i, 
in argumento praecedenti. 

Unde iam intelligi datur quid sibi velit Tertullianus, cum 
asserit matrimonium Christianorum habere ex parte divinae gra- 
tiae patrocinium (°), et infra, sacrum esse coniugium quod Ec- 
clesia conciliat, et confirmat oblatio, angeli renuntiant. Pater rato 
habet (a. Apparet quo sensu dixerit Ambrosius, sanctification a 
Christo esse coniugium (3). Et Leo Magnus: societatem nuptia- 
rum ita fuisse constitutam, uf praeter sexuum  coniunclionem, 
haberet in se Christi et Ecclesiae sacramentum, ideoque dubium 
non esse eam mulierem non pertinere ad matrimonium, in qua 
docetur nuptiale non fuisse mysterium f. — Intelligitur denique 
cui rei alludat Cyrillus Alexandrinus, cum docet Christum ve- 
nisse ad nuptias in Cana Galilaeae, ut generationis humanae 
principium  sanctificaret. « Conveniebat enim ut qui naturam 
«ipsam hominis renovaturus ac totam in meliorem statum re- 
« vocaturus erat, non solum iis qui iam in ortum vocati erant 
« benedictionem  impertiretur, sed et iis quoque qui postea na- 
« scituri essent gratiam praestrueret, et eorum ortum sanctum 
« efficeret » (5). 

Superest tantum ut rationibus contrariis fiat satis. 


C) Tertull., I. 2, ad uxorem, c. 7. 

C) Ibid., c. 9 

(3 Ambros., epist. 42 ad Siricium, n. 3. 
(4) Leo Magnus, epist. 166. Inquisit. 4. 
(5 Cyrill. Alexandr., I. 2 in loan. 

Ad i,m ergo praeobservare oportet quod sacramentum prout 
est in genere signi, duobus modis sumi potest. Primo quidem 
sensu lato, si sit sacrum solummodo ex parte rei figuratae, quo 
modo sacramenta quandoque dicuntur omnia facta allegorica an- 
tiqui Testamenti, puta diluvium et arca in qua pauci salvi facti 
sunt per aquam, et transitus maris rubri, et quod Abraham duos 
filios habuit, unum de ancilla et alterum de libera, aliaque eius- 
modi (x. Haec enim futurorum mysteriorum figuram gerebant, 
sed non erant proprie loquendo in seipsis sacra, id est, speciali 
modo Deo consecrata, et in ordine rerum quae ad cultum eius 
pertinent translata. Alio modo sacramentum dicitur sensu stricto 
prout est sacrum non tantum ex parte rei figuratae, verum etiam 
ex parte signi figurantis, sicut signaculum circumcisionis, et agni 
paschalis convivium, et hircorum vitulorumque sacrificia, etc. 
Porro in Veteri Testamento significatio mysterii Christi et Ec- 
clesiae non ita fuit indita matrimonio, ut matrimonium exstiterit 
sensu stricto sacrum, iuxta ea quae mox in sequenti corollario 
declarabuntur, adeoque elevatio coniugii ad esse signi sacrirei 
sacrae, id est stricte dicti sacramenti, de integro provenire di- 
cenda est ab institutione Christi. 

Haec tamen non sic accipias velim, quasi inde necessario 
dependeret praesentis veritas propositionis. Nam etiamsi matri- 
monia Veteris Testamenti inter proprie dicta illius oeconomiae 
sacramenta computanda forent, adhuc modus sive ratio signifié 


() De hoc genere sacramentorum videndus Augustinus, i. .2. c. 
Faustum, per totum. « Quis potest, inquit, non dico una brevi respon- 
I sionc. sed quolibet ingenti volumine omnia commemorare praeconia 
«prophetarum Hebraeorum de Domino et Salvatore nostro lesu Chri- 
«sto?... Sed propter exercitationem quaerentis et delectationem inve- 
« nientis, multo plura ibi per allegorias et aenigmata, partim verbis solis 
«insinuantur, partim etiam facta narrantur... Quanquam et ex illis quae 
« figuris involuta sunt, si quaedam velut sub uno aspectu quasi con- 
« texta ponantur, ita coniungunt in contestationem Christi voces suas, 


« ut cuiusvis obtusi surditas erubescat ». 

cationis eorum fuisset omnino diversa a modo illo quem bapti- 
zatorum matrimonia a Christi institutione derivant. Et sane, qua- 
cumque suppositione facta, coniugium Christianum non habet nisi 
a Christo ut sit in ordine sacrorum signaculorum quae Novo 
Testamento sunt propria, ac per hoc, interioris gratiae exigitiva 
exsistunt. Itaque semper in tuto manet institutio Christi, quamvis 
evidentius elucescat si quis consideret id quod infra declaran- 
dum erit, videlicet sacramentalitatem matrimonii nulla ratione 
nulloque pacto tempora Christiana praecessisse. 

In summa, matrimonium non accepit rationem sacramenti 
ex hoc quod habuit dc facto in prima sui institutione significa- 
tionem mysterii incarnationis. Sed ex hoc quod in N. T. signi- 
ficationem istam iam habet de iure, ita scilicet ut absque ea 
legitimum amplius esse non possit, et quidquid repugnat rationi 
repraesentationis connubii Verbi cum carne et Christi cum Ec- 
clesia, puta dissolubilitas et uxorum pluralitas, repugnet etiam 
veritati matrimonii. Tum praeterea ex hoc quod ratione huius 
significationis sibi inviolabiliter inditae, configurat coniuges my- 
sterio incarnati Verbi iam adimpleto, et ex consequenti appel- 
lat atque exigit, quantum in se est, sanctificantem gratiam. Con- 
stat autem haec omnia matrimonio christiano non inesse nisi a 
Christo institutore, et ideo indubitanter dicendum matrimonium 
esse a Christo, non quidem ut in naturae officium, sed sub for- 
malitate sacramenti. 

Ad 2"" dicendum quod non est de ratione sacramenti, prout 
nunc de sacramentis loquimur, ut causet illud omne quod si- 
gnificat. Quin imo in omni sacramento Novae Legis est aliqua 
res signata quae nequaquam per sacramentum causatur, ut in 
priori tomo iam dictum est ("). Oportet igitur accurate distin- 
guere ea quae S. Thomas in praesenti rem contentam vocat, et 


rem non contentam (2. Res non contenta est pure significata, 


' Vide tornum pnmum huius operis. The». 33, in Scholio. 
(3) < Dicendum quod unio Christi ad Ecclesiam non est res con- 
« tenta in hoc sacramento, sed res significata et non contenta ; et talem 
«rem nullum sacramentum efficit. Sed habet aliam contentam ac signi- 


« ficatam quam efficit ». S. Thom.. Suppi., Quaest. 4», a. 1 ad 4U“ 

res autem contenta est significata simul et causata, pro quanto 
omnis effectus dicitur contineri in causa sua. Quo semel posito 
omnia facile explicantur. Nam matrimonialis contractus Christia- 
norum qui est sacramentum tantum, significat et non causát my 
sterium unionis Christi cum Ecclesia, sed significat et causal 
efficienter vinculum coniugale. tam in esse naturali, quam in esse 
signi sacri connubii nunc existentis Christum inter et Ecclesiam. 
Ipsum vero vinculum quod est sacramentum et res, ulterius si- 
gnificat et causal exigitive interiorem gratiam, per quam etiam 
spiritualiter mysterio Christi et Ecclesiae coniuges conformantur. 
Ergo mysterium Christi et Ecclesiae est res non contenta, sed 
sacrum vinculum huius mysterii repraesentativum, necnon et gra- 
tia quae ad ipsum consequitur, est res contenta. Unde vides non 
deesse paritatem cum aliis sacramentis, et speciatim cum bap- 
tismo, nisi quod in baptismo significatio rei non contentae, puta 
mortis et sepulturae et resurrectionis Christi, principaliter est in 
ritu exteriori qui est sacramentum tantum (') ; in Matrimonio 
autem invenitur principaliter in eo quod est res et sacramen- 
tum (a). Nam exterior contractus non significat nisi voluntatem 
qua factum est ut Christus Ecclesiae coniungeretur; ipsa autem 
coniunctio significatur per vinculum quod contractu inducitur. 
Ad 3'n denique negandum quod intra ipsius Ecclesiae fines 
de existentia matrimonii in ratione sacramenti ullum dubium un- 
quam exstiterit, neque hoc probant allata documenta et caetera 
quae habes apud Bellarminum de Matrim. c. 3 (3. Duae enim 


() Vide tomum primum huius operis, q. 60, $ 2. 
] Hinc matrimonium habet specialem convenientiam cum Ordi- 


nis sacramento in quo sig 





catio mysterii sacerdotii Christi magis inest 
characteri quam ordinationi. Sicut ergo character est principaliter Ordi- 
nis sacramentum, ita vinculum est principaliter sacramentum Matrimonii. 

(8) « Scripserat Durandus initio, ut Capreolus refert in IV, D. 26, 
« matrimonium non esse proprie sacramentum. Sed quia propterea male 
< apud catholicos audiebat, in posteriori editione id correxit, atque ait 
* esse matrimonium vere et proprie sacramentum, Sed non univoce: at- 
* que istam quaestionem de univocatione logicam esse dixit, ut nimt- 
«rum non videretur ab aliis nisi in quaestione logica dissentire ». Bel- 
larm. |. c. 

quaestiones hic sunt diligentius distinguendae : an scilicet matri- 
monium sit Novae Legis sacramentum, tum praeterea, an ex 
opere operato conferat gratiam. Nam etsi quoad se una veritas 
contineatur in alia, et vice versa, non ita tamen continebatur 
quoad nos, ut priusquam essentialis ratio nostrorum sacramen- 
torum intimius esset perspecta, haec duo simul in persuasione 
quorumdam stare non potuerint: matrimonium quidem esse 
unum e sacramentis a Christo institutis, et tamen gratiam non 
conferre. Quippe generalis notio sacramenti his terminis conti- 
netur: signum rei sacrae in quantum est sanctificans homi- 
nes ()- Sanctificatio autem dupliciter accipitur, sicut ex S. Tho- 
ma in IV, D. i, Quaest. i, art. 3 ad ium, alias dictum est: 
tum scilicet pro emundatione seu justificatione quae fit per gra- 
tiam, tum pro qualibet sacrae formae susceptione. Porro utram- 
que sanctificationem conferunt sacramenta nostra: primam in hoc 
quod dicitur res tantum, alteram in hoc quod dicitur res et sa 
cramenlum. Et si quidem propria Novi Testamenti indoles 
penitius inspiciatur, apparet sane quod sanctificatio haec poste- 
rius commemorata debet semper esse alterius exigitiva, atque 
infallibili lege cum ea connexa nisi obstet obex in subiecto. At 
vero antequam eiusmodi principia a posterioribus conciliis eam 
lucem accepissent quam nunc habent, non mirum est si apud 
veteres quosdam  scholasticos talis opinio invaluerit, ut matri- 
monio collationem gratiae ex opere operato denegaverint, et 
nihilominus ex regula catholicae fidei illud computaverint in- 
ter vera Novae Legis sacramenta (a). Certe Augustinus de 


(1 Vide priorem tomum huius operis q. 60. $ 2. 

Hic certe non facilem explicationem habebunt qui sacramen- 

tum Novae Legis adaequate definiunt, signum practicum gratiae. Ablata 
enim vi ad gratiam conferendam, nullum amplius remanet elementum 
sacramenti, et non apparet quomodo nonnulli veteres haec duo coniun- 
gere potuerint, matrimonium esse sacramentum, et tamen gratiam non 
conferre. Nunc autem si sacramentum N. L. intelligitur signum practi- 
cum alicuius sanctificationis quae est de se exigitiva gratiae, remoto hoc 
posteriori, adhuc remanet quaedam sacramenti ratio. Et ratio ista, ad 
matrimonium quod spectat, sufficiens videri putuit iis quibus propria 
indoles omnium et singulorum sacramentorum a Christo institutorum 


nondum erat satis perspecta. 


364 QUAESTIO XLI-LXVIü SCPPLEM. 


re huius sacramenti loquens, indissolubilitatem vinculi ubique 
commemorat, in qua agnoscit aliquid sacrum et sacrae rei re 
praesentativum : « Huius sacramenti, inquit ("), res est ut mas 
*et femina connubio copulati, quandiu vivunt, inseparabiliter 
< perseverent ». Et alibi (3): «Quem non faciat intentum, quid 
«sibi velit tanta firmitas vinculi coniugalis? Quod nequaquam 
« puto tantum valere potuisse, nisi alicuius rei maioris ex hac 
«infirma mortalitate hominum quoddam sacramentum adhibe- 
« retur, quod deserentibus hominibus atque id dissolvere cupien- 
*tibus, inconcussum illis maneret ad poenam, etc. ». Haec Au- 
gustinus qui utique non negat contineri gratiam in Matrimo- 
nio sicut in quolibet alio Novae Legis sacramento, sed tamen 
considerationem suam restringit ad peculiarem illam vinculi fir- 
mitatem, ex qua coniugia fidelium dicuntur esse rata. Unde ve- 
teres quidam theologi aliquando existimare potuerunt nullam 
aliam rent in Matrimonio esse quaerendam, si modo excipias rem 
non contentam, cuius absoluta christiani coniugii indissolubilités 
sacrum signum esse noscitur. Et ad hanc opinionem reduci etiam 
aliquo modo potest sententia Durandi, qui coactus dicere matri- 
monium esse vere et proprie sacramentum, addidit: sed non uni- 
voce, ut apud Bellarminum loco superius citato videre est. 
Quapropter S. Thomas collationem gratiae in matrimonii 
sacramento probabiliorem esse dixit ratione opinionum quae tunc 
temporis hinc et inde agitabantur, praesertim quia dum haec 
scriberet, in primo iuventutis flore versababur, et timore reve' 
rentiali tenebatur erga famosos magistros quorum in scholis 
magna erat auctoritas. Sed aliter loquitur in Summa theologica, 
quando iam in aetate matura omni sua auctoritate gaudebat: 
* Quidam dicunt, inquit in 1-2, Quaest. 100, a. 2, ad 6uu, quod 
< pro matrimonio licet pecuniam dare quia in eo non confertur 
« gratia. Sed hoc non est usquequaque verum, ut in tertia parte 
« huius operis dicetur (3). Et ideo aliter dicendum est quod 


() August, de nupt. et concup. 1. 1, c. 10. 
(») De bono coniugali, c. 7. 
p) in ea parte quam morte praeventus non absolvit. 

«matrimonium non solum est Ecclesiae sacramentum, sed etiam 
« naturae officium. Et ideo dare pecuniam pro matrimonio in 
«quantum est naturae officium, licitum est, in quantum vero 
« est Ecclesiae sacramentum, est illicitum ». 


COROLLARIUM 


Matrimonium, etiam in populo Dei ante adventum Chri- 
sti. nequaquam annumerandum videtur inter proprie dicta 


Veteris Legis sacramenta. 


Recole primum ea quae superius dicta sunt in responsione 
ad i"m, et nota praesertim quod ratio proprie dicti sacramenti 
eatenus matrimonio inest, quatenus per stabilem dispositionem 
iuris, alligatam habet significationem mysterii Christi et Eccle- 
siae: ita scilicet ut legem accipere iam debeat, non ex solis na- 
turalibus coniugii finibus, sed etiam ex exigentiis sacrae signi 
ficationis. Equidem exigentiae significationis sunt in mira harmo- 
nia cum exigentiis finium naturalium. Verumtamen hae poste- 
riores compatiuntur quasdam derogationes seu dispensationes, 
quas priores illae non ferunt, ut postea apparebit ubi de matri- 
monii unitate et indissolubilitate. Si quo ergo tempore eiusmodi 
derogationes factae leguntur, signum est. matrimonium non fuisse 
tunc sacramentum, sed exstitisse ut in solum naturae officium. 
Atqui revera, a temporibus Abrahae facta est dispensatio quoad 
uxorum pluralitatem. Insuper, a temporibus Moysis, lege saltem 
civili seu politica permissus est libellus repudii. Quae duo repu- 
gnant significationi mysterii Christi et Ecclesiae, quia unio Christi 
et Ecclesiae est unius ad unam perpetuo habendam. Unde dicit 
Angelicus, 1-2, Quaest. 102, art. 5, ad 3ui: « Matrimonium 
« fuit quidem in Veteri Lege prout erat in officium naturae, non 
«autem prout est sacramentum (proprie dictum) coniunctionis 
« Christi et Ecclesiae, quae nondum erat facta. Unde et in J>- 

« teri Lege dabatur libellus repudii, quod est contra rationem sa- 
it cramenti » (°). 

Permissum dixi in populo Dei libellum repudii, lege saltem 
civili seu politica. Nam in foedere antiquo oportet accurate di- 
stinguere praecepta primum moralia quae in Decalogo conti- 
nentur, tum praecepta caeremonialia sive liturgica quibus de- 
terminabantur in particulari observantiae religionis, ac demum 
praecepta iudicialia quae civili codici apud jios quodammodo 
respondebant. Ad legem autem civilem qua talem non pertinet 
omnia mala prohibere; sed nec licita fiunt in conscientia ea 
omnia quae lex civilis, etiam iustissima, fieri permittit. Quaestio 
igitur est infra suo loco discutienda, an libellus repudii in lege 
Mosaica vere solverit vinculum coniugale, ita ut mulier dimissa 
ad alias nuptias tuta conscientia [potuerit convolare, an vero 
fuerit mera tolerantia legis politicae in quantum huiusmodi, quae 
solum a coactione tribunalium et severitate repressionis divor- 
tium protegebat. 

Porro ab hac quaestione minime dependet veritas argumenti 
quod in praesenti proponitur. Nam etsi pertineat ad legem civi- 
lem bene ordinatam, (qualis profecto fuit lex civilis Hebraeorum 
quae ipsum Deum habuit auctorem), quaedam peccata etiam pu- 
blica in determinatis circumstantiis et conditionibus tolerare ne 
maiora mala fiant, non tamen tolerari potest publica violatio re- 
rum sacrarum, quia reverentia debita rebus sacris quoddam est 
fundamentum societatis adeo necessarium, ut non possit non mu- 
niri sanctione coercitiva legis exterioris. Libellus ergo repudii 
quem lex Mosaica concedebat, apprime ostendit matrimonium 
non fuisse tunc temporis sacramentum, quaecumque sit solutio 
adhibenda quaestioni supradictae. Nam vel libellus iste coniugale 
vinculum vere solvebat, vel non. Si prius, ergo matrimonium(*) 


(*) Cuin recensentur bona matrimonii, pro eodem accipitur indivi- 
sibilitas et sacramentum. Nam Augustinus 1. i de nupt. et conc. c. ir 
dicit, nuptiarum bonum esse prolem, fidem, sacramentum. Decretum 


vero pro Armenis 








: « Assignatur triplex bonum matrimonii ; primum 
« est proles suscipienda et educanda ad cultum Dei, secundum est fi- 


des.., tertium indivisibilitas ». 

nondum erat effectum de iure sacrum signum indissolubilis unio- 
nis Verbi incarnati. Si posterius, ergo saltem dicendum est di- 
vortium non fuisse publicum sacrilegium, quod non solum nun- 
quam licitum est in conscientia, sed nec potest per legis iustae 
impunitatem tolerari: fuisset autem sacrilegium si matrimo- 
nium tunc fuisset sacramentum, et ideo eadem semper conclusio 
sequitur. 

Nec contra hoc est quod dicitur in Encyclica Arcanum : 
«Cum matrimonium habeat Deum auctorem, fueritque vel a 
* principio quaedam incarnationis Verbi Dei adumbratio, idcirco 
«inest in eo sacrum et religiosum quiddam, non adventitium, 
< sed ingenitum, non ab hominibus acceptum, sed natura insi- 
« tum ». Nam aliquid recte dici potest habere in se sacrum et 
religiosum quiddam, quatenus natura sua ordinatur ad aliquod 
religionis officium, vel quatenus alicuius rei sacrae quamdam de 
facto tenet similitudinem, quin tamen propterea translatum fuerit 
in ordine earum rerum quae de iure sunt cultui divino appli- 
catae, et ut tales omnimoda gaudent inviolabilitate. Huiusmodi 
autem fuit matrimonium in prima sui institutione: tum propter 
ordinem ad officium educandi prolem in cultum Dei, tum etiam 
propter figuram mysterii incarnationis. Quae tamen figura non- 
dum erat in eo rata et fixa, sicut patet ex hoc quod per sub- 
séquentes dispensatiorfes fuit magna ex parte ablata. Dicendum 
igitur est quod ex sola institutione Novae Legis, matrimonium 
habuit ut esset ratum in esse rei sacrae, ac per hoc, sacramen 
tum. Nec timet Bellarminus fl) de opinione contraria sic censere: 
« Non video quemadmodum tuto defendi possit ». 


() De Matrim. c. 5, ad secundum Lulheri argumentum. 


os QI'AARSTIO XU t.XVII SUPPLEM. 


THESIS XXXVII. 


Omne et solum legitimum Christianorum matrimonium, 
Novae Legis sacramentum est, adeo ut non possit esse 
verum coniugium inter baptizatos tanquam in naturae of- 
ficium, quin simul consistat in ratione sacramenti. 


Postquam ostensum est matrimonium in Ecclesia esse vere 
et proprie sacramentum a Christo Domino institutum, ordo re- 
rum exigit ut propria huius sacramenti ratio penitius inspiciatur. 
Quaeritur ergo utrum differat secundum rem in christianis, a 
matrimonio prout in officium naturae est. Dixi secundum rem, 
quia nemini dubium esse potest quin una formalitas ab alia di- 
stinguatur. Quod autem secundum rem non differat, catholica 
doctrina est. Sed claritatis gratia, duo casus sunt distinguendi. 
Prior est casus nunc communis et regularis, in quo matrimo- 
nium a coniugibus iam baptizatis primo contrahitur. Alter casus 
est in quo, matrimonio prius in infidelitate contracto, supervenit 
amborum coniugum ad Christum conversio per susceptionem 
baptismatis. Equidem ut vera sit propositio qua absolute asse- 
ritur omne legitimum Christianorum matrimonium esse sacra- 
mentum, necesse est ut in iis qui iam baptizati contrahunt, 
omne foedus nuptiale ab initio sit sacramentum; in iis vero qui 
postea ambo baptizantur, ex tunc incipiat esse. Sed de hoc se- 
cundo casu specialis difficultas est, et ideo specialis etiam pro- 
positio mox subsequetur. Liceat igitur ab eo interim abstrahere, 
ut solum consideretur christianum matrimonium in cuius celebra- 
tione ambo contrahentes baptismali charactere insigniti iarn prae- 
supponuntur. 

Qua in re duo principales errores recensentur qui ambo ten- 
dunt ad saecularizationem | matrimonii. Primus fuit Antonii de 
Dominis, Launoii, aliorumque aulicorum theologorum qui dixe- 
runt sacramentum matrimonii, (puta sacramentum exterius quod 
alias dicitur sacramentum tantum) esse aliquid omnino adven- 

tium contractui, utpote situm in sola benedictione sacerdotis 

Ex quo sequeretur contractum esse mere materiam circa quam, 

vel conditionem praeviam et sine qua non; ipsum vero coniu- 

gale vinculum, merum subiectum unionis sacramentalis. Quem 

errorem nostris diebus renovavit Nepomucenus Muytz, et con- 
fixit Pius IX in Syllabo condemnatione sequentis propositionis, 
n. 66: Matrimonii sacramentum non est nisi quid contractui acces- 
sorium, ab eoque separabile, ipsumque sacramentum in una tan- 
tum nuptiali benedictione situm est (r) Alter error fuit Melchioris 
Cani, qui contractum quidem dixit esse intrinsecum sacramento, 
sed tanquam elementum mere materiale, cum forma iuxta ipsum 
in sacerdotis benedictione reponenda sit. Ex quo iterum seque- 
retur posse consistere verum matrimonium inter Christianos quod 
tamen non esset sacramentum, si forte sacerdotis benedictio 
defuisset. De hoc errore sic ait Bellarminus (3); « Canus, dum 
« pro sua opinione pugnat, iis argumentis imprudenter utitur 
« quibus haeretici nostri temporis Ecclesiam vexare possent, 
«siquidem 1l. 8 de locis theologicis c. 5 affirmat non omne ma 
«trimonium inter christianos legitime contractum, esse sacra- 
* mentum, sed illud solum quod a ministro ecclesiastico sacris 
« et solemnibus verbis celebratur. Quocirca, verba quibus coniu- 
«ges mutuum consensum exprimunt, admittit ille formam esse 
« contractus coniugii, sed non sacramenti coniugii. At quia sen- 
«tentia communis et vera distinctionem istam omnino ignorat, 
« et nihil interesse statuit inter contractum coniugii christiani, 
«eiusque materiam, formam et ministrum, et sacramentum 
« coniugii, eiusque materiam, formam et ministrum, ita ut quod 
« sufficit ad contractum istum celebrandum idem sufficiat ad 
«sacramentum celebrandum: inde fit ut Canus, dum totis suis 
« viribus probare conatur, matrimonium sine forma verborum 
«a ministro ecclesiastico prolata celebratum, non esse sacra- 
« mentum, simul etiam probet, quantum in se est, nullum re- 
< vera esse in Ecclesia coniugii sacramentum ». Sed nunc com- 


() Enchirid. n. 1614. 
() De Matrim. c. 6. 

muni theologorum doctrinae accessit condemnatio sequentis pro 
positionis in Syllabo sub n. 73: Falsum est, aut contractum 
matrimonii inter christianos semper /.—& sacramentum, aut nullum 
esse contractum si sacramentum excludatur. — Et de erroribus 
quidem hactenus. 


Nunc autem probanda est primo veritas catholica, tum postea 
rationibus adversariorum respondendum erit. 


8 i 


Primum argumentum quo demonstratur non posse esse 
verum coniugium inter christianos quod simul non sit sacramen 
tum. ex loco Apostoli ad Ephes. V est desumendum. Ibi enim 
ipsa unio coniugalis, qua scilicet duo christiani, vir et mulier, 
legitime coniunguntur in ordine ad carnem unam, et oüpka yiav 
(quibus verbis profecto designatur matrimonium prout in offi- 
cium naturae est) ipsa, inquam, unio coniugalis dicitur esse 
identice sacramentum magnum, id est unionis Christi et Eccle 
siae sacrum signaculum, ut in propositione praecedenti ostensum 
est. Hinc ergo statim efficitur, rationem sacramenti non esse 
nisi novam formalitatem ex divina institutione inditam naturali 
coniugio Christianorum, eamque ab eo prorsus inseparabilem. 
Hinc etiam apparet quod causa efficiens matrimonii in esse sa- 
cramenti, debet identificari secundum rem cum causa efficiente 
ipsius in esse pure maritali. Et quia nemine diffitente, id quod 
matrimonium efficit in esse pure maritali nihil aliud est quam 
contractus legitime inter legitimas personas initus, id demum 
remanet concludendum : quod contractus inter christianos faciens 
verum naturale matrimonium, facit simul ut Dei instrumentum, 
matrimonium in esse sacramenti. Igitur, sicut omnis Christia- 
norum maritalis unio est sacramentum ut sacramentum et res, 
ita omnis legitimus contractus matrimonialis eorumdem est sa- 
cramentum ut sacramentum tantum. Ideo non in nuptiali bene- 
dictione, sive ex toto (ut posuit Launoius), sive ex parte (ut 
posuit Canus), exterius sacramentum reponitur, sed benedictio 

sacerdotis merum est sacramentale quod ad solemnitatem adhi- 

betur, iuxta constantem doctrinam probatorum theologorum. 

« Verba quibus consensus exprimitur matrimonialis, sunt forma 

< huius sacramenti, non autem benedictio sacerdotis quae est 

« quoddam sacramentale » f}. Et omnes quidem consequentiae 

hactenus declaratae, ex doctrina Apostoli ubi supra, recte fluunt; 
quarum legitimitas testimonio etiam Traditionis firmatur. Nus- 
quam enim vel leviter insinuant Patres, sacramentum consistere 
in aliquo quod realiter distinguatur a matrimonio prout in offi- 
cium naturae est. Sed imo expresse docent quod cum nuptiae 
sint per omnes gentes atque omnes homines, tum in causa ge- 
nerandi, tum in fide castitatis, habent insuper in populo Dei ut 
consistant etiam in sanctitate sacramenti (a). 

Alterum argumentum sit ex doctrina conciliorum, et 
primo quidem ex Florentino in decreto pro Armenis: «Septi. 
« mum. est, inquit, sacramentum matrimonii quod est signum 
< coniunctionis Christi et Ecclesiae... Causa efficiens matrimonii 
« régulariter est mutuus consensus per verba de praesenti ex- 
« pressus ». Hinc enim Concilium auctoritate sua expresse con- 
firmat id quod paulo supra praemisimus: matrimonii scilicet 
sacramentum, id est, conjunctionem  maritalem secundum quod 
est sacra, nullam aliam efficientem causam habere praeter mu- 
tuum consensum contrahentium (3). Sed haec est per identita- 
tem causa efficiens coniugii naturalis. Ergo iuxta Florentinum, 
idem est secundum rem coniunctio maritalis et coniunctio sa- 


(* S. Thom. Suppi. Quaest. 42, a. ! ad i"m. — Et infra Quaest. 45. 
a. 5, ad 2"m: « In matrimonio actus nostri sunt causa sufficiens ad in- 
« ducendum proximum effectum qui est obligatio, quia quicumque est 
* sui iuris potest se alteri obligare ; et ideo sacerdotis benedictio non 
« requiritur in matrimonio, quasi de essentia sacramenti ». 

(2 August, de bono coniug. c. 24. 


(3) « Concilium per causam efficientem matrimonii 





intelligit causam 

« efficientem matrimonii etiam ut sacramentum est; nam hoc susceperat 
«explicandum cum diceret: Septimum est sacramentum matrimonii, et 
« nisi ita intelligeret. iure reprehendi posset quod omisisset id quod 
« necessario explicandum erat, et adiecisset id quod a nemine pete- 
« batur ». Bellarm., de Matrim. c. 7. 

cramentalis, ac per consequens, non falsum, sed verum est, co». 
tractum matrimonii inter Christianos semper esse sacramentum, et 
nullum esse contractum si sacramentum excludatur. 

Praeterea in matrimoniis clandestinis ante Tridentinum nihil 
aliud erat quam contractus legitimus: legitimum autem dico, non 
quoad liceitatem, (nam matrimonia ista per legem ecclesiasticam 
graviter prohibebantur) sed quoad validitatem excludentem om- 
nem oppositionem cum lege irritante. De his porro coniugiis 
definivit Tridentinum, Sess. XXIV, in decreto de reformatione 
matrimonii cap. i, quod fuerunt vera et rata: « Tametsi, inquit, 
«dubitandum non est, clandestina matrimonia libero contrahen- 
«tium consensu facta, rata et vera esse matrimonia quamdiu 
«Ecclesia ea irrita non fecit, et proinde iure damnandi sint illi, 
«ut eos S. Synodus anathemate damnat, qui ea vera ac rata 
«esse negant. nihilominus Sancta Dei Ecclesia ex iustissimis 
« causis illa semper detestata est atque prohibuit ». Atqui se- 
cundum usum loquendi sacrorum canonum, illa matrimonia di- 
cuntur vera et rata, quae non solum sunt cogqtractus naturales, 
sed etiam sacramenta religionis, in quantum ipsa sola habent 
eam peculiarem firmitatem quae sacro vinculo propria est f. 
Quare cum Tridentinum matrimonia clandestina vera et rata fuisse 
declaravit, in eisdem sacramenti rationem aperte agnovisse dicen- 
dum est. Et cum videret omnino expedire ut eiusmodi matrimonia 
amplius non essent, novum induxit dirimens clandestinitatis 
impedimentum, ut scilicet contractus extra praesentiam certorum 
testium factus iam fieret illegitimus, id est, contra regulam legis 
celebratus, atque ideo plane irritus, nec ratum amplius faciens 
matrimonium, nec verum. Quae omnia ad eamdem semper con- 
clusionem nos ducunt: exterius scilicet matrimonii sacramentum 


in duorum Christianorum legitimo contractu esse adaequate re- 


C) In iure canonico c. 7 de divortiis sic habetur: « Etsi matrimo- 
« nium verum inter infideles exsistat, non tamen est ratum; inter fideles 
«autem verum et ratum existit, quia sacramentum fidei quod semel est 
« admissum, nunquam amittitur, sed ratum efficit coniugii sacramentum, 
« ut ipsum in coniugibus illo durante perduret ». Cf. S. Thomam, Suppi. 


Quaest. 59, a. 6, ad ium, et alios theologos et canonistas communiter. 

ponendum, ac per hoc, sacramentalitatem ab ipsa maritali unione 
omnino non posse separari. 

Tertium denique argumentum sit ex recentibus Sedis 
Apostolicae declarationibus, in iis scilicet documentis quae sub 
n. 77 in Syllabo referuntur. In quibus maxime consideranda est 
allocutio consistorialis Acerbissimum, 27 Septemb. 1852, ubi 
Pius IX docet, neminem ex catholicis ignorare aut ignorare posse, 
« matrimonium esse vere et proprie unum ex septem evange- 
« licae legis sacramentis, ac propterea inter fideles matrimonium 
« dari non posse quin uno eociemque tempore sil sacramentum, atque 
« idcirco quamlibet aliam inter christianos viri et mulieris prae 
< ter sacramentum coniunctionem, cuiuscumque etiam civilis 
«legis vi factam, nihil aliud esse nisi turpem atque exitialem 
« concubinatum, ac proinde a coniugali foedere sacramentum 
« separari nunquam posse, et omnino spectare ad Ecclesiae po- 
« testatem ea omnia decernere quae ad idem matrimonium quo- 
* vis modo possunt pertinere ». Ubi nota quod non solum hic 
asseritur, omne verum matrimonium inter fideles esse sacramen- 
tum, sed etiam edocemur hanc veritatem ita connecti cum dog- 
mate de existentia septimi sacramenti Novae Legis, ut corollarii 
instar ad ipsum se habeat. Et re quidem vera, nexus et conse- 
quentia omnino evidens est si modo memineris, matrimonium 
ipsum factum esse sacramentum, non aliud adventitium matri- 
monio, non compositum ex matrimonio et aliquo alio. Quare 
nulla est paritas cum Poenitentia, quia poenitentiam in quantum 
huiusmodi Christus sacramentum non fecit Neque enim voluit 
aut velle potuit ut ubicumque verificaretur poenitentiae ratio 
apud christianos, ibi adesset ratio sacramenti. Sed instituit sen- 
sibile iudicium quod ideo Poenitentiae sacramentum vocatum 
est, quia in hoc iudicio processus est poenitentialis, et quia de 
poenitentia iudicatur, et poenitentiales satisfactiones imponuntur, 
et denique ad poenitentiae finem qui est peccati destructio om- 
nia ordinantur. Nunc autem matrimonium qua tale ad sacra- 
menti dignitatem evectum est, sicut testatur Apostolus, et con- 
stanter creditum est in Ecclesia. 

Restat ut rationibus adversariorum fiat satis. 

Obiicitur primo: Possunt, etiam baptizato, habere volunta- 
tem contrahendi quin intendant facere sacramentum, seu id quod 
ipsa intendit Ecclesia. Sed sine intentione faciendi sacramentum, 
aut certe id quod ut tale in Ecclesia habetur, sacramentum perfici 
nequit. Ergo dari potest validus contractus inter christianos, ex- 
cluso sacramento. 

Respondeo quod ex quo ipsum matrimonium chnstianorum 
fuit per evangelicam legem evectum ad esse sacramenti, impos- 
sibile omnino est ut duo baptizati habeant unquam intentionem 
maritaliter contrahendi, quin eo ipso intendant id quod identice 
est sacramentum, et seclusa ratione sacramenti, consistere am- 
plius nequit. Porro talis intentio sufficit, ut alias dictum est in 
disputatione praevia de sacramentis in communi (°). Quapropter, 
etiamsi contrahentes omnino nescirent matrimonium in Ecclesia 
haberi ut sacrum, quin imo etiamsi fidem Ecclesiae bene edocti, 
sua nihilominus impietate sacramento repugnarent, semper ta- 
men adesset intentio sufficiens, quamdiu praedominans eorum 
voluntas ferretur in coniugium ineundum, prout necesse est ad 
validitatem contractus etiam mere naturalis. Vide ergo diffe- 
rentiam matrimonium inter et baptisma. Christus enim sacra- 
mentum non fecit omnem naturalem lotionem in aqua simul cum 
qualibet prolatione verborum ego te baptizo, etc., sed illam so- 
lam quae fieret ut ritus suae religionis. Unde non perficeretur 
sacramentum baptismatis si quis forte de religione Christiana 
nihil sciens aut nihil cogitans, quempiam aqua ablueret pronun- 
tiando verba formae quae casu ei occurrerent; sed oportet ut 
minister sciat saltem ritum baptismalem haberi in religione no- 
stra ut sacrum, habeatque positivam intentionem faciendi id quod 
Christiani qua tales intendunt. Nunc autem in matrimonio sufficit 
intentio maritalis coniunctionis, in qua propter rationem supra 
dictam semper est implicita intentio sacramenti.(*) 


(*) Vide tomum primum huius operis, Thes. 18. 

Obiicitur secundo: Ad sacramentum matrimonii interventus 
ministri ecclesiastici requiritur. Sed non requiritur ad contractum 
secundum quod in officium naturae est. Ergo separabilia sunt ratio 
sacramenti, et ratio naturalis coniugii. 

Respondeo: Dist. mai. Interventus ministri ecclesiastici re- 
quiritur ad hoc ut apponatur forma sacramentalis, neg. mai. Ad 
hoc ut verificentur conditiones legitimi contractus, conc. Ad mi- 
norem vero paiiter distinguendum. Minister ecclesiasticus non 
est necessarius pro contractu naturali, quantum ad matrimonia 
infidelium quae regimini Ecclesiae nequaquam subduntur, conc. 
Quantum ad matrimonia fidelium quae in esse naturali consi- 
stere non possunt, quin simul consistant in esse sacramentali. 
neg. Et ideo absolute neganda est argumenti consequentia. 

Sciendum igitur est quod interventus ministri ecclesiastici 
seu parochi ut testis qualificati, nunc equidem requiritur, post 
legem Tridentinam quam aliquo modo ampliavit et modificavit 
decretum Ne temere. Requiritur autem tam ad sacramentum 
quam ad contractum coniugii, propter clandestinitatis impedi- 
mentum, quo stante contractus omnino nullarn vim habet, et nec 
ratum facit matrimonium, nec verum, ut in secundo argumento 
sufficienter ostensum est. Caeterum nemini mirum videri debet 
si Christianorum matrimonia, etiam ut in officium naturae sunt, 
dicantur subdi regimini Ecclesiae. Nam abstrahendo etiam ab 
inseparabilitate sacramenti, coniugium ex nativa indole sua ha- 
bet ut regatur per auctoritatem non civilem, sed religiosam. De 
qua re nonnulla iam in superioribus praemissa sunt et plura 
adiicientur in ultima tractatus disputatione. 

Obiicitur tertio: Si matrimonium Christianorum ut in na 
lurae officium esset re idem cum sacramento, sequeretur sacra- 
mentum exterius esse reponendum in solo matrimoniali contractu. 
Sed hoc est impossibile, quia sacramenta sunt sacra signa sym. 
bolica sanctificationis nostrae; contractus autem matrimonialis nec 
sanctificationis imaginem gerit, nec ad sanctificandum sub quadam 
externa sanctitatis specie exhibetur. 


() Supra. Thes. 34- 

Respondeo: Conc. mai. et ncg. mtn. Nam contractus matri- 
monialis Christianorum ex legis evangelicae institutione, symbo- 
lice repraesentat voluntatem quam habuit Christus adhaerendi 
Ecclesiae, et Ecclesia adhaerendi Christo. Proinde unionem ma- 
ritalem facit, quae sit signum symbolicum dictae coniunctionis. 
Quia igitur in hac sacra repraesentatione mystici coniugii Christi 
et Ecclesiae ratio est et titulus gratiae conferendae, vere con- 
tractus exterior sub quodam sanctificationis symbolo, mediante 
re et sacramento, gratiam operatur. 

Obiicitur quarto: Unio maritalis secundum se est quid na- 
turale; ergo non potest esse per identitatem supernaturale sacra- 
mentum, quia naturale et supernaturale plus quam genere diffe- 
runt. 

Respondeo quod naturale nunquam potest esse supernatu- 
rale in quantum naturale est. Sed sicut naturale elementum po- 
test assumi a Deo in instrumentun gratiae conferendae, uti patet 
in materia et forma omnium sacramentorum, ita naturalis con- 
tractus et coniunctio maritalis potuit ex divina institutione ele- 
vari ad esse signi sacri, non solum repraesentativi supernaturalis 
mysterii, verum etiam causativi supernaturalis gratiae ; non enim 
hoc habet ex natura sua, sed ex adiuncta formalitate per spe- 
cialem dispositionem Dei. Ubi nota quod de sacramentalibus ele- 
mentis oportet proportionaliter ratiocinari sicut de physicis prin- 


cipiis supernaturalium actuum. Semper enim ipsa naturalis fa- 





cultas, ut elevata per habitum infusum vel transeuntem Dei 
motionem, vere est principium actus supernaturalis; sed super- 
addi debet physicum accidens, quia ad physicum actum super- 
naturalem natura per se est physice impotens. Nunc autem cum 
causalitas in sacramentis non consideretur nisi in ordine inten- 
tionali, non oportet addere naturalibus rebus quae in sacramen- 
talia signa assumuntur aliquid physicum, sed solum aliquid 
intentionale de institutione divinae legis descendens. Hac igitur 
institutione posita, ille ipse contractus qui alias non efficeret nisi 
naturale coniugium, nunc efficit matrimonium etiam sacrum, id 


est configurativum supernaturali mysterio, et ex consequenti exi- 
gitivum supernaturalis gratiae. 

Obiicitur quinto: hi omnibus sacramentis Navae Legis, 
id quod est sacramentum  lautum, constat re lanquam materia 
et verbo lanquam forma. Atqui in solo contractu matrimoniali 
impossibile est invenire haec duo, tum quia contractus conside- 
ratur ul res, tum quia perfici potest per nutus aut litteras. Ergo 
nisi accédant contractui verba benedictionis sacerdotalis ut formale 
elementum, erit quidem coniugium verum, ion tamen sacra- 
mentum. 

Respondeo quod ex eodem documento ecclesiastico ex quo 
edocemur sacramenta nostra perfici rebus tanquam materia et 
verbis tanquam forma, id est ex decreto pro Armenis, edocemur 
etiam mutuum consensum exterius expressum, esse causam ef- 
ficientem sacri vinculi inter christianos, adeoque ipsum visibile 
sacramentum matrimonii. Non ergo possibile est ut ex neces- 
sitate inveniendi rem et verba in ritu exteriori, ullum solidum 
argumentum contra praesentem doctrinam deducatur. Et hoc 
constat fere a priori. Nunc autem, quomodo matrimonialis con- 
tractus omnia contineat quae ad materiam et formam sacramen- 
talem necessaria sunt, statim apparebit etiam a posteriori, in 
sequenti corollario. 


COROLLARIUM IL. 


Ergo res sacramenti est gratia iuvans ad ea sancte 
operanda quae in matrimonio requiruntur; res et sacra- 
mentum est sacrum vinculum coniugale ; denique sacra- 
mentum tantum est contractus, in quo mutua contrahen- 
tium donatio habet rationem materiae, verba vero vel 
expressa vel aequipollentia quibus singulus quisque do- 
nationem acceptat sibi ab altero factam, habent rationem 
formae. 





Omnia sequuntur ex dictis in propositione praecedenti, et 
nihil remanet specialiter declarandum nisi illud quod mox di- 
ctum est de materia et forma ritus exteriori^, 

Qua in re primum omnium in mentem revocandum est. 
materiam et formam nunc dici secundum meram quamdam si- 
militudinem seu analogiam ad constitutiva elementa rerum phy- 
sicarum. Insuper notandum quod distinctio inter res et verba in 
sacramentis Novae Legis accipienda est conformiter ad specialem 
naturam unuscuiusque sacramenti. Etenim primo, etsi in aliis 
omnibus formalia seu vocalia verba omnino requirantur, hic ta- 
men sufficere verba aequipollentia, puta nutus vel scripturam, 
facile intelliget quisquis considerabit Christum nihil immutasse, 
nihil de novo instituisse circa signa exteriora quibus matrimo- 
nium celebratur. Quo fit ut quidquid ex natura rei satis est ad 
contractum inter homines ineundum, satis etiam sit ad exterius 
matrimonii sacramentum (r). Praeterea secundo, sicut in Poeni- 
tentia res quae contradistinguitur a verbis tanquam materiale 
sacramenti elementum, videri quidem posset et ipsa in puris verbis 
consistere, et tamen vere est res, (nam verba quibus poenitens sub- 
licit clavibus peccata sua, non considerantur ut oratio quaedam, 
sed ut actio accusandi se, adeoque ut verus exterior actus poe- 
nitentiae): ita prorsus in matrimonio translatio dominii in pro- 
prium corpus, etiamsi iis signis fiat quae ad genus vocum redu- 
cuntur, profecto considerari non debet ut locutio, sed ut actio 
sui ipsius donativa. Ibi ergo habes rem. Nunc autem exterior 
assensus quo uterque sponsus ratihabet donationem sibi ab al- 
tero factam, magis est in ratione annuendi quam agendi, et ideo 


bene accipitur ut simplex signum ordinationis intellectus, per 


() Quare facile refellitur ratio quam urget Melchior Canus ubi 
supra, ut persuadeat contractum  matrimonialem, qui sine dubio inter 
mutos etiam iniri potest, non esse plus quam materiam sacramenti, 
formam vero in sacerdotis benedictione reperiri: quia alias sequere- 
tur, inquit, licere sacerdoti muto nutibus absolvere, aut episcopo muto or- 
dines sacros conferre. Sed negatur paritas, quia haec specialis et exsors 
matrimonii conditio est. ut ipsissima institutio de iure naturae antece- 
denter vigens assumpta sit a Christo in sacramentum suae religionis: 
quod non verificatur de Ordine, non de Poenitentia, ut ostensum est. 
In aliis igitur lex institutionis formalia verba fecit necessaria, hic autem, 
vel formalia vel aequivalentia, quia ritus qui ab antiquo sufficiebat ad 
celebrationem coniugii, nunc sufficit etiam ad sacramentum. 

quod donatio firma efficitur atque obligatoria. Ibi ergo habes 
verbum. 

Quibus positis, iam nullius negotii est invenire materiam et 
formam sacramenti. Nam reciproca dominii traditio in ordine ad 
matrimonii finem, (illa, inquam, traditio quam supponit consueta 
interrogatio, quando dicitur viro: acceptasne N in tuam? et mu- 
lieri: acceptasne N in tuum?), non consideratur tantum ut res. 
verum etiam ut elementum contractus adhuc determinabile ac 
determinandum ; siquidem nulla donatio rata, firma, atque obii 
gatoria evadere potest, nisi per acceptationem donatarii. Et ideo, 
cum singulus quisque interrogationi annuens, declarat se acce- 
ptare N in suam, et N in suum, tunc apponitur verbum quod 
iure meritoque assignatur ut pars formalis, traditionem obliga 
toriam faciens ac per omnia firmans, et sic etiam ibi suo modo 
accedit verbum ut forma ad elementum ut materiam, fitque sa- 
cramentum. 


In summa, ritum habes exteriorem qui constat re, id est 
mutua traditione iuris, tanquam materia, et verbo, id est signo 
quo acceptatur donatio, tanquam forma. Ergo in solo contractu 
inveniuntur quaecumque ad visibilis sacramenti constitutio: 


necessaria sunt, et nihil ex hac parte obesse potest catho 


nem 





icae 
veritati quae docet, contractum matrimonii inter christianos sem- 


per esse sacramentum, et nullum esse contractum si sacramentum 
excludatur. 


COROLLARIUM II. 


Minister sacramenti uterque sponsus est. Non tamen 
ministri personam gerunt ut suppeditantes materiam, sed 


ut apponentes formam, id est, ut nuptialis foederis obliga 
tionem sibi mutuo imponentes. 


Ministrum ibi nullum alium esse praeter ipsos contrahentes, 
aperta sequela est praemissorum, nec ampliori declaratione opus 
est, nisi forte ut palam fiat qua de causa hoc unum sacramen- 

tum sit, ad quod potestas ordinis non requiritur nec essentia- 
liter nec mere regulariter. Et ratio ex natura rei facile assignatur, 
nam potestas ordinis ponit quantum ad collationem sacrorum, 
praeeminendam dantis supra accipientem. In omnibus ergo sa- 
cramentis in quibus minister est pure activus respectu eius qui 
sacramentum suscipit, praedicta potestas est necessaria (") Sed 
hic conditio ista non verificatur, quia uterque contrahens pari 
gradu incedit, passivus exsistens respectu alterius, simul et 
activus. 

Accuratius autem considerandum id quod supra, cum de 
Poenitentiae sacramento ageretur, fere declaratum est(a): con- 
trahentes scilicet non esse proprie ministros sacramenti, si adae- 
quate considerentur ut contrahentes. Quidquid enim minister 
sacramenti facit, potest et debet attribui Christo ut principali, 
iuxta illud Augustini, Tract. 6 in Ioan. n. 7: « Petrus baptizet, 
« hic est qui baptizat. Paulus baptizet, hic est qui baptizat. 
» ludas baptizet, hic est qui baptizat v. Et tamen Titio et Bertha 
contrahentibus, non hic est qui contrahit. Itaque cum iuxta do- 
ctrinam alias expositam (3), nequaquam necesse sit ut in omni 
sacramento materia apponatur a ministro qua tali: in unoquoque 
contrahentium diligenter distingues, primo quidem tradentem alii 
ius in proprium corpus, ac per hoc ponentem materiam sacra- 
menti, tum praeterea ratihabentem donationem a compacte fa- 
ctam, ac per hoc adhibentem formam, obligationis vinculum per- 
ficiendo. Sub hoc igitur respectu tantum, uterque contrahens 
vere est minister Christi, quia Christus revera est qui in sacro 
Christianorum matrimonio nuptialis foederis obligationem princi- 
paliter sancit et obsignat 

Et hactenus quidem de identitate coniugii cum sacramento, 
quando ambo sponsi contrahunt iam baptizati, satis disputatum 
est. Superest nunc casus difficilior, in quo baptisma supervenit 
matrimonio prius in infidelitate contracto; ad cuius elucidationem 
ponenda est sequens propositio. 

() Etiam in baptismo, regulariter. 


|] Supra, Thes. 3, ad 3um. 
(») Ibid. 

THESIS XXXVIII. 


Matrimonium in infidelitate prius contractum et adhuc 
perdurans, cum ambo coniuges semel Christiani effecti sunt, 
ipso facto supervenientis christianitatis incipit esse sacra 
mentum Non tamen sacramentum fit quamdiu unus solus 
baptismali charactere insignitur, sicut etiam sacramentum 
non est quando ex dispensatione Ecclesiae, fidelis valide 


contrahit cum infideli, 


Tria hic quoad substantiam affirmantur. Primo, matrimo- 
nium a non baptizatis contractum, superveniente postea baptismo 
utriusque coniugis statim sacramentum fieri. Secundo, huic ma- 
trimonio sacramentalitatem accedere ipso facto, adeoque inde 
pendenter a quacumque renovatione, imo perseverantia consen- 
sus. Sed tertio, matrimonium nunquam esse sacramentum quamdiu 
exsistit inter unum baptizatum et alterum non baptizatum, sive 
haec disparitas cultus supervenerit coniugio iam contracto, sive 
etiam exstiterit a tempore primae coniunctionis. 


Quoad primum adversarii sunt Vasquez, de Matrimonio, 
Disp. 2, c. ro, n. n6 et seq., tum Salmanticenses, Billuart, et 
alii plures quos citatos invenies apud Ferrone, de Matrimonio 
christiano, Torn. 2, Sect. 1, c. 7. Argumentum eorum repetitur: 
«ex ratione seu natura sacramenti, quod materiam et formam 
«idoneam exposcit. Iam vero, haec haberi nequeunt in consensu 
« infidelium ex quo exurgit contractus naturalis matrimonii in 
« infidelitate initi, ut per se patet. Sed neque exurgere potest 
«ex consensu qui post baptismum, vel in ipsa susceptione ba 
«ptismi praebetur, quia per anteriorem consensum contractus 
«iam effectus est, nec arpplius potest esse materia sacramenti 

< quod in actu transeunte consistit sen efficitur ». Ita praedicti 
auctores, apud Perrone, loco citato. 

Sed contra est quod docet Pius IX in allocutione consi. 
storiali Acerbissimum: « Inter fideles matrimonium dari non 
« posse, quin uno eodemque tempore sit sacramentum » (7). 
Atqui matrimonium prius in infidelitate contractum, si forte per 
baptismi susceptionem uterque coniux christianus efficiatur, iam 
incipit dari inter fideles. Ergo ex tunc sacramentum sit ne 
cesse est. 

Ad hanc autem veritatem in primis facit communis doctrina 
theologorum, quam his verbis attestatur Bellarminus, de Matrim. 
c. 5. * Communis, inquit, sententia theologqrum in IV Sent, 
« Dist. 39 est, matrimonium infidelium esse posse verum et le 
« gitimum, sed non ratum nec omnino insolubile. Sed si ambo 
« coniugati convertantur ad fidem et baptizentur, matrimonium 
< eorum fieri ratum et omnino insolubile, ekftrotndc sacramentum ». 

Neque huic communi doctrinae deest manifestum fundamen- 
tum in Scriptura. Non enim de contractu, sed de vinculo matri- 
moniali inter fideles directe agit Apostolus cum dicit: Sacra- 
mentum hoc magnum est, etc. Atqui, sive matrimonium contra- 
ctum fuerit ante baptismum sive post, statim ac coniugale vin- 
culum incipit colligare personas christiano charactere insignitas, 
eo ipso unit eos qui ad Novum Testamentum iam pertinentes, 
membra sunt corporis Christi, ac per hoc effici debet sacramen- 
tum illud magnum in Christo et in Ecclesia, quod est interioris 
gratiae de sé exigitivum. Et confirmatur, quia alloquebatur Apo- 
stolus Christianos coniuges qui erant Ephesi, quorum plerique 
ante susceptum baptisma certo certius matrimonium  contraxe- 
rant. Erat quippe novella ecclesia et recens in fide plantata. 
« Memores estote, inquit (a), quod aliquando vos Gentes in carne... 
« quia eratis sine Christo, alienati a conversatione Israel et ho- 
« spites testamentorum, promissionis spem- non habentes et sine 
« Deo in hoc mundo. Nunc autem in Christo lesu vos qui ali 


() Enchirid., n. 1501. 
(a) Ephes., I, 11-15. 

« quando eratis longe, facti estis prope in sanguine Christi ». 
Et hos ipsos instruens, quos baptisma iam coniugio iunctos in- 
venerat, ait: « Viri, diligite uxores vestras sicut et Christus di- 
«< lexit Ecclesiam et seipsum tradidit pro ea... ita et viri debent 
«diligere uxores suas ut corpora sua... sicut et Christus Eccle- 
« siam, quia membra sumus corporis eius, de carne eius et de 
« ossibus eius. Propter hoc relinquet homo patrem et matrem 
«suam, et adhaerebit uxori suae, et erunt duo in carne una, 
«sacramentum hoc magnum est, ego autem dico in Christo et 
«in Ecclesia. Verumtamen et vos singuli, unusquisque uxorem 
«suam sicut seipsum diligat, uxor autem timeat virum suum 
Ergo, vel dicendum est hunc locum non esse de vero sacra- 
mento matrimonii (quod profecto nemo audebit asserere), vel 
fatendum est coniugium in infidelitate prius contractum, super- 
veniente baptismo utriusque coniugum, verum fieri sacramentum. 
Accedit et ratio theologica. Nam cum causa efficiens vinculi 
sacramentalis sit ipse consensus fidelium in naturale matrimo- 
nium, sicut in propositione praecedenti ostensum est, nulla om- 
nino conditio contractui infidelium deest quominus efficiat ma- 
trimonium repraesentans Christi et Ecclesiae unionem ut sacra- 
mentum religionis, nisi baptismalis character in contrahentibus. 
Superveniente igitur baptismo qui unice desiderabatur, vinculum 
adhuc perseverans elevatur ipso facto ad sacram illam signifi- 
cationem quam in personis christianis post Christi institutionem 
necessario habet, et ideo ex tunc incipit in sanctitatem etiam sa- 
cramenti consistere. Nec valet si dicas quod vinculum in matri- 
monio christiano est sacramentum et res, adeoque causari debet 
per sacramentum tantum, hoc est per sacramentalem contractum 
qui in infidelitate fieri non potuit. Etenim ratione habita pecu- 
liaris conditionis huius sacramenti, facile apparebit posse extra- 
regulariter (seu praeter cursum ordinarium qui fert ut baptismus 
praesupponatur contractui): posse, inquam, suppleri sacramentum 
tantum per aliquid aequivalens, quia quidquid significationis et 
causalitatis invenitur in contractu duorum qui iam christiani sunt, 
potest veluti dearticulari in duo successiva, quae sunt simplex 
contractus et contractui superveniens baptismus. Quippe con- 

tractus infidelium est sacramentalis in potentia, inducitque vin- 
culum quod est sacramentale pariter in potentia, pro quanto 
infideles sunt in potentia christiani sen membra Christi capitis 
hominum. Baptismus ergo faciendo eos Christianos in actu, eo 
ipso facit ut conjugale vinculum nunc primum inter Christianas 
personas exsistens, iam reducatur in actum significationis illius 
sacramentalis quam prius potentialiter habebat. Unde S. Thomas. 
Suppi. Quaest. 59, art. 2 ad ium dicit: «Quamvis infidelibus 
< non competat matrimonium secundum quod est sacramentum, 
«competit tamen eis in quantum est in officium naturae, et ta- 
« men etiam matrimonium tale est aliquo motio sacramentum ha- 
« bitualiler, quamvis non est actitaliter, eo quod actu non con- 
« trahunt in fide Ecclesiae ». Quod testimonium contra suam 
sententiam refert Vasquez, ubi supra, subdens: « Nonnulli cen- 
esent, hoc ipso quod infideles coniuges baptizantur, etiamsi 
* denuo expresse non contrahant neque in matrimonium con 


«sentiant, eorum matrimonium sacramentum fieri, et gratiam 





4 conferre, ac proinde tunc infideles duplex sacramentum et 
« utriusque effectum recipere. Ita S. Thomas (loco citato) ubi 
< matrimonium infidelium appellavit sacramentum  habitualiter. 
$*Quod maluit Catharinus sacramentum potentialiter vocari, quod 
« sit quasi in proxima potentia, ut hoc ipso quod baptizentur 
« coniuges, absque ullo alio sacramentum fiat ». Huic autem 
sententiae non acquiescit Vasquez propter rationes initio positas, 
quibus nunc oportet respondere. 

Ad contraria igitur argumenta dicendum quod laborant 
falso supposito. Procedunt enim ex suppositione quod solus con- 
tractus dicatur et sit sacramentum matrimonii, cum tamen ma- 
trimonii sacramentum, sicut et matrimonium ipsum, magis prin- 
cipaliter de vinculo intelligatur. Porro ex speciali huius sacra- 
menti natura fit, ut possit induci res et sacramentum, quamvis 


sacramentum exterius non formaliter, sed aequivalenter tantum 





praecesserit: dum scilicet prius ponitur naturalis contractus qui 
non deficit a ratione sacramenti nisi quia in personis paciscen- 
tibus christianitas deest; adveniente autem in utroque coniuge 


baptismatis charactere, eo ipso suppletur defectus qui solus fuerat 

in causa cur contractus praeteritus induxerit simplex coniugium 
nondum elevatum in actu ad esse sacramentale, ita scilicet ut 
idem illud matrimonium semper perseverans incipiat iam ex tunc 


superinduere formalitatem sacram qua carebat prius. 
Igitur rationes Vasquezii non concludunt nisi contra eos 


qui commune cum ipso habentes suppositum, dicunt fnatrimo 


nium in infidelitate contractum eatenus fieri sacramentum, qua- 
tenus consensus in coniugium post acceptum baptisma, aut re- 
novatus, aut -altem per ordinaria signa perseverans, vim haberet 
novi Contractu | matrimonialis, nunc primum initi inter baptizatos. 
Nam revera hic dicendi modus non videtur usquequaque verus, 
et facile confutatur, ut statim ostendo, magis explicando id quod 
secundo loco in thesi positum est, videlicet: Sacramentalitatem 
matrimonio accedere ipso facto susceptae christianitatis, ac per 
hoc, independenter a quacumque renovatione vel permanentia 


consensus olim in prima pactione dati. 


$2. 


Sane vero explicatio petita ex parte consensus vel renovati 
vel perdurantis, in se quidem ostenditur impossibilis, et etiamsi 
possibilis esset, exigentiis causae minime faceret satis. 

Primo ostenditur impossibilis, pro quanto fingit novum con- 
tractum post susceptionem baptismatis. Nam certe vinculum ma- 
trimoniale in casu iam praeexsistit et non destruitur adveniente 
baptismo, quandoquidem, ut Innocentius III dicit c. 8 de di- 
vortiis, per sacramentum baptismi non solvuntur coniugta, sed 
crimina dimittuntur; ergo vinculum istud iterum effici nequit, 
quia res nonnisi semel in esse procedit. Sed contractus nihil 
aliud est quam id quo vinculum efficitur. Ergo ubi non remanet 
vinculum efficiendum, ibi novo contractui matrimoniali locus non 
est, et prioris consensus permanentia vim et efficientiam contra- 
ctus nequaquam habere potest. Nec obiicias eam quam dicunt 
sanationem matrimonii in radice, cum qua casus praesens nihil 
commune habet. Quando enim matrimonium dicitur sanari in 


Dt Eccltsiat Sacramentis. Tom. Il. a 

radice, non praeexsistit matrimonium verum, sed exsistit solum 

matrimonii radix, hoc sensu scilicet, quod est et perseverat mu- 
tuus consensus in conjunctionem maritalem, qui tamen ob ca- 
nonicum impedimentum non potuit hactenus matrimonium verum 

efficere. Tunc ergo sanatur in radice matrimonium, quando data 

dispensatione ab omni impedimento canonico, et speciatim a 

necessitate contrahendi coram parocho et testibus, efficitur ut 

mutuus consensus qui per ordinaria signa cohabitationis expri- 
mitur, nunc primum incipiat esse legitimus, adeoque efficax veri 

vinculi coniugalis. Porro nihil simile est in casu duorum coniu 

gum qui sese ad fidem convertentes baptizantur, quia ibi matri- 
monium verum praeexsistit; si autem  praeexsistit, non potest 
iterum fieri per novum contractum. Et quia contractus non fa- 
cit matrimonium sacrum nisi faciendo matrimonium verum inter 
Christianos, novus ille contractus per quem in casu matrimonium 
fieret tantummodo in ratione sacramenti, plane chimaericus esse 
noscitur. Relinquitur itaque ut superveniente baptismo, elevatio 
matrimonii ad esse sacramentale nequaquam consistat in reno- 
vatione vel permanentia prioris consensus habente vim contra- 
ctus novi sed consequatur per meram quamdam  .resultantiam 
ex accessione christiani characteris. 

Non ergo in se possibilis est ratio assignata, sed nec re- 
spondet exigentiae causae. Oportet enim salvare realem identi- 
tatem coniugii Christianorum cum sacramento, quatenus inter 
fideles matrimonium dari non possit quin uno eodemque tempore 
sit sacramentum. Atqui coniuges cum baptismum recipiunt, non 
eo ipso perseverant, praesertim actu externo, in consensu con- 
iugii. Fieri enim potest ut sint ab invicem distantia locorum 
separati, et nequidem de coniugio cogitent, imo vero fieri potest 
ut divortium fecerint et iugo matrimonii positive repugnent. 
Ergo si eorum matrimonium quoad sacramentalitatem, vel a 
renovatione vel a perseverantia consensus externe positi depen- 
deret, iam his deficientibus, sicut reipsa deficere possunt, daretur 

de facto verum matrimonium inter Christianos quod non esset 
sacramentum, et sic destruitur principium ipsum quod adversarii 
iure meritoque in tuto ponere vblunt. 

Unum igitur remanet dicendum: Sacramentalitatem matri 
monio accedere ipso facto suscepti baptismatis, ut supra fuit 
declaratum. Dico autem ipso facto suscepti baptismatis ab utro- 
que coniugum, nam matrimonium in infidelitate contractum nulla 
ex parte sacramentum fit si alteruter tantum per baptismum 
convertatur ad fidem, similique modo excludi debet sacramenta- 
litas quando sublato impedimento disparitatis cultus, fidelis valide 
contrahit cum infideli, prout nunc declarandum restat contra 
quosdam recentiores, et speciatim contra Perrone, de Matrim. 
christ. Tom. 2, Sect. 1. 


$5 


Principium generale tradit S. Thomas, Suppi. Quaest. 47. 
art. 4: « Cum matrimonium sit quaedam relatio, et non possit 
« innasci relatio in uno extremorum sine hoc quod fiat in alio, 
«ideo quidquid impedit matrimonium in uno, impedit ipsum in 
* altero, quia non potest esse quod aliquis sit vir non uxoris, 
« vel quod aliqua sit uxor non habens virum, sicut nec mater 
« non habens filium, et ideo dicitur communiter quod matrimo- 
« mum non claudicat ». Sicut ergo impossibile est ut dominium 
maritale in uno coniugum sit, et non in altero: ita etiam im- 
possibile est ut obligatio viri ad mulierem firmior sit quam 
mulieris ad virum, aut vice versa; quod tamen accideret, si vin- 
culum ex una tantum parte rationem haberet sacramenti, hoc 
est, si matrimonium foret ratum in fideli, et non ratum in in- 
fideli. 

Opinio autem adversariorum hinc orta videtur, quod in sa- 
cramento nihil aliud vident praeter ritum exteriorem quo imme- 
diate confertur gratia. Nam certe, quantum ad sacramentalem 
gratiam recipiendam, quilibet coniugum est prorsus independens 
a comparte, et conditio unius non potest impedire gratificatio- 
nem alterius. Sed si prae oculis habeas quod gratia non con- 

fertur nisi mediante vinculo sacramentali, et quod ipsummet sa- 
cramentale vinculum est solus immediatus effectus exterioris sa 

cramenti, tunc ne dubia quidem res tibi erit. Quippe vinculum 
est relatio quaedam inter duos, et quidem relatio aequiparantiae, 
eiusdem rationis in utroque. Si ergo unus est absolute incapax 
vinculi sacramentalis propter defectum baptismatis, alter etsi ba- 
ptizatus, non quidem absolute, sed respectu non baptizati, sacra- 
mentalis nexus pariter incapax esse noscitur. Nullum igitur ibi 
est sacramentum, ubi nullus sacramentalis eflectus aut esse aut 
concipi potest. 

Et confirmatur, quia Vi conversionis unius tantum coniugum 
ad Christianam fidem, matrimonium prius exsistens semper manet 
solubile, et reipsa dissolvitur, si parte infideli sine contumelia 
Creatoris cohabitare nolente, pars fidelis utens iure quod decla- 
ravit Apostolus I Cor. VII-15, ad alia transeat vota. Non ergo 
eflectum est sacramentum, quia matrimonium ratum simul et 
consummatum omnino indissolubile esse, veritas est catholica. 
Nunc autem si vi conversionis unius coniugum ad fidem Chri- 
stianam, matrimonium prius exsistens, nequidem ex parte bapti- 
zati fit sacramentum : signum est quod fidelis respectu infidelis, 
vinculi sacramentalis capax non est; nam alias, charactere chri- 
stianitatis superveniente, coniugium in baptizato rationem sacra- 
menti ipso lacto indueret, ut aperte colligitur ex hactenus dictis. 
Ergo etiam, quando ex dispensatione Ecclesiae fidelis primo 
contrahit cum infideli, puta Christianus cum  hebraea, nulla ex 
parte conficitur sacramentum, sed matrimonium pure et simpli- 
citer valet in ratione contractus naturalis. 

Omnino igitur standum est antiquo adagio : matrimonium non 
claudicat, quatenus si est verum in uno, est verum in altero; 
si est ratum in uno, est ratum pariter in altero; et si in uno 
non est, neque etiam in altero. Dixi matrimonium secundum se 
non posse claudicare, quamvis saepe claudicet quoad matrimo- 
nialem gratiam, dum scilicet exsistit obex in viro qui in muliere 
non est, vel vice versa. Gratia enim non est relatio aequiparan- 
tiae inter duos, sicut coniugium ipsum, quod etsi sit titulus ad 
gratiam apud christianos, non tamen actu coniungitur cum gratia 

nisi sub conditione sufficientis dispositionis in subiecto. Verum 
haec omnia non habent sufficientem explicationem extra principia 

veterum de ^e et sa« ramento, quae tum in caeteris omnibus, tum 
in praesenti potissimum materia eam lucem afferunt, sine qua 
vix ac ne vix quidem connexio partium doctrinae et compacta 
rerum continuatio apparere potest. 


THESIS XXXIX. 


Quamvis matrimonium contineat gratiam sicut caetera 
Novae Legis sacramenta, nihilominus statu» comugali an- 
teponendus est status virginitatis vel caelibatus; estque 
melius ac beatius manere in virginitate vel caelibatu, quam 


iungi matrimonio. 


Hoc ultimum est quod de matrimonio in quantum est Ec- 
clesiae sacramentum remanet considerandum, ne quis scilicet 
praerogativis matrimonii christiani deceptus, concludat meliores 
esse nuptias in Ecclesia, quam sit status continentiae, pro quo 
nullum sacramentum noscitur institutum. Sed et thesis quae est 
de fide in Tridentino definita, plurimum valet contra haereticos 
et rationalistas hoc dogma Ecclesiae catholicae impudentissime 
dilacerantes, ut ibi quoque illud Matth. VII-6 impletum agno- 
scatur: « Nolite sanctum dare canibus, neque mittatis margaritas 
«ante porcos, ne forte conculcent eas pedibus suis, et conversi 
« dirumpant vos ». 

Videretur tamen dicendum, matrimonium esse antepo- 
nendum  virginitati. Nam primo, bonum commune est potius 
bono privato. Sed coniugium ordinatur ab bonum commune, 
virginitas autem ad bonum speciale. Ergo virginitas non est 
potior statu coniugali, sed e converso. 

Praeterea, ad meliora omnes homines hortandi sunt. Si igitur 
virginitas esset potior matrimonio, ad virginitatem essent omnes 
inducendi, et sic quantum est ex vi et influxu doctrinae catho- 
licae. mundus brevi finiret, aut certe multum imminueretur. Sed 
hoc maxime inconveniens est, ergo idem ac prius. 

Praeterea, coniugati «//« tales habent in seid quod est dis 

positio et necessitas ad sanctificantis gratiae susceptionem; con- 
tinentes vero, minime. Ergo melioris conditionis sunt coniugati, 
aut saltem, si status continentium est melior, inconvenienter ad 
modum institutum est a Christo matrimonii sacramentum, non 
autem sacramentum caelibatus. 

Sed contra est quod Tridentinum, Sess. XXIV, c. io ait: 

« Si quis dixerit statum coniugalem anteponendum esse statui 
« virginitatis vel caelibatus, et non esse melius ac beatius ma 
< nere in virginitate aut coelibatu quam iungi matrimonio, ana- 
« thema sit ». 

Nititur autem haec definitio, in primis super ipsam doctri- 
nam Evangelii Etenim in lege evangelica consilium dari de vir- 
ginitate aut caelibatu tanquam de re meliori, notius est quam 
ut oporteat omnia testimonia in praesenti de integro transcri- 
bere. «Dicunt ei discipuli eius: Si ita est causa hominis cum 
« uxore, non expedit nubere. Qui dixit illis: Non omnes capiunt 
« verbum illud, sed quibus datum est. Sunt enim eunuchi qui 
« de matris utero sic nati sunt, et sunt eunuchi qui facti sunt 
« ab hominibus, et sunt eunuchi qui seipsos castraverunt propter 
«regnum coelorum. Qui potest capere, capiat ». Sic Christus 
apud Matth. XIX, 10-12. Vide etiam infra, vers. 29, et 1 Cor. VII, 
per totum. 

Patres quoque totos esse in extollenda praestantia status 
continentiae supra statum coniugalem, nemo est qui ignoret. 
Aut si ignorat, legat Ambrosium l. de virginibus, Hieronymum 
l. i contra lovinianum, Augustinum in libris de sancta virgini- 
tate, et de bono viduitatis, et de bono coniugali ubi cap. 8 sic 
habet: « Non ergo duo mala sunt connubium et fornicatio, quo- 
«rum alterum peius, sed duo bona sunt connubium et conti- 
« nentia, quorum alterum est melius. Sicut ista temporalis sa 
« nitas et imbecillitas non sunt duo mala, quorum alterum peius, 
« sed ista sanitas et immortalitas duo bona sunt, quorum alte- 
« rum melius. Item scientia et vanitas non duo mala sunt, quo- 
«rum vanitas peius, sed scientia et charitas duo bona sunt, 
« quorum charitas melius. Namque scientia destruetur, ait Apo- 
$stolus, et tamen huic tempori necessaria est, charitas autem 

« nunquam excidit. Sic et mortalis ista generatio propter quam 
« nuptiae fiunt, destruetur; ab omni autem concubitu immunitas, 
«et hic angelica meditatio est, et permanet in aeternum. Sicut 
« autem ieiuniis sacrilegorum meliora sunt prandia iustorum, ita 
«nuptiae fidelium virginitati anteponuntur impiorum. Verumta- 
«men neque ibi prandium ieiunio, sed iustitia sacrilegio, neque 

hic nuptiae virginitati, sed fides impietati praefertur. Ad hoc 
«enim iusti cum opus est prandent, ut tanquam boni domini, 
«quod iustum et aequum est servis corporibus praebeant; ad 
«hoc autem sacrilegi ieiunant, ut daemonibus serviant. Sic ad 
« hoc nubunt fideles ut maritis pudice copulentur: ad hoc autem 
«sunt virgines impiae, ut a vero Deo fornicentur. Sicut ergo 
« bonum erat quod Martha faciebat occupata circa ministerium 
« sanctorum, sed melius quod Maria soror eius sedens ad pedes 
«Domini et audiens verbum eius: ita bonum Susannae in co- 
« niugali castitate laudamus, sed tamen ei bonum viduae Annae, 
« ac multo magis Mariae Virginis anteponimus ». Haec Augustinus, 
cuius sententiam sic resumit Bernardus, epist. 24: Sola est ca- 
stitas quae in hoc mortalitatis et loco et tempore statum quemdam 
immortalis gloriae repraesentat, sola inter nuptiarum solemnta 
morem beatae illius vindicat regionis in qua neque nubent neque 
nubentur, praebens quodammodo terris caelestis iam illius conver- 
sationis experientiam. 

Rationem demum intrinsecam suppeditat Angelicus in opu- 
sculo de perfectione vitae spiritualis, in quo fundamenti instar 
praemittit quod perfectio ista attenditur simpliciter secundum 
charitatem. Tum multiplicem in charitate gradum assignans, 
primo commemorat modum absolute perfectum, ut scilicet Deus 
tantum diligatur quantum est diligibilis. Et hic modus ipsi Deo 
eique uni convenire potest, nam creaturae rationali sola relin- 
quitur perfectio charitatis considerata, non quidem ex parte di- 
lecti, sed ex parte diligentis, in quantum scilicet secundum to- 
tam suam virtutem propriam diligit divinum bonum. 

At rursus, quod creatura divinum bonum diligat secundum 
totam suam virtutem, dupliciter impleri contingit. Primo quidem 
in quantum nihil est in corde et anima et mente, quod actu 

non convertatur in Deum ; et hic perfectae dilectionis modus 
non est viatorum, sed comprehensorum qui id quod in via quae- 
siverunt iam sunt consecuti. Quippe in illa « caelesti beatitudine, 
« semper actualité). intellectus et voluntas creaturae rationalis in 
«Deum fertur, cum in divina fruitione illa beatitude consistat; 
« beatitudo autem non est in habitu, sed in actu ». Cum igitur 
hic modus nulli sit possibilis in praesenti, nisi simul fuerit viator 
et comprehensor sicut Dominus noster lesus Christus, charitas 
viae id solum fert, ut nihil in nobis sit quod vel aciu vel habitu 
in Deum ultimum finem totius vitae nostrae non referatur. 
Verumtamen etsi comprehensorum perfectio statum et con- 
ditionem nostram praesentem penitus exsuperet: adhuc aemu- 
lari debemus, < ut in similitudinem perfectionis illius, quantum 
« possibile est, nos trahamus; et in hoc perfectio huius vitae 
< consistit, ad quam per consilia invitamur. Manifestum namque 
est quod humanum cor tanto intensius in aliquid unum fertur, 


quanto magis a multis revocatur.. (Unde), quisquis iam ae 


« terna concupiscit, in eam quam aggreditur causam Dei, extra 
patrem, extra matrem, extra uxorem, extra filios, extra cogna- 
«tos, extra semetipsum fieri debet, ut et verius cognoscat Deum, 


«quo in eius causa neminem cognoscit. Inter caeteras autem 
« proximorum necessitudines, maxime affectu coniugali humanus 
« animus irretitur, et ideo ad perfectionem tendentibus maxime 
« vinculum coniugale est vitandum, quia per hoc maxime homo 
«curis saecularibus implicatur. Et hanc causam Apostolus as 
« signat sui consilii, quod dederat de continentia servanda, di 
«cens i Cor. VII: Qui sine uxore esi, sollicitus esi quae Do- 
«nutu sunt quomodo placeat Deo, qui autem cum uxore est, 
« sollicitus est quae sunt mundi. Ut ergo homo liberius Deo 
« vacet eique perfectius inhaereat, secunda ad perfectionem via 
* est perpetua castitatis observatio » (x). 

Uno demum verbo, jlle status est melior et perfectior qui 
efficacius ordinatur ad finem, per respectum ad quem omnis 


bonitas in moralibus mensuratur. Sed ad hunc finem status vir- 





S. Thom.. Opusc. de perfect, vitae spiritualis, passim. 

ginitatis vel caclibatus, quantum est de se, efficacius conducere 

noscitur quam status coniugalis. Ergo ille huic anteponendus 

est ergo manere in caelibatu beatius est quam iungi matrimo- 
nio. Ubi tamen observabis primo, quod ratio sub qua et propter 

quam coniugium in Ecclesia postponitur caelibatui, non est pro- 
fecto ratio sacramenti quae in matrimonio christiano invenitur, 
sed illud quod status coniugatorum commune habet tam apud 
christianos quam apud alios. Observabis praeterea quod status 
statui comparatur, non autem comparantur personae personis, 
potest enim fieri ut coniugatus sit perfectior, et Deo magis con- 
junctus quam virgo f. — Sed hoc esset per accidens, respectu 


habito ad statum utriusque, sicut etiam per accidens est quod 


peccatores inveniantur in Ecclesia, et iusti in haereticorum sectis. 


Per accidens enim nunc dico id quod evenit ex causis quae 
sunt praeter conditionem vitae cui aliquis addicitur, vel praeter 
principia et influxum religionis quam quis profitetur. 
Ad i"" ergo dicendum quod si fiat comparatio christiani 
caelibatus cum matrimonio, secundum quod matrimonium ordi- 
natur ad corporalem multiplicationem generis humant, sine com- 
paratione melior est caelibatus qui ordinatur ad spiritualem ani- 
mae perfectionem, ut cogitentur ea quae Dei sunt. Nam tunc 
solum, « bonum commune potius est bono privato, si sit eiusdem 
« generis ; sed potest esse quod bonum privatum sit melius se- 
«eundum suum genus; et hoc modo virginitas Deo dicata 
« praefertur fecunditati carnali » (a). Si autem sermo sit de ma- 
trimonio, secundum quod finis eius est proles educanda ad cul- 
tum Det in religione Christiana, considerandum quod virginitas 
vel caelibatus non ita ad spiritualem individui perfectionem facit, 
ut intra fines boni privati sese contineat. Confert enim, et qui- 
dem modo praestantiori, ad commune bonum societatis, primo 
quidem ut iuge quoddam memoriale caelestis illitis patriae in 
qua neque nubent neque nubentur, sed erunt sicut angeli Dei 
in caelo. Confert per modum exempli refrenantis eas passiones 








C) C£. S. Thom. 2.2. Quaest. 15a, a. 1, ad au“. 
(i Ibid, ad 3,m 

indomitas, ex quibus ipsum coniugale vinculum maxime solet 
periclitari Confert in quantum hominem continentem efficit aptis- 
simum ad omnem operam quae in proximorum utilitatem tam 
corporalem quam spiritualem impenditur, prout perpetua docuit 
experientia. Confert demum in quantum disponit ad vitam con- 
templativam, in qua per assiduam orationem Deus conciliatur 
hominibus, iuxta illud 2 Machab. XV14: Hic est fratrum ama- 
tor et populi Israel, hic est qui niultuni orat pro populo et uni- 
versa sancta civitate (r). 

Ad 2'8 vero dicendum, falsum omnino esse quod ad ea 
quae sunt absolute meliora omnes homines debeant indiscrimi- 
natim invitari, cum in ordine divinae Providentiae nullus sit illi 
chimaerae locus, quam dicunt aequalitatem, sed e contra, ex inae 
qualitate graduum, vocationum, officiorum, aliorumque eius- 
modi, socialis corporis consurgat necessaria perfectio. Nam, si 
lotum corpus oculus, inquit Apostolus, ubi auditus ? Si totum 


() Contra id quod dictum est, perfectam videlicet continentiam 
maxime inservire contemplativae vitae, non valet sequens argumentum: 
Non est possibile quin in homine concupiscentiae oriantur, cum natu- 
rales sint. Resistere autem omnino concupiscentiis et quasi continuam 
pugnam habere, maiorem inquietudinem animo tribuit, quam si aliquis 
moderate concupiscentiis uteretur. Cum igitur inquietudo animi maxime 
perfectioni virtutis repugnet, videtur perfectioni virtutis adversari, quod 
aliquis perpetuam continentiam servet. — Respondendum est cum An- 
gelico 1. 3. c. Gent. c. 136: «Sollicitudo et occupatio quam habent hi 
« qui coniugio utuntur, de uxoribus, filiis, et necessaria vitae acquiren- 
« dis, est continua. Inquietatio autem quam homo patitur ex pugna 
« concupiscentiarum est ad aliquam horam, quae etiam minoratur per 
« hoc quod eis aliquis non consentit; nam quanto magis aliquis dele- 
« ctabilibus utitur, tanto magis crescit in eo delectabilis appetitus ; de- 
« bilitantur enim concupiscentiae per abstinentiam et alia exercitia cor- 


« poralia quae conveniunt his qui continentiae propositum habent. Usus 
« etiam corporalium delectab 





m magis abducit mentem a sua altitu- 
* dîné et impedit a contemplatione sp 





ualium, quam inquietudo quae 
« provenit in resistendo concupiscentiis horum delectabilium, quia per 
« usum delectabilium mens maxime carnalibus inhaeret, cum delectatio 
« faciat quiescere appetitum in re delectabili. Et ideo, his qui ad con- 
« temptationem divinorum et cuiusque veritatis intendunt, maxime no- 


* civum est venereis deditos esse, et maxime utile ab eis abstinere ». 

auditus, ubi odoratus ? Nunc autem postal Deus membra, unum- 
quodque eorum m corpore sicut voluit Quod si essent ornnta 
ł0110 membrum, ubi corpus? Non ergo verum est principium 
in quo praesens nititur obiectio. Quin imo pauci admodum sunt, 
relative loquendo, quos ad perfectam continentiam expedit im- 
pellere; ii scilicet soli qui prudenter aestimantur habere ex dono 
divinae gratiae sumptus necessarios pro huiusmodi perfectionis 
turri aedificanda, cum et perfectae virtutis (desiderium habeant, 
et orationis studio media a Deo humiliter implorent. Unde 
S. Thomas, opusc. de perfectione vitae spiritualisc. 8: «Huius 
«autem viae utilitas ostenditur Matth. XIX, ubi cum discipuli 
« dicerent: si ista est causa hominis cum uxore, non expedit 
«nubere. Dominus respondit: Non omnes capiunt verbum istud, 
« sed quibus datum est. In quo arduitatem huius viae ostendit, 
« et quia ab eius consecutione defecit hominum virtus communis. 
«et qiiia nonnisi dono Dei ad eam pervenitur. Unde dicitur 
«Sap. VIII: Scivi quoniam aliter non possum esse continens 
« nisi Deus det, et hoc ipsum erat summa sapientia, scire cuius 
«esset hoc donum. Cui consonat quod Apostolus dicit i Cor. 
« VIE: Volo omnes homines esse sicut meipsum, scilicet qui con 
«tinentiam servo, sed unusquisque proprium habet donum ex 
« Deo, alius quidem sic, alius vero sic, ubi aperte continentiae 
«bonum (peculiari) dono Dei adseribitur ». Quapropter unde- 
cumque res consideretur, apparet vel stultitiae vel malitiae vel 
utrique simul adseribendum esse id quod de generis humani 
diminutione in praesenti obiicitur; quandoquidem unicum pe- 
riculum quod in hac parte immineat, aut imminere possit, pro- 
veniat potius ex effrenata libidine cui christianus caelibatus di- 
recte contrariatur, et contra quam verbo, exemplo, socialique 
influxu efficaciter pugnat. 

Ad 3um denique dicendum quod si matrimonium esset tan 
tum Ecclesiae sacramentum, status coniugalis qua talis non de- 
beret postponi statui caelibatus. Sed nec ulla oppositio est 
caelibatus ad sacramentum in quantum huiusmodi, imo nec ad 
naturale matrimonium consideratum in sua substantia, sicut 
patet in iis qui ex mutuo consensu, cum matrimonio virginita- 

tem vel continentiam servant. Cum ergo definivit Tridentinum, 
melius et beatius esse manere in caelibatu quam matrimonio 
iungi, unum alteri comparavit secundum quod ex ordinario re- 
rum cursu inter se opponuntur. Et hoc modo, sicut gratia sa- 
cramentalis quae ex ipso coniugio debetur, non est ratio cur 
postponatur coniugium  virginitati, ita etiam efficere non potest 
ut coniugati melioris conditionis sint quam continentes, quibus 
praestantiora sanctificationis media, quantum est ex vi status 
ipsorum, praesto sunt. Nec est verum quod debuisset Christus 
instituere sacramentum caelibatus, sicut instituit sacramentum 
matrimonii. Nam cum caelibatus, ad spirituale bonum individui 
ordinetur, ad bonum autem communitatis per modum simplicis 
resultantiae, (quatenus privatum hominem de se efficit magis 
Deo coniunctum, ac pro tanto, in amore etiam proximi perfe 
ctum et ad omne charitatis ministerium idoneum), manifestum 
est quod christiano caelibatui sufficienter fuit provisum per quin- 
que priora sacramenta, praesertim vero per Eucharistiam, cuius 
propria res ipsissimus est finis profitentium evangelica consilia. 
Unde Eucharistia speciali quodam modo est sacramentum con- 
tinentium, iuxta illud Zachar. IX-17: Quid enim bonum eius 
est, quid pulchrum eius, nisi frumentum electorum, et vinum ger- 
minans virgines. At vero matrimonium ordinat ad speciale offi- 
cium in Ecclesia, quod non comprehenditur in speciali fine ullius 
alius sacramenti, et ideo convenientissimum fuit ut ad rationem 
et dignitatem sacramenti specialis divinitus eveheretur. 


DE PROPRIETATIBUS MATRIMONII 


Postquam de matrimonio dictum est quoad sui substantiam, 
consequenter occurrit dicendum de eius proprietatibus, id est de 
unitate et indisvolubilitate quibus maxime sua coniugio manet 
dignitas, laus, et honestas. Porro proprietates istae matrimonio 
competunt tam secundum quod est in naturae officium, quam 
secundum quod est Ecclesiae sacramentum, aliter tamen et ali- 
ter. Nam si in matrimonio consideretur ratio sacramenti, unitas 
et indissolubilitas sunt de prima intentione eius, utpote perti- 
nentia ad ipsam sacramentalem significationem coniunctionis 
Christi cum Ecclesia, iuxta praemissa superius in prooemio f. 
Si autem in matrimonio consideretur simplex naturae officium, 
tunc tam unitas quam  inseparabilitas saltem absoluta et per- 
petua, non est nisi de secunda intentione ipsius, prout declara- 
tum habes apud S. Thomam, Suppi. Quaest. 65 et 67. — Igi- 


tur de utraque sub una et altera consideratione agendum est, 
et primo de unitate. 


DE UNITATE MATRIMONII 


Suppl. Quaest. 65. 


Eam matrimonii unitatem quae simultaneae polygamiae op- 
ponitur, esse omnino essentialem coniugio prout Novae Legis 
sacramentum est, facile hinc apparet quod non est nisi una Ec- 
clesia cui sponsus adhaeret Christus. Cum igitur matrimonium 
Christianum huiusmet unionis sacrum signum exsistat, oportet 
sane ad sacramentalis significationis veritatem, ut unus vir uni 
tantum uxori vinculo coniugali sit devinctus. Unde principalis 
difficultas praesentis disputationis non versatur nisi circa unita- 
tem matrimonii ut estin naturae officium, abstrahendo a ratione 


(*) Vide supra. 

sacramenti. Quod enim coniugii unitas simplici etiam naturae 
iure praecipiatur, absoluta veritas est. Sed ante Christum legi- 
tur data a Deo dispensatio. Et simile quid contingit quoad 
alteram proprietatem quae est indissolubilitas, nisi quod dispen 
satio a lege unitatis fuit absolute et in universum per adventum 
Christi revocata, dispensatio autem a naturali iure indissolubi- 
litatis adhuc nunc sub Novo Testamento diversis modis et variis 
de causis locum habet, ut suo loco videbitur. Quapropter operae 
pretium erit, principia quaedam generalia praestituere circa di- 
spensationes quae in lege naturali a Deo conceduntur, ut in 
lumine principiorum particulares casus perspicientes, habeamus 
unde dirigamur in complexis et sat obscuris quaestionibus, sin- 
gula revocando quantum possibile est, duce Angelico, ad suas 
primas atque altissimas causas. 

Sciendum igitur est quod ea quae lege naturae prohiben- 
tur, quantum attinet ad praesentem considerationem, in triplici 
differentia sunt. 

Primo quidem loco veniunt quaecumque directe et imme- 
diate repugnant ultimo fini, utpote immediate ac directe contra 
Deum exsistentia, et ista nullum omnino, et ne de potentia qui- 
dem absoluta dispensationem patiuntur. Sicut enim in physicis 
nihil potest exorbitare, etiam per miraculum, ab ordine primae 
causae efficientis quae Deus est, ita profecto in moralibus nihil 
potest habere in se moralitatis bonum, quod de sui essentia 
exorbitat ab ordine primae causae finalis quae iterum est Deus, 
ipseque solus. 

Ast, secundo iam loco occurrunt ea quae, ut alibi dictum 
fuit f, ideo prohibentur quia sunt naturaliter destructiva boni 
convictus humani, ac per hoc, mediatam habent oppositionem 
cum fine ultimo, ad cuius prosecutionem humana societas est 
apprime necessaria. Cogita exempli gratia praeceptum vetans ne 
innocens occidatur, vel ne quis accipiat bonum alterius, vel ne 
vir accedat ad mulierem extra obligatoriam ac stabilem matri- 
monii societatem, et alia similia. De quibus profecto satis su 


(C) De natura et ratione peccati. Q. 71 $5. 

perque iam constat quod non patiuntur dispensationem aliquam 
generalem, quae integrae cuidam communitati daretur, et veluti 
in ordinarium transiret privilegium. Talis enim dispensatio foret 
in puram ordinis destructionem, et ideo cadere nequit sub vo- 
luntate iusta et intellectu sapiente Dei, qui contra ordinem non 
facit, quia contra seipsum nihil facit. Verumtamen nihil prohibet 
quominus in particularibus quibusdam et omnino extraordinariis 
casibus, actus praedicti eximantur per divinam dispositionem a 
naturali conditione secundum quam ultimo fini repugnant, dum 
scilicet altiori quodam ac veluti miraculoso modo praeter ordi- 
nem causarum secundarum ad ipsum referuntur. Has igitur di- 
spensationes comparat S. Thomas miraculis, per quae aliquid 
subtrahitur ab ordine particularis causae cui est naturaliter subdi- 
tum, et extraordinarie immutatur ab ipsa prima causa superna- 
turalem finem intendente. « Dicendum, inquit fl). quod dispen- 
«satio in praeceptis praecipue quae sunt aliquo modo legis na- 
« turae, est sicut mutatio cursus naturalis rei, qui quidem mu- 
«tari dupliciter potest: uno modo ex aliqua causa naturali..., 
«alio modo per causam penitus supernaturalem, sicut in mi- 
«raculis accidit... Sic etiam ratio dispensationis in praeceptis 
«legis naturae quandoque est in causis inferioribus... Aliquando 
«autem est tantum in causis superioribus, et tunc potest dispen- 
« satio esse divinitus, etiam contra prima praecepta legis naturae, 
« ratione alicuius mysterii divini significandi vel ostendendi, sicut 
«patet de dispensatione in praecepto Abrahae facto de occisione 
«filii innocentis. Tales autem  dispensationes non fiunt commu- 
« niter ad omnes, sed ad aliquas singulares personas, sicut etiam 
«in miraculis accidit ». 

Tertio demum, sicut hoc ipso in loco insinuat S. Thomas, 
quaedam sunt lege naturae prohibita, non quidem quasi sim- 
pliciter privativa boni quod in humano convictu per aliquam 
actionem natura intendit, sed quasi facientia difficilem aut minus 
decentem perventionem ad finem principalem vel secundarium. 


() S. Thom. Suppi. Quaest. 67, art. 2. 

« Si ergo, inquit Angelicus ('), actio sit inconveniens fini quasi 
« omnino prohibens (ex natura sua) finem principalem, directe 
< per legem naturae prohibetur primis praeceptis legis naturae, 
« quae sunt in operabilibus sicut communes animi conceptiones 
«in speculativis. Si autem sit incompetens secundario fini quo 
«cumque modo, aut etiam principali ut faciens difficilem vel 
« minus congruam perventionem ad ipsum, prohibetur, non qui 
« dem primis praeceptis legis naturae, sed secundis quae ex pri- 
« mis derivantur sicut conclusiones in speculativis ex principiis 
« per se notis, et sic dicta actio contra legem naturae esse di. 
« citur ». Et circa huiusmodi potest a Deo fieri dispensatio etiam 
communis, nec tantum ex supernaturali causa, sed etiam ex na- 
turaH, utpote si oporteat ad tempus négligere impedimentum quod 
posset in secundariis finibus evenire, ut principalior finis magis 
obtineatur. Unde S. Thomas ubi supra, Quaest. 67, art. 2, com- 
parat talem dispensationem  mutationi cursus naturalis alicuius 
rei, quando per aliquod naturale agens « alia causa naturalis im- 
« peditur a cursu suo, sicut est in omnibus quae in minori 
* parte casualiter accidunt in natura ». Sed quamvis causa di- 
spensationis sit naturalis, non tamen propterea dicenda est di- 
spensatio ipsa redundare. « Semper enim, ut docet Angelicus, 
« Quaest. 63, a. 2, illi ex cuius auctoritate lex efficaciam habet, 
« reservatur ut licentiam praebeat legem praetermittendi in illis 
« casibus ad quos legis efficacia non se debet extendere, et talis 
« licentia dispensatio dicitur ». 

Sic igitur sunt in lege naturae quaedam praecepta primae 
tabulae quae continent ipsum ordinem hominis ad bonum sum- 
mum quod Deus est, et iste ordo penitus immobilis est, adeoque 
absolute indispensabilis. Sunt praeterea praecepta secundae ta- 
bulae quae immediate ordinant homines inter se, et ista dispen- 
sationem patiuntur, non quidem quantum ad praetermissionem 
rectitudinis iustitiae quam continent, quasi aliquando licitum 
evaderet alicui facere iniuriam vel debitum non reddere, sed 
Mquatenus per dispensationem fit ut ille actus verbi gratia non 


() S. Thom. loc. cit. 

sit homicidium, qui sine hac auctoritate esset homicidium, prout 

alibi declarat Angelicus f. Verum in hia ipsis secundae ta- 
bulae praeceptis adhuc distinguendum est inter prima et se- 
cunda. Nam prima divinam dispensationem quasi miraculose 

compatiuntur, et respectu singularium personarum tantum. Dixi 
quasi miraculose, pro quanto miracula nunquam transeunt in 
regulam, et semper ex causa seu fine supernaturali extraordi- 
narie fiunt. Sed secunda praecepta ex causa etiam naturali, et 
respectu totius. communitatis ad certum tempus dispensabilia 
sunt; inter quae recensentur naturale praeceptum unitatis ma- 
trimonii, et aliquo etiam modo, id est salvis iis quae ad bonum 
prolis vehit substantialiter requiruntur, praeceptum de indisso- 
lubilitate. 

At statim contra praedicta dubium occurrit, quia ea quae 
iure naturae prohiberi dicuntur, non ideo sunt mala quia prohi- 
bita, sed ideo potius prohibita quia mala. Atqui ea quae prohi- 
bentur quia mala, sunt mala antecedenter ad omnem prohibitio- 


() Cum in praeceptis prohibitivis legis naturae dispensare Deus 
dicitur, sensus non est quod dispensat a prohibitione in sensu compo- 
sito iniustitiae quam actio prohibita regulariter includit, sed in sensu 
diviso duntaxat, quatenus ipsa dispensatione fit ut iniustitia tollatur. 
Quare aliud est dicere quod Deus dispensat a lege vetante ne innocens 
occidatur, aliud vero quod dispensat a lege vetante homicidium. Item, 
aliud quod dispensat ab unitate matrimonii, aliud quod licitum facit 
adulterium vel fornicationem. Ratio est quia cum homicidium, furtum, 
adulterium, fornicationem nominas, includis ipsam privationem ordinis 
iustitiae; nam homicidium non est quaelibet occisio innocentis, sed in- 


debita occisio innocentis, et sic de aliis. Unde non dicitur Deus per- 
mittere in conscientia homicidium, adulterium, et alia huiusmodi, sed 
etc. ab 





dare dispensationem auferentem malitiam homicidii, adulterii 
iis actionibus quae alias illam continerent; dum scilicet dispensatio cadit 
directe super materiam legis, faciendo ut ex ordine iniustitiae in ordi- 
nem iustitiae transferatur. Recte igitur S. Thomas ait Deum dispensare 
in praeceptis secundae tabulae, et nihilominus docet io i* 2", Quaest. 
100, art. 8, praecepta decalogi esse omnino indispensabilia, quia prae- 
cepta decalogi exprimunt ipsum iustitiae ordinem, contra quem Deus 
nec facere potest, nec concedere ut aliquis faciat: « Deus, inquit Au- 
« gustinus, contra solitum cursum naturae facit, sed contra summam 


« legem nullo modo facit quia contra seipsum non facit ». 


De Ecclesiae Sacramentis. Tom. Il. a6 

wrw. Nunquam igitur licita atque honesta fieri possunt ex qua- 
libet dispensatione seu prohibitionis suspensione. Ad huius igitur 
dubii solutionem semper habeto prae oculis quod ratio moralis 
malitiae in actione aliqua, ex nullo alio provenit nisi ex repu- 
gnantia cum ultimo fine, in quantum est contra, vel saltem praeter 
ipsum, utpote ad ipsum irreferibilis. Hinc in iis quae dicuntur 
prohibita quia mala, quatenus eorum malitia antecedit prohibi- 
tionem et est ratio prohibitionis, necesse est duplicem veluti 
gradum distinguere. Quaedam enim sunt essentialiter mala, quia 
desui ratione includunt necessariam, absolutam, et inauferibilem 
oppositionem ad dictum supremum finem totius humanae vitae: 
prohibentur autem praeceptis primae tabulae, et revera, ut di- 
ctum est, simpliciter et omni modo indispensabilia exsistunt. 
Verum alia sunt mala, non tant essentialiter quam regulariter, 
eo quod sunt regulariter ablativa eius sine quo tendentia in ul- 
timum finem esse nequit, scilicet foederis societatis humanae, 
vel quoad esse simpliciter, vel saltem quoad bene esse. Nunc 
autem id quod regulariter destructivum est boni socialis, hunc ef- 
fectum non habet semper, puta in hoc vel in illo singulati casu; 
et id quod per se ad bene esse humani convictus requiritur, 
potest per accidens impedire bonum principalius. Et tamen cum 
lex non respiciat id quod per accidens est, neque id quod ex 
uno vel altero singulari casu consequitur, semper manet de se 
prohibitum, quamvis propter rationes dictas locus esse possit 
summi legislatoris dispensationi. 

Hinc in forma: Dist. mai. Ea quae per ius naturae prohi- 
bentur, ideo sunt prohibita quia mala, vel essentialiter vel regu- 
lariter. conc. mai. Solum quia mala essentialiter, subdist. Quae 
prohibentur per prohibitiones primae tabulae, iterum conc. Quae 
prohibentur per praecepta secundae tabulae, neg. Et similiter 
ad minorem dico quod ea quae prohibentur quia mala, semper 
mala sunt (atque ideo semper illicita), si prohibentur quia mala 
essentialiter, conc. min. Sin autem, quia mala solum regulariter, 
subdist. Quamdiu non excipiuntur per competentem auctoritatem 
a communi ordine eorum quibus regularis perversitas regularem 
etiam attulit prohibitionem, conc. In sensu composito dispensa- 

tionis a legislatore datae ex iusta causa, et propter speciales 


circumstantias. »eg. 
Restat ut haec principia ad applicationem deducantur, et 


primo quoad matrimonii unitatem, in propositione quae sequitur. 


THESIS XL. 


Simultanea uxorum pluralitas est contra praeceptum 
legis naturae quod tamen secundarium est et divinam di- 
spensationem, etiam respectu communitatis, admittit. Con 
venienter autem in Veteri Lege data est de facto dispen- 
satio, quae nunc post Christi adventum, quoad omnes ho- 
mines sive Christianos sive non Christianos, est et manet 


in perpetuum revocata. 


Tria in praesenti demonstranda veniunt. Printo quidem, 
quod matrimonii unitas quae exigit ut unus vir uni tantum uxori 
coniungatur, est de praecepto legis naturalis, quamvis secundario 
tantum. Secundo quod convenienter ab hoc praecepto sub initiis 
populi ludaici fuit dispensatum. Tertio demum, quod dispensatio 
ista fuit a Christo omnino revocata, ita ut non Christianis solum, 
verum etiam quibuslibet hominibus, amplius non liceat plures 





simul habere uxores. 


Quoad primum nota sermonem non esse de polygamia unius 
uxoris cum pluribus viris, quae omnibus matrimonii finibus re- 
pugnat (D, sed de sola polygamia unius viri cum pluribus uxo- 


() « Unum virum habere plures uxores, nou est contra prima prae- 
« cepta legis naturae. Sed unam uxorem habere plures viros, esi contra 
« pruna praecepta legis naturae, eo quod per hoc, quantum ad aliquid 
« totaliter tollitur, et quantum ad aliquid impeditur bonum prolis, quod 
« est principalis matrimonii finis. In bono enim prolis intelligitur non 
« solum procreatio, sed etiam educatio. Ipsa enim procreatio prolis, 

ribus. De qua quidem dicendum in primis est, quod neque tollit 
neque impedit primarium finem, id est susceptionem et educa- 
tionem prolis, quia unus vir sufficit pluribus uxoribus fecundan- 
dis, necnon et educandis filiis ex eis natis. Ast finem secunda- 
rium, etsi non tollat totaliter, plurimum tamen impedit, et pro 
tanto, iure meritoque contra secundam intentionem matrimonii 
esse iudicatur. Etenim, ut post S. Thoniam, Suppi. Quaest. 65, 
a. i, Bellarminus ait, socialis cohabitatio et domus gubernatio 
maxime difficilis redditur per uxorum multitudinem : siquidem 
uxor, licet sit viro subiecta, non tamen ut famula, sed ut socia 
et collateralis (), et ideo ipsa quoque in domo principatum habet; 
omnis autem principatus natura sua diligit singularitatem. « Non 
« ergo facile potest esse pax in familia, ubi uni viro plures uxores 
« iunguntur, cum non possit unus vir sufficere ad satisfaciendum 
« pluribus uxoribus ad votum, et etiam quia communicatio plu- 
*rium in uno officio causát litem, sicut figuli corrixantur ad 
« invicem, et similiter plures uxores unius viri ». Bene ergo con- 
cluditur conformiter ad insitum illud naturalis aequitatis dictamen 
quod intus in animo gerimus, pluritatem uxorum esse contra 
legem naturae. Non tamen contra prima eius praecepta, sed 
contra secundaria tantum, quae cum respiciant bonum humani 


convictus quoad bene esse, et non quoad esse simpliciter, com- 


«etsi non totaliter tollatur, tamen multum impeditur... Sed educatio 
« totaliter tollitur, quia ex hoc quod una mulier plures maritos habe- 
«ret, sequeretur incertitudo prolis respectu patris, cuius cura neces- 
«sana est in educando. Et ideo nulla lege vel consuetudine est per- 
« missum, unam mulierem habere plures viros, sicut e converso ». 
S. Thom. Suppi. Quaest. 65. a. 1, ad 8um. Augustinus autem |. de bono 
coniug. c. 27, aliam rationem affert desumptam ex ratione societatis 
domesticae : « Non sicut uni viro etiam plures habere licebat uxores, 
« ita uni feminae plures viros... Occulta enim lege naturae amant sin- 
« gularitatem quae principantur. Subiecta vero, non solum singula sin- 
* gulis, sed si ratio naturalis vel socialis admittit, etiam plura uni non 
« sine decore subduntur. Neque enim sic habet unus servus plures do- 
« minos, quomodo plures servi unum dominum. Ita duobus seu pluri- 
« bus maritis vivis nullam legimus servisse sanctarum, etc. ». 
] Cf. in 1» Part, Quaest 92, a. 3. 

patiuntur dispensationem etiam communem, si quando expediat 
negligere detrimentum inferioris finis, ut principalior magis ob- 
tineatur. Nunc igitur diligentius considerandum est qualiter in 
Veteri Lege data fuerit de facto dispensatio, quibus de causis, 


et quanta convenientia. 


$2. 


Videretur autem dicendum, inconvenienter omnino fuisse in 
hac re dispensatum. Causam enim communis i/ispensationis nulla 
alia esse potuit quam prolis multiplicatio. Sed prol'$ multiplicatio 
maxime fuit necessaria in primis initiis generis humani, non au- 
tem postquam in tantum crevit hominum numerus, ut debuerint 
dividi in universas terras (Genes. XI-4). Atqui ab initio nulla 
fuit concessa dispensatio, ut postea videbimus. Ergo nonnisi 
inconvenienter data fuisset postea. 

Praeterea, principalis matrimonii finis est proles ad cultum 
veri Dei educanda, ut ex supra dictis liquet. Non ergo propter 
multiplicationem prolis dispensatio concedi debuit, eo praecise tem 
pore quo plerique a vero cultu deficiebant. Aut certe oportuisset 
dispensationem ipsam soli populo Dei reservari. 

Sed contra est, quod in prima matrimonii institutione lucu- 
lenter elucet unitas, quam postea, et patriarcharum usu, et ipsius 
Mosaicae legis sanctione, sine peccato in populo ludaeorum vi- 


demus praetermissam f. Necesse igitur est ut succedente tem- 


() Non desunt tamen qui dixerint, nusquam iure saltem communi, 





licitam fuisse apud Hebraeos polygamiam. Quae sententia communi do- 


ctrinae certo certius adversatur, et sic refutatur a Bellarmino de Matr. 
* Quidquid sit de Sara et Agar, certe Lia et Rachel duae verae 





c. 11. 
« coniuges erant patriarchae lacob: utraque enim libera erat, et utra- 
«que uxor perpetuo nominatur; et idem dici potest de Anna et Phe- 


« nenna uxoribus Elcanae, et aliis. permultis. Deinde quis credat pa- 


irum sapientissimum et sanctissimum, imo pa- 





l triarcham Abraham, 
« rentem omnis sanctitatis, et in Scripturis ab apostolis et prophetis, et 


« ab ipso Christo semper cum honore nominatum, vel ignorasse adul- 
« terium esse peccatum, vel adigi potuisse consensu coniugis. aut ulla 

pore, dispensatio aliqua intervenerit ex parte Dei; et quia quae 
a Deo sunt, ordinata sunt, sine dubio dispensatum est conve- 
nienter, imo convenientissime. 
Rationem autem dispensationis assignans Bellarminus de 
Matr. c. ii. dicit « Quia post diluvium homines paucissimi 
< erant, et non diu vivebant ut ante diluvium, idcirco Deus ad 
« faciliorem propagationem generis humani induisit polygamiam». 
Quae quidem causa per se sufficiens dicenda esset si absoluta 
diluvii universalitas certo constaret, et praesertim si facta fuisset 
concessio modico tempore post diluvium. Nunc autem initiata vi- 
detur in Abraham, quem a diluvio separat spatium decem gene- 
rationum. Quapropter abstrahendo ab omnibus difficultatibus quas 
ratio assignata compatitur, dico causam dispensationis fuisse po- 
tissimum multiplicationem prolis, non quidem in genere humano 
absolute, sed in familia Abrahae quae corrupto cultu Dei apud 
gentes caeteras, singulariter eligebatur ad conservationem fidei et 
promissionum, necnon et ad praeparandum ortum  Messiae, to 
tius mundi Salvatoris. Unde signanter dicit Deus ad Abraham, 
Genes. XII, 1-3: « Egredere de terra tua, et de cognatione tua, 
« et de domo patris tui, et veni in terram quam monstrabo tibi. 
« Faciamque te in gentem magnam, et benedicam tibi.., atque 


«in te benedicentur universae cognationes terrae ». Si enim iu- 


« alia de causa, ad id perpetrandum quod peccatum esse non ignora- 
«ret? Adde quod si non fuissent illae verae uxores patriarcharum, 
a oporteret dicere patriarchas non tantum semel aut iterum ex humana 
« fragilitate, sed toto fere vitae tempore, idque palam et ex proies- 
< sione, peccasse. Praeterea Deus ipse dicit Davidi, 2 Reg. XII: Dedi 
< uxores domini tui in sinum tuum; at quomodo, quaeso, Deus adul- 
« terii auctor esset potest? etc. ». Ad difficultatem autem ortam ex hoc 
quod Scriptura passim concubinas appellat mulieres mas, quae praeter 
uxorem patriarchis adhaerebant, respondet Bellarminus: « Erant duo 
« genera uxorum, tum apud Hebraeos veteres, tum etiam apud Gen 
« tiles. Quaedam quae ducebantur non solum ad procreandos liberos, 
« sed etiam ad societatem omnium bonorum et totius domus guberna- 
« tionem, et hae proprie dicebantur matresfamilias. Quaedam erant le- 


« gilimae etiam uxores, sed non admissae ad societatem bonorum et 





«hae tum uxores tum concubinae nominabantur », 

betur egredi e terra et omni cognatione sua, hoc ideo iuit, quia 

stirpem Abrahamiticam volebat Deus ipsa separatione praeser 

vatani a communi contagione idololatriae. In hoc autem quod ad- 

ditur. faciam te in gentem magnam, signatur intentio corporalis 

fecunditatis in hac progenie, idque in ordine ad benedictionem 

quae per Christum futura erat, ut postrema verba apprime de 

clarant. Sciendum quippe est ortum Messiae debuisse praeparari, 
non solum in Palaestina, ubi oportebat filios Abrahae constituere 
regnum quoddam distinctum e quo tandem Messias oriretur, ve- 
rum etiam in toto orbe, per diffusionem ipsius ludaicae gentis 
inter caeteras nationes. Et sane, si ipso tempore adventus Christi 
totus mundus erat in expectatione, ut ex Suetonio, Tacito, aliis- 
que profanis scriptoribus compertum habemus, hoc ideo fuit quia 
Judaei quaquaversus diffusi prophetias quae de Christo erant se- 
cum ubique asportaverant, et mundi spem in Dominatorem ven- 
turum ubique erexerant ('). Sed ad hoc ut ex unius Abrahae fa- 
milia oriretur ingens ille populus qui in Palaestina radicem suam 
habens, per reliquum mundum posset dispergi, oportebat in ea 
stirpe maximam esse propaginis fecunditatem. Et sic optime in- 
telligitur ratio dispensationis circa unitatem matrimonii. Quae 
quidem dispensatio « principaliter Patribus sanctis facta est, et 
« per eorum exemplum ad alios derivata est, eo tempore quo 
« oportebat praedictum naturae praeceptum praetermitti, ut maior 
« esset multiplicatio prolis ad cultum Dei educandae. Semper 
«enim principalior finis magis observandus est quam secunda- 
«rius. Unde... debuit negligi ad tempus impedimentum quod 


« posset in secundariis finibus evenire, ad quod removendum, 


C) De hac diffusione ludaeorum per omnes gentes testimonium 
illustre habetur Act. Il, 5-11, ubi narratur promulgatio Novae Legis in 
die Pentecostes: « Erant autem in Jerusalem ludaei. viri religiosi ex 
€omni natione quae sub caelo esi... Parthi et Medi, et /Elamitae. et qui 
« habitant Mesopotamiam. Judaeam et Cappadociam, Pontum et Asiam. 
« Phrygiam et Pamphyliam. /Egyptum et partes Lybiae quae est circa 
« Cyrenen, et advenae Romani, etc. >. Isti advenae Judaei similes erant 
ludaeis hodiernis, qui et Itali sunt, et Poloni, et Galli, et Germani, et 
simuJ nihil horum. Sed tunc'vel maxime, consiliis divinae Providentiae 


deserviebant, in ordine ad regnum Christi et Evangeiii publicationem. 

« praeceptum prohibens pluralitatem uxorum ordinatur ». Ita 
S. Thomas, Suppl. Q. 65, art. 2. 

Hinc patet responsio ad obiecta, quia ratio et convenientia 
dispensationis non sumebatur ex multiplicatione prolis absolute, 
sed ex multiplicatione prolis in populo electo, quando iam gen- 
tes permittebantur suae idololatriae (:), et cultus veri Dei non 
tam spirituali quam carnali generatione propagabatur atque con- 
servabatur. Caeterum, etsi non desint qui existiment dispensa- 
tionem soli populo Hebraeorum fuisse concessam, probabilius 
tamen dicendum videtur quod per concomitantiam, ad gentiles 
etiam fuit extensa. Quod enim attinet ad naturae legem omnes 
homines aequales sunt, nec decebat ut apud paganos esset ma- 
gis stricta naturalis iuris obligatio quam apud eos quorum erat 
adoptio, et gloria, et testamentum, et obsequium, et promissa. 

Sed nunc de revocatione dispensationis post Christi adven- 


tum, paucis agendum est. 


$5 


Principalis locus est Matth. XIX, 3-10, ubi Christus revocat 
matrimonium ad eam formam quam habebat ad initio. Interro- 
gatus enim a Pharisaeis an liceret repudiare uxorem, respondit: 

« Non legistis quia qui fecit hominem ab initio, masculum et 
«feminam fecit eos et dixit: propter hoc dimittet homo pa- 
«trem et matrem, et adhaerebit uxori suae, et erunt duo in 
«carne una». Tum docet quid ipse iubeat observari, subdens: 
«Itaque iam non sunt duo, sed una caro, quod ergo Deus con- 
«iunxit, homo non separet », ubi matrimonium deinceps vult(*) 


C) Notatu dignum est quod ipso tempore quo Gentes deficie- 
bant, segregabatur et eligebatur familia Abrahae. Postea. Abrahae fa- 
milia Messiam abnuente, Gentes vocatae sunt. In fine mundi. Gentibus 
magna ex parte deficientibus a fide, Hebraei rursus vocabuntur. Quod 
totum pulchre figuratum est in evangelica historia sanationis mulieris 


hemorroissae et suscitatione filiae lairi, ut ostendit Hieronymus in 


c. 9 Matth. 

esse unius cum una, sicut olim fuerat. Denique sic concludit: 
Dico autem vobis, quia quicumque dimiserit uxorem suam nisi ob 
fornicationem, et aliam duxerit, moechatur, et qui dimissam du- 
xerit, moechatur. Quae quidem sententia, etsi sit directe de ma- 
trimonii indissolubilitate, invicte tamen restitutionem primae uni- 
tatis simul commonstrat. Ratio est quia in tantum dici potest 
moechari is qui priore uxore dimissa, aliam duxerit, in quantum 
non possunt amplius haberi plures uxores simul. Si enim adhuc 
valeret polygamia, esto quod non liceret primam dimittere con- 
iugem, esto quod vi illicitae dimissionis vinculum non solveretur: 
at certe nihil prohiberet quominus simultanea quaedam unio ini- 
retur cum uxore altera, ac per hoc, coniunctio cum ea peccatum 
fornicationis nequaquam constitueret. Quapropter, vel falso dixit 
Dominus: quicumque dimiserit uxorem suam, et aliam duxerit 
moechatur, vel vinculum coniugale cum una excludit iam vincu- 
lum cum altera, quod est, simultaneam uxorum pluralitatem esse 
post Christum omnino revocatam. 

Notandum autem quod ratio valet pro omnibus hominibus, 
etiam non Christianis, primo quidem quia illimitate tenditur illud, 
quicumque dimiserit, etc. Secundo quia legi naturaé eadem ra- 
tione subduntur baptizati pariter et non baptizati, et ideo, sublata 
dispensatione per quam indulta fuerat polygamia. eo ipso quoad 
omnes redit plenum naturalis iuris robur. Tertio denique quia 
solos fideles directe respiciebat concessa dispensatio, caeteros 
vero nonnisi per quamdam concomitantiam, ut dictum est in su- 
perioribus. 

At vero in matrimonio Christianorum unitas non est de solo 
iure naturae. Absoluta enim et indispensabili necessitate requi- 
ritur ratione sacramenti, videlicet propter veritatem significa- 


tionis quae sacro signo est essentialis: quippe, sicut Christus 
est unus, ita Ecclesia una. 

THESIS XLI. 


Soluto matrimonio per mortem alteiius coniugum vel 
quamcumque aliam causam, secundae et ulteriores nuptiae, 
tam intra quam extra Ecclesiam, validae sunt et licitae. 


Postquam exclusa est simultanea uxorum pluralitas, inqui- 
rendum restat an matrimonii unitas ita sit intelligenda, ut so- 
luto semel priori vinculo, non remaneat amplius novo foederi 
ineundo locus, et ex regula catholicae fidei respondetur re- 
manere. 

Documenta Scripturae simul et traditionalem sensum exhi- 
bebit Augustinus l de bono viduitatis c. 12: « De tertiis et de 
« quartis et de ultra pluribus nuptiis solent homines movere 
« quaestionem. Unde, ut breviter respondeam, nec ullas nuptias 
« audeo damnare, nec eis verecundiam numerositatis auferre. 
« Sed ne cuiquam brevitas huius responsionis meae forte di- 
« spliceat. uberius disputantem reprehensorem meum audire pa- 
«ratus sum. Fortassis enim affert aliquam rationem quare se- 
« eundae nuptiae non damnentur, tertiae damnentur. Nam ego 
« non audeo plus sapere quam oportet sapere. Quis enim sum 
qui putem definiendum quod nec Apostolum video definisse? 
« Ait enim: Mulier alligata est quatndiu vir eius vivit. Non 


« dixit primus, aut secundus, aut tertius, aut quartus; sed nui- 
« lier, inquit alligata est quatndiu vir eius vivit; si autem 


« mortuus fuerit vir eius, liberata est, cui vult nubat, tantum 


^ 


in Domino. Beatior autem erit si sic permanserit. Quid huic 
sententiae, quantum ad hanc rem attinet, addi vel detrahi 


« possit, ignoro. Deinde ipsum quoque apostolorum ac nostrum 
« Magistrum et Dominum audio Sadducaeis respondentem, cum 
« proposuissent mulierem non univiram vel biviram, sed si dici 
« potest, septiviram, in resurrectione cuius esset futura uxor. 
« Increpans ergo eos ait: Erratis nescientes Scripturas neque 


« virtutem Dei, tn resurrectione enim neque nubent neque nu- 

« benltir, sed erunt sicut angeli Dei in coelo. Eorum itaque re- 
ft surrectionem commemoravit qui resurgent ad vitam, non qui 
eresurgent ad poenam. Potuit ergo dicere, erratis nescientes 
« Scripturas neque virtutem Dei, in illa enim resurrectione mul- 
«tinubae istae esse non poterunt, deinde addere quia nec ali 
«qua ibi nubit. Sed nec ipsam, ut videmus, tot maritorum mu: 
«iierem ulla suae sententiae significatione damnavit. Quapropter 
«nec contra humanae verecundiae sensum audeo dicere ut 
«quoties voluerit, viris mortuis, nubat femina, nec ex meo 
«corde praeter Scripturae sanctae auctoritatem quotaslibet nu- 
« ptias audeo condemnare » f. 

Ratio quoque intrinseca est quia nihil obstat nuptiis suc- 


cessivis, sive matrimonium consideretur ut est in naturae offi- 
cium, sive consideretur ut est Ecclesiae sacramentum. Sub primo 
respectu res in aperto est, nam moriente altero coniugum, vincu- 
lum matrimoniale desinit esse, cum sit de essentia omnis rela- 
tionis ut deficiente termino, cesset (a). « Unde propter praece- 
«dens matrimonium non impeditur aliquis a secundo, mortuo 


() Hoc sensu intelligendus Hieronymus, cum epist. 123 ad Age- 
ruchiam 11. 10, ita scril 





it: «Rem dicturus sum incredibilem, sed mul- 


«torum testimoniis approbatam. Ante annos pluriiqps. cum in chartis 
« ecclesiastici 





iuvarem Damasum Romanae Urbis Episcopum, et Orientis 
« atque Occidentis synodicis consultationibus responderem, vidi duo in- 
«ter se paria... unum qui viginti sepelisset uxores, alteram quae vi- 
«cesimnm secundum habuisset maritum, extremo sibi, ut ipsi putabant, 
« matrimonio copulatos. Summa omnium expectatio. virorum pariter ac 
« feminarum, post tantas rudes quis quem prius efferret. Vicit maritus. 
« et totius urbis populo confluente, coronatus et palmam tenens, ado- 
« reamque per singulos sibi acclamantes, uxoris multinubae feretrum 
< praecedebat. Quid dicemus tali mulieri? Nempe illud quod Dominus 
« Samaritanae: Viginti duos habuisti maritos, et iste quo nunc sepeliris, 
« non est tuus ». Haec sane dicuntur hyperbolice secundum honestatis 
publicae et humanae verecundiae sensum. Alias idem Hieronymus | 1. 
c. lovin. scribit: «Non damno bigamos et trigamos, et si dici potest. 
« octogamos ». 
(1 Hoc adeo verum est, ut si paulo post resurgeret coniux. secluso 
novo contractu, non magis obligarentur ambo ad invicem, ac si nusquam 
inter eos matrimonium  intercessisset. 

'coniuge. Et sic, non solum secundae, sed tertiae, et sic dein 
*ceps nuptiae sunt licitae » Ç) Igitur difficultas solum esse 
posset quoad nuptias Christianorum, propter specialem rationem 
sacramenti. Videretur enim non salvari in secundo matrimonio 
significatio coniunctionis Christi et Ecclesiae, quia non est am- 
plius una uxor unius viri, aut unus vir unius uxoris, sicut unus 
est Christus sponsus unius Ecclesiae. Verum ad hoc facile re- 
spondetur quod significatio perfecta semper invenitur in secundo 
vel tertio matrimonio secundum se considerato, quia defectus 
non est nisi respectu habito ad matrimonium praecedens, et 
cum respectus iste sit omnino extrinsecus, (quandoquidem de 
priori vinculo nihil remanet, non secus ac si nunquam exstitisset), 
intrinseca significationis veritas impediri nequit. Animadverten- 
dum tamen quod praedictus accidentalis defectus in causa est 
cur secundae nuptiae non habeant in Ecclesia eumdem hono- 
rem ac primae; subtrahitur enim benedictio quando nuptiae 
sunt secundae ex parte utriusque coniugis, vel etiam ex parte 
solius mulieris. Caeterum, « si virgo contrahat cum viro qui 
« habuit aliam uxorem, nihilominus nuptiae benedicuntur. Sal- 
« vatur enim aliquo modo significatio etiam in ordine ad pritnas 
« nuptias, quia Christus, etsi unam Ecclesiam sponsam habeat, 
« habet tamen plures personas desponsatas in una Ecclesia. Sed 
« anima non potest esse sponsa alterius quam Christi..., et pro 
« pter hoc, quando mulier secundo nubit, nuptiae non benedi- 
«cuntur propter defectum (accidentalem) sacramenti » (a). 

Quod autem ad Graecos attinet, sciendum est quod iure 
ecclesiastico, eodemque particulari, quartae nuptiae apud eos 
antiquitus prohibebantur. Ex quo quidam eorum postea docue- 
runt, iüre divino illas esse nullas et illicitas, innixi auctoritate 
Basilii et Gregorii Nazianzeni, qui tamen loquebantur cohae- 
renter ad disciplinam seu legem canonicam, ut bene ostendit 
Perrone. Et fuit una e querelis Graecorum adversus Latinos. 
Quare cum de unione actum est in Concilio Lugdunensi II, Mi 


(*) S. Thom. Suppi. Quaest. 63, a. 1 
() Ibid, ad 2um 


DE INDISSOLÜBILITATR MATRIMONII «IJ 


chael Palaeologus confiteri debuit: « Quod nec unus vir plures 
«uxores simul, nec una mulier permittitur habere plures viros: 
«.soluto vero legitimo matrimonio per mortem coniugum alterius, 
« secundas et tertias deinde nuptias successive licitas esse, si im 
« pedimenlum canonicum aliud ex causa aliqua non obsistat * Et 
iterum de eadem re mentio habetur in decreto pro lacob 
quando rursus in Florentino unio decreta est f. 

(Quaest. Suppl . 49). 


Post absolutam quaestionem de matrimonii unitate, restat 
dicendum de altera proprietate quae est indivisibilitas. Intelli- 
gitur autem indivisibilitas quoad vinculum, quia de separatione 
quae est tantum quoad torum et cohabitationem ad certum in- 
certumve tempus, sufficienter tractant canonistae. Unde separatio 
huiusmodi non est obiectum considerationis in tractatu do- 
gmatico, nisi forte indirecte, ubi de regimine matrimonii et de 
potestate Ecclesiae circa causas matrimoniales. 

Porro cum de indissolubilitate vinculi agitur, oportet prae 
primis distinguere inter matrimonium iam contractum sed non- 
dum consummatum, et matrimonium per copulam perfectam con. 
summatum. Sive enim consideretur matrimonium ut est in natu- 
rae officium, sive consideretur ut sacramentum, consummatio 
aliquid addit quo vinculum in sui firmitate perficitur. 

Res est in aperto si de matrimonio loquamur, prout est de 
iure naturae. Hoc enim modo vinculi coniugalis firmitas est 
maxime propter bonum prolis suscipiendae, educandae, et ad 
perfectum statum  perducendae. Atqui ante consummationem 
matrimonii, nonnisi remote et in actu primo ordinantur con- 
iuges ad bonum illud, a quo tanquam a principali fine obliga' 
tionis diuturnitas naturaliter mensuratur. Post consummationem 


(*) Cf. Perrone, de Matrim. christ, Tom. 3, pag. 9a et seq. 

vero, etiam proxime et veluti in actu secundo, pro quanto iam 
positus est physicus actus susceptioni prolis per se idoneus. 
Relinquitur ergo ut dicta consummatione accedente, praeexistens 
vinculum perficiatur, non quidem quoad sui essentiam sive quoad 
mutuum ius in quantum huiusmodi, sed bene quoad proprieta- 
tem perpetuitatis et naturalis indivisibilitatis. 

Nunc autem si de vinculo coniugali agatur in quantum est 
sacramentum, maior esse posset ratio dubitandi, quia absurdum 
videretur quod ad sacramentum qua tale, aliquid conferat ma- 
trimonii consummatio. Verum in hoc distinctione opus est, nam 
copula, sicut non facit vinculum in esse naturali, ita nec facit 
ipsum in esse signi sacri, id est sacramenti. Verumtamen efficere 
potest et reipsa efficit ut significatio huius sacri signi incipiat 
se extendere ad aliquid ad quod sese non extenderat prius, nisi 
tantum potentialiter et in actu primo. Dictum est enim supra, 
quod duplex est Filii Dei cum natura humana unio, physica 
una, spiritualis altera: una quae attenditur secundum tractio- 
nem assumptae humanitatis ad esse personale Verbi, altera quae 
attenditur secundum communionem charitatis et gratiae a Christo 
capite in Ecclesiae corpus redundantis. Prior est absolute indis- 
solubilis quia quod Verbum assumpsit, nunquam dimisit aut di- 
mittet. Posterior, si cum singulis seorsum Ecclesiae membris 
consideretur, non est omni ex parte indissolubilis donec in gloria 
terminetur. Si autem cum Ecclesia universa, est indissolubilis 
quidem, sed ideo quia fundatur in prima ; nisi enim esset una 
singularis humanitas personaliter et physice unita Filio Dei, 
neque foret aliqua necessitas ut ei tanquam capiti corpus aliquod 
mysticum indissociabiliter coniungeretur. Porro vinculum coniu- 
gale nondum repraesentat in actu physicam hanc unionem Verbi 
cqm carne, antequam coniuges reipsa effecti sint una caro per 
matrimonii consummationem, et ideo, nondum est signum coti- 
/unctionis Christi cum Ecclesia, praecise sub ratione omnimodae 
illius indissolubilitatis quae in unione hypostatica suam habet 
causam atque fundamentum. Unde in |l. i. Decret. Tit. XXI 
cap. 5, Innocentius lll dicit: « Cum duo sint in coniugio, vi- 


« delicet consensus animorum et commixtio corporum, quorum 

«alterum significat charitatem quae consistit in spiritu inter 
«Deum et animam iustam, ad quod pertinet illud quod dicit 
«Apostolus: Qui adhaeret Deo, unus spiritus est cum eo: te- 
«liquum vero designat conformitatem quae consistit in carne 
«inter Christum et Ecclesiam, ad quod pertinet illud quod 
< Evangelista testatur: Verbum caro factum est, et habitavit in 
«.nobis, profecto coniugium illud quod non est commixtione 
«corporum consummatum, non pertinet ad illud coniugium de 
«signandum quod inter Christum et Ecclesiam per incarnationis 
«mysterium est contractum ^, pro quanto scilicet, sacra signi- 
ficatio nondum reducta est in actum repraesentandi mysticam 
unionem hanc, reduplicative ut est absolute indissolubilis. < Di 
«cendum, inquit Angelicus (1), quod matrimonium ante cama- 
*]em copulam significat illam coniunctionem quae est Christi 
«ad animam per gratiam, quae quidem solvitur per dispositio- 
«nem spiritualem contrariam... Sed post carnalem copulam A 
* gnificat coniunctionem Christi ad Ecclesiam quantum ad as- 
«sumptionem humanae naturae in unitatem personae, quae 
«omnino est indivisibilis ». Itaque copula non facit id quod 
est titulus ad gratiam, neque etiam facit ut sit titulus ad am- 
pliorem gratiam, sed facit ut titulus praeexistens firmetur in 
suo esse, quatenus matrimoniale foedus eam nunc habet amplia- 
tionem significationis sacrae, cui iam repugnat omnis vinculi 
dissolutio. 

Sic igitur apparet quomodo, ad indissolubilitatem quod at- 
tinet, alia sit conditio matrimonii consummati, et alia matrimonii 
non consummati, sive simplex naturae ius spectetur, sive etiam 
ratio habeatur sacramenti. Proinde necesse est singulas condi- 
tiones accurate distinguere, et in tria sequentia capita disputa- 
tionem totam dividere. Primo, fundamenti instar ponendum est 
indissolubilitatem matrimonii esse de naturae iure, quamvis certis 
de causis et intra certos limites adhuc dispensabili. Secundo, 
singillatim tractandum erit de dispensationibus per quas solv 
potest tam matrimonium consummatum sed non ratum, quam 





() Suppi. Quaest. 61. a. i, ad 

ratum sed non consummatum. Tertio demum, dicendum de ab 
soluta atque indispensabili indissolubilitate matrimonii rati si- 
mul et consummati, id est, omnis matrimonii in quo post esse 
sacramentale supervenit consummatio. 


THESIS XLII. 


Iure naturae matrimonii vinculum est indissolubile, nec 
unquam propria humani legislatoris vel iudicis auctoritate 


sanciri potuit repudium aut divortium proprie dictum. 


Videretur tamen dicendum quod stando simplici iuri na 
turae, perfectum divortium in certis casibus auctoritate humana 
sanciri potest. Nam perfectum divortium non magis repugnat 
ifaturalibus matrimonii finibus quam divortium imperfectum quoad 
torum et cohabitationem, per quod tollitur parentum sive coniu- 
gum commanentia ad invicem. Sed in certis casibus separatio 
ad certum incertumve tempus, auctoritate iudicis humani secun- 
dum legem canonicam de facto decernitur (T. Ergo etiam di- 
vortium proprie dictum humana auctoritate potest decerni, imo 
multo magis, quia minus contrariatur moralitati, non expo- 
nendo coniuges separatos evidenti periculo fornicationis sive 
adulterii. 

Praeterea ius naturae auctoritati humanae concedit omnia 
necessaria ad bonum regimen societatis. Sed bonum regimen 
societatis exigit ut quandoque nexus coniugalis inter insociabiles 
partes dissolvatur: si dissimilitudo ingeniorum, si discordia, si 
fides ab altero violata, aut utriusque consensus, aliaeve causae 
requirant vinculum liberari. Ergo idem ac prius. 

Praeterea ratio sacramenti non est in matrimonio de iure 
naturae. Sed Augustinus l. de bono coniug. c. 7, dicit quod se- 
clusa ratione sacramenti, nullum satis convincens affertur argu 
mentum pro tanta firmitate foederis nuptialis, quod nunquam(*) 


(*) Cf. Trident., Sess. XXIV, can. 8. 

Vis humanarum legum valeret dirimere. Ait enim: «Quod 
« (vinculum) nequaquam puto tantum valere potuisse, nisi ali- 
« cuius rei maioris ex hac infiima mortalitate hominum quod- 
«dam sacramentum adhiberetur, quod deserentibus hominibus 
« atque id dissolvere cupientibus, inconcussum illis maneret ad 
« poenam. Siquidem, interveniente divortio, non aboletur illa 
«confoederatio nuptialis... Nec tamen nisi in civitate Dei nostri, 
«in monte sancto eius, talis est causa cum uxore ». 

Denique apud ludaeos dabatur libellus repudii. Sic enim 
habetur Deuteron. XXIV-i: Si acceperit horno uxorem et ha- 
buerit eam, cl non invenerit gratiam ante oculos eius propter 
aliquam foeditatem, scribet libellum repudii, et dabit in manu 
illius, et dimittet eam de domo sua. Sed bonis moribus multo 
magis repugnat repudium uxoris privato viri arbitrio relictum, 
praesertim propter causas in lege assignatas, quam divortium 
publica potestate declaratum ac sancitum. Ergo incertis saltem 
casibus sanciri potest proprie dictum divortium per humanum 
iudicem, ex humanae legis auctoritate. 

At contra est quod in Syllabo sub n. 67 damnatur se- 
quens propositio: lure naturae matrimonii vinculum non est 
indissolubile, et in variis casibus divortium proprie dictum au- 
ctoritate civili sanciri potest. Atqui, quod ad ius naturae solven- 
dum attinet, nulla humana auctoritas ex sese plus potestatis 
habet quam civilis. Ergo nullius unquam humani legislatoris 
vel iudicis auctoritate valere potuit perfectum ac proprie di- 
ctum divortium, etiamsi abstractio fiat a quacumque ratione sa- 
cramenti. 

Ad huius autem veritatis demonstrationem, revelationis simul 
et naturalis rationis dictamen concurrit. Et primo quidem, quod 
ad revelationem attinet, Matth. XIX, 4-6, dicitur: « Non legistis 
« quia qui fecit hominem ab initio, masculum et feminam fecit 
« eos, et dixit: Propter hoc dimittet homo patrem et matrem, 
« et adhaerebit uxori suae, et erunt duo in carne una. Itaque 
«iam non sunt duo, sed una caro. Quod ergo Deus connmxit, 
» homo non separet ». Sed ibi profecto sermo est de matrimonio 
ut in naturae officium instituto. Non enim ullam rationem signi 

Dt Etcltsiat Suramtufis. Tom. II. al 

sacri nunc respicit Dominus, sed solum id quod verba Scripturae 
ad litteram sonant, et hoc nihil aliud esse noscitur nisi primaeva 
coniugii constitutio tanquam a naturae auctore descendens. Cuius 
vis ea demum est, Christo attestante, ut nuptiale vinculum se- 
mel initum, a quopiam inter homines dissolvi aut distrahi ne- 
queat. Hinc Innocentius III cap. Gaudemus de divortiis, iubet 
ut salvo interim privilegio de quo in thesi sequenti, paganus ad 
fidem conversus, ex pluribus uxoribus quas duxerat adhuc in- 
fidelis, priorem accipiat, quamvis dimissam per repudium secun- 
dum morem gentis suae, et alteri viro nuptui traditam. Censuit 
ergo matrimonium esse de iure naturali indissolubile, quia sola 
lege naturae reguntur coniugia infidelium, a quibus abest ratio 
sacramenti. Hinc demum Leo XIII in Encyclica Arcanum: 
Sed quia modo passim libuit humanum ius in locum naturalis 
«et divini supponere, deleri non solum coepit matrimonii species 
«ac notio praestantissima, quam in animis impresserat et quasi 
< consignaverat natura, sed in ipsis etiam Christianorum con- 
«iugiis, hominum vitio multum vis debilitata est, magnorum 
« bonorum procreatrix. Etenim salutari depulso Dei metu, per- 
« saepe fit ut vix ferenda matrimonii munera et officia videan- 
« tur, et liberari nimis multi vinculum velint, quod iure humano 
« et sponte nexum putant... Et si forte satisfieri procacitati vo- 
«luntatum lege prohibeatur, tum iniquas clamant esse leges, 
« inhumanas, cum iure civium liberorum pugnantes; quapropter 


«omnino videndum ut illis antiquatis abrogatisque, licere di- 


« vortia humaniore lege decernatur ». Ex quibus sane efficitur, 
divortiorum leges non iuri divino tantum positivo, sed et na- 
turali plane opponi atque contradicere. 

Accedit et auctoritas rectae rationis. Nam in primis, matri- 
monii dissolutio repugnat principali fini quem in coniugio na- 
tura intendit. Et siquidem consideretur ut tollens diuturnam 
obligationem parentum ad invicem, tunc est ex sese contra pri- 
mam naturae intentionem, quae est nutritio et instructio prolis 
quousque ad perfectam ducatur aetatem. In ommi autem casu 
erit saltem contra intentionem secundam, in quantum per pa- 
rentes filiis provideri debet in totam vitam per debitam prae- 

parationem eorum quae sunt necessaria in vita. Quippe, ut 
S. Thomas |. 3 c. Gent. c. 123 ait: < Possessiones ad conser- 
« vationem naturalis vitae ordinantur, et quia naturalis vita 
< quae conservari non potest in patre perpetuo, quasi quadam 
« successione secundum speciei similitudinem conservatur in filio, 


«secundum naturam est conveniens ut in his quae sunt patris 
«succedat filius. Naturale est igitur ut sollicitudo patris ad 
«filium maneat usque ad finem vitae suae. Si igitur sollicitudo 
« patris de filio causát etiam in avibus commanendam maris et 
« feminae, ordo naturalis requirit quod usqud ad finem vitae in 
« humana specie pater et mater simul commaneant » (’). Sed 
et matrimonii divisibilitas repugnat fini secundario, qui est mu- 
tuum obsequium in domesticae vitae consortio. Nam ex naturae 
intentione, maxima esse debet inter virum et uxorem amicitia ; 
in cuius signum homo propter uxorem dimittit patrem, et simi- 
liter uxor propter virum. Sed amicitia quanto maior est, tanto 
debet esse firmior et diuturnior. Igitur ex naturae intentione 
amicitia coniugalis debet esse perpetua, quod quidem d^itum 
perpetuae amicitiae super foederis nuptialis indivisibilitatem evi- 
denter fundatur. Relinquitur ergo ut iure naturae matrimonium 
sit indissolubile. 

Et confirmatur, quia si ius naturale permitteret matrimo- 
nium per aliquam naturalem causam dissolvi, hoc esset uno ex 
his tribus modis, praeter quos nullus alius est assignabilis : vel 
per hoc quod vir repudiaret uxorem aut uxor virum, vel ex 
communi consensu utriusque, vel demum ex sanctione humanae 
legis et publici iudicis sententia. Atqui nec primo, nec secundo, 
nec tertio modo. Ergo rursus dicendum est matrimonium esse 
naturaliter usque ad finem vitae indissolubile. 

Et primo quidem iuri naturali evidenter repugnat ut sol 
vatur coniugium per repudium viri ab uxore, aut uxoris a viro- 

Etenim « manifeste apparet inconveniens, ait S. Thomas ubi. 
« supra, si mulier virum dimittere posset, cum mulier natura 
« liter viro subiecta sit tanquam gubernatori. Non est autem 


() Cf. etiam Supp., Quaest 67, a, 2. 

* in potestate eius qui alteri subiicitur, ut ab eius regimine di- 
« scedat. Contra naturalem igitur ordinem esset, si mulier virum 
« deserere posset. Si ergo vir deserere posset mulierem, non 
« esset aequa societas viri ad mulierem, sed servitus quaedam 
«ex parte mulieris ». 

Sed et repugnat secundo ut solvatur coniugium per com- 
munem consensum, ex privata amborum auctoritate. Nam illi 
soli contractus qui ad privatum paciscentium bonum ordinantur, 
hac via rescindibiles exsistunt, quatenus liberum unicuique est 
renuntiare iuri suo, ac per hoc, liberare fidem sibi a comparte 
datam. Nunc autem coniugii obligatio ordinatur ad bonum com- 
mune. id est ad convenientem speciei 'humanae propagationem. 
Ergo etsi a libera duarum partium voluntate pendeat in fieri, 
non tamen in esse, quia si suscipitur haec obligatio, necessario 
suscipitur conformiter ad naturam suam, prout scilicet ab ipsa 
lege quae communi bono intendit, firmitatem habet et omnes 
conditiones suae permanentiae. 

Tertio demum, neque etiam esse potest ut matrimonium 
dissolvatur per auctoritatem legis humanae. In quo quidem prae- 
supponitur ut per se notum, legem humanam, sive canonicam 
sive civilem, non valere nisi ad determinationem eorum quae 
ius divinum naturale vel positivum indeterminata relinquit. Nam 
si quid determinatum sit in iure divino, hoc profecto humana 
lex nequaquam immutare potest. Atqui naturae ius circa indi- 
viduam viri et uxoris coniunctionem est omnino determinatum, 
adeoque minime subiicitur ulteriori determinationi humanarum 
potestatum, prout apparet ex dictis de repugnantia divortii tam 
ad primarium quam ad secundarium matrimonii finem, et ma- 
xime etiam confirmatur ex consideratione malorum quibus ia- 
nuam aperiunt usurpationes legum in hac re. Quippe legalium 
divortiorum causa: « Fiunt maritalfa foedera mutabilia ; exte- 
« nuatur mutua benevolentia; infidelitati perniciosa incitamenta 
« suppeditantur, tuitioni atque institutioni liberorum nocetur; 
« dissuendis societatibus domesticis praebetur occasio ; discor- 
« diarum inter familias semina sparguntur; minuitur ac depri- 
« mitur dignitas mulierum, quae in periculum veniunt ne cum 

«libidini virorum  inservierint, pro derelictis habeantur... Mul 
« toque esse graviora haec mala constabit, si consideretur frenos 
« nullos futuros tantos, qui concessam semel divortiorum facul- 
«tatem valeant intra certos aut ante provisos limites coercere. 
« Magna prorsus vis est exemplorum, maior cupiditatum. hisce 
«incitamentis fieri debet ut divortiorum libido latius quotidie 
«serpens plurimorum animos invadat, quasi morbus contagione 
« vulgatus, aut agmen aquarum superatis aggeribus exundans - (^ 
Sic igitur concludere oportet indissolubilem esse de naturae 
iure coniugii nexum, nec dari iurisdictionem in terra quae possit 
ex sua vi propria distrahere id quod coniunxit naturae auctor, 
rector et conservator Deus. 
Ad i"u ergo dico: Separationem quoad torum et cohabi- 
tationem non minus repugnare naturalibus matrimonii finibus, 
quam perfectum divortium, absolute /alsum est. Maiora autem 
secum ferre inconvenientia, turpe mendacium est. Primo quia 
divortium imperfectum non est ex natura sua perpetuum, sed 
vel ad determinatum tempus, vel certe donec interveniat recon- 
ciliaio, ad quam maxime incitat ipsa impossibilitas convolandi 
ad alia vota. Secundo quia per divortium imperfectum, etsi in- 
terim cesset commanentia parentum ad invicem, nondum tamen 
ratione supervenientium novi coniugii obligationum, distrahitur 
communis sollicitudo in communem prolem. Tertio et maxime, 
quia divortium proprie dictum si daretur, esset per se causa, 
seminarium, atque incentivum eorum malorum quae confugium 
destruunt: puta adulteriorum, aliorumque criminum, ex quibus 
identidem tantum et veluti per accidens, in societate bene or- 
dinata inducuntur tori et cohabitationis separationes. Ubi enim 
sciunt homines, inquit Bellarminus (a), debere se aut caelibes 
vivere, aut coniugi commanere, non facile ad separationem ad- 
ducuntur. At si scirent, mox facto divortio, posse aliud iniri 
coniugium, facillime divortium ipsum  intenderent, quaerendo 
occasiones dissidiorum et criminum. Et hanc rationem attingit 


(€) Leo XIII, Encycl. Urcari. 
() Beilarm. de Matrim. c. 16. 

Hieronymus in caput XIX Matth., ubi scribit: Quia periculum 
erat ne mariti ob desiderium alterius coniugii calumniam strue- 
rent priori uxori, sic Dominum voluisse dimitti uxorem ob 
fornicationem, ut tamen ea vivente, non liceret aliam ducere 
Hinc igitur apparet, legisperitos nostros ponere pro remedio 
illud ipsum quod per se est causa malorum quibus medendum 
est, in circulo vitioso ambulantes. 

Ad 2"" dicendum quod bonum regimen societatis exigit 
quidem ut separentur insociabiles, non tamen ut fiant insocia- 
biles. Ideoque exigit ut in foedere nuptiali nulla relinquatur spes 
perfecti divortii, quae amorem coniugalem de se valde debilitat, 
et quacumque adveniente simultate, infidelitati perniciosa incita 
menta suppeditat. « Fidelior amor unius ad alterum erit, dum 
« cognoscunt se indivisibiliter coniunctos. Erit etiam utriusque 
« sollicitior cura in rebus domesticis, dum se perpetuo comman- 
« suros in earumdem rerum possessione aestimant. Subtrahuntur 
« etiam ex hoc discordiarum origines quas oporteret accidere, 
«si vir uxorem dimitteret, inter eum et propinquos uxoris, et 
« fit firmior inter affines dilectio. Tolluntur etiam adulteriorum 
« occasiones quae darentur, si vir uxorem dimittere posset, aut 
<e converso; per hoc enim daretur via facilior sollicitandi ma- 
« trimonia aliena » Ç). 

Ad 3uj dicendum quod Augustinus loco citato considerat 
solum casum sterilitatis uxoris, quo quidem in casu abstracte 
et seorsum considerato, revera non videtur dari ex solo iure 
naturae sufficiens indissolubilitatis fundamentum. Dixi in casu 
abstracte et seorsum considerato, quia cum sterilitas non sit nisi 
per accidens, adhuc pro firmitate matrimonii valet regulariter 
commune ius, pro quanto « rectitudo naturalis in humanis actibus 
< non est secundum ea quae per accidens contingunt in uno 
< individuo, sed secundum ea quae totam speciem consequun 
«tur»(a) Attamen dubium non est quin seclusa ratione sacra- 
menti, uxoris sterilitas posset dare locum iis dispensationibus 


() S. Thom. I. 3 c. Gent. c. 123. 
I Ibid. c. !22. 

de quibus infra agendum erit; utputa, si oporteret providere 
stabilitati successionis in regno, vel aliis eiusmodi ad publicum 
et commurie bonum maxime pertinentibus. Nunc autem sola 
sacramentalitas coniugii Christianorum facit ut matrimonium apud 
eos sit indissolubile, non tantum naturaliter, verum etiam mdt- 
spensabiliter, ex quacumque ratione et quacumque causa etiam 
urgentissima. Et hoc considerans Augustinus dicit: « Si non 
« licet (dimittere sterilem uxorem). quem non faciat intentum, 
«quid sibi velit tanta firmitas vinculi coniugatis? Quod nequa- 
« quam puto tantum valere potuisse, nisi alicuius rei maioris 
«ex hac infirma mortalitate hominum quoddam sacramentum 
« adhiberetur, quod deserentibus hominibus atque id dissolvere 
« cupientibus, inconcussum illis maneret ad poenam ». 

Ad 4,r denique dicendum quod de libello repudii variae 
dantur opiniones. Illud in primis statuendum, legem scilicet re- 
pudii non fecisse promiscua apud ludaeos divortia, et veluti ad 
purum arbitrium viri posita. « Quod tandem apertissime demon- 
« strat, rariora fuisse apud veteres Hebraeos divortia, illud est: 
«nimirum leges apud Moysen dari nonnullas, quibus diversa 
« prorsus consuetudo inculcatur. Ita lege iniunctum est, Deuter. 
«XXII, 13-19. ut si quis vir in uxorem suam sinistri aliquid 
«intentans, virginem ad nuptias non venisse accusaverit, femi- 
«nae illius parentes causam eius in iudicio defendant. Quibus 
« agentibus, si forte mulier absolvatur, vir eius antea caesus 
« iniustae accusationis insuper poenam luet centum sidis eiusdem 
« feminae patri solvendis, tum et omni in posterum facultate 
« uxorem illam repudiandi privetur. Porro si divortium ad ma- 
«num fuisset, cur invisam feminam vir continuo non dimisisset ? 
« Paria de iis conficio, quibus fides uxoris suae non leviter su- 
« specta est. Hanc enim amaricantium aquarum experimento 
« probare tantum in lege datum est. Numer. V-14 et seq. Ex 
« quo illud mihi deducendum esse videtur, nullam fuisse viris 
« dimittendi uxores suspectas potestatem. lubet tandem legislator, 

Deuter. XXI, 1517, virum qui ex binis simul ductis uxori- 
bus, prae altera alteram diligat, iure tamen haereditatis minus 
dilectae uxoris filium non fraudare, ut alterum ex dilecta ge 

«nitum, sed natu minorem, praeponat. Cur invisam illam fe- 
«minam cum natis vir non dimisisset, si divortium pronum 
* erat?» (). Ex his igitur aliisque documentis forsitan conclu- 
dere iam licet, repudium proprie dictum non fuisse habitum 
apud Hebraeos ut medium per se licitum, sed potius ut meram 
tolerantiam legis, quae viro repudianti honestatis famam conci- 
liare nequaquam sufficeret. Unde, vel a repudio abstinebant pro- 
pter conscientiam, vel certe quaerebant titulos coloratos perve- 
niendi ad eumdem finem, procurando ut ob crimen iuridice 
declaratum, apparenter saltem haberetur causa honesta negandi 
cohabitationem et torum, adeoque repudiandi. 

Hinc communior sententia, teste S. Thoma in Suppl, 
Quaest. 67, a. 3, tenet « quod illi qui sub Lege uxorem dato 
« libello repudii dimittebant, non excusabantur a peccato, quamvis 
«excusarentur a poena secundum legem infligenda. Et piopter 
< hoc dicitur Moyses libellum repudii permisisse..., non quidem 
« propter aliquod maius bonum consequendum, sicut fuit di- 
« spensatio de pluribus uxoribus habendis, sed propter maius 
« malum cohibendum, scilicet uxoricidium ad quod ludaei proni 
« erant propter corruptionem irascibilis, sicut et permissum est 
« eis extraneis fenerari, propter corruptionem aliquam in con- 
« cupiscibili, ne scilicet fratribus suis fenerarentur ». Et veritati 
huius sententiae plurimae validissimae rationes attestantur, prae- 
ter illas quae iam sunt commemoratae. Primo quidem, quod 
Mich. II-9, et Malach. II-15, et Prov. IL-17, ludaei in divortia 
proni severissimis verbis castigantur (3). Secundo, quod Dominus 


() D. Calmet, Dissert, de divortiis. 

(a) Super cap. 2 Malachiae. vers. 13-15: sic commentatur Hierony- 
mus : « Praecipit itaque per prophetam Deus et dicit: Custodite spiri- 
« tum vestrum, ne abducamini libidine... Ef uxorem adolesceutiae tuae 
« noli despicere ut quae tibi virginali primum iuncta est matrimonio, per- 
« severet usque ad senectutem. Sed poterat fieri ut principes, sacerdotes, 
« levitae, populus responderet: Praecipit Deus per Moysen ut cum 
« odio habueiimus uxores, dimittamus eas. Et legendum est: Dicis mihi, 
« scriptum est: Cum odio habueris uxorem luam, dimitte, dicit Dominus 
« Deus Israel. Statimque respondit: hoc quidem in Lege praeceptum 

noster legem novam in monte promulgans, aequiparat permis 
sionem repudii cum permissione odii inimicorum : « Dictum est 
«autem, inquit Matth. V-31, quicumque dimiserit uxorem suam, 
«det ei libellum repudii, ego autem dico Vobis, etc ». Et intra 
in vers. 43: « Audistis quia dictum est, diliges proximum tuum. 
«et odio habebis inimicum tuum »; quod tamen per modum 
praetermissionis seu purae non cohibitionis, intelligendum esse 
constat. Tertio, quod permissio repudii prout iacet in lege, com- 
prehenderet dispensationem etiam a primis praeceptis legis 
naturae, et reduceret matrimonium ad quemdam modum concu- 
binatus. In huiusmodi autem, ut dictum est, repugnat dispen- 
satio a Deo data quasi de iure communi. Sed nec usquequaque 
credibile est, Deum fecisse licitam hanc adeo inaequalem con- 
ditionem viri et mulieris in toto populo ludaeorum. 

Sciendum igitur quod non omnia contenta in lege Mosaica 
haberi debent ut determinationes moralitatis,ad ordinem conscien- 
tiae pertinentes. Sed ibi praeter legem moralem agnoscenda est 
lex civilis sive politica, quae etsi a Deo fuerit, ac per hoc. in suo 
proprio ordine aequissima, non tamen civilis codicis conditionem 
excedebat. Atqui ad codicem seu legem civilem pertinet cohibere 
exteriori coactione exteriores actus malos, non tamen omnes. 
Nam si lex illa, non relinqueret certum veluti derivativum im- 
petui cupiditatum, graviora mala fierent quae mox totam cor- 
rumperent societatem. Et ideo sapientis legislatoris politici est, 
continere intra determinatos aggeres cupiditates malas, impuni- 
tatem eis assecurando, modo assignatos limites non excedant. 
Unde Augustinus 1l. | de lib. arb. c. 5 ait: « Videtur mihi 
«legem istam quae populo (exterius) regendo scribitur, recte 
«ista permittere, et divinam providentiam vindicare ». Sicut 
ergo nunc, ad vitandum maius malum recte tolerantur domus 
prostitutionis, ita apud populum durae cervicis et incircumcisi 
cordis tolerabatur repudium sub certis conditionibus, ne vir contra 


« est, sed propter duritiam cordis vestri. Quod plenius Dominus in Evao- 


< gelio prosequitur : Quicumque... uxorem inique dimiserit, operiet vesti- 
| mentum eius iniquitas, etc. ». 

uxorem peius aliquid moliretur, quin propterea ipsum repudium 
lege sancitum dici potuerit Nam aliud est sancire, et aliud 


tolerare. 
Sic ergo difficultatis propositae subtrahitur suppositum. 


Nunc autem adhuc quaeii posset utrum mulieri repudiatae Deus 
integrum fecerit novum inire matrimonium, solvendo etiam in 
conscientia, consequenter ad iniustam actionem viri, vinculum 
quo erga ipsum tenebatur. Nec facilis responsio est, cum in 
utramque partem rationes pro et contra occurrant. Verumtamen, 
quaecumque solutio adhibeatur, nulla est consequentia adversus 
veritatem quam nunc adstruimus, quandoquidem non humana, 
sed divina auctoritate solutum tunc coniugium fuisset, et ideo 
iam versamur extra terminos propositionis in qua dicitur ma- 
trimonium esse de iure naturae indissolubile, et nullius humani 
legislatoris vel iudicis propria potestate sanciri unquam potuisse 
divortium proprie dictum. 

Sed nec de dispensationibus a Deo antiquitus concessis 
uberius disputare nunc vacat. Videndum potius est, quaenam 
dispensationes sub Novo Testamento dentur vel dari possint. 
Incipiendum autem ab ea quam declaravit Apostolus, i Cor. 


VII-D, ut sequitur. 


THESIS XLIII. 


Iure evangelico dispensatur ab indissolubilitate matri- 
monii in infidelitate contracti, si uno coniugum ad fidem 
converso, alter aut nullo modo, aut non sine contumelia 
Creatoris cohabitare consentiat. Dispensatur autem, qua- 
tenus pars fidelis cum alio fideli novum potest inire con- 
iugium, per quod matrimonium praecedens ipso facto sol- 


vitur. 


Praesupponendum in primis est, quod per conversionem seu 
baptismum unius coniugum, matrimonium in infidelitate contra- 
ctum minime cessat. Ait enim Innocentius III in cap. 8 de di- 

vortiis (^), per baptismi sacramentum non solvi coniugia, sed cri 
ntina dimitti. 

Quin imo, si pai^-. infidelis consentit cohabitare, salvo reli 
gionis honore, id est sine blasphemia divini nominis, et non per- 
trahendo fidelem au mortale peccatum (a), nequidem quoad torum 
et cohabitationcm separatio fieri potest, iuxta illud i Cor. VII-12: 
« Si quis frater uxorem habet infidelem, et haec consentit habi- 
«tare cum illo, non dimittat illam. Et si quae mulier fidelis 
«habet virum infidelem, et hic consentit habitare cum illa, non 
« dimittat virum ». Cuius praecepti rationem reddens Apostolus 
docet quod in dictis circumstantiis, unius conversio non solum 
non est ratio divortiandi, sed multo magis perseverandi in eo- 
dem coniugio, idque propter spem adducendi ad fidem par- 
tem infidelem, quae dici iam potest in quadam animi praepa- 
ratione sanctificata, per hoc ipsum quod sine blasphemia Christi 
cum Christi cultore consentit permanere: « Sanctificatus est, 

«inquit, vir infidelis per mulierum fidelem, et sanctificata est 
« mulier infidelis per virum fidelem ». Sciendum tamen, S. Tho- 
mam et alios plures cum eo, in ea esse sententia, quod in ar- 
bitrio fidelis semper est positum ut parti infideli commaneat 
vel non commaneat: < Fidelis conversus, inquit in Suppi. 
« Quaest. 59, a. 3, potest cum infideli commanere cum spe 
« conversionis, si eam in infidelitate obstinatam non viderit; et 
« bene facit commanendo, tamen non tenetur, et de hoc est 
* consilium Apostoli, | Cor. VII ». Ratio huius suae sententiae 
est quia refert verba vers. 12: Caeleris ego dico, non Dominus, 
ad ea quae sequuntur: Si quis frater uxorem habet infidelem, 
et haec consentit habitare cum illo, non dimittat illam, etc., quasi 
de hoc merum consilium daretur, non praeceptum. Verum, ut 
perspicue ostendit Estius in commentario, verba praedicta refe- 
runtur ad ea quae antecedunt in vers. 8: Dico autem non nuptis 
et induis, etc., ut totius sententiae Apostoli sensus sit: lis qui 
matrimonio iuncti sunt praecipio non ego, sed Dominus, uxo- 


() Enchirid. n. 35- 
(a) Ibid. n. 353- 

rem a viro non discedere: quod si discesserit, manere innuptam 
aut viro suo reconciliari; nam caeteris, id est non nuptis et 
viduis, quod attinet ad virginitatis seu continentiae statum de 
quo mox locutus sum, dico ego, non Dominus, quia Domini 
praeceptum non habeo. Nunc autem illud quod postea sequitur 
de fratre uxorem habente infidelem, novam omnino et a superiori 
diversam periodum facit. In qua non consilium, sed praeceptum 
sonant ea quae pertinent ad retentionem coniugis in casu pa- 
cificae cohabitationis: Non dimittat illam, non dimittat virum ('). 
Nullo igitur modo nullaque ratione, de iure saltem communi 
videtur posse solvi matrimonium, quoties ex parte infidelis im- 
pedimentum pacis non ponitur. Sed nunc superest considerandus 
casus oppositus, de quo praesens procedit assertio. 

Porro assertionis demonstratio tota continetur in vers. 13 
supradicti capitis septimi primae ad Corinthios, cuius dilucidam 
expositionem suppeditat Estius in suo commentario. Quod si 
infidelis discedit, discedat, id est, si infidelis non consentit ha 
bitare cum fideli ut fideli, sed eius religione offendatur, in verba 
blasphemiae prorumpens et Christi nomen audire nolens, non 
est cur coniux fidelis existimet se debere illum sequi, sed sinat 
eum discedere, tamquam per eius discessum suae plenae libertati 
relictus. Non enim servituti subtectas est frater aut soror in 
huiusmodi, hoc est, Christianus aut Christiana cum infidelibus 
matrimonio copulati, in huiusmodi casibus non sunt tali subiecti 


() Interest igitur punctuationis. Nam S. Thomas sic legit: « Dico 








« autem non nuptis et viduis: bonum est ut sic permaneant, sicut 
« et ego. Quod si non se continent, nubant; melius est enim nubere quam 
« uri. lis autem qui matrimonio iuncti sunt, praecipio non ego, sed 
«Dominus, uxorem a viro non discedere; quod si discesserit, manere 
« innuptam, aut viro suo reconciliari. Et vir uxorem non dimittat. — Ai un 
« caeteris ego dico, non Dominus : si quis frater uxorem habet infidelem, 
« et haec consentit habitare cum illo, non dimittat illam, etc. » Nunc 
autem, sic legendum est: «Dico autem non nuptis et viduis: bonum 
« est illis si sic permaneant... lis autem qui matrimonio iuncti sunt, 
« praecipio non ego, sed Dominus, uxorem a viro non discedere, etc., 
« nam caeteris ego dico, non Dominus. — Si quis fratrei uxorem habet 
« infidelem, etc. ». Vide omnino Estium in hunc locum. 

servituti, ut vel 'cogantur manere innupti, vel coniugibus coha- 
bitare in infidelitate obstinatis. Alludit enim Apostolus ad ser- 
vitutem superius expressam in muliere et intellectam in viro, 
qua nimirum obligentur, separatione facta, aut caelibes manere 
aut comparti reconciliari. Et rationem exceptionis statim afferens: 
In pace aillent vocavit nos Deus, quatenus religio Christiana non 
cogit nos ad hanc subiectionem, quo pacificus et tranquillus 
Christi cultus in tamilia impediatur. Quare, sicut pater filium 
et filius patrem relinquere potest plena libertate ex eiusmodi 
causa, sic coniux fidelis infidelem, et ita quidem ut ipsum coniu- 
gale vinculum solvi possit ac reipsa solvatur, ipso facto novi 
matrimonii initi cum fideli. Semper enim firmius vinculum solvit 
minus firmum, si sit ei contrarium, ait S. Thomas, Quaest. 59, 
a. 5 ad f'« et ideo matrimonium quod iuxta evangelicum pri 
vilegium a Paulo declaratum ac promulgatum, in fide Christi 
contrahitur, solvit matrimonium quod fuerat prius in infidelitate 
contractum, sed non erat ratum in sanctitate sacramenti. Hinc 
Innocentius III cap. 7 de divortiis: « Si enim alter infidelium 
«coniugum ad fidem catholicam convertatur, altero vel nullo 
«modo vel non sine blasphemia divini nominis, vel ut eum 
« pertrahat ad mortale peccatum, ei cohabitare volente: qui re- 
«linquitur, ad secunda, si voluerit, vota transibit. Et in hoc 
«casu intelligimus quod ait Apostolus: Si infidelis discedit, 
« discedat, etc., et canonem etiam in quo dicitur: Contumelia 
«Creatoris solvit ius matrimonii circa eum qui relinquitur » ("). 
Haec igitur est unica dispensatio quae iure ordinario, se- 
mel pro semper in Novo Testamento concessa est circa natu- 
ralem matrimonii consummati indissolubilitatem (a). Concessa 
est, inquam, non ab humano quopiam legislatore, sed a Deo 
auctore naturae et gratiae, in favorem christianae religionis. Et 
quia de iure communi conceditur, oportet ut non sit contra 
primam naturae intentionem; nam alias, ut dictum est supra, 


() Enchirid. n. 350. 
() Dico circa naturalem  matrimoi 
trimonium inter fidelem et infidelem existens non est sacrameutum, 





indissolu 





itatem. quia ma- 


ut dictum est iu superioribus. 

locum non haberet ipsa dispensatio, nisi ex quodam miraculo 
et respectu unius vel alterius particularis personae tantum. Quo- 


modo autem conditio ista in praesenti velificetur, facile est vi- 


dere. Etenim constat in primis quod matrimonium infidelium 
qua tale est imperfectum, pro quanto non potest perducere 


prolem ad perfectum statum qui nunc in statu elevationis hu- 


manae naturae ad finem supernaturalem requiritur. Huic porro 


imperfectioni in casu, non solum non affertur remedium per 


conversionem unius coniugum, sed imo superadditur impossibi- 
litas consequendi quocumque modo matrimonii fines: dum sci- 
licet propter malam voluntatem coniugis in infidelitate rema- 
nentis, pacificum domesticae vitae consortium excluditur, et 
parentes circa prolem ita suum dividunt affectum, ut in diversa 
ac contraria natos trahere intendant. Tunc ergo in concursu 
boni superioris ordinis obtinendi, intentio indissolubilitatis non 
potest amplius esse sub quocumque respectu primaria, sed evadit 
eo ipso secundaria. Et ideo datur locus dispensationi divinae, 
etiam de iure ordinario, ne scilicet homo deterreatur a vera fide 
amplectenda, vel a perseverando in ea, propter necessitatem ser- 
vandi perfectam continentiam, si forte coniux infidelis offensus 
eius conversione, pacificam deneget cohabitationem. 

Sed nunc gradum facimus ad eas dispensationes quae ex 


ministeriali potestate Ecclesiae fieri possunt et fiunt. De quo 


sit sequens propositio. 

Extra casum ab Apostolo (i Cor. VII-15) determina- 


tum, potest gravi de causa, per ministerialem potestatem 


Summi Pontificis dispensari in favorem fidei ab indisso- 
lubilitate matrimonii in infidelitate contracti et consum- 
mati, etiam post utriusque coniugis conversionem, modo 
consummatio nusquam intervenerit inter ambos, virum et 


mulierem, iam baptizatos. 


Sermo est de potestate dispensandi in specialibus circum- 
stantiis pro quibus ius commune evangelii nullam praestituit 
exceptionem. In quo quidem primum omnium animadvertes, 
non esse omnino quaestionem de dispensatione in matrimonio 
rato simul et consummato; nam dissolutio absolute repugnat tali 
matrimonio ratione sacramentalitatis, prout suo loco infra declara- 
bitur. Quare praesens assertio non est nisi de matrimonio con 
summato quod nunquam exstitit sacramentum, vel si aliquando 
per baptismum utriusque coniugis effectum est sacramentum, ab 
eo saltem tempore consummatum denuo non fui 

Porro ratio quae viam aperuit peculiaribus dispensationibus 
extra limites pro iure communi ab Apostolo praefixos, facile in- 
telligetur in exemplo quod refert Antonius Ballerini Il) « Quod 
«etiamnum. inquit, in nundinis Aegypti contingit, ut venumden- 
«tur tum masculi tum feminae e mediterraneis Africae plagis 
«m servitutum abducti, qui tamen matrimonio iuncti sunt, id 
« ipsum factitatum scimus et elapsis saeculis, ut immensis Arne- 
ricae desertis coloni compararentur. Quos cum Christiana mis- 
sionariorum charitas ad fidem perduxisset, gravis instabat dif- 
ficultas. quo pacto iis consuleretur, quos nec continentes ha- 
bere nec matrimonio iu vare, utpote pristinis coniugiis adstrictos, 
K facile dabatur. Usui enim facultatis quam Apostolus ad fidem 


« 


« 


(€) Gury-Ballerini, Tom. 2. in notis ad n. 759. 

« conversis concedit, obstabat non modo quod interpellari coniti- 
« ges barbaris in locis relicti non possent, sed etiam quod expe 
* rientia compertum fuerat, non raro ope missionariorum, etiam 
« relictos in Africa coniuges iam ad fidem conversos et baptismo 
« expiatos fuisse. Opus igitur fuit remedio, cuius ope miseri illi, 
« sive in servitutem peregre abducti, sive in patria sine coniuge 
« relicti, matrimonio non carerent, etiam quando nubendi facul- 


« tati per Apostolum concessae nullus amplius locus forte su- 
« peresset.. Et cum novum matrimonium, prioris matrimonii 
« vinculo manente, contrahi non possit, opus erat remedio per 


« quod prioris matrimonii vinculum certo solveretur, etiam 


quando huic solutioni nullum aditum praebebat prioris con- 
< iugis discessus. Et hoc profecto remedium est, quod et Gre- 
« gorius XIII, Litteris Apostolicis 25 lanuarii 1585, et Urba 
«nus VII, 20 Octobris 1624, et rursus 17 Septembris 1627 
« adhibendum censuerunt. Nam disertissime in iis expressus ap- 
« paret etiam casus in quo nullus potest esse locus facultati per 
« Apostolum factae occasione infidelis coniugis discedentis: quando 
« scilicet non modo ignoretur hic discessus, sed supponatur et 
« deesse, propterea quod et alter coniux in iisdem litteris exhi- 
« betur uti ad fidem iam conversus, quo tempore alter novas 
« nuptias contrahebat ». Ubi vides duplicem casum ibi distingui. 
Primum in quo coniux baptizatus non potest interpellare coniu- 
gem in infidelitate relictum, et certior fieri de eius voluntate. 
Alterum in quo multo magis crescit difficultas ex hoc quod et 
coniux relictus, infidelis amplius non est, sed et ipse christianus 
effectus est per susceptionem baptismatis. Crescit, inquam, dif- 
ficultas. Primo quia iam deest ipsum praesuppositum privilegii 
ab Apostolo promulgati, scilicet infidelitas in compacte. Secundo 
quia matrimonium effectum est ratum, adeoque non amplius 
consistens in simplex naturae officium, sed etiam in sanctitate 
sacramenti. Et si quidem ratio ibi habeatur sacramentalitatis, 
tunc dispensandi potestas reducitur ad eam quam habet Ecclesia 
solvendi gravi de causa matrimonium ratum et non consumma- 
tum, (non consummatum, inquam, formaliter ut ratum); de qua 
re ex professo dicetur in propositione sequenti. Quapropter opor- 

tet interim ab isto speciali respectu quaestionis praescindere, ut 
consideratio nunc de integro versetur circa dispensatione:» ab in- 
dissolubilitate naturalis matrimonii consummati, quolibet modo 
datas, praeter et ultra singularem casum qui in Scriptura apo- 
stolica i Cor. VIbi$, continetur. Claritatis autem gratia duplici 
velut gradu rem conficiemus; primo quidem declarando qua 
ratione huiusmodi dispensationum potestas in Ecclesia concipi 
possit; tum deinde afferendo documenta ex quibus constabit 
Ecclesiam de facto ea potestate esse usam; unde statim efficie- 
tur, non posse de existentia iuris ullatenus dubitari, cum in 
determinandis suae potestatis limitibus Ecclesia non erret. 

l. — Quomodo potestas dispensandi a naturali indisso- 
lubilitate matrimonii in Ecclesia esse possit. — Tota expli- 
catio ex triplici animadversione pendere videtur. 

Prima animadversio esse debet, quod matrimonium in in- 
fidelitate consummatum, reduplicative in quantum huiusmodi, non 
sortitur suam conditionem ex exigentia alicuius significationis 
sacrae, sed pure et simpliciter ex naturalibus finibus a quibus 
maritalis unionis obligationes mensurantur. Si forte ergo con- 
tingat naturales illos fines obtineri amplius non posse, adhuc 
quidem matrimonium communi legi ex sese subiicitur, leoquod 
in huiusmodi, lex naturalis non respicit ea quae eveniunt per 
accidens in aliquibus individuis, sed ea quae totam speciem con- 
sequuntur, iuxta saepius recitatum S. Thomae principium); ast 
minime dubium esse potest quin sit ex sese susceptivum dispen- 
sationis, praesertim in ordine ad bonum quoddam excellens, vel 
simpliciter obtinendum, vel facilius consequendum: utputa si 
oporteret dare alicui facilitatem amplectendi veram religionem, 
aut in ea sine proxima peccati occasione perseverandi. In dictis 
igitur circumstantiis matrimonium est veluti connaturalilcr re- 
movibile a conditione indissolubilitais quam ei communis lex 
indidit, quamvis non possit actu eximi a conditione ista nisi per 
licentiam competentis auctoritatis, ut ex dictis in antecessum 
satis superque constat. Unde iam de hac ipsa auctoritate com- 
petente merito inquiritur. Videri enim posset non esse ullatenus 
penes Ecclesiam, quia si inferior non dispensat in lege supe- 


Dt Ecclisia  Sacranuntis. Tomo Il. 

rioris, ergo Ecclesia nequaquam valet dispensare in iure divino 
positivo, neque etiam in iure divino naturali a quo matrimo- 
nium suam propriam derivat indissolubilitatem. 

Itaque secunda animadversio sit, quod distinctio in tractatu 
de Poenitentia introducta quoad jurisdictionem ecclesiasticam, 
prout dividitur in eam quae Ecclesiae competit ut causae prin- 
cipali, et eam quae eidem inest ut causae instrumentali: distin- 
ctio, inquam, ista non valet solum per respectum ad sacramen- 
tale iudicium in quo solvuntur vincula peccati, sed valet etiam 
per respectum ad actus solvendi in certis aliis materiis. Et certe, 
nemo denegabit Ecclesiae ius dispensandi in voto et similibus, 
quorum obligatio de iure divino naturali esse noscitur. Ergo 
ibi quoque instrumental apparpt potestas, cuius tamen limites 
remanent aliqualiter assignandi, cum evidens sit Ecclesiam non 
posse, etiam pure ministerialiter, dispensare in quibusvis legi- 
bus divinis, sive naturalibus sive positivis. 

Tertia igitur animadversio esse debet, quod in iure divino 
quaedam sunt obligationes impositae a Deo auctore naturae vel 
gratiae, per dispositionem legis antevertentem omnem delibera- 
tionem humanae voluntatis; quaedam vero aliae sunt quae non 
inducuntur nisi consequenter ad ipsius hominis factum et deter- 
minationem, sicut patet in voto, in iuramento, aliisque eiusmodi. 
Est autem inter hos duos obligationis modos, quod ad rem prae- 
sentem attinet, evidens differentia. Etenim humana deliberatio 
nequit omnia circumspicere, nec praevidere omnes circumstantias 
in quibus contingere poterit ut minus opportuna sit vel congrua 
observatio eius quod voto promittitur, vel iuramento firmatur, 
vel contractu sancitur. Unde ad bonum christianae societatis ex- 
pediebat ut in his, per Christi vicarios dari posset quandoque, 
pro exigentia particularium adiunctorum, dispensatio. Nec valet 
eadem ratio pro obligationibus quae a sola dispositione divinae 
voluntatis dependent, quia cum Dei providentia omnia circum- 
spiciat et non habeat incertum eventum, necessitas medendi de- 
fectui praevisionis humanae nullo pacto hic applicatur. Quae 
igitur cum ita se habeant, intellexit Ecclesia, in amplissima po- 
testate clavium sibi a Christo collata comprehendi etiam mini- 

sterialem seu instrumentaient potestatem dispensandi in certis 
rebus in quibus per factum humanum obligatio divini iuris fuit 
inducta: dummodo iuxta declarationes in superioribus iam tra- 
ditas, dicta obligatio adhuc sit salvo ordine iustitiae connatu- 
raliter dispensabilis, et aliunde intercedat gravis atque propor- 
tionata causa quae semper ad validitatem actus requiritur, quando 
praelatus ex puro ministerio dispensat in lege non sua. Specia- 
tim vero intellexit, hoc ipsum hactenus declaratum ministerium 
exerceri posse circa vinculum seu obligationem matrimonii in 
infidelitate contracti et consummati, quantun: ad eos qui nunc 
primum baptismo initiantur (x) Et hinc tandem factum est ut 
Romani Pontifices ea in re nonnunquam usi sint in favorem 
neophytorum suprema sua solvendi potestate, prout superest 
paucis ostendendum. 

2. Quod Ecclesia de facto dispensavit ab indissolubi- 
litate matrimonii consummati, extra casum ab Apostolo, 
ubi supra, determinatum. — Omitto casus particulares, et 
brevitatis gratia duas affero generales dispensationes in regio- 
nibus missionum a Summis Pontificibus indultas. 

Prima continetur in litteris apostolicis Pii V, 2 Augusti 1571, 
pro Indis apud quos invaluit mos repudii. < Cura itaque, ait 
< Pontifex, sicut accepimus, Indis in sua infidelitate manentibus 
« plures permittantur uxores quas ipsi etiam levissimis de causis 
«repudiant, hinc factum est quod recipientibus baptismum per- 
« missum sit permanere cum ea uxore quae simul cum marito 
« baptizata exsistit. Et quia saepenumero contingit illam non 
«esse primam, unde tam ministri quam episcopi gravissimis 
« scrupulis torquentur, existimantes illud non esse verum matri- 
« monium: sed quia durissimum esset separare eos ab uxoribus 
«cum quibus ipsi Indi baptismum susceperunt, maxime quia 
« difficillimum /oret primam coniugem reperire: ideo Nos statui 
« dictorum Indorum paterno affectu consulere volentes, motu 


() Dico, quantum ad eos qui nunc primum baptismo initiantur. et 
infra : in favorem neoplhytorum, quia Ecclesia vel Ecclesiae praelatus 


aut minister nulla pollet iurisdictione, efiam mere ministeriati, in eos 
qui adhuc foris sunt, prout declaratum est in tractatu de Poenitentia. 

« proprio et ex certa scientia nostra ac apostolicae potestatis 
« plenitudine, ut Indi sic, ut praemittitur, baptizati et in futu- 
«rum baptizandi, cum uxore quae cum ipsis baptizata fuerit et 
« baptizetur remanere habeant tamquam cum legitima uxore, 
« aliis dimissis, apostolica auctoritate tenore praesentium decla- 
< ramus, matrimoniumque huiusmodi inter eos legitime consi- 
« stere ». Cum autem, ut recte annotat Ballerini, legitime con- 
sistere haec matrimonia non potuerint nisi prioris'coniugii vinculo 
dissoluto, manifestum fit Romanum Pontificem ex potestatis ple- 
nitudine primum ' illud, si quod exstabat vinculum, extra cir- 
cumstantias in Scriptura assignatas solvere et auferre voluisse. 
Altera dispensatio facta est pro nigritis in Americam ab- 
ductis, vel in Africa relictis longe a coniugibus suis, ut habetur 
in litteris apostolicis Gregorii XIMI, 25 lanuarii 1585, quarum 
tenor est ut sequitur: «Gregorius, etc. Quoniam saepe contingit 
« multos utriusque sexus infideles post contracta ritu gentili ma- 
« trimonia, ex Angola, Aethiopia, Brasilia, et aliis indicis regio- 
« nibus, ab hostibus captos a propriis finibus et propriis coniu- 
« gibus in remotissimas regiones exterminari, adeo ut ipsi captivi 
«et qui in patria remanent, si postea ad fidem convertantur, 
« coniuges infideles tam longo intervallo disiunctos, an sine.con- 


« tumelia Creatoris secum habitare velint, ut par est, monere 


nequeant: vel quia interdum ad hostiles et barbaras provin: 
« cias, ne nuntiis quidem accessus pateat, vel quia ignorant pror- 
«sus in qua regione fuerunt transacti, vel quia itineris longi- 
« tudo magnam affert difficultatem : — idcirco Nos attendentes 
huiusmodi connubia inter infideles contracta, vera quidem, non 


* 


« tamen adeo rata censeri ut necessitate suadente solvi non pos- 
«sint singulis dictorum locorum Ordinariis et parochis et pre- 
« sbyteris Societatis lesu ad confessiones audiendas ab eiusdem 
« Societatis superioribus approbatis et ad dictas regiones pro 
«tempore missis vel in illis admissis, concedimus facultatem di 
« spensandi cum quibuscumque utriusque sexus Christi fidelibus 
« incolis dictarum regionum et serius ad fidem conversis, qui 
* ante baptismum matrimonia contraxerant, ut eorum quilibet, 
« etiam superstite coniuge infideli, et eius consensu minime re- 

«quisito ac responso non expectato, matrimonium cum quovis 


«fideli, alias tamen rite, contrahere, et in eis postea carnali co 
«pula consummatis quoad vixerint remanere licite valeant, dum 


«modo constet, etiam summarie et extraiudicialiter, coniugem 
«absentem moneri legitime non posse, aut monitum, intra tem- 
< pus eadem monitione praefixum suam voluntatem non signi 
«ficasse. Quae quidem matrimonia, etiamsi postea innotuerit 
« coniuges priores infideles suant voluntatem iuste impeditos de- 
«clarare non potuisse, et ad fidem etiam tempore transacti se- 
* eundi matrimonii conversos fuisse, nihilominus rescindi nun 
«quam debere, sed valida et firma esse. Non obstantibus, etc. 
«Datum Romae die 25 lanuarii 1585». Ubi iterum evidens 
est secunda connubia non potuisse valida esse et firma, nisi so- 
lutis praecedentibus. Porro soluta haec minime haberi possunt 
vi privilegii a Paulo promulgati, praesertim quia in amplitudine 
indulti pontificii comprehenditur etiam casus in quo absens con 
iux luit et ipse baptismo regeneratus. Ergo, ut bene concludit 
Ballerini, prioris vinculi ablatio adscribenda est apostolicae po- 
testati, quae pollet auctoritate solvendi antiqua neophytorum 
matrimonia, modo non fuerint post utriusque coniugis conver- 
sionem ad fidem denuo consummata, et de facto dissolvit. 


THESIS XLV. 


Per supradictam Ecclesiae ministerialem potestatem 
dissolvi potest gravi de causa matrimonium etiam ratum, 
sed non consummatum. Imo communi et ordinario iure 
(L3 Decret. Tit. XXXD, solemni religionis professione al- 


terius coniugum de facto dirimitur. 


$i 
Hactenus de dispensationibus quae dantur aut dari possunt 
in naturali matrimonio consummato. Nec quidquam specialiter 
addendum occurrit de naturali matrimonio mere contracto et non 
dum consummato, nisi quod matrimonio eiusmodi multo magis 

conveniunt rationes solubilitatis in altero consideratae. Quippe 
matrimonium pure contractum censeri debet minoris firmitatis, 
tum quia nondum habet proximam habitudinem ad bonum prolis 
quod est principalis matrimonii finis, tum etiam quia possessio 
solet firmare dominium, et omnis contractus multo magis irre- 
scindibilis exsistit post effectivam traditionem quam ante. Porro, 
ut dicit S. Thomas, Quaest. 6r, a. 2 ad 2", « per carnalem 
« copulam completur dicta translatio (dominii), quia tunc intrat 
« uterque in corporalem possessionem sibi traditae potestatis ». 
Caeterum naturale matrimonium mere contractum et nondum 
consummatum, vel est inter duos infideles circa quos Ecclesia 
non habet potestatem, et ius evangelii nullam specialem prae 
stituit dispensationem, vel est in duobus quorum unus per ba 
ptismum Christianus effectus est, et tunc applicantur a fortiori 
quaecumque in praecedentibus propositionibus circa solubilitatem 
dicta et declarata fuerunt. 

Unum ergo superest considerandum: An adhuc locus sit 
dispensationi in matrimonio rato, id est in matrimonio in quo 
praeter rationem naturalis vinculi maritalis, attenditur etiam ratio 
sacramenti. Videretur enim sacramentalitas praecludere omnem 
viam ad quamlibet vinculi rescissionem. Verum in hoc distin- 
ctione opus est. Et certo quidem certius sacramentalitas neces- 
sario et semper excludit quidquid opponitur veritati significa- 
tionis quae matrimonio Christianorum inest, respectu mysterii 
coniunctionis Christi et Ecclesiae. Quare si matrimonium illud 
iam significet praelatam Christi cum Ecclesia coniunctionem 
praecise qua indissolubilem, nulla amplius remanebit dissolutio- 
nis via vel possibilitas; alias vero adhuc remanebit. Dictum est 
autem in superioribus, quod sola matrimonii consummatio post 
esse sacramentale adveniens, extendit significationem sacram vin- 
culi maritalis ad physicam Verbi cum carne unionem, in qua 
indissolubilitas coniunctionis cum Ecclesia suam habet rationem, 
causam, et radicem. Quamdiu ergo matrimonio rato non accessit 


consummatio, (vel quia nusquam omnino intervenit, vel quia 
non intervenit saltem a tempore ratificationis, sicut esse potest 
in iis qui prius in infidelitate contraxerant et postea ambo ba- 

ptizantur, coniugium nondum effectum est signum unionis Christi 
et Ecclesiae reduplicative ut indissolubilis f, et ideo nondum ei 
repugnat dispensatio de qua praesens agit propositio. 

Quod igitur gravi de causa, huiusmodi matrimonium ratum 
per ministerialem Ecclesiae potestatem valeat dissolvi, et quan- 
doque fuerit de facto solutum, iam sufficienter constat ex litteris 
apostolicis Gregorii XIII superius recitatis, ubi nigritis noviter 
conversis facultas datur ineundi novum coniugium et in eo per- 
manendi, etiamsipostea innotuerit coniuges priores... ad fidem, etiam 
tempore transacti secundi matrimonii, conversos fuisse. Porro, si 
Ecclesia dissolvere potuit matrimonia quae post antecedentem 
consummationem rata effecta fuerant, multo etiam magis potest 
ea dissolvere quae omni semper copula caruerunt. Unde Benedi- 
ctus XIV, Quaest. can. 24 dicit: « De Summi Pontificis potestate 
«in dispensando super matrimonio rato et non consummato nulla 
« est in foro et in praxi disputatio, et sola controversia reduci 
c consuevit ad causam, an adsit videlicet causa sufficiens pro tali 
« dispensatione concedenda ». Sed nec vacat in praesenti singula 
exempla talium dispensationum referre (3, eo vel magis quod 
suam explicationem concomitanter habebunt in expositione casus 
qui in iure communi continetur: illum dico casum in quo solvitur 
coniugium per transitum unius coniugum ad meliorem statum 
gratiae, solemni emissa professione in aliquo Ordine religioso. 
Sic enim habetur in Tridentino, Sess. XXIV, can. 6: Si ittis 
dixerit matrimonium ratum, non consummatum, per solemnem 
Religionis professionem alterius coniugum non dirimi, anathema sit. 


() « Matrimonium ante carnalem copulam significat illam coniun- 
« ctionem quae est Christi ad animam per gratiam, quae quidem sol- 
« vitur per dispositionem spiritualem contrariam, scilicet per peccatum 
« mortale. Sed post carnalem copulam significat coniunctionem Christi 


« ad Ecclesiam quantum ad assumptiouem humanae naturae in unita- 





«tem personae, quae omnino est indivi s». lta S. Thomas, Suppi. 


Quaest. 61, a. 2 ad 1 

() Exempla harum dispensationum plura habes apud Schmak- 
grueber, 1. 4, Tit. 19. n. 46; et apud Pignatelli, Torn. 1. Consuit. 148, 
n. 5. Posteriora vero usque ad Pium VII, Gregorium XVI, et Pium IX, 


apud Perrone, de Matrim. christ. Tom. 3. 

Solemnis professio religionis intelligitur emissio votorum so: 
lemnium in Ordine ab Ecclesia approbato. Quid autem intersit 
inter vota solemnia et vota simplicia, non huius loci est ex pro- 
fesso declarare. Unum tamen est quod ad praesentis quaestionis 
elucidationem maxime confert: videlicet, solemnitatem voti a 
sola Ecclesiae institutione dependere. Dicit enim Bonifacius VIII 
in Sexto i. 3, Tit. XV: «Quod votum debeat dici solemne, ac 
« ad dirimendum matrimonium efficax, nos consulere voluisti. 
« Nos igitur attendentes quod voti solemnitas ex sola constitit- 
« tionc Ecclesiae est inventa, matrimonii vero vinculum ab ipso 


« Ecclesiae Capite rerum omnium conditore... unionem et indis- 





< solubilitatem acceperit: praesentis declarandum duximus ora- 
«culo sanctionis, illud solum votum debere dici solemne, quan- 
«tum ad post contractum matrimonium  dirimendum, quod 
«solemnizatum fuerit per susceptionem sacri ordinis, aut per 
« professionem expressam vel tacitam alicui de religionibus per 


* 


Sedem Apostolicam approbatis. Reliqua vero vota, etsi quan- 


doque matrimonium impediant contrahendum, et quanto ma: 
* nifestius sunt emissa, tanto propter plurimorum scandalum et 
« exemplum durior poenitentia transgressoribus debeatur, non 
«tamen rescindere possunt matrimonia post contracta ». Quo 
quidem in loco duplex agnoscitur solemnizatio voti castitatis: 
una quae annectitur susceptioni sacri ordinis, altera professioni 
religiosae. Utraque pari gradu incedit quantum ad post contra- 
ctum matrimonium dirimendum, quatenus scilicet utrobique po- 
nitur impedimentum dirimens respectu contrahendi in posterum 


matrimonii, prout etiam declaratum est in Tridentino f, Sess. 


(*) « Si quis dixerit clericos in sacris ordinibus constitutos, vel re- 
« gulares castitatem solemniter professos posse matrimonium contrahere, 
« contractumque validum esse, non obstante lege ecclesiastica vel volo, 
« et oppositum nihil aliud esse quam damnare matrimonium ; posseque 


« omnes contrahere matrimonium qui non sentiunt se castitatis, etiamsi 

XXIV. can. 9. Ast solius solemnis professionis Religionis pri- 
vilegium est solvere matrimonium iam antea contractum, non 
tamen consummatum, ita ut parti in saeculo relictae liberum sit 
ad alia vota transire. Et de hac solutione matrimonii praece- 
denter initi, in praesenti nobis est sermo. Sed statim quo iure 
coniugium dissolvatur merito inquiritur. Si enim iure ecclesia- 
stico, quomodo salvum manebit illud evangelii quod Deus con- 
iunxit, homo non separet? Si autem iure divino, quomodo verum 
erit, voti solemnitatem ex sola constitutione Ecclesiae inventam 
fuisse? Quapropter hac de re theologi in varias abiere sen- 
tentias. 

Sunt qui dixerunt matrimon ium solvi de iure divino na- 
turali, pro quanto professio religiosa est quaedam mors spiri- 
tualis, et ideo habet ex natura rei in ordine ad solvendum spi- 
rituale vinculum coniugii non consummati, eam vim quae morti 
carnali inest solvendi coniugium etiam carnaliter consummatum. 
Huic modo dicendi prima fronte favere videtur S. Thomas in 
Suppi. Quaest. 61, a. 2: «Ante carnalem copulam, inquit, est 
«inter coniuges tantum vinculum spirituale; sed postea, etiam 
«est inter eos vinculum carnale. Et ideo, sicut post carnalem 
«copulam matrimonium solvitur per mortem carnalem, ita per 
«ingressum religionis vinculum quod est ante carnalem copu- 
«lam solvitur, quia religio est quaedam mors spiritualis qua 
«aliquis saeculo moriens vivit Deo ». Verumtamen haec et alia 
quae subdit Angelicus in articulo sequenti, optime accipiuntur 
velut simplex ratio convenientiae propter quam iuste institutum 
fuit ut per religiosam professionem matrimonium ratum et non 
consummatum dirimeretur; sed nihil est in textu quod indicet, 


proponi ista tanquam rationem intrinsecam et sufficientem ip- 





sius solutionis coniugii. Quidquid vero sit de sensu S. Thomae, 
praefata opinio nequaquam admittenda videtur. Etenim primo, 


si professio religiosa haberet ex natura rei vim solvendi vincu- 


« eam voverint, habere donum, anathema sit: cum Deus id recte pe- 
ctentibus non deneget, nec patiatur nos supra id quod possumus ten- 


« tari » 

Ium, eamdem vim haberet de facto quaelibet professio, etiam ea 
quae fit in Congregationibus vota solemnia non habentibus, quod 
nemo admittet. Et probatur consequentia quae evidenter patet 
ex dictis, quia cum voti solemnitas ex sola Ecclesiae constitutione 
fuerit inventa, nulla omnino ex natura rei esse potest differentia 
inter professionem solemnem et professionem non solemnem. In- 
super nihil ex natura sua solvit vinculum  praecedenter indu- 
ctum nisi sit ei contrarium. Sed professio religiosa nequaquam 
est contraria vinculo matrimoniali, aut cum eo ex sese incom- 
possibilis, sicut satis superque apparet exemplo eorum qui post 
matrimonii consummationem de consensu coniugis monasterium 
ingrediuntur, ibique vovent vota etiam solemnia. Denique si vo 
tum ex sola natura sua non impedit validitatem matrimonii con- 
trahendi, quanto minus poterit solvere matrimonium iam contra 
(tum. Atqui ex natura rd et praecisione facta ab impedimento 
canonico, nihil est in voto antecedente quod irritare valeat ma- 
trimonia contrahenda. Multo ergo minus matrimonia iam exsi- 
stentia. Ratio autem minoris est quia cum Deus sit supremus 
et absolutus dominus rerum omnium, cuius dominio nihil sub- 
trahi, nihil etiam addi potest, repugnat ut vi oblationis Deo fa- 
ctae amittat homo dominium longe inferioris ordinis quod ante 
votum sub Deo habebat. Quare votum efficere quandoque po- 
test ut voventi amplius non liceat transferre rem suam in pos- 
sessionem alterius, sed nunquam efficere poterit ex sola natura 
sua, ut translatio dominii, quantumvis illicita, evadat invalida. 
Quod si votum solemne de facto irritat subsequentem matri- 
monii contractum, hoc non est nisi ratione impedimenti diri- 
mentis iure ecclesiastico appositi. A fortiori ergo nihil in intrin- 
seca natura professionis religiosae reperiri potest quo matrimo- 
nium iam exsistens dissolvatur. 

Quapropter alii theologi in aliam abierunt sententiam, opi- 
nantes matrimonium in casu dissolvi iure divino positivo imme- 
diato (). Cum autem ius divinum immediatum dicunt, intelli- 
gunt ius divinum antevertens omne exercitium potestatis clavium 


() Perrone, de Matrim. christ. Tom. 3, Sect. 2, c. 6, § 

Ecclesiae concessae. Sed rursus contra hanc sententiam fit se- 
quens argumentum : Si ius divinum antecedens statuisset ut 
matrimonium ratum dirimeretur per professionem religiosam, 
hoc statuisset de omni professione religiosa, vel de sola solemni. 
Non primum, quia tunc omnis professio dirimeret, quod con- 
stat esse falsum. Non secundum, quia iterum solemnitas profes- 
sionis sola Ecclesiae constitutione fuit inventa: et non apparet 
satis quomodo rationabiliter diceretur iure divino antecedente 
annexum privilegium professioni religiosae, nonnisi sub condi- 
tione cuiusdam accidentalitatis per Ecclesiam  adinventae. 

Et ideo alii dixerunt vinculum solvi iure mere ecclesiastico. 
Sed hoc facilius excluditur. Quomodo enim Ecclesia auctoritate 
propria, id est, per potestatem quam habet ut causa principalis, 
vinculum dissolveret sacramentale, cuius principalis auctor est 
Deus? Hic enim vel maxime applicatur dictum Christi in Evan- 
gelio: Quod ergo Deus coniunxit, homo non separet. 

Unum ergo remanet dicendum: Matrimonium solvi, non 
iure mere ecclesiastico, nec etiam iure divino naturali aut posi- 
tivo antevertente usum potestatis clavium, sed iure divino con- 
sequente, per ministerialem illam sive instrumentalem solvendi 
auctoritatem per quam Ecclesia dispensat in voto, iuramento, 
alisque eiusmodi, et de qua sufficienter disputatum est in pro- 
positione praecedenti. Sane vero in matrimonio rato sed non 
consummato, omnes concurrunt conditiones quae faciunt obliga 
tiones iuris divini solubiles ab Ecclesia, gravi causa interveniente. 
Nondum enim perfecta est completa translatio dominii coniuga 
lis, nondum etiam propter rationem initio declaratam sacramen- 
talitas praeclusit viam omni dispensationi. Aliunde vero concur- 
rit bonum ordinis tanto superioris, ut circa rescissionem contra- 
ctus a competente auctoritate ordinatam, pars in saeculo relicta 
non possit esse rationabiliter invita. Nec privati tantum, sed et 
communis boni intererat: ut scilicet magna haberetur de statu 
religioso existimatio, ad quem aditus parabatur etiam post con- 
tractum vinculum humanitus indissolubile. Denique huic disci- 
plinae veluti praeiverat ipse Spiritus Sanctus, cuius instinctu et 
inspiratione plures veteres sancti et sanctae intactas sponsas vel 


444. QUAESTIO XLI-LXVII] SUPPI KM 


sponsos reliquerunt, perfectionis sectandae gratia, ut de nonnul- 
lis annales ecclesiastici ferunt. Aestimatum est igitur, transitum 
ad professionem evangelicae perfectionis esse causam  sufficien- 
tem, ut ius quoddam commune de ipsa matrimonii diremptione 
constitueretur. Et continetur hoc ius in decretali Alexandri III 
cap. Verum de convers. coniugat, sequentibus verbis: «Verum 
« post consensum legitimum de praesenti, licitum est alteri, al- 
« tero etiam repugnante, eligere monasterium, (sicut sancti qui- 
« dam de nuptiis vocati fuerunt), dummodo carnalis commixtio 
« non intervenerit inter eos; et alteri remanenti, (si commonitus 
< continentiam servare noluerit), licitum est ad secunda'vota trans- 
« ire. Quia cum non fuissent una caro simul effecti, satis po 
« test unus ad Deum transire, et alter in saeculo remanere ». 


$3 


Sed iam quaeritur quomodo in explicatione proposita, so- 
lutio matrimonii per professionem religiosam potuerit esse obie- 
ctum dogmaticae definitionis in Tridentino. Si enim fide catho- 
lica credendum est matrimonium ratum, non consummatum, per 
solemnem Religionis professionem alterius coniugum dirimi, 
oportet ut sit veritas a Deo revelata. Ubi autem revelata fuerit, 
reipsa non apparet, quia si de solemnitate voti quam sola ad- 
invenit Ecclesiae constitutio, nihil habet divinae revelationis de- 
positum, nihil etiam habere potest de iis quae solemne votum 
consequuntur. 

Ad hoc autem respondeo, veritatem illam formaliter impli- 
cite contineri in verbo Domini ad Petrum : Quoilcumque solve- 
ris super terram erit solutum et in caelo, quia in hac proposi- 
tione universali continetur haec particularis: Coniugium quod 
ex plenitudine apostolicae potestatis in iure communi Ecclesiae 
dirimitur, vere est solutum in conscientia. Dixi in iure com- 
muni Ecclesiae, nam quoad casus particulares non est de fide 
certum, Pontificem in usu suae potestatis esse infallibilem. 

Sed et continetur etiam, quamvis virtualiter tantum, in his 

alis verbis: ecce ego vobiscum sum omnibus diebus usque ad con: 
sunimationem saecuh, pro quanto ibi revelatum reperitur. nihil 
in disciplina universalis Ecclesiae inveniri unquam posse quod 
sit fidei et sanctitati morum contrarium. Porro si nunc per pro- 
fessionem religiosam non vere dirimeretur matrimonium ratum 
et non consummatum, disciplina universalis Ecclesiae primo qui- 
dem sanxisset et in regulam induxisset adulteria, faciendo po- 
testatem parti in sacculo remanenti, ad secunda si libuerit vota 
transeundi; deinde vero statuisset id quod regulis iustitiae plane 
opponitur, separando in perpetuum coniugem innocentem a com- 
parte, etiam contra eius voluntatem. Ergo eo ipso quod ab an- 
tiquis temporibus in Ecclesia viguit disciplina declarata et san- 
cita in supradictis locis iuris canonici, veritas diremptionis 
matrimonii rati et non consummati, religiosae professionis causa, 
iam pertinebat ad sequentem symboli articulum: Credo Sanctam 
Ecclesiam; sanctam, inquam, sanctitate principiorum, in cuius 
scilicet institutis, legibus, disciplina, nihil esse potest regulis 
evangelii et morum puritati repugnans. 

Recte igitur definitum est a Tridentino id quod velut Evan- 
gelio contrarium explodebant novatores XVI saeculi. « Qui cum 
«ad unum omnes abhorrerent a votis religiosis, utpote magna 
«ex parte e claustris transfugae et apostatae, nihil magis cordi 
« habuerunt quam ut inanitatem professionis religiosae praedi- 
«carent. Hi propterea, dum faciles adeo se praebuerunt in dis- 
« solvendis coniugiis etiam consummatis fidelium, difficiles omnino 
«in concedenda dissolutione connubii rati, in gratiam vitae per- 
« fectioris sectandae, semet exhibuerunt; imo etiam prorsus et 
« absolute denegarunt eiusmodi dissolutionem fieri unquam posse. 
« Istorum audaciam fregit Concilium Tridentinum » f. Hic fuit 
scopus definitionis, cui etiam illa utilitas accedebat, ponendi in 
pleno lumine, quantae aestimationis sit apud Ecclesiam, quae 
sine dubio Spiritu Dei regitur, status religiosus in genere. Rarus 
sane nunc casus solutionis matrimonii, cui causam affert religiosa 
professio. Sed legislatio quam canon Tridentinus ab oblivione in 


(^) Perrone, de Matrim. christ. Tom. 3, sect 2, c. 6. 

perpetuum vindicavit, apprime declarat quam sollicite cogitaverit 
Ecclesia de procuranda fidelibus possibilitate tanti boni capes- 
sendi. Ecce enim iam contractum est vinculum, ut supra fuit 
dictum, humanitus indestructibile, quia vinculum sacramentale 
est, cuius principalis causa est Deus. Ast antequam obligatio 
ista eam accipiat firmitatem quam nulla clavium potestas am- 
plius solvere possit, adest Ecclesia monens sponsos ut adhuc 
cogitent, eos eximens per duos menses integros a necessitate 
reddendi debitum, et plenam interim facultatem tribuens singulis 
transeundi ad religionem, non expectato consensu alterius partis, 
imo non obstante eius reluctantia. Certe non fecit taliter, non 
solum pro simplici observatione virginitatis vel continentiae, sed 
nec pro statu caelibatus qui per sacri ordinis susceptionem £0- 
lemnizatur. 

Tandem, unum video adhuc opponi posse contra modum 
solutionis coniugii rati superius assignatum, per ordinem ad de- 
finitionem Tridentinam. Si enim, inquiunt, ab Ecclesiae potestate 
quantumvis ministeriali seu instrumentali, pendet constituere ut 
solemnis professio religionis hunc effectum producat dissolvendi 
coniugia rata non consummata, in eiusdem pariter Ecclesiae po. 
testate esset hunc ipsum effectum professioni religiosae demere. 
Quod si fieret, actum esset de veritate canonis dogmatici Tri- 
dentini cui subesse aliquando falsitas posset. Ergo solubilitas 
debuit esse imposita a solo Deo, qui solus eam potuit facere 
sempiterne veram, ut concludit Benedictus XIV, Quaest. can. 547, 
n. 35. Ad hoc autem respondeo concedendo maiorem, et ne 
gando minorem cum consequentia. Aliud enim est quod veritas 
definita sit immobilis, aliud vero quod obiectum de quo est de' 
finitio, immobiliter permaneat. Porro canon Tridentinus intelligi 
debet de solemni professione quae fuit ab antiquo in Ecclesia 
instituta, et usque nunc permansit immutata. Si ergo in poste- 
rum mutaretur institutio, tolleretur quidem exsistentia rei quae 
est definitionis obiectum ; ipsa autem definitionis veritas maneret 
in aeternum, quia semper verum esset dirimi matrimonium per 
eam votorum emissionem de qua concilium loquebatur. Et idem 

omnino dicendum de canone 9 Sessionis XXIV, in quo agitur 
de impedimento dirimente matrimonium, non quidem rite iam 


contractum, sed adhuc contrahendum. 


THESIS XLVI. 


Matrimonium ratum simul et consummatum, est de 
iure divino in omni casu et ex quacumque causa, absolute 
et indispensabiliter quoad vinculum indissolubile. 


o 


Proprius locus demonstrationis huius veritatis quae procul 
dubio de fide catholica est, quamvis non inveniatur in terminis 
definita in aliquo Concilio oecumenico (^) vel alio solemni docu- 
mento, non est repetendus, ut videtur, ex Scriptura evangelii. 
Equidem in evangelio (Matth. V-35, et XIX-6; item Marc. X-11, 
et Luc. XVI-18), edocemur matrimonii vinculum ita esse firmum, 
ut nequaquam solvi possit per dimissionem coniugis aut aliam 
similem causam, imo nec per ullius humanae potestatis auctori- 
tatem, prout fuit declaratum supra ubi de divortio. Verum verba 
Christi generalia sunt, et respiciunt omnia matrimonia, et non- 
dum determinant id quod speciale est matrimonio Christianorum 
ratione sacramentalitatis eius. Sane vero, etsi homo nusquam se- 
parare valeat id quod coniunxit Deus, adhuc tamen intervenire 
potest dispensatio a lege indissolubilitatis per Dei vicarios data, 
prout constat ex hactenus dictis; et solius matrimonii consum- 
mati inter Christianos proprium est, ut sit indispensabiliter ex 
quacumque causa et in omni eventu, usque ad mortem alterius 
coniugum  indestructibile. Porro verba Evangelii, sicut profecto(*) 


() Concilium Tridentinum, utpote contra Protestantes directe 
agens, nihil aliud definit nisi quod matrimonium non potest dissolvi 
propter eas causas quas haeretici assignabant, nempe propter haeresim, 
aut molestam cohabitationem, aut affectatam absentiam, aut adulterium. 


— Cf. Sess. XXIV. can. 5 et 7, 

non contradicunt peculiari huic coniugii Christianorum conditioni, 
ita illam non satis demonstrant. Ergo ratio demonstrativa su- 
menda est potius, tum ex Scriptura apostolica in qua matrimonii 
sacramentalitas asseritur, tum ex divina Traditione et perpetuo 
sensu Ecclesiae catholicae. 

Primum ergo argumentum sit ex textu Apostoli sacramen- 
tum hoc magnum est, etc, in lumine Traditionis intellecto. Su- 
perius enim ostensum est, sacramentum hic dici de Christiano- 
rum matrimonio in quantum ex divina institutione effectum est 
signum sacrum coniunctionis Christi et Ecclesiae, et pro tanto 
suas leges iam derivare debet ex exigentiis significationis my- 
sterii, eodem pacto quo, ut in naturae officium, derivat illas ex 
exigentia naturalium finium coniugii. 

Et nota iterum quid sit signum in seipso sacrum. Nam 
aliquid potest habere quamdam regularem analogiam cum aliquo 
mysterio, et assumi de facto in eius figuram, quin tamen opor- 
teat ipsum necessario atque inamissibiliter retinere conditiones 
omnes ex quibus in esse signi utcumque constituitur. Non enim 
uti supponitur, effectum est per specialem legis dispositionem 
signum de iure, sive signum ratificatum et firmum ea immobili 
firmitate quae rebus sacris propria esse noscitur. Nunc autem 
illud quod elevatum est ad rationem signi sacri, divina significat 
non tantum de facto et veluti contingenter, verum etiam de iure, 
ac per hoc, inviolabiliter. Quidquid ergo tollit rationem signi 
non potest amplius ullo modo ei convenire. 

Quibus praemissis dico: Matrimonio Christianorum repugnat 
quidquid contrariatur sacrae eius significationi. Sed dissolubilitas 
contrariatur sacrae significationi matrimonii inter Christianos con- 
summati, quia ex quo eiusmodi matrimonium suam habuit con- 
summationem, iam significat mysterium indivisibilis connubii 
Christi et Ecclesiae praecise in quantum indivisibile est, iuxta 
superius praemissa (x). Ergo coniugium istud non potest am- 
plius undecumque dissolvi, nisi forte per eum dispensationis 


modum qui operationi miraculorum assimilatur, et est penes so- 


(C) Supra, pag. 438, seq. 

lum Deum, nullo autem modo penes Ecclesiam, ratione amplis- 
simae etiam potestatis clavium ei concreditae. < Inseparabilitas, 
«inquit Angelicus in Suppi. Quaest. 57, a. 2, a 3um, quamvis 
«sit de secunda intentione matrimonii prout est in naturae of- 
« ficium, est tamen de prima intentione ipsius prout est sacra- 
« mentum Ecclesiae. Et ideo, ex quo institutum est ut sit Ec- 
(clesiae sacramentum, manente tali institutione, non potest sub 
«dispensatione cadere nisi forte secundo modo (id est miracu- 
« loso modo) dispensationis ». 

Hic Augustinus divinae Traditionis testis fidelissimus, spe- 
cialem hanc atque indispensabilem matrimonii Christianorum in- 
dissolubilitatem ubique proponit tanquam dogma eadem fide cre- 
dendum, qua ipsa creditur matrimonii sacramentalitas. Huius 
procul dubio sacramenti res est, inquit, ut mas cum femina con- 
ntibto copulati, quamdiu vivunt, inseparabiliter perseverent. Hoc 
enim custoditur in Christo et Ecclesia, ut vivens cum vivente in 
aeternum nullo divortio separetur. Cuius sacramenti tanta est 
observatio in civitate Dei nostri, in monte sancto eius, hoc est 
ni Ecclesia Christi, quibusque fidelibus coniugalis qui sine dubio 
membra sunt Christi, ut cum filiorum procreandorum causa vel 
nubant feminae vel ducantur uxores, nec sterilem coniugem fas 
sit relinquere, ut alia fecunda ducatur, etc. f. Item alibi cum 
attenderet tantam et tam absolutam matrimonii christiani firmi- 
tatem, nulla ei apparet ratio sufficiens et proportionata, nisi quod 
alicuius rei maioris ex hac infirma mortalitate hominum quod- 
dam sacramentum, id est sacrum signum, adhibeatur (a). Unde 
tandem factum est ut usu apud theologos universaliter recepto, 
cum recensentur matrimonii bona quae sunt proles, fides, et in- 
divisibilitas, pro indivisibilitate dici soleat sacramentum : procul 
dubio non alia de causa nisi quia duo alia bona sunt communia 
omnibus coniugiis, indissolubilitas vero peculiari prorsus ratione 
et specialissimo modo propria est matrimoniis fidelium. Haec 
igitur et alia huiusmodi, indubiae sunt antiquae fidei et divinae 
traditionis ab initio vigentis attestationes. 

f "Vide supra, Thes. 36 $ 2. 

C) Supra Thes. 42. ad 3***. 

De Ecclesiae Sacramentis. Tomo 1. 

Accedit vel maxime ipsa praxis elucens in celeberrimis factis 
historiae. Cogita quoties Romani Pontifices in causis quae per- 
tinebant ad Christianorum regum matrimonia intervenerint, op- 
ponentes murum pro domo Israel; quoties rogati ut prioribus 
coniugiis dissolutis, nova connubia fieri permitterent, semper 
restiterint; quoties demum hac in re, omni se potestate destitui 
solemniter attestati sint, etiamsi gravissimae causae in medium 
afferrentur, veluti uxoris sterilitas, velut necessitas providendi 
stabilitati reipublicae et regulari in throno successioni, velut pe- 
riculum schismatis et subtractionis populorum ab obedientia 
Sedis Apostolicae, etc. Nulla sane evidentior atque illustrior 
confessio esse potuit illius fidei, qua semper creditum est, ma- 
trimonia consummata Christianorum iure divino absolute indis- 
solubilia exsistere, et nequaquam comprehendi in ordine earum 
rerum ad quas se extendit solvendi sive dispensandi auctoritas 
Petro collata et successoribus eius. 

Superest ut rationibus, quae in contrarium afferri possunt 


fiat satis. 


$2. 


Obiicitur primo: Matrimonium | Christianorum, etiam con- 
summatum, potest propter varias causas quoad vinculum dissolvi, 
et primo propter haeresim sive apostasiam. Extat enim decretalis 
quaedam Caelestini IIT, in qua sic dicitur: «Item quaeris si 
« quid iuris erit in sequenti casu quem proponendo voluisti, 
« cum scilicet christiano viro propter odium Christum negante 
< et sibi copulante paganam et ex ea filios procreante, chri- 
«stiana in Christi opprobrium relicta, cum consensu sui archi- 
< diaconi ad secundas nuptias convolasset, et filios suscepisset: 
« non videtur nobis quod licet prior maritus redeat ad ecclesia- 
«sticam universitatem, eadem a secundo debeat recedere et 
« resignari priori, maxime cum ab eo visa fuerit Ecclesiae iu- 
« dicio discessisse, et teste Gregorio, contumelia Creatoris solvat 
«ius matrimonii contra eum qui relinquit odio fidei christia- 
«nae» f. Qua in responsione assimilát Pontifex casum viri 


|] Apud Migne, Patr. lat, Torn. 206, col. 1255. 

apostatae discedentis a coniuge Christiana, casui coniugis infidelis 
de quo Apostolus in I Cor. Vll-ly. Ergo propter apostasiam 
unius coniugum potest solvi matrimonium, etiam ratum simul et 
consummatum. 

Respondeo quod in citata responsione Caelestinus opinative 
loquitur: Non videtur nobis, inquit, quod licet prior maritus, etc. 
Aequiparando igitur discessum coniugis apostatae cum discessu 
coniugis non baptizati, quod attinet ad libertatem parti fideli 
relictam convolandi ad alia vota, falso opinatus est. Sed quia 
de causa particulari agebatur, in qua nihil  ecretorie Pontifex 
praestituit, nullum sequitur inconveniens. Caeterum responsio 
ista opinativa nunquam transivit in ius. Imo Gregorius IX ex- 
presse iussit illam abesse a collectione canonum authentica a 
S. Raymundo adornata. Cui praeiverat Innocentius III in de- 
cretali corpori iuris inserta, dum cap. 7 de divortiis, alludens 
ad opinionem Caelestini ait: « Nos igitur, consultationi tuae re- 
« spondentes distinguimus, licet quidam praedecessor noster sen: 
« sisse altler videatur, an ex duobus infidelibus alter ad fidem 
catholicam convertatur, vel ex duobus fidelibus alter labatur 
«in haeresim, vel decidat in gentilitatis errorem. Si enim alter 
« infidelium coniugum ad fidem catholicam convertatur, altero 
« vel nullo modo vel non sine blasphemia divini nominis ei co- 
« habitare volente, qui relinquitur, ad secunda si voluerit vota 
transibi 


* 





Si vero alter fidelium coniugum vel labatur in hae- 
resim vel transeat ad gentilitatis errorem, non credimus quod 
«in hoc casu is qui relinquitur, vivente altero possit ad secun- 
« das nuptias convolare, licet in hoc casu maior appareat con- 
i tumelia Creatoris. Nam etsi matrimonium verum inter infideles 
« exsistat, non tamen est ratum ; inter fideles autem verum et 
« ratum exsistit, quia sacramentum fidei quod semel est admis- 


sum nunquam amittitur, sed ratum efficit coniugii sacramen- 
tum, ut ipsum in coniugibus illo durante perduret ». 
Obiicitur secundo: Etsi ius matrimonii a Christo in Evan 


gelio promulgatum aliquo modo ad omnia matrimonia pertineat, 
tamen minime dubium est quin per prius et principaliter ad ma- 
trimonia fidelium referatur. Atqui Christus in Evangelio conce- 

dit so/utionem coniugu propter adulterium. Ait enim Matth. 
« Ego autem dico vobis, quia omnis qui dimiserit uxorem suam, 
* excepta fornicationis causa, facit eam  moechari, et qui dirais- 
«sam duxerit, adulterat ». Ergo matrimonia etiam fidelium, pro- 
pter adulterii causam sunt solubilia. 
Respondeo concedendo maiorem, et negando minorem ar- 
gumenti. Nam in loco allato duo docet Dominus, ut bene ad- 
vertit Bellarminus de Matrim. c. 16: unum cum restrictione, al- 
terum sine restrictione. Cum restrictione docet quod viro uxo- 
rem dimittenti immutabitur moechia cui per dimissionem uxor 
exponitur, nisi ipsius uxoris infidelitas iustum praebuerit moti- 
vum dimittendi. Sine restrictione docet quod quicumque dimis- 
sam duxerit, adulterat. Ergo nunquam dimittitur quoad vinculum, 
et ideo nec in casu adulterii solubile est matrimonium, iuxta 
illud Luc. XVII8: Omnis qui dimittit uxorem suam et alteram 
ducit, moechatur, et qui dimissam a viro ducit, moechatur; et 
iterum, 1 Cor. VIL, io-1a: Jis autem qui matrimonio iuncti sunt, 
praecipio non ego sed Dominus, uxorem a viro non discedere; 
quod si discesserit, manere innuptam aut viro suo reconciliari. 
Et confirmatur primo, quia in textu Matthaei propositio ista: 
omnis qui dimiserit uxorem suam, excepta fornicationis causa, 
facit eam moechari, omnino distincta est ab ea quae sequitur: 
et qui dimissam duxerit, adulterat; nam subiectum prioris est 
vir qui uxorem dimittit, subiectum vero posterioris est vir qui 
ducit dimissam. Si ergo propositiones sunt omnino distinctae, 
exceptio quae ponitur in prima, nequaquam ad secundam exten- 
ditur. Confirmatur secundo, quia alias lex Christi quae omnia 
ad perfectum adduxit, retrocederet in hoc puncto infra legem 
Mosaicam. Nam in lege Mosaica adulterium uxoris antecedens 
repudium viri plectebatur morte; hic autem foret via pro uxore 
mariti pertaesa, ad novas legitimas nuptias perveniendi. Hinc 
Augustinus |. 1 de adulterinis coniugiis, c. 4: « Nullius viri po- 
« sterioris mulier uxor esse incipit, nisi prioris esse desiverit; 
« esse autem desivit uxor prioris si moriatur vir eius, non si 
« fornicetur. Licite itaque dimittitur uxor ob causam fornicatio- 

«nis sed nec carebit illo vinculo, etiamsi nunquam reconcilietur 
«viro; carebit autem si mortuus fuerit vir eius » f. 

Obiicitur tertio: In contrarium est auctoritas Epiphanii 
(jti Haeres. $), c. 4. ait: « Sed cui una (uxor) non sufficit, cum 
« Occasione aliqua stupri adulteriique aut alterius flagitii cum ea 
« divortium fecerit, is si alteram uxorem duxerit, aut alteri viro 
« mulier nupserit, sacrarum Litterarum auctoritas ab omni culpa 
« eos absolvit, neque ab Ecclesia aut aeterna vita eos reiicit, sed 
« propter imbecillitatem tolerandos existimat ». Ergo, teste Epi- 
phanie, adulterii causa matrimonium inter Christianos consumma- 
tum, quoad ipsum vinculum potest dissolvi. 

Respondeo, non bene citari Epiphanium, quia omnes edi- 
tiones ferunt: Cui mortua una non sufficit, etc. Equidem exi 
stimat Petavius textum hunc esse corruptum, nixus argumentis 
mere intrinsecis ex sequenti contextu desumptis; sed quam im- 
merito, egregie ostendit Perrone, de Matrim. christ. 1. 3, Sect 2, 
c. 3. « Satis est, inquit, animadvertere ad scopum quem S. Epi- 
* phanius sibi proposuit. Agit adversus Catharos seu Novatia- 
«nos qui tum poenitentiam denegabant lapsis in graviora pec 
«cata post baptismum, tum secundas nuptias post obitum al- 
«teritis coniugis damnabant. Totus proinde est Epiphanius in 
« utroque errore refellendo. Praeterea, cum iam obtineret in ali- 
« quibus Occidentis ecclesiis, et propagaretur pedetentim apud 
< Orientales rigidior disciplina qua poenitentiam solemnem obeun- 
«tibus facultas denegabatur novas nuptias ineundi quamdiu haec 
« perduraret, aut etiam in perpetuum si perpetuae poenitentiae 
«fuissent addicti: hinc S. Epiphanius ostendit laicis hominibus 
«indiscriminatim omnibus, post prioris coniugis mortem inter- 
< dictas non esse secundas nuptias, ne iis quidem exceptis ma- 
« ritis qui ob propriam sive adulterii sive alterius flagitii cui- 
*pam, a sua priori coniuge separati fuissent, aut stadium pu- 
« blicae poenitentiae percurrerent ». Caeterum diffitendum non 


() Cf. Hieronymum, epist. ad Oceanum, ubi describit poeniten- 
tiam publicam quam Romae egit Fabiola, eo quod, dimisso a se viro 
adultero, nupsisset alteri, iuxta morem lege civili sancitum et pro- 


batum. 

est, plura satis obscura occurrere apud Basilium (') et quosdam 
alios Patres Graecos, quorum genuinam mentem haud facile 
est adstruere (à. Quaecumque vero illa mens fuerit, id unum 
ad summum sequeretur: eos non satis luisse assecutos verum 
sensum verbi evangelic), excepta fornicationis causa, et in eius 
interpretatione errasse. Nullum tamen inde detrimentum patere- 
tur causa catholica quae tot aliunde testes habet ac vindices, 
inter quos sane eminet Augustinus tam saepe attestans, hoc ge- 
neraliter observari in Ecclesia Dei nostri in monte sancto eius, 
« ut vivens cum vivente in aeternum nullo divortio separetur ». 

Obiicitur quarto: Ast ipsi Augustino obscurum fuit, an 
adulterii causa solvi possit necne, coniugiunt. Ait enim in libro 
de fide et operibus, c. 19: « Quisquis etiam uxorem in adulterio 
* deprehensam dimiserit et aliam duxerit, non videtur aequan- 
« dus eis qui excepta causa adulterii, dimittunt et ducunt. Et 
« in ipsis divinis Scripturis ita obscurum est utrum et iste, cui 
« quidem sine dubio adulteram licet dimittere, adulter tamen 
« habeatur si alteram duxerit, ut quantum existimo, venialiter ibi 
< quisque fallatur ». 

Respondeo. Augustinum hoc in loco loqui de iis qui utpote 
baptismate nondum regenerati, vinculi sacramentalis capaces 
non existant. Inquirit enim de catechumenis ad baptismum ad- 
mittendis, et concludit « Quamobrem quae manifesta sunt im- 
« pudicitiae crimina omni modo a baptismo prohibenda sunt, 
« nisi mutatione voluntatis et poenitentia corrigantur; quae au- 
« tem dubia, omni modo conandum est ne fiant tales coniun- 
«ctiones. Quid enim opus est in tantum discrimen ambiguitatis 
< caput mittere? Si autem factae fuerint, nescio utrum ii qui(*) 


(^) Basilius, epist. 2 canonica ad Amphilochium, can. 9 et 21. 

(9) His obscuris auctoritatibus innituntur Graeci schismatici in suo 
usu dissolvendi matrimonium, adulterii causa. Quos ne offenderet Tri- 
dentina Synodus, novam eis divisionis occasionem suppeditando, noluit 


sub anathemate directe definire, matrimonii vinculum propter adulte- 
rium dissolvi non posse. Sed defi 





it tantum ecclesiam non errare, 
cum hoc ipsum docuit et docet iuxta Evangelicam et Apostolicam do- 
ctrinam (Sess. XXIV, can. 7 . 

< fecerint, similiter ad baptismum non debere videantur admitti ». 
Non ergo ei obscurum fuit an aliquando esset solubile matri- 
monium inter Christianos consummatum, sed utrum pro indis- 
solubilitate coniugii generalim tam decretoria stet auctoritas, ut 
nequidem fornicationis causa solvi possit apud eos quorum con- 
jugium non est sacramentum, adeoque, utrum oporteat negare 
baptismum iis catechumenis qui post dimissam uxorem adulte- 
ram, novam coniugem duxerunt et ab ea separari nolunt. Reipsa 
tunc temporis res non ita diligenti inquisitione fuerat examinata. 
Quin imo coniugium huiusmodi ex dispensatione Ecclesiae gravi 
de causa baptismo ratificari posse, non est ullatenus dubitandum, 


ut ex documentis in thesi 44 allatis liquet. 

Regimen matrimonii de quo in praesenti, quoad duo con- 
sideratur. Primo et principaliter attenditur quoad ordinationes 
legislatives per quas regulantur et determinantur conditiones le- 
gitimitatis contractus. Nam quia commune bonum exigit ut ma- 
trimonium non possit contrahi quolibet modo, nec indifferenter 
inter quaslibet personas, oportet esse quaedam impedimenta, 
partim iure divino determinata, et partim per legem humanam 
pro exigentia adiunctorum  determinanda, eademque tum pro- 
hibentia tum etiam dirimentia. Oportet insuper, et ex conse- 
quenti, aliquam exsistere iurisdictionem ad quam custodia vel 
etiam constitutio praedictorum impedimentorum iure proprio 
pertineat. Sed et secundo, ad eamdem iurisdictionem  pertine- 
bunt decisiones et sententiae iudiciariae per quas ius matrimonii 
in quibuslibet dubiis vel litigiis occurrentibus authentice appli- 
cetur. Eiusdem enim est cognoscere de causis circa applicationem 
iuris exorientibus, cuius est ius ipsum condere vel ex certa po- 
testate custodire. Ab hoc igitur regimine quod respicit substan- 
tiam et obligationes vinculi coniugalis secundum se, apprime 
distinguitur regimen respiciens solos effectus civiles, puta dotes, 
successiones, haereditates, et generatim possessiones bonorum 
temporalium quae maritali societati vel proli ab eadem procreatae 
attribuuntur. Quippe regimen huiusmodi competere civili prin- 
cipi seu legislatori, nemo est qui dubitet. Alterum vero pleno 


et exclusivo iure pertinere ad Ecclesiam, ex dicendis apparebit. 

THESIS XLVII. 


Matrimonium etiam ut in purum naturae officium, et 
praecisione facta ab omni ratione sacramenti, nullo modo 
est quoad suam substantiam suasque obligationes proprias 


sub regimine principis civilis in quantum huiusmodi. 


Principem civilem in quantum huiusmodi, auctoritatem dico 
quae cum respiciat temporale bonum humanae societatis, curare 
habet finem in exteriori pace et prosperitate civium consistentem, 
iuxta illud quod r Tim. 11-2 ait Apostolus, constitutos esse reges 
et omnes qui in sublimitate sunt, ut quietam et tranquillata vitam 
agamus. Porro a principe civili in quantum huiusmodi, contradi- 
stinguitur auctoritas quae praeficitur aeterno hominum bono pro- 
curando, utpote habens curam finis simpliciter ultimi, in iis quae 
sunt ad Deum, ut dicitur ad Hebr. V-i. Pulchre Nicolaus I in 
epistola ad Michaelem imperatorem: « Fuerunt haec ante adven- 
«tum Christi, ut quidam typice reges simul et sacerdotes exsi- 
< sterent, quod sanctum Melchisedech fuisse sacra prodit historia... 
« Sed cum ad verum ventum est eumdem Regem et Pontificem, 
« ultra sibi nec imperator iura pontificatus arripuit, nec pontifex 
«nomen imperatorium usurpavit. Quoniam idem mediator Dei et 
« hominum homo Christus Jesus sic actibus propriis et dignita- 
« tibus distinctis officia potestatis utriusque discrevit, propria vo- 
«lens medicinali humilitate sursum efferri, non humana superbia 
«rursus in inferna demergi, ut et christiani imperatores pro 
« aeterna vita pontificibus indigerent, et pontifices pro cursu tem- 
! poralium tantummodo rerum imperialibus legibus uterentur ». 
Quaeritur ergo in praesenti utrum remota saltem ratione sacra- 
menti, regimen matrimonii sit de proprio et nativo iure civilis 
principatus, et videtur quod sic. 

Nam primo, bona constitutio societatis coniugalis est ma 
xime necessaria ad proprium finem societatis politicae; aliunde 
vero non inveniuntur omnes eius conditiones per ius divinum 

naturale sufficienter determinatae. Sed omnis principatus aucto- 
ritatem habet ad determinandum ea quae suo proprio fini deser- 
viunt, et conferunt ad consecutionem eius. Ergo princeps civilis 
sub suo regimine habet matrimonium, saltem in naturali ordine 
rerum in quo abest sacramentalitas per solam Christi institutio- 
nem introducta. 

Praeterea, societas coniugalis seu domestica est naturale 
membrum civilis societatis. Sed omnis societas perfecta ius habet 
regulandi formationem societatum imperfectarum quae ad ipsam 
comparantur ut partes. Ergo idem ac prius. 

Praeterea, si dicatur quod societas domestica ordine tempo- 
ris antecedit civilem, atque hac de causa ab eius regimine quoad 
sui formationem et conservationem subtrahitur, hoc manifeste 
nihil est. Nam etiam dominium proprietatis est civili societate 
anterius, quin tamen hinc sequatur ipsum omnino subduci ab 
ordinatione et determinatione legis civilis, sicut evidenter patet 
in praescriptionibus quae regulant modos acquirendi, necnon 
et contractus emptionum, donationum, aliaque eiusmodi quam 
plurima. 

Praeterea, matrimonium ut in naturae officium, non est ali- 
quid sacrum. Sed solae res sacrae sunt de exclusive iure aucto- 
ritatis religiosae. 

Praeterea, si princeps civilis nihil potest circa matrimonii 
impedimenta et matrimoniales causas, nulla erit apud infideles 
auctoritas matrimonium regens, cum nulla sit apud eos aucto- 
ritas religiosa legitima. Sed hoc est absurdum, vel saltem ma- 
xime inconveniens. 

Denique S. Thomas 1. 4 c. Gent. c. 78 dicit « In quantum 
« ordinatur (generatio humana) ad bonum naturae quod est per- 
« petuitas speciei, dirigitur in finem a natura inclinante in hunc 
< finem, et sic dicitur esse naturae officium. In quantum vero 
< ordinatur ad bonum publicum, subiacet ordinationi civilis legis. 
«In quantum autem ordinatur ad bonum Ecclesiae, oportet 

$quod subiaceat regimini ecclesiastico ». Et similia habet in 
Suppi. Quaest. 30, a. 1 ad 4“ 


Sed contra est quod dicitur in Encyclica Arcanum; Con- 

iunctionem viri et mulieris, quamvis convenienter legibus civicis 
factam, « tamen pluris esse non posse quam ritum aut morem 
«iure civili introductum ; iure autem civili res tantummodo ordt 
«nari atque administrari posse, quas matrimonia efferunt ex 
« sese in genere civili, et quas gigni non posse manifestum est 
«nisi vera et legitima illarum causa, scilicet nuptiale vinculum 
«existát ». Ergo matrimonium, non quidem secundum se, sed 
quoad solas civiles consequentias, regimini Status ex rei natura 
subdi dicendum est. 

Considerandum itaque quod iuxta superius praemissa, ma- 
trimonium efiam ut in simplex naturae officium, directe ordi- 
natur ad procreandos et instituendos cultores Dei. Intendit enim 
in bonum prolis promovendae in perfectum statum, ut bene de- 
clarat Angelicus, Suppi. Quaest. 39, a. 2. Perfectus autem status 
hominis qua talis, non ille est qui attenditur per respectum ad 
finem temporalis prosperitatis, sed per respectum ad finem su- 
premum totius humanae vitae qui est Deus religione nunc co- 
lendus, et postmodum beatitudine possidendus. Porro, quidquid 
ad finem aliquem supremum habet naturalem ordinationem, na- 
turaliter etiam subiicitur regimini illius auctoritatis cui cura 
dirigendi omnes in eiusdem supremi finis prosecutione est de- 
mandata; subiicitur, inquam, vel directe vel solum indirecte, 
prout directe vel indirecte illum respicit finem ('). Si ergo ma- 
trimonium naturali intentione nonnisi indirecte respiceret ea quae 
sunt ultimi finis humanae vitae (quo modo illa respiciunt quae- 
cumque ex sese in genere civili versantur), directe quidem con- 
tineretur sub regimine politici magistratus, et indirecte tantum 
sub regimine religiosae auctoritatis. Nunc autem principalis et 
primarius finis ad quem a natura habet directam ordinationem, 

(€! Nota quod medium indirecte tantum subordinatur superiori tini, 
quando ex propriis suis principiis non habet procurare finem illum, sed 
solum finem inferiorem, qui tamen sic debet intendi, ut priorem non 
impediat, sed magis iuvet removendo obstacula ad ipsum. Hoc modo 


quaecumque continentur in ordine civilis boni, indirecte subordinantur 
fini quem intendit Ecclesia. Et quia eodem modo subordinantur pote- 





states quo fines potestatum, non directe quidem, sed omnino indirecte 
subordinatur Status Ecclesiae, et imperium sacerdotio. 

nullo pacto est de competentia civilis principatus. Superest ergo 
dicendum quod matrimonium, etiam ut in simplex naturae offi- 
cium. subiacet secundum se soli ordinationi legis religiosae, ta- 
metsi de effectibus civilibus ut supra, iure decernant et cogno- 
scant qui reipublicae praesunt. 

Ad i'm ergo dicendum quod etiam religio et moralitas 
maxime requiruntur ad temporalem reipublicae prosperitatem 
et pacem, quin tamen hinc sequatur quod esse debeant sub re- 
gimine politici principatus in quantum huiusmodi. Non enim 
quidquid confert ad bonum civilis societatis, eius subiacet ordi- 
nationi, sed solum illud cuius directus et proprius finis non 
transcendit ordinem politicum. Nam alias, si finis ille pertineat 
ad ordinem superiorem, eo ipso res adsgribitur regimini supe- 
rioris societatis, cuius etiam bonum in bonum temporalis reipu- 
blicae natum est quam maxime redundare. Sed praeterea ne- 
gandum est suppositum totius argumenti, scilicet quod constitutio 
societatis coniugalis per legem civilem qua talem regulata, sit 
bona constitutio, ad Status prosperitatem iuvans. Nam Status 
prosperitas tunc vel maxime desideratur, quando civilis potestas 
sibi arrogat id quod natura ei non attribuit, sicut bonam cor- 
poris amplius nullum esset, si forte caput usurparet locum et 
officium pedis, vel vice versa. 

Ad 2un dicendum quod societas domestica per prius et prin- 
cipaliter est membrum et pars societatis religiosae; natura enim 
docente, intendit proli ad cultum Dei educandae, ut dictum est 
supra. Itaque formatio et conservatio coniugalis societatis regi 
debet per legem illius potestatis cui religio ipsa est commissa; 
et quia circa idem non potest admitti directum ius duarum po- 
testatum, quarum singulae sunt supremae et independentes in or- 
dine suo (1), eo ipso a regimine matrimonii excluditur saecularis(*) 


(*) Circa idem directam jurisdictionem habent episcopus et Papa, 
quia episcopus directe subordinatur Papae, et Papa potest directe cas- 
ile est ut circa idem 





sare legem sive iudicium episcopi. Sed impossil 
directam habeant potestatem Status et Ecclesia, quia cum Status sit in 


suo Ordine supremus et independens. et similiter societas religiosa qua 
talis, nulla daretur solutionis via in casu conflictus, quod repugnat. 

potestas si solos excipias effectus civiles qui matrimonium con- 
sequuntur. 

Ad 3um dicendum quod non est haec ratio cur matrimonium 
secundum se a regimine civili subtrahitur; unde conceditur ar 
gumentum. Sed et evidens est disparitas matrimonium inter et 
modum acquirendi proprietatem, quia modus acquirendi pro- 
prietatem non est aliquid quod referatur directe ad cultum Dei 
et finem simpliciter ultimum totius humanae vitae. 

Ad 4"m dicendum quod matrimonium ut in naturae officium, 
non est in sua entitate sacrum, et tamen habet ad actiones sa- 
cras in quibus consistit cultus Dei, intrinsecam proportionem 
habitudinis, eo quod principaliter ordinatur ad Dei cultores edu- 
candos. Et haec est vulgaris distinctio quae alias affertur ubi de 
potestate coactiva Ecclesiae, quoad poenas quas iure proprio 
decernit forum ecclesiasticum. Semper enim sunt spirituales 
ratione proportionis ad finem spiritualem, tametsi possint esse 
etiam entitative corporales, pro quanto et corporalis castigatio 
iuvare potest ad animae frugem. Sufficit ergo in naturali matri 
monio proportio habitudinis ad sacrum finem, ut sit consenta- 
neum, ipsum regi ac temperari non principum imperio, sed 
auctoritate quae rerum sacrarum habet magisterium (x). 

Ad Sj» dicendum quod infideles sunt in statu imperfecto, 
id est, praeter normam illam quam simplex etiam rerum natura 
adstruit, quia vera religione carentes, nulli legitimae auctoritati 
religiosae sunt obnoxii. Et ideo non improbabiliter forsitan di- 
ceretur, principem politicum posse apud eos regulare contractum 
matrimonialem et de matrimonialibus causis iudicare: non quod 
auctoritas ista sit pars civilis principatus, sed quia per accidens 
et ratione necessitatis devolveretur in supradictis adiunctis ad 
eum qui solus ibi legitime praeest, ut bonum sociale utcumque 
ibi conservetur. Tunc enim aliqualiter applicatur tritum axioma: 


Suprema lex, salus populi. 
Ad 6UU denique dicendum quod tempore S. Thomae quae- 


stio ista, nullo existente adversario, non ita diligenter tiacta- 


C) Leo XIII. Encycl. /ircanunt. 

batur, nec etiam ullibi invenitur apud S. Doctorem ex professo 
declarata, et ideo in iis locis in quibus obiter et perpaucis eam 
attingit, securius loquitur, adhibens locutiones quae nunc post 
exortum errorem circa saecularizationem matrimonii, viderentur 
saltem ambiguae. Verum in loco obiecto ordinatio legis civilis 
contradistincta ab ordinatione legis ecclesiasticae, commode accipi 
potest pro ordinatione attingente matrimonium quoad solos ci- 
viles effectus. Et in Supplemento, Quaest. 50, a. | ad 4um, lex 
civilis videtur sumi latiori sensu pro lege humana generatim, 
prout comprehendit legem canonicam et condividitur a divina. 
Caeterum, cum utrobique loquatur S. Thomas de matrimonio 
quod est identice Ecclesiae sacramentum, ingerentia civilis ma- 
gistratus vel ex hoc solo titulo excluderetur, et hoc superest 


in ultima propositione declarandum. 


THESIS XLVIII. 


Ecclesia iure proprio atque exclusive potest constituere 
impedimenta matrimonium baptizatorum dirimentia, et cau- 
sae matrimoniales apud Christianos, ad solos iudices ec- 


clesiasticos spectant. 


Ecclesiam potuisse constituere impedimenta matrimonium 
dirimentia, et in iis constituendis non errasse f, de fide definita 
est in Tridentino, Sess. XXIV, can. 4. Haec porro potestas re- 
spicit, ut patet, solos Ecclesiae subditos, id est baptizatos. Sed 
quia potentia contrahendi intelligi etiam potest in baptizato re- 
spectu non baptizati (quo quidem in casu matrimonium non est 


C) Ecclesia dicitur non errasse in constituendis impedimentis, qua- 





tenus nil 
regulis iustitiae. Vide apud S. Thomam, Suppi. Quaest. 40, a. 1, pul- 


il statuit repugnans honestati, nihil contrarium iuri divino et 





chram classificationem impedimentorum, sive sint de iure divino, sive 


de iure tantum ecclesiastico. 

sacramentum), dicendum est quod potestas ecclesiastica valet 
etiam dirimere matrimonium contrahendum ut in purum naturae 
officium, et quod de facto illud dirimit per impedimentum di- 
sparitatis cultus (°). 

Fundamentum autem definitionis Tridentinae est perpetua 
Traditio perpetuo usu sancita. Nam quod exsistat in Ecclesia 
ius statuendi impedimenta matrimonii respectu Christianorum, 
satis superque constat ex immemoriali huiusmet potestatis exer- 
citio, cui dispositiones iuris canonici amplissime attestantur. Ne- 
que enim admitti potest iniusta usurpatio quae sanctitati et in- 
defectibilitati ipsius Ecclesiae aperte repugnaret. Sed nec potest 
dici potestatem hanc, quam absque dubio legitime ab antiquo 
exercuit, luisse in ea per accidens, iure non proprio sed mu- 
tuato, puta ex concessione principum. Vetat enim primo ipsa 
intrinseca matrimonii natura, prout in thesi praecedenti fuit ex- 
positum. Vetat secundo ratio sacramenti, per quam matrimo- 
nium effectum est in seipso sacrum; nihil enim magis absonum, 
nihil magis verbo Dei contrarium quam quod potestas regendi 
res sacras a civili principatu in Ecclesiam quomodolibet deri- 
vaverit. Vetat denique tertio ipsa vis historiae, « qua luculenter 
« docemu rpotestatem legiferam et iudicialem, de qua loquimur, li- 
« bere constanterque ab Ecclesia usurpari consuevisse, quando 
« principes reipublicae consentientes fuisse aut conniventes in ea 
* re, inepte et stulte fingeretur... Neque illud unquam homini sanae 
« mentis potest persuaderi, de sanctitate et firmitate coniugii, 
« de nuptiis servos interet ingenuas tot esse ab Ecclesia conditas 
« leges, impetrata facultate ab imperatoribus Romanis inimicis- 
«simis nomini Christiano, praesertim cum ius illud ab Ecclesia 
« profectum a civili iure interdum adeo dissideret, ut Ignatius 
« Martyr, lustinus, Athenagoras, et Tertullianus, tamquam in- 
< iustas vel adulterinas publice traducerent nonnullorum nuptias, 
« quibus tamen imperatoriae leges favebant. Postea vero quam 





C) Causa matrimo: 
siam ratione nobilioris partis quae est pars baptizata; ubique enim pars 


inter fidelem et infidelem pertinet ad Eccle- 


nobilior trahit ad se minorem. 

«ad Christianos imperatores potentatus omnis reciderat, Ponti. 
« fices Maximi et Episcopi in Concilio congregati, eadem sem. 
« per cum libertate conscientiaque iuris sui de matrimoniis iu- 
« bere, vetare perseveraverunt, quod utile esse, quod expedire 
« temporibus censuissent, utcumque discrepans ab institutis ci- 
« vilibus videretur. Nemo ignorat quam multa de impedimentis 
« ligaminis, voti, disparitatis cultus, consanguinitatis, criminis, 
« publicae honestatis, in Conciliis Illiberitano, Arelatensi, Chal- 
« cedonensi, Milevitano IL aliisque, fuerint ab Ecclesiae prae- 
«sulibus constituta, quae a decretis iure imperatorio sanci- 
« tis longe saepe distarent. Quin tantum abfuit ut viri prin- 
« cipes sibi adsciscerent in matrimonia Christiana potestatem, 
k ut potius eam quanta est, penes Ecclesiam esse agnoscerent 
« et declararent. Revera Honorius, Theodosius iunior, lustinia- 
« nus, fateri non dubitarunt, in iis rebus quae nuptias attingant, 
k non amplius quam custodibus et defensoribus sacrorum cano- 
« num sibi esse licere. Et de connubiorum impedimentis si quid 
« per edicta sanxerunt, causam docuerunt non inviti, nimirum 
« id sibi sumpsisse ex Ecclesiae permissu atque auctoritate, 
« cuius ipsius iudicium exquirere et reverenter accipere consue: 
verunt in controversiis de honestate natalium, de divortiis, 


denique de rebus omnibus cum coniugali vinculo necessitu- 
«dinem quoquo modo habentibus » fl). Recte igitur in Con- 
cilio Tridentino definitum est, penes Ecclesiam esse, utique iure 
proprio seu a Christo derivato (2), impedimenta matrimonium 


*dirimentia constituere. 


() Leo XIII, Encycl. Arcanum. 
(z) Hinc in Bulla Auctorem fidei, n. 59, Pius VI decernit; « Do- 
ctrina Synodi asserens, ad supremam civilem potestatem duntaxatori- 





« ginarie spectare, contractui matrimonii apponere impedimenta eius 
reddunt, dicunturque dirimentia; quod 


« generis quae ipsum nullum 
iure dispensandi essentialiter 


« ius originarium praeterea dicitur cum 





«connexum; subiungens, supposito assensu vel conniventia principum, 


« potuisse Ecclesiam iuste constituere impedimenta dirimentia ipsum 


« contractum matrimonii: — Quasi Ecclesia non semper potuerit ac 


« possit in Christianorum matrimoniis iure proprio impedimenta consti- 


« tuere, quae matrimonium non solum impediant, sed et nullum red- 

Idem etiam persuadet ratio theologica, quia, ut in principio 
huius capituli dictum est, oportet contractum matrimonialem 
esse sub regimine socialis auctoritatis, quod attinet ad condi- 
tiones legitimitatis pro adiunctorum necessitate determinandas. 
Nec quidquam circa hoc immutavit institutio Christi, quae ele- 
vando matrimonium, reliquit intacta, quaecumque ad naturalem 
eius conditionem pertinebant, quin imo, non transtulit ad aliud 
forum regimen coniugii, sed solum effecit ut ipsum coniugium 
novo nunc et potiori titulo (sacramentalitatis videlicet), subesset 
legitimae auctoritati religiosae, id est ecclesiasticae potestati ý 
Denique, cum iudiciaria auctoritas sit quaedam necessaria con- 
sequentia auctoritatis legislativae, ex iisdem etiam principiis ap- 
paret causas matrimoniales spectare ad indices ecclesiasticos, 
prout can. 12 definivit Tridentinum, inhaerendo traditioni quam 
rursus perpetuum iuris exercitium luculenter manifestat. 

Dices: Ecclesia nihil immutare potest in substantia sacra- 
mentorum. Sed si posset apponere impedimenta matrimonialem 
contractum dirimentia, immutaret aliquid circa substantiam huius 
sacramenti, cuius materia et forma in ipso contractu adaequate 
reponitur. Faceret enim ut idem contractus qui antea sacramen- 
talis erat, nunc novo apposito impedimento, amplius sacramen- 
talis non esset. 

Respondeo: Dist. mai. Ecclesia nihil potest circa substan- 
tiam sacramentorum, hoc est circa ritum sacramentalem forma- 
tter sumptum, in quantum fuit institutus et designatus a Chri- 
sto, conc. Hoc est, circa ritum sacramentalem quoad omnes con- 
ditiones ad validitatem necessarias, subdist. In iis sacramentis in 


« dant quoad vinculum... in eisque dispensare: canonum 3, 4, 9, 12. 


« Sessionis XXIV Conci 






i Tridentini eversiva, haeretica ». Vide etiam 
propositiones damnatas in Syllabo, n. 69 et 70. 

| Neutro titulo matrimonium infidelium subest ecclesiasticae po- 
testati: non titulo sacramenti, quia sacramentum non eat; non illo alio 
titulo qui in propositione praecedenti fuit declaratus, quia personae in- 
fidelium regimini Ecclesiae non sunt de facto subiectae. Per accidens 
igitur contingit ut hoc matrimonium careat propria auctoritate per quam 


administretur. Hinc responsio ad 5"*., paulo supra, thes. praec. 


Di Etcltsiat Sacranimiis. Tora. M. 30 

quibus Christus per sernetipsum omnia in individuo determina- 
vit, iterum conc. mai. In aliis, neg. — Ad minorem vero pari 

ter distinguendum. Ecclesia immutaret aliquid circa sacramenti 
substantiam, praecise secundum quod subest determinationi Chri- 
sti, neg. Circa substantiam sacramenti veluti materialiter consi- 
deratam, prout fuit a Christo relicta determinationi Ecclesiae, 

conc, et ideo non concludit argumentum. Instituit enim Chri- 
stus contractam legitimum inter Christianos, tanquam exterius 
matrimonii sacramentum; conditiones autem  legitimitatis ipse 
per seipsum non ita determinavit, ut non remaneat locus am- 
pliori determinationi per sanctiones canonicas. Quare Ecclesia 
immutaret substantiam sacramenti, si faceret ut contractus legi 

timus inter baptizatos amplius sacramentum non foret. Sed hoc 
per impedimentorum appositionem minime facit; solum enim 
facit ut contractus qui alias fuisset legitimus, non sit amplius 
legitimus, id est secundum legem regulativam foederis ineundi, 
adeoque iam cesset verificare formalem illam rationem, cui Chri- 


stus vim inseruit et nobilitatem sacramenti. 


S 2. 


Sed nunc ultimo inquiritur utrum Ecclesia possit consti- 
tuere impedimenta, iure non solum proprio, verum etiam exclu- 
sivo; item an causae matrimoniales ad solos iudices ecclesiasticos 
spectent. Et responsio esse debet omnino affirmativa, sive atten- 
dantur definitiones Conciliorum, sive etiam ratio intrinseca quae 
est ex natura rei. 

Equidem in canone Tridentino non apponitur explicite par- 
ticula exclusiva, sed facili ratiocinio ostenditur contenta aequiva- 
lenter atque implicite. Non enim dubium esse potest quin sen 

sus definitionis sit, omnes matrimoniales causas (r) ad iudices 


C) Nota quod in iure canonico causae matrimoniales intelliguntur, 
non modo illae quae sunt de legitimitate contractus secundum se, ve- 
rum etiam causae sponsalium quae respiciunt contractum adhuc facien- 
dum, vel causae separationis quoad torum et cohabitationem, quae con- 


sequuntur contractum iam factum. 

ecclesiasticos pertinere, tum quia in materia dogmatica propo- 
sitiones indefinitae aequivalent universalibus, sicut cum dico sa 

cramenta N. L. conferre gratiam, vel fuisse instituta a Christo, 
hoc est, omnia sacramenta; tum quia si Concilium intenderet 
quasdam tantum causas spectare ad forum Ecclesiae, definitio eius 
prorsus supervacanea evaderet, cum quaenam illae sint minime 
determinaverit. Iam, si omnes matrimoniales causae pertinent ad 
Ecclesiam, ergo in tota hac materia solus iudex ecclesiasticus 
iudex competens est, quia esse omnino nequit ut una eademque 
causa per se unquam pertineat ad duplex forum ordine diversum, 
cuiusmodi est ecclesiasticum et civile. Denique exclusio civilis iu- 
dicis arguit a fortiori exclusionem civilis auctoritatis in regimine 
matrimonii legislativo, cum iudiciaria auctoritas tota quanta est, 
consequatur potestatem constituendi ius, vel ipsum ex officio cu- 
stodiendi. Hinc Pius VI in Brevi ad Episcopum Motulensem: 
< Dogma fidei est, ut matrimonium quod ante adventum Christi 


nihil aliud erat nisi indissolubilis quidam contractus, illud post 
« Christi adventum evaserit unum ex septem Legis Evangelicae 
« sacramentis a Christo Domino institutum, quemadmodum adver 
«sus haereticos et impios homines saeculi insanientes sacrum 
« concilium Tridentinum sub anathematis poena definivit. Hinc fit 
« ut ad solam Ecclesiam cui tota de sacramentis est cura con- 
credita, ius omne ac potestas pertineat suam assignandi for: 
« mani huic contractui ad sublimiorem sacramenti dignitatem 
« evecto, ac proinde de matrimoniorum validitate aut invalidi- 
« tate iudicium ferre. Quod tam planum est atque perspicuum, 
« ut sancta et universalis Synodus cupiens occurrere temeritati 
« eorum qui scripto et verbo asseruerunt, ut etiam nunc multi 
« asserunt, ab Ecclesiae catholicae sensu et ab apostolorum tern- 
« poribus probata consuetudine aliena, peculiarem alium cano- 
« nem addendum sibi esse duxit, quo in universum declararet 
« atque sanciret, ut si quis dixerit causas matrimoniales non 
! spectare ad iudices ecclesiasticos, anathema sit. Ignotum nobis 
< non est, quosdam adesse qui saecularium principum auctori- 


tati plus nimio tribuentes, et verba huius canonis captiose 
interpretantes, illud defendendum susceperunt: ut quoniam 

« Tridentini Patres hac dicendi formula usi non fuerint, ad solos 
« indices ecclesiasticos, aut omnes causas matrimoniales, potesta- 
« tem reliquerint indicibus laicis cognoscendi saltem causas ma: 
« trimoniales quae sunt meri facti. Sed scimus etiam, hanc ca- 
« ptiunculam et fallax hoc cavillandi genus omni fundamento 
« destitui. Verba enim canonis ita generalia sunt, omnes ut cau- 
« sas comprehendant et complectantur; spiritus vero sive ratio 
«legis adeo late patet, ut nullum exceptioni aut limitationi lo 
« cum relinquant » fl). 

Caeterum ratio intrinseca patet, tum ex dictis in proposi- 
tione praecedenti, tum ex hoc quod sacramentalitas multo magis 
excludit a christiano matrimonio quaelibet civilis potestatis in- 
gerendam. Nec obstat quod sacramenti ratio coexsistat simul 
cum ratione naturalis coniugii. Hinc enim nihil aliud sequitur 
nisi quod matrimonium christianum possit per considerationem 
mentis, modo sub una, modo sub altera formalitate attingi. At 
vero, sicut voluntas fertur in obiecta secundum quod sunt a 
parte rei extra mentem, quin dependeat ab intentione operantis, 
ut actus voluntarius ad unam formalitatem terminetur sub prae- 
cisione alterius, (unde peccatum cum persona Deo consecrata 
semper habebit malitiam sacrilegii, quamvis circumstantia con- 
secrationis praeter voluntatem peccantis exsistat): ita prorsus, 
imo a fortiori, exterius regimen attingit res prout concrete con- 
sistunt in suo esse. Quo fit ut potestas civilis careret omni 
iure in matrimonium christianum etiamsi huic matrimonio ines- 
set, praeter rationem rei sacrae, aliqua alia ratio quae seorsum 
considerata ad Status iurisdictionem pertineret (3. Sed neque 


(I) Apud Migne, Curs, theol. Thom. 25, coi. 694. 
(a) Nec his obstant causae illae quae a iuristis mixtae dicuntur, et 


pertinent ad directum ius tum Status tum Ecclesiae. Nomine enim ma- 





in qua, sicut in 





teriae mixtae non venit una res realiter indivisibili 
matrimonio, concurrunt duae formalitates sola ratione distinctae. Sed 
materia mixta dicitur illa quae componitur ex pluribus partibus realiter 
inter se distinctis, quarum alia directe respicit finem Ecclesiae, alia vero 
finem civilis societatis. Exemplum habes in institutione iuventutis, quae 


integratur tum ex religiosa et morali educatione, tum ex eruditione in 


scientiis profanis. 

hypothetica haec subiectio concedenda est, iuxta superius prae 
missa. Non enim Dominus noster, cuius est disponere omnia 
suaviter, abstulit a Caesare aliquid de his quae nativo iure Cae- 
saris erant, cum evexit coniugium ad nobilitatem sacramenti. 
Unde ultima totius tractatus conclusio sit: Sacramentalita- 
tem ita fuisse matrimonio inditam, ut nulla, quantumvis minima, 
induceretur deflexio ab iis quae in eo naturalia noscuntur et 
sunt. Nam sicut matrimonium naturale dupliciter accipitur, pro 
vinculo et pro contractu, ita matrimonium qua sacramentum. Et 
sicut finis naturalis matrimonii est facere et educare cultores 
Dei, ita finis matrimonii sacramenti consentaneus mysterio cuius 
refert imaginem, est educare cultores Dei in Christiana religione. 
Naturales quoque matrimonii proprietates quae sunt unitas et 
indissolubilitas, nequaquam mutantur sed firmantur, id exigente 
veritate significationis quae a sacro signo nequit abesse. Denique 
sacramentalitas non subtraxit matrimonii regimen ab eo foro 
ad quod pertinet naturaliter, sed nunc duplici ex titulo dictum 
regimen ad eos devolvitur qui sacris praesunt, habentque de- 
mandatum officium dirigendi omnes in prosecutione ultimi finie 


humanae vitae. 


EPILOGUS 


Legitur in libro losue quod ingrediente Iordanem arca foe- 
deris Domini, aquae descendentes steterunt in loco uno et ad 
instar montis intumescentes procul apparebant, aquae vero infe- 
riores in Mare Mortuum defluxerunt usquedum omnino defice- 
rent. Sed et sacerdotes qüi portabant arcam, stabant super sic- 
cam humum in medio Iordanis accincti, omnisque populus per 
arentem alveum pertransibat, quo demum transitu peracto, su- 
periores aquae novum arripuerunt iter, reversaeque in alveum 
suum fluebant sicut ante consueverant f. 

Porro Iordanis, teste Hieronymo, interpretatur descensio eo- 
runt, et bene assumitur ut figura humanarum generationum 
quae legi temporis et mortalitatis subiectae, instar aquarum 
fluminis dilabebantur, descendentes et properantes in mare soli- 
tudinis quod est Mare Mortuum. Ad mulierem enim dictum 
fuerat: Multiplicabo aerumnas luas et conceptus tuos, in dolore 
paries filios. Ad virum autem: In sudore vultus tui vesceris pane, 
donec revertaris in terram de qua sumptus es, quia pulvis es et 
in pulverent reverteris. Hinc generatio praeteribat et generatio 
adveniebat in terra cui maledixerat Dominus, obscurataque mox 
apud plerosque promissione Salvatoris, trahebantur per errores 
doloresque diversos ad illud extremum cum desertoribus angelis 
vitiatoribus et possessoribus suis sine fine supplicium (a). Despe- 
rantes autem dicebant: Unus interitus est hominis et jumento- 
rum, et aequa utriusque conditio; sicut moritur homo, sic et illa 
moriuntur; similiter spirant omnia, et nihil habet homo tumento 
amplius; cuncta subjacent vanitati et omnia pergunt ad unum 
locum; de terra Jacta sunt, et in terram pariter revertuntur. 
Quis novit si spiritus filiorum Adam ascendat sursum, et si spi- 
ritus iumentorum descendat deorsum? Sic ergo res se habebat, 
lacebat in malis, vel etiam volvebatur, et de malis in mala 


(B) los. 111-1V. 
ý August. Enchir. c. 25. 

praecipitabatur humani generis massa corrupta, et adiuncta parti 
eorum qui peccaverant angelorum, luebat impiae desertionis di- 
gnissimas poenas. 

Sed cum fluvium huius mortalitatis pertransivit vera arca 
foederis Domini, id est, sacratissima Filii Dei humanitas, Ior- 
danis ille conversus est retrorsum, steterunt aquae eius ad instar 
montis intumescentes, et novus ab integro saeclorum incepit 
ordo. Ecce iam nova numeratione anni decurrunt, etin adventu 
Dominico initium suae supputationis sumentes, ipsis suis nomi 
nibus annuntiant quia Verbum caro factum est, et habitavit in 
nobis. Ecce ab improbitate sua tempus eximitur, dum ex alti- 
tudine tanti mysterii iter arripiens, non amplius in Mare Mor- 
tuum, omni spe orbatos homines transvehit, sed credentes, spe- 
rantes, amantesque, in aeternam mittit beatitudinem, dicente 
Apostolo: Ubi est, mors, victoria tua? ubi est, mors, stimulus 
tuus? Quid plura? Ipsum humanae procreationis principium 
sigillo ineffabilis illius boni incarnationis signatur, ut sit indicio 
finem nostrum in incorporatione ad Filium Dei esse situm, quia 
Verbum caro factum est, quia habitavit in nobis, quia visitavit 
eos qui sedebant in tenebris et in umbra mortis, ad dirigendos 
pedes eorum in viam pacis. 


Prooemium 


INDEX 


DE POENITENTIA ET EXTREMA UNCTIONE 





Proemium de Poenitenti 


Quaestio 84-85. — De ipsa Poenitentia, sive ut est sa- 


cramentum, sive ut est virtus gd pu unt 


1. Thesis |I. — In amplissima potestate clavium 





(Matth — xvi-19, - xviii-18) a Christo Eccle- 
siae promissa, continetur potestas remittendi 


peccata, quae ipso postmodum 





et retinen 
resurrectionis die (loan, xx-22) apostolis fuit 
actu collata. Ad cuius propriam rationem qua- 
tuor pertinere dicenda sunt, in quantum est 
primo potestas respiciens peccatum sub formali 
ratione reatus culpae seu offensae divinae ; S€- 
cundo potestas iurisdictionalis in solos subditos 
exercenda; tertio potestas cui baptizati omnes 
ita sunt obnoxii, ut iudependenter ab ea, re- 
missionem mortalium quae post baptismum 
commiserunt peccatorum consequi omnino non 
valeant; quarto tandem potestas vere judi- 
ciaria in foro Dei et conscientiae 

Thesis 11. — Hinc datur aliquod sacramentum 
a baptismo distinctum, per modum indicii a 
Christo institutum, cuilibet fideli si in mortale 


crimen inciderit, necessitate medii in re vel 





in voto ad salutem necessarium : et hoc est 


Poenitentiae sacramentum "X 


u-i3 
14 
14-22 
22-36 


INDEX 


Thesis 111. — Sacramentum Poenitentiae dua- 





bus partibus essentialibus constat : quarum 
altera, hoc est actus exteriores quibus pecca- 
tor poenitens iudicio clavium causam subiicit, 
munus gerit materiae ; altera vero, hoc est 
sententia absolutionis his vel aequipollentibus 


verbis concepta, ejgo te absolvo a peicatis tuis, 


habet rationem formae.. : 36-41 
Corollarium i. — Non valet sententia absolu- 

tionis scripto expressa, velprolata in absentem. 4^-43 
Corollarium 3. — Forma deprecative modo 


expressa non est valida, nisi ratione adiuncto- 
rum et usus communis, aequipolleat sententiae 
assertivae o o 2 oe o —À 43-45 
Thesis IV. — In Poenitentia sicut in aliis sa- 
cramentis, distinguitur sacramentum tantum, 
res et sacramentum, ac demum res tantum. 
Est autem res et sacramentum ipsa interior 
peccatoris poenitentia prout vi absolutionis 
iuridice efficitur titulus exigens, modo aliunde 
obex non adsit, remissionem peccati et divi- 
nae condonationem offensae. Quare hoc sacra- 
mentum non secus ac caetera, justificare dicen- 
dum est instrumentaliter dispositive . . 45-51 
Corollarium. — In sacramento Poenitentiae 
«res tantum » est remissio peccati et gratia 
formaliter ad Deum convertens, quam interdum 
in viris piis et cum devotione hoc sacramentum 
percipientibus, conscientiae pax et serenitas cum 
vehementi spiritus consolatione consequi solet . 5 
Thesis v. — Ad materiam remotam huius sa- 
cramenti pertinent omnia et sola peccata post 
baptismum commissa, ita tamen ut materia 
necessaria sint omnia et sola mortalia nondum 
sacramentaliter soluta, quaelibet vero alia, 
sive mortalia sive venialia, materia quidem 
sufficiens exsistant, sed omnino libera et ve- 
luti accessoria 53 58 
II. Praenotanda de poenitentia ut est virtus . 58-59 
Thesis vi. — Est in poenitentia specialis ratio 





actus laudabilis, scilicet velle operari ad de- 
structionem peccati praeteriti per recompen- 


sationem sive satisfactionem pro formali et 


INDEX 


materiali culpae. Reducitur autem iste actui 
ad genus commutativae iustitiae, et imperare 
habet actus omnium virtutum per quos com- 


pensari potest peccatum prout est offensa 








De 59-65 
Scholion de processu actuum qui ad poeniten- 

liae virtutem spectant. 66-68 

86-89 De effectu poenitentiae. 69 

I| De effectu poenitentiae quoad remissionem mor- 


talium 





Thesis vit. — Per poenitentiam in statu viae 
removeri possunt omnia peccata, quantumvis 
numero multa et gravitate atrocia, sed sine 
poenitentia absolute impossibile est ut pecca- 
tum personale alicui unquam remittatur 69-78 

Thesis vint. — Saluberrima divinae iustitiae 
dispositione provisum est ut iustificatio quam 
causát poenitentia post baptismum, non esset 
ipso facto coniuncta cuin ablatione totius rea- 
tus poenae debitae pro materiali culpae, sed 
ut poena ista operibus satisfactoriis aliisve 
mediis, vel ex toto vel ex parte redimi posset 
in praesenti vita, alias in igne purgatorio post 
mortem luenda. -" 79-86 

Scholion de speciali praecepto poenitentiae 87-91 





Thesis ix. — Sacramentum Poenitentiae re- 
missionem culpae et reatus poenae efficienter 
causát ut Dei instrumentum. Extra sacramen- 
tum vero, contritio perfecta causa est justifi- 
cationis impii, effectiva quidem quantum ad 
remotionem offensae, dispositiva tantum quoad 
infusionem gratiae; ipsa demum contritio, una 
cum sequentibus satisfactionis actibus, ad de- 
structionem residui reatus per modum effi- 
cientiae operatur.. : 

Corollarium i. — lustificatio impii, etiam ex- 
tra sacramentum, est effectus gratiae operantis, 
adeo ut proprie loquendo peccator dici debeat 
consentire potius quam operari ad suam tusti- 

ficationem. Sed postquam iustificaius est, ope- 
ratur ipsemet ad satisfaciendum et merendum, 
gratia coopérante 


Corollarium 2. — In iustificatione impii extra 


92-95 





9597 





416 INDEX 


sacramentum, simul tempore fit offensae destru- 
clio et gratiae infusio cum  respectivis motibus 
Uberi arbitrii contra peccatum et in Deum. Ve- 
rumtamen si ordo naturae consideretur, prior 
est abiectio culpae quam gratiae consecutio ex 
parte subiecti seu hominis iustificati, ex parte 
autem agentis seu Dei iusiificantis prior est in- 


fusio gratiae quam culpae remissio . 98-100 
Il De effectu poenitentiae quoad remissionem 





venialium.. : - . 100-104 
II. De effectu poenitentiae quoad virtutum et 
meritorum recuperationem . 104 


Quod theologi omnes consentiunt circa effectum 
poenitentiae qui est recuperatio virtutum, et mor- 
tificatorum operum reviviscentia s -104-108 

Circa recuperationem gratiae et reviviscentiam 
meritorum dissensus tam ante quam post Tri- 
dentinum inter theologos exsistens. . 108-117 

Thesis X. — Opera per peccatum mortificata, 

vi poenitentiae ipso facto reviviscunt, et qui- 
dem ad totum praemium gloriae tam essen- 


tiale quam accidentale, ad quod ut meritoria 





ex sese valebant ies vis sam Tae 
Quaest. 90 — Quaest 15 Suppl. — De partibus integrali- 
bus poenitentiae -122 
Praenotanda.. --- 122-3123 


Thesis xi. — In sacramento Poenitentiae tres 
materiales partes assignantur: contritio scilicet, 





confessio, et satisfactio 3-725 
I. De contritione i25-i2^ 


Thesis XII. — Contritio quae quovis tempore 
ad impetrandam veniam peccatorum fuit ne- 
cessaria. recte a Tridentino describitur animi 
dolor ac detestatio de peccato commisso cum 


proposito non peccandi de caetero. Quod ta- 








men probabilius sic intelligendum est, ut for- 
male propositum non absolute requiratur ad 
formalem contritionem, adeoque essentia con- 
tritionis in actu doloris prout virtute includit 
propositum, dicenda sit consistere — — . . 126-3 


Thesis XIII. — Omnis et sola contritio quae 
ex motivo perfectae erga Deum charitatis con- 
cipitur, est extra sacramentum re susceptum, 

ultima et sufficiens ad impii iustificationem 
,lispo«it,o.... à 
Corollarium i. — Equidem iuxta modum lo- 
quendi veterum, omnis dolor de peccato in ha- 
bente gratiam est contritio, prout contritio con- 
tra attritionem dividitur. Sed in eo qui se ad 
iustificationem disponit, nullus actus esse potest 
cui quacumque ex ratione perfectae contritio- 
nis nomen competat et ratio, nisi ex perfecti 
amoris motivo procedat — - - — — DaF 
Corollarium 2. — Contritio ex parte ordinis 
in finem informis esse nequit. Ex parte autem 
ultimae perfectionis quae a gratia habituali qua 
tali habetur, informis quidem exsistit si con- 
sideretur in primo signo ut dispositio ad for- 
mam ; formata vero dicenda est, secundum quod 
in signo naturae posteriori iam procedit ex 
habitu reduplicative in quantum habitus est. 
Thesis XIV. — Contritio imperfecta quae at- 





tritio dicitur, est dolor informis de peccato 
commisso, ex quolibet motivo quod non est 
Deus ipse super omnia dilectus. Ex turpitu- 
dinis peccati consideratione vel ex gehennae 
et poenarum metu communiter concipitur, et 
non solum non facit hominem hypocritam et 
magis peccatorem, sed imo est verus quidam 


et laudabilis poenitentiae motus quo sibi homo 





viam ad iustitiae recuperationem parat 
Corollarium. — Arttritio dividitur in univer- 
salem et non universalem, itemque in eam quae 
omnem peccandi voluntatem excludit, et eam 
quae nondum  appretialive detestatur culpam 
super omnia omnino mala, quorum timor indu- 
cere potest ad peccandum 





Thesis XV. — Attritio omnem voluntatem pec- 
candi excludens, est cum spe veniae sufficiens 





dispositio ad impii iustificationem in sacramen- 
tis mortuorum, quin ulla requiratur, etiam re- 
missa, Dei dilectio ex motivo charitatis 

Corollarium. — Probabilius attritio ut supra, 


est dispositio sufficiens ad peccatoris luslifica- 


477 

151-153 


153-163 


164-166 


166-171 


lionem in quolibet sacramento - - - -171 





Thesis XVI. — Omnis vera attritio, etiam non 

appretiative summa, qua homo sincere et sine 

sacrilegio suhiicit peccata sua clavibus Eccle- 

siae, est sufficiens pars materiae in sacramento 

Poenitentiae. Ideoque potest hoc sacramentum 

esse validum simul et informe, et ad remotio- 

nem obicis reviviscere, sicut de ipso baptismo 

alias dictum est. 173-186 

De confessione — — — — 106 


Thesis XVII. — In foro Poenitentiae iure di- 
vino praescribitur confessio distincta quoad 
speciem et numerum, omnium mortalium pec- 
catorum quae post baptismum commissa, non- 
dum fuerunt sacramentali iudicio rite subiecta. 187-209 
Scholion de integritate confessionis prout iure 
divino praescripta. 209-211 
Thesis xviii. — Confessio quae in poenitente 





obligato erga Ecclesiae claves, ut pars inte- 
gralis ad sacramenti constitutionem absolute 
requiritur, illa est qua quis quantum moraliter 
hic et nunc potest, satisfacit supradicto prae- 
cepto accusandi peccata. Et ideo dicendum 
est sufficere confessionem formaliter integram, 
quae, sin minus in re, at saltem in voto ha- 
beat integritatem materialem - - - 211-216 
Corollarium. — Confessio quae in homine non 
obligato erga Ecclesiae claves sufficit ad valo- 
rem sacramenti, est confessio dolorosa cuius- 
cumque peccati post baptismum commissi, ad 


libitum poenitentis 
De satisfactione. 


216-217 
217-218 








Thesis XIX. — Possunt et debent sacerdotes 
quantum spiritus et prudentia suggesserit, pro 
qualitate criminum et poenitentium facultate 
salutares et convenientes satisfactiones iniun- 
gere. quas rationabiliter iniunctas tenentur 
poenitentes acceptare, et acceptatas adimplere. 219-222 

Corollarium. — Imposita satisfactio non potest 
relaxari extra sacramentale iudicium, nisi per 
concessionem indulgentiarum. 222-224 

Thesis XX. — Satisfactio iniuncta prout vir- 





tuti clavium substans, ex opere operato in- 
ducit ius ad remissionem poenae temporalis; 


quem effectum statim habet si post validam 


Quaest. 17-27 Suppl. — De potestate et mi 
L 


II. De indulgentiis 

absolutionem impleatur, sin autem ante, non 
nisi in instanti quo datur absolutio. Effectum 
vero ipsius remissionis in actu secundo con- 
sequitur sub sola conditione remotionis ob- 
icis, sicut de remissione reatus culpae dictum 
est superius 
Thesis XXI. — Omnia opera satisfactoria con- 
venienter reducuntur ad orationem, ieiunium, 


et eleemosynam ---- "D 


istro clavium 





De clavibus et ministro earum... 
Thesis XXII. — A sententia Protestantium mul- 
tum differebat opinio veterum illorum schola- 
sticorum qui potestatem clavium, qua parte 
respicit culpas, dicebant esse tantum potesta- 
tem ostendendi homines ligatos vel solutos. 
Caeterum, etsi opinio ista non fuerit recte 
ad normam dogmatis exacta, nihil tamen of- 
ficit perpetuitati Traditionis de vera potestate 
dimittendi et retinendi a Domino nostro sacer- 


dotibus concredita; quam quidem potestatem 





eiusmodi opinantes in deposito fidei invene- 
rant. et explicita confessione semper agno- 
verunt .. 2 
Thesis XXI. — Minister clavium 


ad remissionem peccatorum, est solus sacer- 








in ordine 


dos, cui praeter potestatem ordinis necessaria 
est potestas jurisdictionis, et ideo datur locus 
reservation! casuum, et casuum  reservatio 
prohibet quominus sacerdos a reservatis vere 
absolvat --- 

De excommunicatione et potestate absolvendi 


ab ea... 


Quaest. 29-33 Suppl. —De Extrema Unctione 


Thesis XXIV. — Cum Dominus sacramenta 
instituerit quibus Christiani, dum vivunt, pos- 
sunt integros se conservare ab omni graviore 


spiritus incommodo, ita nec defuit divina eius 





providentia in egressu et transitu ab hac tem- 


porali militante ecclesia ad aliam sempiter- 





nam. Hinc quinto ordine succedit Extrema 


Unctio, quae sacramentum exeuntium nuncu- 

31-236 


237-240 


241-245 
...246-252 

patur, a Christo Domino nostro instituta, et 
a Beato lacobo Apostolo promulgata his ver- 
bis : Infirmatur quis in vobis, etc. 253-258 
Thesis XXV. — Huius sacramenti materia est 
oleum ab episcopo benedictum, quod unctione 
facta in quinque sensibus tanquam totidem 
vulnerum radicibus, debet applicari. Forma 
est oratio optativa : Per istam sanctam unctio- 
nem et suam piissimam misericordiam indui- 
Real tibi Deus quidquid per visum, etc., deli- 
quisti. Minister est solus sacerdos. Subiectum 
denique, omnis et solus adultus baptizatus, 
infirmus, de cuius morte timetur. 258-264 
Thesis XXVI. — Propria res huius sacramenti 
est gratia allevians animam aegroti, abster- 
gensque peccatorum reliquias: hinc unctio in- 
firmorum inter sacramenta vivorum iure annu- 
meratur. Si tamen inveniat mortalia quae per 
sacramentum Poenitentiae in re susceptum 
purgari amplius non possunt, propriam sa- 
cramenti mortuorum vim et efficaciam habere 


dicenda est --- 264-267 





Thesis XXVII. — In Extrema Unctione res et 
sacramentum est resignatio sive repositio ae- 
groti in manus misericordiae Dei in ordine 
ad recipiendum, nisi obex obstiterit, allevia- 
tionis gratiam. Tamdiu porro perdurat quam- 
diu periculosa protrahitur infirmitas, et ideo 
in eodem periculo mortis sacramentum hoc 
reviviscere quidem potest, iterari vero non 


potes .267-268 





DE ORDINE. 


Prooemium de Ordine... ..271-274 


Quaest. 34-39. Su pp! .— De Sacramento Ordinis, et ordinum 
distinctione. : 275 


Thesis XXVIII. — Exsistit in Lege Nova Or- 
dinis sacramentum, sic nominatum ab eo quod 








est sacramentum et res, videlicet a potestate 
sacra quae in eius collatione principaliter 
intenditur, et in qua propria huiusmet sacra- 


menti unitas asservatur 275-282 

Thesis XXIX. — Plenitudo sacramenti Ordinis 
est in sacerdotio, participatio vero in ordinibus 
ministrorum. Quare ordinationes etiam infe- 
riores sunt sacramentales et imprimunt cha- 
racterem. Quod tamen de solo diaconatu ut 
theologice certum proponitur, de caeteris au- 
tem nonnisi ut probabilius, et conciliorum de- 
finitionibus consentaneum magis. . . 282-792 
Corollarium. — Character ordinis superioris 
non praesupponit ex natura rei characterem 
ordinis inferioris, et ideo qui ordinatur per 
saltum, valide ordinatur. Sed quilibet ordo 
praesupponit, essentialiter quidem characterem 
baplismalem, de congruo autem characterem 
Confirmationis ` =- =- =- . 195-294 
Thesis XXX. — Materia ordinationis presby- 
teralis reponenda esse videtur in prima im- 
positione manuum simul cum sequenti por- 
rectione instrumentorum, forma vero in verbis 
quae porrectionem comitantur : Accipe potesta- 
tem offerre sacrificium Deo, mtssasque celebrare. 
etc. Et idem proportionaliter dicendum est 
de ordinationibus aliis, nisi quod in solo dia- 
conatu porrectioni instrumentorum impositio 
manus adiungitur — — — — — 295-305 
quaest. 40 Suppl. — De episcopatu 305 
Praenotanda ---- - -- 805-306 
Thesis XXXI. — Fide catholica credendum est 
episcopos esse simplicibus presbyteris pote 
state ordinis superiores. Quo tamen non ob- 
stante, dicendum videtur novum characterem 
in consecratione episcopali non dari, sed prae- 
exsistentem ampliari ad eas sacrorum colla- 
tiones quae completive ac veluti cumulative 
er legem Novi Testamenti sacerdotio adsen- 
Duntur. 307-314 
Thesis XXXII — lure divino episcopatus supra 
simplicem presbyteratum excellit potissimum 





potestate regiminis, quamvis jurisdictio parti- 
ciliarium episcoporum non immediate a Deo 
eis conferatur, sed descendat de plenitudine 
auctoritatis summi Apostolici Antistitis qui in 


sede Beati Petri toti praesidet Ecclesiae 314 325 


/*t Ecclisiai Sacramentis. Tom. 11. 3I 

DE MATRIMONIO. 


Prooemium de Matrimonio 
De Matrimonio quoad substantiam 


Praenotanda 








lI. De Matrimonio ut in naturae officium 

Thesis xxx! — Matrimonium prout dicit 
stabile atque obligatorium vinculum viri et 
mulieris ad invicem in ordine ad generatio- 
nem et educationem prolis, est de iure na- 
turae. et omnis copula carnalis extra unionem 


maritalem locum habens, per ipsam legem 

379-334 


335 
335-336 


naturalem absolute prohibetur . . 336-310 


Thesis XXXIV. — Matrimonium est formaliter 
unio maritalis individuam vitae consuetudinem 
retinens. Subiectum sunt personae legitimae, 
seu de iure ad dictam conjunctionem habiles. 
Causa efficiens est legitimus contractus per 
mutuum consensum initus. Finis demum pri- 
marius est proles ad Dei cultum educanda, 
secundarius vero mutuum obsequium in do- 
mesticae vitae consortio 

Thesis XXXV. — Coniugiü usus non est de 
prima eius integritate, nec directe ingreditur 
contractus obiectum, et ideo valide ac licite 
potest contrahi matrimonium cum mutuo pa 
cto, religione quoque voti obsignato, servan- 
dae castitatis. Quare inter Beatam Virginem 
et S. loseph verissimum coniugium intercessit, 
in quo etiam, exemplo prorsus singulari, omne 
nuptiarum bonum feliciori modo noscitur adim- 


pletum ... 





11. De matrimonio utestEcclesiae sacramentum. 
Praenotanda. 
Thesis XXXVI. — Matrimonium Christianorum 





est vere et proprie unum ex septem Legis 
evangelicae sacramentis a Christo Domino 


institutum.. 





Corollarium. — Sed ante adventum Christi, 
etiam in populo Dei, nequaquam annumeraba- 


—---- 341-345 


». -345-35» 


351 


---- S951-365 


tur inter proprie dicta Veleris Legis sacramenta 365-367 


Thesis XXXVII. — Omne et solum legitimum 

Christianorum matrimonium, Novae Legis sa 
cratnentum est, adeo ut non possit esse verum 
coniugium inter baptizatos tanquam in naturae 
officium, quin simul consistat in ratione sacra- 

menti A aU. ..868-^77 
Corollarium i Ergo res huius sacramenti 


est gratia iuvans ad ea sancte operanda, quae in 
matrimonio requiruntur; res et sacramentum 
est sacrum vinculum conmgale denique sacra 
mentum tantum est contractus, in quo mutua 
contrahentium | donatio habet rationem mate- 
riae, verba vero vel expressa vel aequipollentia 
quibus singulus quisque donationem acceptat 
sibi ab altero factam, habent rationem formae. 377-379 
Corollarium 2. — Ergo minister sacramenti 
uterque sponsus est; non tamen ministri per- 
sonam gerunt ut suppeditantes materiam, sed 
ut apponentes formam, id est, ut nuptialis foe- 
deris obligationem sibi mutuo imponentes . . 379-180 
Thesis xxxvii. Matrimonium in infideli- 
tate prius contractum et adhuc perdurans cum 
ambo coniuges semel Christiani effecti sunt, 
ipso facto supervenientis christianitatis incipit 
esse sacramentum. Non tamen sacramentum 
fit quamdiu unus solus baptismal) charactere 
insignitur, sicut etiam sacramentum non est 
quando ex dispensatione Ecclesiae, fidelis va- 
lide contrahit cum infideli. ..881-389 
Thesis XXXIX. — Quamvis matrimonium con- 
tineat gratiam sicut caetera Novae Legis 





sacramenta, nihilominus statui coniugali an- 
teponendus est status virginitatis vel caeliba- 
tus, estque melius ac beatius manere in vir- 
ginitate vel caelibatu quam iungi matrimonio. 389-396 
De proprietatibus matrimonii 
Praenotanda 





I. De unitáte matrimo 





à 3 id. 
Declaratio praevia circa dispensationes quae in 

lege naturali a Deo conceduntur — — — 397-403 
Thksis XL. — Simuttanée uxorum pluralitas 

est contra praeceptum legis naturae, quod 

tamen secundarium est et divinam dispensa- 

tionem etiam respectu communitatis admittit. 

Convenienter autem in veteri Lege sub initiis 
populi Israelitici data est de facto dispensatio, 
quae nunc post Christi adventum, quoad omnes 
homines sive Christianos sive non Christianos, 
est et manet in perpetuum revocata 

Thesis XLI — Soluto matrimonio per mortem 
alterius coniugum vel quamcumque aliam cau- 
sam, secundae et ulteriores nuptiae tam intra 
quam extra Ecclesiam, validae sunt et licitae 

MH. De indissolubilitate matrimonii 

Declaratio praevia circa matrimonium consum- 

matum et non consummatum 

Thesis XLII. — lure naturae matrimonii vin 
culum est indissolubile, nec unquam propria 
humani legislatoris vel indicis auctoritate san- 
ciri potuit repudium aut divortium proprie 


dictum... 








Thesis xL. — lure evangelico dispensatur 
ab indissolubilitate matrimonii in infidelitate 
contracti, si uno coniugum ad fidem converso, 
alter aut nullo modo aut non sine contumelia 
Creatoris cohabitare consentiat. Dispensatur 
autem quatenus pars fidelis cum alio fideli 
novum potest inire coniugium, per quod prae- 
cedens matrimonium ipso facto solvitur 

Thesis XLIV. — Extra casum ab Apostolo 
(i Cor. VII-15) determinatum, potest gravi 
dc causa per ministerialem potestatem Summi 
Pontificis dispensari in favorem fidei ab in- 
dissolubilitate matrimonii in infidelitate con 
tracti et consummati, etiam post utriusque 
coniugis conversionem, modo consummatio 
nusquam intervenerit inter ambos, virum et 


mulierem, iam baptizatos 





Thesis XLV. — Per eamdem Ecclesiae mini- 
sterialem potestatem dissolvi potest gravi pa 
riter de causa, matrimonium etiam ratum sed 
non consummatum. Imo communi et ordinario 
lure (L. 3 Decret. Tit. XXXII, cap. 2), solemn! 
Religionis professione alterius coniugum de 

facto dirimitur. 

Thesis XL vi. — Matrimonium ratum simul et 
consummatum, est de iure divino in omni 

casu et ex quacumque causa absolute et in- 


dispensabiliter quoad vinculum  indissolubile 447-455 
De regimine matrimonii 
Praenotanda 


Thesis xL vi. 





Matrimonium, etiam ut in 
purum naturae officium, nullo modo est quoad 


suam substantiam propnasque obligationes, 


sub regimine principis civilis in quantum 
huiusmodi E EEUU. —— — — 157462 
Thesis XL vill. — Ecclesia iure proprio atque 
exclusivo potest constituere impedimenta ma- 
trimonium Christianorum  dirimentia et cau- 
sae matrimoniales apud Christianos ad solos 
iudices ecclesiasticos spectant. 462-469 


Epilogus 470-471 


